\NormalFont\ShortTitle{ABAFILIPI}

{\MTB RIRUUBE RIA PAULO OMOTOMWA ASE

\par }{\MT ABAFILIPI

\par }{\IMT Ogochaakera

\par }{\IP Riruube ria Paulo ase Abafilipi nigo riarigetwe gochia ase Ekanisa entang’ani eyio Paulo achagete ase riroba ria Yuropa, ase orogongo rwa Rumi ya Makedonia. Riruube eri nigo riarigetwe ekero omotomwa arenge ase echera, na nigo yarenge engaki ekero omotomwa oyo abwate omochando igoro y’okong’usanana kwarenge gati yeye n’abakristo bande abwo barenge abakoreri b’enchiri, boigo nigo achandegete ase omoyo oye igoro y’amorokerio y’oborimo ase ekanisa ya Filipi. Nonya nabo riruube eri nigo riaretete omogoko nomoremu ebio biranyare gokwanerwa buya na Paulo oyio obwate okwegena kwabene ime ya Yeso Kristo.

\par }{\IP Eganga enene yeriruube eri goakera abakristo ba Filipi ng’a mbuya mono ase engencho yekeegwa ekio bamotomerete kemokonye ase chingaki arenge nokogania. Nigo akoira ribaga eri kobaenekeria, erio batware oboremu nonya bonsi babwate emechando. Nigo akobasorora batware embwa ya Yeso, ribaga ri’okoragwa n’okogania okobe n’bwerori. Nigo akobainyoria buna obogima bwabo ime ya Yeso Kristo nigo bore ekeegwa ki’obuya bwa Nyasae ekio banyorire goetera ase enchera y’okwegena, korende tari goetera ase okoigwera emeyega y’amachiiko y’Abayahudi. Nigo akoriika igoro y’moogoko n’omorembe ebio Nyasae akorwa gochia ase baria bamenyete ime ya Kristo.

\par }{\IP Riruube eri nigo rimanyekanete ase engencho rikobeka amang’ana akobwatia chinguru, omogoko, oboremu, obomo, n’oboremereria ase obogima n’obwegenwa bw’obokristo. Boigo nigo rigotworokia riyianda Paulo abwate ase ekanisa ya Filipi.

\par }{\IOT Okobagwa kw’egetabu eke

\par }{\IO Ogochaakera
{\IOR{1:1-11}}

\par }{\IO Okogania gwa Paulo bweka omonyene
{\IOR{1:12-26}}

\par }{\IO Obogima bw’okoba ime ya Kristo
{\IOR{1:27—2:18}}

\par }{\IO Emeroberio ase Timotheo na Epafrodito
{\IOR{2:19-30}}

\par }{\IO Ogokuurerwa gw’okwerenda korwa ase ababisa na amabe
{\IOR{3:1—4:9}}

\par }{\IO Paulo na ababisa baye b’Abafilipi
{\IOR{4:10-20}}

\par }{\IO Ogokoorera
{\IOR{4:21-23}}



\par }\ChapOne{Ⅰ}{\PP \VerseOne{Ⅰ}\XREF{}{{\XO Ⅰ:Ⅰ }{\XO{1:1:
}}{\XT{Ogok 16:12}}}Korwa ase inche Paulo na Timotheo, abasomba ba Kristo Yeso, gochia ase abanto bonsi ba Nyasae abamomenyete Filipi aba mwabwatanigwe na Kristo Yeso, amo nabatang’ani na abakoonyi ase ekanisa.


\par }{\PP \VS{Ⅱ}Obuya bobe ase more n’omorembe bikorwa ase Nyasae Tata oito, na ase Omonene Nyasae Yeso Kristo.


\par }{\SH Paulo ogosabera Abafilipi
\par }
{\PP \VS{Ⅲ}Igo nkomoakera Nyasae one ng’a mbuya mono chingaki chionsi nkobainyora,

\VS{Ⅳ}ekiagera botambe ase ogosaba kwane nigo nkobasabera inwe mwensi nomogooko,

\VS{Ⅴ}ase engencho y’okobwaterana kwaino ase enchiri korwa rituko rie ritang’ani goika reero iga.

\VS{Ⅵ}Ninde nobomaene, ng’a Nyasae oyochagete emeremo emiya ase emioyo yaino ime nayeikeranie goika rituko riria ria Kristo Yeso.

\VS{Ⅶ}Igo bore boronge ase ’nde korengereria aya igoro ase more mwensi, ekiagera nababogoirie inwe ase enkoro yane ime. Naki ase ogosibwa kwane na ase emeremo y’okorwanerera enchiri na koyeorokia ng’a ero nechinguru, na inwe mwensi mwabwatanire nainche ase obuya obo naeirwe.

\VS{Ⅷ}Naki Nyasae nere kirori one, buna ’nde namaiga ase more mwensi nobwanchani bokorwa ase Kristo Yeso.

\VS{Ⅸ}Oko nakwo ogosaba kwane, ng’a obwanchani bwaino bomenteke, bobe obonge mono ase okomanya kw’ogwatanana gwonsi,

\VS{Ⅹ}erinde monyare komanya ayare amaya, naende mobe n’chinkoro chindemu, motari na komocha ase rituko ria Kristo.

\VS{Ⅺ}Mwaichoirwe n’okwama kw’oboronge ase enchera ya Yeso Kristo, ase obonene na ogotogigwa kwa Nyasae.


\par }{\SH Okoba moyo n’Kristo
\par }
{\PP \VS{Ⅻ}Korende baminto, nimbamanyie ng’a amang’ana aria onsi anyorete, abeire ase okogendereria gw’enchiri.

\VS{ⅩⅢ}\XREF{}{{\XO Ⅰ:ⅩⅢ }{\XO{1:13:
}}{\XT{Ogok 28:30}}}Ase igo amanyekanire ase abarendi bonsi b’omorwoti, na ase abande bonsi ng’a nasibirwe ase engencho ya Kristo.

\VS{ⅩⅣ}Na abange ase abaminto abare ase Omonene Nyasae babeire n’okoremigwa ase engencho y’ogosibwa kwane, bamentekanire n’oboremu gokwana ring’ana ria Nyasae batari nobwoba.


\par }{\PP \VS{ⅩⅤ}Abande nigo bakorandia Kristo bare n’emoko n’eriomana, korende abande ase omoyo omuya,

\VS{ⅩⅥ}abwo ase obwanchani, bamanyete ng’a nabekirwe ase okorwanerera enchiri.

\VS{ⅩⅦ}Aba bakoraria Kristo ase esuugu gose tari ase omoyo omorabu, bakorengereria komenta obororo bwane ase ogosibwa kwane.

\VS{ⅩⅧ}Inki rende? Nonya nabo, ase kera enchera Kristo nigo arararigwe, ase obong’ainereria gose ase ekeene, na ase ayio nagokire.


\par }{\PP \VS{ⅩⅨ}Ee, ningooke, ekiagera namanyire ng’a aya nang’onchokere koba ase ogotooreka kwane, goetera ase ogosaba kwaino na ase ogokonya kw’Omoika o Yeso Kristo.

\VS{ⅩⅩ}Ninde nokoganyererera okonene n’ogosemeria ng’a tingosookigwa ase enchera ende yonsi, korende ase oboremu bwane bwonsi, bono buna botambe, Kristo naegwe ogosika ase omobere one, keraabe ase obogima gose ase ogokwa.

\VS{ⅩⅪ}Naki ase ’nde inche, okoba moyo n’Kristo, na ogokwa nokonyora amange.

\VS{ⅩⅫ}Korende onye nkoba moyo ase omobere, aya nigo akondetera okwama kw’emeremo yane; gaki eri ndigetie gochora, tindimanyeti.

\VS{ⅩⅩⅢ}Nimigire mono ase egati y’amang’ana aya abere. Okogania kwane nigo kore ng’a ngende komenya amo na Kristo; ekiagera aya namaya kobua.

\VS{ⅩⅩⅣ}Korende gotigara ase omobere nkogwenerete kobua ase engencho yaino.

\VS{ⅩⅩⅤ}Ekiagera inde nobomaene ase aya, namanyire ng’a nintigare na kogenderera amo nainwe mwensi, na inwe momenteke na kogoka ase okwegena,

\VS{ⅩⅩⅥ}erinde ogwetogia kwaino ase engencho yane konyare komenteka ase Kristo Yeso, ase engencho y’okoba kwane amo nainwe naende.


\par }{\PP \VS{ⅩⅩⅦ}Korende orogendo rwaino robe buna egwenerete enchiri ya Kristo, erinde onye ngocha kobarora inwe, gose tinkobao, nyigwe amang’ana aino ng’a moteneine bokong’u ase omoika oyomo, na ase omoyo oyomo mokorwanerera okwegena more nakwo ase enchiri amo.

\VS{ⅩⅩⅧ}Timoiroka abwo bakobaengereria ase ing’ana rinde rionsi. Eke nekemanyererio ase ogosira kwabo, korende ase more inwe nekemanyererio ki’ogotooreka. Eke nigo gekorwa ase Nyasae.

\VS{ⅩⅩⅨ}Ekiagera ase engencho ya Kristo mwaeirwe, tari okomwegena gwoka korende nogochandwa boigo ase engencho yaye.

\VS{ⅩⅩⅩ}\XREF{}{{\XO Ⅰ:ⅩⅩⅩ }{\XO{1:30:
}}{\XT{Ogok 16:19-40}}}Na inwe nabo more nokorwanerera koria koria mwaroche ase ’nde, na koigwa ng’a ninde nakwo goika bono.




\par }\Chap{Ⅱ}{\SH Oboitongo n’obonee bwa Kristo
\par }
{\PP \VerseOne{Ⅰ}Obogima bwaino ime ya Kristo nigo bokobaa chinguru, n’obwanchani bwaye bwabaremia. Okobwatana kw’Omoika, karabe amaabera ande onsi na amabeebe,

\VS{Ⅱ}ikerania omogooko one ase okoba nokorengereria okwo okwo na obwanchani obomo; mobe nomoyo oyomo, na okorengereria okomo.

\VS{Ⅲ}Timokora ing’ana rinde rionsi ase okwegwenera na ase okweenenia, korende ase oboitongo kera omonto abare abande ng’a nabaya kobua ere omonyene.

\VS{Ⅳ}Kera omonto tarigereria ebinto biaye omonyene, korende arigererie ebinto bi’abaanto bande.

\VS{Ⅴ}Naki mobe nebirengererio ebio ebio ime yaino buna ebio biarenge ime ya Kristo Yeso.

\VS{Ⅵ}Ere omochakano nigo arenge oyomo na Nyasae, na tabarete ng’a okoba koreng’ana buna Nyasae negento gi’okobwaterera,

\VS{Ⅶ}korende agekora buna tarenge nobonene, akaimokia ekieni ki’omosomba, akaba omogwekano o Mwanyabaanto.

\VS{Ⅷ}Naende agachia kororekana ore buna Mwanyabaanto omonyene, agekeyia, akaba omoigweri goika ogokwa, na korokwo nogokwa igoro ase omosalaba.

\VS{Ⅸ}Ase ayio Nyasae akamoimokereria igoro mono, akamoa erieta erio ribuete amarieta onsi,

\VS{Ⅹ}\XREF{}{{\XO Ⅱ:Ⅹ }{\XO{2:10:
}}{\XT{Isaya 45:23}}}erinde ase erieta ria Yeso kera riiru riringwe, ri’abwo bare igoro, na ase ense, na inse y’ense,

\VS{Ⅺ}na kera oromeme narobe kirori ng’a Yeso Kristo n’Omonene, ase obonene bwa Nyasae Tata.


\par }{\SH Okobara buna Omebaso ase Ense
\par }
{\PP \VS{Ⅻ}Ase ayio, abanchwa baane, buna moigwerete botambe, tari ekero indeo rioka, korende kobua mono ekero ntaiyo, korera ogotooreka kwaino abanyene ase okwoboa na okoiguswa,

\VS{ⅩⅢ}ekiagera Nyasae nere ogokora emeremo ime yaino ase okorigia, naende ase ogokora ogwancha kwaye okuya.


\par }{\PP \VS{ⅩⅣ}Mokore amang’ana onsi motari nokwemurungania na okoborania,

\VS{ⅩⅤ}\XREF{}{{\XO Ⅱ:ⅩⅤ }{\XO{2:15:
}}{\XT{Okoir 32:5}}}erinde monyare koba abatari na komocha, abachenu, abana ba Nyasae, motari na bobe egati y’ekegori eke ekebe kere bogeka. Ase egati y’abwo mobare buna emebaso ase ense.

\VS{ⅩⅥ}Bwata ring’ana ri’obogima, erinde inyore engencho y’ogwetogia ase rituko riria ria Kristo, ng’a tinaminyogete bosa, gose tinakorete emeremo bosa.

\VS{ⅩⅦ}Ee, kondaumorwe igoro y’ekeng’wanso na ogokora gw’okwegena kwaino, nagokire; ee, nagokire amo nainwe mwensi.

\VS{ⅩⅧ}Nainwe boigo, goka, ee, goka amo nainche.


\par }{\SH Timotheo na Epafrodito
\par }
{\PP \VS{ⅩⅨ}Korende nasemeirie ase Omonene Yeso gotoma Timotheo achiche bwango ase more, erinde inche ndemigwe, kondamanye buna more.

\VS{ⅩⅩ}Naki tindi na monto onde ore nomoyo oyomo nainche, oyoranyare gochandekera chingencho chiaino,

\VS{ⅩⅪ}ekiagera bonsi nigo bakorigia ebinto biabo abanyene, gose tari ebia Kristo Yeso.

\VS{ⅩⅫ}Korende momanyete Timotheo na ogokora kwaye, buna akorerete enchiri amo nainche. Igo are koreng’ana buna omwana okomokorera ise.

\VS{ⅩⅩⅢ}Ase ayio ninganetie komotoma ase obwango ekero ndamanye buna amang’ana arabe ase ’nde.

\VS{ⅩⅩⅣ}Na inche nasemeirie ase Omonene ng’a inche omonyene boigo ninchiche bwango.


\par }{\PP \VS{ⅩⅩⅤ}Korende nkarora ng’a ningwenerete gotoma Epafrodito oyominto, omokori emeremo amo nainche, omorwani amo nainche, oyo mwatomire gonkorera ase okoremerwa kwane.

\VS{ⅩⅩⅥ}Ere nigo arenge namaiga ase more mwensi, naende agaichana mono, ekiagera mwaigwete ng’a nigo arenge omorwaire.

\VS{ⅩⅩⅦ}Ere nomorwaire arenge ekeene, ang’e nogokwa, korende Nyasae akamororera amaabera, gose tari ere bweka, korende nonya ninche boigo, timba nomoichano igoro ase omoichano.

\VS{ⅩⅩⅧ}Ase ayio nakorire omokia mono komotoma, erinde ekero moramorore naende, monyare kogoka, na inche nkeeanerigwe omoichano one.

\VS{ⅩⅩⅨ}Momooroisie gaki ase Omonene ase omogooko bwonsi. Mosike abanto banga buna oyio,

\VS{ⅩⅩⅩ}ekiagera ase engencho y’emeremo ya Kristo akaba ang’e ase ogokwa, tarendete obogima bwaye ase ogoisanera ayaremete ase ogokora kwaino ase ’nde.




\par }\Chap{Ⅲ}{\SH Oboronge bw’ekeene
\par }
{\PP \VerseOne{Ⅰ}Omoerio baminto, goka ase Omonene! Kobariikera inwe amang’ana aria aria tandoseti inche, korende ase more nigo arabe obokonyi.


\par }{\PP \VS{Ⅱ}Mwerende korwa ase chisese, mwerende na korwa ase abwo bagokora amabe, mwerende nabwo bakwenachanacha!

\VS{Ⅲ}Naki intwe naba twarogete, abatogosasiima Nyasae ase Omoika oye, na gwetogia ase Kristo Yeso, na titosemereti ebia omobere.

\VS{Ⅳ}Nonya ninche ase ensemo yane ninyare gosemeria ebia omobere. Onye omonto onde okorora ng’a nare nengencho y’ogosemeria ebia omobere, inche nkobua,

\VS{Ⅴ}\XREF{}{{\XO Ⅲ:Ⅴ }{\XO{3:5: a
}}{\XT{Abar 11:1;
}}{\XO{b
}}{\XT{Ogok 23:6; 26:5}}}ekiagera narogete ase rituko ria gatano na gatato, naende noyomo bw’Abaisraeli inde, oyo bw’ororeria rwa Benjamini, Omoiberania oiboretwe n’Abaiberania, na ase ogotunyana amachiiko n’Omofarisai inde.

\VS{Ⅵ}\XREF{}{{\XO Ⅲ:Ⅵ }{\XO{3:6:
}}{\XT{Ogok 8:3; 22:4; 26:9-11}}}Nkaba nomokia bw’ogochanda ekanisa, na ase amang’ana ’oboronge bokonyorekana ase amachiiko tinarenge na komocha.

\VS{Ⅶ}Korende amang’ana aria arenge okonyora ase ’nde nayabarire koba bosa ase engencho ya Kristo.

\VS{Ⅷ}Ee, nabarire onsi, ng’a abeire bosa ase engencho y’obuya botari nekerengo, engencho yaye okomomanya Kristo Yese Omonene one. Ase engencho yaye natigire ebinto bionsi, na kobibara buna eubi, erinde imonyore Kristo,

\VS{Ⅸ}naende ndorekane ime asare. Tinkoba noboronge bwane boria bokonyorekana ase amachiiko korende boria bokonyorekana ase okomwegena Kristo, oboronge boria bokorwa ase Nyasae, bokonyorekana ase okomwegena.

\VS{Ⅹ}Nindigetie komomanya Kristo ne chinguru chi’okobokigwa kwaye, inyare kobwatana nogochandwa kwaye, ngwekanigwe nere ase ogokwa kwaye;

\VS{Ⅺ}erinde inyore ase enchera ende yonsi goikera okobokigwa korwa ase abakuure.


\par }{\SH Kominyoka goika ase Engori
\par }
{\PP \VS{Ⅻ}Tari ng’a naikire konyora aya, gose naikire koba omoikeranu, korende nakong’irie orogendo inyabwate, ekiagera nabwatirwe na Kristo Yeso.

\VS{ⅩⅢ}Abaminto, tinyekageti inche omonyene ng’a naikire koyabwata; korende ninkore egento ekemo gioka: kweba ayare magega, ndambaarie ayare bosio.

\VS{ⅩⅣ}Nakong’irie orogendo gochia aase ngokoorera, ng’ikere eng’eria y’okorangerigwa kwa igoro kwa Nyasae goetera ase Kristo Yeso.

\VS{ⅩⅤ}Gaki intwe abatore abaikeranu torengererie ayio. Komorabe mokorengereria ayande, ase ing’ana rinde rionsi, Nyasae nabamaanorere ayio naro.

\VS{ⅩⅥ}Korende togenderere ase ayio ayio twaigete konyora.


\par }{\PP \VS{ⅩⅦ}\XREF{}{{\XO Ⅲ:ⅩⅦ }{\XO{3:17:
}}{\XT{1 Abakr 4:16; 11:1}}}Abaminto, mobe abeegi baane, morigererie abwo bakogenda ase ogotunyana omogwekano oria oria twabaete.

\VS{ⅩⅧ}Naki abange nigo bakogenderera bare ababisa b’omosalaba o Kristo. Nabatebirie amang’ana abo ara aange, nonya mbono nigo nkobateebia aya ase amariga.

\VS{ⅩⅨ}Omoerio obo nogosareka, enyasae yabo nenda, obonene bwabo nigo bore ase obosooku bwabo, bakorengereria amang’ana ’ense.

\VS{ⅩⅩ}Naki obobiare bwaito igoro, bore. Korwa agwo naende ntoganyete, Omotooria, Omonene Yeso Kristo,

\VS{ⅩⅪ}oyoranyare koonchora emebere yaito y’obosareku enyare kogwekana nomobere oye bw’obonene, koreng’ana nokobua kwaye ase okwo aranyare kobeeka ebinto bionsi inse asare.




\par }\Chap{Ⅳ}{\PP \VerseOne{Ⅰ}Gaki baminto, inwe abanyanchete, abwo amaiga andiereire, omogooko one na egutwa yane, tenena bokong’u ase Omonene, abanchi baane.


\par }{\SH Ogosorora
\par }
{\PP \VS{Ⅱ}Namosoroire Ewodia, namosoroire na Sintike babe nomoyo oyomo ase Omonene.

\VS{Ⅲ}Ee, naye bo, omosaiga bw’ekeene, nakoboririe okonye abakungu abwo bakorete emeremo y’enchiri amo nainche, na Klementi nere, na baria bande bakorete emeremo amo nainche, abwo amarieta abo are ime ase egetabu y’obogima.


\par }{\PP \VS{Ⅳ}Goka ase Omonene amatuko onsi; naende natebiire: Goka!

\VS{Ⅴ}Obwororo bwaino bomanyekane ase abanto bonsi. Omonene ng’ang’e are.

\VS{Ⅵ}Timwechandera ing’ana rinde rionsi; korende ase kera ring’ana ase ogosaba na ogosorora amo nokoiraneria ng’a mbuya mono, okorigia kwaino komanyekane ase Nyasae.

\VS{Ⅶ}Na omorembe o Nyasae, oyobuete okomanya gwonsi, korende chinkoro chiaino na ebirengererio biaino ase Kristo Yeso.


\par }{\PP \VS{Ⅷ}Omoerio baminto, onsi ayare ay’ekeene, onsi ayare ay’ogosika, onsi ayare ay’oboronge, onsi ayare ay’oborabu, onsi ayagwenerete gwanchwa, onsi ayagokwanwa buya; koborabeo obuya bonde bwonsi, gose ogotogigwa, aya onsi yarengererie.

\VS{Ⅸ}Amang’ana aya mweorokereretie na koyanyora, na koyaigwa, na koyarora korwa ase ’nde, moyakore, na Nyasae bw’omorembe nabe amo nainwe.


\par }{\SH Omogoko o Paulo ase ekeegwa korwa ase Abafilipi
\par }
{\PP \VS{Ⅹ}Nagokire mono ase Omonene, ekiagera bono ase omoerio mwairanire ase ebirengererio biaino igoro y’okoremerwa kwane; nabo mwarenge kondengereria ritang’ani, korende timwanyora ribaga.

\VS{Ⅺ}Tari ng’a ngokwana aya ekiagera inde nokoremerwa, naki neorokereirie goisaneka ase engencho ende yonsi inde nero.

\VS{Ⅻ}Namanyire ogokeeigwa, naende namanyire okomenteka; ase engencho yonsi, na ase amang’ana onsi neorokereirie, okoigota na koigwa enchara, okomenteka na okoremerwa.

\VS{ⅩⅢ}Ninyare gokora amang’ana onsi asere oyokombeka chinguru.


\par }{\PP \VS{ⅩⅣ}Korende mwakorete buya mokabwatana nainche ase emechando yane.

\VS{ⅩⅤ}Na inwe Abafilipi abanyene mwamanyire ng’a ase omochakano bw’enchiri, ekero naruete Makedonia, ekanisa ende tiyarenge yabwatanete nainche ase amang’ana ’okorua na okonyora, otatiga inwe mweka.

\VS{ⅩⅥ}\XREF{}{{\XO Ⅳ:ⅩⅥ }{\XO{4:16:
}}{\XT{Ogok 17:1}}}\XREF{}{{\XO Ⅳ:ⅩⅥ }{\XO{4:16:
}}{\XT{2 Abakr 11:9}}}Naki nonya nase Tesaloniki mwandeterete ogokonywa ase okoremerwa kwane ara kabere, tari rimo rioka.

\VS{ⅩⅦ}Tari ng’a nindigetie ekeegwa keria, korende nigo ndigetie okwama koria gokomenteka koba okonge ase more.

\VS{ⅩⅧ}\XREF{}{{\XO Ⅳ:ⅩⅧ }{\XO{4:18:
}}{\XT{Okong’ 29:18}}}Korende ninde n’ebinto bionsi, na kobua; naende naichoirwe, ekiagera nanyorire ase okoboko kwa Epafrodito ebiegwa biaruete ase more, bire ogotioka okuya, ekeng’wanso giancheirwe, kegwenerete Nyasae.

\VS{ⅩⅨ}Na Nyasae one nabaichorerie kera ekimoganetie ase ekerengo ki’obonda bwaye ase obonene ase Kristo Yeso.

\VS{ⅩⅩ}Bono Nyasae, Tata oito, abakwe kare na kare. Amina.


\par }{\SH Amakwania ’ogokoorera
\par }
{\PP \VS{ⅩⅪ}Monkwanerie kera omochenu ase Kristo Yeso. Abaminto abare amo nainche baabakwanirie.

\VS{ⅩⅫ}Abachenu bonsi baabakwanirie, mono kobua abwo bare b’enyomba y’omorwoti omonene.


\par }{\PP \VS{ⅩⅩⅢ}Obuya bw’Omonene Yeso Kristo bobe amo nainwe.

\par }