\NormalFont\ShortTitle{TOBITI}

{\MTB EGETABU GIA

\par }{\MT TOBITI

\par }{\IMT Ogochaakera

\par }{\IP Egetabu gia Tobiti n’omogano igoro y’omonto oyomo. Narengeo omonto oyomo ase ense ya Ninawi ore korokwa Tobiti. Ere nigo arenge oyo bw’egesaku kia Nafutali. Oyo nigo airetwe obosomba ase ense eyio. Ere nigo arenge omonto orendete amachiiko, nigo arenge gokonya abataka korende akanyora omochando bw’ogoukora amaiso. Aria ase omochie bw’Ekbatana namenyete aroro omoamate oye ore korokwa Ragueli, oyio obwate omoiseke ore korokwa Sara. Sara nere akanyorwa n’omochando: abasacha batano na babere bakamonywoma, korende kera oyomo nyuma ataraba nere ase obotuko boria bw’enywomo nigo aitetwe n’ekerecha kiare korokwa Asmodeo. Bono aba babere Tobiti na Sara, kera omonto nigo are komorera Nyasae ase emechando yaye, nigo bare gosaba bakwe. Korende Nyasae akaigwa ogosaba kwabo. Agatoma Omomalaika oye ore korokwa Rafaeli (engencho yaye “Oyokogwenia Nyasae”) oyio akaraa Tobiti goika o Ragueli, akamoira goika akarora Sara na komonywoma boigo agaseria ekerecha keria erio akamogwenia na akamoirania gochia ase ise.

\par }{\IP Omogano oyo nigo ogotwegeria buna togwenerete korenda abataka boigo n’ensemo togwenerete gokora ase abakuure; boigo omogano oyo nigo ore ekiorokererio ekiya ki’obogima bw’eamate. Goetania aya onsi, obuya bwa Nyasae nigo bokoorokigwa goetera ase Omomalaika Rafaeli, oyio ore omotomwa omuya o Nyasae. Eke nigo kegotoorokia buna obuya bwaye na oborendi nigo bire naitwe amatuko onsi.

\par }{\IOT Okobagwa kw’egetabu eke

\par }{\IO Tobiti na Sara ase ense ya Ninawi n’ogochandeka kwabo
{\IOR{1:1—3:15}}

\par }{\IO Ogosaba kwabo gokoiranerigwa
{\IOR{3:16—11:18}}

\par }{\IOB a. Ase okoiraneria ogosaba kwabo Nyasae agatoma Omomalaika Rafaeli
{\IOR{3:16,17}}

\par }{\IOB b. Tobiti okoa omwana oye Tobia oboseemia
{\IOR{4:1-21}}

\par }{\IOB c. Rafaeli na Tobiti bakogenda Media
{\IOR{5:1—7:12}}

\par }{\IOB d. Tobia okonywoma Sara
{\IOR{7:13—9:6}}

\par }{\IOB e. Rafaeli na Tobia na Sara bakoirana na kogwenia Tobiti amaiso
{\IOR{10:1—11:18}}

\par }{\IOB Omomalaika Rafaeli okoerokia buna ere ning’o
{\IOR{12:1-22}}

\par }{\IOB Tobiti ogotogia Nyasae na koa Tobia oboseemia
{\IOR{13:1—14:15}}



\par }\ChapOne{Ⅰ}{\PP \VerseOne{Ⅰ}Oyo nomogano igoro y’obogima bwa Tobiti omwana o Tobieli, omwana bw’Ananieli, omwana o Adueli, omwana o Gabaeli, bw’ororeria rwa Asaeli bw’egesaku kia Nafutali,

\VS{Ⅱ}oyio ase chingaki Salimaneseri arenge omorwoti bw’Abasiria aosetwe korwa Tisbe eyio ere Irianyi ya Kedesh aria ase ense ya Nafutali sugugu ya Galili bosongo yomochie bwa Hazori boigo na sugusu ya Shefati.


\par }{\SH Obogima bw’obosae bwa Tobiti
\par }
{\PI \VS{Ⅲ}Inche Tobiti nabwatirie chinchera chi’ekeene na gokora amaya ase obogima bwane bwonsi. Chingaki chinyinge nigo nakonyete abaminto boigo n’bayahudi baminto abataka abwo bang’anyetigwe amo nainche gochia ase omochie o Ninawi agwo ase ense ya Asuri.

\VS{Ⅳ}Ekero narenge ase ense yaito aria Israeli ekero narenge omosae, ebisaku bionsi bi’Abaisraeli nigo biatakeire korwera Omonene ekengwanso aria Yerusalemu oyio orenge omochie omochore Omonene Nyasae achorete korwa ase emechie yonsi y’Abaisraeli, ase hekalu yaye yarenge gocha kwagachwa agwo nao obomenyo bwaye bwarenge. Korende egesaku kiane kia Nafutali kegeatanana korwa ase omochie o Yerusalemu amo negesaku gionsi gia Daudi

\VS{Ⅴ}Abaminto bonsi negesaku kia Nafutali bakarwera emori eria omorwoti Jeroboam o Israeli atenenetie aria ase omochie o Dan ase egetunwa kia Galili.


\par }{\SH Okwegena gwa Tobiti ase Edini yaye
\par }
{\PP \VS{Ⅵ}Ase abanto baminto bonsi ninche bweka narenge kogenda Yerusalemu kera engaki goikerania keria ogochika kwa Musa koria kwabwatete Abaisraeli bonsi kwaganetie. Nigo nare kwayerera gochia Yerusalemu nokwama kwane kw’eritang’ani, nogwechitugo chiane, boigo namarionya yechingondi. Erio natenena ase egesasiimero ase Hekalu narua ekengwanso ase Abakuani, n’abamura ba Aroni.

\VS{Ⅶ}Ebinto ebi nigo narenge koa abakuani abana ba Aroni ase engencho ya amatabau. Nigo narenge kobaa ensemo yane ya ikomi yokwama kwane, edivai, engano, amasautuni, amakomamanga, boigo namatunda ande. Ase emiaka etano nomo nigo narenge koira chifeta nechisadaka narwa aria Yerusalemu.

\VS{Ⅷ}Ensemo ya gatato yokorwa nigo nare koa chintakana ababoraka boigo nabamenyi abwo bamenyete ase egati yabaanto baane. Nigo narenge koyereta ase omwaka ogatato na kobaa buna ekeegwa erio twayeria kobwatekana namachiiko a Musa boigo n’oboseemia nanyorete korwa ase Debora ng’ina sokoro yane Ananieli, ekiagera konya tata ominto okuure ontigire inde entakana.


\par }{\SH Obwegenwa bwa Tobiti ekero aosotwe
\par }
{\PP \VS{Ⅸ}Ekero nabeete omonto omonene ’nkanywoma Anna oyio orenge omoiseke korwa ase egesaku giaito, erio togasesenigwa nomwana tokamoroka Tobiasi.

\VS{Ⅹ}Magega yaye ’nkairwa obosomba ase ense ya Ninawi. Ekero tore ase ense eyio, abanto bonsi baminto nigo bare koria chindagera chi’abaanto b’ebisaku.

\VS{Ⅺ}Korende inche ’nkanga koria endagera eria,

\VS{Ⅻ}ase engencho nasigete mono amachiiko a Nyasae ore igoro,

\VS{ⅩⅢ}ere agakora omorwoti Shalmanesa gonsika mono erio nkabekwa gotenenera ebinto bionsi ebio biare kogorwa ase enka yomorwoti.

\VS{ⅩⅣ}Magega omorwoti Shalimanesa ataarakwa nigo narenge kogenda nonya ngoika ense ya’Bamidia komogorera ebinto aroro. Rituko erimo konde ase omochie oyomo ore korokwa Rage ase ense ya Midia, nkamotigera Gabaeli momura omwabo Gabria chifeta chiarenge emebuko ime nkamoboria angachere. Ime ase emebuko eyio ’chiarengeo chishaba ange chikiro 300.

\VS{ⅩⅤ}Ekero Shalmanesa akwete, momura oye ore korokwa Senakeribu akaba omorwoti ribaga riaye nagwo chinchera chiare kogenda media chigasiekwa ase engencho abauri nigo bare koboera abanto ase chinchera echio, erio inche ngasinywa kogenda aroro.


\par }{\SH Tobiti ogotindeka abakuure
\par }
{\PI \VS{ⅩⅥ}Ase chingaki chiria Shalimanesa arenge omorwoti nigo nabete ngokorera abanto baminto Abayahudi abwo barenge abataka amaya.

\VS{ⅩⅦ}Nigo narenge koa baria barenge nenchara endagera yane boigo na koa baria baare getirianda chianga chiane. Ekero nare konyora emebere yoyomo bw’abaanto baane otugutire isiko y’orwaki rw’omochie, nigo nare koyobogoria na koyotindeka ase amasikani.

\VS{ⅩⅧ}Ekero omorwoti Senakeribu are goita monto onde bwensi ore gotamera ense yaye korwa Yudea, inche nigo nare komotindeka bobisi. Omorwoti nigo aitete abanto abange mono erio gokendia endamwamu yaye. Magega yaye ekero are korigia emebere ya baria aitire tare koyenyora.

\VS{ⅩⅨ}Korende omonto oyomo o Ninawi agateebia omorwoti buna ninche nare gotindeka emebere y’Abaisraeli baria bare goitwa. Ekero namanya buna omorwoti omanyire amang’ana ane onsi, na abanto nigo bare kondigia bang’ite, ngasogwa nobwoba ngatama.

\VS{ⅩⅩ}Ebinto biane bionsi bikabwatwa bikairwa ase enyomba yomorwoti bikagachwa aroro. Kende tikeri giatigarete ase inde otatiga omong’ina one Anna nomwana one Tobia.


\par }{\SH Tobiti ogotorigwa nomoigwa oye
\par }
{\PP \VS{ⅩⅪ}Magega yechichuma ange isano nemo, abana babere b’omorwoti Senakeribu bagaita ise erio bagatama gochia ase ebitunwa bia Ararati. Esarhadoni omwana onde bw’omorwoti akaba omorwoti erio akabeka Ahika omwana omomura ominto Anaeli koba omoteneneri bwe chitaabu boigo namang’ana onsi y’oborwoti.

\VS{ⅩⅫ}Ahika akandwanerera erio nkairana Ninawi. Eri neriakabere Ahika koba nekerogo eke, ekiagera konya obeire omoteneneri omonene bw’edivai, omoteneneri bwe chitaabu, boigo nomoteneneri bw’ekemanyererio ki’omorwoti, inse y’oborwoti bwa Senakeribu erio na Esarhadoni akamobeka emeremo eyio. Aika nigo arenge omoigwa one.




\par }\Chap{Ⅱ}{\SH Omoyega bw’enka
\par }
{\PP \VerseOne{Ⅰ}Bono ekero nairanete inka bwone nkaegwa omokungu one Anna n’omwana one Tobia, ngakorerwa omoyega omonene ekero rituko ria Pentekosti riaigete erio riare rituko rinene ase chichuma isano na ibere. Ekero naikaransete ase emesa nigo narooche chindagera chinyinge chibeekire ase emesa eyio.

\VS{Ⅱ}Erio ngatebia Tobia omwana one “Genda aria isiko ase abanto bainto orore gose nonyore omotaka ase egati y’abanto baito oyio omoirogete Nyasae omorete aiga toragere amo nere. Rora inche nakoganyire.”


\par }{\SH Ogoita ime ase omochie o Nineva
\par }
{\PP \VS{Ⅲ}Erio Tobia akagenda korigia omonto omotaka korwa ase egati y’abanto baito. Ekero airanete aganteebia “Tata! Rora nanyorire oyomo bw’abaanto baito oitire na gotugutwa aria echiiro!”

\VS{Ⅳ}Erio erio nkaimoka konya ntararia nonya nendagera eria, nkagenda nkaimokia omobere oria ’nkayogacha erio inche koyotindeka chinsa chia mogoroba;

\VS{Ⅴ}erio nkairana ngesibia nkaria endagera eria n’okweumia.

\VS{Ⅵ}Nkainyora obobani bwa Amos “Amatuko aino amanene yemeyega naochoke abe ay’okweumia, na amateera aino abe ebikuuro.” Erio ngachaka korera.

\VS{Ⅶ}Ekero erioba riarimerete, ngasooka isiko nkarema oboina ngatideeka omobere oria.

\VS{Ⅷ}Korende abaamate baane bagansekerera bagoteeba “Morigererie oyo! Tari kwooboa ekiagera aya agokora naro agerete ere are korigigwa aitwe korende ere agatama, na rora ochakire amang’ana aria aria!”


\par }{\SH Tobiti ogoukorigwa
\par }
{\PI \VS{Ⅸ}Emogoroba eyio nkairana ngesibia, nkagenda gesona mwane nkarara aroro na tinebisia bosio ase engencho riberera riarenge rinyinge mono.

\VS{Ⅹ}Tinamanyete gose Chinchiro chiarenge kerama igoro ase naraire. Bono chinchiro echio chigansaera echabu yabo yarenge morero egasoa ase amaiso ane erio ebinto ebirabu bigasieka amaiso ane ngasinywa korora, erio nkagenda ase abarwaria ao ao korende onde taiyo onyarete gonkoonya na omoerio nkaba omouko ase emiaka ene ntari nkorora kende. Abaminto baganchandekera mono boigo na Ahika akandenda ase emiaka ebere erio akagenda Elamu.


\par }{\SH Eriomana ri’enka
\par }
{\PP \VS{Ⅺ}Ase chingaki echio mokaane Anna agachaaka gokora emeremo yogosona chianga buna abakungu bande.

\VS{Ⅻ}Kera engaki ekero akorire gosona chianga nigo arenge koirera abanyene erio bamwakana chitaabu chiaye. Rituko erimo agasona eyanga erio akayeirera omonyene ere akamwakana chitaabu chiaye boigo akamoa akamanwa kembori buna ekeegwa.

\VS{ⅩⅢ}Ekero Anna aigete inka nemanwa eria y’embori egachaka kwana, erio inche nkamoboria “Ngai kwarusia embori eyio? Nigo kwaiba? Yeiraneri omonyene! Tari buya koria endagera eibire!”

\VS{ⅩⅣ}Anna aganteebia: “Yaya taibo emanwa eye nigo naegwa buna ekeegwa ase ogoakanwa kwane.” Korende inche tinamwegena; ’inkaba n’obosoku ase egekorwa ekio akorete. Inkamochika eyairanerie abanyene. Erio ere akang’iraneria! Ee bono! Aye ngokonya kware abataka gose tai bo? Aye gwakorete ngeto ki akoiraneirie? Aya akonyorete nigo are maiso marore!




\par }\Chap{Ⅲ}{\SH Ogosaba kwa Tobiti
\par }
{\PP \VerseOne{Ⅰ}Erio agwo ase obororo obonene ngachaaka korera ase okoiyeria amariga na gosaba

\VS{Ⅱ}“Aye Omonene, aye nomonyakeene, ebikorwa biao bionsi nebiekeene; chingecho chiao nechiamaabera nekeene aye naye okogambia ense.

\VS{Ⅲ}Bono aye Omonene, ong’inyore na kondigereria, tobaisa kong’a egesusuro ase engencho yebibe biane gose ase amamocho chisokoro chiane chiakoreete.

\VS{Ⅳ}Barobwo tibabwatete amachiiko ao; ase igo ogatotiga tokang’anyigwa na goitwa. Ogatokora togasekererwa na tokaba obosooku ase ebisaku bionsi agwo ase twasiareretwe.

\VS{Ⅴ}Chingaki chinyinge kwaeire chisokoro chiane egesusuro koreng’ana nebibe biabo boigo nainche kwang’eire egesusuro koreng’ana nebibe biaane. Nigo twatigete koigwera amachiiko ao na ase igo tokanyora egesusuro giaito giekeene.

\VS{Ⅵ}Bono aye nkorere buna otagete. Rusia obogima bwane erio onsibore korwa ense eye. Ase inde mbuya gokwa kobua koba moyo, ase engencho nigo ’nkomochigwa ntabwati komocha; nerusirie moyo. Omonene ancha bono aye kondusia ase emechaando eye, ong’ire ase ogotimoka gwa kare na kare. Tibwanga koigwa ogosaba kwaane.”


\par }{\SH Emechando ya Sara
\par }
{\PP \VS{Ⅶ}Rituko erio erio, ase omochie o Ekbatana aria ase ense ya Media, Sara mosubati o Ragueli nere akaramwa noyomo bw’abasubati abakori emeremo ba ise.

\VS{Ⅷ}Bono Sara konya onywomirwe ara gatano na kabere korende ekerecha keria Asmodeo nigo kiabete kegoita kera oyomo bw’abasaacha aba ekero banywomire magega batarara na Sara. Bono omosubati oyo omokori emeremo agateebia Sara: “Aye nomoiti tori korora nonya mbosoku kwabeire nabasaacha batano na babere korende onde taiyo nonya noyomo okoeire omwana.

\VS{Ⅸ}Nase ki ogotounereria igaa? Genda gochia ariaa bwatia abasacha bao abwo bakuure. Mbuya titorora omwana bw’oroiboro rwao.”

\VS{Ⅹ}Ekero Sara aigwete amang’ana aya akagechigwa mono agachaaka korera na koiyeria amariga, akariina enyomba ya igoro akarigia eite. Korende ekero arengereretie agateeba, “Yaya tingweita erio abanto bache gochaaya tata na goteeba, aye nigo kwabwate omwana oyomo enyaroka oyio gwanchete mono, korende ere ageita ase engencho yobororo! Ring’ana ringa buna eri nigo riragere tata oyio ogotire akwe bwango erio inche mbarerwe okomocha; bono inche nigo ’nkomosaba Nyasae Omobui aire enkoro yane erio timbaisa koigwa okorama buna oko rinde.”


\par }{\SH Ogosaba gwa Sara
\par }
{\PP \VS{Ⅺ}Erio Sara agatenena ase etirisa akaimokereria amaboko aye igoro na gosaba ogoteeba: “Otogigwe aye Nyasae one; ritogigwe botambe erieta riao richenu.

\VS{Ⅻ}Na bono aye Nyasae Omobui naimokereirie amaiso ane gocha ase ore ’insemeretie buna aye nonkoonye.

\VS{ⅩⅢ}Aye bono karwe ogochika erio inche indwe ase ense erio tinyigwa okoramwa oko naende.

\VS{ⅩⅣ}Nomanyete aye Omonene buna inche nomoiseke omwekungi tinanakoba na mosacha onde.

\VS{ⅩⅤ}Tindasaria erieta riane gose eria tata ominto aiga ase ense eye nanganyetigwe gocha. Ninche bweka omwana o tata ominto ere tabwati mwana onde orabe omonyamwando oye, gose tabwati onde obamwabo oranyare konywoma. Nasiririe abasacha batano na babere; nase ki ndagenderere koba moyo? Onye aye togwancha kondusia ase ense, ndorere amaabera. Tinkonyara koremereria koramwa!”


\par }{\SH Nyasae okoigwa ogosaba gwa Tobiti na Sara
\par }
{\PP \VS{ⅩⅥ}Ekero Tobiti na Sara bagendererete gosaba, Nyasae ore igoro akaigwa ogosaba kwabo.

\VS{ⅩⅦ}Erio ere agatoma Omomalaika oye Rafaeli kobakoonya. Omomalaika oria akarusia ebinto biria ebirabu biarenge ase amaiso a Tobiti erio anyare korora naende akore emeroberio yenywomo gati ya Sara na Tobia omwana o Tobiti; Tobia nigo arenge omwana o momura omwabo Tobiti, oyio kobwatekana n’ogochika bwancheire konywoma Sara. Rafaeli boigo agachiika ekerecha keria Asmodeo ekio konya giachandire Sara kerwe ase are. Ase chingaki chiria Tobiti aimogete korwa gesona ase arenge Sara nere ngoika arenge korwa enyomba ya igoro ase arenge.




\par }\Chap{Ⅳ}{\PP \VerseOne{Ⅰ}Rituko erio erio, Tobiti akainyora chitaabu chiaye echio atigerete Gabaeli aria Rege ase ense ya Media,

\VS{Ⅱ}erio akarengereria ase omoyo oye ime ageteebia: Ase engencho nasabire Nyasae inkwe, ninganeirie ’indangerie omwana one Tobia ’motebie igoro yechitaabu chiria magega ’ntarakwa.

\VS{Ⅲ}Erio akarangeria omwana oye Tobia akamoteebia, omwana one, ekero ’ndakwe, ontindeke buna ebwenerete. Bono aye goika omosike nyoko omorende buya ase obogima bwao bwonsi. Oikeranie amang’ana onsi ayio araganie omokorere naende tomogechia ase kende gionsi.

\VS{Ⅳ}Inyora omwana one buna nyoko achandegete gokoreta ase ense eye. Bono ekero nere arakwe, omotindeke ensemo agwo ase oboina obwo orantindeke inche.

\VS{Ⅴ}“Obe omwegenwa ase Omonene Nyasae oito amatuko onsi yobogima bwao. Tokora ebibe moeneno, gose tobaisa gosaria amachiiko aye. Kora ayare amaya ase obogima bwao bwonsi gose tobaisa kobwatia chinchera chi’obokorekanu.”

\VS{Ⅵ}Oyogokora amang’ana onsi ase obwegenwa nigo agosesenigwa ase obogima bwaye.

\VS{Ⅶ}Karue ensemo y’enibo yao ase abataka. Tobaisa korina omotaka kende gionsi naye Nyasae tagokorina kende gionsi.

\VS{Ⅷ}Karue biria ore nabio Korabe nebinge karue ebinge, neisakoba nebike obwate, karue koreng’ana nokonyora kwao.

\VS{Ⅸ}Ase ogokora igo nigo okwegachera ebinge ase chingaki chi’emechando.

\VS{Ⅹ}Ase engencho ogokonya omotaka nigo oretange korwa ase amakweri gose gosoa ase omosunte ime.

\VS{Ⅺ}Gokonya abataka ase baria bonsi banchete gokora bo nigo ere esadaka engiya mono ase obosio bwa Nyasae Omobui.

\VS{Ⅻ}“Omwana one, etange mono korwa ase obotomani goetenia onsi, nywoma omosubati korwa ase egesaku giechisokoro chiao. Tobaisa konywoma omosubati korwa ase abanto b’ebisaku ase engencho intwe negesaku ki’ababani. Inyora abagaaka buna Nuhu, Aburamu, Isaka, na Yakobo abwo bare chisokoro chiaito nigo banywomete abasubati korwa ase egesaku kiabo. Nyasae akabasesenia akabaa abana abwo bare oroiboro rwabo nabwo bagocha koira ense eria yomwando.”

\VS{ⅩⅢ}Ase igo bono aye omwana one, goika bwanche abamino. Tobaisa kwerora erio otige konywoma korwa ase abanto bamino. Obwerori bonga buna obwo nigo bokorenta ogosira okonene buna koreng’ana obworo bokoreta obotaka nenchara enene. Ase engencho obworo nabwo ng’ina y’enchara

\VS{ⅩⅣ}“Tobaisa kogacha eng’eria ya baria bakogokorera emeremo goika rituko rinde. Bae eng’eria yabo riimo rioka. Koramosike Nyasae, ere nakorende. Origererie buya kende gionsi ogokora, na obe namasikani ase orogendo rwao.”

\VS{ⅩⅤ}Tobaisa gokorera monto onde keria otaganie okorerwe. Tobaisa konywa edivai goetania ekerengo na gotinda; ogotinda tikoba ase ore.

\VS{ⅩⅥ}Obae endagera baria bare n’enchara, na baria bare getirianda obae chianga. Erwe gokonya abataka na ekero kwarure tiga kwemurungania; karue ase omoyo bw’gwancha.

\VS{ⅩⅦ}Ekero omonto omoirogete Nyasae akuure obae abanto b’enka yaye endagera, korende tokora bo ase omonyabibe.

\VS{ⅩⅧ}Rigia oboseemia korwa ase abanto abang’aini, naende tobaisa gochaaya oboseemia.

\VS{ⅩⅨ}Omotogie Omonene amatuko onsi. Omosabe, arongeyie chinchera chiao nagoikerania emeroberio yao yonsi, ase engencho obong’aini tibori ase kera ense. Nyasae omonyene nere okobaa amaya onsi. Ekero aganetie nigo akomoiyeria omonto nonya ngoika embera. Ase igo omwana one oinyore amang’ana ane naende toyatinyia korwa ase enkoro yao.

\VS{ⅩⅩ}Bono omwana one, nigo ntagete gokomanyia ng’a agwo kare ’naete Gabali omwana o Gabria chitaabu chinyinge aria Rage ase ense ya Media.

\VS{ⅩⅪ}Bono aye toba nobwoba buna intwe twabeire abataka. Koramoiroke Nyasae na otige ebibe bionsi nagokora ayakomogokia, aye nobe n’eniibo enyinge.




\par }\Chap{Ⅴ}{\PP \VerseOne{Ⅰ}Erio Tobia akairaneria ise akamoteebia “Ninkore aya onsi gwanchiikire

\VS{Ⅱ}bono ng’aki ndakore ’nyore chitaabu echi gwantebia korwa ase Gabaeli ase engencho inche timomanyeti nere tamanyeti? ’Nkemanyererio ki ndamworokie erio anyare gwancherana na kong’a chitaabu echio? Goetania igo, inche timanyeti enchera ekogenda Media.”

\VS{Ⅲ}Erio Tobiti akairaneria omwana oye Tobia akamoteebia Inche, ntwariikeranete na Gabaeli togakora okobwatana erio togatandora ekaratasi eria gati gati ere akaira ekengese nechitaabu nainche ’nkaira ekengese kende, aya nigo twayakorete emiaka emeongo ebere (20) yaetire, bono aye genda origie omonto omwegenwa oyio oragokobe gochia Media nakoirana naye goika aiga. Ekero morairane tomwakane eng’eria yaye. Korende aye goika onyore chitaabu echio natigerete Gabaeli.

\VS{Ⅳ}Erio Tobia akagenda korigia omonto omanyete enchera ekogenda Media erio bagende nere. Erio agwo obosio ase obosio Tobia bakaumerana na Rafaeli. Tobia tamanyete ng’a Rafaeli nigo arenge omomalaika o Nyasae,

\VS{Ⅴ}erio akamoboria “Ngai okorwa?” Rafaeli akamoiraneria “Inche nomonto omino omoisraeli narwa aaree nacha aa Ninawi korigia emeremo.” Tobia akamoboria “Nomanyete enchera ekogenda Media?”

\VS{Ⅵ}Rafaeli akamoiraneria “Ee nimanyete. Nabeire nkogenda Media chingaki chinyinge ase igo chinchera chionsi ninchimanyete buya mono. Aria Media nigo namenyete noyominto Gabaeli oyio omenyete omochie o Rage. Rage n’ense yebitunwa ase eratoire amatuko ange abere gotara goika Ekbatana omochie omonene o Media.”

\VS{Ⅶ}Erio Tobia agateebia Rafaeli “Nganye aiga mosani one tiga ndarateebia tata. Nigo nganetie onkobe goika Media naiche ningoakane engeria ase orogendo oro.”

\VS{Ⅷ}Rafaeli akamoteebia “Genda korende totebana.”

\VS{Ⅸ}Tobia agasoa nyomba agateebia ise “Nanyorire omoisraeli ominto oyogonkoba ase orogendo rwane.” Tobiti akamoiraneria “Morangerie ache aiga. Ninganetie komomanya buya buna ere noyong’o naende noyogesaku ki, naende gose nomonto oregeenwe kogenda amo naye.”

\VS{Ⅹ}Erio Tobia agasoka isiko akarangeria Rafaeli agateeba, “Tata ngokorangeria are.” Rafaeli ekero asoete nyomba Tobiti akamokwania na Rafaeli akamokwania ase omogooko omonene. Korende Tobiti akamoboria, ng’aki eranyarekane imbe nomogooko naende? Inche nomouko tindi korora kende. Narimeire ime ase omosunte buna abakuure batarore oborabu naende. Igo enga buna nakuure igo nkoigwa abanto bagokwana korende tindi kobarora. Omomalaika akamoteebia Tobiti “Tokwa omoyo! Nyasae Nagosesenie obweene bwango iga, aye tochandeka ase enkoro!” Erio Tobiti agateeba “Omwana one Tobia nigo aganetie kogenda Media, inee, nonyare komokoba omworoki enchera? Toba nechitang’utang’u inche ningwakane.” Rafaeli akamoteebia nabo ’nkogenda nere, nachire aroro chingaki chinyinge na nigo manyete chinchera chionsi chiebitirimboko nebitiiro.

\VS{Ⅺ}Tobiti akamoboria nteebie ngo omwana ominto aye noy’omochie ki na egesaku kiao ’kereki.?

\VS{Ⅻ}Korende Rafaeli akamoboria “Nase ki oganetie komanya egesaku kiane?” Tobiti akamoteebia “Ekeene nindigetie gokomanya boigo nakomanya abaibori bao.”

\VS{ⅩⅢ}Rafaeli akamoteebia inche “Erieta riane na Asaria omwana bw’omogaka Anania, omino.”

\VS{ⅩⅣ}Erio akamoarigania buya akamoteebia “Tobaisa kogechigwa nainche ase engencho nakobooria igoro yabaanto bamino nigo natagete komanya buya mono igoro yororeria rwao, aye n’omwana ominto. Inche nimanyete Anania na Natani abana ba Shemelia barabwo nigo banchete kogenda amo nainche Yerusalemu gosasiima, abanto bamino nabaya mono.”

\VS{ⅩⅤ}Erio Tobiti akagenderera komoteebia, Inche ningoakane engeria yerituko boigo nagoakana chitaabu chinde echio oraganie gokorera kende ase orogendo. Bono nakoboririe ogende n’omwana one,

\VS{ⅩⅥ}na mokoirana buya inche ninkomente kende. Rafaeli akamoteebia, “Toba nobwoba kogenda tore na koirana buya enchera tokogenda tebwati mang’ana.” Tiga Nyasae n’omomaika oye babarende naende babairanie buya gocha ase inde.

\VS{ⅩⅦ}Tobiti akamoteebia oyominto, nakoganeirie ebisio bia Nyasae. Erio akarangeria Tobia akamoteebia, omwana one, beka kera egento keria moraganie ase orogendo erio oimoke aye n’oyomino mogende. Nyasae o igoro abarende abambokie buya na kobairania gocha aa buya. Omomalaika o Nyasae abe nainwe na kobarenda ase enchera. “Magega batarachaka orogendo gochia Media Tobia akanyunyuta ng’ina na ise, erio Tobiti akamoteebia genda buya.”

\VS{ⅩⅧ}Erio Anna ng’ina Tobia agachaaka korera agateebia Tobiti “Inki gekogera ogotoma omwana oito gochia aria are? Tomanyeti buna nere togotoma aiga?

\VS{ⅩⅨ}Tobaisa kogania chitaabu mono na kobeeka obogima bw’omwana oito ase akong’u;

\VS{ⅩⅩ}ase engencho obogima obo Nyasae atoire nigo botoisaine.”

\VS{ⅩⅪ}Tobiti akamoteebia, tokumia omwanchwa, omwana oito nigo aragende ’na koirana buya gocha ase tore. Aye nomorore n’amaiso ao. Aye tokwana kende gose gokumia omomalaika omuya namorende. Omwana oito nigo aragende buya na koirana buya atari na bobe bonde.




\par }\Chap{Ⅵ}{\PP \VerseOne{Ⅰ}Bono Anna agatiga korera, erio Tobia akaimoka amo n’esese yaye n’omomalaika oria erio bagachaaka orogendo. Emorogoba eria y’erituko ritang’ani bagaika engegu y’oroche rwa Tigri.

\VS{Ⅱ}Ase emorogoba eria, Tobia akagenda rooche gw’esibia amagoro, erio enswe enene egasoka korwa amache ime egataka komera okogoro okomo gwa Tobia erio ere agaaka eriogi rinene,

\VS{Ⅲ}Omomalaika oria akamoteebia “Bwata enswe eyio toyetiga!”

\VS{Ⅳ}Erio Tobia agatarera enswe eria akayengusa gocha engegu. Omomalaika oria akamoteebia “Tandora enswe eyio orusie omoyo oye, rini, n’enkoro obibeeke ensemo korende chinyama chinde chianda ochitugute, manya ng’a omoyo oyio enkoro n’erini n’eriogo rigiya mono.”

\VS{Ⅴ}Tobiti agakora buna Omomalaika oria amotebeetie erio akaroisia ensemo eyemo y’enswe eria bakaria n’ensemo y’ende akayebeeka omonyo akayegacha. Erio bakagenderera orogendo rwabo goika bagaika ang’e na Media.

\VS{Ⅵ}Tobia akaboria omomalaika oria “Oyominto Asaria inee? Ebinto ebi twarusia ase enswe buna eriogo, marwaire ki bikogwenia?”

\VS{Ⅶ}Omomalaika akamoiraneria akamoteebia, “Enkoro eyio y’enswe oise koyesamba ase omorero erioki riaye nigo rigoseria omoika omobe korwa ase omonto ochandire. Obokong’u obwo nigo borarue aroro toborora naende.

\VS{Ⅷ}Boigo omoyo noro okorusia ebinto biria ebirabu bire ase amaiso y’omonto oukorete erio onyara korora naende.”

\VS{Ⅸ}Ekero baigete ense ya Media ang’e na Ekbatana,

\VS{Ⅹ}Rafaeli agateeba, oyominto Tobia! Tobia Agaitaba nao inde aa! Omomalaika akagenderera goteeba reero botuko nigo torarare ase enyomba ya Ragueli oyio ore omonto omino, ere nigo abwate omwana oyomo bweka omoiseke okorokwa Sara.

\VS{Ⅺ}Kobwatekana n’egesaku giaito aye nigo otakeire konywoma Sara erio obe omonyamwando bw’eniibo ya ise.

\VS{Ⅻ}Sara nomosubati bw’omokia mono na nigo are omuya mono na ise nigo amwanchete mono. Reero botuko ninkwane na ise anche omonywome, erio ekero torairane gochia inka korwa Rege, togende gokora omoyega bw’enywomo yao. Ragueli takwanga gose tagwanchera mosaacha onde bwensi amonywone ase engencho amachiiko a Musa tari gwanchera mosacha onde bwensi amonyuome otatiga aye. Ase igo goika anche aye omonywome. Bono aye bwata oboseemia bwane. Inche nikwane na Ragueli reero botuko na koroberia amang’ana y’enywomo yao na Sara. Ekero torairane gochia inka korwa Rege togende amo nere.

\VS{ⅩⅢ}Tobia agateebia Rafaeli, “Inche naigure ayio abanyorete abasacha batano na babere abwo barigetie komonywoma Sara na buna kera oyomo akwete mobasokano ase rituko ri’enywuomo; kera oyomo nigo akwete magega batarara nere.

\VS{ⅩⅣ}Naende naigure ng’a nigo bare goitwa nekerecha. Ekerecha keria nigo giachandete Sara na goita kera omosacha oyio oganetie konywoma Sara. Nigo nairoka ekerecha eke mono. Inyora inche bweka omwana omomoima bw’abaibori baane, ’ng’ise gokwa, abaibori baane nigo barakwe ase engencho y’obororo bw’ogokwa kwane. Barabwo tibabwati mwana onde naende orabatindeke.”

\VS{ⅩⅤ}Omomalaika akamoiraneria akamoteebia Nigo kwebire amang’ana iso agoteebia? Nigo agoteebia anywome omosubati korwa ase egesaku kiao. Bono aye inyigwe buya, tokumia ase engencho y’ekerecha keria, aye nywoma Sara nimanyete buna reero botuko Ragueli nkogwanchera are onywome Sara.

\VS{ⅩⅥ}Ekero orasoe Nyomba korara, oimokie enkoro eria y’enswe n’omoyo obibeeke ase ubani eria egwoka;

\VS{ⅩⅦ}erio erioki riaye risoe enyomba yonsi. Ekerecha keria ekero keratiokerere erioki riria nigo keratame chimbero tikeirana ase Sara naende.




\par }\Chap{Ⅶ}{\PP \VerseOne{Ⅰ}Ekero Tobia n’momalaika Rafaeli basoete ase omochie bw’Ekbatana, Tobia agateebia Rafaeli, “Oyominto Asaria, ng’ire riimo rioka goika ase oyominto Ragueli.” Omomalaika oria akamoira rimo rioka goika ase enyomba ya Ragueli, bakanyora Ragueli oikaransete ange n’egesieri kegochia mwaye. Barabwo bakamokwania, nere agaitaba erio akabaarigania bagasoa nyomba mwaye.

\VS{Ⅱ}Ragueli agateebia mokaye Edina, rora omomura oyo buna abwekaine oyominto Tobiti!

\VS{Ⅲ}Edina akababoria ase bakorwa nabarabwo bakairaneria “Intwe n’ebegesaku kia Nafutali korende bono nigo tore ase obosomba ase ense ya Ninawi aria ase omochie bw’Ashuru”

\VS{Ⅳ}Edina akababoria Inee ’momanyete momura ominto Tobiti? Barabwo bakairaneria “Ee ntomomanyete mono.” Erio ere akababoria “Inee? Mbuya are?”

\VS{Ⅴ}Bakairaneria mbuya are, erio Tobia akamenta goteeba “Tobiti ’Tata ominto.”

\VS{Ⅵ}Ekero Ragueli aigwete bo, akaimoka akamonyunyuta Tobia erio akaiyeria amariga y’omogooko.

\VS{Ⅶ}Agateeba, “Nyasae agosesenie omwana one Iso nomonto omuya bw’amasikani. Nogokumia buna omonto omuya buna ere bono obeire omouko!” Erio akabwata Tobia na agetinyia amariga.

\VS{Ⅷ}Boigo na Edina akarera. Tobiti boigo na mosubati oye Sara nabarabwo bakarera Tobiti. Bono Ragueli akabaarigania ase omogooko, Tobia na Rafaeli akabanyenyera emingichi. Ekero abageni bakorete gwesibia ne chinsa chi’endagera chigaika, Tobia akamoteebia Rafaeli, “Aye oyominto Asaria bono togonteberia Ragueli ange mosubati ominto Sara?”

\VS{Ⅸ}Ragueli agatebeia Tobia “Karie, kanyue na kogoka;

\VS{Ⅹ}monto onde bwensi taiyo ore nobosibore bwokonywoma Sara otatiga aye bweka. Inche tindi n’bosibore bwokomorwa ase monto onde kobwatekana n’ogochika, aye naye ore omonto oime mono. Korende goika ngonteebie ekeene omwana one.

\VS{Ⅺ}Namonywomeirie abasacha batano na babere na bonsi nabegesaku giaito korende kera oyomo nigo arenge gokwa rituko riria ri’enyuomo magega bataragenda nere. Ase igo bono omwana one, karie na konywa.” Tobia akamoteebia, “Tindigeti koria gose konywa goika aye gwakoriire amang’ana ane.”

\VS{Ⅻ}Ragueli akamoiraneria, “Ninkomoe aye omonywome buna amachiiko a Musa agoteeba, amang’ana aya nigo arobeirie na Nyasae ore igoro. Bono aye moire abe omokungu oo, gochakera bono inwe nomokuungu nomosacha. Sara noyoo gochakera bono goika kare na kare. Tiga Nyasae bw’amaabera abarende ase obotuko bwa reero na agenderere kobancha botambe.”

\VS{ⅩⅢ}Erio Ragueli akarangeria mosubati oye na ekero acha akamobwata okoboko akamoa Tobia akabasesenia agateeba “Nakomoeire abe omokungu oo kobwatekana namachiiko a Musa. Genda nere seino buya na omorembe o Nyasae obe nainwe ase orogendo.”

\VS{ⅩⅣ}Ragueli akarangeria mokaye akamoteebia amoe ekaratasi. Erio akariika okobwatana kw’enywomo na akarua mosubati oye akaba moka Tobia kobwatekana namachiiko a Musa.

\VS{ⅩⅤ}Magega yayio bagachaaka koria na konywa.

\VS{ⅩⅥ}Ragueli akarangeria mokaye akamoteebia “Arigania enyomba yokorara erio oire Sara aroro.”

\VS{ⅩⅦ}Erio Edina akaarigania enyomba eria yokorara buna achiigetwe nomosacha oye, erio akaira Sara aroro, korende Sara ere agachaaka korera na gwetinyia amariga. Korende ng’ina akamotinyia amariga na komoteebia,

\VS{ⅩⅧ}“Tibwoboa omwana one, inche nimanyete buna Nyasae ore igoro ngonchora are obororo bwao koba omogooko, tokwa omoyo omwana one.” Magega yaye Edina akarwa aroro.




\par }\Chap{Ⅷ}{\PP \VerseOne{Ⅰ}Magega yokoria endagera, abaibori ba Sara bakaira Tobia ase enyomba yokorara aria ase Sara arenge.

\VS{Ⅱ}Tobia akainyora oboseemia bwa Rafaeli erio akaigora akabuko karia ase agachete enkoro eria y’enswe ne rini akabibeeka ase ubani yare gosambwa bigachaka korwa erioki.

\VS{Ⅲ}Rimisu riaye rigaseria ekerecha keria korwa ase Sara kegatama gochia Misiri. Rafaeli agakebwatia gochia aroro agakebwata akagesiba amaboko na amagoro.

\VS{Ⅳ}Bono Tobia agatigara ere bweka na Sara ase enyomba eria y’okorara ekero abaibori ba Sara bachiete korara na ebisieri bionsi biasiekirwe. Erio akaimoka korwa borere agateebia Sara mokaye “Omwanchi imoka tosambe Omonene atororere amaabera na gotorenda buya.”

\VS{Ⅴ}Sara akaimoka erio Tobia agachaaka gosaba ogoteeba “Otogigwe aye Nyasae bwe chisokoro chiaito, erieta riao ritogigwe kare na kare, igoro ekoimokererie igoro boigo nebitongwa biao bionsi bigotogie goika kare na kare.

\VS{Ⅵ}Naye gwatongete Adam na Hawa mokaye abe omokonyi oye. Mwanyabaanto bonsi nigo barwete ase aba babere, naye gwatebeete buna teri buya omosacha koba ere bweka; tiga tomokorere omonto okomokoonya onga buna ere.

\VS{Ⅶ}Ase igo nkoira ’nde mosubati ominto oyo tari ase engencho yokogania kw’omobere, korende nigo ngokora bo ase omoyo omorabu. Otororere amaabera na gotorenda goika togote tore amo.”

\VS{Ⅷ}Bonsi babere bakairaneria “Amina! Amina!”

\VS{Ⅸ}Erio bakagenda korara. Ekero baraire Ragueli agatura abakori emeremo baye bakagenda bagachaaka korema oboina,

\VS{Ⅹ}ekiagera ere nigo arengereretie na goteeba ase omoyo oye “Kero kende oyo nere nabo agokwa erio abanto batosekerere na gotochecheria!”

\VS{Ⅺ}Ekero bakorire korema oboina Ragueli akairana nyomba agateebia mokaye,

\VS{Ⅻ}“Toma omokori emeremo oyomo omosubati arore gose Tobia moyo are Onye okuure mbuya tomotindeke abanto bataramanya.”

\VS{ⅩⅢ}Bono barabwo bagatongia etaya bakaa omosubati oria omokori emeremo, ekero aigora egesierie ki’enyomba aria ase Tobia na Sara baraire akabanyora bareire chitoro chindito.

\VS{ⅩⅣ}Akairana agateebia Ragueli na Edina buna Tobia moyo are.

\VS{ⅩⅤ}Erio Ragueli agatogia Nyasae ogoteeba, “Obakwe kare na kare aye Nyasae one bw’obuya.

\VS{ⅩⅥ}Obakwe ase engencho aye kwangokirie. Ring’ana riria naoboete tiribeti korende aye gwatororeire abamera amange.

\VS{ⅩⅦ}Obakwe ase engencho kwabaroreire amaabera abana aba babere abwo bare abana abamoima ase abaibori babo. Aye Omonene obaichorie obuya bwao na kobaa obogima bw’omorembe no’omogooko.”

\VS{ⅩⅧ}Erio Ragueli agachiika abakori emeremo baye batube oboina boria magega botarakia.

\VS{ⅩⅨ}Ragueli agateebia mokaye aroisie emegati, nere akagenda bweri agachora chiombe ibere neching’ondi inye korwa ase riicho riaye akaa omokori emeremo achinyenye erio bakore omoyega.

\VS{ⅩⅩ}Erio akarangeria Tobia akamoteebia “Aye tori kogenda seino goika chichuma ibere chiaerire. Nigo orabe igaa torie na konywa amo erio aye ogokie omwana one magega yemechando aeteire.

\VS{ⅩⅪ}Magega yechichuma ibere, aye noire ekeng’ese ki’enibo yane na koira Sara goika ase abaibori bao. Ekero inche na Edina torakwe, ekeng’ese keria kende giatigara aye nokeire. Amang’ana ayio na y’ekeene. Gochakera bono iga inche niiso na Edina ’nyoko, buna tore abaibori ba Sara!”




\par }\Chap{Ⅸ}{\PP \VerseOne{Ⅰ}Magega yayio Tobia akarangeria Rafaeli akamoteebia,

\VS{Ⅱ}“Oyominto Asaria, imokia abasomba baane nechingamia ibere ogende goika Rage ase Gaeli omoe riruube riria ri’obwatana erio ere akoe chitaabu chiria naende oche nere ase omoyega bw’enywomo yane.

\VS{Ⅲ}Inyora ng’a tata ominto nigo agendererete kobara amatuko yokoirana kwane na ing’ise goetenia rituko nonya nerimo nigo arabe nobwoba obonene.

\VS{Ⅳ}Bono aye noroche amang’ana Ragueli arire eira goikerania nainche namigirwe mono neira eye yaye!”

\VS{Ⅴ}Bono Rafaeli akagenda goika Rege akaraara nyomba mwa Gabaeli erio akaa Gabali riruube riria ri’okobwatana boigo akamoteebia buna Tobia omwana o Tobiti ’nkonywoma are naende omoariganirie ase omoyega. Ase obwango Gabaeri akareta emebuko yabwate chitaabu yasibire na kobekwa ekemanyererio akaa Rafaeli.

\VS{Ⅵ}Rituko riare kobwatia Rafaeli na Gabaeli bakaboka mambia chuni bagachaaka orogendo gochia ase omoyega bw’enyangi ya Tobia na Sara. Ekero baigete ase enka ya Ragueli, bakanyora Tobia oikaransete ase emesa y’omoyega, erio agwo Tobia akaimoka agakwania Gabaeli. Ekero bakwananetie, Gabaeli akaiyeria amariga yomogooko akabaganeria amaya akabateebia “Aye nomwana omuya o iso oyio ore omonto omuya bw’amasikani ase amang’ana onsi! Tiga Nyasae Omobui agoichorie ebisio bia igoro aye amo n’omorugi oo amo n’abaibori b’omorugi oo. Tiga Nyasae ore igoro atogigwe oyio onyancheire narorire ekieni kebwekaine eki’omoigwa one Tobiti.”




\par }\Chap{Ⅹ}{\PP \VerseOne{Ⅰ}Aria inka kera rituko Tobiti nigo are kona kobara amatuko aganeirie ase orogendo gochia Rege na koirana. Ekero amatuko aetete, Tobiti agachaaka goichana erio agateebia mokaye

\VS{Ⅱ}Inee! Inki orongereretie kiamotebanirie? Kero kende nigo oranyore Gabaeli nigo akwete noonde tarenge oo ore komoa chitaabu chiria!

\VS{Ⅲ}Tobiti agasogwa nobwoba obonene.

\VS{Ⅳ}Omorugi oye akamoteebia “Omwana one okuure tari moyo naende” erio agachaaka koreera omwana oye.

\VS{Ⅴ}Akagenderera goteeba “Obobe nobwane inche ase engencho nakoete ribaga okagenda aye ore eriso riane.”

\VS{Ⅵ}Tobiti akamoteebia “Tiga gwechanda omwanchwa one’ ninde nekeene buna mbuya are korende egento nkereo gekamotangete. Oria bachiete nere n’omonto omwegenwa naende n’oyominto. Tokwa moyo omwanchwa one nairane bwango.”

\VS{Ⅶ}Korende Anna akamoiraneria “Ntigane, tiga kona kongaina omwana one okuure!” Ekaba ng’a kera rituko Ana nigo are koboka ogenda oikaransa ase enchera eria Tobia aeterete ekero agendete ekiagera Anna tegenete monto onde bwensi. Ekero rituko riare koera ere nigo arenge koirana inka orera obotuko bwonsi atari korara. Bono chichuma chiria ibere Ragueli ariete eira gokorera omoiseke oye omoyega chikaera. Erio Tobia akagenda ase Ragueli akamoteebia, “Gaki ng’anchere ing’irane gochia inka ekiagera nimanyete buna abaibori baane tibari n’ogosemeria gwokondora naende. Bono gaaki ing’anchere ingende ase tata ominto ekiagera nagotebirie buna nabatigete.”

\VS{Ⅷ}Erio Ragueli akamoteebia “Koratoberesie ake omwana one, ngotoma inde abasomba baire amang’ana ao.”

\VS{Ⅸ}Korende Tobia akanga akamoteebia “Koranche ng’anchere ing’irane inka ase tata.”

\VS{Ⅹ}Bono Ragueli akaa Tobia omorugi oye Sara boigo akamoa ekengese ki’enibo yaye yonsi; boigo akamoa abasomba abakungu na abasacha, akamoa chiombe, ching’ondi, boigo n’ebinto binde ebinge.

\VS{Ⅺ}Akanyunyunta Tobia erio akabatiga bagende ase omogooko akabateebia “Genda buya omwana one, Nyasae ore igoro abarae buya ase orogendo ninganetie korora abana baino ntarakwa.”

\VS{Ⅻ}Erio naende akanyunyunta mosubati oye agateeba “Aye bono genda inka ase iso biara. Gochakera bono abaibori bomosacha oo nabwo abaibori bao buna intwe tore abaibori bao. Genda n’omorembe omwana one ninganetie koigwa amaange igoro yao ekero inde moyo.” Erio akabatiga bagende. Edina nere agateebia Tobia Omwana one omwanchwa na oyominto Tobia Nyasae ore igoro akoiranie buya naende! Ninganetie ndore abana baino ’ntarakwa. Ase obosio bwa Nyasae nakoeire omwana one tobaisa komokorera bobe ase obogima bwao bwonsi. Genda n’omorembe. Omwana one, gochakera reero inche ’nyoko na Sara ’mosubati omino omwanchwa. Tiga twensi tomenye nomorembe ase amatuko onsi y’obogima bwaito. Erio akabanyunyuta bonsi babere ase obwoamo akabatiga bagende n’omorembe.

\VS{ⅩⅢ}Tobia akarua o Ragueli kare nomogooko akamotogia Nyasae igoro n’ense, omorwoti o bionsi ase ogosesenia orogendo rwaye. Erio akaganeria ise na ng’ina biara amaya agateeba “Omogooko one tiga obe okobasika inwe ase obogima bwane bwonsi!”




\par }\Chap{Ⅺ}{\PP \VerseOne{Ⅰ}Ekero baigete ase omochie a Kaserini oyio ore magega yomochie o Ninawi,

\VS{Ⅱ}Rafaeli agateeba “Tobia nomanyete buna twatigete iso;

\VS{Ⅲ}neganeirie totang’anere mokao toroisie enyomba magega abande bataracha.

\VS{Ⅳ}Tobaisa kweba koimokia enkoro eria y’enswe.” Erio Tobia na Rafaeli bagatang’ana inka boigo n’esese ya Tobia ekababwatia.

\VS{Ⅴ}Ase chingaki echio Ana nigo aikaransete arigereretie gochia nchera gose narore omwana oye.

\VS{Ⅵ}Erio akamorora ogocha! Na agateebia Tobiti ase omogooko “Rora omwana oo oywo gocha n’omosani oye!”

\VS{Ⅶ}Magega bataramoikera Tobiti, Rafaeli agateebia Tobia “Ngokoenekeria inde buna iso nkorora are na amaiso aye.

\VS{Ⅷ}Aye bono nigo okoimokia enkoro eria y’enswe oyebeeke ase amaiso aye erio eriogo rirwe ororo risibie ebinto biria ebirabu bire ase amaiso aye erio ere anyare korora naende.”

\VS{Ⅸ}Ana akaminyokera omwana oye akamoboania akamonyunyuta akamoteebia, Bono ase engencho nakororire kore moyo naende omwana one nabo ngokwa, erio akaiyeria amariga y’omogooko.

\VS{Ⅹ}Erio Tobiti nere akaimoka agaeta korwa ase omorangwa omagega.

\VS{Ⅺ}Tobia nao abwate enkoro eria y’enswe koboko kwaye, akaminyokera ise. Agaaka ise eriogo riria ase amaiso aye akamoteebia “Tata tokwa omoyo.”

\VS{Ⅻ}Magega yaye akarusia ebinto biria ebirabu biarenge ase amaiso a ise

\VS{ⅩⅢ}namaboko aye abere erio Tobiti akarora omwana oye erio akamoboania namaboko aye abere.

\VS{ⅩⅣ}Agachaaka korera ogoteeba, “Nakororire omwana one! Aye n’omwana one oyio ore oborabu bwa amaiso ane.” Erio agateeba, Nyasae atogigwe boigo n’erieta riaye na abamalaika bonsi abachenu.

\VS{ⅩⅤ}Ere ondeterete emechando eye korende naende ondoreire amaabera narorire naende omwana one Tobia! Erio Tobia agasoa nyomba ase omogooko akamotogia Nyasae ase eriogi rinene. Erio agateebia ise buna orogendo rwaye rwarenge orw’ogosesenigwa, naende buna oratire chitaabu chiria, boigo buna anywomire Sara mosubati o Ragueli oyio ore nchera ange goika Ninawi.

\VS{ⅩⅥ}Bono Tobiti ase omogooko agatogia Nyasae erio agasoka kogenda koarigania moka momura oye korwa ase ebiita bi’omochie o Ninawi. Ekero abanto ba Ninawi baroche Tobiti kagotara ore nechinguru na atari koraua na monto onde, bagakumia mono.

\VS{ⅩⅦ}Tobiti akabateebia bonsi buna Nyasae amororerire amaabera erio omogwenia onyara korora naende. Magega yaye Tobiti bakaumerana na Sara moka momura oye, akamoarigania agateeba, “Nakoariganirie omwana one, tiga Nyasae atogigwe oyio ogwanchera goika aiga. Tiga iso asesenigwe, boigo n’mwana one Tobiti nere asesenigwe, naye boigo osesenigwe omwana one! Soa nka mwao twakoariganirie ase omogooko n’ebisio omwana one!” Rituko erio rikaba eriomogooko ase Abayahudi bonsi barenge Ninawi.

\VS{ⅩⅧ}Ahika na Nadau abaigwa ba Tobiti bagaacha kogoka amo na Tobiti.

\VS{ⅩⅨ}Ase omogooko bakagokera enywomo ya Tobia ase amatuko atano na abere, na ebiegwa ebinge bikaruegwa.




\par }\Chap{Ⅻ}{\PP \VerseOne{Ⅰ}Magega y’omoyega bw’enyangi, Tobiti akarangeria omwana oye Tobia akamoteebia “Goika aye oakane omosani oo oyio mwagendete komo eng’eria yaye naende omomente kende igoro.”

\VS{Ⅱ}Tobia akaboria ise “Tata, ’naki ndamwakane engeria eng’ana? Neisa koba nekeng’ese ki’enibo eria twarentete inche tingokumia.

\VS{Ⅲ}Ere ondaire goika inka buya; nere ogwenetie mokane, agakonya goikia chitaabu chiria aiga buya na bono okogwenirie, inki ndamoe ase ayio onsi?”

\VS{Ⅳ}Tobiti akamoteebia, nigo aisaine eken’gese kia biria bionsi agokonya konyora.

\VS{Ⅴ}Bono Tobia akarangeria Rafaeli akamoteebia, “Bono aye ira ekengese ki’enibo eria yonsi gwankonya konyora ee nero eng’eria yao!”

\VS{Ⅵ}Korende Rafaeli akarangeria Tobiti na Tobia ensemo akabateebia, “Motogie Nyasae; morarie amakumia aye ase abanto bonsi ase engencho y’aaya ayio abakoreire. Motogie na koribaaka erieta riaye, rareria abanto bonsi amaya a Nyasae buna egwenerete gose inwe timorosa gokora ayio.

\VS{Ⅶ}Negwenerete korenda obobisi bw’ omorwoti, korende amakorwa a Nyasae goika ararigwe kera ase buna egwenerete. Kora amaya nainwe timokonyora bobe bonde.

\VS{Ⅷ}Mbuya gosasiima Nyasae ase enkoro y’ekeene na gokoonya abataka, kobua koba omonda otari omwegenwa. Mbuya gokoonya abataka kobua kwegachera chitaabu.

\VS{Ⅸ}Ogokoonya abataka nigo gokorusia omonto ase amakweri na komosibia ebibe biaye bionsi. Baria barakonye abataka nigo barasesenigwe n’obogima obuya.

\VS{Ⅹ}Korende baria bagokora ebibe na amabe nigo bakwerentera emechaando barabwo abanyene.”

\VS{Ⅺ}“Bono nkobateebia inde ekeene ntari kobabisa kende. ’Nabateebia ng’a mbuya kobisa obobisi bw’omorwoti, korende aya Nyasae goika ararigwe kera ase buna egwenerete. Tobiti!

\VS{Ⅻ}Aye ekero mware gosaba na Sara chingaki chiria, ninche naigwete ogosaba kwaino ase obosio bwa Nyasae omochenu na kera ekero kware gotindeka abakuure ninche nare koira amang’ana ao ase Nyasae.

\VS{ⅩⅢ}Bono aye ekero gwatigete endagera yao kware koria okagenda gotindeka omonto okwete, Nyasae nigo antomete ngoteeme.

\VS{ⅩⅣ}Boigo nere ontomete ’nchiche gokogwenia boigo na gokonya moka momura oo Sara.

\VS{ⅩⅤ}Inche Rafaeli oyomo bw’ Abamalaika baria batano na babere abwo baikaransete ase obosio bw’Omonene omochenu bakomokorera botambe.”

\VS{ⅩⅥ}Tobiti na Tobia bakoboa mono bakagwa inse bagatuba amaiso abo bare nomoondoko.

\VS{ⅩⅦ}Korende Rafaeli akabateebia, timwoboa, mobe n’omorembe. Motogie Nyasae botambe.

\VS{ⅩⅧ}Okoba kwane ase more tari ogwancha kwane korende n’ogwancha kwa Nyasae. Ere nere moganeirie gotogia ase obogima bwaino bwonsi. Nere moganeirie kobaaka.

\VS{ⅩⅨ}Inwe nigo mokagerete buna nigo mwandoche ginkoria endagera, korende nase okororekana tari bo yare.

\VS{ⅩⅩ}Ase igo bono inwe motogie na komoakera mbuya mono Omonene Nyasae. Bono inche ’nkoirana inde gochia ase oria ontomete korwa igoro. Riika amang’ana ayio onsi akoregete.

\VS{ⅩⅪ}Erio Rafaeli agasira tibamorora naende.

\VS{ⅩⅫ}Bono barabwo bagachaaka gotogia Nyasae ase amateera, bakamotogia ase engencho ya amakora aye amanene ayio akorerete abamalaika baye ekero abakokererete.




\par }\Chap{ⅩⅢ}{\PP \VerseOne{Ⅰ}Bono Tobiti agakwana amang’ana aya, Atogigwe Nyasae o kare na kare, ekiagera oborwoti bwaye nobwakare na kare.

\VS{Ⅱ}Ere nigo akoa omonto egesusuro naende omwabera; ere nigo agotirimbokia abanto gochia ase abakuure naende obairania korwa aroro, onde taiyo oranyaare kwebisa korwa ase okoboko kwaye.

\VS{Ⅲ}Inwe abanto ba Israeli, motogie gati y’ebisaku ase engencho ere obaseberanirie ase egati yabo;

\VS{Ⅳ}agwo agwo ere obaorokeirie obonene bwaye. Motogie ase obosio bw’ebitongwa bionsi. Nere Omonene Nyasae oito. Nere Nyasae na tata oito kare na kare.

\VS{Ⅴ}Nonya gakobaa egesusuro ase engencho y’obobe bwaino, nabarorere amaabera inwe mwensi; nabasangererie korwa ase kera egesaku korwa kera ase mwasiareretwe.

\VS{Ⅵ}Moise komoiranera Nyasae ne chinkoro chindabu n’emioyo emerabu, naende moise gokora ayare amaronge ase obosio bwaye, ere nabairanere naende takobisa obosio bwaye korwa ase more. Bono rora aya akorire; moitabe ase eriogi rinene. Togia Omonene bw’obochenu naende imokereria omorwoti bw’emiaka yonsi igoro. Aa ase ense y’obosomba ense engeni, nikwane obuya bwa Nyasae nagokwana igoro y’obonene bwaye ase ense y’abanyabibe: Onchoka korwa ase ebibe biano inwe abanyabibe na gokora ayare amaya ase obosio bwaye, kero kende ere nabarorere amaabera.

\VS{Ⅶ}Korende inche nigo nkomotogia Nyasae nenkoro yane nigo egokorete omorwoti o igoro.

\VS{Ⅷ}Tiga abanto bonsi bakwane igoro yobonene bwaye, na komotogia aria Yerusalemu.

\VS{Ⅸ}Aye Yerusalemu omochie omochenu o Nyasae, nonyoore egesusuro ase engencho yebibe bi’abaanto bao, korende ere nabarorere amaabera baria bagokora ayare amaya.

\VS{Ⅹ}Ase igo moakere Omonene ng’a mbuya ase engencho y’obuya bwaye. Togia omorwoti bw’abarwoti. Hekalu yao neagachwe naende, na abanto bao ’mbabe n’omogooko naende. Tiga Omonene agokie abasibwa bonsi, na tiga echandere abanto baye chingaki chionsi abwo bachandegete.

\VS{Ⅺ}Aye Yerusalemu oborabu bwao mborabe kegima ase ense yonsi, na korwa aare chinse chionsi nchiche ase ore. Abanto bonsi mbache gotogia Omonene. Mbarete ebiegwa ase omorwoti o igoro. Ase chinchera chiao, ebigori ebinge mbitere n’omogooko, erieta riao ’ndibe aroro goika kare na kare buna omochie omochoore o Nyasae.

\VS{Ⅻ}Mbaragererigwe baria bonsi barakwane bobe igoro yao boigo na baria bonsi barigetie gokoboera na gotagora chinyasi chiao, baria bonsi bagotagora chindwaki chiao na gosamba emechie yao. Korende baria bonsi bagosigete mbasesenigwe botambe.

\VS{ⅩⅢ}Bono goka aye Yerusalemu ase engencho y ’abachenu bao, mbasangererigwe bonsi korwa ase obosomba erio bamotogie Omonene bw’emiaka yonsi.

\VS{ⅩⅣ}Mbasesenirie baria bonsi bagwanchete na boigo na kogokigwa n’okogenderera kwao. Baria bakorera ase engencho y’ogochandeka kwao, barabwo mbache kogoka na gochenga naye ase amatuko onsi; omogooko oo nobaretere omochengo botambe.

\VS{ⅩⅤ}Nigo ngotogia Omonene omorwoti omonene.

\VS{ⅩⅥ}Ase engencho Yerusalemu noagachwe naende erio obe obomenyo bwaye goika kare na kare. “Aye Yerusalemu, mogoko ki orabe ekero abanto b’egesaku kiane bararore obuya bwao nakomotogia Omorwoti o igoro! Ebiita biao ’mbiagachwe n’amagena e chilulu ne chinyasi chiao chiagachwe n’amagena akomeka meka. Chindwaki chiao ’chiagachwe n’etaabu ne chinsemo chiabo chiroisigwe n’etaabu echenegete.

\VS{ⅩⅦ}Chinchera chiaye ’chirosigwe n’amagena ya hakiki n’echisonoi chikomekameka.

\VS{ⅩⅧ}Ebiita biao mbichorwe n’amatera y’omogooko; naboigo ase chinyomba chiao abanto mbateere amateera y’gokobaaka: Atogigwe Nyasae, Nyasae bw’Abaisraeli! Ase ore aye Yerusalemu mbaritogie eriata riaye richenu kare na kare. Halleluya.”




\par }\Chap{ⅩⅣ}{\PP \VerseOne{Ⅰ}Aiga nao amang’ana y’ogwaka mbuya mono a Tobiti aererete.

\VS{Ⅱ}Tobiti agakwa n’omorembe ore n’emiaka 112, agatindekwa n’masikani ariaa Ninawi. Ere nigo arenge n’emiaka 62 ekero abete omouko. Ekero agwenetigwe, akagenderera komenya n’mogoko na akagenderera gokoonya abataka na gotogia Nyasae ase obuya bwaye.

\VS{Ⅲ}Ekero arenge ange gokwa akarangeria omwana oye Tobia akamoa oboseemia obo:

\VS{Ⅳ}Omwana one imokia abanto bao ogende goika ense ya Media ase obwango mono ase engencho ninyegenete ring’ana ria Nyasae erio akwanete goetera ase Omobani oye Nahumu igoro y’omochie o Ninawi ngoikerana rire. Kera egento abasomba ba Nyasaena ababani ba Israeli bakwanete igoro y’omochie bwa Asuru na Ninawi goika geikerane ase chingaki chiaye. Kende tikeri bakwanete keraonchoke. Inwe mobe buya aria Media kobua kobera Asuri gose Babuloni. Inche ninyegenete ng’a kera egento Nyasae akwanete goika geikerane, na ing’ana rinde rionsi tiriyo ase ayio abanetwe riraonchoke. Abaminto bamenyete aria ase ense ya Israeli mbabarwe bonsi nakoirwa are korwa ase ense eria engiya mono. Ense yonsi ya Israeli netigare bosa, emechie ya Samaria na Yerusalemu netigwe bosa, n’Hekalu ya Nyasae nesambwe n’omorero na gotigara ritombe.

\VS{Ⅴ}Erio Nyasae narorere abanto baye amaabera naende abairanie gochia ase ense ya Israeli. Mbaagache naende Hekalu yaye buya korende tekoba ngiya buna eria y’eritangani goika engaki yaye yaikire. Korende magega yayio abanto bonsi ba Israeli mbairane korwa obosomba baagache buya naende omochie o Yerusalemu ase obonene bwaye bwonsi, buna koreng’ana ababani ba Israeli batebire.

\VS{Ⅵ}Erio abanto bonsi ense engima mbatooreke na komoiranera Nyasae. Mbasarie chinyasae chiabo echio chiare kobang’aina erio basasiime Nyasae bw’ekeene.

\VS{Ⅶ}Abaisraeli bonsi abwo bairetwe obosomba rituko erio mbainyore Nyasae. Bonsi ’mbasangererekane aria Yerusalemu agwo ase ense ya Aburaamu nakoyeira ebe eyaabo. Bonsi baria abamwanchete Nyasae ase ekeene mbagoke, korende baria bagokora ebibe nobosaria mbasirigwe korwa ase ense.

\VS{Ⅷ}Bono abana baane nkoborokereria inde enchera yane. Mokorere Nyasae nomoyo bw’okwerwa nagokora aria are amaya ase obosio bwaye.

\VS{Ⅸ}Egeria abana baino gokora ayare amaya botambe gokoonya abataka, na komotogia Nyasae botambe n’enkoro yokwerwa.

\VS{Ⅹ}Bono omwana one aye ong’anyie korwa aa Ninawi tobaisa komenya aroro. Rituko riria oratindeke nyoko, oboina bwaye bobe ensemo ase obwane, kogokora komotindeka rituko erio erio ong’anye korwa omochie oyo ekiagera osarekire. Oinyore onsi aria Nadabu akorerete Ahika oyio orenge ise moke na nere omorendete. Nigo atagete gotindeka Ahika kare moyo korende Nyasae akamosiria ase obosio bwa Ahika ase engencho y’komocha kwaye. Ase ngencho yobuya bwaye, Ahika agatoreka korwa ase omoeto oria konya Nadabu amobekeire.

\VS{Ⅺ}Bono abana baane, mwarorire obuya b’ogokoonya abataka boigo mwarorire buna amakweri aganyererete abwo bagokorera abande bobe. Bono omoyo one nkobutoka ore. Erio barabwo bakamobeka akarara borere bwaye. Tobiti agakwa na agatindekwa n’amasikani.

\VS{Ⅻ}Ase egeka egeke mokaye nere agakwa. Tobia akamotindeka ang’e n’omosacha oye. Erio Tobia akaimokia mokaye n’abana baye bagachaaka orogendo gochia Media. Bakagenda Goika Ekbatana bakamenya aroro ase Ragueli ise biara Tobia.

\VS{ⅩⅢ}Tobia akarenda Ragueli na Edina ase emiaka y’obogotu bwabo na akabaa amasikani amanene. Ekero bakwete akabatindeka aiga Ekbatana ase ense ya Media.

\VS{ⅩⅣ}Tobia agakwera Ekbatana ore n’emiaka 117.

\VS{ⅩⅤ}Magega atarakwa oroche buna omochie o Ninawi osiretigwe. Akarora buna abanto ba Ninawi bairetwe obosomba n’omorwoti Ahusuero aria ase ense ya Media. Tobia agaakera Nyasae mbuya ase engencho yokoa abanto ba Ninawi boigo na ab’Ashuru egesusuro.

\par }