\NormalFont\ShortTitle{2 SAMWELI}

{\MTB EGETABU GIA KABERE GIA

\par }{\MT SAMWELI

\par }{\IMT Ogochaakera

\par }{\IP Egetabu eke, nigo gekobwatia keria gia Samweli yeritang’ani. Kerokio nigo kebwate omogano bw’oborwoti bwa Daudi; ritang’ani ase egesaku kia Yuda agwo ase ensemo ya sugusu (1-4) naboigo ase egesaku ekegima kia Abaisraeli (5-24). Omogano oyo nigo okoorokia maiso marore omokia o Daudi ase okorwana na ababisa ime y’egesaku kia Abaisraeli naboigo ababisa korwa chinse namarwoti a isiko ase okogareyia chimbebe chi’oborwoti bwaye. Ere omorwoti Daudi nigo akoorokigwa koba omwegenwa ase Omonene Nyasae oye, naboigo chinchera anyorete ogwancherwa n’oboigweri korwa ase abanto b’egesaku kia Israeli ase oborwoti bwaye. Nonya nabo, Daudi boigo nkoorokigwa are koba omotindi chingaki chinde ase engencho yokwerigeria ayaye omonyene. Omorwoti Daudi, boigo ngwancherana are egesusuro ki’Omonene Nyasae ase amamocho aye ekero Nathani omobani bw’Omonene Nyasae akomoenekeria ogosaria kwaye. Oborai bwa Daudi nigo bwagogetie Abaisraeli mono goika ekero bakogania na gosemeria konyora omorwoti orabarae naende, nigo bakomorigia korwa ase ororeeria rwa Daudi—omorwoti omuya.

\par }{\IOT Okobagwa kw’egetabu eke:

\par }{\IO Daudi okogaambera Abayuda
{\IOR{1:1—4:12}}

\par }{\IO Daudi okogaambera Abaisraeli bonsi
{\IOR{5:1—24:25}}

\par }{\IOB a. Emiaka ye ritang’ani
{\IOR{5:1—10:19}}

\par }{\IOB b. Daudi na Batiseba
{\IOR{11:1—12:25}}

\par }{\IOB c. Emechaando na obokong’u
{\IOR{12:26—20:26}}

\par }{\IOB d. Emiaka y’omoerio
{\IOR{21:1—24:25}}



\par }\ChapOne{Ⅰ}{\SH Daudi ogotebigwa ng’a Saulo okuure
\par }
{\PP \VerseOne{Ⅰ}Magega Saulo gakuure, Daudi akairana korwa ase ogoita Abaameleki, akabeera agwo Sikilagi ase engaki y’amatuko abere.

\VS{Ⅱ}Ase rituko ria gatato, omonto agacha korwa ase egetwori gia Saulo; chianga chiaye nigo chiatandoire, na amaroba are ase omotwe oye. Ekero aigete ase Daudi, akagua inse maumama ase okoorokia amasikani.

\VS{Ⅲ}Daudi akamobooria, “Ng’ai okorwa”?

\par }{\PP Ere akamoiraneria, “Nigo natoorekire korwa ase egetwori ki’Abaisraeli.”


\par }{\PP \VS{Ⅳ}Naende Daudi akamobooria, “Amoteebie buna amang’ana agendererete aria.”

\par }{\PP Omonto oria akamoiraneria, “Abanto abange batamire korwa ase esegi eria, na abande abange mono baitirwe bakuure. Boigo Saulo amo na Yonathani, momura oye, baitirwe bakuure.”


\par }{\PP \VS{Ⅴ}Daudi akaboria omomura oria, “Inaki gwakorete okamanya ng’a Saulo na Yonathani, momura oye, bakuure?”


\par }{\PP \VS{Ⅵ}\XREF{}{{\XO Ⅰ:Ⅵ }{\XO{1:6:
}}{\XT{1 Sam 31:1-6; 1 Amg 10:1-6}}}Omomura oria akamoiraneria, “Nigo yabete ng’a nao narenge ase egetunwa kia Giliboa, na aroro ’nkarora Saulo osigamerete riitimo riaye; chigaari konya chiamoikereire ang’e, na abanto bariinete chibarasi bakomominyokia.

\VS{Ⅶ}Agachia korigereria magega, akandora, akandangeria, na inche ngaitaba: Nao inde aa.

\VS{Ⅷ}Erio akamboria: Naye ng’o? Nkamoiraneria ng’a n’Omoameleki inde.

\VS{Ⅸ}Ere aganteebia: Koranche, ong’ike ang’e ong’ite, ekiagera nonya ngendererete koba moyo, nigo inde nobororo bw’ogokwa.

\VS{Ⅹ}Ase ayio ’nkamoika ang’e, ’nkamoita, ekiagera nigo namanyete ng’a tare koba moyo magega kaguure. Nkamorusia eguutwa y’obogaambi yare motwe oye na egetange kiarenge koboko kwaye, narentire ebinto ebio aa ase ore, aye omonene one.”


\par }{\PP \VS{Ⅺ}Erio Daudi akabwata chianga chiaye, agachitandora, na abanto bonsi abarenge amo nere bagakora bo.

\VS{Ⅻ}Bakarera na kweumia, na kweng’ata goika mogoroba ase engencho ya Saulo na Yonathani, omwana oye, na ase engencho y’abanto ba Omonene na ey’Abaisraeli, ekiagera barabwo konya baitirwe nemioro.


\par }{\PP \VS{ⅩⅢ}Daudi akaboria omomura oria omoteebia amang’ana ayio, “Aye noyo o arari ore?”

\par }{\PP Ere akamoiraneria, “Inche nigo inde omwana bw’Omoameleki ore omomenyi aa.”


\par }{\PP \VS{ⅩⅣ}Daudi akamobooria, “Inaki yabete otairogete korambora okoboko kwao ase ogoita omoakwa amaguta bw’Omonene”?

\VS{ⅩⅤ}Erio Daudi akarangeria omomura oyomo, akamoteebia, “Inchuo omoite!” Omomura oria agaaka Omoameleki oria, akamoita,

\VS{ⅩⅥ}ekiagera Daudi konya oteebirie Omoameleki oria, “Okomocha kw’ogoiterwa kw’amanyinga ao, tiga kobarwe igoro yao, ekiagera kwebereire kirori aye omonyene, ekero gwateba ng’a gwaitire omoakwa amaguta bw’Omonene.”


\par }{\SH Daudi Okoreera Saulo Na Yonathani
\par }
{\PP \VS{ⅩⅦ}Daudi akareera Saulo na Yonathani, momura o Saulo, n’ogoteera oko gw’okweumia.

\VS{ⅩⅧ}\XREF{}{{\XO Ⅰ:ⅩⅧ }{\XO{1:18:
}}{\XT{Yosh 10:13}}}Agachiika ng’a abanto b’egesaku kia Yuda borokererigwe ogoteera okwo kw’obota koriikire ase Egetabu kia Yashari.


\par }{\Q \VS{ⅩⅨ}“Inwe Abaisraeli, obonene bwaino

\par }{\Q bwasireire igoro ase ebigoro biaino!

\par }{\Q Chituoni chi’eseegi chiaitirwe.


\par }{\Q \VS{ⅩⅩ}Timoteeba amang’ana aya ase Gati,

\par }{\Q timoyararia ase chinchera chi’Askeloni.

\par }{\Q Timotiga abaiseke b’Abafilisti bachenge;

\par }{\Q timotiga abaiseke b’ abanto baria batarogeti bagoke!


\par }{\BB \par }
{\Q \VS{ⅩⅪ}“Inwe ebigoro bia Giliboa,

\par }{\Q ogotoora kwe riime tikoba igoro ase more,

\par }{\Q gose embura tetwa,

\par }{\Q gose emegondo teeba ekwama endagera ekoruegwa ase Omonene,

\par }{\Q ekiagera aroro agwo nao chinguba chie chituoni chiasareretigwe,

\par }{\Q na enguba ya Saulo etaagetwe amaguta naende.


\par }{\Q \VS{ⅩⅫ}Obota bwa Yonathani nigo bwaitete abanto abange,

\par }{\Q nigo bwaiterete amanyinga,

\par }{\Q bogaita abanto chituoni abarenge abanoru;

\par }{\Q naboigo omoro o Saulo torenge koirana bosa.


\par }{\Q \VS{ⅩⅩⅢ}Saulo na Yonathani barenge abanchwa baito, barenge gotogokia.

\par }{\Q Ase obogima na ase amakweri tibaatananetwe.

\par }{\Q Barabwo nigo barenge abaango kobua ebiongo,

\par }{\Q nigo barenge ne chinguru kobua chindo.


\par }{\BB \par }
{\Q \VS{ⅩⅩⅣ}“Inwe abakungu b’Abaisraeli, reera Saulo,

\par }{\Q nere obaboyetie chianga chie rigori rinene,

\par }{\Q chianga chimbariri chi’okwegokeria,

\par }{\Q agachichabera ebinto bi’etaabu.


\par }{\BB \par }
{\Q \VS{ⅩⅩⅤ}“Chituoni chiaitirwe ase esegi!

\par }{\Q Yonathani nao araire ase ebigoro igoro, oitire.


\par }{\BB \par }
{\Q \VS{ⅩⅩⅥ}“Aye Yonathani ominto,

\par }{\Q nigo inde nomoichano omonene ase engencho yao,

\par }{\Q aye nigo konya ongogetie mono.

\par }{\Q Ase inde obwanchani bwao nigo bwarenge obonene

\par }{\Q kobua obwanchani bw’abakuungu.


\par }{\Q \VS{ⅩⅩⅦ}Chituoni chiaitirwe,

\par }{\Q na ebirwanero bi’eseegi biasiriigwe.”




\par }\Chap{Ⅱ}{\SH Daudi Okoba Omorwoti Bw’Abayuda
\par }
{\PP \VerseOne{Ⅰ}Magega y’ayio Daudi akamoboori’Omonene, “Inee! Ndageenda ase omochie onde bw’Abayuda inyoire?”

\par }{\Q Omonene akamoiraneria, “Ee, geenda.”

\par }{\Q Naende Daudi akamobooria, “Norori?”

\par }{\MM Omonene akamoiraneria, “Heburoni.”

\VS{Ⅱ}\XREF{}{{\XO Ⅱ:Ⅱ }{\XO{2:2:
}}{\XT{1 Sam 25:42,43}}}Ase igo Daudi agatiira gochiao amo nabakungu baye babere, Ahinoamu korwa Yesireeli, na Abigaeli, oyotigetwe omotakaanwa, orenge moka Nabali o Karimeli.

\VS{Ⅲ}Boigo akairana abanto baye bonsi amo ne chiamate chiabo komenya ase emechie ya Heburoni.

\VS{Ⅳ}\XREF{}{{\XO Ⅱ:Ⅳ }{\XO{2:4:
}}{\XT{1 Sam 31:11-13}}}Abayuda bagaacha Heburoni, bagaaka Daudi amaguta akaba omorwoti bwa abanto b’egesaku kiabo.

\par }{\PP Ekero Daudi ateebetigwe ng’a abanto ba Yabesi o Gileadi nabwo batindegete Saulo,

\VS{Ⅴ}agatoma amang’ana gochia Yabesi o Gileadi goteebia abanto b’aroro, “Omonene abasesenie, ekiagera mwaorogetie obuya bwaino ase Saulo, omonene oino, ase okomotindeka.

\VS{Ⅵ}Omonene abaorokerie obwanchani bwaye botari koera, na obwegenwa bwaye. Nainche boigo nimbakorere amaya, ekiagera mwakora ring’ana erio.

\VS{Ⅶ}Ase ayio bono motenene bokong’u, mobe abaremu. Saulo, omonene oino, okuure, na Abayuda bang’akire amaguta imbe omorwoti obo.”


\par }{\SH Isi‐Boseti Okoba Omorwoti Bw’Abaisraeli
\par }
{\PP \VS{Ⅷ}Bono Abineri, mosinto o Neri, orenge omotang’ani bw’abarwani ba Saulo. Ere konya oirire Isi‐Boseti, mosinto o Saulo, gochia Mahanaimu,

\VS{Ⅸ}akamobeka koba omorwoti bwa abanto ba Gileadi, na Asuri, na Yesireeli, na Efraimu, na Benjamini, na igoro ase Abaisraeli bonsi.

\VS{Ⅹ}Isi‐Boseti, mosinto o Saulo, konya okoorire emiaka emerongo ene ekero abegetwe koba omorwoti bw’Abaisraeli; akagaamba ase engaki y’emiaka ebere.

\par }{\PP Korende abanto b’egesaku kia Yuda bakaba bakobwatia Daudi.

\VS{Ⅺ}Ere akabagaambera Abayuda agwo Heburoni ase engaki y’emiaka etan’ebere, na emetienyi etano nomo.


\par }{\SH Esegi gati y’Abaisraeli na Abayuda
\par }
{\PP \VS{Ⅻ}Abineri, mosinto o Neri, na abasomba ba Isi‐Boseti, mosinto o Saulo, bakarua Mahanaimu, bakageenda ase omochie o Gibeoni.

\VS{ⅩⅢ}Yoabu, omomura bw’omokuungu Seruya, na abanto ba Daudi bakageenda, bakaumerana nabarabwo ase ritibo ria Gibeoni. Abanto aba bakabeera ensemo eyemo ye ritibo riria, na abwo bande ensemo ende.

\VS{ⅩⅣ}Abineri agateebia Yoabu, “Tiga abamura baimoke bagosorie ase amasio aito.”

\par }{\Q Yoabu agateeba, “Tiga baimoke.”


\par }{\PP \VS{ⅩⅤ}Erio bakaimoka, bakaroberia abanto ikomi na babere abatenenerete egesaku kia Benjamini na Isi‐Boseti, mosinto o Saulo, na abanto ikomi na babere abatenenerete Daudi.

\VS{ⅩⅥ}Kera oyomo akabwata omotwe bw’oyo riare koamererania, na komobeta omoyio ase riikere; bonsi bakagwa inse bagakwa. Ase ayio, aase aria a Gibeoni akarokwa Helikati‐Hasurimu.\FTNT{*}{{\FR Ⅱ:ⅩⅥ }{\FR{2:16
}}{\FK{Helikati‐Hasurimu:
}}{\FT{engencho yaye: omogondo bw’emioro}}}


\par }{\PP \VS{ⅩⅦ}Esegi ekaba entindi mono ase rituko erio, na Abineri na Abaisraeli bakabugwa n’abanto ba Daudi.

\VS{ⅩⅧ}Abamura batato b’omokuungu Seruya, Yoabu na Abisai, na Asaeli, nao barenge. Asaeli nigo arenge omominyoki mono buna egesia.

\VS{ⅩⅨ}Ere agachaaka kobwatia Abineri, na ekero arenge komobwatia taonchogete gochia aande, ensemo ya borio gose eya bomosi.

\VS{ⅩⅩ}Abineri akeonchora, akamobooria, “Naye Asaeli?”

\par }{\Q Ere akairaneria, “Ee, ninche.”


\par }{\PP \VS{ⅩⅪ}Abineri akamoteebia, “Gobera gochia ensemo ende, eya borio gose eya bomosi, obwatie omomura oyomo bw’abwo, oire ebirwanero biaye.” Korende Asaeli tancha koonchoka amotige.

\VS{ⅩⅫ}Abineri akamoteebia eria kabere, “Gobera, tiga kombwatia. Nigo orabaise kogera ngoake nkobwateranie inse. Igo inaki ndakore ng’oroke ase obosio bwa Yoabu omino?”

\VS{ⅩⅩⅢ}Korende Asaeli akaanga kogobera. Ase igo Abineri akamobeta enda nesimisi y’orotanga rwe riitimo, na rirorio rigasokera omogongo oye. Asaeli agaaka inse, agakwera agwo aase arenge, Abanto bonsi abachete agwo ase Asaeli akwerete, bagatenenao.


\par }{\PP \VS{ⅩⅩⅣ}Korende Yoabu na Abisai bakabwatia Abineri. Ekero erioba rigochia kogwa bagaika ekegoro ki’Ama, kerochie Gia, ase enchera ekogeenda erooro ya Gibeoni.

\VS{ⅩⅩⅤ}Abanto b’egesaku gia Benjamini bagasangererekana amo ase okoegera Abineri, bakageenda ase ekegoro igoro, bagatenenao.

\VS{ⅩⅩⅥ}Erio Abineri akarangeria Yoabu, akamobooria, “Inee! Nigo oganetie omoro oite abanto kogenderera botambe? Tomanyeti ng’a omoerio nobororo borabe? Nengaki eng’ana inaki oraganye goika omanye gokania abanto bao tibabwatia abamwabo?”


\par }{\PP \VS{ⅩⅩⅦ}Yoabu akamoiraneria, “Ekeene, buna Nyasae are moyo, onye otakwana, abanto bane anga nigo barenge kobabwatia goika mambia.”

\VS{ⅩⅩⅧ}Ase igo Yoabu akabugia egetuureri, na abanto bonsi bagatenena, bagatiga kobwatia Abaisraeli, tibaaba bakobarwania naende.


\par }{\PP \VS{ⅩⅩⅨ}Abineri na abanto baye bakageenda ase obotuko boria obogima goetera ase Ekerubo Ekiomo; bakaamboka orooche rwa Yorodani, bagaeta egati ya Bitironi, bagaika Mahanaimu.


\par }{\PP \VS{ⅩⅩⅩ}Yoabu akairana korwa ase okobwatia Abineri; na ekero asangereretie abanto bonsi amo, bakanyora ng’a abasomba ba Daudi ikomi na kianda tibaiyo; boigo Asaeli taiyo.

\VS{ⅩⅩⅪ}Korende abanto ba Daudi konya baitire abanto b’egesaku gia Benjamini amagana atato, na emerongo etanomo (360), abwo barenge amo n’Abineri.

\VS{ⅩⅩⅫ}Abanto bakaimokia omobere bw’Asaeli, bakayoira bakayotindeka ase embeera ya ise agwo Bethlehemu. Erio Yoabu na abanto baye bakaba bare ase orogendo ase obotuko obogima, na ekero baikire Heburoni bokabakiera aroro.




\par }\Chap{Ⅲ}{\PP \VerseOne{Ⅰ}Esegi ase egati y’eamate ya Saulo na eya Daudi ekaba ekogenderera ase engaki entaambe. Daudi akagenderera komenteka chinguru chiaye, korende abanto b’eamate ya Saulo bakageenderera koba aboro goetania.


\par }{\SH Abamura Ba Daudi
\par }
{\PP \VS{Ⅱ}Aba nabwo abamura Daudi baiboreretwe agwo Heburoni: Aminoni nere orenge omwana oye omotangi, omwana bw’Ahinoamu korwa Yesireeli.

\VS{Ⅲ}Oyo o kabere Kileabu, omwana bw’Abigaeli, oyotigetwe omotakaanwa, orenge moka Nabali o Karimeli; na oyo o gatato Abisalomu o Maaka, mosubati o Talimai, omorwoti o Gesuri.

\VS{Ⅳ}Oyo o kane Adonia o Hagiti, na oyo o gatano Sefatia bw’Abitali;

\VS{Ⅴ}na oyo o gatano na rimo Iteramu bw’Egila, moga Daudi. Abamura aba nabwo Daudi aiborerete agwo Heburoni.


\par }{\SH Abineri Okobwatana Na Daudi
\par }
{\PP \VS{Ⅵ}Ekero esegi eyio yagendererete gati y’eamate ya Saulo na eya Daudi, Abineri akagenderera kwenyorera chinguru chinyinge ase egati y’eamate ya Saulo.


\par }{\PP \VS{Ⅶ}Saulo nabwate omokungu o sere‐sere ore korokwa Risipa, mosubati bw’Aya. Isi‐Boseti akaboria Abineri, “Nase ki mwamenyanire nomokuungu o sere‐sere o tata?”

\VS{Ⅷ}Erio Abineri akaba n’endamwamu enene ase engencho y’amang’ana ayio a Isi‐Boseti, akabora, “Inee! Inche nigo inde omotwe bw’esese korwa ase ense ya Yuda? Goika rituko ria reero ’ngendererete koba omwegenwa ase abanto b’eamate ya Saulo iso, na ase abamwabo, na ase abasani baye, ko tinakobeeka ase okoboko gwa Daudi, na bono aye gwansoereire na gonkora koba n’okomocha ase engencho y’omokuungu oyo.

\VS{Ⅸ}\XREF{}{{\XO Ⅲ:Ⅸ }{\XO{3:9:
}}{\XT{1 Sam 15:28}}}Nyasae ang’e egesusuro ekenene onye tingoikeraneria Daudi ay’Omonene amorierete eira amokorere:

\VS{Ⅹ}Arusie oborwoti korwa ase enyomba ya Saulo, abobeeke ase Daudi, na Daudi abe omorwoti, agaambere Abaisraeli na Abayuda korwa Dani goika Beeri‐Seba.”

\VS{Ⅺ}Na Isi‐Boseti tanyara koiraneria Abineri ring’ana nonya nerimo, ekiagera amoirogete.


\par }{\PP \VS{Ⅻ}Abineri agatoma abanto ase Daudi agwo Heburoni, akabora, “Ense eye neyang’o? Kora okobwatana nainche, erio ngokoonye na nkorentere Abaisraeli bonsi babwatane naye.”


\par }{\PP \VS{ⅩⅢ}Daudi agatoma amairanerio, agateeba, “Ayio namaya, ninkore bo. Korende ninganetie onkorere egento ekemo. Kogocha aa ondetere Mikali, mosubati o Saulo. Onye togokora bo, rirorio tokonyara kondora.”

\VS{ⅩⅣ}\XREF{}{{\XO Ⅲ:ⅩⅣ }{\XO{3:14:
}}{\XT{1 Sam 18:27}}}Erio Daudi agatoma abanto ase Isi‐Boseti, mosinto o Saulo, akabora, “Ing’iranerie Mikali mok’ane, oyio narierete boko, na ’ngaakana rigori ri’amasankwa a isiko ay’ebiimo bi’obosaacha ay’Abafilisti rigana erimo, erinde imonyuome.”

\VS{ⅩⅤ}Erio Isi‐Boseti agatoma abanto barusie omokungu oria korwa ase Palitieli, omosacha oye, mosinto o Laisi.

\VS{ⅩⅥ}Korende omosacha oye akamotunyana goika Bahurimu okona‐korera. Erio Abineri akamoteebia, “Irana!” Ere akairana.


\par }{\PP \VS{ⅩⅦ}Agwo Abineri agakwana nabagaaka b’Abaisraeli, akabora, “Korwa ase chingaki chinde chiaetire mwabeire mokogania ng’a Daudi abe omorwoti oino.

\VS{ⅩⅧ}Gaki bono, kora bo, ekiagera Omonene nariete eira igoro ya Daudi, agateeba: Nintoorie Abaisraeli, abanto bane, goetera ase okoboko gwa Daudi, omosomba one. Nimbarusie korwa ase amaboko y’Abafilisti, na korwa ase amaboko y’ababisa baabo bande bonsi.”

\VS{ⅩⅨ}Abineri agakwana n’abanto b’egesaku gia Benjamini boigo. Erio akageenda Heburoni, agateebia Daudi amang’ana ayio Abaisraeli na Ababenjamini bonsi banchete gokora ase are.


\par }{\PP \VS{ⅩⅩ}Ekero Abineri amo n’abanto bande emerongo ebere baigete Heburoni ase Daudi, ere akabakorera omoyega.

\VS{ⅩⅪ}Abineri agateebia Daudi, “Nkogeenda inde nsangererie Abaisraeli bonsi ase ensemo yao, aye omorwoti, omonene one, erio bakore okobwatana amo naye, erinde onyore eki kwaganetie, obagaambere bonsi pi.” Ase igo Daudi akaa Abineri ribaga, na Abineri akageenda nomorembe.


\par }{\SH Abineri Ogoitwa
\par }
{\PP \VS{ⅩⅫ}Kobachiire, Yoabu agacha korwa ase achiete gosakora amo nabasomba ba Daudi, nabarabwo mbabwate ebisakorwa ebinge. Korende Abineri konya ochiire, tarenge amo na Daudi agwo Heburoni, ekiagera Daudi konya omoeire ribaga, nere ogendire nomorembe.

\VS{ⅩⅩⅢ}Ekero Yoabu aigete amo nabarwani baye bonsi, ere agateebigwa ng’a Abineri, mosinto o Neri, nao arenge ase omorwoti, na omorwoti omoeire ribaga, ochiire ore nomorembe.

\VS{ⅩⅩⅣ}Erio Yoabu akageenda ase omorwoti, akamobooria, “Ninki eke gwakorire? Naigwa ng’a Abineri naacha aiga ase ore. Inaki gwakora kwamoa ribaga ogeenda?

\VS{ⅩⅩⅤ}Tomanyeti Abineri, mosinto o Neri? Ere igo acha aa gokong’aina, naende amanye chinsemo ase okogeenda na ebinto ebi ogokora.”


\par }{\PP \VS{ⅩⅩⅥ}Yoabu karuure ase Daudi agatoma abanto babwatie Abineri bamwoyie korwa ase engoro y’amaache ya Sira, korende Daudi tamanyete amang’ana ayio.

\VS{ⅩⅩⅦ}Ekero Abineri airanire Heburoni, Yoabu akamoira ensemo gati‐gati y’egeita, buna nigo arigetie gokwana nere bobisi, na agwo akamobeta enda goika agakwa. Nabo Abineri agaitwa ekiagera aitete Asaeli omwabo Yoabu.

\VS{ⅩⅩⅧ}Ekero Daudi aigwete amang’ana ayio, akabora, “Omonene namanyete ng’a inche na abanto bane titori na komocha ase obosio bwaye ase ogoiterwa kw’amanyinga y’Abineri, mosinto o Neri.

\VS{ⅩⅩⅨ}Tiga okomocha kw’ogoiterwa kw’amanyinga aye kobe igoro ya Yoabu, na igoro ase abanto b’eamate yaye: naende enyomba ya Yoabu teborwa omonto ogoiteka amaache anga buna chimengere, gose oyore noborwaire bwa ukoma, gose oyo ogwesiirera enyimbo, gose oyo oraitwe n’emioro, gose oyore omoremerwa bw’endagera.”

\VS{ⅩⅩⅩ}Naboigo Yoabu na Abisai omwabo baitete Abineri, ekiagera ere aitete Asaeli omwabo ase esegi eria barwanete aaria Gibeoni.


\par }{\SH Ogotindekwa kw’Abineri
\par }
{\PP \VS{ⅩⅩⅪ}Erio Daudi agachiika Yoabu amo n’abanto bonsi barenge amo nere batandore chianga chiabo na beboyie chigunia, erinde bareere Abineri. Omorwoti Daudi nere omonyene agatunyana oborere kobobogoirie.

\VS{ⅩⅩⅫ}Erio bagatindeka Abineri agwo Heburoni. Omorwoti akarera neriogi rinene agwo ase oboina bw’Abineri; na abanto bonsi bakarera.

\VS{ⅩⅩⅩⅢ}Omorwoti akaba okweumia igoro y’Abineri, okobora,

\par }{\Q “Inee! Nabo Abineri agwenerete gokwa buna omonto omoriri?


\par }{\Q \VS{ⅩⅩⅩⅣ}Aye Abineri, amaboko ao tasibetwe,

\par }{\Q gose amagoro ao tare kobeekwa chingataare.

\par }{\Q Nigo kwagwa buna omonto ogoitwa nabakayaayu?”

\par }{\MM Naende abanto bonsi bakagenderera komoreera.


\par }{\PP \VS{ⅩⅩⅩⅤ}Abanto bonsi bagaacha koebereria Daudi arie endagera, korende Daudi agatiana, ogoteeba, “Nyasae ang’e egesusuru bono na kogenderera onye ’nkoria endagera erioba ritaragwa.”


\par }{\PP \VS{ⅩⅩⅩⅥ}Abanto bonsi bakarora ng’a ayio nigo abagweneire buna amang’ana onsi omorwoti are gokora abagwenerete.

\VS{ⅩⅩⅩⅦ}Ase rituko riria Abaisraeli bonsi bakamanya ng’a omorwoti tarenge na komocha ase ogoitwa kw’Abineri, mosinto o Neri.

\VS{ⅩⅩⅩⅧ}Erio omorwoti agateebia abasomba baye, “Timomanyeti ng’a reero omonto omonene, omogambi bw’Abaisraeli, okuure?

\VS{ⅩⅩⅩⅨ}Nonya naagetwe amaguta ’nkaba omorwoti nachaandekire, tindi na nguru. Abamura aba b’omokuungu Seruya nabatindi, tinkobanyara. Omonene naakane egesiomba koreng’ana nobobe bwabo!”




\par }\Chap{Ⅳ}{\SH Isi‐Boseti ogoitwa
\par }
{\PP \VerseOne{Ⅰ}Ekero Isi‐Boseti, mosinto o Saulo, aigwete ng’a Abineri oitirwe agwo Heburoni, akerusia moyo, na Abaisraeli bonsi bagaichana na gokumia.

\VS{Ⅱ}Mosinto oria o Saulo nabwate abanto babere abatang’ani b’abarwani b’esegi, abareenge abasakori. Oyomo nigo are korokwa Baana, na oria onde Rekabu. Barabwo nigo barenge basinto ba Rimoni o Beeroti, omochie bw’orogongo rwa Benjamini. (Beeroti nigo obaretwe koba orogongo rwa Benjamini.)

\VS{Ⅲ}Abanto ba Beeroti konya batamire gochia Gitaimu, agwo nao bamenyete goika reero iga.


\par }{\PP \VS{Ⅳ}\XREF{}{{\XO Ⅳ:Ⅳ }{\XO{4:4:
}}{\XT{2 Sam 9:3}}}Yonathani, mosinto o Saulo, nabwate omwana oremarete amagoro. Omwana oyio konya okoorire emiaka etano ekero amang’ana y’ogokwa gwa Saulo na okwa Yonathani arentetwe korwa Yesireeli. Omoreri akaimokia omwana oria, na ekero arenge gotama, omwana oria agaakera inse, na igo akaba ekerema. Omwana oria nigo are korokwa Mefiboseti.


\par }{\PP \VS{Ⅴ}Rekabu na Baana, basinto ba Rimoni Omobeeroti, bagachaaka orogendo rw’abo, na ekero kia mobaso gati bagaika ase enyomba ya Isi‐Boseti, bakamonyora otimogete nyomba mwaye okendererete.

\VS{Ⅵ}Barabwo bagekora buna n’engaano bagochia kwoyia. Ekero baigete nyomba ime, bakabeta Isi‐Boseti omoyio enda. Erio Rekabu na Baana omwabo bagatama.

\VS{Ⅶ}Naboigo banyorete Isi‐Boseti oraire borere bwaye agwo ase akanyomba g’okorara bakamoika ang’e bakamoita, bakamobutora omotwe bakayoira; erio bakageenda ase obotuko bwonsi goetera ase enchera y’Ekerubo Ekiomo.

\VS{Ⅷ}Bakaira omotwe oyio o Isi‐Boseti ase Daudi agwo Heburoni, bakamotebia, “Rora, oyo nomotwe o Isi‐Boseti, mosinto o Saulo, omobisa oo, oyo orenge korigia obogima bwao. Rero Omonene okoruseirie aye, Omonene oito, egesiomba igoro ya Saulo na igoro y’ororeria rw’aye.”


\par }{\PP \VS{Ⅸ}Korende Daudi akairaneria Rekabu na Baana omwabo, abareenge basinto ba Rimoni Omobeeroti, akabora, “Ekeene, buna Omonene are moyo, oyo ontooretie korwa ase emechaando emenge,

\VS{Ⅹ}\XREF{}{{\XO Ⅳ:Ⅹ }{\XO{4:10:
}}{\XT{2 Sam 1:1-16}}}ekero omonto antebetie igoro y’ogokwa gwa Saulo, na okagete ng’a igo andeteire amang’ana amaya, inche nigo namobwatete nkamoita aaria Sikilagi. Oko nakwo ogoakana namoete ase amang’ana aye.

\VS{Ⅺ}Inee! Tari bobe mono kobua, ekero abanto ababe baitire omonyaboronge karaire borere nyomba mwaye? Tinkomoruseria egesiomba na gosiria abwo bamoitire korwa ase ense?”

\VS{Ⅻ}Erio Daudi agachiika abanto baye, barabwo bagaita Rekabu na Baana, bakababutora amaboko na amagoro, bakabasunga ang’e ne ritibo agwo Heburoni. Korende omotwe o Isi‐Boseti bakayoira, bakayotindeka ase embeera y’Abineri agwo Heburoni.




\par }\Chap{Ⅴ}{\SH Daudi Okoba Omorwoti Bw’Abaisraeli Na Abayuda
\par }
{\R (1 Amg 11:1-9; 14:1-7)

\par }{\PP \VerseOne{Ⅰ}Abanto b’ebisaku bionsi bi’Abaisraeli bakageenda ase Daudi agwo Heburoni, bakamoteebia, “Naama! Intwe nigo tore abamo naye, aba amanyinga ayaamo na omobere oyomo.

\VS{Ⅱ}Ase engaki yaetire, ekero Saulo arenge omorwoti oito, naye kwareenge gotang’ana Abaisraeli kobakogeenda korwana esegi, naende kobakoirana. Omonene konya ogoteebirie ng’a naye orabe omorisia bw’Abaisraeli, abanto baye, na obe omogambi obo.”

\VS{Ⅲ}Ase igo abagaaka bonsi b’Abaisraeli bagaacha ase Daudi omorwoti agwo Heburoni; ere agakora okobwatana kw’ogotianania nabarabwo ase obosio bw’Omonene agwo Heburoni.

\VS{Ⅳ}\XREF{}{{\XO Ⅴ:Ⅳ }{\XO{5:4:
}}{\XT{1 Abar 2:11; 1 Amg 3:4; 29:27}}}Daudi konya okoorire emiaka emerongo etato ekero achaagete kogaamba, na akagaamba emiaka emerongo ene.

\VS{Ⅴ}Agwo Heburoni akagaambera Abayuda ase engaki y’emiaka etan’ebere, na emetienyi etano nomo, naende agwo Yerusalemu akagaambera Abaisraeli bonsi amo n’Abayuda ase engaki y’emiaka emerongo etato, n’etato.


\par }{\PP \VS{Ⅵ}\XREF{}{{\XO Ⅴ:Ⅵ }{\XO{5:6:
}}{\XT{Yosh 15:63; Abag 1:21}}}Erio Daudi omorwoti na abanto baye bakageenda Yerusalemu, erinde barwanie Abayebusi, abanyene ense eria. Barabwo bagateebia Daudi. “Aye tokonyaara goocha aiga nonya ng’ake; emeuko na ebirema nabwo baranyare kogoseria kegima.” Abayebusi nigo barengereretie ng’a Daudi takonyaara gosoa aroro.

\VS{Ⅶ}Korende Daudi akabua eburi ya Sayoni, oyo n’oro Omochie o Daudi. 

\par }{\PP \VS{Ⅷ}Daudi agakwana ase rituko riria, “Onde bwensi otagete goita Abayebusi, tiga atiire gochia ase omotaro bw’amaache, aite emeuko eyio na ebirema ebio inche Daudi ’ngeechete.” Ase ayio abanto nigo bagoteeba, “Emeuko na ebirema tibakonyaara gosoa ase enyomba.”


\par }{\PP \VS{Ⅸ}Daudi akamenya ase eburi eyio, akayeroka “Omochie o Daudi.” Agwo Daudi akaagacha omochie oyeetanaine, gochaakera korwa Milo na goikera ime ase eburi yarenge.

\VS{Ⅹ}Daudi akamentekana mono koba ne chinguru, ekiagera Omonene, Nyasae bw’Emeganda, arenge amo nere.


\par }{\PP \VS{Ⅺ}Hiramu, omorwoti o Turo, agatoma abanto ase Daudi. Abwo bakamoirera emete y’emecharake. Boigo agatoma abaabaachi, na abaagachi, na barabwo bakamoagaachera enyomba.

\VS{Ⅻ}Erio Daudi akamanya ng’a Omonene omokong’irie ase okoba omorwoti bw’Abaisraeli, na oimokereirie igoro oborwoti bwaye ase engencho y’abanto baye Abaisraeli.


\par }{\PP \VS{ⅩⅢ}Magega karuure Heburoni, Daudi akamenta koira abakungu ba sere‐sere na abakungu bande korwa Yerusalemu; akaiborerwa abana bande abange, abamura na abaiseke.

\VS{ⅩⅣ}Aya naro amarieta y’abana abwo baiboretwe ase are agwo Yerusalemu; Samua na Sobabu, Nathani na Sulemani;

\VS{ⅩⅤ}Ibuhari na Elisua, Nefegi na Yafia;

\VS{ⅩⅥ}Elisama, na Eliada, na Elifeleti.


\par }{\SH Abafirisiti Bakobugwa
\par }
{\R (1 Amg 14:8-17)

\par }{\PP \VS{ⅩⅦ}Ekero Abafirisiti baigwete ng’a Daudi oakirwe amaguta koba omorwoti bwa Abaisraeli bonsi, bagatiira gochia komorigia. Daudi kaigure ayio, agatirimboka gochia ase eburi ime,

\VS{ⅩⅧ}na Abafirisiti bagaacha bagesiarera ase ense omweya y’Abarefai.

\VS{ⅩⅨ}Erio Daudi akabori’Omonene, “Inee! Ndageenda korwania Abafirisiti, nobabeeke ase amaboko ane gose?”

\par }{\PP Omonene akamoiraneria, “Ee geenda, nimbabeeke ase amaboko ao.”


\par }{\PP \VS{ⅩⅩ}Daudi akabachiera agwo Baali‐Perasimu akababua. Erio akabora, “Omonene okoroorire ababisa bane buna ogotaagora gwe chiooro chi’amaache are n’emerindo.” Ase igo aase aria akarokwa Baali‐Perasimu\FTNT{*}{{\FR Ⅴ:ⅩⅩ }{\FR{5:20
}}{\FK{Baali‐Perasimu:
}}{\FT{engencho yaye “ogotaagora gwe chiooro chi’amaache are n’emerindo”}}}.

\VS{ⅩⅪ}Abafirisiti bagatiga emegwekano yabo y’ogosasiimwa aroro, na Daudi na abanto baye bakayerusiao na koyeira.


\par }{\PP \VS{ⅩⅫ}Naende Abafirisiti bakageendao eria kabere, bagesiarera ase rikura ri’Abarefai.

\VS{ⅩⅩⅢ}Naende Daudi akabori’Omonene, nere akamokania, akamoteebia, “Tobaumokera korwa aa, korende ogeende obanaarie korwa magega, erio obatubokere korwa ase emete ereo ekorokwa balisamu.

\VS{ⅩⅩⅣ}Ekero oraigwe eriogi ri’ebititiro bigoeta igoro ase emete eyio, erio bwebeeke ang’e, omanye ng’a inche Omonene nasookire, nagotang’anire kobua abarwani b’Abafilisti.”

\VS{ⅩⅩⅤ}Daudi agakora buna Omonene amoteebetie, agaita Abafirisiti korwa Geba goika Geseri.




\par }\Chap{Ⅵ}{\SH Esanduki Ya Nyasae Gekorentwa Yerusalemu
\par }
{\R (1 Amg 13:1-14; 15:25—16:6,43)

\par }{\PP \VerseOne{Ⅰ}Naende Daudi agasangereria abanto bonsi abachooretwe korwa ase Abaisraeli, chilifu emerongo etato (30,000).

\VS{Ⅱ}\XREF{}{{\XO Ⅵ:Ⅱ }{\XO{6:2:
}}{\XT{Okong’ 25:22}}}Ere na abanto abwo bonsi bareenge komo bakageenda Baala‐Yuda kwoyia Esanduki ya Nyasae, eyio ekorokwa ase erieta ri’Omonene bw’Emegaanda, oyomenyete nobonene igoro y’ebitongwa bibwate chimbaba.

\VS{Ⅲ}\XREF{}{{\XO Ⅵ:Ⅲ }{\XO{6:3:
}}{\XT{1 Sam 7:1,2}}}Korwa ase enyomba y’Abinadabu, agwo ekegoro igoro, bakarusia Esanduki eria, bakayebeeka igoro ase egari enyia. Usa na Ahiyo, basinto b’Abinadabu, bakaba bakoraa Esanduki eyio ya Nyasae.

\VS{Ⅳ}Kobayerusirie korwa ase enyomba y’Abinadabu agwo ekegoro igoro, Ahiyo nere oyetang’aine.

\VS{Ⅴ}Daudi na Abaisraeli bonsi bakaba bagochenga na goteera ase ogotogia Omonene; bakabugia amakano, na ebibangarara, ne chindege, na ebinto binde bi’ogochengera.


\par }{\PP \VS{Ⅵ}Ekero barabwo baikire ase ekeooreri kia Nakoni, chiombe chiarenge kong’usa egari eria chikarichanigwa. Ase igo Usa akarambora okoboko kwaye gosiira Esanduki eyio ya Nyasae.

\VS{Ⅶ}Eri’Omonene akaba nendamwamu enene ase Usa, akamoaka, ekiagera akunete Esanduki eria ya Nyasae, na Usa agakwera agwo agwo.

\VS{Ⅷ}Daudi akagechigwa mono, ekiagera Omonene aitete Usa, na igo akaroka aase aria Peresi‐Usa\FTNT{*}{{\FR Ⅵ:Ⅷ }{\FR{6:8}}{\FK{Peresi‐Usa:
}}{\FT{engencho yaye “Ogwokerwa kw’endamwamu (y’Omonene) ase Usa”}}}; naboigo akorokwa nonya ngoika reero iga.


\par }{\PP \VS{Ⅸ}Ase rituko riria Daudi akoboa Omonene, akaboria, “Inaki rende ’ndakore imbe noboremu ’ndete Esanduki y’Omonene bwone”?

\VS{Ⅹ}Ase igo Daudi tancha koira Esanduki eria y’Omonene ase omochie okorokwa Omochie o Daudi, korende akayebogoria na koyebeeka nyomba mwa Obedi‐Edomu o Gati.

\VS{Ⅺ}\XREF{}{{\XO Ⅵ:Ⅺ }{\XO{6:11:
}}{\XT{1 Amg 26:4,5}}}Ekabeera ase enyomba y’Obedi‐Edomu ase engaki y’emetienyi etato, n’Omonene agasesenia Obedi‐Edomu na abanto bonsi b’enyomba yaye.


\par }{\PP \VS{Ⅻ}Daudi agateebigwa ng’a, ase engencho y’Esanduki eria y’Omonene osesenirie abanto b’enyomba y’Obedi‐Edomu, amo nebiinto bionsi abwate. Erio akageenda akoyia Esanduki eria korwa ase enyomba y’Obedi‐Edomu, akayerenta ase omochie oye ore n’omochengo omonene.

\VS{ⅩⅢ}Ekero abanto abwo babogoretie Esanduki eria y’Omonene bageendire ebitambokero bitano na kemo, Daudi akanyenya eng’ombe eyemo, na emori eyemo enoru, chikaba ekeng’wanso.

\VS{ⅩⅣ}Daudi akaba ogotenga ne chinguru chiaye chionsi ase obosio bw’Omonene, obeegete egesibao kiaroisirie korwa ase egataani.

\VS{ⅩⅤ}Naboigo Daudi na Abaisraeli bonsi bakarenta Esanduki y’Omonene, bakaba bagoaka amariogi y’omogooko na kobugia egetuureri.


\par }{\PP \VS{ⅩⅥ}Ekaba ekero Esanduki eria y’Omonene yare korentwa ase Omochie o Daudi, Mikali, mosubati o Saulo, akarigereria korwa ase ekebao, akarora Daudi omorwoti ogocharoka‐charoka na gotenga ase obosio bw’Omonene, akamochaaya ase omoyo oye ime.

\VS{ⅩⅦ}Abanto baria baare korenta Esanduki eria y’Omonene, bakayebeeka aase aye eema ime, eema eria Daudi ateneneretie. Erio Daudi akarua ebing’wanso bi’ogosambwa na ebi’omorembe agwo ase obosio bw’Omonene.

\VS{ⅩⅧ}Na ekero Daudi akoorire korua ebing’wanso biria, agasesenia abanto ase erieta ri’Omonene bw’Emegaanda.

\VS{ⅩⅨ}\XREF{}{{\XO Ⅵ:ⅩⅨ }{\XO{6:19:
}}{\XT{1 Amg 16:43}}}Erio akagaba endagera ase omogaanda bwonsi bw’Abaisraeli, abasacha na abakungu; kera oyomo akaegwa omogati oyomo, na akanyama gake, na amasabibu amomo. Erio kera omonto akarua agwo, akageenda bwoye.


\par }{\PP \VS{ⅩⅩ}Ekero Daudi airanete inka bwoye gosesenia abanto baye, Mikali, mosubati o Saulo, agasoka korotota Daudi, akabora, “Mbonene ki omorwoti bw’Abaisraeli akwenyorera reero ekero aorokirie obogetirianda bwaye ase abaiseke b’abasomba baye buna omonto omoriri.”


\par }{\PP \VS{ⅩⅪ}Daudi akairaneria Mikali, “Nigo narenge gotenga na kogooka ase obosio bw’Omonene, oyo onchorete inche ribaga ria iso, na enyomba yaye yonsi, ’nkaba omogambi bw’Abaisraeli, abanto baye. Ase ayio, goika ’ngenderere gochenga ase Omonene.

\VS{ⅩⅫ}Naende ninganetie nyekeyie goetania buna nakora aiga reero, imbe omoitongo. Nonya aye kogonchaaya, abaiseke abwo b’abasomba gwakwana, barawo ’mbansike mono.”


\par }{\PP \VS{ⅩⅩⅢ}Na Mikali, mosubati o Saulo, taiborete mwana nonya noyomo goika ogokwa kwaye.




\par }\Chap{Ⅶ}{\SH Nathani okorentera Daudi amang’ana ’Omonene
\par }
{\R (1 Amg 17:1-15)

\par }{\PP \VerseOne{Ⅰ}Bono omorwoti Daudi nigo amenyete ase enyomba yaye, n’Omonene konya omoeire obotoereru korwa ase ababisa baye bonsi, abwo bamoetanaine.

\VS{Ⅱ}Erio agateebia Nathani, omobani, “Rora, inche nigo imenyete ase enyomba eagaachire nemecharake korende Esanduki ya Nyasae ero nigo emenyete ime ase eema.”


\par }{\PP \VS{Ⅲ}Nathani agateebia omorwoti, “Geenda okore ande onsi ayare ase ebirengererio biao, ekiagera Omonene nigo are amo naye.”


\par }{\PP \VS{Ⅳ}Korende ase obotuko obwo, ring’ana ri’Omonene rigaacha ase Nathani, rikamoteebia,

\VS{Ⅴ}“Geenda oteebie Daudi, omosomba one, ng’a inche Omonene nigo ngoteeba iga: Inee! Nong’agaachere enyomba ndamenye imeo?

\VS{Ⅵ}Korwa engaki eria nang’anyetie Abaisraeli korwa Misiri goika rituko ria reero inche tinana komenya ime ase enyomba, korende nabeire ’nkogeenda aande onsi imenyete ase eema.

\VS{Ⅶ}Aase aande onsi nabeire ’nkona‐kogeenda amo n’Abaisraeli, tinana koboria mogaambi onde bw’Abaisraeli, oyo nabeegete akaba omorisia bw’abaanto bane, nase ki otang’agaachereti obomenyo bw’emecharake.


\par }{\PP \VS{Ⅷ}“Gaki bono naende kwana n’omosomba one Daudi, omoteebie amang’ana aya: Omonene bw’Emeganda nigo agoteeba iga: Nigo nakorusetie korwa ase oborisia aase kware gotunyana ching’ondi, ’ngakobeeka okaba omogambi bw’abaanto bane Abaisraeli.

\VS{Ⅸ}Nigo n’are kogeenda amo naye aande onsi ase kware kogeenda na kobaseeria gochia aare ababisa bao korwa ase obosio bwao. Ninkore erieta ria’o ribe rinene, buna amarieta y’abanto bande bare abanene ase ense.

\VS{Ⅹ}Ninyorere abanto bane Abaisraeli ase ’ndababeeke bamenye ase obotoereru. Abanto ababe tibakobachaanda naende, buna baabachaandete kare.

\VS{Ⅺ}Korwa engaki eria nachorete abagaambi bagaambere abanto bane Abaisraeli. Ninkoe obotoereru korwa ase ababisa bao bonsi. Kobua ayio onsi, inche Omonene nigo ’nkogoteebia ng’a ninkoroiserie enyomba.

\VS{Ⅻ}\XREF{}{{\XO Ⅶ:Ⅻ }{\XO{7:12:
}}{\XT{Zab 89:3,4; 132:11; Yoh 7:42; Ogok 2:30}}}Ekero amatuko ao y’ogokwa araike, na orare ase chisokoro chiao, nimbeeke oyomo bw’oroiboro rwao abe omorwoti, ninkore oborwoti bwaye bobe ne chinguru.

\VS{ⅩⅢ}Ere naagaachere erieta riane enyomba, nainche ninkong’ie oborwoti bwaye bobe ne chinguru kogenderera botambe.

\VS{ⅩⅣ}\XREF{}{{\XO Ⅶ:ⅩⅣ }{\XO{7:14:
}}{\XT{Zab 89:26,27; 2 Abakr 6:18; Abaibr 1:5}}}Inche nimbe ise, nere nabe omwana one. Ekero arakore ebibe nimoe egesusuro nenyimbo na amaakwa aya Mwanyabaanto bakoegwa.

\VS{ⅩⅤ}Korende obwanchani bwane botari koera tinkoborusia ase are buna naborusetie ase Saulo oyio natigeretie korwa ase obosio bwao.

\VS{ⅩⅥ}\XREF{}{{\XO Ⅶ:ⅩⅥ }{\XO{7:16:
}}{\XT{Zab 89:36,37}}}Enyomba yao na oborwoti bwao nigo birakong’igwe bibe ne chinguru ase obosio bwane kare na kare, na ekerogo kiao ki’oborwoti nigo keratenene bokong’u kare na kare.”


\par }{\PP \VS{ⅩⅦ}Nathani agateebia Daudi amang’ana ayio onsi buna ayaigwete na koyarora.


\par }{\SH Ogoaka ng’a mbuya mono gwa Daudi, na ogosaba kwaye
\par }
{\R (1 Amg 17:16-27)

\par }{\PP \VS{ⅩⅧ}Erio Daudi omorwoti agasoa akabeera ase obosio bw’Omonene, akabora, “Aye Omonene, inche inki ’ng’isaine, na eamate y’ane inki eisaine, ng’a aye gwankoreire amang’ana amaya iga?

\VS{ⅩⅨ}Naende ring’ana eri tiriisaini kende ase ore, aye Omonene. Boigo gwakwanire igoro y’ororeeria rw’ane, inche omosomba oo, na igoro y’ebiaare bigochi‐gocha. Ee, aye Omonene, amang’ana ayio igo kwayakwanire ase Mwanyabaanto.

\VS{ⅩⅩ}Inche Daudi, inki ndagoteebie naende kobua ayio? Aye Omonene, nigo omanyete inche, omosomba oo.

\VS{ⅩⅪ}Ase engencho y’eira yao na koreng’ana nogwancha kwao, aye Omonene, gwankoreire amanene ayio onsi, naende kwayamanyekanirie ase ’nde, inche omosomba oo.

\VS{ⅩⅫ}Ase ayio, igo ore omonene, aye Omonene! Onde tari onga buna aye, gose Nyasae onde tari, otatiga aye bweka, koreng’ana buna ayio konya twaigure namato aito.

\VS{ⅩⅩⅢ}\XREF{}{{\XO Ⅶ:ⅩⅩⅢ }{\XO{7:23:
}}{\XT{Okoir 4:34}}}Naende ’mbaanto ba gesaku ki bare ase ense bare buna Abaisraeli bao, abwo aye Nyasae kwabooretie babe abanto bao, na igo gwakorire erieta ria’o rimanyekane. Ogakorera abanto bao abwo kwebooreretie korwa Misiri amang’ana amanene, na ay’ogokumia, ekiagera nigo gwaseretie korwa ase bare abanto b’ebisaku amo ne chinyasae chiabo.

\VS{ⅩⅩⅣ}Aye gwekoreire abanto bao Abaisraeli babe abanto bao kare na kare, naye Omonene kwabeire Nyasae obo.


\par }{\PP \VS{ⅩⅩⅤ}“Gaki bono, Omonene Nyasae, ikerania onsi aya kwariete eira igoro y’ane na ase ororeria rw’ane, na okore aya gwateebete ng’a nokore,

\VS{ⅩⅩⅥ}erinde erieta ria’o ritogigwe kare na kare. Erio abanto bariatore botambe, bagoteeba: Omonene bw’Emegaanda, nere Nyasae bw’Abaisraeli. Ase enchera eyio enyomba y’omosomba oo, inche Daudi, ekong’igwe ase obosio bwao.

\VS{ⅩⅩⅦ}Aye Omonene bw’Emegaanda, Nyasae bw’Abaisraeli, kwang’orokeirie inche, omosomba oo, aya onsi, kogoteeba: Ninkoagaachere enyomba. Ase ayio inche, omosomba oo, nabeire noboremu ase enkoro y’ane kogosaba ogosaba oko.


\par }{\PP \VS{ⅩⅩⅧ}“Na bono, aye Omonene, aye naye Nyasae, na amang’ana ao naro ekeene, na kwandiereire inche, omosomba oo, eira ng’a onkorere ring’ana eri rigiya.

\VS{ⅩⅩⅨ}Gaki boono, koranche osesenie enyomba y’ane, inche omosomba oo, erinde egenderere kare na kare ase obosio bwao. Aye Omonene, kwariete eira eyio. Ase igo enyomba y’ane, inche omosomba oo, esesenigwe kare na kare nogosesenigwa kwao.”




\par }\Chap{Ⅷ}{\SH Daudi okonyora obobui ase esegi
\par }
{\R (1 Amg 18:1-17)

\par }{\PP \VerseOne{Ⅰ}Magega y’ayio Daudi akarwania Abafirisiti, akababua, akabua nomochie obo omonene akayobeeka inse y’obogaambi bwaye.


\par }{\PP \VS{Ⅱ}Naende akabua Abamoabu. Akabachiika barare inse ase chindwaro. Erio akarengia\FTNT{*}{{\FR Ⅷ:Ⅱ }{\FR{8:2
}}{\FK{akarengia:
}}{\FT{engencho yaye agapima}}} chindwaro ibere chi’abaanto, agachiika abwo baitwe bakwe, na abanto b’orwaro oromo agachiika batigwe babe moyo. Bono Abamoabu bakaba abasomba ba Daudi bakaba bakomorentera ebango.


\par }{\PP \VS{Ⅲ}Naende Daudi akabua Hadadeseri mosinto o Rehobu, omorwoti o Soba, ekero ere agendete kogareyia obogaambi bwaye gochia ase orooche rw’Eufarati.

\VS{Ⅳ}Daudi agoosa abariini chibarasi elifu eyemo, na amagana atan’abere (1,700), na abarwani abaare kogendera amagoro chilifu emerongo ebere (20,000). Erio akabutora chibarasi chinteng’e, korende agatiga chibarasi rigana erimo chibe chikong’usa chigari.


\par }{\PP \VS{Ⅴ}Na ekero Abasiiria ba Damesiki baachete gokoonya Hadadeseri, omorwoti o Soba, Daudi akabarwania, agaita abanto chilifu emerongo ebere na ibere (22,000).

\VS{Ⅵ}Erio akabeeka abarwani ase egati y’Abasiiria agwo Damesiki, na Abasiiria abwo bakaba abasomba ba Daudi bakaba bakomorentera ebango. Omonene akaa Daudi obobui aande onsi ase are kogeenda korwana.

\VS{Ⅶ}Daudi agasakora chinguba chi’echitaabu, echio abasomba ba Hadadeseri babogoretie, agachiira Yerusalemu.

\VS{Ⅷ}Naende omorwoti Daudi akaira chitaai chinyinge mono korwa Bera na Berotai, emechie Hadadeseri arenge kogaambera.


\par }{\PP \VS{Ⅸ}Toi, omorwoti o Hamati, agachia koigwa ng’a Daudi obuire abarwani bonsi ba Hadadeseri,

\VS{Ⅹ}agatoma Yoramu, momura oye, ase omorwoti Daudi amokwanie na komosesenia, ekiagera ere konya arwanirie Hadadeseri omobuire. Hadadeseri nigo abeete okona‐korwania Toi. Boigo Yoramu akairera Daudi ebinto bi’etaabu, na ebi’efeta, na ebi’etai.

\VS{Ⅺ}Ebinto ebio omorwoti Daudi akabiatananera Omonene, buna akorete ne chitaai ne chitaabu chiria arusetie korwa ase abanto b’ebisaku biria abuete:

\VS{Ⅻ}Abaedomu, na Abamoabu, na Abaamoni, na Abafirisiti, na Abaameleki. Boigo agaatananera Omonene ebisakorwa arusetie korwa ase Hadadeseri, mosinto o Rehobu, omorwoti o Soba.


\par }{\PP \VS{ⅩⅢ}\XREF{}{{\XO Ⅷ:ⅩⅢ }{\XO{8:13:
}}{\XT{Zab 60}}}Daudi akenyorera erieta rinene ekero arenge koirana, gaitire Abaedomu chilifu ikomi na isano’isato (18,000) ase Riranya ri’Omonyo.

\VS{ⅩⅣ}Daudi akabeeka abarwani aande onsi ase egati y’Abaedomu, na barabwo bonsi bakaba abasomba ba Daudi, n’Omonene akaa Daudi obobui aande onsi ase arenge kogeenda korwana.


\par }{\PP \VS{ⅩⅤ}Bono Daudi akaba okogaambera Abaisraeli bonsi, akaba ogokorera abanto baye bonsi oboronge na ekeene.

\VS{ⅩⅥ}Yoabu, omomura bw’omokuungu oria Seruya, nere orenge omochiki bw’emegaanda y’abarwani, na Yehosafati, mosinto bw’Ahiludi, nere orenge omoriki bw’amang’ana are gokoreka.

\VS{ⅩⅦ}Zadoki, mosinto bw’Ahitubu, na Ahimeleki, mosinto bw’Abiatari, nabwo barenge abakuani, na Seraya nere orenge omoriki;

\VS{ⅩⅧ}Benaya, mosinto o Yehoyada, nere orenge omoteneneri bw’Abakereti, na Abapeleti, na basinto ba Daudi nigo barenge Abakuani nabwo barenge abasemia b’oborwoti.




\par }\Chap{Ⅸ}{\SH Daudi Na Mefiboseti
\par }
{\PP \VerseOne{Ⅰ}\XREF{}{{\XO Ⅸ:Ⅰ }{\XO{9:1:
}}{\XT{1 Sam 20:15-17}}}Rituko erimo Daudi akabooria, “Inee! Monto onde natigarete ase enka ya Saulo inyare komokorera amaya ase engencho ya Yonathani?”


\par }{\PP \VS{Ⅱ}Narengeo omosomba oyomo bw’enyomba ya Saulo, orenge korokwa Siba. Abanto bakamorangeria ageende ase Daudi. Omorwoti akamobooria, “N’aye Siba?”

\par }{\PP Ere akamoiraneria, “Ee, ninche omosomba oo.”

\VS{Ⅲ}\XREF{}{{\XO Ⅸ:Ⅲ }{\XO{9:3:
}}{\XT{2 Sam 4:4}}}Naende omorwoti akamobooria, “Inee! Monto onde natigarete ase enka ya Saulo inyare komokorera obuya bwa Nyasae?”

\par }{\PP Siba akamoiraneria, “Ee, nareo omonto oyomo, mosinto o Yonathani, ore ekerema.”

\VS{Ⅳ}Omorwoti akamobooria, “Ng’ai akare?”

\par }{\PP Siba akamoiraneria, “Nigo akare o Makiri, mosinto bw’Amieli, aaria Lo‐Debari.”

\VS{Ⅴ}Erio omorwoti agatoma abanto bagachia komwoyia korwa o Makiri, mosinto bw’Amieli, aaria Lo‐Debari.


\par }{\PP \VS{Ⅵ}Ekero Mefiboseti, mosinto o Yonathani o Saulo, achete ase Daudi, akagwa inse, maumama ase okoorokia amasikani.

\par }{\PP Daudi akamorangeria, “Mefiboseti!”

\par }{\PP Ere agaitaba, “Nao inde aa, inche omosomba oo!”

\VS{Ⅶ}Daudi akamoteebia, “Toondoka, ekiagera ningokorere amaya ase engencho ya Yonathani iso. Ninkoiranerie emegondo yonsi ya Saulo, sokoro yao, naye n’obe gokoragera ase emesa y’ane botambe.”


\par }{\PP \VS{Ⅷ}Mefiboseti agatung’ama inse naende, akabora, “Inche inde buna esese ekwete. Ninki ing’isaine orankorere amaya buna ayio?”


\par }{\PP \VS{Ⅸ}Erio omorwoti akarangeria Siba, omosomba o Saulo, akamoteebia, “Ebinto bionsi ebiarenge bia Saulo, na bionsi ebia nyomba mw’aye, nabieire omoochokoro bw’omonene oo.

\VS{Ⅹ}Aye, amo n’abana bao na abasomba bao ’mobe mokomoremera emegondo. Norentere omoochokoro bw’omonene oo okwama korwa mogondo, erinde anyore endagera, korende Mefiboseti omonyene, omoochokoro bw’omonene oo, nigo arabe okoragera ase emesa y’ane botambe.” Siba nigo abwate abamura ikomi na batano na abasomba emerongo ebere.


\par }{\PP \VS{Ⅺ}Erio Siba akairaneria omorwoti, “Inche omosomba oo ninkore ayio onsi gwachiikire.” Ase igo Mefiboseti akaba okoragera ase emesa ya Daudi Omonene oye, akaba buna oyomo bw’abana b’omorwoti.

\VS{Ⅻ}Mefiboseti nabwate omwana omomura ore korokwa Mika. Abanto bonsi abarengeo Siba bakaba abasomba ba Mefiboseti.

\VS{ⅩⅢ}Mefiboseti akaba okomenya Yerusalemu, ekiagera nigo arenge koragera ase emesa y’omorwoti. Ere nigo aremarete amagoro aye onsi abere.




\par }\Chap{Ⅹ}{\SH Daudi okobua Abaamoni na Abasiiria
\par }
{\R (1 Amg 19:1-19)

\par }{\PP \VerseOne{Ⅰ}Magega y’ayio omorwoti bw’Abaamoni agakwa, na Hanuni, omomura oye, akaba omorwoti ribaga riaye.

\VS{Ⅱ}Daudi akabora, “Goika imokorere Hanuni, omomura o Nahasi, amaya, buna ise arenge gonkorera amaya.” Ase igo Daudi agatoma abanto bageende komoremia ase engencho y’ogokwa gwa ise.

\par }{\PP Ekero abasomba ba Daudi baigete ase ense y’Abaamoni,

\VS{Ⅲ}Abaamoni bakabooria Hanuni, omonene obo, “Inee! Igo okagete ng’a Daudi nigo asigete iso ase ogotoma abanto gocha gokoremia? Taibo. Nigo abatomire bache koroota omochie na koyosaria.”


\par }{\PP \VS{Ⅳ}Ase igo Hanuni akabwata abasomba abwo ba Daudi, akagingira chinderu chiabo ensemo eyemo, na akanacha chianga chiabo agachiikia ebinema, akabaseria bagende.

\VS{Ⅴ}Abasomba abwo bakarora obosooku obonene mono, na ekero Daudi ateebetigwe buna bakoretwe, agatoma abanto bachie kobarotota baabateebie, “Omorwoti oteebire ng’a mobeere agwo Yeriko goika chinderu chiaino chimere, erio monyare koirana ’nka.”


\par }{\PP \VS{Ⅵ}Abaamoni bakamanya ng’a bagechirie Daudi. Ase igo bagasaba Abasiiria ba Beti‐Rehobu na Soba baabae abarwani babo chilifu emerongo ebere (20,000), na omorwoti o Maaka ache amo nabarwani baye elifu eyemo (1,000); naende bagasaba baegwe abarwani chilifu ikomi na ibere (12,000) korwa Tobu.

\VS{Ⅶ}Ekero Daudi aigwete ayio, agatoma Yoabu amo ne chituoni chionsi chi’eseegi.

\VS{Ⅷ}Abaamoni bakageenda bakarobera ase egeita ki’omochie; Abasiiria ba Soba, na abwo ba Rehobu, amo nabaanto korwa Tobu na Maaka, barabwo bakarobera ao boka ase egetii.


\par }{\PP \VS{Ⅸ}Ekero Yoabu arooche ng’a esegi nigo ere bosio bwaye na magega, agachoora abanto abakong’u abamanyete korwana esegi, akabaroberia barwane n’Abasiiria.

\VS{Ⅹ}Abanto bande abatigari akababeeka inse y’oboteneneri bw’Abisai, momura omwabo, akabaroberia barwane n’Abaamoni.

\VS{Ⅺ}Erio agateebia Abisai, “Onye Abasiiria bakombua, rirorio oche onkonye; korende onye Abaamoni bagokobua, rirorio inche ninchiche ’ngokoonye.

\VS{Ⅻ}Otenene bokong’u obe omoremu! Torwanerere abanto baito na emechie ya Nyasae oito. Tiga Omonene akore ayarooche are amaya.”


\par }{\PP \VS{ⅩⅢ}Agwo Yoabu na abanto baarenge amo nere bagasuka gochia korwana n’Abasiiria, na barabwo bagatama korwa ase are.

\VS{ⅩⅣ}Abaamoni bagachia korora ng’a Abasiiria batamire, na barabwo boigo bagatama korwa ase Abisai, bagasoa omochie ime. Erio Yoabu agatiga korwana n’Abaamoni, akairana Yerusalemu.


\par }{\PP \VS{ⅩⅤ}Ekero Abasiiria barooche ng’a babuirwe n’Abaisraeli, bagasangererekana bonsi amo.

\VS{ⅩⅥ}Hadadeseri agatoma abanto barente Abasiiria abwo barenge moocha y’orooche rw’Eufarati. Barawo bagaacha Helamu, na Sobaki, omotang’ani bw’abarwani ba Hadadeseri, akabatang’ana.

\VS{ⅩⅦ}Ekero Daudi ateebetigwe amang’ana ayio agasangereria Abaisraeli bonsi, akaamboka Yorodani, akageenda Helamu. Aroro Abasiiria bakeroberia korwania Daudi esegi.

\VS{ⅩⅧ}Abasiiria bagatama korwa ase amasio y’Abaisraeli, na Daudi agaita Abasiiria abagendia chigaari amagana atano na abere (700), na abariini chibarasi chilifu emerongo ene (40,000), naende agaaka Sobaki, omotang’ani bw’abarwani, goika agakwerao.

\VS{ⅩⅨ}Ekero abarwani bonsi abwo barenge inse ya Hadadeseri barooche ng’a babuirwe n’Abaisraeli, bagakora omorembe nabarabwo na kwebeeka inse yabo. Ase ayio Abasiiria bakoboa gokonya Abaamoni naende.




\par }\Chap{Ⅺ}{\SH Daudi na Batiseba
\par }
{\PP \VerseOne{Ⅰ}\XREF{}{{\XO Ⅺ:Ⅰ }{\XO{11:1:
}}{\XT{1 Amg 20:1}}}Ase engaki y’ogosimeka, ekero abarwoti baare koba bakogeenda korwana esegi, Daudi agatoma Yoabu na abasomba baye, amo n’Abaisraeli bonsi. Barabwo bagaita Abaamoni, bakanaaria omochie o Raba. Korende Daudi akabeera agwo Yerusalemu.


\par }{\PP \VS{Ⅱ}Ekaba ase rituko erimo chinsa chia mogoroba, Daudi akaimoka korwa borere bwaye, akariina kerama igoro, ase enyomba yaye y’oborwoti. Ekero areenge gotaarao, akarora omokungu ogwesibia, na omokungu oyio nigo arenge omonyakieni mono.

\VS{Ⅲ}Erio agatoma omonto amanye ng’a omokungu oyo noyong’o. Agateebigwa ng’a, “Oria Batiseba nomosubati bw’Eliamu, moka Uria Omohiti.”

\VS{Ⅳ}Erio Daudi agatoma abanto bamwoyie. Ere agacha ase Daudi, na Daudi akarara nere. Batiseba gakoorire gwechena korwa ase ogotacheneka kwaye, akaimoka, akairana mwaye.

\VS{Ⅴ}Omokungu oria akaba morito; agatoma amang’ana ase Daudi, akabora, “Nabeire morito.”


\par }{\PP \VS{Ⅵ}Erio Daudi agatoma amang’ana ase Yoabu akamoteebia, “Toma Uria oyio Omohiti ache ase ’nde,” na Yoabu akamotoma ase Daudi.

\VS{Ⅶ}Ekero Uria aachete, Daudi akamobooria amang’ana igoro ya Yoabu buna are gokora, na amang’ana y’abanto, na buna esegi egendererete.

\VS{Ⅷ}Naende agateebia Uria, “Geenda bwoo, bwesibie amagoro otimoke.” Uria akarua nyomba mw’omorwoti, na Daudi akamotuny’aneria ekeegwa.

\VS{Ⅸ}Korende Uria akeriingania ase gesieri kienyomba y’omorwoti ase abasomba bonsi b’omonene oye bebuundete, tatirimboka gochia bwoye.

\VS{Ⅹ}Abanto bagateebia Daudi ng’a Uria tageendete bwoye. Daudi akamobooria, “Inee! Tikwarwete ase orogendo? Nase ki otageendete bwoo?”


\par }{\PP \VS{Ⅺ}Uria akamoiraneria, “Esanduki y’Omonene, na Abaisraeli amo n’Abayuda nigo bamenyete ase ebigutu isiko. Yoabu, omonene one, na abasomba baye nigo bagatoorete isiko ase egetii. Inee! Inche ningeende nyomba mw’ane koria na konywa, na korara na mok’ane? Ekeene, buna aye ore moyo, na omoika oo ore moyo, inche tingokora ring’ana buna erio.”


\par }{\PP \VS{Ⅻ}Daudi agateebia Uria, “Beera aiga reero naende, ankio ninkoe ribaga ogeende.” Ase igo Uria akabeera Yerusalemu ase rituko riria, ne rituko ria kabere boigo.

\VS{ⅩⅢ}Daudi akamorangeria ache mwaye koragera na konywa amo nere, na igo akagera Uria agatinda. Ekero kia mogoroba Uria akageenda akeringania borere bweka amo nabasomba b’omonene oye, korende tageenda bwoye.


\par }{\PP \VS{ⅩⅣ}Bogakia mambia, Daudi akarikera Yoabu riruube, akaa Uria amoirere.

\VS{ⅩⅤ}Ase riruube erio nigo ariigete iga: “Otang’anie Uria bosio bw’abarwani aase esegi ere entindi Erio morueo, momotige aroro aitwe akwe.”

\VS{ⅩⅥ}Ekero Yoabu anaaretie omochie, akabeeka Uria aase amanyete ng’a naumerane nabarwani abatindi.

\VS{ⅩⅦ}Abanto b’omochie oria bagasooka korwana na Yoabu, na abanto bande ase abasomba ba Daudi bagaitwa, na Uria Omohiti nere agaitwa.


\par }{\PP \VS{ⅩⅧ}Yoabu agatoma amang’ana onsi ase Daudi, buna esegi egendererete.

\VS{ⅩⅨ}Agateebereria omotomwa oria, “Ekero gwateebirie omorwoti amang’ana onsi y’eseegi,

\VS{ⅩⅩ}ande nabo araabe nendamwamu, akoborie: Inaki mwakorete mokageenda ang’e nomochie? Inee! Timwamanyete ng’a abanto nigo bakoruta chinsara\FTNT{*}{{\FR Ⅺ:ⅩⅩ }{\FR{11:20}}{\FK{chinsara:
}}{\FT{nario erieta riinde rie “emegwe”}}} korwa ase orwaki?

\VS{ⅩⅪ}\XREF{}{{\XO Ⅺ:ⅩⅪ }{\XO{11:21:
}}{\XT{Abag 9:53}}}Ning’o oitete Abimeleki, mosinto o Yerubi‐Beseti? Tari omokungu orutete ensio korwa orwaki igoro, akamoita aaria Tebesi? Inaki mwakorete mogaika orwaki ang’e igo? Omorwoti karakoborie igo, omoteebie: Omosomba oo Uria Omohiti nere oitirwe boigo.”


\par }{\PP \VS{ⅩⅫ}Erio omotomwa oria akageenda, agateebia Daudi amang’ana onsi aya Yoabu amotomete akwane.

\VS{ⅩⅩⅢ}Omonto oria agateebia Daudi, “Abanto baria nigo barenge ne chinguru chinyinge gotobua, bagatotubokera agwo ase egetii aarabu. Nonya naboigo ’ntwababua, tokabairania gochia ase egeita ki’omochie.

\VS{ⅩⅩⅣ}Abaruti chinsara bagatorasa intwe, abasomba bao, korwa orwaki igoro; abande b’abasomba bao bakuure, na Uria Omohiti, omosomba oo, nere okuure.”


\par }{\PP \VS{ⅩⅩⅤ}Daudi agateebia omotomwa oria, “Geenda oteebie Yoabu ng’a amang’ana ayio tabaisa komochaanda, ekiagera omoro nigo ogoita oyo, oita noyonde. Omoteebie ng’a abe ne chinguru, arwanie omochie oyio na koyosaria.”


\par }{\PP \VS{ⅩⅩⅥ}Ekero moka Uria aigwete ng’a omosacha oye okuure, akaba okomoreera,

\VS{ⅩⅩⅦ}na ekero omokungu oria akoorire korera Daudi agatoma omonto komwoyia. Batiseba akaba moga Daudi, na magega y’ayio akamoiborera omwana omoisia. Korende amang’ana ayio Daudi akorete akagechia Omonene.




\par }\Chap{Ⅻ}{\SH Amang’ana a Nathani na ogweitia gwa Daudi
\par }
{\PP \VerseOne{Ⅰ}\XREF{}{{\XO Ⅻ:Ⅰ }{\XO{12:1:
}}{\XT{Zab 51}}}Eri’Omonene agatoma Nathani ase Daudi. Nathani akageenda ase are, akamoteebia, “Abanto babere ’mbaamenyete ase omochie gete, oyomo obo nigo arenge omonda, na oria onde omotaka.

\VS{Ⅱ}Oria omonda nigo abwate ching’ondi ne chiombe chinyinge mono.

\VS{Ⅲ}Korende oria omotaka tarenge na gento, otatiga abwate akamanwa agasigiti, akwo agorete ng’a atuge. Akamanwa akwo gakaba gakomenya inka amo nabana baye, gakaba gakoria endagera abwate na konywera korwa ase egekombe kiaye. Nigo kaanarete koraara ase egekuba kiaye, gakaba ase are buna omwana oye omoiseke.

\VS{Ⅳ}Omogeni agacha bw’omonto oria omonda, na ere tanchete komonyenyera embori gose eng’ondi korwa ase riicho riaye, korende akaira akamanwa karia k’eng’ondi k’omotaka oria, erio agakanyenyera omogeni oye.”


\par }{\PP \VS{Ⅴ}Bono Daudi akaberorokwa n’endamwamu enene ase engencho y’omonda oria, agateebia Nathani, “Ekeene, buna Omonene are moyo, omonto oyio okorete amang’ana ayio goika akwe.

\VS{Ⅵ}Ere goika amoiranerie akamanwa karia ara kane, ekiagera akora ring’ana erio, na ekiagera atabwate amaabera.”


\par }{\PP \VS{Ⅶ}Agwo Nathani agateebia Daudi, “N’aye omonto oria. Omonene, Nyasae bw’Abaisraeli, nigo agoteeba iga: Inche nakoagete amaguta okaba omorwoti bw’Abaisraeli, nkagotooria korwa ase okoboko gwa Saulo.

\VS{Ⅷ}Ngakoa abanto bonsi b’omonene oo, nkababeeka abakungu baye ase amaboko ao. Ngakoa n’Abaisraeli amo na Abayuda. Onye ayio namake arenge, nabo naare gokomenta ayande amaange kobua.

\VS{Ⅸ}Nase ki gwachaayire ring’ana ri’ane inche Omonene, na gwakorire amabe ase obosio bwane? Gwaitire Uria Omohiti; okamorua, na Abaamoni bakamoita n’omoro, naende kwairire mok’aye koba mok’ao.

\VS{Ⅹ}Bono omoro tokorua ase ororeria rwao, ekiagera gwanchaayire, kwairire moka Uria akaba mok’ao.

\VS{Ⅺ}\XREF{}{{\XO Ⅻ:Ⅺ }{\XO{12:11:
}}{\XT{2 Sam 16:22}}}Ee, Omonene oteebire iga: Ningotubokerie obobe korwa ase enyomba yao; nkoure abakungu bao, mbae omonto omoao, nere arare nabarabwo maiso marore.

\VS{Ⅻ}Aye nigo gwakorire ebibe ebio bobisi, korende inche nigo ndakoe egesusuro ekio maiso marore ase Abaisraeli bonsi barooche.”


\par }{\PP \VS{ⅩⅢ}Daudi agateebia Nathani, “Nakoreire Omonene ebibe.”

\par }{\PP Nathani akamoiraneria, “Omonene okwabeire ebibe biao; togokwa.

\VS{ⅩⅣ}Korende ekiagera gwakorire ayio kwagerire ababisa ba Omonene bamochaaye, omwana oria oraiborwe goika akwe.”

\VS{ⅩⅤ}Erio Nathani akageenda bwoye.

\par }{\SH Omwana o Daudi ogokwa
\par }
{\PP Omonene akarenta oborwaire ase omwana oria moka Uria aiborerete Daudi, na omwana oria akanyareka mono.

\VS{ⅩⅥ}Agwo Daudi agasaba Nyasae ng’a omwana agwene, akeng’ata, akageenda nyomba akaraara inse ase obotuko obogima.

\VS{ⅩⅦ}Na abagaaka b’enyomba yaye bagaacha bamoimokie korwa agwo inse, korende ere tancha, nonya n’endagera, taragerete amo nabarabwo.

\VS{ⅩⅧ}Ase rituko ria gatano na kabere omwana oria agakwa. Abasomba ba Daudi bakoboa komoteebia ng’a omwana okuure, inaki nigo bateebete, “Ekero omwana arenge moyo, togachia gokwana nere, korende tanchete gotoigwa. Inaki rende toranyare komoteebia ng’a omwana okuure? Nigo arabaise gwekorera bobe.”


\par }{\PP \VS{ⅩⅨ}Korende Daudi akarora abasomba baye bakona‐komonyererana, akamanya ng’a omwana okuure. Ase igo Daudi akababooria, “Inee! Omwana nakuure?”

\par }{\PP Bakamoiraneria, “Ee, okuure.”


\par }{\PP \VS{ⅩⅩ}Daudi akaimoka korwa inse agesibia, ageaka amaguta, akaonchoreria chianga chiaye; agasoa ase enyomba y’Omonene agasasiima. Erio akairana bwoye, agasaba endagera, akaegwa akaria.

\VS{ⅩⅪ}Abasomba baye bakamoteebia, “Ing’ana ki eri gwakora? Ekero omwana arenge moyo okeng’ata na korera korende bono omwana gakuure, kwaimokire kwarageire.”


\par }{\PP \VS{ⅩⅫ}Akabairaneria, “Ee, ekero omwana arenge moyo, nabo neng’atete na korera, nigo narengereretie ng’a ande Omonene nandorere amaabera, erinde omwana abe moyo.

\VS{ⅩⅩⅢ}Korende bono okuure, nase ki rende ’ndeng’ate? Inee! Ninyare komoirania abe moyo? Ninche ndageende aase ageenda, korende ere takoirana ase ’nde.”


\par }{\SH Sulemani Okoiborwa
\par }
{\PP \VS{ⅩⅩⅣ}Erio Daudi akaba okoremia Batiseba mok’aye; akaba nere, na ere akaibora omwana omoisia, na Daudi akamoroka Sulemani. Na Omonene akaba bwanchete omwana oria,

\VS{ⅩⅩⅤ}agatoma amang’ana ase Nathani omobani, na ere akaroka omwana oria Yedidia,\FTNT{*}{{\FR Ⅻ:ⅩⅩⅤ }{\FR{12:25
}}{\FK{Yedidia:
}}{\FT{engencho yaye: oyobwanchire na Nyasae}}} ase engencho y’Omonene.


\par }{\SH Daudi Okobua Omochie o Raba
\par }
{\R (1 Amg 20:1-3)

\par }{\PP \VS{ⅩⅩⅥ}Yoabu akarwania Raba bw’Abaamoni, akaira ensemo y’omochie yarenge y’omorwoti.

\VS{ⅩⅩⅦ}Erio Yoabu agatoma abanto gochia ase Daudi komoteebia, “Narwanirie Raba, nabwatire ensemo y’omochie ase oonchokanire n’amaache.


\par }{\PP \VS{ⅩⅩⅧ}“Gaki bono sangereria abanto abwo batigarete oetanane omochie, aye omonyene oyoire, inche timbaisa koyoira na igo orokwe ase erieta riane.”

\VS{ⅩⅩⅨ}Ase igo Daudi agasangereria abanto bonsi, akageenda Raba, akayorwania, akayobua na koyoira.

\VS{ⅩⅩⅩ}Erio akarusia eguutwa y’etaabu korwa ase omotwe bw’omorwoti bw’aroro. Oborito bw’eguutwa eria nigo bwarenge koreng’ana chikiiro emerongo etato na inye naende nigo yachabeire amagena ye rigori rinene. Egutwa eyio ekabeekerwa Daudi ase omotwe oye igoro. Ere agasakora ebinto ebinge mono bi’omochie oria:

\VS{ⅩⅩⅪ}agasokia abanto barenge ase omochie ime, akabagabana ase emeremo y’ogochweria nemesumeno, ey’okorema n’echisuururu\FTNT{†}{{\FR Ⅻ:ⅩⅩⅪ }{\FR{12:31
}}{\FK{Chisuururu:
}}{\FT{ase erieta rinde ne’chinseke oboke bwaye (eyemo) “enseke”}}} chi’ebioma, ey’okoroisia ebioma, ogwatia n’ebisire, ogotiringa esike na gosaamba amatabori. Naboigo akorerete boigo abanto bonsi b’emechie y’Abaamoni.

\par }{\PP Erio Daudi akairana Yerusalemu amo n’abanto baye bonsi.




\par }\Chap{ⅩⅢ}{\SH Amunoni na Tamari
\par }
{\PP \VerseOne{Ⅰ}Bono Abisalomu, mosinto o Daudi, nareenge nomoiseke omwabo ore korokwa Tamari. Tamari nigo arenge omonyakieni mono. Omomura onde o Daudi ore korokwa Amunoni akaba omwanchete Tamari.

\VS{Ⅱ}Amunoni agachaandeka mono ase okomogania Tamari, omoiseke omwabo, goika agekora buna nomorwaire are. Omoiseke oria nigo arenge omwekuungi; Amunoni agasinywa komokorera buna aganetie.

\VS{Ⅲ}Korende ere nabwate omosani oyomo ore korokwa Yonadabu, mosinto o Simea, momura omwabo Daudi. Yonadabu nigo arenge enchome\FTNT{*}{{\FR ⅩⅢ:Ⅲ }{\FR{13:3
}}{\FK{enchome:
}}{\FT{n’omonto omong’aini gose ore ne’chiseemi chi’okomanya kwerwanerera ere omonyene gose abamwabo}}} ase obong’ainereria.

\VS{Ⅳ}Ere akaboria Amunoni, “Aye omwana bw’omorwoti, inaki okana‐korea iga n’omoichano, rituko ase rituko otagonteebia inche?”

\par }{\PP Amunoni akamoiraneria, “Nigo imwanchete Tamari, omoiseke omwabo Abisalomu, momura ominto.”


\par }{\PP \VS{Ⅴ}Yonadabu akamoteebia, “Geenda oraare borere, bwekore buna nomorwaire ore. Na ekero iso araache gokorora, omoteebie; Koranche teebia Tamari ominto ache andoiserie endagera aa ase ’ndoche, erinde andagerie nokoboko kwaye.”

\VS{Ⅵ}Agwo Amunoni akaraara, agekora buna nomorwaire are.

\par }{\PP Ekero omorwoti achete korora Amunoni, nere akamoteebia, “Koranche teebia Tamari ominto ache andoiserie emagaati ebere aa ase ndoche, indie korwa ase okoboko kwaye.”


\par }{\PP \VS{Ⅶ}Erio Daudi akarangeria Tamari korwa nyomba mwabo, akamoteebia, “Geenda nyomba mw’Amunoni, momura omino, omooroiserie endagera.”

\VS{Ⅷ}Tamari akageenda nyomba mw’Amunoni omwabo, na ere igo arenge oraire. Tamari akaimokia obosie, akabokonya, agakora emagaati agwo ase Amunoni amorigereretie, akayesaamba.

\VS{Ⅸ}Naende akaimokia esani ere n’emagaati eria, akayeterekera Amunoni, korende ere akaanga koria. Amunoni agateeba, “Tiga abanto bonsi barue aa ase ’nde.” Ase igo kera omonto agasoka isiko.

\VS{Ⅹ}Amunoni agateebia Tamari, “Ndetere emagaati eyio aa, inyerie korwa ase okoboko kwao.” Tamari akaimokia emagaati eyio aroisetie, akayeirera Amunoni, momura omwabo, ase akanyomba ime.

\VS{Ⅺ}Ekero amoirerete emagaati eyio ang’e ng’a arie, Amunoni akamobwata, akamoteebia, “Inchuo toraare komo, moiseke ominto.”


\par }{\PP \VS{Ⅻ}Tamari akamokania, akamoteebia, “Yaya taibo, omwana ominto, tagonkorera obosooku buna iga. Amang’ana buna aya tagokoreka ase Abaisraeli. Tobaisa gokora obonyaka buna obo.

\VS{ⅩⅢ}Ng’ai ’ngochia goeta nobosooku obo? N’aye nigo or’abe buna oyomo, bw’abakaayayu bare ase Abaisraeli. Bono, koranche oborie omorwoti akoe ribaga onyuome.”

\VS{ⅩⅣ}Korende Amunoni tancha komoigwa. Ere akamobua chinguru, akamokorera obosooku ase okoraara nere.


\par }{\PP \VS{ⅩⅤ}Magega y’ayio Amunoni akageecha Tamari okogeecha okonene, na okogeecha okwo amogeecha gokaba okonene kobua obwanchani boria amwanchete ritang’ani. Amunoni akamoteebia, “Imoka, orue aa!”


\par }{\PP \VS{ⅩⅥ}Tamari akamoiraneria, “Yaya taibo, oyominto. Bono ogoseria oko ogonseria nigo kore okobe kobua amang’ana aya gwankoreire.”

\par }{\PP Korende Amunoni akaanga gotegerera amang’ana aye.

\VS{ⅩⅦ}Amunoni akarangeria omomura ore komokorera, akamoteebia, “Rusia omokungu oyo aa ase ’nde, omoire isiko, osieke egesieri bokung’u.”

\VS{ⅩⅧ}Omosomba agasokia Tamari, erio agasieka egesieri.

\par }{\PP Tamari nigo abegeete eganchwa entambe, ekiagera chiganchwa buna echio nachio abaiseke abeekungi b’omorwoti barenge kobeeka.

\VS{ⅩⅨ}Tamari ageaka ribu ase omotwe oye, agatandora eganchwa eria entambe abeegete, akabeeka amaboko motwe, akageenda okona‐korera ase eriogi rinene.

\VS{ⅩⅩ}Erio Abisalomu omwabo akamobooria, “Inee! Amunoni omino nagokoreire amang’ana y’obosooku? Aye moiseke ominto, kira kiri; oyio noyomino, toichana ase enkoro yao. Tamari akamenya bw’Abisalomu omwabo, akaba otang’ang’ete na goichana mono.”


\par }{\PP \VS{ⅩⅪ}Ekero omorwoti Daudi aigwete amang’ana ayio, akaba nekeririanda ekenene.

\VS{ⅩⅫ}Abisalomu tarenge gokwana na Amunoni nonya ne ring’ana erimo; nigo amogeechete ekiagera ere akorerete Tamari, omoiseke omwabo, obosooku.


\par }{\SH Abisalomu okorusia egesiomba
\par }
{\PP \VS{ⅩⅩⅢ}Magega y’emiaka ebere koyaerire, Abisalomu akaba n’abanto baare konacha ching’ondi chiaye amarionya, aaria Baali‐Hasori, ang’e norogongo rwa Efraimu, agachiika abamura bonsi b’omorwoti bageende aroro.

\VS{ⅩⅩⅣ}Abisalomu akageenda ase omorwoti, akamoteebia, “Rora bono, inche, omosomba oo, nimbwate abanto bakonacha ching’ondi chiane amarionya. Koranche, aye omorwoti, ochiche amo nabasomba bao.”


\par }{\PP \VS{ⅩⅩⅤ}Korende omorwoti akamokania, akamoteebia, “Yaya taibo, omwana one, titokogeenda twensi. Toise kogeenda twensi nigo torakobuchere.” Abisalomu akamosorora mono, korende omorwoti tancha kogeenda, korende akamosesenia.


\par }{\PP \VS{ⅩⅩⅥ}Erio Abisalomu akamobooria, “Onye tokogeenda naintwe, koranche ing’a Amunoni ominto atochiesie.”

\par }{\PP Omorwoti akamobooria, “Nase ki ere arageende nainwe?”

\VS{ⅩⅩⅦ}Abisalomu agasorora omorwoti mono goika ere akamwanchera Amunoni amo n’abamura bande bonsi baye bageende nere.


\par }{\PP \VS{ⅩⅩⅧ}Abisalomu agachiika abasomba baye, akabateebia, “Morigererie ekero Amunoni anyuure atindire, na moigwe ekero ’ndabateebie ng’a moake Amunoni. Erio agwo momoake kegima, momoite akwe. Timwoboa! Ninche nabachiika ng’a mokore bo. Mobe abakong’u na abaremu.”

\VS{ⅩⅩⅨ}Ase igo abasomba b’Abisalomu bagakorera Amunoni buna Abisalomu abachiigete. Magega y’ayio abamura bonsi b’omorwoti bakaimoka, bakariina, kera omonto ebarasi\FTNT{†}{{\FR ⅩⅢ:ⅩⅩⅨ }{\FR{13:29
}}{\FK{ebarasi:
}}{\FT{ase erieta riaye ri’Ekegusii ne “ebarasi”}}} yaye, bagatama.


\par }{\PP \VS{ⅩⅩⅩ}Ekaba kobare inchera kogeenda sobo, Daudi agateebigwa ng’a, “Abisalomu oitire abamura bao bonsi, onde tatigareti nonya n’oyomo.”

\VS{ⅩⅩⅪ}Erio omorwoti akaimoka, agatandora chianga chiaye, akaraara inse ase amaroba, na abasomba baye abateneineo bagatandora chianga chiabo.

\VS{ⅩⅩⅫ}Korende Yonadabu, mosinto o Simea omwabo Daudi, akabora, “Omonene one, tokaga ng’a ’mbonsi baitirwe; Amunoni nere bweka oitwa okwa. Aya igo Abisalomu ayaroberetie ase ebirengererio biaye korwa rituko riria Amunoni akorerete Tamari, omoiseke omwabo, amang’ana y’obosooku.

\VS{ⅩⅩⅩⅢ}Gaki aye omorwoti, omonene one, tobaisa kwegena amang’ana ayio ng’a abamura bao bonsi mbaitire; Amunoni bweka nere okuure.”


\par }{\PP \VS{ⅩⅩⅩⅣ}Bono Abisalomu konya otamire.

\par }{\PP Omomura omorendi orenge otengerete agachia korigereria, akarora abanto abange mono bagotirimboka korwa ekegoro ensemo, magega yaye.

\VS{ⅩⅩⅩⅤ}Yonadabu agateebia omorwoti, “Rigereria, abamura bao abwo bagocha, buna inche, omosomba oo, nagoteebia.”

\VS{ⅩⅩⅩⅥ}Ekero akoorire gokwana, abamura b’omorwoti bakaoroka, bagaaka amariogi abo bakorera; na omorwoti boigo akarera, na abasomba baye bonsi bakarera ekerero ekenene.


\par }{\PP \VS{ⅩⅩⅩⅦ}\XREF{}{{\XO ⅩⅢ:ⅩⅩⅩⅦ }{\XO{13:37:
}}{\XT{2 Sam 3:3}}}Korende Abisalomu agatama, akageenda ase Talimai, mosinto bw’Amihudi, omorwoti bw’Abagesuri. Daudi akaba okoreera omwana oye rituko ase rituko.

\VS{ⅩⅩⅩⅧ}Ekero Abisalomu atamete, akageenda akamenya Gesuri ase engaki y’emiaka etato.

\VS{ⅩⅩⅩⅨ}Ekero omorwoti konya aremiigwe magega y’ogokwa kw’Amunoni, akaba n’amaiga korora Abisalomu.




\par }\Chap{ⅩⅣ}{\SH Yoabu okoroberia okoirana gwa Abisalomu
\par }
{\PP \VerseOne{Ⅰ}Yoabu, omomura bw’omokuungu Seruya, akamanya ng’a omorwoti nigo aganetie Abisalomu mono.

\VS{Ⅱ}Ase igo agatoma abanto bageende Tekoa kwoyia omokungu gete omong’aini korwao. Ekero achiire Yoabu akamoteebia, “Aye bwekore ng’a nigo okwereire; obeeke chianga chi’ogokwerwa, tibweaka amaguta, bwekore buna omokungu obeire okweumia amatuko amaange ekiagera akwereirwe.

\VS{Ⅲ}Erio ogeende ase omorwoti, omoteebie amang’ana ndagoteebie,” na Yoabu akamoteebia aya agochia gokwana.


\par }{\PP \VS{Ⅳ}Omokungu oria o Tekoa, ekero aigete ase omorwoti, akagwa inse, mauaumama ase okomosika, akabora, “Aye omorwoti, koranche onkonye.”


\par }{\PP \VS{Ⅴ}Omorwoti akamobooria, “Emechaando yao nereri?”

\par }{\PP Akamoiraneria, “Inche nomotakaanwa; omosacha one nigo akwete.

\VS{Ⅵ}Inche, omosomba oo omokungu, nigo nabwate abana abamura babere, nabarabwo bagachaaka kwomana kobare mogondo, gose onde tarengeo ore kobatoorania, na oyomo agaita oria, onde omwabo.

\VS{Ⅶ}Abaamate bane bonsi banyimokeire inche, omosomba oo, bagontebia ng’a indue omomura oyio one bamoite, ekiagera aita oyomwabo. Baise komoita nigo ’ndabe tindi nomonyamwando. Naboigo bakare korigia korimia omorero one otigarete, tibatigera omosacha one erieta riaye riatorwe, gose onde oye atigare ase ense.”


\par }{\PP \VS{Ⅷ}Omorwoti agateebia omokungu oria “Geenda bwoo, ninkoroiserie amang’ana ayio.”


\par }{\PP \VS{Ⅸ}Erio omokungu oria akamoteebia, “Aye omorwoti, omonene one, tiga inche na eamate ya tata tobogorie okomocha kw’ebibe ebio. Asore omorwoti, gose ase ekerogo kiao ki’obogaambi, komocha tikobao.”


\par }{\PP \VS{Ⅹ}Omorwoti akamoiraneria, “Onde bwensi aise kogoteebia amang’ana are mamincha yao, omorente ase inde, nere takogokuna naende.”


\par }{\PP \VS{Ⅺ}Erio omokungu oria agateeba, “Aye omorwoti, koranche oinyore Omonene, Nyasae oo, erinde omorusia egesiomba ki’amanyinga tamenta gosaria na goita omwana one.”

\par }{\PP Akamoiraneria, “Ekeene, buna Omonene are moyo, nonya nagatukia akamo k’omwana oo tigakogwa inse.”


\par }{\PP \VS{Ⅻ}Omokungu oria akabora, “Aye omorwoti, omonene one, ing’a inche, omosomba oo, ribaga ’nkwane ring’ana erimo ase ore.”

\par }{\PP Akamoteebia, “Aye kwana.”


\par }{\PP \VS{ⅩⅢ}Ase igo omokungu oria akabora, “Inaki aye kwarobeirie amang’ana buna ayio are mamincha y’abanto ba Nyasae? Ase ogokwana ring’ana eri, aye omorwoti kwegaambirie aye omonyene, ekiagera toeti omwana oo, oria otamete, ribaga airane ’nka.

\VS{ⅩⅣ}Intwe twensi goika tokwe; nigo tore buna amaache aitekire inse atanyaare kobuuchwa naende. Nyasae tari gosiria obogima. Nigo akoroberia ng’a oria otamete taseerigwa na gwatananwa korwa ase are.

\VS{ⅩⅤ}Bono nigo naacha gokwana aya ase ore, aye omonene one, ekiagera abanto banyoboirie. Ase igo inche omokungu, omosomba oo, ’nkarengereria ng’a ’nkwane naye omorwoti. Ande aye nonkorere aya inche, omosomba oo, ’nkoboria.

\VS{ⅩⅥ}Ee, omorwoti, nonyigwe na ontoorie inche, omosomba oo, korwa ase okoboko kw’omonto oyo origetie gonsiria inche amo nomwana one na gotorusia korwa ase omwando o Nyasae.

\VS{ⅩⅦ}\XREF{}{{\XO ⅩⅣ:ⅩⅦ }{\XO{14:17:
}}{\XT{2 Sam 19:27}}}Inche, omosomba oo, ’nkarengereria ng’a nonyare kong’a obotoereru, ekiagera aye, omorwoti Omonene one, nigo ore buna omomalaika o Nyasae ase okomanya gwatanana ayare amaya na ayare amabe. Omonene abe amo naye!”


\par }{\PP \VS{ⅩⅧ}Erio omorwoti agateebia omokungu oria, “Tobaisa kombisa gento kende gionsi ’ndakoborie.”

\par }{\PP Omokungu oria akamoteebia, “Aye omonene one omorwoti, mborie.”


\par }{\PP \VS{ⅩⅨ}Omorwoti akamobooria, “Inee! Yoabu takari amo naye ase aya onsi?”

\par }{\PP Omokungu oria akairaneria, akabora, “Ekeene, buna aye, omonene one omorwoti, ore moyo, monto onde tari oranyare gokana gose kwanga gokoiraneria amaborio ao na gotama gochia aande, ensemo ya borio gose eya bomosi. Ekeene, Yoabu, omosomba oo, nere omboretie inche, omosomba oo, ng’a ’nkwane amang’ana aya onsi.

\VS{ⅩⅩ}Omosomba oo Yoabu nigo akorire aya, erinde akoonchorerie goetera ase ring’ana eri, korende aye, omonene one, nigo ore ne chiseemi buna echi’abamalaika ba Nyasae; nomanyete amang’ana onsi ayare ase ense.”


\par }{\PP \VS{ⅩⅪ}Magega y’ayio omorwoti agateebia Yoabu, “Naama! Nakoeire ribaga eri. Geenda orente omosae oria Abisalomu.”


\par }{\PP \VS{ⅩⅫ}Yoabu akagwa inse, maumama ase omorwoti ase okomosika na komosesenia. Naende akabora, “Reero inche, omosomba oo, namanyire ng’a nanyorire ogwancherwa ase obosio bwao, aye omorwoti, omonene one, ekiagera kwang’ikeraneirie okogania kwane.”

\VS{ⅩⅩⅢ}Yoabu akaimoka, akageenda Gesuri, akarenta Abisalomu,

\VS{ⅩⅩⅣ}na omorwoti agateeba, “Tiga amenye ao ase enka yaye omonyene; tabaisa gocha ase obosio bwane.” Ase igo Abisalomu akamenya bwoye oka, taba okororana n’omorwoti.


\par }{\SH Abisalomu Ok’obwatanigwa na Daudi
\par }
{\PP \VS{ⅩⅩⅤ}Bono ase egati y’Abaisraeli bonsi monto onde tarenge orenge nogotogigwa ase ekieni kiaye buna Abisalomu. Nigo arenge omonyakieni mono; korwa ebisanyi bi’amagoro goika omotwe oye tarenge na kemocho kende.

\VS{ⅩⅩⅥ}Ere nigo arenge konacha etukia yaye omoerio o kera omwaka, ekiagera yare koba endito mono. Oborito bw’etukia yaye nigo bwarenge chikiiro ibere na ekeng’ese, koreng’aana ekerengo kiare gokorerwa ase omorwoti.

\VS{ⅩⅩⅦ}Abisalomu nigo aiboreretwe amo n’abamura batato, na omoiseke oyomo ore korokwa Tamari. Ere nigo areenge omoiseke omonyakieni.


\par }{\PP \VS{ⅩⅩⅧ}Abisalomu akamenya Yerusalemu emiaka ebere atana gochia kororana nomorwoti.

\VS{ⅩⅩⅨ}Erio Abisalomu akarangeria Yoabu, erinde amotome ase omorwoti, korende Yoabu akaanga gocha ase are. Naende akamorangeria eria kabere, korende boigo akaanga, taacha.

\VS{ⅩⅩⅩ}Ase igo Abisalomu agateebia abasomba baye, “Rora omogondo o Yoabu nigo osinyaine n’oyone, n’oro bwamire esairi, geenda motongie omorero esairi eria eyie.” Bakageenda, bakayetongia omorero ekayia.


\par }{\PP \VS{ⅩⅩⅪ}Na bono Yoabu akaimoka, akageenda bw’Abisalomu, akamobooria, “Nase ki abasomba bao basambire esairi y’ane iga?”


\par }{\PP \VS{ⅩⅩⅫ}Abisalomu akamoiraneria, “Rigereria, ’ngatoma abanto ase ore ng’a oche ogeende ase omorwoti, omoteebie amang’ana ane. Inki rende narwerete Gesuri? Nanga mbuya nare komenya aroro goika reero iga. Bono ninganetie korora omorwoti. Onye obobe bore ase ’nde ang’ite.”


\par }{\PP \VS{ⅩⅩⅩⅢ}Ase igo Yoabu akageenda ase omorwoti, akamoteebia amang’ana ayio. Erio omorwoti akarangeria Abisalomu; na ere akageenda ase omorwoti, akagwa inse maumama ase obosio bwaye, na omorwoti akamonyunyunta.




\par }\Chap{ⅩⅤ}{\SH Omoroberio bw’Abisalomu bw’ogosaria
\par }
{\PP \VerseOne{Ⅰ}Magega y’ayio Abisalomu akenyorera egaari, ne chibarasi, na abanto emerongo etano barabe bakominyoka bosio bwaye.

\VS{Ⅱ}Ase kera rituko Abisalomu nigo anarete koimoka mambia chuni, otenena enchera ensemo ase egeita ki’omochie. Na ekero omonto onde bwensi are gocha ore ne ring’ana akoira ase omorwoti agaamberwe, Abisalomu omorangeria gocha ase are, omoboria, “Aye mochie ki kwarwa?” Ekero omonto oyio amoiraneirie nase gesaku ki ki’Abaisraeli arwa,

\VS{Ⅲ}Abisalomu omoteebia, “Rora, amang’ana ao namaya, naende amaronge, korende monto onde tari aa omorwoti abeegete orakoigwere.”

\VS{Ⅳ}Naende Abisalomu obora, “Onye ’nabeekwa imbe omogambi ase ense eye, kera omonto ore ne ring’ana gose ekiina gete anga naacha ase ’nde, nainche anga ’namokoonya na komonyooorera oboronge.”

\VS{Ⅴ}Omonto arenge goika ase are na gotung’ama ase okoorokia amasikani, Abisalomu nigo arenge korambora okoboko kwaye obwata omonto oyio na komonyunyunta.

\VS{Ⅵ}Naboigo Abisalomu akorerete Abaisraeli bonsi abwo bareenge gocha ase omorwoti ase okogaamberwa ebiina biabo. Ase enchera eyio Abisalomu akang’usa Abaisraeli bonsi bakamwancha.


\par }{\PP \VS{Ⅶ}Ekaba magega y’emiaka ene\FTNT{*}{{\FR ⅩⅤ:Ⅶ }{\FR{15:7
}}{\FK{Ene:
}}{\FT{kobwatekana namariiko ande; Ekeiberania nigo kegoteeba “emerongo ene”}}} koyaerire, Abisalomu agateebia omorwoti, “Koranche ong’e ribaga ’ngeende Heburoni goikerania eira y’ane narierete Omonene.

\VS{Ⅷ}Inaki inche, omosomba oo, ekero nareenge imenyete Gesuri ya Siiria, nigo narierete Omonene eira ng’a karang’iranie Yerusalemu, erio nimbe ’nkomokorera agwo Heburoni.”\FTNT{†}{{\FR ⅩⅤ:Ⅷ }{\FR{15:8
}}{\FK{Heburoni:
}}{\FT{tiririikiri ase Ekeiberania}}}


\par }{\PP \VS{Ⅸ}Omorwoti akamoteebia, “Geenda nomorembe.” Ase igo Abisalomu akaimoka, akageenda Heburoni.

\VS{Ⅹ}Korende Abisalomu agatoma abanto bobisi ase ebisaku bionsi bi’Abaisraeli babiteebie, “Ekero moraigwe eriogi ri’egetuureri, erio moake eriogi moteebe: Bono Abisalomu obeire omorwoti o Heburoni!”

\VS{Ⅺ}Abanto amagana abere korwa Yerusalemu bakageenda amo n’Abisalomu. Abwo bachiigetwe koba abageni, bakageenda batari na komocha, ekiagera tibamanyete amang’ana agochia gokorwa.

\VS{Ⅻ}Ekero Abisalomu areenge korua ebing’wanso, agatoma abanto korangeria Ahitofali, omoseemia bw’omorwoti Daudi, korwa ase omochie o Gilo. Obobe bwabo bw’okoba mamincha ya Daudi bokabucha, bokaba ne chinguru, na abanto abwo bakabwatana n’Abisalomu bakamentekana, bakaba abange.


\par }{\SH Daudi ogotama korwa Yerusalemu
\par }
{\PP \VS{ⅩⅢ}Abanto bakairera Daudi amang’ana, bakamoteebia, “Abaisraeli babwatanire n’Abisalomu bamoigwereire.”


\par }{\PP \VS{ⅩⅣ}Erio Daudi agateebia abasomba baye bonsi, abwo barenge nere agwo Yerusalemu, “Imoka totame, onye torigetie gwetooria korwa ase Abisalomu. Ayerera bwango, Abisalomu tabaisa gocha gotoumokera na gotorentera amabe, gose aite abanto b’omochie n’omoro.”


\par }{\PP \VS{ⅩⅤ}Abasomba b’omorwoti bakamoteebia, “Aye omorwoti Omonene oito, intwe abasomba bao nigo twebegete ang’e gokora rinde rionsi oratoteebie.”

\VS{ⅩⅥ}Ase igo omorwoti akageenda, na abanto bonsi b’omochie oye bakamotunyana. Omorwoti agatiga abakungu baye ba sere‐sere ikomi bakorenda enyomba yaye.


\par }{\PP \VS{ⅩⅦ}Omorwoti akageenderera gotama, na abanto bonsi bakamotunyana korwa magega; bakaratenena ake ase enyomba yarenge ensinyo.

\VS{ⅩⅧ}Abasomba baye bonsi bagaetera ensemo, bakamoetania, amo n’Abakereti bonsi, na Abapeleti bonsi, na Abagiti amagana atano na rimo, abwo bamobwatetie korwa Gati; bonsi bagaetania omorwoti.

\VS{ⅩⅨ}Omorwoti akaboria Itai Omogiti, “Nase ki naye okogeenda amo naintwe? Irana obeere nomorwoti oyio omoyia; aye nomomenyi ore, naende nigo gwaserigwa korwa seino.

\VS{ⅩⅩ}Niigoro gwacha aa. Nase ki ’ndagotige ontunyane na kona‐koong’anya amo nainche, nainche timanyeti nonya nase ’ngochia? Irana amo n’abamino, n’Omonene akoorokerie obwanchani bwaye botari koera na obwegenwa bwaye.”


\par }{\PP \VS{ⅩⅪ}Korende Itai akamoiraneria, “Ekeene, buna Omonene are moyo, na buna aye omorwoti, omonene one, ore moyo, aande onsi ase ogochia, onye nase ogokwa, gose ase okoba moyo, agwo nao nainche, omosomba oo, ndaabe.”


\par }{\PP \VS{ⅩⅫ}Erio Daudi agateebia Itai, “Gaki eta, ogeende bosio.” Itai Omogiti agaeta gochia bosio amo n’abanto baye bonsi, na abana abake bonsi, abareenge amo nere.

\VS{ⅩⅩⅢ}Abanto b’ense eria bakarera namariogi amanene ekero abanto bonsi baare goeta, na omorwoti akaamboka akarooche ga Kidironi; abanto bonsi bakaamboka bakageenda ase enchera y’erooro.


\par }{\PP \VS{ⅩⅩⅣ}Zadoki nao areenge na Abalawi bonsi. Barabwo babogoretie Esanduki ya Nyasae ere ne chibao chiriikire okobwatana kw’ogotianania. Abiatari nere agaachao. Ababogoretie Esanduki eria bakayetoora inse goika abanto bonsi bakaba baruure ase omochie.

\VS{ⅩⅩⅤ}Erio omorwoti agateebia Zadoki, “Bogoria Esanduki ya Nyasae, oyeiranie ase omochie ime. Onye ’nkonyora ogwancherwa ase Omonene, ere nang’iranie, ayenyorokie naende amo n’Obomenyo bwaye omonyene.

\VS{ⅩⅩⅥ}Korende karanteebie ng’a timogwenereti, inche nao inde aa, ankorere aya ararore are amaya ase are.”

\VS{ⅩⅩⅦ}Naende omorwoti agateebia Zadoki Omokuani, “Aye nomoorori. Irana ase omochie nomorembe. Oirane n’Ahimasi, omwana oo, na Yonathani, omwana bw’Abiatari, abana abwo babere baino.

\VS{ⅩⅩⅧ}Naama! Inche nigo ’nkoganyera ase ebiambokero bi’orooche aiga ase erooro goika inyore amang’ana korwa ase more.”

\VS{ⅩⅩⅨ}Ase igo Zadoki na Abiatari bakabogoria Esanduki ya Nyasae; bakayeirania Yerusalemu, nabarabwo bakabeera aroro.


\par }{\PP \VS{ⅩⅩⅩ}Daudi agatiira gochia ase Egetunwa ki’Emezeituni igoro okona‐korera otubete omotwe oye, tabeegete bikoroto; na abanto abareenge amo nere bagetuba emetwe yabo bakorera kobagotiira.

\VS{ⅩⅩⅪ}Ekero Daudi ateebetigwe ng’a Ahitofeli nere nao akare ase abwo babwatanire n’Abisalomu, agasaba, “Omonene, onchora omooroberio bw’Ahitofeli obe bosa.”


\par }{\PP \VS{ⅩⅩⅫ}Ekero Daudi aigete ekegoro igoro, ase Nyasae are gosasiimerwa, Husai Omoariki agacha komoorotota; eganchwa yaye nigo yatandoire, na ebuse ere ase omotwe oye.

\VS{ⅩⅩⅩⅢ}Daudi akamoteebia, “Oise kogeenda amo nainche nigo orabe egurube ase ’nde.

\VS{ⅩⅩⅩⅣ}Korende oise koirana ase omochie na goteebia Abisalomu: Aye omorwoti, nigo ’ndabe omosomba oo buna narenge omosomba o iso agwo ritang’ani, naboigo bono ’ndabe omosomba oo, erio nario orankoonye tosarie omooroberio bw’Ahitofeli.

\VS{ⅩⅩⅩⅤ}Inee! Zadoki na Abiatari abakuani tibakari aroro? Gaki ing’ana rinde rionsi oraigwe ase enyomba y’omorwoti oribateebie.

\VS{ⅩⅩⅩⅥ}Barabwo ’mbakabwate abana babo babere, Ahimasi, omwana o Zadoki, na Yonathani, omwana bw’Abiatari. Mobe mokobatoma bandetere kera ring’ana moraigwe.”


\par }{\PP \VS{ⅩⅩⅩⅦ}Husai, omosani o Daudi, agasoa omochie o Yerusalemu ekero Abisalomu nere asoeteo.




\par }\Chap{ⅩⅥ}{\SH Daudi na Siba
\par }
{\PP \VerseOne{Ⅰ}\XREF{}{{\XO ⅩⅥ:Ⅰ }{\XO{16:1:
}}{\XT{2 Sam 9:9,10}}}Ekero Daudi ageendire ake goetania egetunwa igoro, akaumerana na Siba, omosomba o Mefiboseti, ore ne chitigere ibere chibogoretie emagaati amagana abere, na amabomba y’amasabibu amomo rigana erimo, na amabomba y’amako rigana erimo, amo nekerandi ekemo keroisirie korwa ase risankwa, kere nedivai.

\VS{Ⅱ}Omorwoti akaboria Siba, “Inaki gwakora kwarenta ebinto ebi”?

\par }{\PP Siba akamoiraneria, “Chitigere nechi abanto b’omorwoti bagochia koriina, na emagaati na amatunda nebi’abamura abwo bagochia koria, na edivai baegwe banywe kobarosire ase erooro.”


\par }{\PP \VS{Ⅲ}\XREF{}{{\XO ⅩⅥ:Ⅲ }{\XO{16:3:
}}{\XT{2 Sam 19:25-27}}}Omorwoti akamobooria, “Ng’ai omoochokoro bw’omonene oo akare”?

\par }{\PP Siba akamoiraneria, “Yerusalemu akare. Nigo ateeba ng’a reero Abaisraeli bamoiraneirie oborwoti bwa sokoro yaye.”


\par }{\PP \VS{Ⅳ}Erio omorwoti agateebia Siba, “Rigereria, kera egento ekiarenge ekia Mefiboseti nekiao.”

\par }{\PP Siba akamoteebia, “Nebeekire inse ase ore. Koranche inyore ogwancherwa ase ore, aye omorwoti, omonene one.”


\par }{\SH Daudi na Simei
\par }
{\PP \VS{Ⅴ}Ekero omorwoti Daudi aigete Bahurimu, omonto bw’eamate ya Saulo ore korokwa Simei, mosinto o Gera, agasoka korwa ase omochie. Ere kagoocha akana‐koragereria Daudi.

\VS{Ⅵ}Akaba okoruta amagena ase Daudi omorwoti na ase abasomba baye bonsi, nonya abanto bonsi, amo nabaria chituoni, bamoetanaine, ase ensemo ya borio na eya bomosi.

\VS{Ⅶ}Simei gakoragereria, akabora, “Karue aa! Karue aa! Aye omoiteri amanyinga! Aye omosaria!

\VS{Ⅷ}Aye nigo kwairete oborwoti korwa ase Saulo, na b’Omonene ’nkoruseria are abanto b’enyomba ya Saulo abwo gwaitete egesiomba. Bono Omonene obeekire oborwoti ase okoboko kw’Aibsalomu, omwana oo. Rigereria, obobe bwao bwakoiraneire, aye omoiteri amanyinga.”


\par }{\PP \VS{Ⅸ}Erio Abisai, omomura bw’omokuungu Seruya, agateebia omorwoti, “Inaki eseese eria ekwete egokoragereria iga, aye omorwoti, omonene one? Tiga ’ngeende mbutore omotwe oye.”


\par }{\PP \VS{Ⅹ}Omorwoti akabora, “Inki inde nainwe abamura b’omokuungu Seruya? Onye okoragereria, ekiagera Omonene amoteebirie ng’a andagererie inche Daudi, ning’o oranyaare komoboria; Ninki kiagera ogokora iga?”

\VS{Ⅺ}Daudi agateebia Abisai na abasomba baye bonsi, “Rigereria, omwana one ’ndusetie ase enda y’ane, nere okondigia ang’ite. Bono omonto oyo bw’egesaku gia Benjamini, Inee, takondigia goetania? Motige andame. Omonene nere omotebirie ng’a andame.

\VS{Ⅻ}Ande Omonene ororire amabe anyoorete, nere ang’akane amaya ribaga ri’okoragererigwa okwo kwanyoorire reero.”

\VS{ⅩⅢ}Daudi na abanto baye bakaba bagendererete enchera yabo, na Simei nere okona‐goeta ensemo y’egetunwa, okoragereria; akamoruta amagena, na komosiarera ebuse.

\VS{ⅩⅣ}Omorwoti na abanto baye bonsi konya barosire ekero baigete aase gete. Ase igo bakaba bagotimokera aroro.


\par }{\SH Abisalomu ore Yerusalemu
\par }
{\PP \VS{ⅩⅤ}Abisalomu na abanto abwo bonsi b’Abaisraeli bagaika Yerusalemu, na Ahitofeli nigo arenge amo nere.

\VS{ⅩⅥ}Ekero Husai Omoariki, omosani o Daudi, aigete ase Abisalomu, akamoteebia, “Omorwoti, ochie kare! Omorwoti, ochie kare!”


\par }{\PP \VS{ⅩⅦ}Abisalomu akaboria Husai, “Inee! Obo nabwo obwegenwa ore nabwo ase Daudi, omosani oo? Inaki otatuny’anete omosani oo?”


\par }{\PP \VS{ⅩⅧ}Husai akamoiraneria, “Yaaya, taibo. Korende oy’Omonene achoorire, na abanto abwo, na Abaisraeli bonsi, bachoorire, inche nimbe oyoye, mbeere ase are.

\VS{ⅩⅨ}Naende ning’o ’ngwenerete nkorere? Tengwenereti ’ngokorere aye, omwana oye? Ee, buna narenge gokorera iso, naboigo naye ’ndagokorere.”


\par }{\PP \VS{ⅩⅩ}Erio Abisalomu agateebia Ahitofeli, “Bono buna tore aa, tosemie eki togwenerete gokora.”


\par }{\PP \VS{ⅩⅪ}Ahitofeli akairaneria Abisalomu, “Soa nyomba, momeny’ane nabakungu ba sere‐sere abwo iso atiga bakorenda enyomba. Igo Abaisraeli bonsi bakoigwa ng’a kwagechiigwe na iso, na abwo bonsi bagokobwatia nigo barabeekwe chinguru.”

\VS{ⅩⅫ}\XREF{}{{\XO ⅩⅥ:ⅩⅫ }{\XO{16:22:
}}{\XT{2 Sam 12:11,12}}}Ase igo barabwo bagateneneria Abisalomu eema kerama igoro, na ere akaraara nabakungu ba sere‐sere ba ise maiso marore ase Abaisraeli bonsi.


\par }{\PP \VS{ⅩⅩⅢ}Ase engaki eria ogoseemia kw’Ahitofeli gokaba ase abanto buna amairanerio omonto akonyora korwa ase Nyasae. Naboigo ogoseemia kw’Ahitofeli kwabeete ase Daudi na ase Abisalomu.




\par }\Chap{ⅩⅦ}{\SH Husai okong’aina Abisalomu
\par }
{\PP \VerseOne{Ⅰ}Magega y’ayio Ahitofeli agateebia Abisalomu, “Tiga ’nchoore abanto chilifu ikomi na ibere (12,000), erinde ’mbwatie Daudi ase obotuko obo.

\VS{Ⅱ}Inche imochiere mobosokano imogose ekero arosire na erusirie moyo. Abanto abwo bonsi bare komo mbatame, nainche ninyare goita omorwoti kare bweka.

\VS{Ⅲ}Erio ’mbarente abanto bonsi ase ore, buna omoriakari akorentwa ase omosacha oye. Aye nomonto oyomo origetie oite; naende abanto bonsi babe n’omorembe.”

\VS{Ⅳ}Ogoseemia okwo gokagwenera Abisalomu na abagaaka bonsi b’Abaisraeli.


\par }{\PP \VS{Ⅴ}Erio Abisalomu akabora, “Rangeria Husai Omoariki, toigwe nere, buna agototeebia.”

\VS{Ⅵ}Na ekero Husai achete ase Abisalomu, Abisalomu akamoteebia, “Aya naro Ahitofeli atoseemirie. Naro tokobwatia gose? Onye taibo, aye toteebie aya togokora.”


\par }{\PP \VS{Ⅶ}Husai akairaneria Abisalomu, “Ogoseemia okwo Ahitofeli abaeire tikori okuya ase ekero eke.”

\VS{Ⅷ}Naende Husai akamoteebia, “Nomanyete iso na abanto baye, ng’a n’abanto chituoni chi’eseegi, bare abakong’u, naende nigo bare abatindi buna riurugenyi\FTNT{*}{{\FR ⅩⅦ:Ⅷ }{\FR{17:8
}}{\FK{Riurugenyi:
}}{\FT{engencho yaye edubu}}} yaurirwe chimanwa chiaye ase orosana. Iso nomonto omanyete korwana esegi, takoraara botuko, ere n’abanto baye.

\VS{Ⅸ}Ande nonya ’mbono nigo ebisete ase engoro gete, gose ase ribwago. Keraabe ng’a abanto ’mbaitwe ekero esegi egochaaka, onde bwensi karaigwe amang’ana ayio nigo arateebe ng’a abanto bare kobwatia Abisalomu babuirwe.

\VS{Ⅹ}Igo nonya noyore omoremu buna endo, nigo arairianyeke kegima, ekiagera Abaisraeli bonsi ’mbamanyete ng’a iso nigo are etuoni y’eseegi, na abanto baye nabatindi ase esegi.

\VS{Ⅺ}Ase ayio ogoseemia kwane n’oko: Orente Abaisraeli bonsi amo korwa Dani goika Beeri‐Seba babe abange buna omokenye ore engegu y’enyancha; naye omonyene ogende amo nabarabwo ase esegi.

\VS{Ⅻ}Erio toorokere Daudi aande onsi aranyorekane, tomogwere buna riime rikogwa igoro ase riroba, gose titotiga onde bwensi abe moyo, ere gose monto onde bwensi bare komo.

\VS{ⅩⅢ}Aise gosoa ase omochie onde bwensi, Abaisraeli bonsi nigo baraarente chingori bachietananie omochie oyio, bayokuruure gochia rooche ime, gose igena rinde tirigotigara nonya nerimo.”


\par }{\PP \VS{ⅩⅣ}Abisalomu na Abaisraeli bonsi bakaboora, “Ogoseemia kwa Husai Omoariki nokuya kobua koria kw’Ahitofeli.” Omonene nere ochiigete ogoseemia okwo okuya kw’Ahitofeli kwangwe, erinde arentere Abisalomu emechando.


\par }{\SH Daudi ogokuurerwa atame etoorie
\par }
{\PP \VS{ⅩⅤ}Husai agateebia Zadoki na Abiatari, abakuani, “Ahitofeli oseemirie Abisalomu na abagaaka b’Abaisraeli amang’ana aya na aya, korende inche nabaseemia iga na iga.

\VS{ⅩⅥ}Bono toma amang’ana bwango, mokuurere Daudi ng’a tabaisa koraara ase obotuko obo ase ebiambokero agwo ase erooro, korende goika amboke orooche, erinde tabaisa gosirigwa amo n’abanto baye bonsi.”


\par }{\PP \VS{ⅩⅦ}Bono Yonathani na Ahimasi nigo bareenge baganyete ase ensoko y’Eni‐Rogeli, ekiagera boboete gosoa omochie ime baabaise kororwa. Omoiseke omosomba oyomo nigo arenge okona‐kobairera amang’ana, nabarabwo bayairera omorwoti Daudi.

\VS{ⅩⅧ}Korende rituko erimo omosae oyomo akabarora, agateebia Abisalomu amang’ana ayio. Ase ayio Yonathani na Ahimasi bakageenda ase enka y’omonto gete aaria Bahurimu. Omonto oyio nabwate engoro y’amaache ase omochie oye, nabarabwo bakebisa imeo,

\VS{ⅩⅨ}na omokungu bw’omonto oria akaimokia egekuneko, akayekuneka, akanekera endagera yaye igoro aroro; gose omonto onde tamanyete amang’ana ayio.

\VS{ⅩⅩ}Ekero abasomba b’Abisalomu bachete ase omokungu oria nyomba ime, bakamobooria, “Ng’ai Yonathani na Ahimasi bare?”

\par }{\PP Omokungu oria akabateebia, “Bambokire orooche orwo, bachiire.”

\par }{\PP Ekero abanto baria baabarigetie tibaabarora, bakairana Yerusalemu.

\VS{ⅩⅪ}Magega barabwo kobachiire, baria babere bagasooka korwa ase engoro eria, bakaamboka orooche bwango, bakageenda ase omorwoti Daudi bakamoteebia, “Imoka mwamboke orooche bwango, morue aa, inaki aya na aya naro Ahitofeli arobeirie mamincha yaino.”

\VS{ⅩⅫ}Erio Daudi na abanto bonsi barenge komo bakaimoka, bakaamboka Yorodani. Bogachia gokia, bonsi konya bambokire; onde tatigarete otaambogete.


\par }{\PP \VS{ⅩⅩⅢ}Ekero Ahitofeli arooche ng’a ogosemia kwaye kwangirwe, akariina etigere yaye, akageenda omochie oye, na karobeirie amang’ana y’enyomba yaye, akageenda agesunga, agakwa. Gakuure agatindekwa ase oboina bwa ise.


\par }{\PP \VS{ⅩⅩⅣ}Daudi konya oikire Mahanaimu ekero Abisalomu ambogete Yorodani amo n’Abaisraeli bonsi barenge komo.

\VS{ⅩⅩⅤ}Abisalomu konya obeekire Amasa koba omotang’ani bw’abarwani b’esegi ribaga ria Yoabu. Amasa nigo arenge mosinto o Yitira Omoisumaeli. Yitira nere omeny’anete n’Abigaeli, omoiseke o Nahasi, mosubati omwabo Seruya, oyorenge ng’ina Yoabu.

\VS{ⅩⅩⅥ}Abisalomu amo n’Abaisraeli bagatoora ase ense ya Gileadi.


\par }{\PP \VS{ⅩⅩⅦ}Ekaba Daudi gaikire Mahanaimu, akanyorana na Sobi, mosinto o Nahasi, korwa Raba, ase ense y’Abaamoni, na Makiri, mosinto bw’Amieli, korwa Lo‐Debari, na Barisilai Omogileadi korwa Rogelimu.

\VS{ⅩⅩⅧ}Barabwo bakarenta ebiraarero, ne chisani, na ebikorero biroisirie korwa ase amaroba. Boigo bakarenta engano, na esairi, na obosie, na ebigara bisaambire, ne ching’ende ao ao,

\VS{ⅩⅩⅨ}na obooke, na amaguta, nemekera, na ebirandi bi’mabeere ye chiombe atundire bibe endagera ase Daudi amo n’abanto bareenge komo. Abwo babirentete nigo bateebete, “Abanto aba enchara yabanyarire, naende barang’ire na barosire aiga ase erooro.”




\par }\Chap{ⅩⅧ}{\SH Abisalomu okobugwa na goitwa
\par }
{\PP \VerseOne{Ⅰ}Omorwoti Daudi akaroberia abanto baye, akabaatanana ase ebiombe bi’elifu elifu, na ebie rigana, akababeekera abatang’ani

\VS{Ⅱ}Erio agatoma abarwani bageende korwana esegi, bare ebiombe bitato, ekemo inse y’oboraai bwa Yoabu, ne egia kabere inse y’oboraai bw’Abisai, omomura bw’omokuungu Seruya, oyorenge ng’ina Yoabu boigo, na ekia gatato inse y’oboraai bwa Itai korwa Gati. Omorwoti agateebia abanto baye, “Nigo ’nkogeenda amo nainwe inche omonyene.”


\par }{\PP \VS{Ⅲ}Korende abanto bakamoiraneria, “Aye tobaisa kogeenda amo naintwe. Inaki gatoratame, barabwo tibagotoraara. Nonya abanto baito nabaisa goitwa ekeng’ese ki’omobaro, tibagotoraara. Aye nigo ore bw’engeencho enene ase tore kobua abanto baito chilifu ikomi. Ase ayio nigo erabe buya obeere ase omochie na gotokoonya korwa aroro.”


\par }{\PP \VS{Ⅳ}Omorwoti akabairaneria, “Ayamwarora ng’a namaya n’aro ’ngokora.” Ase ayio omorwoti agatenena geita ensemo ekero abarwani baare gosooka gochia isiko ase ebiombe bi’amagana ne chilifu.

\VS{Ⅴ}Omorwoti agachiika Yoabu, na Abisai, na Itai, akabateebia, “Ase engencho y’ane timokorera omosae oyio Abisalomu bobe.” Na abanto bonsi mbaigwete ekero omorwoti akoa abatang’ani abwo ogochika okwo igoro y’Abisalomu.


\par }{\PP \VS{Ⅵ}Abarwani ba Daudi bakageenda orosana korwania Abaisraeli, na esegi ekarwanerwa ase rinani ria Efraimu.

\VS{Ⅶ}Abaisraeli bakabugwa nabarwani ba Daudi. Ogoitwa okwo gokaba okonene, na ase rituko riria abanto chilifu emerongo ebere bagaitwa.

\VS{Ⅷ}Esegi nigo yesiarerete ase orosana rwonsi rw’aase aria, na ase rituko riria abanto abange bagakwera ase rinani ime kobua abwo baitetwe nemioro.


\par }{\PP \VS{Ⅸ}Abisalomu akaumerana nabasomba ba Daudi mobosokano. Nigo ariinete ebarasi\FTNT{*}{{\FR ⅩⅧ:Ⅸ }{\FR{18:9
}}{\FK{ebarasi:
}}{\FT{engencho yaye oyombo}}} yaye, n’ero egaeta inse y’omoaruni ore ne chinsagia chinetu, na omotwe bw’Abisalomu okaaga ase omote oria igoro, nere agatigara osung’unaneteo, na ebarasi yaye egaeta akaminyoka.

\VS{Ⅹ}Omonto gete akamorora, akageenda ase Yoabu akamoteebia, “Narora Abisalomu osung’unaine agwo moino ase omoaruni igoro.”


\par }{\PP \VS{Ⅺ}Yoabu akamoiraneria, “Onye kwamorora, ninki kiaba tikwamoita erio kegima? Inche anga ’naaba nomogooko inkoe chitaabu chisekeli chi’echifeta ikomi, amo norokini.”


\par }{\PP \VS{Ⅻ}Omonto oria agateebia Yoabu, “Nonya kware kong’a chisekeli chi’echifeta elifu eyemo, tinare korambora okoboko kwane igoro y’omwana bw’omorwoti, inaki twensi ’ntwaigwete ekero omorwoti agochiigete aye, na Abisai, na Itai, ogoteeba: Ase engencho y’ane oreende omosae oyio Abisalomu.

\VS{ⅩⅢ}Onye inanga tinyigwera omorwoti, korende ing’ite omwana oye, ere anga naigwa amang’ana ayio, ekiagera nigo are komanya kera ring’ana. Inee! Aye omonyene ’ngonkengera kware?”


\par }{\PP \VS{ⅩⅣ}Erio Yoabu akabora, “Tinkoora gosaria chingaki gokwana naye boire.” Akaimokia amatimo atato, akabeta Abisalomu egekuba igoro, agachia konacha enkoro, ekero Abisalomu asung’unanete ase omoaluni igoro ore moyo.

\VS{ⅩⅤ}Erio abamura ikomi ababogoreretie Yoabu ebirwanero, bagaetanana Abisalomu, bakamoaka na komoita.


\par }{\PP \VS{ⅩⅥ}Magega y’ayio Yoabu akabugia egetuureri ase ogotanga esegi, na abanto bakairana bagatiga kobwatia Abaisraeli.

\VS{ⅩⅦ}Abanto bakaimokia omobere bw’Abisalomu, bakayoruta ase engoro entambe, agwo ase rinani, bakayotuba amagena akaba etui enene, na Abaisraeli bonsi bagatama kera omonto gochia bwoye.


\par }{\PP \VS{ⅩⅧ}Ekero Abisalomu arenge moyo konya bweagaacheire egento buna esiiro, agakebeeka agwo ase Ense Omweya y’Omorwoti gekaba ekeinyorio ki’erieta riaye; akarengereria ng’a tari na monyamwando. Akayeroka ase erieta riaye omonyene; na goika reero iga nigo ekorokwa Ekeinyorio ki’Abisalomu.


\par }{\SH Daudi ogoteebigwa igoro y’ogokwa kw’Abisalomu
\par }
{\PP \VS{ⅩⅨ}Ahimasi, mosinto o Zadoki, agateebia Yoabu, “Tiga iminyoke ’nteebie omorwoti amang’ana, buna Omonene amotooririe korwa ase ababisa baye.”


\par }{\PP \VS{ⅩⅩ}Yoabu akamokania, akamoteebia, “Yaya, reero tokonyara koba omonto okoira amang’ana amaya. Rituko rinde nonyare koira amang’ana amaya, korende tari reero, ekiagera omwana bw’omorwoti okuure.”

\VS{ⅩⅪ}Erio Yoabu agateebia Omoetiopia oyomo, “Geenda oteebie omorwoti aya kwarora.” Na Omoetiopia oria agekuumba inse ase obosio bwa Yoabu, akaminyoka kogeenda.


\par }{\PP \VS{ⅩⅫ}Ahimasi, mosinto o Zadoki, agateebia Yoabu eria kabere. “Ande onsi arabe, koranche ong’e ribaga iminyoke korwa magega y’Omoetiopia oria ng’irere omorwoti amang’ana.”

\par }{\PP Yoabu akamobooria, “Omwana one, gokominyoka, ninki orachie konyora? Ayio tari amang’ana amaya airwa.”


\par }{\PP \VS{ⅩⅩⅢ}Ahimasi akamoiraneria, “Ayio tari mang’ana, ing’a ribaga ’ngeende.”

\par }{\PP Yoabu akamoiraneria, “Minyoka bono.” Erio Ahimasi akaminyoka agaetania Omoetiopia oria agwo ase ense omweya ya Yorodani.


\par }{\PP \VS{ⅩⅩⅣ}Bono Daudi nigo aikaransete egati y’ebiita bibere bi’omochie, egia isiko na ekia ime. Omorendi akariina gochia kerama igoro y’ebiita, ang’e norwaki. Na ekero arigereretie akarora omonto oyomo okominyoka goocha ore bweka.

\VS{ⅩⅩⅤ}Omorendi akarangeria gochia inse, agateebia omorwoti amang’ana ayio. Na omorwoti akamoteebia, “Onye ore bweka nigo abwate amang’ana amaya.” Omonto oria akaba ogoika ang’e kobua.


\par }{\PP \VS{ⅩⅩⅥ}Naende omorendi akarora omonto onde okominyoka goocha ore bweka. Erio akarangeria omorendi bw’egesieri, akamoteebia, “Omonto onde oyio goocha ore bweka!”

\par }{\PP Omorwoti agateeba, “Nere boigo namang’ana amaya abwate.”


\par }{\PP \VS{ⅩⅩⅦ}Omorendi agateeba, “Nigo ’ndoche ng’a omominyoki oria bw’eritang’ani nigo anga buna Ahimasi, mosinto o Zadoki.”

\par }{\PP Erio omorwoti agateeba, “Ere nomonto omuya, nigo akorenta amang’ana amaya.”


\par }{\PP \VS{ⅩⅩⅧ}Ahimasi agaaka eriogi, agateebia omorwoti, “Nomorembe!” Naende agatung’ama inse, akaumama ase obosio bw’omorwoti, akabora, “Omonene, Nyasae oo, atogigwe, oyo obarusirieo abanto aba konya baimokirie amaboko abo igoro yao, aye omorwoti, omonene one.”


\par }{\PP \VS{ⅩⅩⅨ}Omorwoti akamobooria, “Inee! Omosae oria Abisalomu mbuya are?”

\par }{\PP Ahimasi akamoiraneria, “Ekero Yoabu antoma, inche, omosomba oo, nigo naigwa egetitiro ekenene, korende tinamanya engencho yaye.”


\par }{\PP \VS{ⅩⅩⅩ}Omorwoti akamoteebia, “Tigera, otenene agwo ensemo,” na Ahimasi agatigera, agatenena ensemo.


\par }{\PP \VS{ⅩⅩⅪ}Omoetiopia nere agacha, agateebia omorwoti, “Nakorenteire amang’ana amaya, aye omonene one. Rero Omonene okoruseirie egesiomba ase baria bakoimokera gokorwania.”


\par }{\PP \VS{ⅩⅩⅫ}Omorwoti akaboria Omoetiopia oria, “Inee! Omosae oria Abisalomu mbuya are?”

\par }{\PP Omoetiopia oria akamoiraneria, “Nigo nare kogania ng’a aya amonyora omosae oria, abanyore nababisa bao bonsi; boigo anyore nabaria bagokoimokera kogokorera bobe aye omorwoti Omonene one.”


\par }{\PP \VS{ⅩⅩⅩⅢ}Omorwoti agachaandeka mono, akariina gochia akanyomba karenge ase egeita igoro, akarera nobororo, akaba ogotaara‐taara na goteeba, “Abisalomu, omwana one! Obee! Omwana one! Abisalomu, ’ntare gokwa ribaga ria’o! Abisalomu, omwana one!”




\par }\Chap{ⅩⅨ}{\SH Yoabu ogotogonyera Daudi
\par }
{\PP \VerseOne{Ⅰ}Yoabu agateebigwa ng’a omorwoti Daudi ’nkorera are na kweumia ase engencho y’Abisalomu.

\VS{Ⅱ}Ase igo omogooko bw’obobui okaonchoka okaba omoichano ase abanto bonsi ba Daudi, ekiagera ase rituko riria abanto nigo baigwete ng’a Daudi ’nkona‐korera are ase engencho y’omwana oye.

\VS{Ⅲ}Ase rituko riria abanto bakaba bagochoba gosoa ase omochie ime buna abanto bagotama korwa ase esegi bare nobosooku ase engencho y’ayio.

\VS{Ⅳ}Omorwoti agetuba obosio bwaye, akarera ase eriogi rinene, “Obee! Abisalomu, omwana one! Obee! Abisalomu, omwana one, omwana one!”


\par }{\PP \VS{Ⅴ}Erio Yoabu agacha nyomba ase omorwoti, akamoteebia, “Reero aye gwakorire abasomba bao bonsi barorire obosooku, abanto aba konya batooririe obogima bwao, na obw’abana bao, abamura na abaiseke, na obw’abakuungu bao, na abakungu bao ba sere‐sere.\FTNT{*}{{\FR ⅩⅨ:Ⅴ }{\FR{19:5
}}{\FK{na abakungu bao ba sere‐sere:
}}{\FT{engencho yaye nakuungu ba mbarabare}}}

\VS{Ⅵ}Nigo bwanchete abwo bakogeechete na kogeecha abwo bagwanchete. Inaki reero kworokirie maiso marore ng’a abatang’ani na abasomba bao barabwo ’mbosa bare ase ore. Reero nario namanya ng’a onye Abisalomu moyo areenge, na intwe twensi tobe twakuure, erio nanga nigo kwaigwa buya.

\VS{Ⅶ}Gaki bono koranche, oimoke osoke isiko, okwane nabasomba bao, oremie chinkoro chiabo. Ase igo natianire ase Omonene ng’a otasoogeti, monto onde tagotigara or’abe amo naye goika mambia, na amang’ana ayio nigo arabe amabe kobua ayakonyorete korwa ekero kwarenge omosae goika reero iga.”

\VS{Ⅷ}Erio omorwoti agasooka, agaikaransa ase egeita ki’omochie. Abanto bonsi bagateebigwa ng’a omorwoti nao are ase egeita; na igo bakageenda ase are.

\par }{\SH Daudi okoirana Yerusalemu
\par }
{\PP Abaisraeli bonsi konya batamire, kera omonto gochia inka bwoye.

\VS{Ⅸ}Bakaba bakoamererania barabwo ase barabwo, bakaboora, “Omorwoti nigo atotooretie korwa ase amaboko y’ababisa baito, na korwa ase amaboko y’Abafilisti, na bono otamire Abisalomu, otigire ense eye.

\VS{Ⅹ}Abisalomu, oyo twaaka amaguta akaba omorwoti oito, okuure ase esegi. Na bono, inaki motari goteeba ng’a moiranie Daudi abe omorwoti naende?”


\par }{\PP \VS{Ⅺ}Daudi omorwoti agatoma abanto gochia ase Zadoki na Abiatari, abakuani, agateeba, “Kwana n’abagaaka b’Abayuda, mobamboorerie: Inaki rende mokoba abanto b’omoerio ase okong’irania inche omorwoti inka bwone, bono ekero amang’ana onsi aya Abaisraeli bakwanete aikerete nyomba mw’ane?

\VS{Ⅻ}Inwe n’abanto baminto b’amanyinga ane ne chinyama chiane. Inaki rende morigetie koba ab’omoerio ase okong’irania inche omorwoti inka?

\VS{ⅩⅢ}Naende moteebie Amasa: Inee! Aye tori amanyinga ane ne chinyama chiane? Nyasae ang’e egesusuro bono na kogenderera onye aye tokoba omotang’ani bw’abarwani b’esegi botambe ribaga ria Yoabu.”

\VS{ⅩⅣ}Abayuda bonsi bagancha amang’ana a Daudi mono, bakamotomera amang’ana ng’a airane amo nabasomba baye bonsi.


\par }{\PP \VS{ⅩⅤ}Ekero omorwoti are koirana gaikire Yorodani, akanyora Abayuda baachire Giligali komoorotota na komwambokia Yorodani.

\VS{ⅩⅥ}\XREF{}{{\XO ⅩⅨ:ⅩⅥ }{\XO{19:16:
}}{\XT{2 Sam 16:5-13}}}Na Simei, mosinto o Gera, Omobenjamini korwa Bahurimu, akaayerera amo n’Abayuda gochia korotota omorwoti Daudi.

\VS{ⅩⅦ}Simei nigo arenge amo n’abanto elifu eyemo b’egesaku gia Benjamini. Na Siba, omosomba o Saulo, na abamura baye ikomi na batano, na abasomba baye emerongo ebere, bakaayerera gochia ase Yorodani, bagaikao omorwoti ataraika.

\VS{ⅩⅧ}Barabwo bakaamboka orooche gochia kwambokia abanto b’enka y’omorwoti na gokora ande onsi omorwoti aganetie.

\par }{\SH Daudi ogokorera Simei amaya
\par }
{\PP Ekero omorwoti abeire ang’e kwamboka Yorodani, Simei, mosinto o Gera, agatung’ama inse ase obosio bwaye,

\VS{ⅩⅨ}akamoteebia, “Omonene one, tombarera obobe, gose toinyora aria nagokorerete ase rituko riria kwaruete Yerusalemu.

\VS{ⅩⅩ}Inche, omosomba oo, namanyire ng’a ’nakorete ebibe ekero keria, ayio naro agera n’aba oyo bw’eritang’ani korwa ase enyomba ya Yusufu goocha gokorotota aye omorwoti Omonene one aiga reero.”


\par }{\PP \VS{ⅩⅪ}Abisai, omomura bw’omokuungu Seruya, akabora, “Inee! Simei tagoitwa akwe, ekiagera amoragereretie omoakwa amaguta bw’Omonene?”


\par }{\PP \VS{ⅩⅫ}Korende Daudi akamoteebia, “Ninki inde nainwe, abana b’omokuungu Seruya? Nigo moganetie koba mamincha y’ane. Bono ninche inde omorwoti bw’Abaisraeli, na onde tari ase Abaisraeli oraitwe reero.”

\VS{ⅩⅩⅢ}Na omorwoti agateebia Simei, “Togoitwa.” Naende agatiana ase ayio.


\par }{\SH Daudi ogokorera Mefiboseti amaya
\par }
{\PP \VS{ⅩⅩⅣ}\XREF{}{{\XO ⅩⅨ:ⅩⅩⅣ }{\XO{19:24:
}}{\XT{2 Sam 9:1-13; 16:1-4}}}Erio Mefiboseti, omoochokoro o Saulo, agatirimboka gochia korotota omorwoti. Korwa ekero keria omorwoti aruete Yerusalemu, Mefiboseti konya tana gwesibia amagoro aye, gose konacha chinderu, gose gosibia chianga chiaye, goika rituko riria omorwoti airanete nomorembe.

\VS{ⅩⅩⅤ}Ekero Mefiboseti achete korwa Yerusalemu gochia korotota omorwoti, omorwoti akamobooria, “Mefiboseti, inaki otageendete amo nainche?”


\par }{\PP \VS{ⅩⅩⅥ}Mefiboseti akamoiraneria, “Omonene one, nomanyete ng’a nekerema inde. Nigo natebeetie omosomba one, ng’a abeekere etigere y’ane egeikaransero, nainche ’ndiine ’ngende nomorwoti, korende ere akang’aina.

\VS{ⅩⅩⅦ}Boigo aganteebera oborimo ase ore aye omonene one, korende aye nigo onga buna omomalaika o Nyasae: gaki kora aya orooche arabe amaya.

\VS{ⅩⅩⅧ}Abaamate ba tata bonsi pi nigo barenge ase ore buna abagwenerete gokwa, korende okambeeka inche, omosomba oo, ase egati y’abwo bakoragera mwao. Bono aye omorwoti Omonene one, ’mboronge ki kobua ayio ’ngokoboria na korera ase ore?”


\par }{\PP \VS{ⅩⅩⅨ}Omorwoti akamoiraneria, “Inaki okona‐komenta gokwana amang’ana ayio ao? Inche natebiire ng’a aye na Siba mwatanane amaremo a Saulo.”


\par }{\PP \VS{ⅩⅩⅩ}Mefiboseti akamoiraneria, “Omorwoti, tiga Siba ayaire onsi, inche naisanekire ng’a aye, omonene one, kwairanire inka buya.”


\par }{\SH Daudi ogokorera Barisilai amaya
\par }
{\PP \VS{ⅩⅩⅪ}\XREF{}{{\XO ⅩⅨ:ⅩⅩⅪ }{\XO{19:31:
}}{\XT{2 Sam 17:27-29}}}Bono Barisilai Omogileadi nere konya ochire korwa Rogelimu gokooba omorwoti gochia Yorodani amboke amo nere.

\VS{ⅩⅩⅫ}Barisilai nigo arenge omogotu mono, konya okoorire emiaka emerongo etano na etato. Ere nigo arenge omonda mono, akaba okorageria omorwoti ekero ere arenge agwo Mahanaimu.

\VS{ⅩⅩⅩⅢ}Omorwoti agateebia Barisilai, “Inchuo ogende amo nainche, nimbe ’ngokorangeria aaria Yerusalemu.”


\par }{\PP \VS{ⅩⅩⅩⅣ}Korende Barisilai akamoiraneria, “Emiaka y’ane nerenga etigarete ngochia koba moyo, ing’a ngende amo naye Yerusalemu komenyao?

\VS{ⅩⅩⅩⅤ}Nakoorire emiaka emerongo etan’etato, Inee, ninyare gwatanana ayare ay’okogokia na ayatari ay’okogokia? Ninyare koigwa obwansu bw’eki nkoria na eki nkonywa? Ninyare koigwa na kogookera eriogi ri’abateeri, abasacha gose abakungu? Nase ki inche, omosomba oo, ngochia gokoera obokong’u aye, omorwoti, omonene one?

\VS{ⅩⅩⅩⅥ}Ninki rende aye omorwoti ogochia kondwuera eng’eria buna eyio. Tiga inche, omosomba oo, ’nyamboke Yorodani oka.

\VS{ⅩⅩⅩⅦ}Nagosabire ontige inche, omosomba oo, ing’irane, erinde ’nkwere ase omochie one, ang’e nembeera ya tata na baba. Korende omosomba oo Kimuhamu, nao are aa, tiga amboke amo naye, Omonene one, na omokorere aya orarore are amaya.”


\par }{\PP \VS{ⅩⅩⅩⅧ}Omorwoti akamoiraneria, “Kimuhamu nageende amo nainche, nimokorere kende gionsi aye oraganie. Na ande onsi oramborie ningokorere aye.”

\VS{ⅩⅩⅩⅨ}Erio abanto bonsi bakaamboka Yorodani, omorwoti nere akaamboka; erio omorwoti akanyunyunta Barisilai na komosesenia, ere akairana gochia inka bwoye.


\par }{\SH Abayuda na Abaisraeli Bakoamererania Igoro Y’omorwoti
\par }
{\PP \VS{ⅩⅬ}Omorwoti akageenda agaika Giligali na Kimuhamu akageenda amo nere. Abayuda bonsi, na abanto ekeng’ese ki’Abaisraeli nabarabwo bakageenda amo nere.

\VS{ⅩⅬⅠ}Erio Abaisraeli bonsi bagachiera omorwoti, bakamobooria, “Nase ki Abayuda baminto bakoibete aye na eamate yao, na abanto bao bonsi, na kobaambokia Yorodani?”


\par }{\PP \VS{ⅩⅬⅡ}Abayuda bonsi bakairaneria Abaisraeli, “Nigo twakorete igo, ekiagera omorwoti nigo are bw’eamate yaito. Nase ki rende mokobeea ase amang’ana ayio? Inee! Twarire gento kende ki’omorwoti? Gose otoeire keegwa kende?”


\par }{\PP \VS{ⅩⅬⅢ}Abaisraeli bakairaneria Abayuda, bakaboora, “Omorwoti noyoito ara ikomi kobua buna are oyoino. Ase ayio, oyio Daudi noyoito bori. Nase ki mogotochaaya? Inee! Titwarenge ab’eritang’ani gokwana igoro y’okoirania omorwoti oito.”

\par }{\PP Korende amang’ana y’Abayuda nigo arenge amakong’u kobua ay’Abaisraeli.




\par }\Chap{ⅩⅩ}{\SH Ogosaria gwa Seba
\par }
{\PP \VerseOne{Ⅰ}\XREF{}{{\XO ⅩⅩ:Ⅰ }{\XO{20:1:
}}{\XT{1 Abar 12:16; 2 Amg 10:16}}}Ekaba ng’a nareenge agwo Giligali omonto omoomboganu, ore korokwa Seba, mosinto o Bikiri bw’egesaku gia Benjamini. Ere akabugia egetuureri, akabora, “Ngetari ki tobwate ase Daudi? Titori nomwando na mosinto o Yese! Inwe Abaisraeli, geenda kera omonto bwoye!”

\VS{Ⅱ}Ase igo Abaisraeli bonsi bagatiga Daudi, bakabwatia Seba, mosinto o Bikiri; korende Abayuda bakabwatia omorwoti obo korwa Yorodani goika Yerusalemu.


\par }{\PP \VS{Ⅲ}\XREF{}{{\XO ⅩⅩ:Ⅲ }{\XO{20:3:
}}{\XT{2 Sam 16:22}}}Ekero Daudi aigete inka bwoye agwo Yerusalemu, akaira abakungu baye ikomi ba sere‐sere, abwo atigete bakorenda enyomba, akababeeka aase baranyare korendwa, akaba okobarageria, korende tachiete koba nabarabwo. Barabwo bakaba basiekeire aase agwo ase amatuko onsi bareenge moyo, bakaba bakomenya buna abatakanwa.


\par }{\PP \VS{Ⅳ}Omorwoti agateebia Amasa, “Rangeria Abayuda bache ase ’nde ekero amatuko atato ataraera; naye obe aiga ase engaki eyio.”

\VS{Ⅴ}Amasa akageenda kobarangeria, korende agateebana, tairana ase engaki eria omorwoti, amobeekerete.

\VS{Ⅵ}Daudi agateebia Abisai, “Bono Seba, mosinto o Bikiri, nigo agochia gotorentera emechando kobua eria Abisalomu atorenterete. Ira abasomba bane momobwatie, erinde tabaisa kwenyorera emechie ye chindwaki na gotokora bobe mono kobua.”

\VS{Ⅶ}Erio abanto ba Yoabu, na Abakereti, na Abapeleti, ne chituoni chionsi, bagatunyana Abisai, bakarua Yerusalemu bakabwatia Seba, mosinto o Bikiri, bachie komobwata.

\VS{Ⅷ}Ekero baigete ase rigena rinene agwo Gibeoni, Amasa agachia kobarotota. Yoabu nigo abegete chianga chiaye chi’eseegi, na nigo eboeranetie omoyio o birende ase orokini. Ekero are goocha, omoyio oria okagwa inse.

\VS{Ⅸ}Yoabu agakwania Amasa, “Mbuya ore oyominto?” Erio akamobwata chinderu nokoboko gw’okorio buna nigo arigetie komonyunyunta.

\VS{Ⅹ}Amasa teritete\FTNT{*}{{\FR ⅩⅩ:Ⅹ }{\FR{20:10
}}{\FK{teritete:
}}{\FT{engencho yaye okuerenda}}} korwa ase omoyio oria Yoabu abwate koboko kwaye. Ase igo Yoabu akamobeta omoyio oria enda, na amara akagwa inse. Erio agwo Amasa agakwa, na Yoabu tamoaka eria kabere.

\par }{\PP Magega y’ayio Yoabu na Abisai, momura omwabo, bakabwatia Seba, mosinto o Bikiri, gochia komoita.

\VS{Ⅺ}Oyomo bw’abasomba ba Yoabu agatenena ang’e nomobere bw’Amasa akabora, “Oyo omwanchete Yoabu na oyore oyo’Daudi, tiga atuny’ane Yoabu.”

\VS{Ⅻ}Na Amasa igo arenge kogara‐gara ase amanyinga, gati‐gati y’enchera enene. Ekero omosomba oria arooche ng’a abanto bonsi batenenire, akaimokia omobere bw’Amasa korwa inchera, akayoruta mogondo ime, akayobisia egetambaa.

\VS{ⅩⅢ}Ekero arusetigwe inchera, abanto bonsi bagaeta, bagatunyana Yoabu, erinde babwatie Seba, mosinto o Bikiri, gochia komoita.


\par }{\PP \VS{ⅩⅣ}Seba agaeta egati ye chingongo chi’ebisaku bionsi bi’Abaisraeli, agaika omochie o Abeli Beti‐Maaka, na Ababeri bonsi bagasangererekana amo, bakamotunyana.

\VS{ⅩⅤ}Abanto bonsi abareenge na Yoabu bagaacha Abeli Beti‐Maaka, bakamonaria\FTNT{†}{{\FR ⅩⅩ:ⅩⅤ }{\FR{20:15
}}{\FK{bakamonaria:
}}{\FT{engencho yaye ogoetanana}}}, bakaagacha eburi bosio bw’omochie kororia orwaki, na abanto bagachaaka gotagora orwaki ng’a baroiyerie inse.

\VS{ⅩⅥ}Erio omokungu gete omong’aini akarangeria korwa ase orwaki rw’omochie, agateeba, “Tegerera, tegerera! Teebia Yoabu ache aiga ang’e, ’nkwane nere.”


\par }{\PP \VS{ⅩⅦ}Yoabu agasuka gochia ang’e ase are, na omokungu oria akamobooria, “Naye Yoabu?”

\par }{\Q Akairaneria, “Ee, ninche.”

\par }{\PP Omokungu oria akamoteebia, “Tegerera amang’ana ane, inche omosomba oo omokungu.”

\par }{\Q Yoabu akairaneria, “Nintegererete.”


\par }{\PP \VS{ⅩⅧ}Erio omokungu oria akamoteebia, “Agwo kare abanto nigo banarete goteeba: Geenda Abeli, omochie oyio, erinde onyore ogoseemigwa; ayio naro arenge gokoora amang’ana abo.

\VS{ⅩⅨ}Intwe nigo tore abanto b’omorembe na abegenwa ase Abaisraeli. Inee! Aye nigo origetie gosiria omochie oyo ore ng’ina ase egati y’Abaisraeli? Nase ki oganetie gosaria omwando bw’Omonene?”


\par }{\PP \VS{ⅩⅩ}Yoabu akamoiraneria, “Ayio tiga abe are nainche; timbaisa gosaria omochie na koyosiria.

\VS{ⅩⅪ}Oyio tari oro omooroberio oito, korende omonto oyomo bw’ense y’ebitunwa ya Efraimu, Seba, mosinto o Bikiri, oimokire koba mamincha y’omorwoti Daudi. Mosokie, nainche indue aa ase omochie oyo”!

\par }{\PP Omokungu oria akamoiraneria, “Rigereria, noruterwe omotwe oye ase orwaki igoro.”

\VS{ⅩⅫ}Erio omokungu oria akaebereria abanto bonsi ase chiseemi, na barabwo bakabutora Seba, mosinto o Bikiri, omotwe, bakayoruta gochia isiko ase Yoabu. Erio Yoabu akabugia egetuureri, na abanto bonsi bagaserebeekana; kera omonto akageenda bwoye. Na Yoabu akairana Yerusalemu ase omorwoti.


\par }{\SH Abakoreri ba Daudi
\par }
{\PP \VS{ⅩⅩⅢ}Yoabu nere orenge omochiki bw’abarwani bonsi b’esegi ase Abaisraeli, na Benaya, mosinto o Yehoyada, nigo arenge omoteneneri bw’Abakereti na Abapeleti.

\VS{ⅩⅩⅣ}Adorama nigo abegetwe koba omoteneneri bw’emeremo ende yonsi. Yehosafati mosinto bw’Ahiludi, nigo areenge omoriki bw’amang’ana are gokoreka.

\VS{ⅩⅩⅤ}Sheva nomoriiki oreenge, na Zadoki na Abiatari nabakuani bareenge.

\VS{ⅩⅩⅥ}Amo nabwo, Ira Omoyairi nigo areenge Omokuani ase Daudi.




\par }\Chap{ⅩⅪ}{\SH Abanto b’ororeeria rwa Saulo bagoitwa
\par }
{\PP \VerseOne{Ⅰ}Ase engaki y’obogaambi bwa Daudi enchara nigo yareenge koba omwaka ase omwaka, ase engaki y’emiaka etato, na Daudi akabori’Omonene igoro y’ayio. Omonene akamoiraneria, “Ayio nigo agokoreka ase engencho ya Saulo na enyomba yaye, ekiagera baiterete amaanyinga’ yabaanto; ere naitete Abagibeoni.”

\VS{Ⅱ}\XREF{}{{\XO ⅩⅪ:Ⅱ }{\XO{21:2:
}}{\XT{Yosh 9:3-15}}}Daudi akarangeria Abagibeoni. (Barabwo tibarenge Abaisraeli; nigo bareenge ekeombe giatigarete korwa ase Abaamori, na Abaisraeli konya baabariereire eira ng’a baabatige babe moyo, korende Saulo akarigia kobaita ase omokia oye, ase engencho y’Abaisraeli na Abayuda.)

\VS{Ⅲ}Daudi akaboria Abagibeoni, “Ninki ’nkobakorera? Nindigetie gokora okobwatanigwa ase engencho y’obobe mwakoreretwe, erinde mosesenie abanto ba Omonene.”


\par }{\PP \VS{Ⅳ}Abagibeoni bakamoiraneria, “Titorigeti chifeta gose chitaabu korwa ase Saulo, gose korwa ase eamate yaye; intwe titorigeti goita omonto onde bwensi ase Abaisraeli.”

\par }{\PP Daudi akababoria, “Ninki rende ’nkobakorera?”


\par }{\PP \VS{Ⅴ}Barabwo bakairaneria omorwoti, “Omonto oria akarigia gotosiria kegima ng’a titomenya ase Abaisraeli.

\VS{Ⅵ}Ase ayio, tiga toegwe abamura batano na babere b’ororeria rw’aye, erinde tobasunge ase obosio bw’Omonene aiga Gibea aase Saulo, omochoore Omonene, amenyete.”

\par }{\PP Omorwoti akabairaneria, “Nimbaabae inwe.”


\par }{\PP \VS{Ⅶ}\XREF{}{{\XO ⅩⅪ:Ⅶ }{\XO{21:7:
}}{\XT{1 Sam 20:15-17; 2 Sam 9:1-7}}}Omorwoti agatiga Mefiboseti, mosinto o Yonathani o Saulo, ase engencho y’eira Daudi na Yonathani bariereranete ase Omonene,

\VS{Ⅷ}\XREF{}{{\XO ⅩⅪ:Ⅷ }{\XO{21:8:
}}{\XT{1 Sam 18:19}}}korende akairera Arimoni na Mefiboseti, abana abamura babere abwo Risipa, omosubati o Aya aiborerete Saulo. Naende akairera abamura batano, aba Mikali, omosubati o Saulo, aiborerete Adirieli, mosinto o Barisilai Omomehola.

\VS{Ⅸ}Akababeeka ase amaboko y’Abagibeoni, na barabwo bakabasunga ase egetunwa igoro, ase obosio bw’Omonene. Bonsi batano na babere bagaiterwa amo. Bagaitwa ase amatuko amatang’ani ye rigesa, ekero bachaakire kogesa endagera ekorokwa esairi.


\par }{\PP \VS{Ⅹ}Erio Risipa, mosubati o Aya, akaira chianga chi’echigunia agachiaara ase egetare keria, akabeerao korwa omochakano bwe rigesa goika embura ekorwa igoro egachaaka gotwera emebere y’abwo basungetwe, gose tatigete chinyoni chigwe ase emebere eyio mobaso, gose ching’iti chi’orosana chichicheo botuko.


\par }{\PP \VS{Ⅺ}Ekero Daudi atebeetigwe ayio Risipa, mosubati o Aya, omokungu o sere‐sere o Saulo akorete,

\VS{Ⅻ}\XREF{}{{\XO ⅩⅪ:Ⅻ }{\XO{21:12:
}}{\XT{1 Sam 31:8-13}}}akageenda akoyia amauga a Saulo na aya Yonathani, momura o Saulo, korwa ase abanto ba Yabesi o Gileadi. (Abanto abwo konya baibire emebere eyio korwa ase ekeooreri agwo Bati‐Sani aase Abafirisiti baabasungete, aase rituko riria baitete Saulo aaria Giliboa.)

\VS{ⅩⅢ}Daudi akarenta amauga a Saulo na aya Yonathani, momura o Saulo; boigo agasangereria amauga y’abanto baria batano na babere konya batongirwe.

\VS{ⅩⅣ}Erio bagatindeka amauga a Saulo na aya Yonathani, omwana oye, ase ense ya Benjamini, aaria Zela, ase embeera ya Kisi ise. Barabwo bagakora onsi aya omorwoti achiigete. Magega y’ayio Nyasae akaigwa aya basaberete ense eria.


\par }{\SH Esegi igoro y’amamonto y’Abafilisti
\par }
{\R (1 Amg 21:1-27)

\par }{\PP \VS{ⅩⅤ}Esegi ekaba naende ase egati y’Abafilisti na Abaisraeli, na Daudi agatirimboka amo nabarwani baye korwania Abafirisiti. Daudi akaba orosire,

\VS{ⅩⅥ}na Isi‐Benobu, oyomo bw’amamonto, nabwate riitimo riare noborito bwe chikiiro isato na ekeng’ese, naende nabwate omoro omoyia; ere akarigia goita Daudi.

\VS{ⅩⅦ}\XREF{}{{\XO ⅩⅪ:ⅩⅦ }{\XO{21:17:
}}{\XT{1 Abar 11:36; Zab 132:17}}}Korende Abisai, omomura bw’omokuungu Seruya, akamotooria, agaita Omofilisti oria. Erio abanto ba Daudi bagakania Daudi na gotiana ng’a, “Aye bono togosooka na kogeenda ase esegi amo naintwe; aye nigo ore etaya y’Abaisraeli, toyerimia.”


\par }{\PP \VS{ⅩⅧ}Magega y’ayio esegi in’yareenge ase Abaisraeli n’Abafilisti aria Gobu, na Sibeekai Omohusa agaita Safu, oyomo bw’amamonto.


\par }{\PP \VS{ⅩⅨ}Esegi ende yarenge n’Abafilisti agwo Gobu. Elihanani, mosinto o Yaare‐Oregimu korwa Bethlehemu, agaita Goliato korwa Gati. Orotanga rwe riitimo ria Goliato nigo rwareenge buna omwaro omonene.


\par }{\PP \VS{ⅩⅩ}Naende esegi yareenge Gati. Omonto omotambe nareengeo. Nigo areenge nebiara bitano na ekemo ase kera okoboko, na bitano na ekemo ase kera okogoro; bionsi nigo biareenge emerongo ebere na bine. Ere boigo noyomo bw’amamonto oreenge.

\VS{ⅩⅪ}Ere akarama Abaisraeli, na Yonathani, momura o Simea omwabo Daudi, akamoita.


\par }{\PP \VS{ⅩⅫ}Abanto abwo baane nigo bareenge ab’ororeria rw’amamonto korwa Gati. Barabwo nigo baitetwe na Daudi na abanto baye.




\par }\Chap{ⅩⅫ}{\SH Ogoteera kw’obobui
\par }
{\PP \VerseOne{Ⅰ}Oko nogoteera Daudi atererete Omonene, ekero Omonene amotooretie korwa ase amaboko y’ababisa baye na aya Saulo.

\VS{Ⅱ}Agateeba:

\par }{\Q Omonene nere egetare kiane na eburi y’ane enkong’u;

\par }{\Q nere Omotooria one.


\par }{\Q \VS{Ⅲ}Nyasae one nere egetare kiane, ase are nao nyebisete,

\par }{\Q ere n’enguba y’ane enkengerete,

\par }{\Q na orogunchara rwane rwandeterete ogotooreka,

\par }{\Q naende nere eburi y’ane enkong’u, na obotamero bwane.

\par }{\Q Ere n’Omotooria one, oy’ogontooria korwa ase obotindi.


\par }{\Q \VS{Ⅳ}Nindangerie Omonene, oyo ogwenerete gotogigwa,

\par }{\Q nigo arantoorie korwa ase ababisa bane.


\par }{\BB \par }
{\Q \VS{Ⅴ}Emerindo y’amakweri konya yang’etananire,

\par }{\Q chiooro chi’obobe chikandetera obwoba.


\par }{\Q \VS{Ⅵ}Obobe bw’amakweri nigo bwang’etananete,

\par }{\Q emeeto y’amakweri egantega na kombwata.


\par }{\Q \VS{Ⅶ}Ase emechando y’ane ’nkarangeri’Omonene;

\par }{\Q ’nkarera ase Nyasae one.

\par }{\Q Korwa ase Hekalu yaye akaigwa eriogi riane,

\par }{\Q ekerero kiane gekamoikera, ere agakeigwa.


\par }{\BB \par }
{\Q \VS{Ⅷ}Erio ense ekanyegerigwa na koondoka,

\par }{\Q amaroso a igoro agatengechigwa.

\par }{\Q Ee, ense ekaiguswa,

\par }{\Q ekiagera Omonene areenge n’endamwamu.


\par }{\Q \VS{Ⅸ}Erioki rigasoka korwa ase chimioro chiaye,

\par }{\Q na omorero ogosaamba korwa ase omonwa oye:

\par }{\Q ee, omorero bw’amakara ogasooka korwa ase are.


\par }{\Q \VS{Ⅹ}Akang’usa igoro goocha inse aa, nere agacha,

\par }{\Q riire rimwamu rikaba inse y’amagoro aye.


\par }{\Q \VS{Ⅺ}Akariina egetongwa kebwate chimbaba, akairuruka;

\par }{\Q akarorekana igoro ye chimbaaba chi’embeo.


\par }{\Q \VS{Ⅻ}Agetuba ere omonyene n’omosunte,

\par }{\Q na amare amarito aichire amaache.


\par }{\Q \VS{ⅩⅢ}Korwa ase obomeka‐meku obwo bwareenge bosio bwaye

\par }{\Q okomesa gokaruta ebibembeeri bi’omorero.


\par }{\BB \par }
{\Q \VS{ⅩⅣ}Omonene agaaka enkoba korwa igoro,

\par }{\Q na eriogi ri’Oyore Igoro Mono rikaiguugwa.


\par }{\Q \VS{ⅩⅤ}Akaruta chinsara, agaserebania ababisa baye,

\par }{\Q akabaaka nokomesa.


\par }{\Q \VS{ⅩⅥ}Erio ebiambokero bi’enyancha bikarorekana,

\par }{\Q na oboroso bw’ense bokaorokigwa aarabu,

\par }{\Q ekero Omonene abatogonyerete

\par }{\Q ase okwoga kw’omoika bwe chimioro chiaye.


\par }{\BB \par }
{\Q \VS{ⅩⅦ}Omonene akarambora okoboko kwaye korwa igoro, akambwata,

\par }{\Q akandusia ase amaache amaange.


\par }{\Q \VS{ⅩⅧ}Agantooria korwa ase ababisa bane bare ne chinguru,

\par }{\Q na korwa ase abwo bangechete;

\par }{\Q barabwo nigo bareenge ne chinguru kombua.


\par }{\Q \VS{ⅩⅨ}Ekero nareenge nemechando bakandwania,

\par }{\Q korende Omonene akaba egekengero kiane.


\par }{\Q \VS{ⅩⅩ}Akang’ira aase areenge aagare,

\par }{\Q agantooria, ekiagera namogoogetie.


\par }{\BB \par }
{\Q \VS{ⅩⅪ}Omonene nigo ang’ete eng’eria y’obuya, ekiagera inde omooronge;

\par }{\Q nigo ansesenetie, ekiagera inde n’amaboko atari na komocha.


\par }{\Q \VS{ⅩⅫ}Inche nabeire ’nkobwatia chinchera chia Omonene,

\par }{\Q tintigeti Nyasae one ase ogokora amabe.


\par }{\Q \VS{ⅩⅩⅢ}Nabeire ’nkoreenda amachiiko aye onsi,

\par }{\Q na timbeti ’ngotiga emeroberio yaye echiikire.


\par }{\Q \VS{ⅩⅩⅣ}Nigo nareenge omoikeranu ase are,

\par }{\Q ’nkereenda korwa ase obobe.


\par }{\Q \VS{ⅩⅩⅤ}Omonene ong’akanire, ekiagera ’ngokora ayare boronge,

\par }{\Q na ekiagera arooche ng’a nomochenu inde.


\par }{\Q \VS{ⅩⅩⅥ}Aye Omonene nigo ore omwegenwa ase abwo bare abegenwa;

\par }{\Q nigo okweorokia ng’a nomoikeranu ore ase abwo bare abaikeranu.


\par }{\Q \VS{ⅩⅩⅦ}Aye nigo ore omochenu ase abwo bare abachenu,

\par }{\Q nigo okwanga abwo bare abakorekanu.


\par }{\Q \VS{ⅩⅩⅧ}Aye nigo ogotooria abanto bare abaitongo,

\par }{\Q korende amaiso ao nigo arigereretie abare abaenenu

\par }{\Q ase okobairania inse.


\par }{\BB \par }
{\Q \VS{ⅩⅩⅨ}Aye Omonene nigo ore etaya y’ane;

\par }{\Q Omonene one, nigo okoonchora omosunte one oba omobaso.


\par }{\Q \VS{ⅩⅩⅩ}Konde amo naye, nigo ndasirie omogaanda bw’eseegi,

\par }{\Q na ekero inde na Nyasae one nincharoke chindwaki igoro.


\par }{\BB \par }
{\Q \VS{ⅩⅩⅪ}Enchera ya Nyasae neng’ikeranu;

\par }{\Q amang’ana aye ateemirwe na gotenena.

\par }{\Q Ere nenguba ase bonsi abakomotamera.


\par }{\Q \VS{ⅩⅩⅫ}Inee! Ning’o ore Nyasae, otatiga Omonene?

\par }{\Q Ning’o ore egetare, otatiga Nyasae oito?


\par }{\Q \VS{ⅩⅩⅩⅢ}Nyasae nere eburi y’ane ye chinguru,

\par }{\Q nigo akoraa omonto omooronge ase enchera agoeta.


\par }{\Q \VS{ⅩⅩⅩⅣ}\XREF{}{{\XO ⅩⅫ:ⅩⅩⅩⅣ }{\XO{22:34:
}}{\XT{Habk 3:19}}}Ere okorire amagoro ane abeire buna ay’egesia,

\par }{\Q onkong’irie na gontenenia ase ebitunwa.


\par }{\Q \VS{ⅩⅩⅩⅤ}Ere bworokereirie amaboko ane korwana esegi, erinde amaboko

\par }{\Q ane anyare gokumba obota bw’etai.


\par }{\Q \VS{ⅩⅩⅩⅥ}“Aye kwang’eire enguba yao ase ogontooria,

\par }{\Q na ogokonywa kwao gwankorire nabeire omonene.


\par }{\Q \VS{ⅩⅩⅩⅦ}Kwang’eire aase aagare ngotaara,

\par }{\Q na amagoro ane tagotererigwa.


\par }{\Q \VS{ⅩⅩⅩⅧ}Nkabwatia ababisa bane, nkabasiria,

\par }{\Q gose tinairanete goika nkabakoora.


\par }{\Q \VS{ⅩⅩⅩⅨ}Nkabaakera inse nkabasenyenta, tibanyara koimoka,

\par }{\Q bakagwa inse y’amagoro ane, bakabugwa.


\par }{\Q \VS{ⅩⅬ}Aye nigo kwambeegete chinguru chi’okorwana esegi;

\par }{\Q okabeeka ababisa bane inse y’amagoro ane.


\par }{\Q \VS{ⅩⅬⅠ}Ogaseeria ababisa bane bagatama korwa ase inde,

\par }{\Q abangeechete ’nkabasiria kegima.


\par }{\Q \VS{ⅩⅬⅡ}Barabwo bakarigereria,

\par }{\Q korende onde tarenge obatooretie;

\par }{\Q bakarangeri’Omonene,

\par }{\Q korende ere tabaigwa.


\par }{\Q \VS{ⅩⅬⅢ}Nkabasunyunta bakaba ebuse ye riroba,

\par }{\Q nkabamionogora na kobatiringa buna esike egotachwa ase chinchera.


\par }{\BB \par }
{\Q \VS{ⅩⅬⅣ}“Aye gwantooririe korwa ase okoamererania n’abanto bane,

\par }{\Q kwandendire nabeire omogambi bw’abaanto b’ebisaku;

\par }{\Q abanto ntamanyete, bono babeire abasomba bane.


\par }{\Q \VS{ⅩⅬⅤ}Abamenyi nigo bebeegete inse y’ane,

\par }{\Q na ekero baigure chinkuma chiane, banyigwera.


\par }{\Q \VS{ⅩⅬⅥ}Abanto b’ebisaku ebiaao berusirie moyo,

\par }{\Q kobagosooka korwa ase chiburi chiabo, nigo bakoiguswa.


\par }{\BB \par }
{\Q \VS{ⅩⅬⅦ}“Omonene nigo are moyo!

\par }{\Q Ere oyore egetare kiane atogigwe!

\par }{\Q Nyasae, egetare ki’ogotooreka kw’ane, aimokererigwe igoro.


\par }{\Q \VS{ⅩⅬⅧ}Nyasae nigo akonduseria egesiomba,

\par }{\Q nabeeke abanto b’ebisaku inse y’ane.


\par }{\Q \VS{ⅩⅬⅨ}Ere nigo antooretie korwa ase ababisa bane,

\par }{\Q akanyimokereria igoro ase abare mamincha y’ane,

\par }{\Q naende agantooria korwa ase abanto abatindi.


\par }{\BB \par }
{\Q \VS{Ⅼ}\XREF{}{{\XO ⅩⅫ:Ⅼ }{\XO{22:50:
}}{\XT{Abar 15:9}}}“Aye Omonene, ase ayio ningotogie ase egati y’abanto b’ebisaku,

\par }{\Q ninterere erieta ria’o ase okoritogia.


\par }{\Q \VS{ⅬⅠ}Nyasae ong’eire inche, omorwoti oye, obobui obonene,

\par }{\Q oorokirie obwanchani botari koera ase ’nde, inche omoakwa amaguta oye,

\par }{\Q inche Daudi, na ororeria rw’ane, goika kare na kare.”




\par }\Chap{ⅩⅩⅢ}{\SH Amang’ana y’omoerio A Daudi
\par }
{\PP \VerseOne{Ⅰ}Aya naro amang’ana y’omoerio a Daudi, mosinto o Yese, omonto oyo oimokereretigwe igoro, omoakwa amaguta o Nyasae o Yakobo, omoteri bw’amatera agwansa ase Abaisraeli:


\par }{\Q \VS{Ⅱ}Omoika bw’Omonene ogokwana goetera ase inde,

\par }{\Q ring’ana riaye nigo rire ase omonwa one.


\par }{\Q \VS{Ⅲ}Nyasae bw’Abaisraeli okwanire,

\par }{\Q ere oyore egetare ki’Abaisraeli onteebirie:

\par }{\Q “Oyo okogaambera abanto ase oboronge,

\par }{\Q oyo okogaambera ase okoiroka Nyasae,


\par }{\Q \VS{Ⅳ}nigo anga buna omobaso o mambia ase bare,

\par }{\Q buna erioba rikobara emambia etari namare.

\par }{\Q Nigo anga buna obonyansi bogokiina magega embura koyatuure.”


\par }{\Q \VS{Ⅴ}“Inee! Ororeria rw’ane tirori boronge ase Nyasae?

\par }{\Q Takorete nainche okobwatana gwa kare na kare,

\par }{\Q okwo korobeirie gotari koonchoka?

\par }{\Q Inee! Nyasae tagonsesenia na gontooria,

\par }{\Q naende ang’e aya ’nganetie?


\par }{\Q \VS{Ⅵ}Korende abanto ababe nigo bare buna amagwa atugutire,

\par }{\Q atari gokunwa namaboko.


\par }{\Q \VS{Ⅶ}Omonto takoyakuna otatiga abe obwate ebioma

\par }{\Q na orotanga rwe riitimo,

\par }{\Q barabwo ’nabasaambwe n’omorero aroro agwo.”


\par }{\SH Abarwani chituoni ba Daudi
\par }
{\R (1 Amg 11:10-41)

\par }{\PP \VS{Ⅷ}Aya n’aro amarieta y’abarwani chituoni Daudi abwate: Yosebe‐Basebeti korwa Takemoni. Ere nigo areenge omonene bw’abwo batato, chituoni chi’abarwani. Ere agaita abanto amagana atan’atato ase engaki eyeemo, ase okona‐kong’wana‐ng’wania ne riitimo ria’ye.


\par }{\PP \VS{Ⅸ}Na oyo o kabere bw’abwo batato n’Eleazari, mosinto o Dodai bw’eamate y’Ahohi. Ere nigo arenge na Daudi ekero baramete Abafirisiti aase basangererekanete amo barwane esegi, na Abaisraeli bakairana magega.

\VS{Ⅹ}Korende ere agatenena, agaita Abafirisiti goika okoboko kwaye gokarosa gokananterera ase omoro.

\par }{\PP Omonene akabanyorera obobui obonene mono ase rituko riria. Erio abanto bakairana bagatunyana Eleazari, bagasakora ebisakorwa.


\par }{\PP \VS{Ⅺ}Na oyo o gatato ase abwo nere Sama, mosinto bw’Agee korwa Harari. Abafirisiti konya basangererekanire agwo, Lehi, ase omogondo orenge oichire ne ching’ende chi’egatani. Abaisraeli bagatama korwa ase Abafirisiti,

\VS{Ⅻ}korende Sama agatenena ase omogondo gati, akayorwanerera, agaita Abafirisiti, n’Omonene akarenta obobui obonene mono.


\par }{\PP \VS{ⅩⅢ}Rituko erimo, ekero kie rigesa, abanto batato ase abwo abanene emerongo etato bakageenda ase Daudi maate ase rikuruma ri’Adulamu, na Abafirisiti konya batoorire ase ense omweya y’Abarefai.

\VS{ⅩⅣ}Ase engaki eyio Daudi nigo areenge ase eburi ime, na abarwani b’Abafilisti nigo bareenge agwo Bethlehemu.

\VS{ⅩⅤ}Daudi akaba okogania amaache anywe, akabora, “Ntare konyora omonto andetere amaache inywe korwa ase ensoko eyio ere ase egeita kia Bethlehemu!”

\VS{ⅩⅥ}Erio abanto baria batato bakabinya‐binyia egati y’Abafilisti aase batoorete, bakabuucha amaache korwa ase ensoko eria yareenge ase egeita gia Bethlehemu, bakayairera Daudi. Korende Daudi tayanywa, otatiga ayaiterete koba ekeng’wanso gi’ekenyugwa ase Omonene,

\VS{ⅩⅦ}akabora, “Omonene antange tinkora bo. Inee! Inywe amanyinga y’abanto bataegerete obogima bwabo?” Ase ayio akaanga, tayanywa.

\par }{\PP Ayio naro abanto abwo batato chituoni bakorete.


\par }{\PP \VS{ⅩⅧ}Abisai, momura omwabo Yoabu bw’omokuungu Seruya ere nigo amanyekanete ase baria batato; akarwania abanto amagana atato, akababeta ne riitimo riaye, akabaita, akaba nerieta rinene ase baria batato.

\VS{ⅩⅨ}Ase baria batato ere nigo abwate ogosikwa okuya goetania abande, akaba omoraai obo, korende tareng’anetie na baria batato b’eritang’ani.


\par }{\PP \VS{ⅩⅩ}Benaya, mosinto o Yehoyada, nigo arenge omonto etuoni korwa Kabuseli. Ere agakora emeremo emenene, agaita abanto babere chituoni b’Abamoabu. Engaki ende, ekero ki’obokendu, na amagena y’embura atwete, agasoa engoro agaita endo aroro.

\VS{ⅩⅪ}Boigo agaita Omomisiri orenge omonene obwate riitimo. Akamochiera nenyimbo, akamoura riitimo riare koboko kwaye, akamoita neritimo riria riaye omonyene.

\VS{ⅩⅫ}Amang’ana aya naro Benaya, mosinto o Yehoyada, akorete; nere akaba n’erieta rinene buna abanto baria batato chituoni.

\VS{ⅩⅩⅢ}Akanyora ogosikwa okuya ase egati ya baria emerongo etato, korende tareng’anetie na baria batato b’eritang’ani. Daudi akamobeka akaba omoreendi bw’obogima bwaye.


\par }{\PP \VS{ⅩⅩⅣ}Abande ba baria emerongo etato nabwo aba:

\par }{\LI Asaeli, momura omwabo Yoabu, na Elihanani, mosinto o Dodo korwa Bethlehemu;


\par }{\LI \VS{ⅩⅩⅤ}Sama na Elika korwa Harodi;


\par }{\LI \VS{ⅩⅩⅥ}Helesi korwa Peleti, na Ira, mosinto o Ikesi, korwa Tekoa;


\par }{\LI \VS{ⅩⅩⅦ}Abieseri korwa Anatoti, na Mebunai korwa Husa;


\par }{\LI \VS{ⅩⅩⅧ}Salimoni korwa Ahohi, na Maharai korwa Netofa;


\par }{\LI \VS{ⅩⅩⅨ}Helebu, mosinto o Baana, korwa Netofa, na Itai, mosinto o Ribai, korwa Gibea, bw’egesaku gia Benjamini.


\par }{\LI \VS{ⅩⅩⅩ}Benaya korwa Piratoni, na Hidai korwa ase amagoko ang’e na Gaasi;


\par }{\LI \VS{ⅩⅩⅪ}Abi‐Aliboni korwa Araba na Asimaweti korwa Bahurimu;


\par }{\LI \VS{ⅩⅩⅫ}Eliaba korwa Saalaboni, na basinto ba Yaseni, na Yonathani;


\par }{\LI \VS{ⅩⅩⅩⅢ}Sama korwa Harari na Ahiamu, mosinto o Sharari, korwa Harari;


\par }{\LI \VS{ⅩⅩⅩⅣ}Elifeleti, mosinto bw’Ahasibai, omonto korwa Maaka; Eliamu, mosinto bw’Ahitofeli, korwa Gilo;


\par }{\LI \VS{ⅩⅩⅩⅤ}Hesiro korwa Karimeli na Paarai korwa Ariba;


\par }{\LI \VS{ⅩⅩⅩⅥ}Igali, mosinto o Nathani, korwa Soba na Bani korwa Gadi;


\par }{\LI \VS{ⅩⅩⅩⅦ}Seleki korwa Amoni na Naharai korwa Beroti, omobogoria ebirwanero bia Yoabu, omomura bw’omokuungu Seruya;


\par }{\LI \VS{ⅩⅩⅩⅧ}Ira na Garebu korwa Itiri;


\par }{\LI \VS{ⅩⅩⅩⅨ}na Uria Omohiti.

\par }{\PP Bonsi nigo bareenge emerongo etato, na batan’obabere.




\par }\Chap{ⅩⅩⅣ}{\SH Daudi ogokora omobaro bw’ abanto na kobariika
\par }
{\R (1 Amg 21:1-27)

\par }{\PP \VerseOne{Ⅰ}Naende Omonene akaba n’endamwamu enene igoro y’Abaisraeli, agasukia enkoro ya Daudi akamoteebia, “Geenda obare Abaisraeli na Abayuda.”

\VS{Ⅱ}Ase igo omorwoti agateebia Yoabu, omotang’ani bw’emegaanda yaye y’abarwani, “Bono etanana ase egati y’ebisaku bionsi bi’Abaisraeli, korwa Dani goika Beeri‐Seba, mobare abanto, erinde imanye omobaro obo.”


\par }{\PP \VS{Ⅲ}Korende Yoabu akairaneria omorwoti, “Omonene, Nyasae oo, amente abanto ara amagana atakobareka, na aye omonene one omorwoti obe moyo goika oyarore. Korende inaki ring’ana eri riakogwenera aye omonene one omorwoti?”

\VS{Ⅳ}Korende ring’ana ri’omorwoti rikaba ne chinguru igoro ya Yoabu na abatang’ani b’abarwani. Ase igo Yoabu na abatang’ani bande bakarua ase omorwoti, bakageenda kobara Abaisraeli.


\par }{\PP \VS{Ⅴ}Barabwo bakamboka Yorodani, bagatoora Aroeri, na korwa ase omochie oyio agwo ase egati ye rikura bakageenda Gadi, naende gochia Yeseri,

\VS{Ⅵ}Erio bakageenda Gileadi na ase ense ya Tatimu‐Hodisi. Naende bakageenda Dani, na korwa Dani bagaetanana bagaika Sidoni.

\VS{Ⅶ}Bakageenda Turo, omochie ore ne chindwaki, na ase emechie yonsi y’Abahivi, na ey’Abakaanani. Magega y’ayio bakageenda Beeri‐Seba ase ense y’Abayuda, ensemo ya sugusu.

\VS{Ⅷ}Magega y’emetienyi kianda na amatuko emerongo ebere, ekero baetananire ense yonsi, bakairana Yerusalemu.

\VS{Ⅸ}Yoabu akaa omorwoti omobaro bw’abaanto abaare konyara korwana esegi nemioro. Ase Abaisraeli nigo barenge abanto chilifu amagana atan’atato (800,000), na ase Abayuda chilifu amagana atano (500,000).


\par }{\PP \VS{Ⅹ}Ekero Daudi akoorire kobara abanto, enkoro yaye ekamogaambia. Erio agateebia Omonene, “Nakorire ebibe ebinene ase aya nakorire; korende b’Omonene, nagosabire onyabere inche omosomba oo, inaki nigo nakorire egento ki’oboriri mono.”


\par }{\PP \VS{Ⅺ}Ekero Daudi abogete mambia, ring’ana ri’Omonene rigaachera Gadi, omobani, oyorenge omoorori o Daudi, rikamotebia,

\VS{Ⅻ}“Geenda okwane na Daudi, omoteebie ng’a inche Omonene nigo ngoteeba iga: Nabeekire ase ore amang’ana atato; ase ayio chora erimo, eri ndagokorere.”


\par }{\PP \VS{ⅩⅢ}Erio Gadi akageenda ase Daudi, akamomanyia amang’ana ayio, akamoteebia, “Nigo origetie enchara eche ase ense yao emiaka etato?\FTNT{*}{{\FR ⅩⅩⅣ:ⅩⅢ }{\FR{24:13
}}{\FK{etato:
}}{\FT{Ekeiberania nigo keriikire “etano n’ebere”: (etato, rora 1 Amg 21:12)}}} Gose nigo origetie otame korwa ase ababisa bao emetienyi etato? Gose nigo origetie oborwaire obobe bw’ogoita abanto bosoe ense yao amatuko atato? Bono rengereria mono na ong’e amairanerio imoirere oyio ontomete.”


\par }{\PP \VS{ⅩⅣ}Daudi akairaneria Gadi, “Inche nasoire ase emechando emenene. Gaki, bono, tiga togwe ase okoboko kw’Omonene, ekiagera amaabera aye n’amanene; korende ase amaboko a Mwanyabaanto tintageti ingweo.”

\VS{ⅩⅤ}Eri’Omonene akarentera Abaisraeli oborwaire obobe, na borobwo bogaita abanto korwa mambia goika engaki yaragetwe; abanto chilifu emerongo etan’ebere (70,000) bagakwa korwa Dani goika Beeri‐Seba.

\VS{ⅩⅥ}Ekero omomalaika aramborete okoboko kwaye asirie Yerusalemu, Omonene akaonchora ebirengererio biaye ase amabe ayio, agateebia omomalaika oria orenge gosiria abanto, “Bono aisanire, ororobia okoboko kwao.” Omomalaika konya oikire ang’e nekeooreri ki’Arauna Omoyebusi.


\par }{\PP \VS{ⅩⅦ}Ekero Daudi arooche omomalaika oria orenge goita abanto, agateebia Omonene, “Rora, ninche inde omonyabibe, ninche nakorire obobe obo, korende ching’ondi echi chiane, inki chiakorete? Okoboko kwao tiga kobe igoro y’ane, na igoro y’enyomba ya tata.”


\par }{\PP \VS{ⅩⅧ}Ase rituko erio Gadi akageenda ase Daudi, akamoteebia, “Imoka oagachere Omonene egesasiimero agwo ase ekeooreri ki’Arauna Omoyebusi.”

\VS{ⅩⅨ}Ase igo Daudi akaigwera amang’ana ayio Omonene achiigete goetera ase Gadi.

\VS{ⅩⅩ}Arauna agachia korigereria akarora omorwoti na abasomba baye bagotiira goocha ase are. Erio agasooka, agatung’ama inse, akaumama ase obosio bw’omorwoti.

\VS{ⅩⅪ}Arauna akamobooria, “Omonene, omorwoti one, inaki gwachire aa ase ’nde inche omosomba oo?”

\par }{\PP Daudi akamoiraneria, “Nigo naachire ’ngore ekeooreri kiao, inyagaachere Omonene egesasiimero aiga, erinde amaakwa atangwe korwa ase abanto.”


\par }{\PP \VS{ⅩⅫ}Erio Arauna akairaneria Daudi, “omonene one omorwoti, rora kende gionsi keramogwenere ase ekeng’wanso. Ira chintang’ana echi ase ekeng’wanso ki’ogosambwa, na ebikorero ebi bi’okoora amo namakorogoto bibe chiinko chi’okogesambera.”

\VS{ⅩⅩⅢ}Arauna akaa omorwoti ebinto ebio bionsi, akamoteebia, “Tiga Omonene Nyasae oo agwanchere.”


\par }{\PP \VS{ⅩⅩⅣ}Korende omorwoti akairaneria Arauna, “Yaya taibo, korende nigo ’nkobigora korwa ase ore ase rigori bikoonigwa: tinkoruera Omonene Nyasae ekeng’wanso ki’ogosambwa nebiinto ntagoreti ase rigori.” Igo Daudi akagora ekeooreri ekio amo ne chiombe ase chitaabu, chisekeli chi’echifeta emerongo etano.

\VS{ⅩⅩⅤ}Na Daudi akaagachera Omonene egesasiimero, agwo akarua ekeng’wanso ki’ogosambwa, na eki’omorembe. Ase ayio Omonene akaigwa ogosaba gw’ense eria, na amarwaire agatangwa korwa ase Abaisraeli.

\par }