\NormalFont\ShortTitle{2 ABAKORINTO}

{\MTB RIRUUBE RIA KABERE RIA PAULO OMOTOMWA ASE

\par }{\MT ABAKORINTO

\par }{\IMT Ogochaakera

\par }{\IP Magega yogotaara Korinto ase ogotara kwaye kw’eritang’ani, na gochaka ekanisa aroro, Paulo nigo abariikerete riruube erio agokwanera ase 1 Kor 5:9-13. Riruube erio tiriarendetwe buya na tiriaikerete abanto ba Korinto abwo baganeirie korinyora. Magega yaye abakorinto abwo ba Korinto bakariikera Paulo riruube kobatebia emechando babwate. Paulo akariika riruube erio riamanyekanete buna eri’ritang’ani ase abakorinto erio kobatebia buna baranyare komenya nemechando ayio babwate.

\par }{\IP Ekero Paulo ariigete riruube eri rieritang’ani konya orobeirie gotaarera abakorinto ase ariakabere (1 Kor 16:3, 5-6).

\par }{\IP Orogendo oro rwakabere nigo rwarenge n’emechando ekiagera konya oboamate gati ya Paulo nabakorinto bwabeire obobe (1 Kor 2:1). Nonya nigo Paulo nigo abwate okogania okonene gotaarera abakorinto (2 Kor 1:15-21), korende ribaga riokobataarera, Paulo akabariikera riruube eri togosoma bono erio rikwera buya igoro yogoichana gwa Paulo.

\par }{\IP Paulo nigo akorika riruube eri ekiagera konya orobeirie kogenda Teroa korwa Efeso (2 Kor 2:12), na ase engencho atanyorete Tito aria Teroa akagenderera orogendo rwaye goika Makedonia agwo ase anyorete Tito oyio konya oikire aroro korwa Korinto. Tito agateebia Paulo amang’ana amaya buna Abakristo ba Korinto baganetie gokora okobwatana na Paulo na boigo koagacha oboamate gati ya Paulo nabarabwo (2 Kor 7:5-13).

\par }{\IP Riruube eri ria Paulo gochia ase abakorinto, buna ere engencho y’amarube a Paulo, nigo rigochaka namang’ana yokoigorera (1:1-11). Riruube eri nigo ribagire ase chinsemo isato.

\par }{\IP Ensemo yeritangani 1:12—7:16, Paulo nigo akorengereria igoro yoboamate bwaye amo nabaKristo ba Korinto, boigo Paulo nigo agokwana eki gekogera atari gotaarera abakristo ba korinto. Boigo nigo agokwanera igoro yemeremo yaye yobotomwa, eyio agoteeba buna nigo ere emeremo yomoika omochenu eyio ekoreta okobwatana.

\par }{\IP Ensemo yakabere 8:1—9:15 ase ensemo eye Paulo nigo agokwanera igoro yogokonya Abakristo ba Yerusalemu abwo barenge noboremerwa obonene ase ebinto biria bikoganerigwa ase obogima bwa kera rituko (Abar 15:26). Paulo nigo akoboria abakorinto barwe ase omoyo bw’okwerwa ase ogokonya Abakristo abwo ba Yerusalemu.

\par }{\IP Ensemo yagatato 10:1—13:10 Paulo nigo akoiranera gokwanera amang’ana yemeremo yaye yobotomwa boigo na koboria Abakristo ba korinto bamoe amasikani ase emeremo eyio.

\par }{\IOT Okobagwa kw’egetabu eke

\par }{\IO Ogochaakera
{\IOR{1:1-11}}

\par }{\IO Paulo na ekanisa ya Korinto
{\IOR{1:12—7:16}}

\par }{\IO Ogosangererigwa kw’ebiegwa ase Abakristo ba Boyahudi
{\IOR{8:1—9:15}}

\par }{\IO Paulo ogwekengera ase okobua kwaye gw’okoba omotomwa
{\IOR{10:1—13:10}}

\par }{\IO Ogokoorera 13:11



\par }\ChapOne{Ⅰ}{\SH Ogokwania na ogoaka ng’a mbuya mono
\par }
{\PP \VerseOne{Ⅰ}\XREF{}{{\XO Ⅰ:Ⅰ }{\XO{1:1:
}}{\XT{Ogok 18:1}}}Inche Paulo, omotomwa o Kristo Yeso ase ogwancha kwa Nyasae, amo noyominto Timotheo nkobariikera tore inwe abekanisa ya Nyasae ere ase Korinto amo n’abanto bonsi ba Nyasae abare ase ense yonsi y’Akaya.


\par }{\PP \VS{Ⅱ}Obuya bobe ase more na omorembe bikorwa ase Nyasae Tata oito na ase Omonene Yeso Kristo.


\par }{\SH Paulo ogoakera Nyasae mbuya mono
\par }
{\PP \VS{Ⅲ}Nyasae, Tata Omonene oito Yeso Kristo, Tata bw’amaabera, Nyasae bw’okoremia gwonsi, atogigwe.

\VS{Ⅳ}Ere nigo agotoremia ase emechando yaito yonsi, erinde naintwe tonyare koremia baria bare ase emechando ende yonsi, ase okoremia okwo twaremigwe intwe abanyene na Nyasae.

\VS{Ⅴ}Naki buna emechando ya Kristo yatobucheire, naboigo okoremigwa gwaito gwatobucheire ase enchera ya Kristo.

\VS{Ⅵ}Korende onye intwe tore ase emechando, nigo ere ase okobanyorera inwe okoremigwa na ogotooreka, na onye intwe tokoremigwa, nigo ere ase okobanyorera inwe okoremigwa, erinde monyore chinguru na okoremereria gw’okobogoria emechando eria eria tobabogoreretie intwe.

\VS{Ⅶ}Na ogosemeria gwaito ase engencho yaino nigo goteneine bokong’u, ekiagera twamanyire ng’a buna more ababwatani b’emechando eria, naboigo morabe ababwatani ase okoremigwa koria.


\par }{\PP \VS{Ⅷ}\XREF{}{{\XO Ⅰ:Ⅷ }{\XO{1:8:
}}{\XT{1 Abakr 15:32}}}Naki baminto, nigo twanchete momanye amang’ana ’emechando eria yatonyorete Asia. Chigurube chiria nigo chiaetanetie chinguru chiaito, goika tokerusia moyo koba moyo.

\VS{Ⅸ}Ee, intwe abanyene nigo twarenge nekina ki’amakweri ase emioyo yaito, erinde titwesemeria intwe abanyene, korende tosemerie Nyasae oyokobokia abakuure;

\VS{Ⅹ}oyototooretie korwa ase amakweri amanene buna aria, naende natotoorie ase ekero kegochi‐gocha. Ere ntomosemeretie ng’a nagenderere gototooria,

\VS{Ⅺ}ekero inwe boigo mogotokonya amo ase ogotosabera. Ase igo, abanto abange baakere Nyasae ng’a mbuya mono ase engencho yaito, ase obuya obo twaeirwe, ekiagera abange bagotosabera.


\par }{\SH Paulo okoonchora omooroberio orogendo kwaye
\par }
{\PP \VS{Ⅻ}Naki ogwetogia gwaito nakwo oko, ng’a chinkoro chiaito ime nigo chigotworokia, ng’a ase obogima bwaito ase ense eye na mono kobua ase egati yaino, nigo tware kogamberwa nobochenu na oborabu bw’omoyo bokorwa ase Nyasae, tari ase obong’aini bwa Mwanyabaanto, korende ase obuya bwa Nyasae.

\VS{ⅩⅢ}Naki titobarikereti inwe kende, otatiga ring’ana eri rioka moranyare gosoma na komanya. Na inche nasemeirie ng’a omoerio namonyare korimanya,

\VS{ⅩⅣ}buna motomanyete ensemo, ng’a intwe nigo tore ogwetogia kwaino, buna inwe more ase tore ase rituko riria ri’Omonene Yeso.


\par }{\PP \VS{ⅩⅤ}Ekiagera narenge nobomaene obo nkarigia gocha ase more agwo ritang’ani, erinde monyore ogosesenigwa ara kabere.

\VS{ⅩⅥ}\XREF{}{{\XO Ⅰ:ⅩⅥ }{\XO{1:16:
}}{\XT{Ogok 19:21}}}Ninganetie goetera seino ekero nkogenda Makedonia, naende nkorwa Makedonia ning’iranere seino, erinde monkoobe ase orogendo rwane gochia Boyahudi.

\VS{ⅩⅦ}Inee! Ekero narengereretie gokora aya, inarenge ne chitang’u‐tang’u koroisia emeroberio yane? Gose nigo nayeroisetie buna omonto bw’ense ore ang’e goteeba, “Ee, ee”, na, “Yaya, Yaya” ase chingaki echimo?

\VS{ⅩⅧ}Korende buna Nyasae are omwegenwa, ring’ana riaito ase more tiriarenge “Ee” na “Yaya.”

\VS{ⅩⅨ}\XREF{}{{\XO Ⅰ:ⅩⅨ }{\XO{1:19:
}}{\XT{Ogok 18:5}}}Naki Omwana o Nyasae, Yeso Kristo, oyo inche na Silivano, na Timotheo, twarandetie ase egati yaino tabeete “Ee” na “Yaya”, korende asare “Ee” nero ereo botambe.

\VS{ⅩⅩ}Naki chiira chionsi chia Nyasae nigo chire “Ee” ime asare; nakio gekogera togokwana “Amina” ase Yeso Kristo ase okoa Nyasae obonene.

\VS{ⅩⅪ}Gaki Nyasae oyotokong’irie amo nainwe ase Kristo; nere otochorete,

\VS{ⅩⅫ}naende agatobeeka ekemanyererio kiaye, agatoa Omoika oye ase chinkoro chiaito okaba intenenera.


\par }{\PP \VS{ⅩⅩⅢ}Korende inche nigo nkorigia Nyasae ambere kirori, ng’a ase okobarorera inwe amaabera tindagenda Korinto.

\VS{ⅩⅩⅣ}Tari ng’a nkogambera tore okwegena kwaino; korende nigo togokora emeremo amo nainwe ase omogooko oino, ekiagera moteneine bokong’u ase okwegena.




\par }\Chap{Ⅱ}{\PP \VerseOne{Ⅰ}Korende nkarengereria ase omoyo one, ng’a tingocha seino naende ase okobaichania.

\VS{Ⅱ}Naki onye inche nkobaichania, gaki ning’o orangokie, otatiga oria naichanirie?

\VS{Ⅲ}Inche nigo nabaiikerete ring’ana eri, erinde ngocha ting’ichanigwa na baria bagwenerete kongokia, naki ninsemeretie igoro yaino inwe mwensi, ng’a omogooko one noro oyoino mwensi.

\VS{Ⅳ}Naki ase emechando emenge na ase obororo bw’enkoro, naende ase amariga amange nigo nabarikerete, tari ng’a moichanigwe, korende monyare komanya obwanchani bwane obonge inde nabwo ase more.


\par }{\SH Okwabera omokori amabe
\par }
{\PP \VS{Ⅴ}Korende onye omonto orentire ogoichania, tang’ichaneti inche bweka, korende ase ensemo obaichanirie nainwe mwensi. Ase ogokwana igo, tinkoyakong’ia mono.

\VS{Ⅵ}Egesusuro eke omonto onga buna oyio aetwe nabange, nakio kiamoisanete.

\VS{Ⅶ}Ribaga ri’aya mbuya mwabere omonto buna oyio na komoremia, tabaisa kobugwa nogoichana, erinde erusie moyo.

\VS{Ⅷ}Ase ayio nabasoroire momworokie obwanchani bwaino.

\VS{Ⅸ}Eke nakio kiagerete nkabariikera, erinde mbateeme na komanya gose mwabeire abaigweri ase amang’ana onsi.

\VS{Ⅹ}Onde bwensi morabere inwe, nainche nimwabere. Ekero nabeire omonto, onye namwabeire egento igo namwabeire ase engencho yaino ase obosio bwa Kristo,

\VS{Ⅺ}Saitani tabaisa gotobua; naki intwe titokomocha komanya obong’ainereria bwaye.


\par }{\SH Okogania gwa Paulo kogenda Troasi
\par }
{\PP \VS{Ⅻ}\XREF{}{{\XO Ⅱ:Ⅻ }{\XO{2:12:
}}{\XT{Ogok 20:1}}}Gaki ekero naigete Teroa ase engencho y’okorandia enchiri ya Kristo, nkaigorerwa egesieri n’Omonene,

\VS{ⅩⅢ}korende tinanyora ogotimoka ase omoyo one, ekiagera ntanyorete oyominto Tito aroro. Erio nkabateebia ng’a batigare buya, nkaimoka nkagenda Makedonia.


\par }{\MS Obobui goetera ase Kristo

\par }{\PP \VS{ⅩⅣ}Nyasae aakerwe ng’a mbuya mono, ere oyogotoraa ase okobua okonene botambe ase Kristo, naende oyogosokia rimisu rigiya goetera ase tore, erinde bamomanye kera aase.

\VS{ⅩⅤ}Naki intwe nigo tore ogotioka okuya gwa Kristo ase obosio bwa Nyasae, ase abwo bagotoorigwa, na ase abwo bagosira;

\VS{ⅩⅥ}ase abwo bagosira ogotioka kw’amakweri gokorenta amakweri; ase abwo bagotoorigwa ogotioka kw’obogima gokorenta obogima. Ning’o oraisane ase amang’ana aya?

\VS{ⅩⅦ}Naki intwe titori buna abange abagokora okoonchorana okobe ase ring’ana ria Nyasae; korende buna abanto bagokwana ase oborabu bw’omoyo, buna abanto batomirwe na Nyasae. Ase obosio bwa Nyasae, nigo togokwana, tore ime ase Kristo.




\par }\Chap{Ⅲ}{\SH Abasomba bokobwatana okoyia
\par }
{\PP \VerseOne{Ⅰ}Inee! Ntwachakire naende gwetogia intwe abanyene? Gose intwe ntogwenerete, buna abande, konyora amarube are nogotogigwa gocha ase more, gose ayakorwa ase more?

\VS{Ⅱ}Inwe abanyene neriruube riaito ririikire ase chinkoro chiaito, rimanyekanete na gosomwa nabaanto bonsi.

\VS{Ⅲ}\XREF{}{{\XO Ⅲ:Ⅲ }{\XO{3:3: a
}}{\XT{Okong’ 24:12;
}}{\XO{b
}}{\XT{Yer 31:33; Ezek 11:19; 36:26}}}Igo momanyekanete buya ng’a mwabeire riruube ria Kristo, erire emeremo y’ogokora gwaito, ririikire tari ase egwino, korende nase Omoika o Nyasae ore moyo; tari ase chibao chi’amagena, korende ase chibao chie chinkoro chia Mwanyabaanto.


\par }{\PP \VS{Ⅳ}Okwo nakwo ogosemeria tore nakwo ase obosio bwa Nyasae ase Kristo;

\VS{Ⅴ}tari ng’a ntwoisanerete intwe abanyene korengereria ring’ana rinde rionsi rikorwa ase tore abanyene, korende ogoisanera gwaito nigo gokorwa ase Nyasae,

\VS{Ⅵ}\XREF{}{{\XO Ⅲ:Ⅵ }{\XO{3:6:
}}{\XT{Yer 31:31}}}oyotoisaneirie koba abasomba b’okobwatana okoyia; tari ase ririiko, korende ase Omoika. Naki ririiko nigo rigoita, korende Omoika orua obogima.


\par }{\PP \VS{Ⅶ}\XREF{}{{\XO Ⅲ:Ⅶ }{\XO{3:7:
}}{\XT{Okong’ 34:29}}}Bono onye ogokora kw’amakweri kore ase amariiko, ayariikire chinuguta na komang’erwa ase amagena, gwachete ase obonene, goika Abaisraeli tibanyara korigereria obosio bwa Musa, ase engencho y’obonene bw’obosio bwaye; na obonene obwo bogaeta,

\VS{Ⅷ}Inee, ogokora kw’Omoika tigokoba nobonene goetania boria?

\VS{Ⅸ}Naki onye ogokora gw’ekiina kwarenge nobonene, igo ogokora kw’oboronge nkore nobonene kobua mono.

\VS{Ⅹ}Naki keria kiarenge nobonene tikegwatorwa bono ng’a nkere nobonene ase engencho y’obonene boria bore obonene kobua.

\VS{Ⅺ}Ekiagera onye boria bwaetete bwarenge nobonene bwaye, boria boreo botambe mbore nobonene kobua mono.


\par }{\PP \VS{Ⅻ}Gaki, ekiagera tore nogosemeria kore buna oko, iga tore noboremu obonge gatogokwana.

\VS{ⅩⅢ}\XREF{}{{\XO Ⅲ:ⅩⅢ }{\XO{3:13:
}}{\XT{Okong’ 34:33}}}Titogokora buna Musa oyotubete obosio bwaye, erinde Abaisraeli tibanyara korigereria mono omoerio bw’obonene boria bwarenge goeta.

\VS{ⅩⅣ}Korende ebirengererio biabo bigakong’igwa. Naki nonya ngoika rituko ria reero, ekero amariiko y’okobwatana ogokoro agosomwa, egietubo ekio ekio keba tigekorusigwa, ekiagera ase Kristo bweka kiarusigwe.

\VS{ⅩⅤ}Nonya ndero ekero amachiiko a Musa agosomwa, egietubo keria ngetubete ase chinkoro chiabo.

\VS{ⅩⅥ}\XREF{}{{\XO Ⅲ:ⅩⅥ }{\XO{3:16:
}}{\XT{Okong’ 34:34}}}Korende ekero omonto akoonchokera Omonene egietubo keria nigo gekorusigwa.

\VS{ⅩⅦ}Bono Omonene nere Omoika; na aase Omoika bw’Omonene ore, agwo nao obosibore bore.

\VS{ⅩⅧ}Korende intwe twensi abatokorigereria obonene bw’Omonene namaiso atatubiri, nigo tokorora buna ase ekerore obonene obwo. Nigo tokoonchorwa koba buna omogwekano oye, na kogenda korwa ase obonene goika ase obonene. Aya nigo agokorwa n’Omonene oyore Omoika.




\par }\Chap{Ⅳ}{\SH Obotenenku ime ase ebibekerero bi’amaroba
\par }
{\PP \VerseOne{Ⅰ}Ase ayio, ekiagera tore nobosomba obo koreng’ana namaabera a Nyasae aya twanyorire, titokwa emioyo.

\VS{Ⅱ}Twangire amang’ana y’obosooku ayabisegete, gose titori gotaara ase obong’ainereria, gose gokorera ring’ana ria Nyasae noborimo. Korende ase okoorokia ayare ay’ekeene tweorokirie ase abanto bonsi ase okomanya gwe chinkoro chiabo ime, ng’a ntore nekeene ase obosio bwa Nyasae.

\VS{Ⅲ}Korende onye enchiri yaito yabisekanete, nigo yabisekanete ase abwo bagosira.

\VS{Ⅳ}Ase ayio enyasae y’ense eye yaukoirie ebirengererio bi’abwo bategeneti, erinde omobaso bw’enchiri y’obonene bwa Kristo, oyore ekieni kia Nyasae, tobaikera.

\VS{Ⅴ}Naki titori kwerandia intwe abanyene, korende Kristo Yeso buna Omonene, na intwe abanyene buna abasomba baino ase engencho ya Yeso.

\VS{Ⅵ}\XREF{}{{\XO Ⅳ:Ⅵ }{\XO{4:6:
}}{\XT{Omoch 1:3}}}Naki Nyasae oyoteebete, “Omobaso nobare korwa ase omosunte”, nere obarire ase chinkoro chiaito ime, atoe omobaso bwe chisemi chi’obonene bwa Nyasae ase obosio bwa Kristo.


\par }{\PP \VS{Ⅶ}Korende ntore nobotenenku obo ime ase ebibekerero bi’amaroba, erinde aorokigwe ng’a okobua okonene gwe chinguru nigo gokorwa ase Nyasae, gose tikori korwa ase tore intwe abanyene.

\VS{Ⅷ}Korwa ase chinsemo chionsi nigo tokomigwa, korende titori komigeka; iga togoichanigwa, korende titogokwa emioyo,

\VS{Ⅸ}iga togochandwa, korende titori gotigwa; iga togoakwa inse, korende titori gosirigwa.

\VS{Ⅹ}Botambe nigo tokobogoria ase emebere yaito ogokwa kwa Yeso, erinde obogima bwa Yeso naborobwo boorokigwe ase emebere yaito.

\VS{Ⅺ}Naki intwe ekero tore moyo, amatuko onsi nigo tokoruegwa tokwe ase engencho ya Yeso, erinde obogima bwa Yeso boorokigwe ase emebere yaito eyekonyorwa namakweri.

\VS{Ⅻ}Gaki amakweri nigo agokora emeremo ime yaito, korende obogima ime yaino.


\par }{\PP \VS{ⅩⅢ}\XREF{}{{\XO Ⅳ:ⅩⅢ }{\XO{4:13:
}}{\XT{Zab 116:10}}}Naboigo naintwe, ekiagera tore n’Omoika oria oria bw’okwegena buna eriikire, “Negenete, na ase engencho eyio ngakwana”, igo twegenire, na ase engencho eyio nigo togokwana.

\VS{ⅩⅣ}Twamanyire ng’a ere oyobogetie Omonene Yeso natobokie naintwe amo na Yeso, na atorente amo nainwe ase obosio bwaye.

\VS{ⅩⅤ}Naki amang’ana onsi nigo agokorwa ase engencho yaino, erinde obuya obwo bomentwe ase abwo abange, ogoaka ng’a mbuya mono komentwe, na Nyasae abakwe.


\par }{\SH Komenya ase okwegena
\par }
{\PP \VS{ⅩⅥ}Ase ayio, titogokwa emioyo; korende nonya omonto oito o isiko ogosarigwa, omonto oito o ime akorwe omoyia rituko ase rituko.

\VS{ⅩⅦ}Naki emechando yaito eyere y’ekero egeke gioka nemegusu, egotoroiseria obonene bwa kare na kare obore obonge mono kobua.

\VS{ⅩⅧ}Titorigereria ebinto ebikororekana, korende ebitakororekana; naki ebikororekana nebi’ekero egeke gioka, korende ebitakororekana nebia kare na kare.




\par }\Chap{Ⅴ}{\PP \VerseOne{Ⅰ}Naki twamanyire ng’a enyomba yaito ere buna eema eyere ey’ense eye, ekero erasarigwe ntore noboagacho borwete ase Nyasae, enyomba etaagachiri namaboko, eyere igoro kare na kare.

\VS{Ⅱ}Naki intwe ase enyomba eye iga togwechanda, ntore namaiga koboyigwa obomenyo bwaito aaria igoro.

\VS{Ⅲ}Ekero twaboyigwe titokororekana tore getirianda.

\VS{Ⅳ}Naki intwe, abatore ase enyomba eye ere buna eema, nigo togwechanda, toritoerwa, tari ng’a igo torigetie korusigwa ase enyomba eye, korende ntorigetie okoboyigwa konde, erinde egekonyorekana namakweri kemerwe nobogima.

\VS{Ⅴ}Gaki ere oyotoroisetie ase amang’ana aya nere Nyasae, oyotoete Omoika buna ekebwaterero giantenenera.


\par }{\PP \VS{Ⅵ}Gaki amatuko onsi nigo tore nomoyo bw’oboremu, naende twamanyire ng’a ekero tore aa ase omobere nigo tomenyete aare korwa ase Omonene,

\VS{Ⅶ}ekiagera nigo togotaara ase okwegena, tari ase okorora.

\VS{Ⅷ}Ntore nomoyo bw’oboremu, na twarorire buya kobua korua ase omobere na komenya amo n’Omonene.

\VS{Ⅸ}Ase ayio, onye tore aa, gose onye titori aa, nigo okogania gwaito kore ng’a tomogwenere ere.

\VS{Ⅹ}\XREF{}{{\XO Ⅴ:Ⅹ }{\XO{5:10:
}}{\XT{Abar 14:10}}}Naki netogwenerete intwe twensi koorokigwa ase obosio bw’ekerogo gi’ekina gia Kristo; erio kera omonto anyore koreng’ana buna are gokora ase omobere, onye bire ebiya gose onye bire ebibe.


\par }{\SH Abasani amo na Nyasae goetera ase Kristo
\par }
{\PP \VS{Ⅺ}Nabo gatwamanyire komoiroka Omonene, twateemire kong’usa abanto; korende twamanyekanire ase obosio bwa Nyasae, na inche nasemeirie ng’a twamanyekanire ase okomanya gwe chinkoro chiaino ime boigo.

\VS{Ⅻ}Titogwetogia intwe abanyene ase obosio bwaino naende, korende twabaeire ribaga ri’ogwetogia ase engencho yaito erinde monyare koba nokoiraneria ase abagwetogia ase amang’ana a isiko oka, gose tari ase amang’ana y’enkoro ime.

\VS{ⅩⅢ}Naki onye twasirerigwe nobong’aini bwaito, ayio nigo are ase Nyasae; gose onye tore nobong’aini bwaito, ayio nigo are ase engencho yaino.

\VS{ⅩⅣ}Naki obwanchani bwa Kristo nigo bogotobetereria, ekiagera twamanyire ekeene ng’a onye oyomo okuure ase engencho ya bonsi, nabo bonsi bakuure.

\VS{ⅩⅤ}Ere agakwa ase engencho ya bonsi, erio abare moyo tibaaba moyo ase engencho yabo boka abanyene, korende nase engencho yaye ere oyokwete, naende akaboka ase engencho yabo.


\par }{\SH Obogima oboyia ime ya Kristo
\par }
{\PP \VS{ⅩⅥ}Ase ayio, korwa bono intwe titomanyeti monto onde koreng’ana buna Mwanyabaanto bamomanyete; nonya intwe twamomanyete Kristo ritang’ani buna Mwanyabaanto bamomanyete, korende bono titokomomanya buna igo.

\VS{ⅩⅦ}Ase ayio, omonto karabe ime ya Kristo nigo are egetongwa ekeyia; ebia kare biaetire, rora bionsi biabeire ebiyia.

\VS{ⅩⅧ}Korende bionsi nigo bikorwa ase Nyasae, oyotobwatanirie intwe amo nere omonyene ase Kristo, nere otoeire obosomba bw’okobwatanigwa,

\VS{ⅩⅨ}ekiagera Nyasae nigo arenge ime ya Kristo, akabwatania ense amo nere omonyene, tabaabarera ogosaria kwabo; ere obekire ase tore ring’ana ri’okobwatanigwa.


\par }{\SH Amang’ana y’okobwatanigwa
\par }
{\PP \VS{ⅩⅩ}Nabo tore abatomire na Kristo; Nyasae nigo akobasorora inwe goetera ase emenwa yaito. Twabasoroire ase engencho ya Kristo: Mobwatanigwe na Nyasae.

\VS{ⅩⅪ}Nyasae omokorire ere, oyotamanyeti ebibe, koba ebibe ase engencho yaito, erio asare intwe tobe noboronge ase Nyasae.




\par }\Chap{Ⅵ}{\PP \VerseOne{Ⅰ}Na intwe gatogokora emeremo amo nere, twabasoroire timonyora obuya bwa Nyasae bosa.

\VS{Ⅱ}\XREF{}{{\XO Ⅵ:Ⅱ }{\XO{6:2:
}}{\XT{Isaya 49:8}}}Naki igo agoteeba,

\par }{\Q “Ase engaki yancheire nakoiraneretie ogosaba kwao,

\par }{\Q rituko ri’ogotooreka nagokonyete.”

\par }{\MM Rora, bono nario engaki y’ogwancherwa; rora, bono nario rituko ri’ogotooreka.

\VS{Ⅲ}Titobeka ekegocha ase onde bwensi, erinde obosomba bwaito bobaise gokwanwa bobe,

\VS{Ⅳ}korende ase kera ring’ana twenyorere ogotogigwa okuya buna abasomba ba Nyasae, ase okoganya okonge, ase emechando, ase obokong’u, ase ogochandwa,

\VS{Ⅴ}\XREF{}{{\XO Ⅵ:Ⅴ }{\XO{6:5:
}}{\XT{Ogok 16:23}}}ase ogoakwa, ase ogosibwa, ase ogokorerwa rirorooche, ase emeremo, ase okorenda, ase enchara,

\VS{Ⅵ}ase obochenu, ase okomanya, ase oboremereria, ase obwororo, ase Omoika Omochenu, ase obwanchani botari nobong’ainereria,

\VS{Ⅶ}ase amang’ana y’ekeene, ase chinguru chia Nyasae. Nigo tore nebirwanero bi’oboronge ase okoboko gw’okorio na ase okoboko gw’okobee.

\VS{Ⅷ}Twanyorire ogosikwa na ogotasikwa; togokwanwa bobe na togokwanwa buya. Twakorirwe buna abanto abang’ainereria, korende nabaanto b’ekeene tore,

\VS{Ⅸ}buna abatamanyekaneti, korende nigo tomanyekanete buya; buna abagokwa, na rora moyo tore. Twasusuirwe, korende titoitiri;

\VS{Ⅹ}twaichanigwe, korende amatuko onsi nigo tore nomogooko; tore abataka, korende twabatenenkirie abange, titori na gento, nonya nabo ntore n’ebinto bionsi.


\par }{\SH Okorigia obwanchani bw’abaonchogete
\par }
{\PP \VS{Ⅺ}Twakwanire maiso marore nainwe, Abakorinto; twaigoire chinkoro chiaito ase more.

\VS{Ⅻ}Titosiegeti chinkoro chiaito ase more, korende inwe nigo mosiegete echiaino ase tore.

\VS{ⅩⅢ}Bono nigo ngokwana nainwe buna nabana baane more. Buna twabakoreire, nainwe motokorere bo, mogareyie chinkoro chiaino.


\par }{\SH Ogokuurerwa kw’ogotasanga nabategeneti
\par }
{\PP \VS{ⅩⅣ}Timosiberanigwa rikorogoto amo nabategeneti. Naki nkobwatana ki kore ase egati y’oboronge na ogosaria? Gose ngosanga ki kore ase egati y’omobaso na omosunte?

\VS{ⅩⅤ}Naende nkobwatana ki kore ase egati ya Kristo na Beliali?\FTNT{*}{{\FR Ⅵ:ⅩⅤ }{\FR{6:15
}}{\FK{Beliali:
}}{\FT{engencho yaye; otaisaini, gose omosaria}}} Gose oyobwegenete, insemo ki abwate amo noyotegeneti?

\VS{ⅩⅥ}\XREF{}{{\XO Ⅵ:ⅩⅥ }{\XO{6:16: a
}}{\XT{1 Abakr 3:16; 6:19;
}}{\XO{b
}}{\XT{Abal 26:12; Ezek 37:27}}}Naende ngosanga ki kore ase egati ye Hekalu ya Nyasae na emegwekano y’ogosasiimwa? Naki intwe ne Hekalu ya Nyasae ore moyo, buna Nyasae ateebete,

\par }{\Q “Nimenye ime yabo, na ase egati yabo nintaare,

\par }{\Q na inche nimbe Nyasae obo,

\par }{\Q na barabwo nababe abanto baane.


\par }{\Q \VS{ⅩⅦ}\XREF{}{{\XO Ⅵ:ⅩⅦ }{\XO{6:17:
}}{\XT{Isaya 52:11}}}Ase ayio, buna Omonene agoteeba:

\par }{\Q Soka korwa ase bare, mweatanane,

\par }{\Q gose timokuna egento getachenegeti,

\par }{\Q na inche nimbaroisie.


\par }{\Q \VS{ⅩⅧ}\XREF{}{{\XO Ⅵ:ⅩⅧ }{\XO{6:18:
}}{\XT{2 Sam 7:14; 1 Amg 17:13; Isaya 43:6; Yer 31:9}}}Nimbe Iso oino,

\par }{\Q na inwe mobe abana baane, abamura na abaiseke.

\par }{\Q Nab’Omonene Omobui oteebire.”




\par }\Chap{Ⅶ}{\PP \VerseOne{Ⅰ}Abanchani baane, ekiagera tore ne chiira echio, twesibie intwe abanyene ogotacheneka kw’omobere na omoika, erio toikeranie obochenu ase okomoiroka Nyasae.


\par }{\SH Omogoko o Paulo
\par }
{\PP \VS{Ⅱ}Toigorere chinkoro chiaino; titokorereti monto onde bobe, titosareti monto, titorieti monto kiaboama.

\VS{Ⅲ}Tintebeti ring’ana eri erinde mbagambie inwe, ekiagera ritang’ani konya nabateebirie ng’a inwe nigo more ne ribaga ase chinkoro chiaito, ase ogokwa na okoba moyo amo.

\VS{Ⅳ}Ninde noboremu obonge kongokwana nainwe; ogwetogia kwane igoro ase more nokonge; naichoirwe nokoremigwa. Ase ogochandwa gwaito gwonsi naichoirwe nomogooko omonge mono.


\par }{\PP \VS{Ⅴ}\XREF{}{{\XO Ⅶ:Ⅴ }{\XO{7:5:
}}{\XT{2 Abakr 2:13}}}Naki nonya nekero twaigete Makedonia, emebere yaito tiyanyorete ogotimoka, korende togaachandwa chinsemo chionsi; isiko ekaba esegi, na ime bokaba obwoba.

\VS{Ⅵ}Korende Nyasae, oyokoremia abaichanete, agatoremia ase ogocha gwa Tito,

\VS{Ⅶ}gose tari ase ogocha kwaye gwoka, korende nonya nase okoremigwa koria aremetigwe nainwe. Agatoteebia amang’ana y’amaiga aino, na okweng’ereria kwaino, na omokia oino ase ’nde, goika nkamenta kogoka.

\VS{Ⅷ}Naki nonya nabaichanetie ase riruube riria tinkweitia (nonya neitetie ritang’ani), ekiagera narorire ng’a riruube riria ndiabaichanetie, korende nase ekero egeke gioka.

\VS{Ⅸ}Bono nagokire, tari ekiagera mwaichanetigwe, korende ekiagera mwaichanetigwe goika mokaonchoka, ekiagera nigo mwaichanetigwe ase ogwancha kwa Nyasae, erinde timonyara gosira ase ogokora gwaito.

\VS{Ⅹ}Naki ogoichanigwa okore ase ogwancha kwa Nyasae nigo gokorenta okoonchoka gokoraa gochia ase ogotooreka, gotari na kweitia; korende ogoichanigwa gw’ense nigo gokorenta amakweri.

\VS{Ⅺ}Rora buna ogoichanigwa okwo kore ase ogwancha kwa Nyasae kwabarenteire omokia, na ogwekengera, na okobea, okoiroka na amaiga amange, ogwetigana na egesiomba! Ase kera enchera mweorokererie koba motari na komocha ase ring’ana erio.

\VS{Ⅻ}Nabo, nonya nabariikerete, tindigeti ase engencho yaye ere oyokorete bobe, gose tari ase engencho yaye ere oyokoreretwe bobe, korende ogwetigana kwaino ase tore konyare koorokigwa ase more ase obosio bwa Nyasae.

\VS{ⅩⅢ}Ase ayio twaremiigwe.

\par }{\PP Na kobua ase okoremigwa okwo tokagookera mono omogooko o Tito, ekiagera omoyo oye otimokigwe nainwe mwensi.

\VS{ⅩⅣ}Naki onye ngwetogia asare ase engencho yaino, tinasoogetigwe; korende buna twabateebeetie amang’ana onsi ase ekeene, naboigo nogwetogia gwaito ase obosio bwa Tito nigo kwarenge ogw’ekeene.

\VS{ⅩⅤ}Obwanchani bwaye bw’omoyo ase more bwamentekanire, ekero akoinyora okoigwera kwaino inwe mwensi, na buna mwamoroisetie ase okoiroka na okoiguswa.

\VS{ⅩⅥ}Nagokire, ekiagera ase kera ring’ana ninde nomoyo bw’oboremu ase engencho yaino.




\par }\Chap{Ⅷ}{\SH Ogosangererigwa kw’ebiegwa ase abataka ba Yerusalemu
\par }
{\PP \VerseOne{Ⅰ}\XREF{}{{\XO Ⅷ:Ⅰ }{\XO{8:1:
}}{\XT{Abar 15:26}}}Bono nkobamanyia tore inwe abaminto amang’ana y’obuya bwa Nyasae, obo chikanisa chia Makedonia chiaetwe.

\VS{Ⅱ}Naki baria bateemetwe nemechando emenge. Nonya barenge abataka mono, omogooko obo omonge okagera bakamenta okorua kwabo.

\VS{Ⅲ}Naki nababereire kirori ng’a nigo baruete ase omoyo bw’ogwancha, ase okonyara kwabo, na goetania okonyara kwabo.

\VS{Ⅳ}Barabwo bagatosaba na gotosorora mono tobae ribaga babwatane naintwe ase ogokorera abachenu.

\VS{Ⅴ}Naende bagakora buna totasemeretie; ritang’ani bakerua abanyene ase Omonene, erio ase tore ase ogwancha kwa Nyasae.

\VS{Ⅵ}Togasorora Tito aikeranie emeremo y’obuya obo buna ayechagete ase egati yaino.

\VS{Ⅶ}Korende buna more nobonge bw’ebinto bionsi: okwegena, na ogokwana, na obong’aini, na omokia bwonsi, na obwanchani bwaino ase tore buna tobanchete inwe, nabo mobe nobonge bw’obuya obo bwonsi.


\par }{\SH Yeso bweruete koba omogwekano
\par }
{\PP \VS{Ⅷ}Tinkwaneti aya ase okobachiika, korende ase omokia bw’abaanto bande nteeme ekeene ki’obwanchani bwaino.

\VS{Ⅸ}Naki mwamanyire obuya bw’Omonene oito Yeso Kristo buna ekorete omotaka ase engencho yaino, nonya orenge omonda, erinde inwe monyare koba abanda ase obotaka bwaye.

\VS{Ⅹ}Na inche ase ring’ana eri nabaeire ay’ogosemia kwane, mbuya ase more mokoore emeremo eyio eyio mwarenge abachaki koyekora omwaka oeta. Timware koyekora rioka, korende boigo mware nokogania gw’okoyekora.

\VS{Ⅺ}Bono moikeranie ogokora okwo, erinde buna mwarenge nokogania koroisia omooroberio, naboigo mobe ang’e koyoikerania ase ebi more nabio.

\VS{Ⅻ}Naki aase ogwancha kore, iga bigwancherwa koreng’ana nebi omonto are nabio, tari ase ebi atabwati.

\VS{ⅩⅢ}Naki tindi goteeba aya, erinde abande baabatigere na inwe moritoerwe, korende amang’ana abe areng’aine.

\VS{ⅩⅣ}Ekero eke kia bono obonge bwaino bobakonye ase okoremerwa kwabo; ekero kende obonge bwabo bobakonye inwe ase okoremerwa kwaino; erio amang’ana abe areng’aine. Esemba engencho yaye omogisangio

\VS{ⅩⅤ}Buna eriikire, “Oyosangereretie ebinge tamenteiri, nere oyosangereretie ebike taremeiri.”


\par }{\SH Obotomwa bwa Tito na obw’abande
\par }
{\PP \VS{ⅩⅥ}Korende Nyasae aakerwe ng’a mbuya mono, oyobekire enkoro ya Tito omokia gocha ase more.

\VS{ⅩⅦ}Naki igo abwatete ogosorora gwaito; kobua ayio, ere akamenta koba nomokia gocha ase more ase ogwancha kwaye omonyene.

\VS{ⅩⅧ}Amo nere twatomire oyominto oria omanyekanete ase chikanisa chionsi ase okorandia kwaye kw’amang’ana amaya.

\VS{ⅩⅨ}Gose tari ase ayio oka, korende nigo achoretwe ne chikanisa agende amo naintwe ase emeremo eye y’obuya obo togokora ase obonene bw’Omonene, na koorokia ng’a intwe nigo tore ang’e kobakorera.

\VS{ⅩⅩ}Twerende ne ring’ana eri, omonto tacha gotokwana bobe ase amang’ana y’ekeegwa eke tokogaba intwe.

\VS{ⅩⅪ}\XREF{}{{\XO Ⅷ:ⅩⅪ }{\XO{8:21:
}}{\XT{Emeb 3:4}}}Gatoraganie korengereria ayare amaya, tari ase obosio bw’Omonene bweka, korende nonya nase obosio bwa Mwanyabaanto.

\VS{ⅩⅫ}Amo nabarabwo twatomire oyominto oyotwarorire ara aange ase amang’ana amange ng’a nare nomokia, na bono nare nomokia kobua, ekiagera ase ogosemeria are nakorokwo ase more.

\VS{ⅩⅩⅢ}Nabo omonto karaganie komanya amang’ana igoro ya Tito; ere nesemba
\FTNT{*}{{\FR Ⅷ:ⅩⅩⅢ }{\FR{8:23
}}{\FK{nesemba:
}}{\FT{Engencho yaye omogisangio ase emeremo
}}}yane, naende nomokori emeremo amo nainche ase okobakorera inwe; naende karaganie komanya amang’ana igoro y’abaminto barabwo nabatomwa be chikanisa, naende obonene bwa Kristo.

\VS{ⅩⅩⅣ}Nabo moorokie ase obosio bwe chikanisa obwanchani bwaino, na ogwetogia gwaito ase engencho yaino ase bare.




\par }\Chap{Ⅸ}{\PP \VerseOne{Ⅰ}Ase amang’ana y’ogokorera abachenu, tindi nengencho y’okobariikera.

\VS{Ⅱ}Naki namanyire okwebeka ang’e kwaino, okwo netogeretie ase Abamakedonia, ngoteeba ng’a abanto b’Akaya nigo bebegete ang’e korwa omwaka oeta, na omokia oino osukirie abange ase bare.

\VS{Ⅲ}Korende natomire abwo baminto, erinde ogwetogia gwaito igoro yaino tikobaisa koba okwa bosa ase ring’ana eri, erinde monyare kwebeka ang’e buna nateebete.

\VS{Ⅳ}Onye Abamakedonia bande bagocha amo nainche na tobanyore timorebeka ang’e, titocha gosooka, ekero tobasemeretie inwe. Titokwana igoro y’obosooku bwaino.

\VS{Ⅴ}Nabo narorire ng’a ningwenerete ntebie abaminto aba bantang’ane gocha ase more, na koroisia bwango ekeegwa kiaino keria mwarierete eira y’okorua korwa kare, erinde kenyare koba ang’e, buna ekeegwa, gose tari buna egento gekorugwa ase obong’iti.


\par }{\SH Okorua kw’ebiegwa ebinge, na ekeegwa kia Nyasae ase Kristo
\par }
{\PP \VS{Ⅵ}Korende inyora aya, oyogosimeka ebike nigo akogesa ebike; oyogosimeka ebinge nigo akogesa ebinge.

\VS{Ⅶ}Kera omonto tiga arue buna arengereretie ase enkoro yaye, tari ase ogoichana, gose tari ase okobetererigwa, ekiagera Nyasae bwanchire ere oyokorua nomogooko.

\VS{Ⅷ}Na Nyasae nanyare kobaichoria nobuya bwonsi ase obonge, erinde monyare koba nogoisaneka gwonsi ase ebinto bionsi, monyare komenta mono ase ogokora okuya,

\VS{Ⅸ}\XREF{}{{\XO Ⅸ:Ⅸ }{\XO{9:9:
}}{\XT{Zab 112:9}}}buna eriikire,

\par }{\Q “Osiareire ebiegwa biaye, obieire abataka,

\par }{\Q oboronge bwaye nigo boikaransete goika kare na kare.”


\par }{\MM \VS{Ⅹ}\XREF{}{{\XO Ⅸ:Ⅹ }{\XO{9:10:
}}{\XT{Isaya 55:10}}}Nere oyokorua chimbusuro na koa oyo okobusura, naende arua omogati ase okoria, nabae inwe chimbusuro, naende nachibuchie, ere nabamenteranie okwama kw’oboronge bwaino.

\VS{Ⅺ}Ekiagera mwatenenkigwe ase ebinto bionsi monyare koba nokorua gwonsi gokogera Nyasae aakerwe ng’a mbuya mono goetera ase emeremo yaito.

\VS{Ⅻ}Naki emeremo y’ogokora oko teri goisanera abachenu okoremerwa kwabo gwoka, korende yamentekire mono egere Nyasae aakerwe ng’a mbuya mono ara aange.

\VS{ⅩⅢ}Ekiagera mwaorokirie ng’a namotenene ase okorua okwo, abanto inabamotogie Nyasae ase okoigwera kwaino ase ogwatora enchiri ya Kristo, na ase okorua kwaino mwakoreire barabwo na abanto bonsi.

\VS{ⅩⅣ}Na barabwo abanyene, kobakobasabera inwe, bare namaiga amange ase more, ekiagera ase obuya boria bwa Nyasae obwo bwamentekire mono ime ase more.

\VS{ⅩⅤ}Nyasae aakerwe ng’a mbuya mono ase engencho y’ekeegwa kiaye, totanyare kogiatora buna egwenerete!




\par }\Chap{Ⅹ}{\SH Paulo okoegerera obokoreri bwaye
\par }
{\PP \VerseOne{Ⅰ}Inche Paulo omonyene nabasoroire ase obwororo na oboitongo bwa Kristo, inche nigo inde omoitongo konde amo nainwe, korende ntari aroro ninde noboremu ase more.

\VS{Ⅱ}Ee, nabasabire ng’a kondeo timba omokong’u ase ogokwana noboremu, ekiagera nebarire koba noboremu igoro ase baria bakagete ng’a intwe nigo togotaara ase engencho y’okogania kw’omobere.

\VS{Ⅲ}Naki nonya tomenyete ase ense eye, titori korwana esegi y’okogania gw’ense eye.

\VS{Ⅳ}Naki ebirwanero biaito bi’eseegi tibiri ebia Mwanyabaanto, korende mbire nokobua kwa Nyasae koiyeria chindwaki.

\VS{Ⅴ}Intwe nigo tokoiyeria ebirengererio na kera egetango kieimokereretie igoro kegotanga Nyasae tamanywa, na gosiba kera ekerengererio kenyare koigwera Kristo;

\VS{Ⅵ}gatorabe ang’e korua egesusuro ase ogotaigwera gwonsi, ekero okoigwera kwaino gwaikeranire.


\par }{\PP \VS{Ⅶ}Morigererie ayare ase amasio aino. Onye omonto ore nobomaene ase enkoro yaye ng’a ere nomonto o Kristo, tiga arengererie omonyene, ng’a buna ere are omonto o Kristo, naboigo naintwe tore abanto ba Kristo.

\VS{Ⅷ}Naki ninsa gwetogia kobua ake ase engencho y’okobua gwaito okwo twaeirwe n’Omonene, tonyare kobaagacha inwe, gose tari okobaiyeria, tinkobekwa ase obosooku.

\VS{Ⅸ}Tindigeti gocha kororekana buna iga ndigetie koboboyia ase amarube aane.

\VS{Ⅹ}Naki barabwo bateba, “Amarube aye namarito, naende nigo are amakong’u, korende ekero are amo naintwe ere omonyene nigo are omoreu, na amang’ana aye tari gento.”

\VS{Ⅺ}Tiga abanto banga buna abwo bamanye, ng’a buna tokoriika ase amarube aito ekero totari aroro, naboigo togokora gatoreo.

\VS{Ⅻ}Gaki titori noboremu kwebara amo nabarabwo abare gwetogia abanyene, gose kwereng’ania nabarabwo. Korende barabwo, ekero bakwerenga abanyene barabwo ase barabwo, na kwereng’ania barabwo ase barabwo, tibari nobong’aini.


\par }{\PP \VS{ⅩⅢ}Korende intwe titogwetogia kobua ekerengo giaito, korende ase ekerengo twagabeirwe na Nyasae, nonya nokobaikera inwe.

\VS{ⅩⅣ}Naki titori gwekinia intwe abanyene goetania ekerengo giaito buna ntotari kobaikera inwe. Naki intwe nabatang’ani tore b’okobarentera inwe enchiri ya Kristo.

\VS{ⅩⅤ}Titori gwetogia kobua ekerengo ase emeremo y’abanto bande; korende ogosemeria gwaito nigo kore ng’a koreng’ana buna okwegena kwaino gokomenteka, na emeremo yaito ase more ementeke.

\VS{ⅩⅥ}Erio tonyare korandia enchiri ase chinse chire ng’umbu yaino, titwetogia ase emeremo yakorirwe ase ensemo y’omonto onde.

\VS{ⅩⅦ}\XREF{}{{\XO Ⅹ:ⅩⅦ }{\XO{10:17:
}}{\XT{Yer 9:24}}}“Korende ere oyogwetogia tiga etogie ase Omonene.”

\VS{ⅩⅧ}Naki omonto bwancheirwe tari ere ogwetogia omonyene, korende noyo ogotogigwa n’Omonene.




\par }\Chap{Ⅺ}{\SH Paulo na’bamotomwa b’oborimo
\par }
{\PP \VerseOne{Ⅰ}Anga yaba buya onye mwandemereria ake ase oboriri bwane. Ee, namanyire ng’a mondemererie.

\VS{Ⅱ}Naki nabaroreire ribero, na eri neribero ria Nyasae; naki nabariereire boko ase omosacha oyomo, erinde nyare kobarenta buna omoiseke omwekungi omochenu ase Kristo.

\VS{Ⅲ}\XREF{}{{\XO Ⅺ:Ⅲ }{\XO{11:3:
}}{\XT{Omoch 3:1-5,13}}}Korende nairokire ng’a buna eng’iti eria, ase obong’ainereria bwaye, yang’ainete Hawa, naboigo ebirengererio biaino birasareke, na mobaise gotiga obwegenwa bwaino bw’ekeene more nabwo ase Kristo.

\VS{Ⅳ}Naki onye omonto ogocha okorandia Yeso onde omoao, otatiga oyo twarandetie intwe, gose mwanche omoika onde omoao oyomotanyorete, gose enchiri ende eng’ao eyemotanchete, igo moremereretie buya nayio.

\VS{Ⅴ}Naki igo nkagete ng’a inche tindemeiri gento eki abatomwa baria abanene bare nakio.

\VS{Ⅵ}Nonya timanyeti gokwana buya, korende obong’aini nimbwate, na ase kera enchera twaorokirie amang’ana onsi ase more.


\par }{\PP \VS{Ⅶ}Inee! Nebibe nakorire ase okweirania inse, erio mokiinigwe, ekiagera nabarandeirie enchiri ya Nyasae ntari neng’eria?

\VS{Ⅷ}Naurire abanto be chikanisa chinde enibo yabo ase okorusia eng’eria yane ase bare, erinde mbakorere inwe.

\VS{Ⅸ}\XREF{}{{\XO Ⅺ:Ⅸ }{\XO{11:9:
}}{\XT{Abafl 4:15-18}}}Inche ekero narenge amo nainwe ekero naremeretwe, timorarereti monto onde, ekiagera abaminto bagachia gocha korwa Makedonia bagankonya ase okoremerwa kwane. Ase amang’ana onsi nkerenda inche omonyene timbaraarereria nonya ng’ake, naende ningenderere gokora bo.

\VS{Ⅹ}Naende buna ekeene gia Kristo kere ime ase ’nde, omonto tari oranyare gontanga ase ogwetogia okwo ase chinsemo chi’Akaya.

\VS{Ⅺ}Nase ki? Ekiagera ntabancheti inwe? Nyasae namanyete ng’a nimbanchete!


\par }{\PP \VS{Ⅻ}Korende eri ngokora, ningenderere korikora, erinde mbatange abakorigia ribaga tibanyora ribaga ri’ogwetogia barorekane koba buna intwe tore.

\VS{ⅩⅢ}Naki abwo nabatomwa b’oborimo, bagokora emeremo ase obong’ainereria, bakweonchora babe omogwekano bw’abatomwa ba Kristo.

\VS{ⅩⅣ}Nabo tari ogokumia, ekiagera Saitani omonyene nigo akweonchora bwekora buna omomalaika bw’omobaso.

\VS{ⅩⅤ}Ase ayio tari ring’ana rigeni ng’a abasomba baye nabarabwo bakweonchora bekora buna abasomba b’oboronge. Omoerio obo nobe koreng’ana nemeremo yabo.


\par }{\SH Ogochandeka gwa Paulo buna omotomwa
\par }
{\PP \VS{ⅩⅥ}Nakwanire naende, omonto takaga ng’a inche nomoriri inde; korende namonkagera bo, monyanche buna omonto omoriri, erinde nainche boigo ninyare gwetogia ake.

\VS{ⅩⅦ}(Eri ngokwana tindi korikwana ase okobua kw’Omonene, korende buna omoriri ase oboremu obo bw’ogwetogia

\VS{ⅩⅧ}ekiagera abange bagwetogia ase engencho yabo abanyene, na inche boigo ninyetogie).

\VS{ⅩⅨ}Inwe, ekiagera more nobong’aini, nigo mokoremereria nabariri ase omogooko.

\VS{ⅩⅩ}Naki iga mokoremereria nomonto, karabakore mobe abasomba, kararie ebiaino, abasakore, kareimokererie igoro, karabaake inwe ase obosio.

\VS{ⅩⅪ}Ase obosooku bwane nigo ngokwana ng’a nigo twarenge abareu ase ogokora amang’ana aya.

\par }{\SH Emechando ya Paulo na obokong’u bwaye
\par }
{\PP Korende onye omonto ore noboremu bw’ogwetogia ase rinde rionsi (nakwanire ase oboriri), na inche ninde noboremu boigo bw’ogwetogia.

\VS{ⅩⅫ}Barabwo n’Abaiberania? Nainche boigo. Barabwo n’Abaisraeli? Nainche boigo. Barabwo noroiboro rwa Aburaamu? Nainche boigo.

\VS{ⅩⅩⅢ}\XREF{}{{\XO Ⅺ:ⅩⅩⅢ }{\XO{11:23:
}}{\XT{Ogok 16:23}}}Inee! Barabwo nabasomba ba Kristo? (Bono nigo ngokwana buna ebarimo). Inche mbuya kobua; ase emeremo kobua mono, ase ogosibwa kobua mono, ase ogoakwa goetania ekerengo, ang’e namakweri ebiro ebinge.

\VS{ⅩⅩⅣ}\XREF{}{{\XO Ⅺ:ⅩⅩⅣ }{\XO{11:24:
}}{\XT{Okoir 25:3}}}Ase Abayahudi ara gatano nkanyora ogoakwa emerongo ene otatiga okomo.

\VS{ⅩⅩⅤ}\XREF{}{{\XO Ⅺ:ⅩⅩⅤ }{\XO{11:25: a
}}{\XT{Ogok 16:22;
}}{\XO{b
}}{\XT{Ogok 14:19}}}Ara gatato ngaakwa chinyimbo, erimo ngaakwa amagena. Ara gatato ngasarekerwa nemeeri, obotuko obomo na omobaso oyomo ngaikaransa igoro y’endiba;

\VS{ⅩⅩⅥ}\XREF{}{{\XO Ⅺ:ⅩⅩⅥ }{\XO{11:26: a
}}{\XT{Ogok 9:23;
}}{\XO{b
}}{\XT{Ogok 14:5}}}nkaba ase orogendo ekero ase ekero, ase emechando ye chindooche, ase ogochandwa nabauri, ase ogochandwa neamate yane, ase ogochandwa nabaanto b’Ebisaku, ase emechando emechie ime, ase emechando y’erooro, ase emechando y’enyancha, ase ogochandwa nabaminto b’oborimo;

\VS{ⅩⅩⅦ}ase emeremo na obokong’u, ase okogeesa ara aange, ase enchara na erang’o, ase ogotanyora endagera ara aange, ase embeo na ase okoba getirianda.

\VS{ⅩⅩⅧ}Kobua ase amang’ana onsi ayare korwa isiko naro okorigereria gwe chikanisa chionsi, ayare gonchichera kera rituko.

\VS{ⅩⅩⅨ}Ning’o ore omoreu, na inche timba omoreu? Ning’o ogerire ogwe, na inche tingechigwa?


\par }{\PP \VS{ⅩⅩⅩ}Onye ngwenerete gwetogia, ninyetogerie amang’ana ’oboreu bwane.

\VS{ⅩⅩⅪ}Nyasae, Ise Omonene Yeso, oyorabakwe goika kare na kare, omanyire ng’a tindi gokwana oborimo.

\VS{ⅩⅩⅫ}\XREF{}{{\XO Ⅺ:ⅩⅩⅫ }{\XO{11:32:
}}{\XT{Ogok 9:23-25}}}Ekero narenge aaria Damesiki gabana, oyorenge inse y’omorwoti Areta, nigo arendete omochie o Damesiki, erio ambwate.

\VS{ⅩⅩⅩⅢ}Korende nkabekwa ase egetonga ime, ngaikerigwa ase ekebao ase orwaki, ngatooreka korwa ase amaboko aye. 



\par }\Chap{Ⅻ}{\SH Amaroro na Okomaanorerwa
\par }
{\PP \VerseOne{Ⅰ}Ningwenerete gwetogia, nonya tigokongwenera gento; korende bono ninkwane igoro y’amaroro na okomaanorerwa bikorwa ase Omonene.

\VS{Ⅱ}Namanyire omonto oyomo ase Kristo, yaetire emiaka ikomi na ene, omonto oyio akabogorigwa gochia igoro ya gatato, (onye orenge ase omobere tinkomanya, onye orenge isiko y’omobere tinkomanya, Nyasae nere omanyete).

\VS{Ⅲ}Na inche namanyire omonto oyio, (onye orenge ase omobere tinkomanya, onye orenge isiko y’omobere tinkomanya, Nyasae nere omanyete);

\VS{Ⅳ}igo abogoretigwe goika Paradiso ya Nyasae, akaigwa amang’ana atagwatoreka, ayatagwenerete Mwanyabaanto ayakwane.

\VS{Ⅴ}Ase engencho y’omonto oyio ninyetogie; korende ase engencho yane tingwetogia, otatiga ase oboreu bwane.

\VS{Ⅵ}Naki onye ndigetie gwetogia anga tinaba omoriri, ekiagera nintebe ekeene. Korende ninyetange, omonto tambarera kobua aya aroche ase ’nde, gose koyaigwa korwa ase ’nde.

\VS{Ⅶ}Erinde timbaisa gocha koenena goetania ekerengo, ekiagera ase obonge bw’okomaanorerwa okwo, nkaegwa riigwa rimbetete ase omobere, omotomwa o Saitani, ang’ake, timbaisa gocha koenena goetania ekerengo.

\VS{Ⅷ}Ase engencho y’egento eke ngasaba Omonene ara gatato kendue.

\VS{Ⅸ}Korende aganteebia, “Obuya bwane bwagoisanire, ekiagera chinguru chiane chiaikeranirie ase oboreu.” Nabo ninyetogerie amareu aane ase omogooko, erio chinguru chia Kristo chiikaranse igoro ase ’nde.

\VS{Ⅹ}Ase engencho ya Kristo nagweneirwe namareu, na ogochaaywa, na obokong’u, na okorosigwa, na emechando yonsi; ekero inde omoreu, erio nario inde ne chinguru.


\par }{\SH Ogwechanda gwa Paulo ase ekanisa ya Korinto
\par }
{\PP \VS{Ⅺ}Nabeire omoriri, korende inwe mwambetereirie koba bo. Inche ningwenerete ntogigwe nainwe, ekiagera tindemeiri gento eki abatomwa baria abanene baare nakio, nonya tindi gento.

\VS{Ⅻ}Ekeene ebimanyererio bi’omotomwa bw’ekeene nigo biaorogetigwe egati yaino ase oboremereria bwonsi ase ebikone, na amakumia, na ogokora gwe chinguru.

\VS{ⅩⅢ}Naki ngento ki moremeire kobua chikanisa chinde, otatiga inche timbaraarereti? Monyabere okomocha okwo!


\par }{\PP \VS{ⅩⅣ}Rora, ekero eke nekia gatato inche nabeire ang’e gocha ase more. Tinkobaraarereria, naki tindi korigia ebinto biaino, korende inwe abanyene, ekiagera abana tibagwenereti kobagachera abaibori enibo, korende abaibori bagachere abana.

\VS{ⅩⅤ}Ase omogooko omonge ninyebeke, naende ninyerue ase engencho y’emioyo yaino. Onye nkomenta kobancha mono, Inee, ningwenerete koremerwa obwanchani?

\VS{ⅩⅥ}Korende abe bo, inche timbaraarereti, korende ekiagera inde omong’aini nkabanyora ase obong’ainereria.

\VS{ⅩⅦ}Inee! Nabaurete gento goetera ase onde bwensi natomete ase more?

\VS{ⅩⅧ}Ngasorora Tito agende; ngatoma oyominto oria amo nere. Inee! Tito nabaurete gento? Titwagendete ase Omoika oria oria? Titwataarete ase chimbaratero chiria chiria?


\par }{\PP \VS{ⅩⅨ}Inee! Mokagete ng’a iga togwekengera ase more naende? Ase obosio bwa Nyasae nigo togokwana ase Kristo. Na aya onsi akorirwe ase okobaagacha inwe abanchwa.

\VS{ⅩⅩ}Naki nairokire, ng’a inse gocha timbanyora buna ndigetie kobanyora; naende ndorekane ase more, tari buna morigetie inwe. Aande gose mbanyore more neriomana, ne ribero, na endamwamu, na okweancha, na ogoitania, na okogenkana, na oboenenu, ne rirorooche.

\VS{ⅩⅪ}Naende nairokire, ng’a inse gocha naende, Nyasae one nankeyie inse ase more, nimbaichanere mono ase abwo bamochete kare, abataonchogete korwa ase eubi, na obotomani, na obonyaka obwo bare kwenaria.




\par }\Chap{ⅩⅢ}{\SH Ogokuurera gwa Paulo
\par }
{\PP \VerseOne{Ⅰ}\XREF{}{{\XO ⅩⅢ:Ⅰ }{\XO{13:1:
}}{\XT{Okoir 17:6; 19:15}}}Ekero eke nekia gatato ngocha ase more. Ase emenwa y’abarori babere gose batato kera ring’ana nariikeranigwe.

\VS{Ⅱ}Natang’anete kobamanyia, ekero narenge seino eria kabere, naboigo bono ntaracha natang’anire komanyia abwo bakorete ebibe kare, na abande bonsi, ng’a tinkobaabera,

\VS{Ⅲ}ekiagera morigetie ekiorokererio gia Kristo ng’a ere nigo agokwana ime yaino. Ere tari omoreu ase more, korende nare ne chinguru ime ase more.

\VS{Ⅳ}Naki igo abambetwe ase oboreu, korende moyo are ase okobua kwa Nyasae. Naki intwe nigo tore abareu asare; korende natobe moyo amo nere ase okobua kwa Nyasae gocha ase more.


\par }{\PP \VS{Ⅴ}Erenge inwe abanyene emioyo yaino gose more ase okwegena; eteeme inwe abanyene. Gose timwemanyeti ng’a Yeso Kristo nare ime ase more? Onye taibo, rirorio mwangirwe!

\VS{Ⅵ}Korende nasemeirie ng’a namomanye ng’a intwe titwangiri.

\VS{Ⅶ}Korende twasabire Nyasae, timokora rinde rire riibe, tari ng’a intwe tororekane twancheirwe, korende inwe mokore erire rigiya, natoisa koba intwe buna abangirwe.

\VS{Ⅷ}Naki titokonyara gokora ring’ana mamincha y’ekeene, korende ase ekeene.

\VS{Ⅸ}Naki twagokire ekero intwe tore abareu, na inwe more ne chinguru. Eri twasabire neri, ng’a moikeranigwe.

\VS{Ⅹ}Ase engencho eyio nariikire aya ekero ntari agwo, erinde nkoba agwo tinkorera obotindi ase ekerengo gi’okobua koria naetwe n’Omonene ase okobaagacha, gose tari ase okobatagora.


\par }{\SH Omoerio
\par }
{\PP \VS{Ⅺ}Omoerio, abaminto, motigare buya. Mobe abaikeranu, moremigwe, mobe nomoyo oyomo, momenye ase omorembe. Na Nyasae bw’obwanchani na bw’omorembe abe amo nainwe.

\VS{Ⅻ}Kwanania ase okonyunyuntana ase obochenu. Abachenu bonsi baabakwanirie.


\par }{\PP \VS{ⅩⅢ}Obuya bw’Omonene Yeso Kristo, na obwanchani bwa Nyasae na okobwatana kw’Omoika Omochenu bibe amo nainwe mwensi.

\par }