\NormalFont\ShortTitle{SIRA}

{\MTB OBONG’AINI BWA YOSHUA MOSINTO O

\par }{\MT SIRA

\par }{\IMT Ogochaakera

\par }{\IP Obong’aini bwa Yeso omwana o Sira, ekio nainde kemanyekanete buna Ekiresiasitika nigo kiarigetwe ase omonwa bw’Ekeiberania n’omonto omanyekanete buna Yoshua (gose Yeso) nyuma yaye kegaonchorwa ase omonwa bw’Ekeyunani n’omochokoro oye. Egetabu eke nigo kebwate amang’ana a kare y’obong’aini bw’Abaiberania, boigo nakobeka okoegerera ase Edini y’Abayahudi ase okoorokia buna Nyasae oeire abanto baye obong’aini. Amorokererio amange are oo naria buna okoba boronge ase ogokora amang’ana amaronge, ayio akoorokigwa ase obweng’e gose obotambe goetera ase emebayeno.

\par }{\IOT Okobagwa kw’egetabu eke

\par }{\IO Ase ogotogia obong’aini ensemo I 1:1—23:27

\par }{\IO Ase ogotogia obong’aini ensemo II 24:1—50:21



\par }\ChapOne{Ⅰ}{\SH Ase Ogotogia Obong’aini
\par }
{\PP \VerseOne{Ⅰ}Obong’aini bwonsi nigo bokorwa ase Omonene, nigo bore ase are kare na kare.

\VS{Ⅱ}Niing’o oranyare kobara omochanga o nyancha, gose chintonyi chi’embura? Niing’o oranyare kobara amatuko a kare na kare?

\VS{Ⅲ}Inee, mboare ki bore korwa ase ense gochia igoro? Inee, obogare bw’ense ng’aki bong’ana? Obotambe bw’Enyancha ng’aki bong’ana? Niing’o omanyete okomanya kw’obong’aini? Ningo orairanerie amaborio aya?

\VS{Ⅳ}Obong’aini nigo bwatongetwe gento kende gionsi konya getaratongwa, na okomanya nao kwarenge korwa kare.

\VS{Ⅵ}Niing’o bw’orogetigwe oboroso bw’obong’aini? Niing’o oranyare chisemi chi’obong’aini?

\VS{Ⅶ}Niing’o bworokererigwe oboroso bwe chisemi? Niing’o omanyete chimbachero chi’echisemi.

\VS{Ⅷ}Noyomo bweka obwate chisemi na nigo akairansete ase ekerogo kiaye kiobonene nere Omonene

\VS{Ⅸ}Nyasae omonyene nere omotongete obong’aini; ere nere omoroche na komorenga, naende omoikerania ase chigasi chiaye chionsi.

\VS{Ⅹ}Chisemi igo are gati-gati ya kera egetongwa; Nyasae nigo akomoitororera chisemi omonto oyo anchete.

\VS{Ⅺ}Okomoiroka Nyasae nigo gokorenta ogwetogia n’amasikani, nigo gokorenta egutwa y’omogooko.

\VS{Ⅻ}Komoiroka Nyasae n’okogokia omoyo, nigo gokorenta omogooko korwa enkoro, na komenta obogima komenya chingaki chintambe.

\VS{ⅩⅢ}Oyomomanyete Nyasae, oyio kaa nasesenigwe, engaki yaye y’ogokwa omonto oyio nasesenigwe.

\VS{ⅩⅣ}Okomomanya Nyasae noro omochakano bwe chisemi, chisemi nigo atongetwe n’obwegenwa korwa ase enda yang’ina.

\VS{ⅩⅤ}Chisemi bwebekeire oboroso bwa kare na kare gati y’abanto n’ororeria rogochia gocha ndokiine ase chisemi.

\VS{ⅩⅥ}Okomomanya Nyasae obwo n’oboikeranu, Chisemi nigo akobaikerania abanto ase rigesa riaye.

\VS{ⅩⅦ}Chisemi nigo agoichoria chinyomba chiabo n’ebinto bionsi abanyene enyomba baganetie ase ebiage n’amarongo abo ase rigesa riaye.

\VS{ⅩⅧ}Okomwancha Nyasae nigo enga buna okobekerwa engobo y’echisemi, n’echisemi nigo akorenta omorembe amo n’obogima obuya bw’omobere.

\VS{ⅩⅨ}Nyasae nigo amoroche chisemi na komorenga, agatwa buna embura na kworokia ense n’obong’ani amo n’okomanya, na kobaa omogooko baria bagosanga amo nere.

\VS{ⅩⅩ}Okomomanya Nyasae n’oboroso bwe chisemi, n’echinsagia chiaye nigo chire n’obogima obotambe.


\par }{\SH Okwerita
\par }
{\PP \VS{ⅩⅫ}Okobwatwa n’obororo tiyancheiri, ekiagera obororo nigo bokorenta ogosirigwa kw’omonto.

\VS{ⅩⅩⅢ}Omonto omoremereria nigo akoganya egento goika engaki egwenerete, erio omoerio oye omonto oyio nigo omogooko okomochera buna ensoko.

\VS{ⅩⅩⅣ}Omonto oyio nigo agotanga amang’ana are gochia komonyora goika engaki egwenerete, erio nario abanto abange baratogie chisemi chiaye.


\par }{\SH Obong’aini n’ogwekanya ase Nyasae
\par }
{\PP \VS{ⅩⅩⅤ}Ebigancha bi’echisemi biachoire emebayeno y’obong’aini, korende abanyabibe tibari na gento, otatiga ogochecheria gochia ase chinyasae.

\VS{ⅩⅩⅥ}Onye gotagete chisemi, bwatia ebirage, na Nyasae nere n’akoe chisemi.

\VS{ⅩⅩⅦ}Ase igo okomoiroka Nyasae n’echisemi nokworokereria, nigo akogokigwa n’obwegenwa amo n’obwororo.

\VS{ⅩⅩⅧ}Tobaisa komocha komoigwera Nyasae, gose kogenda asare n’omoyo bw’oborimo.

\VS{ⅩⅩⅨ}Tobaisa koba omwerori bosio bw’abaanto, renda omonwa oo.

\VS{ⅩⅩⅩ}Tobaisa koba n’obwerori ekiagera nigo oragwe na kwerentera obosooku. Omonene naorokie onsi aria are aya bobisi na kogokeeyia bosio abanto bonsi ase esinagogi, ekiagera tocheti aroro kore n’amasikani ase Nyasae, korende n’ogochecheria ase enkoro eichire n’oborimo.




\par }\Chap{Ⅱ}{\SH Obwegenwa ase Nyasae
\par }
{\PP \VerseOne{Ⅰ}Omwana one, onye gokomokorera Nyasae, kabe ang’e konyora amatemwa amakong’u kegima.

\VS{Ⅱ}Kabe omwororo na obe n’omoyo oyomo; na tokumia ekero emechando egokonyora.

\VS{Ⅲ}Motunyane Nyasae tomotiga nonya ng’ake, erio nosesenigwe ase omoerio bw’obogima bwao.

\VS{Ⅳ}Yaanche onsi ay’arabe agokonyora; nonya are ayemechando n’ogochaaya yaremerererie.

\VS{Ⅴ}Amagena y’Etaabu nigo agosambwa ase eriiko riomorero boigo nabo ere ase abanto baria bancheire na Nyasae

\VS{Ⅵ}Mosemerie Omonene, nere nagokoonye, bwatia enchera endonge na komosemeria omonene bweka.

\VS{Ⅶ}Inwe baria momwegenete Omonene ganya amaabera aye, timoonchoka korwa asare erio morabaise kogwa.

\VS{Ⅷ}Inwe baria mwensi abamomoirogete Omonene, mosemerie ere bweka erio ’na monyore eng’eria yaino.

\VS{Ⅸ}Inwe baria momoirogete Omonene, twara ogosemeria ase omogooko n’ogoesenigwa na amaabera akare na kare.

\VS{Ⅹ}Morengererie ebigori biaetire erio mweborie: Ning’o Omonene anagotiga oyio omosemeretie ere? Omonene onagotiga monto onde bwensi oyio ogendererete ase okomosika? Omonene onagotiga omonto onde bwensi oyio okomosaba?

\VS{Ⅺ}Omenene Nyasae n’omwororo naende n’omonyamaabera, Nigo agotwabera ebibe biaito na gotorenda korwa ase emechando yaito.

\VS{Ⅻ}Oragereriigwe omonto otateneini bokong’u oyore n’echitang’atang’u ase omoyo oye! Oragereriigwe omonyabibe n’otabwateti enchera y’omonene.

\VS{ⅩⅢ}Baragereriigwe abanto baria bare n’obwoba ase emioyo yabo ime naboigo abanto batari n’okwegena! Abanto buna abwo tabakonyara korendeka.

\VS{ⅩⅣ}Mwaragereriigwe inwe abanto aba mwasiririe ogosemeria kwaino ase Nyasae, korende ’naki morakore ekero Omonene Nyasae arabae egesusuro?

\VS{ⅩⅤ}Baria bamoiregete Nyasae tibari kwanga koigwera ebirage biaye; na baria bamwanchete nigo bakomenya buna ere aganetie bamenye.

\VS{ⅩⅥ}Baria bamoirogete na bamwanchete Nyasae goika barigie komogokia na bakobwata ebirage biaye.

\VS{ⅩⅦ}Baria bamoirogete Nyasae nigo bare ang’e komokorera botaambe, barabwo abwo nigo bagwekeyia bosio bwaye na koboora iga:

\VS{ⅩⅧ}Tiga twebeke ase amaboko a Nyasae na tari ase amaboko a Mwanyabaanto. Ekiagera ase obonene bw’omonto oyio, nabo borabe buna amaabera aye.




\par }\Chap{Ⅲ}{\PP \VerseOne{Ⅰ}Abana baane, tegererera ogesemia gwa Iso. Kora buna ’nkobateebia, erio ’monyore obuya;

\VS{Ⅱ}ekiagera Omonene Nyasae oeire abaiso okobua igoro y’Abana babo na goikerania okobua kw’abang’ina gochia ase abana babo.

\VS{Ⅲ}Oyokoigwera ise nigo akwenyorera amaabera korwa ase ebibe biaye;

\VS{Ⅳ}na onye gosigete nyoko ’mbwegachere obotenenku obonge.

\VS{Ⅴ}Oyosigete ise oyio nagokigwe n’Abana baye ere omonyene, n’ekero arasabe omwana kende gionsi omwana namotegerere.

\VS{Ⅵ}Mwana onde bwensi osigete ise na komogokia ng’ina oyio namenye obogima obotambe.

\VS{Ⅶ}Abana, igwera abaibori baino buna koreng’ana omosibwa akoigwera omonene oye.

\VS{Ⅷ}Oigwere iso ase amang’ana na ase amakora, nario oranyore ogosesenigwa

\VS{Ⅸ}Ekiagera ogosesenia gwaiso nigo kogokong’ia ororeria rw’abana baye, korende okoragereria kwa nyoko nigo kogosiria oboroso bw’Ororeria rw’egesaku ekio.

\VS{Ⅹ}Omwana one tobaisa gochaaya iso, ekiagera ogochaaya iso tigokorenta buya bonde bwonsi.

\VS{Ⅺ}Ogosika kwao aye omonyene nigo gokorwa ase amasikani aria okorwa gochia ase iso.

\VS{Ⅻ}Omwana one, orende iso ekero abeire omogotu, gose tomosiibia obororo.

\VS{ⅩⅢ}Nonya nekero chisemi chi’amoereire, omoremererie; gose tomosiereria ase engencho ore n’echinguru n’obuya bw’omobere.

\VS{ⅩⅣ}Nyasae omobui takweba obuya boria gwakorerete iso, obuya obwo mbokorentere amaabera korwa ase ebibe biao.

\VS{ⅩⅤ}Ase rituko ri’emechando, ’ng’a riinyorwe ekero ebibe birabeere buna amagena y’embura buna akobeera ase amache amaberu.

\VS{ⅩⅥ}Oyokomotuguta ise oyio okorire chimuma as obosio bw’Omonene Nyasae; oyokorenta obororo ase ng’ina oyio onyorire okoragererigwa kwa Nyasae.

\VS{ⅩⅦ}Omwana one, kabe omoitongo ase orogendo rwao ase amang’ana ande onsi, naye ’na bwanchwe na baria bonsi banchirwe n’omonene.

\VS{ⅩⅧ}Buna ore omonene ang’ana naboigo bwekeyie ase enchera eyio eyio.

\VS{ⅩⅩ}Chinguru chia Omonene Nyasae nechinene kobua, korende nigo agotogigwa na baria bare n’ogwekeyia.

\VS{ⅩⅪ}Tobaisa korigia ebinto ebire ebikong’u ase ore, gose korigia ebinto bire aare n’okobua kwao.

\VS{ⅩⅫ}Bwata mono ayio gwatebeetigwe gokora, toganeirie gwechandera amang’ana ayio abisekanete

\VS{ⅩⅩⅢ}Tobaisa gwesoyia ase amang’ana akobweete chinguru, ekiagera ayio onsi okworokigwa ’ng’aete ase ebirengererio bia Mwanyabaanto.

\VS{ⅩⅩⅣ}Ekiagera abange basiriigwe ase ogwekora koba kemanyi ’ng’a mbamanyete mono kegima, korende ogwekaga kwabo gwasiririe ebirengererio biabo.

\VS{ⅩⅩⅤ}Onye tobwati amaiso tokonyara korora; tobaisa kweganeria obong’aini onye tobobwati.

\VS{ⅩⅩⅥ}Omonto omwerori nigo agokoorera aabe; n’oyobwanchete amabe nigo agosirigwa.

\VS{ⅩⅩⅦ}Omonto omwerori nigo akobugwa n’emechando; omokori amabe nigo agwetindeka ase ebibe kera engaki.

\VS{ⅩⅩⅧ}Emechando y’omonto omwerori teri kogwenigwa, ekiagera obobe boria bwamerire emeri ime yaye.

\VS{ⅩⅩⅨ}Omonto omong’aini nigo akorengereria emebayeno omoyo oye ime; ng’a koba omonto ogotegerera obwo nabwo obong’aini

\VS{ⅩⅩⅩ}Buna amaache akorimia omorero omotindi mono, nabo n’ekengwanso ki’omotaka gekorenta okwaberwa kwe’ebibe bi’omotaka.

\VS{ⅩⅩⅪ}Oyokororera oyomwabo amaabera nigo akorengereria aare, erio engaki y’emechando okoonywa.




\par }\Chap{Ⅳ}{\PP \VerseOne{Ⅰ}Omwana one, torina omotaka ribaga riokonyora enibo yaye, gose omotange omonto konyora okogania kwaye.

\VS{Ⅱ}Tochanda omonto ekero are n’enchara, gose komogechia omonto ore n’emechando.

\VS{Ⅲ}Tobaisa komentera omonto emechando kare n’eyende, gose konyoorwa korua ekeegwa kiao gochia ase omotaka onye okogosaba kende.

\VS{Ⅳ}Tibwanga komokoonya omonto okogosaba egento ere kare n’okogania, gose komoa egento getaisainie okogania kwaye.

\VS{Ⅴ}Tobaisa kwebacha kororana n’omonto omotaka, ekiagera nigo oramoe ribaga riogokoragereria.

\VS{Ⅵ}Omonto omotaka aise gokoragereria ekiagera are n’obororo bw’okoremerwa, Omotongi oye nigo akoigwa esara yaye.

\VS{Ⅶ}Yegokie eamate yao, erio egokigwe naye, tugama n’amasikani bosio bw’abanene bao.

\VS{Ⅷ}Tegerera kegima, tobaisa gotegerera omonto omotaka, gose ekero akogokwania toitaba n’obwororo.

\VS{Ⅸ}Bogoria omonto ochandegete inse y’echinchera chia abachandi, gose tobaisa koba n’echitang’u-tang’u ekero okonacha ekiina.

\VS{Ⅹ}Kabe ise baanto ase chintakana buna omosacha, na ng’ina baanto ase bare buna omokungu; Naende nobe buna omwana bw’oyore igoro mono, nere nagwanche goetania nyoko.

\VS{Ⅺ}Chisemi nigo chigotogia abana baye, na gokoonya baria bagochirigia.

\VS{Ⅻ}Oyo omwanchete chisemi, nigo anchete obogima. Baria bakomorigia chisemi nigo bakoboka maambia chuni erio bachia komorigia, erio baichorwa n’omogooko.

\VS{ⅩⅢ}Oyokomobwatia chisemi nigo akonyora amasikani, na Nyasae omosesenia ande onsi ase agochia.

\VS{ⅩⅣ}Baria bakomokorera chisemi, nigo bakomokorera Omonene; Nyasae nigo anchete abanto baria bamwanchete chisemi.

\VS{ⅩⅤ}Oyokomoigwera chisemi, oyio nanachere chinse ekiina, n’oyokomotegerera chisemi namenye n’omorembe.

\VS{ⅩⅥ}Oyore omwegenwa nanyore chisemi, na baria bare abagisangio baye mbagendere koba nere.

\VS{ⅩⅦ}Ritang’ani obong’aini nigo borakoire ase chinchera chinkong’u. Nigo borakwoboyie erio okagere buna tokonyara kogenderera. Amasikani boganetie nabo arabe ayemechando, korende nakobeke ase ogotemwa n’amaganio aye goika bwakwegenire buya.

\VS{ⅩⅧ}Nyuma yaye omochera ara rimo rioka na komogokia na komoteebia obobisi bwaye.

\VS{ⅩⅨ}Korende omonto oyio karamoche, narwe bwoye nakomotiga ase obosiru bwaye omonyene.

\VS{ⅩⅩ}Erende korwa ase obobe ase chingaki chibwenerete erio bwetangere amabe, erio tibweretera obosoku aye omonyene.

\VS{ⅩⅪ}Ekiagera obosoku mboreo bokoraa omonto gochia aase ebibe, korende obosoku mboreo bokorenta amasikani.

\VS{ⅩⅫ}Tobaisa koorokia ogwanchereria ase ogotanyora kwao gose ogwanchereria

\VS{ⅩⅩⅢ}Totiga gokwana ase chingaki chibwenerete, gose tobisa obong’aini bwao.

\VS{ⅩⅩⅣ}Ekiagera obong’aini bwao nigo bokomanyekana goetera ase aria ogokwana, n’echisemi chiao goetera ase amang’ana aria ogokwana.

\VS{ⅩⅩⅤ}Tobaisa koamereria ekeene, korende bwerende ase ogotamanya kwao.

\VS{ⅩⅩⅥ}Torora obosoku koangama ebibe biao, tobaisa gotema gotanga amache agoeta.

\VS{ⅩⅩⅦ}Tobaisa gwancha koragwa n’omonto omoriri, gose gokora ogwanchereria ase oria okoraa

\VS{ⅩⅩⅧ}Rwanerera ekeene nonya ngoika amakweri, ekiagera Omonene Nyasae nakorwanerere.

\VS{ⅩⅩⅨ}Toba omwango ase ogokwana, gose omworo ase emeremo yao.

\VS{ⅩⅩⅩ}Toba buna endo nyomba mwao, gose tonya gokagera abasomba bao.

\VS{ⅩⅩⅪ}Toba omonto oganetie kona koegwa rioka, gose toba omokongu ase okoa abande.




\par }\Chap{Ⅴ}{\PP \VerseOne{Ⅰ}Tobaisa kobeke okwegena kwao gwonsi ase enibo yao, naende toteeba ng’a: “Inche nimbwate enibo eisaine.”

\VS{Ⅱ}Tobaisa koraagwa n’ebirengerio biokogania okobe, gose ase okong’uswa n’echinguru echiao, ase okobwatia okogania okobe kwomoyo oo.

\VS{Ⅲ}Tobaisa goteeba ng’a: “Ning’o oranyare kombua?” Ekiagera ase obomaene goika akoe egesusuro.

\VS{Ⅳ}Tobaisa goteeba ng’a: “Nakorire ekebe, korende bono, ninki rende kiaba ekebe?” Ekiagera Omonene tari kobwatwa n’obororo ase obwango.

\VS{Ⅴ}Tobaisa konara konakwaberwa, gose komenta ekebe igoro ase ekebe.

\VS{Ⅵ}Tobaisa goteeba ng’a: “Amabera a Nyasae n’amange, ere n’anyabere ebibe biane ebinge.” Inyora ng’a Nyasae nabwate amaabera nere nkobwatwa are obororo, n’obororo bwaye nigo b’ogosiria abanyabibe.

\VS{Ⅶ}Tonyorwa komoiranera Omonene Nyasae, totebana komoiranera rituko ase rituko; ekiagera endamuamu ya Nyasae nigo eragwokere mosiabano, n’engaki y’okonacha ekiina nigo orasirigwe.

\VS{Ⅷ}Tibwegena enibo y’oborimo, ekiagera tekogokoonya kende gionsi.

\VS{Ⅸ}Tobaisa koirura engano yao ase kera ekarambauti gose kobwatia amang’ana onde bwensi, gose chingencho chi’omonyaborimo.

\VS{Ⅹ}Bono tenena bokong’u ase okomanya kwao, n’amang’a ao tiga abwatane n’okomanya kwao.

\VS{Ⅺ}Kabe omwango ase ogotegerera, n’omong’ora na korenda ng’a ninki okoiraneria.

\VS{Ⅻ}Onye komanyete ring’ana erio, moiranerie oyomino, ing’ana’ rinde rionsi erio otamanyeti kira kiri takoiraneria.

\VS{ⅩⅢ}Amasikani amo n’obosoku nigo bikorwa korwa ase amang’ana agokwanwa.

\VS{ⅩⅣ}Tobaisa gwancha kwenyorera amasikani ase okwemurungania, tibwancha kobana amabe agochia kobanyora abanto baande. Ekiagera koreng’ana buna obosooku bokomonyora omoibi, naboigo okonacherwa ekiina koramonyore omonto omonyaborimo.

\VS{ⅩⅤ}Tobaisa koba n’okomocha ase ’ng’ana rinde rionsi riike gose rinene, gose koba omobisa ekero otakeire koba omosani.




\par }\Chap{Ⅵ}{\PP \VerseOne{Ⅰ}Chimbwa chimbe nigo chikoreta obosooku amo n’ogotogonyerwa, buna ayakomonyora omonto omorimo naende omonyabibe.

\VS{Ⅱ}Tobaisa gwancha kogamberwa n’okogania kwao okobe, ekiagera okogania okwo nigo korataborane omoyo oo buna eeri

\VS{Ⅲ}eraimokerereri ebisago bi’emete yao na gotuguta amatunda ao onsi. Erio otigare buna omote bwomire.

\VS{Ⅳ}Okogania okobe nigo kogosiria omonto omonyene, erio yagera osekererwa n’ababisa baye.

\VS{Ⅴ}Amang’ana y’obwororo nigo akomomentera omonto abasani, n’ogotwara amasikani nigo gokoreta oboamate obuya gati y’abanto.

\VS{Ⅵ}Kabe n’abasani abange mogokwanania nabwo, korende ase barabwo abwo oyokogosemia abe oyomo ase abanto abwo elifu.

\VS{Ⅶ}Koganetie gotwara omosani, karamoitona ritang’ani, toayerera komwegena.

\VS{Ⅷ}Ekiagera nareo orabe omosani ase engencho aganetie ogokoonya kwao, oyio otaabeo ekero aye ore n’emechando.

\VS{Ⅸ}Naende nareo omosani oraonchoke koba omobisa oo, na koreta okoamerererania okwo korarete eriomana gati yaiino.

\VS{Ⅹ}Naboigo, nareo omosani oyio ore omosani ekero kiendagera; korende ekero kiemechando takororekana nonya ng’ake erio agokoonye.

\VS{Ⅺ}Omonto nareo oraikaranse naye ekero ebinto bionsi bire buya ase ore; erio bwebeka ekerengo buna aye na gochaka koa abakoreri bao amachiiko.

\VS{Ⅻ}Korende, ekero kwaereirwe n’enibo erio oonchoka, na gochaka kweongora korwa ase abanto.

\VS{ⅩⅢ}Bera aare n’ababisa bao, erende n’abasani.

\VS{ⅩⅣ}Omosani omwegenwa nigo anga buna oboroso, oyonyorire omosani buna oyio onyorire ekeegwa kiobogima.

\VS{ⅩⅤ}Omosani omwegenwa nigo are omonto bw’engencho mono kobua ebinto bionsi, n’onde taiyo oranyare korenga obuya bwaye.

\VS{ⅩⅥ}Omosani omuya nigo anga buna eriogo erio rikoreta chinguru ase omobere. Abanto bamoirogete omonene nabwo boka bakonyora omosani buna oyio.

\VS{ⅩⅦ}Oyomwenerete Nyasae, oyio nigo akonyora omosani bw’ekeene, ekiagera buna omonto are naende nabo akonyora omosani omobwekaine.

\VS{ⅩⅧ}Omwana one, korwa ase obwana bwao, chora okworokereria nonya n’ekero orabe omogotu n’ogenderere koba gokomonyora ere oyio ore chisemi.

\VS{ⅩⅨ}Kora omokia buna omoremi ase okomonyora chisemi, na konyora rigesa riao rigiya. Nekobetereretie ase chingaki chitari inke, korende ase engaki enke n’oragere korwa ase rigesa riao.

\VS{ⅩⅩ}Abanto batabwati chimbwa chingiya nigo bakomorora chisemi koba omotindi, ase abanto abariri mbakonyara kobeera nere ase egeka egetaambe.

\VS{ⅩⅪ}Ase abande chisemi echinga buna omonto omorito buna rigena riokorengera, na barabwo tibagoteebana komotugutera aare.

\VS{ⅩⅫ}Chisemi nabo are buna erieta riaye rire, ekiagera ere chisemi, tari konakwemanyekania ase abanto.

\VS{ⅩⅩⅢ}Omwana one, ’ntegerere kegima na obwatie ogosemia kwane. Tobaisa kwanga amang’ana yogosemia kwane.

\VS{ⅩⅩⅣ}Esibe n’echinyororo chi’echisemi goetanana ’amagoro, tomocha gwesiba n’ebigoti biao boigo.

\VS{ⅩⅩⅤ}Bogoria omosigo oye, koreende torosa n’oborito bwaye.

\VS{ⅩⅩⅥ}Mochiere ere chisemi n’omoyo oo bwonsi, na kobwatia ebirage biaye n’echinguru chiao chionsi.

\VS{ⅩⅩⅦ}Moitone na komorigia chisemi, nere neorokie ogocha asore. Ko’ kwamonyorire chisemi tobaisa gotiga komotunyana.

\VS{ⅩⅩⅧ}Omoerio oye, ng’onyore omotimoko okorwa asare.

\VS{ⅩⅩⅨ}Ebimanyererio bie ebinyuri nigo birabe enguba y’oboroso bw’oboikeranu bwao, na ebinyuri ebio mbibe buna richoki ase rigoti riaye.

\VS{ⅩⅩⅩ}Ekemanyererio ki’ebinyuri biaye nigo bire buna ogwechabera Kw’amameka ’amaabera. Ebinyuri ebio mbibe okoginga kwao ase engoba y’obogambi.

\VS{ⅩⅩⅪ}N’obeeke chisemi nigo chinga buna egutwa y’obogambi.

\VS{ⅩⅩⅫ}Omwana one, onye kore n’okogania nosome. Onye gotagete koba omong’aini nabo okonyara onye gokwerwa ase okomanya.

\VS{ⅩⅩⅩⅢ}Onye kwerwete gotegerera, nabo ogosoma na koba n’obong’aini.

\VS{ⅩⅩⅩⅣ}Bera ase abanto abanene bare; barenge buya orore gose omonto omong’aini nare ase egati yobo, erio obere nere.

\VS{ⅩⅩⅩⅤ}Obe ang’e gotegerera kera okworokereria na totiga obosemia bw’emebayeno bokominchorie.

\VS{ⅩⅩⅩⅥ}Korarore omonto omong’aini, mochiere bwango, morosie ase egesieri kiaye ase okomotaarera.

\VS{ⅩⅩⅩⅦ}Rengereria amachiiko y’Omonene enarie emeroberio yaye. Ere naikeranie ebirengererio biao naye nochinyore chisemi oganetie.




\par }\Chap{Ⅶ}{\PP \VerseOne{Ⅰ}Otakoreti ayare amabe, mabe tagokonyora nonya ng’ake.

\VS{Ⅱ}Korebachere amabe, amabe natame korwa asore.

\VS{Ⅲ}Omwana one, torema omogondo erio osimeke ayatari amaronge, ekiagera n’ogese ayio amabe ara gatano na kabere.

\VS{Ⅳ}Tobaisa koboria Omonene ase ogwesongororia, gose korigia ekerogo kiobonene bw’oboruoti.

\VS{Ⅴ}Tobaisa gwekora omuya bosio bwa Nyasae, gose kworokia ng’a nore n’esemi bosio bw’abarwoti.

\VS{Ⅵ}Tobaisa gwekora omonachi ebina erinde orabaise gosinywa kogikeria amabe; tobaisa gosirigwa na baria bakwenyara gose abare n’echinguru na bakobetereria ebinto buna bitari, erio osire orabaisa gosaria oboronge n’amasikani ao.

\VS{Ⅶ}Tobaisa kogechia abanto b’eamate y’abanto bande, egere orabaisa gwesareria amasikani ao gati y’abanto momenyete nabwo.

\VS{Ⅷ}Tobaisa kwaberwa korwa ase ekebe ara kabere, ekiagera noegwe egesusuro nonya ase rimocho erimo rioka.

\VS{Ⅸ}Tobaisa goteeba ’ng’a: “Omonene nabwate ebigeni bie ekeng’wanso kiane, ko ’ndaruere Omonene Nyasae ekeng’wanso goika agianche.”

\VS{Ⅹ}Toba n’echitang’u-tang’u gose orose ekero ogosaba, na tibweba gokoonya abataka ase okobaa ebigeni.

\VS{Ⅺ}Tomosekerera omonto ekero abwate obororo ase omoyo oye ime, ekiagera Omonene oria ogokeyia abanto korwa ase obonene bwabo nabo naende aramoimokererie igoro.

\VS{Ⅻ}Tiga koroberia igoro y’oborimo ogochia goteebia omoamate oo, gose orabaisa kweba okorere omosani oo boigo.

\VS{ⅩⅢ}Tigana kegima n’ogoteeba oborimo, ekiagera oborimo tibwanya korenta gento kende gionsi kere ki’engencho asore.

\VS{ⅩⅣ}Tiga gotabanana ase abagaaka baumeranire, gose obe omonto okonakoirorera ebinto ase ogosaba kwao.

\VS{ⅩⅤ}Tiga kogechigwa n’egasi enkong’u, gose egasi ya mogondo eyio yaroberetigwe na Nyasae omonyene.

\VS{ⅩⅥ}Tiga kobwaterana n’ekeombe kiabakori amabe, naende inyora ng’a egesusuro ki’ebibe ebio tikegogoikeera.

\VS{ⅩⅦ}Tobaisa koba kogwekeiyia moono igo, ekiagera egesusuro kia abatamomanyeti Nyasae, omoerio oye n’omorero amo n’obogundo bw’amakweri.

\VS{ⅩⅧ}Tobaisa komorwa oyomino gooitwa erinde bwenyorere chitaabu, gose komorwa omosani oo bw’ekeene ase okwenyorera amagena ’amaabera ase ense eye.

\VS{ⅩⅨ}Nywoma kobwate obong’aini, naende omokungu omuya nigo are n’engencho mono kobua rigori ria ’etaabu.

\VS{ⅩⅩ}Tobaisa komokorera bobe omokori oo, na ore omwegenwa inse yao, gose omonto bw’ekonda oy’ogokoreire emeremo buya.

\VS{ⅩⅪ}Mwanche omokori emeremo oo.

\VS{ⅩⅫ}Inee, nore n’echiombe? Chirende bono! Onye chikoreta ebitoki, chirende.

\VS{ⅩⅩⅢ}Inee, nobwate abana bono? Borokererie bono amang’ana y’amasikani. Naende oborokererie oboigweri korwa ase obwana bwabo.

\VS{ⅩⅩⅣ}Inee, nore n’abana chinyaroka? Oborokereria igoro y’obochenu bw’emebere yabo, korende naende tobororobera moono igo.

\VS{ⅩⅩⅤ}Oise komosokia omwana oo enyaroka anywomwe, igo gwaikeranirie emeremo yao emenene kegima.

\VS{ⅩⅩⅥ}Inee, n’obwate bono omokungu as omoyo oo ime? Mwanche kegima? Tobaisa komoseria, korende onye tomwancheti, tobaisa komwegena rinde omokungu otari omwegenwa.

\VS{ⅩⅩⅦ}Mosike iso n’omoyo oo bwonsi, naboigo, naende tibweba obororo bwa nyoko.

\VS{ⅩⅩⅧ}Oinyore ng’a abwo nabwo bakoiborete. Inee, nonyare kobaakana onsi aya bagokorerete?

\VS{ⅩⅩⅨ}Moiroke Nyasae Omobui n’omoyo oo bwonsi; na kae abakuani bao amasikani.

\VS{ⅩⅩⅩ}Mwanche omotongi oo n’echinguru chiao chionsi; na tobaisa kobatuguta abakoreri baye.

\VS{ⅩⅩⅪ}Moiroke Omonene, na kobasika abakuani baye, Kae Nyasae ensemo yaye eyio emotungetie: rigesa riao ritang’ani.

\VS{ⅩⅩⅫ}Kae abataka okogania kwabo ase obwororo, erio Nyasae akoe ogosesenia kwaye.

\VS{ⅩⅩⅩⅢ}Obwororo bwao bobe ase abanto bonsi, gose tobarina obwororo bwao nonya n’abakuure.

\VS{ⅩⅩⅩⅣ}Tobaa omogongo baria bakwereirwe, korende obwatane nabarabwo ase ogwechanda kwabo.

\VS{ⅩⅩⅩⅤ}Totiga kobatarera abarwaire; ekiagera oise kobatarera aye mbwanchwe.

\VS{ⅩⅩⅩⅥ}Ase ogokora kwao gwonsi bweinyorie ase ogokoorera naye togokora ebibe nonya ng’ake.




\par }\Chap{Ⅷ}{\PP \VerseOne{Ⅰ}Tobaisa koamererania n’omonto ore nechinguru gokobua, ekiagera nigo orenyore ase obokong’u obonene mono.

\VS{Ⅱ}Tobaisa kw’omana na monto onde bwensi omoteneku, ekiagera obotenenku bwaye ’na bokobue ase ekegambero; ekiagera chitaabu nigo chikobua na gosiria emioyo y’abagambi.

\VS{Ⅲ}Tobaisa kwamererania n’omonto omwamereria; gose toigereria chinko gochia ase omorero oye.

\VS{Ⅳ}Tobaisa gokora echeche n’omonto omwenenu, ekiagera nigo arabaise gochecheria chisokoro chiaino.

\VS{Ⅴ}Tobaisa gosiereria omonto bweitirie ebibe biaye. Inyora ’ng’a twensi nabanyabibe tore.

\VS{Ⅵ}Tobaisa gosiereria omonto kagotire, ekiagera abange baino ng’a moche kogota boigo.

\VS{Ⅶ}Tobaisa kogokera amakweri omonto onde bwensi.

\VS{Ⅷ}Toibaisa gochaya emeroberio y’abanto abang’aini, korende bwenarie korwa ase emereng’anio yabo, erio nario oranyare gokorera abanene.

\VS{Ⅸ}Tobaisa gosiereria amang’ ana abagaaka bagokwana, ekiagera nabarabwo nigo borokereretigwe korwa ase chisokoro chiabo.

\VS{Ⅹ}Tobaisa kogenka omwana bwomonyabibe, ekiagera “Chiarekondia chikori;”

\VS{Ⅺ}Toibasa gwancha koraagwa n’omotutukanu, erio arabaisa kogotega na gokobwaterania ase amang’ana aao aye omonyene.

\VS{Ⅻ}Tobaisa koa omonto onde bwesi egento singo okobuete chinguru; oise komoa singo, mbuya omanya ng’a ekio kiayiereire na togokenyora rinde.

\VS{ⅩⅢ}Toibasa kobeka egento kiao kiengencho ase ’ntenenera, onye gokoba omoteneneri, aye rirorio manya ng’a nore ang’e kogiakana aye omonyene.

\VS{ⅩⅣ}Tobaisa gosoera omonyene richiko ase ekegambero, ekiagera ekiina nigo keranachwe ase ogwancherereria gochia asare.

\VS{ⅩⅤ}Tobaisa kogenda orogendo inchera n’omonto omoriri, ekiagera nigo arabaisa koba omosigo asore. Omonto oyio nigo agokora buna ebirengererio biaye amo n’okogania kwaye kore.

\VS{ⅩⅥ}Tiga kwomana n’omonto okobwantwa n’obororo ase obwango, gose togenda nere enchera ase abanto batari; ekiagera omonto buna oyio ogoitera amanyinga tikeri gento asare.

\VS{ⅩⅦ}Torigia ogosemia korwa ase omonto omoriri, ekiagera takonyara kogacha obobisi.

\VS{ⅩⅧ}Torigia gokora kende gionsi kia bobisi ase omogeni, ekiagera tagokorera bobisi obwo kende.

\VS{ⅩⅨ}Tobaisa koigorera monto amang’ana obobisi bwonsi bore ase omoyo oo, gose gotiga onde bwensi akore ogwanchereria gocha asore.




\par }\Chap{Ⅸ}{\PP \VerseOne{Ⅰ}Kore n’omosani oo, tobaisa koba n’endamwamu gochia ase omokungu oye ere anchete, ekiagera omosani oo nigo aragokorere bobe.

\VS{Ⅱ}Tobaisa komotigera omokungu onde bwensi amasikani ao.

\VS{Ⅲ}Tobaisa kobwatana obosani n’omokuungu omotayayi ekiagera nigo orabwatwe ase emetego yaye.

\VS{Ⅳ}Totwara oboamate n’omokuungu omoteeri, ekiagera nigo arabaisa kobwatwa ase n’obong’aini bwaye.

\VS{Ⅴ}Totoonera omoiseke omwekungi, ekiagera aye nere nigo morasoe ase omotego erio ekobetererie omoakanere chiombe.

\VS{Ⅵ}Tochwara omoyo oo gochia ase omokungu omotayayi, ekiagera nigo arasirie egesaku kiao gionsi.

\VS{Ⅶ}Tokona komagaga chichiro goeta gose konakoombogana ebinucha-nuchi ime aye bweka.

\VS{Ⅷ}Totoonera omokungu omuya, tomotogoreria amaiso omokungu otari oyoo. Abasacha abange baagoranirwe korwa ase emeroberio yabo okoba abakuunga abanyakieni, ekiagera ring’ana eri nigo rikobeka ase okogania konga buna okw’omwana.

\VS{Ⅸ}Toikaransa rinde n’omokuungu bw’omogisangi oo; ekiagera nigo omoyo oo oramwanche erio tonyaara gwetooria korwa ase emerindo emebe eragoite.

\VS{Ⅹ}Totuguta omosani oo bw’emiaka emenge, ekiagera noba n’omosani omoyia takonyara buna ere. Omosani omoyia nigo abuekaine n’edivai enyia, korende edivai enkoro nigo ekonyweka n’omogooko.

\VS{Ⅺ}Tobaisa koreera omonto otari omooronge endamwamu ekero are n’obuya, ekiagera tokomanya ng’a obuya obwo ’mechando ki boramoretere.

\VS{Ⅻ}Togokera emechando y’abanto batamomanyeti Nyasae. Inyora ng’a tibakwebachera egesusuro kiabo ase ense eye.

\VS{ⅩⅢ}Bera aare n’omonto oragokorere bobe na kogoita okwe; ekiagera tokomokagera ng’a nagoite. Korende, onye ekobetereria omobeere ang’e riorio bwerende kegima. Naende erenda kiagera nigo ogotaara ase emetego botaambe, ekiagera nigo otegire.

\VS{ⅩⅣ}Manya abaamate boa kegima koreng’ana buna chisemi chiao ching’ana, gose rigia ogosemia korwa ase abanto bare n’echisemi.

\VS{ⅩⅤ}Gokogamba, gamba n’abanto bare n’echisemi, n’enkwana yaino ebe igoro y’amachiko a Nyasae.

\VS{ⅩⅥ}Abanto abororo babe abasani bao mokoragera nabwo, ogwetogia kwao kobe ase okomomanya Nyasae.

\VS{ⅩⅦ}Emeremo emiya y’omonto nigo ekomorentera ogosika. Omonto okogambera abanto goika abe omoikeranu ase ama’angana aye.

\VS{ⅩⅧ}Omonto omweturungi nigo akoreta obwoba ase omochie oye; gose omonto otari omweriiti ase amang’a nigo akogechwa.




\par }\Chap{Ⅹ}{\PP \VerseOne{Ⅰ}Omogambi ore n’echisemi nigo agosomia abanto baria akogambera n’obogambi bw’omonto ore n’echisemi nigo bore n’omoroberio omuya.

\VS{Ⅱ}Buna omogambi bw’abaanto are naboigo n’abanto baye bare. Nonya mbaria bakombwatisia ase obogambi bwaye; buna omogambi are n’abamenyete aroro bare igo.

\VS{Ⅲ}Omogambi otari n’echisemi nigo are emechando ase abanto baye; obogambi nigo bogokiina na gotenena bokong’u ekero abagambi baye bare abang’aini.

\VS{Ⅳ}Obogambi bw’ense nigo bore ase amaboko a Nyasae nere nigo akomobeka omogambi oisaine ase engaki yaye.

\VS{Ⅴ}Oboikeranu bwa Mwanyabaanto nigo bore ase amaboko a Nyasae. Omonene nigo akomoa omoriki amasikani.

\VS{Ⅵ}Tobaisa kogechigwa n’omwamate oo. Gose tokora kende ekero gwatokeirwe n’oboro.

\VS{Ⅶ}Obwerori nigo bokogechia Nyasae, na mwanyanto boigo; amang’ana y’okwamereria n’echinguru chitari chia boronge ekio n’egento giokogechia ase bonsi babere.

\VS{Ⅷ}Ase engencho y’aya atari aboronge, nakwo ogoteeba, obwerori na gwancha enibo, obogambi bw’ense eyemo ’na boirwe n’ense ende.

\VS{Ⅸ}Inee, omonto oyio ere ore ebuse n’eribu, ninki igo arerorere?

\VS{Ⅹ}Oborwaire bw’engaki entaambe nigo bokomwoboyia omogwenia reero, na mambia omogambi, erio abwo bakwa bonsi baba ebitondo.

\VS{Ⅺ}Aria akobanyora ekero bakuure bonsi abwo nigo bare egento ekemo: amakonde, ching’iti chintindi chintindi, amo n’ebigwankwa.

\VS{Ⅻ}Omochakano bw’obwerori n’okomotiga Omonene na goonchora omoyo oye aare korwa ase Omonene n’omotongi.

\VS{ⅩⅢ}Ekiagera omochakano bw’obwerori n’ekebe, na monto onde bwensi orabwatane nakio, oyio nigo araichorwe n’obobe.

\VS{ⅩⅣ}Nyasae obaikirie abanene korwa ase ebirogo biabo bi’obonene, n’eribaga riabo obaikaransirie abaitongo.

\VS{ⅩⅤ}Nyasae obasebareranirie aberori korwa ase oboroso bwabo; nase ribaga riabo oikaransirie abaitongo.

\VS{ⅩⅥ}Omonene Nyasae ong’usire ebisaku bionsi bi’ense, na kobisiria goika omoerio bw’ense.

\VS{ⅩⅦ}Ebisaku binde obirusirieo na kobisiria, erio obotinyirie ebimanyerio biabo bionsi korwa ase ense.

\VS{ⅩⅧ}Obwerori tibwatongetwe okoba abanto, gose okoba Mwanyabaanto.

\VS{ⅩⅨ}Mbitongire ki ebio igo bisaine amasikani? ’Mwanyabaanto? Mbitongire ki bisanerete ogosikwa? ’Mwanyabaanto? Mbaria bamomanyete Nyasae. Mbitongire ki bisanerete ogosikwa? ’Mwanyabaanto. Mbitongire ki bisanerete amasikani? Mbarabi bakobuna amachiiko?

\VS{ⅩⅩ}Gati abamura bamwabo omomura omonene nere ogwenerete gosikwa. Baria bamoirogete Nyasae mbagwenerete amasikani bosio bwaye.

\VS{ⅩⅫ}Abatenenku, nigo bagosikwa bosio bw’abataka, korende abataka tiga bamwetogerie Nyasae.

\VS{ⅩⅩⅢ}Tari buya gosiereria omonto ore omotaka korende nabwate obong’aini, nonya nabo teri buya kogokera omonyabibe.

\VS{ⅩⅩⅣ}Omogambi, na omonachi ebina oyio obwate ekerogo oyio nigo agosikwa, korende oyo omoirogete Nyasae n’omonene kegima kobua bonsi abwo.

\VS{ⅩⅩⅤ}Omorikwa emeremo ore n’echisemi nakorerwe emeremo n’abanto bare n’obosibore; n’oyore n’obong’aiani takomwemurunganeria.

\VS{ⅩⅩⅥ}Tobaisa gwekora kemanyi ekero ogokora emeremo yao, gose gwetogia ekero obwate obokong’u.

\VS{ⅩⅩⅦ}Nigo are buya oyore n’omokia ase emeremo, oyio nigo abwate kera eki aganetie, kobua omonto okona goetaanana erio ochaka kweng’ereria ase abande ng’a tari n’endagera.

\VS{ⅩⅩⅧ}Omwana one, etogerie ogwekeyia, na bwerore aye bweka koba ng’a toisaini.

\VS{ⅩⅩⅨ}Ekero omonto agwekora omotaka, bweka kobwaye, ning’o otamorore koba omonto omoriri? Omonto buna oyio ning’o oramosike, ekiagera bwesiererie ere omonyene?

\VS{ⅩⅩⅩ}Ekero ore omonto omotaka torigosikwa ase obong’aini bwao; n’omotenenku ase obotenenku bwao.

\VS{ⅩⅩⅪ}Onye omonto osikire nonya n’ekero are omotaka, oyio nabo agokwa mono kegima ekero abeire omokama.




\par }\Chap{Ⅺ}{\PP \VerseOne{Ⅰ}Eisa koba Ng’a oyore n’omogooko noria bweka ore n’echisemi, rirorio oyio nare n’engencho yogwetogia, naende erio nabo araikaranse n’abanto b’engencho, na korengerigwa koba omonto ogwenerete ase abande.

\VS{Ⅱ}Totogia momura kieni ’motogi nkoro, gose tosiereria omonto ase ekieni kiaye gioka.

\VS{Ⅲ}Enchoke n’eyemo ase ebitongire biria ebike bikoiruruka, korende eke gekonyorekana korwa ase emeremo yabo n’egiansu mono kegima.

\VS{Ⅳ}Tibwetogia ekiagera obegete eanga amaritati, kogunkwara ekero kwairwe amasikani. Oise kogunkwara, Nyasae ngokora are ebikone bi’ogokumia.

\VS{Ⅴ}Abagaambi abange bakoreire emeremo yabo ase aabe, baikaransete, erio chigutwa chiabo chi’obogambi chibeekire n’abanto batana komanyekana.

\VS{Ⅵ}Abanto baria abanene-abanene baagoranirwe kegima, abanene abange babekirwe chinchera gati-gati y’abanto bande.

\VS{Ⅶ}Tobaisa kogosia omonto otaramoitona, rengereria ritang’ani, erio omanye komomochia.

\VS{Ⅷ}Kwarategerera ritang’ani erio kwamanya koiraneria, gose tong’aina onde ekero ogokwana.

\VS{Ⅸ}Tiga gwesoia ase abande n’amang’ana atakorengeti; tiga gwesoia ase eriomana ri’abanyabibe.

\VS{Ⅹ}Omwana one, tiga gwechandera amang’ana amaange bosa; riika riaigo, ementere emeremo erio onyare kwebachera emetego yokomochigwa bosa. Notaka kobwatia amang’ana amaange tokoyaikeria, gose tokonyara koyabogerera ase ogotama gwoka.

\VS{Ⅺ}Abanto bande nigo bagokora emeremo ase omokia omonene kegima, korende omoerio oye banyora ng’a nigo bakonakoirana magega kera engaki.

\VS{Ⅻ}N’abande mbareo batari gokora emeremo yabo ase omokia, abwo baganetie ogokoonya, mbari nagento na nigo baikaranseire n’obotaka. Korende, abwo Omonene Nyasae nigo akobarigereria n’amaabera na kobaimokereria igoro;

\VS{ⅩⅢ}nigo akobatura na kobaa chinguru erio babe n’enibo. Nonya n’abanto nigo bagochia kobarora goika babakumia kegima.

\VS{ⅩⅣ}Amaya n’amabe, obogima n’amakweri, obotaka amo n’obokama ebio bionsi nigo bikorwa ase Nyasae.

\VS{ⅩⅤ}Chisemi, okoigwa okomanya ekerage, obwanchani n’ogokora okuya, ebio bionsi nigo bikorwa ase Nyasae.

\VS{ⅩⅥ}Obobe nomosunte nigo biamenyete nabanyabibe korwa omochakano, na baria bakogokera ebibe nigo baragende nabirobio goika obogotu bwabo.

\VS{ⅩⅦ}Ebigeni bikorwa ase Nyasae igo bire ebiegwa bia kare na kare ase baria bamoirogete. Obuya bwa Nyasae nigo borabeo na kobaraa goika kare na kare.

\VS{ⅩⅧ}Abanto abange nigo bakoba abakama\FTNT{*}{{\FR Ⅺ:ⅩⅧ }{\FR{11:18
}}{\FK{Abakama:
}}{\FT{Abanda}}} kobua mono goetera ase ogokora emeremo ase omokia amo n’echinguru, korende eng’eria yabo nero eye;

\VS{ⅩⅨ}nonya bagoteeba ng’a: “Bono ninyare gotimoka na kogokera eng’eria nanyorire,” tibamanyeti ng’a nengaki eng’a ki erabeo; ekiagera nigo barakwe batigere abanto bande enibo yabo.

\VS{ⅩⅩ}Aye bwata emeremo yao erio ogote kore ase emeremo yao.

\VS{ⅩⅪ}Tobaisa kororera omonyabibe endamwamu ase biria anyoorire ase enchera etari endonge. Korende moiroke Nyasae na gokora emeremo yao. Ekiagera ase Nyasae amang’ana ayio onsi nigo are amororo kegima ase okomotenenkia omotaka rimo rioka.

\VS{ⅩⅫ}Abanto abaya nigo bakonyoora ogosesenigwa korwa ase Nyasae. Omonene nigo akogosesenia rimo rioka.

\VS{ⅩⅩⅢ}Tobaisa goteeba Ng’a: “Ninki nganetie naende? Gose, Ninki ndanyore ase engaki egochia gocha?”

\VS{ⅩⅩⅣ}Naende, toteeba ng’a: “Ninde na kera egento eki gekong’isanekia. Mbokong’u ki Mbwate ntanyare, gose borambue?”

\VS{ⅩⅩⅤ}Ekero ebinto bitari buya, abanto nigo bakweba, mbari korengereria ng’a chingaki nchireo chinkong’u, n’engaki y’emechando onde taiyo okoinyora amagenderero.

\VS{ⅩⅩⅥ}Nyasae nabo araganye goika engaki twakure, ekero gi’ekina kera oyomo aragambigwe koreng’ana n’amakora aye,

\VS{ⅩⅩⅦ}engaki enyeng’e igo omonto akwebera omogooko oye, erio omonto nigo rirorio akomanyekana buna are ekero ere aikire omoerio bw’obogima bwaye,

\VS{ⅩⅩⅧ}na mbuya omonto atarakwa, ekiagera amaroro onsi nigo akorentwa ekero omonto akure,

\VS{ⅩⅩⅨ}toigwera onde obororo ase nyomba mwao; ekiagera emetego y’abanto abanyaborimo n’emenge.

\VS{ⅩⅩⅩ}Omonto omwerori nigo anga buna ekebekerero gekobekwa maiso marore, buna omotuki bw’amang’ana, erinde oyatuka ase okworokia oboreu bwaye.

\VS{ⅩⅩⅪ}Omonto oyio nigo akoonchora amang’ana amaya koba amabe, na korora obobe ase ayare amaya.

\VS{ⅩⅩⅫ}Ensase eyemo y’omorero nabo egwokia

\VS{ⅩⅩⅩⅢ}Erende mono kegima n’omonto amakora aye atari amaronge, ekiagera nigo orabe n’obokong’u bataere.

\VS{ⅩⅩⅩⅣ}Oise komwaarigania mwao nabo orarente obokong’u; nigo ararente obotutukanu, erio moetane n’abamino.




\par }\Chap{Ⅻ}{\PP \VerseOne{Ⅰ}Onye gotagete gokora amaya chora omonto ogokorera; erio naye n’osesenigwe ase amaya ao.

\VS{Ⅱ}Kora amaya ase omonto omoirogete Nyasae naye n’osesenigwe; naye n’otogigwe n’omonto oyio, gose n’Omonene.

\VS{Ⅲ}Kende kiya nkeiyo kerarwe ase omonto ogendererete gokora amabe, gose omonto otari korua ekengwanso.

\VS{Ⅳ}Koonya abanto baria bamoirogete Nyasae, korende, tiga gokoonya abanyabibe.

\VS{Ⅴ}Kora amaya ase abaitongo korende, tiga kobaa kende gionsi ase abanto baria batamoirogetii Nyasae. Abanto buna abwo tobaisa kobaa ndagera ende yonsi, ekiagera endegera eyio nigo eragere bakoiyerie korwa ase ekerogo kiao, naye bono n’oakanwe n’obobe ara kabere.

\VS{Ⅵ}Nonya ’Omonene nigo agechete abanyabibe. Nere n’abae egesusuro abatamoirogetie.

\VS{Ⅶ}Omonto ore omuya moe ekia aganetie, korende toa omonyabibe.

\VS{Ⅷ}Nigo ere akong’u kegima komanya ng’a ning’o omosani na kegima ekero ebinto bire buya, korende ekero kiobokong’u nigo ere aororo komanya omobisa oo.

\VS{Ⅸ}Ekero omonto asesenigwe, abasani baye nigo bakoba n’obororo mono kegima. Nonya nabo, ekero ki’obokong’u nonya n’abasani baye abanyene nigo bakomotama.

\VS{Ⅹ}Tobaisa kweba erio bwegene omobisa oo; obobe bwaye nigo bonga obobosu ase gento kende gionsi.

\VS{Ⅺ}Nonya noria ogwekeeyia na gotugama bosio bwao, erende ase amabe aye. Omonto buna oyio nigo anga buna ekerore kiabosiire onye tikeri kogenderera kona gosibigwa.

\VS{Ⅻ}Tiga kobeka omobisa ang’e naye, ekiagera nigo akogoonchora na gokobeka aase otagwenereti. Tobaisa komoikaransia ase okoboko kwao gwokorio, ekiagera nigo araire egento kiao kiamasikani, erio nario oramomanye obomaene kegima buna omonto oyio are. Erio ng’a bweitie ase ayio nagotebirie.

\VS{ⅩⅢ}Omonto karabe ogokora echeche n’eng’iti engenda inse na keramorome na ero, gose ching’iti chinde chi’orosana chintindi; tomororera amaabera!

\VS{ⅩⅣ}Ase igo, monto taiyo oramorore amaabera.

\VS{ⅩⅤ}Omonyene ebibe nakwane ng’a naye, korende gokonyorwa n’emechando nigo akogotama ogotiga gochia abwo igo.

\VS{ⅩⅥ}Omobisa oo nigo aragokwanere n’amang’ana amaya mono kegima, korende ase omoyo oye ime nigo agendererete koroberia akonyore engoro ime. Omobisa oo nigo akorera amariga amange, korende aise konyora ribaga iga, na sirie obogima bwao.

\VS{ⅩⅦ}Oise konyorwa n’obokong’u, nagwo okomonyora okoganyete, okwebonia ng’a nkogokonya are, na anii, nigo aroberetie kogokoora kegima.

\VS{ⅩⅧ}Omonto nasingisie omotwe na goaka chinkobi, namonyererwe amange erio aonchoke na koba omonto omoao kegima.




\par }\Chap{ⅩⅢ}{\PP \VerseOne{Ⅰ}Monto onde bwensi ogokuna eramu nigo agwetiringa, n’oyo okobwaterana n’omonto omwerori. Nigo akobweka.

\VS{Ⅱ}Tibwancha kobogoria egurube ebuete chinguru chiao, tobaisa kobwaterana n’omonto omonyanguru, gose omonto omotenenku. Enyongo erosirie korwa ase amoroba naki eranyarekane ebwaterane n’ebirika eroiserie echuma? Enyongo eye amo n’ebirika bise gotwomana, n’enyongo erateke.

\VS{Ⅲ}Omonto omotenenku nigo akomochia omonto naende omenta koongora. Korende omotaka ko agoseire omonto, nigo akobeterereka gosaba amabera.

\VS{Ⅳ}Omonto omotenenku nigo akororera abataka emeremo ngaki ende yonsi arooche ng’a nanyore eng’eria korwa ase ore. Korende ekero aye otagete ere agokoonye nigo akogotiga gochia agwo igo.

\VS{Ⅴ}Omotenenku oyio akorore kore n’egento nigo agokoberera ang’e, na onagosakora ebinto biao ng’ora-ng’ora goika obikoora kegima. Atari n’amaabera.

\VS{Ⅵ}Ekero omonto oyio are na kogania konde gwonsi nigo agokong’aina, nigo akogosekera erio okoa ogosemeria. Ekero akoboria egento nigo akoboria n’obwororo kegima: “Noganetie kende?”

\VS{Ⅶ}Ekero agokoarigania ase endagera yaye, nigo arabaisa gokoa obosooku. Ekero akourire egento ara kabere gatato iga, igo akogosekerera. Oise kogenda komorora omonto oyio ng’ora nigo agwekora buna takomanyeti, erio osingisia omotwe na gokana kegima.

\VS{Ⅷ}Renda tobaisa gosirigwa, na koegwa obosooku ase omoyega oo.

\VS{Ⅸ}Onye gwachikirwe n’omonto bw’amasikani, kabe omonto bw’omoroberio; erio nario aragochiike naende.

\VS{Ⅹ}Tiga kw’eira ase omoyega bw’omonto n’endamwamu, ekiagera nigo orabaisa goserigwa. Korende, naende oise komobeera are nigo agokweba.

\VS{Ⅺ}Tiga kwereng’ania nere, gose kwegena amang’ana aye amaang’e. Ekiagera nigo oranyore ngoteema are ase amang’ana aye amaange, erio agosekerere ase okona kogoitona.

\VS{Ⅻ}Omonto otari kogacha obobisi nigo anga buna omoiti. Takoganya kogokorera bobe gose gokosiba enkendu ime

\VS{ⅩⅢ}Renda obobisi bwao na mbuya kwerenda, ekiagera nigo ogatara ase amakweri.

\VS{ⅩⅤ}Kera egetongwa nigo kegwancha egetongwa kende gekebwekaine, naboigo Mwanyabaanto nigo agwancha Mwanyabaanto omwabo.

\VS{ⅩⅥ}Bitongire binde bionsi nigo bire n’oboamate n’ebitongire biamwabo, n’omonto nere otwara oboamate n’omobwekaine oye.

\VS{ⅩⅦ}Esese y’orosana n’emanwa yeng’ondi mboamate ki bibwate? Nigo ere akong’u mono; ase enchera buna eyio, nigo ere akong’u omonyabibe kobwaterana gati yomonyabibe amo n’omonto omoirogete Nyasae.

\VS{ⅩⅧ}Inee, omorembe nore gati y’enyang’au n’esese? Naende, inee, omorembe nore gati y’omonda amo n’omotaka?

\VS{ⅩⅨ}Rigwari nigo rire ogotwara kw’endo; naboigo omotaka nigo are oborisia bw’abatenenku.

\VS{ⅩⅩ}Okogechia igo okogechia okonene mono ase omonto omwerori, ase enchera eyio eyio, omotaka igo kore okogechia gochia ase omotenenku.

\VS{ⅩⅪ}Ekero omonto omonda akogochwa nigo agosiirwa n’abasani baye, korende omotaka aise kogwa abasani baye nigo bakomotama.

\VS{ⅩⅫ}Omontenenku akore amamocho, abanto bakomokoonya nigo bakoba abange kegima; ng’a nonya n’ekero agokwana amang’ana ataisaini, ayio nigo akoba buna enguba asare. Ko bono omotaka aise komocha, agwo-agwo nigo bakomotogonyera; naisa gokwana n’echisemi, onde taiyo okomoigwa ng’a nareo.

\VS{ⅩⅩⅢ}Omotenenku aise gokwana, abanto bonsi nigo bagokira kiri. Abanto nigo bagotogia enkwano yaye gochia amare igoro; tiga bono omonto omotaka akwane, abanto bonsi bana goteeba iga: “N’oyio nere ning’o?” Ekero omotaka akogochwa, abanto nigo bakomotwomerania gochi inse.

\VS{ⅩⅩⅣ}Obotenenku n’obuya mono ekero botabwataini n’ekebe. Obotaka n’obobe ase baria batamomanyeti Nyasae.

\VS{ⅩⅩⅤ}Keria kere ime y’omonto nakio gekororekana isiko y’omonto.

\VS{ⅩⅩⅥ}Obosio bosasogete nigo bore ekemanyererio ki’omogooko ase omoyo, nabo okorekana kore n’omogooko. Korende, oyo ogotegora emebayeno eye goika abe omong’aini.




\par }\Chap{ⅩⅣ}{\PP \VerseOne{Ⅰ}Omonto otari komocha ase oromeme rwaye; tagwenereti gokumia ekiagera onarire ayio ng’a omochire.

\VS{Ⅱ}Amarimu aye tari komogambia ekiina na tari gosiria ogosemeria, amaene nigo agotogigwa oria otararusia moyo

\VS{Ⅲ}bwomochayi koba ang’e gochaka. Obotenenku ninki boisaine onye omonto ore omwegimeria?

\VS{Ⅳ}Onye akwerina, igo ere nigo akonibera abanto bande? Erio abwo bakoira omwando nigo bagosiakeria enibo eyio ase okwegokia.

\VS{Ⅴ}Oyio omonyene enibo, nigo arabe omoitongo ase ng’o, n’onye tari kwegokia ere omonyene?

\VS{Ⅵ}Monto tari ore omobe kobua omonto okweng’itiera ere omunyene.

\VS{Ⅶ}Ekero akorire egento ekiya, nigo akogekora mosiabano, ase igo bworokia buna are omoriri ere omonyene.

\VS{Ⅷ}Omonto ore n’endamwamu oyio n’omoriri; nigo akorigereria ’nse ase ogosiereria abande,

\VS{Ⅸ}oyio naende otari goisaneka n’ekio are nakio, n’ogochaaya okwo nigo kogosaria omoyo bw’omonto.

\VS{Ⅹ}Abanto bande nigo bare abang’iti mono ase ogotereka endagera emesa;

\VS{Ⅺ}ase igo ebinto biao tibikonyara kogoisanekia buna egwenerete, korende morue ekengwanso keria keganeirie.

\VS{Ⅻ}Inyora ng’a amakweri tari koganya, ngocha are engaki ende yonsi, nonya rituko tirimanyekaneti ekero orakwe.

\VS{ⅩⅢ}Kora aya are amaronge otarachia gokwa; kabe omoitongo, na moe buna okonyara kwao kore.

\VS{ⅩⅣ}Tibwerina omogooko nonya nerituko erimo. Tobaisa gotiga ensemo yao y’omogooko eyio ere enchera yogokogwenia.

\VS{ⅩⅤ}Rituko erimo n’obatigere abanto bande eng’eria y’ebigeri biao; enibo yao yonsi eyio kwarigirie n’ebigeri biao negabanwe ase ogoaka ekura.

\VS{ⅩⅥ}Ase Igo karue ekio obwate ase abande, erio bwegokie kore moyo. Korende, naende ancha koegwa, ekiagera tokwegokia ase abakuure.

\VS{ⅩⅦ}Omobere o Mwanyabaanto nigo okogota buna eanga, ekiagera korwa kare omobere: “Goika okwe.”

\VS{ⅩⅧ}Buna omote omonene oichire n’amato are machani, erio make aaroroka erinde ayande naende aseboka; nabo mwanyanto are igo, ase omobere n’amanyinga aye: oyomo nigo agokwa, naende oyonde oiborwa.

\VS{ⅩⅨ}Kende gionsi kerosirie nigo gekogota erio gesira, n’oyo ogokerosia nere osira n’emeremo yaye boigo.

\VS{ⅩⅩ}Omonto okorengereria bweka naende ore n’obong’aini nere bweka oraikeere ayio.

\VS{ⅩⅪ}Onde bwensi ogosoma ase enchera y’echisemi naende oyokorengereria igoro y’obobisi bwekerengerio kiaye.

\VS{ⅩⅫ}Rigia chisemi koreng’ana buna omotwari akorigia na koganyerera ase chinchera na koganyerera.

\VS{ⅩⅩⅢ}Rigereria gochia ase chitirisa chi’echisemi.

\VS{ⅩⅩⅣ}Chisemi nigo chire buna omonto okobera aang’e n’enyomba yaye, erio osiba eema yaye ase ekeroochi na koyesiba ase enyasi y’enyomba eyio yaye.

\VS{ⅩⅩⅤ}Eema yaye aang’e nere erio oikaransa ase egeikaro kiaye egetoereru.

\VS{ⅩⅩⅥ}Nigo akobeka abana baye

\VS{ⅩⅩⅦ}ekiriri eki gekomokengera omogaso, nere oikaransa n’obotoereru bwaye.




\par }\Chap{ⅩⅤ}{\PP \VerseOne{Ⅰ}Omonto omoirogete Nyasae, omonto obwatete ebirage biaye n’amonyore chisemi.

\VS{Ⅱ}Ere chisemi n’akwariganie buna omokungu omonyanyangi akoarigania omonywomi.

\VS{Ⅲ}Nyasae nakoe obong’aini buna omonto akoegwa endagera amo n’ekenyugwa.

\VS{Ⅳ}Omonto n’agamerere chisemi erio chimokoonye tagwa erinde anyore obosooku.

\VS{Ⅴ}Ere chisemi nakoimokererie igoro kobua abaamate bao; n’ekero ogokwana gati-gati y’abanto ere chisemi nakoe ekio orakwane.

\VS{Ⅵ}Ase chisemi aye n’onyore omogooko n’omogooko bw’ekeene, erio erieta riao ng’a riinyorwe goika kare na kare.

\VS{Ⅶ}Korende, abanto abariri amo n’abanyabibe tibakonyora chisemi.

\VS{Ⅷ}Chisemi nigo chire aare korwa abanto aberori; chisemi tichigosoa ase ebirengererio biabang’ainereria.

\VS{Ⅸ}Omonyabibe tagwenereti goteera amateera yokomotogia Nyasae, ekiagera ogosasiima kwaye tikori korwa enkoro yaye ime.

\VS{Ⅹ}Amateera goika abe ekemanyererio gi’echisemi. Ekio gegokong’usa gochia ase Nyasae.

\VS{Ⅺ}Tiga gotaamera ng’a: Nyasae ogera namocha. Naki aragere okore ekebe nere ogechete ekebe?

\VS{Ⅻ}Tobaisa goteeba ng’a Nyasae nere ogerire, ekiagera ere taganetie ogokoonya kwomonyabibe.

\VS{ⅩⅢ}Nyasae nigo angete okogecha gwonsi. Nonya mbaria bamoirogete Nyasae nigo bayangete ayio.

\VS{ⅩⅣ}Agwo ritang’ani kegima, Omonene nere otongete mwanyabaanto, akamoa obosibore bw’ogwechorera amang’ana aye ereomonyene.

\VS{ⅩⅤ}Onye koganetie, nabo okoigwera ebirage bia Nyasae, erio omenye ase okwegena gose ochore buna origetie.

\VS{ⅩⅥ}Omonene obekire bosio bwao omorero amo n’amache: rambora okoboko kwao, bwechorere keria oganeti.

\VS{ⅩⅦ}Mwanyabaanto obekeirwe bosio bwaye obogima amo n’amakweri; ase ebio bibere, keria agochora nakio akoegwa.

\VS{ⅩⅧ}Chisemi chia Nyasae n’echinene kegima; ere nigo abwate chinguru chi’obomanyi bwa kera egento.

\VS{ⅩⅨ}Omonene nigo arigereretie ase obuya; ere nigo amanyete aya Mwanyabaanto agokora.

\VS{ⅩⅩ}Chisemi tichianya kobetereria monto onde bwensi komoiroka Nyasae, gose gochika onde gokora ekebe.




\par }\Chap{ⅩⅥ}{\PP \VerseOne{Ⅰ}Toba n’okogania gotwara abana abange batari n’engencho asore; gose kwerorera abana abamura batamoirogeti Nyasae.

\VS{Ⅱ}Nonya kobwate abana abaange mbosa onye mbamoirogeti Nyasae.

\VS{Ⅲ}Abana buna abwo, tobeeka ogosemeria kwao ase bare; abange babo tobaisa gosemeria ase bare. Ekiagera omwana oyomo nigo are omuya kobua abana elifu batari nagokoonya asore. Ase engencho ende, mbuya nokwa otari namwana kobua gotwara abana batamoirogeti Nyasae.

\VS{Ⅳ}Enka ya abanto nabo egokiina ase chisemi chia omonto oyomo, ko bono, egeku ekegima ki’abaanto batari n’erichiko nabo ogotigara bosa.

\VS{Ⅴ}Amoiso ane arorire amang’ana amange buna aya; n’amato ane ategereire amang’ana amange y’ogokumia kobua ayio.

\VS{Ⅵ}Omorero n’outwe gati y’erisango ri’abaanto abanyabibe, gose obororo ng’a boitekere abaenenu.

\VS{Ⅶ}Nyasae Taaberete amamonto aria akare ayio egenete chinguru chiabo erio akagenda mamincha yaye.

\VS{Ⅷ}Nyasae tarorerete eamate ya Loti amaabera; baria agechetigwe n’obwerori bwabo.

\VS{Ⅸ}Nyasae taorogeti maabera egesaku keria kiare gochia gosirigwa, egesaku keria giatinyeretigwe inse okoba ebibe biaye,

\VS{Ⅹ}nonya omoganda oria bw’abasikari chielifu amagana atano narimo b’amagoro abwo basangererekanete ase aamo, bakaenenera Nyasae ase obwerori bwabo.

\VS{Ⅺ}Nonya ere ng’a nomonto oyomo ore omwerori, nigo erabe ogokumia mono onye oyio takoegwa egesusuro.

\VS{Ⅻ}Ekiagera egesusuro kia Nyasae n’ekeroro buna koreng’ana n’amaabera aye.

\VS{ⅩⅢ}Ere nigo akogambia kera omonto n’ogokora kwaye. Na ogosemeria gwokomoiroka Nyasae tikori okwabosa.

\VS{ⅩⅣ}Omonto omwegenwa nanyore aya amogwenerete koreng’ana n’amakora aye.

\VS{ⅩⅦ}Tobaisa goteeba ng’a: Ninyebise aare korwa ase Nyasae; erio niinyebise aase onde atanyoore gose kong’inyora! Ninyebisa ase abanto bare abange igo tinkororekana, ekiagera ribaga riane ninki ase ebitongire bitari n’omobaro.

\VS{ⅩⅧ}Ama bono, igoro ya igoro kegima, omosunte n’omobaso, ebio bionsi ng’a biteengechigwe ekero Nyasae arachiche.

\VS{ⅩⅨ}Ebitunwa amo n’oboroso bw’ense mbitengeche ekero Nyasae arabirigererie.

\VS{ⅩⅩ}Korende Mwanyabaanto taiyo orengereretie ayio; niing’o oranyare komanya chinchera chia Nyasae?

\VS{ⅩⅪ}Tobaisa goteeba ng’a: Niinsa gokora ekebe onde taiyo ondoche. Niinkora igo bobisi kegima ning’o oramanye?

\VS{ⅩⅫ}Naende, ninkora amaya ning’o orayatore? Ning’o mokorengia oraganye erio atebigwe amageni? Ere nigo akoganya mono aikeranie egetebanio kiaye.

\VS{ⅩⅩⅢ}Naboigo ase omonto okorengereria ime yaye; omonto omoriri osiriigwe nabo akorengereria ase oboriri bwaye.

\VS{ⅩⅩⅣ}Omwana one, ntegerere erio onyore obong’aini. Tega ogoto erio otegerere amang’ana ane.

\VS{ⅩⅩⅤ}Niinkoe chisemi chindito naende nkworokererie obong’aini boria bogoisaine.

\VS{ⅩⅩⅥ}Ekero Nyasae akorete emeremo y’ogotonga agwo ritang’ani kegima, nigo abagete kera egento ase omoroberio.

\VS{ⅩⅩⅦ}Erio Nyasae akaa kera egetongwa omoroberio goika kare na kare kera ekemo ase omoroberio oyio. Korwa agwo goika reero iga kera ekemo nkeremeiri kobwata omoroberio oye.

\VS{ⅩⅩⅧ}Kende nkeiyo nonya n’ekemo kegotwomana n’ekende, na kera egento kiaigwera Nyasae.

\VS{ⅩⅩⅨ}Magega yayio, ekero Nyasae akorire aya onsi, akayerigereria ense akayeichoria n’ebinto biaye ebiya.

\VS{ⅩⅩⅩ}Nigo atubete ense nebitongwa bia kera engencho, ebio bigokwa na koirana ase riroba.




\par }\Chap{ⅩⅦ}{\PP \VerseOne{Ⅰ}Nyasae nigo atongete Mwanyabaanto korwa ase amaroba, naende Mwanyabaanto nairane ase riroba.

\VS{Ⅱ}Nyasae nigo aroberetie amatuko Mwanyabaanto akomenya ase obosio bw’ense; na kobaa chinguru chi’okogambera kera egetongwa ase ense yonsi.

\VS{Ⅲ}Nigo abaete chinguru buna echiaye ere omonyene, ekiagera nigo atongete Mwanyabaanto ase omobwekano oye ere omonyene.

\VS{Ⅳ}Erio Nyasae akabikora ebitongwa bionsi bimoiroke Mwanyabaanto, erinde akaa Mwanyabaanto chinguru igoro y’eching’iti chionsi chi’orosana amo n’echinyoni chikoiruruka.

\VS{Ⅵ}Erio Nyasae akaa Mwanyabaanto chimeme, amaiso n’amato, erinde akabaa n’omoyo bw’okorengereria.

\VS{Ⅶ}Na Nyasae akabaichoria n’echisemi, abaorokererie okomanya na koigwa gati y’amaya n’amabe.

\VS{Ⅷ}Erio naende Nyasae akabeka nere eriso riaye ime yabo ase okobookia obosibore bw’egasi yabo.

\VS{Ⅹ}Mwanyabaanto nanyore ribaga ri’okoritogia erieta richenu ria Nyasae, na koraria obosiani bw’ememo yaye.

\VS{Ⅺ}Nyasae akabaa bosio bwabo chisemi, na kobaa ebirage bi’obogima.

\VS{Ⅻ}Erio akabakora nabarabwo babe n’egetebanio gia kare na kare, na kobamaanorera ebirengererio biaye.

\VS{ⅩⅢ}Erio amaiso abo akarora obonene bwaye, na mato abo akarora obonene bw’eriogi riaye.

\VS{ⅩⅣ}Nyasae akabateebia iga: “Timobaisa gokora bobe bonde bwonsi,” erio akabateebereria enchera bakomenya n’abamate babo.

\VS{ⅩⅤ}Nyasae nabo aroocche orogendo rwa Mwanyabaanto; mbakonyara kwebisa bosio bwaye.

\VS{ⅩⅦ}Obekire omogambi bosio bwa kera egesaku, korende Israeli n’obotenenku bwa Nyasae omonyene.

\VS{ⅩⅨ}Amakora y’abanto onsi nigo are maiso marore ase Nyasae, na kende gionsi Mwanyabaanto agokora ere nigo agokerora bosio bwaye.

\VS{ⅩⅩ}Obobe bwa Mwanyabaanto tibori konyara kobiseka bosio bwaye.

\VS{ⅩⅫ}Ekengwanso ki’omotaka nigo kenga omoori asare. Ere nigo akobwaterera amakora amaya buna ebioge bie riso riaye.

\VS{ⅩⅩⅢ}Agwo magega n’ababekere kobaakania egesiomba kera oyomo ekemogwerete.

\VS{ⅩⅩⅣ}Korende, baria bamoitabete omokia nabae enema baria abakuure emioyo abae ogosemeria erio bamoiranere.

\VS{ⅩⅩⅤ}Inchuo ase Nyasae, tiga gokora ebibe, saba ase obosio bwaye na otige amamocho ao.

\VS{ⅩⅩⅥ}Moiranere Omonene n’otigane amabe ao; gecha ekebe n’omoyo oo bwonsi na tiga ogokora gwokogechia.

\VS{ⅩⅩⅦ}Agwo ase omosunte ning’o oratererie Omonene Nyasae? Mbaria boka bare moyo baranyare komwakera buya.

\VS{ⅩⅩⅧ}Abakuure na bataiyo naende tibakonyara komotogia Nyasae; mbaria boka bare moyo naende bare buya, abwo nabwo boka baramotogie.

\VS{ⅩⅩⅨ}Naki amaabera a Nyasae akare amanene, naende naki okwabera kwaye okonene ase baria bakomoiranera.

\VS{ⅩⅩⅩ}Ntwe Mwanyabaanto titokonyara gotwara kera egento keria toganetie; ekiagera intwe twensi n’ebitongire biria bigokwa.

\VS{ⅩⅩⅪ}Ngeto ki naende gekomesa buna risase? Nonya nabo risase narirorio nkonyoora rire enyakoira. Korende, Mwanyabaanto oyio oyio ore egetongwa ere nigo akorengereria amabe oka.

\VS{ⅩⅩⅫ}Nyasae nigo akoyetarera enuko y’abasikari baye ba igoro, korende Mwanyabaanto nigo are orotu bosa amo n’eribu.




\par }\Chap{ⅩⅧ}{\PP \VerseOne{Ⅰ}Nyasae ere oyomenyete goika kare na kare, nere otongete ense yonsi.

\VS{Ⅱ}Nyasae bweka nere ogokora ebinto bionsi ase oboikeranu.

\VS{Ⅳ}Taramoa monto onde chinguru naende chi’okoraria emeremo yaye; na monto tari oranyare koyetuka.

\VS{Ⅴ}Ning’o naende oranyare korenga chinguru chiaye chinene? Ning’o oranyare ase oboikerenu chinema chiaye.

\VS{Ⅵ}Tekonyarekana ase ogokeia chinguru gose komenta emeremo yaye. Tekonyarekana koyamanya amang’ana amakumia a Nyasae.

\VS{Ⅶ}Ekero Mwanyabaanto agoika omoerio bw’amang’ana ayio nigo akwenyora ng’a ko nario omochakano bw’amang’ana; n’ekero atigire, nario bono agotabanana.

\VS{Ⅷ}Omonto ning’o naende ninki aisaine?

\VS{Ⅸ}Omonto ekero aikire emiaka rigana, oyio omenyire emiaka emenge.

\VS{Ⅹ}Korende, ekero okorigereria buna entonyi y’amache korwa nyancha na buna koreng’ana omochanga ore ase engegu y’enyancha; naboigo ere emiaka ere emeke kobua obogima bwa kare na kare.

\VS{Ⅺ}Ase igo, Nyasae nigo akobaremereria gocha ase tore na amaabera, naboigo tore n’oboremereria ase okororerana amaabera.

\VS{Ⅻ}Ere nigo agotorigereria na korora buna toragereirie ase ogokwa; nakio gekogera are ang’e gotwabera

\VS{ⅩⅢ}Omonto nigo akoba n’amaabera ase omoamate oye, korende amaabera a Nyasae nigo are gochia ase ebitongire biaye bionsi. Ere nigo agotogonyera naende bw’orokereria, na obasomia, na nigo akobarenda buna omorisia akorenda riicho riaye.

\VS{ⅩⅣ}Nyasae nigo abwate amaabera baria akoraa na banchete bakobwata na bakoigwera ogochika kwaye.

\VS{ⅩⅤ}Omwana one, toburukania amakora ao amaya n’echingencho chimbe chi’okoragererigwa. K’ogokoonya omotaka tiga komosiibia obororo n’amang’ana ao.

\VS{ⅩⅥ}Inee, rimi tiriri kogokia ebimeri ase engaki y’omorakera, boigo eng’ana yao eyemo enke nigo eisaine kobua ekeegwa.

\VS{ⅩⅦ}Ring’ana erimo ndisaine kobua ekegeni, n’omonto omwororo nigo abwate ebio bionsi bibere.

\VS{ⅩⅧ}Omonto omoriri, ere n’omoiti. Ekeegwa kiomonto omochayi, nigo kegotuba amaiso.

\VS{ⅩⅨ}Eorokererie ritang’ani otarachaka gokwana. Renda obuya bw’omobere oo ritang’ani otararwara.

\VS{ⅩⅩ}Eitone na kweitia rituko r’ekina ritaraika, ase rituko erio, ekero gwaikire, ng’a n’onyore amaabera.

\VS{ⅩⅪ}Ekeyie aye omonyene otarachia koegwa egesusuro ki’obebe bwao.

\VS{ⅩⅫ}Onye kwabeekire egeteebanio na Nyasae, koranche ikerania egeteebanio ekio ase obwango buna ekonyarekana, tobaisa koganya amakweri, ng’a erio omanye kw’aberwa.

\VS{ⅩⅩⅢ}Eariganie ritang’ani kegima otarachia gokora ebitebanio; erio tobaisa koba buna omonto okomoteema Nyasae.

\VS{ⅩⅩⅣ}Rengereria! Inyora ekeririanda kia Nyasae ekio kerabeo rituko riria orakwe kore n’ekebe. Ere nigo arakoererie amagega rituko ria ekiina.

\VS{ⅩⅩⅤ}Ekero oigotete, inyora engaki y’enchara; n’ekero y’obotenenku, inyora engaki y’obotaka.

\VS{ⅩⅩⅥ}Korwa mambia chuni goika mogoroba, chingaki nigo chikona goncha-onchokana. Nyasae nare n’okobua kwogonchora omoroberio bw’ebitongire biaye bionsi.

\VS{ⅩⅩⅦ}Omonto ore n’echisemi oyio n’omonto okorigereria mono ase kera egento kere bosio bwaye. Ekero aikereirwe n’ekebe nigo akwerenda tamocha.

\VS{ⅩⅩⅧ}Kera omonto okorengereria namanyete chisemi, na nigo agotogia kera omonto ochinyorire.

\VS{ⅩⅩⅨ}Abanto baria bagotegerera chimbachero nigo bagochia baba n’echisemi; nabarabwo nigo baichire n’emebayeno.

\VS{ⅩⅩⅩ}Tobaisa kobwatia erang’o yao embe, korende keyia okogania kwao.

\VS{ⅩⅩⅪ}Oise gwechwara ase okwegokia n’erang’o y’amabe, nigo oranyore kweirire aye bweka ababisa bao bagosekerere.

\VS{ⅩⅩⅫ}Tobaisa gwesoia ase emegoko emenge yabosa, ekiagera enengo eyio nigo ekogotakaia.

\VS{ⅩⅩⅩⅢ}Tiga gwekora omotaka ase okonagosaberera, erio gotwara chitaabu chi’emeyega emeneene ekero aye otari nagento ase ekemoya kiao ime.




\par }\Chap{ⅩⅨ}{\PP \VerseOne{Ⅰ}Omokori emeremo omoriri, oyio tagotenenka. Oyogosiereria amang’ana amake-amake naboigo nere nigo akonakogwa ng’ora-ng’ora.

\VS{Ⅱ}Edivai amo n’okorigia abakungu, ebio bibere nigo bigosiria abasacha b’echisemi,

\VS{Ⅲ}n’omosaacha ogwechwara igo oyio nasirie obogima bwaye.

\VS{Ⅳ}Omonto okwegena abanto bande bwango-bwango, oyio tari nobong’aini. N’oyogokora ebibe, oyio nigo agwesiria ere omonyene.

\VS{Ⅴ}Omonto okogokera ekebe, oyio nagambigwe.

\VS{Ⅵ}Eginge n’echikwana chitari ndonge, erio mbweriite n’amang’ana amabe.

\VS{Ⅶ}Tiga kona koirorera amang’ana kwaigure boire-boire, erio nario naye nario oreongore korwa ase amang’ana amange.

\VS{Ⅷ}Tobaisa goteebia monto, naaba omosani gose omobisa oo, otatiga ekero rioka erabe ekebe onye togoteeba.

\VS{Ⅸ}Ekiagera nabo erabe ng’a omonto gete okoigure na gokorora, n’ekero engaki yaikire nigo arakwange bobe.

\VS{Ⅹ}Inee! Kwana koigwa kende? Na tiga gekwe amo naye. Korende tibwoboa! Erio tirikogera okwe.

\VS{Ⅺ}Omonto omoriri otagete kobisa ’ng’ana rinde rionsi, oyio nigo akoberebencha n’obororo buna boria bw’omokuungu okoibora.

\VS{Ⅻ}Buna riria ensara yamobetire omonto ase ekenama kiaye, nabo ere igo igo ase omonto omoriri oyio origetie goteeba ring’ana aigure.

\VS{ⅩⅢ}Kooraigwe ng’a omosani oo omochire, ’mbuya ritang’ani omoborie ere omonyene, ekiagera nabo oranyore ng’a amang’ana ayio tari ay’amaene. Korende eisa koba amaene omonto oyio takoirorera rimocho erio naende.

\VS{ⅩⅣ}Koraigwe ng’a omoamate oo okwanire ring’ana ritagwenereti, karamoria ritang’ani, nabo oranyore ng’a tarikwaneti. N’onye orikwanete, takorirorera naende.

\VS{ⅩⅤ}Onye kwaigure ring’ana riibe igoro y’omosani oo, nabo oranyore tarikwaneti. Ase igo, tobaisa kwegena kera egento ekio kwaigure.

\VS{ⅩⅥ}Omonto nabo arakwane egetagwenereti, ekio ere omonyene ategeneti. Korende, ning’o ere otanagokora ekebe?

\VS{ⅩⅦ}Koraigwe kende igoro y’omwamate oo; moborie, tobaisa komogosa! Kae ebirage bia Nyasae ribaga bikore emeremo.

\VS{ⅩⅩ}Chisemi chionsi bombera, n’okomanya Nyasae; n’echisemi chionsi nigoro y’okoigwera ebirage bia Nyasae.

\VS{ⅩⅫ}Korende okomanya amabe tari korokwo chisemi, n’ogosemia kw’omonyabibe tari obong’aini.

\VS{ⅩⅩⅢ}Nabo eranyarekane omonto gokorera obong’ainereria ase chinchera chimbe ase okogechia gwoka. Korende nareo omonto omoriri otari na semi.

\VS{ⅩⅩⅣ}Mbuya ase omonto omoirogete Nyasae otari na semi kobua omonto ore omong’aini, ko bono okobuna amachiiko.

\VS{ⅩⅩⅤ}Mbareo abanto bare abang’ainereria, abwo batari gokora ayare aboronge; mbareo n’abande abwo bagosiria obuya bare nabwo ase okonyora ebi baganetie.

\VS{ⅩⅩⅥ}Mbareo abanto bande abwo bagotirigoya, bagwetakoria ng’a mbare n’obororo, korende ime yabo nigo baichoirwe n’oborimo bwoka.

\VS{ⅩⅩⅦ}Abanto buna abwo nigo bakobisa amasio erio boorokia ng’a mbarochi kende; korende nigo bare buna abatari kororekana, na abwo nigo baragosirie.

\VS{ⅩⅩⅧ}Onye ase enchera eyemo gose eyende tibari neribaga riogokora amabe, ekero bagochia konyora ribaga erio, goika bakore ebibe.

\VS{ⅩⅩⅨ}Omonto nigo akomanyekana koreng’ana buna akororekana, n’omonto ore n’ echisemi nigo okomomanya ekero mwaumeranire nere.

\VS{ⅩⅩⅩ}Enchera omonto aboyetie n’echiaanga chiaye, n’enchera agoseka na gotaara, ebio bibere nabo bikomoorokia buna are.




\par }\Chap{ⅩⅩ}{\PP \VerseOne{Ⅰ}Omonto nabo aratogonyerwe ase engaki etagweneretie; ogokira nkore okwo gokworokia ng’a omonto nare n’echisemi.

\VS{Ⅱ}Korende nigo ere buya komoonya omonto kobua koba n’obororo nere.

\VS{Ⅲ}Omonto ogwancha amamocho aye oyio nigo agwetanga korwa ase okoragererigwa.

\VS{Ⅳ}Buna ere akong’u ase omosacha entang’ana kogania omoiseke, naboigo ere akong’u ase omonto konacha ekiina n’egekuba.

\VS{Ⅴ}Omonto nare ekero akirire kiri okororekana koba n’echisemi; n’oyonde kogechwa ase engencho ng’ere n’omogenki, oria omobe kegima.

\VS{Ⅵ}Omonto onde nere okira kiri ekiagera tari na gento agoteeba; ekiagera namanyete engaki egwenerete ekero omonto agokwana.

\VS{Ⅶ}Omonto ore n’echisemi nakire kiri takwana goika engaki egwenerete; ko bono, omonto omoetania naende omoriri tari komocha engaki egwenerete komocha.

\VS{Ⅷ}Omonto ore n’amang’ana amaange nere n’agechwe, na mono kegima oyo otari koa bande ribaga ri’ogokwana.

\VS{Ⅸ}Omonto nabo aranyore egesio korwa ase emechando, naende nabo ekonyarekana ng’a kiarentire emechando.

\VS{Ⅹ}Nkereo ekeegwa getakoretere ’ng’eria ende yonsi, korende nkereo ekeegwa kende kerarete eng’eria ara kabere.

\VS{Ⅺ}Engaki ende ogosikwa nigo kogosiria enibo. Korende naende mbareo abanto bande banyoorire ogosikwa korwa ase atagwenereti.

\VS{Ⅻ}Omonto okogora egento ase ogoaka rigori goika riakea, korende oyio chingaki chinde onyoora ng’a oakanire ara gatano na kabere goetania.

\VS{ⅩⅢ}Ekero omonto anachire ekiina n’echisemi, oyio nigo agosikwa ase chisemi chiaye naende bwenyorera abasani abaange, korende obuya bw’omonto omoriri nigo bore bosa kegima.

\VS{ⅩⅣ}Ekeegwa ki’omonto omoriri, tigegokobwenera gento, ekiagera nigo akogania amange korwa ase ore, gose tari aganto.

\VS{ⅩⅤ}Omonto bun’oyio nigo agokoa egento gekeigo, korende bwetogia, na koraria aria onsi agokoreire. Ere nigo agokoa singo reero, mambia yaye ogania omoiranerie. Omonto bun’oyio nigo akogechia mono.

\VS{ⅩⅥ}Omonto omoriri nigo agoteeba iga: “Tindi na mosani. Onde tari okong’akera ng’a mbuya mono ase obuya bwane. Nigo bakoria endagera yane, ekero baigotire bachaka gonkwana bobe.”

\VS{ⅩⅦ}Namaa! Oyio nigo akogenderera gochecherigwa n’abange.

\VS{ⅩⅧ}Nigo ere buya omonto goterererigwa kagotamboka gochia nyomba na kogwa, kobua ogoterererigwa kw’oromeme; ogosirigwa kw’abanyabibe nigo kore bwango mono kegima.

\VS{ⅩⅨ}Omonto otari goaka buya ase keria akorereirwe, gose anyoorire; omonto oyio nigo anga buna emegano etarochi nchera, eyio ekona koganwa n’abanto abariri baria bakona koyeirorera.

\VS{ⅩⅩ}Ekero emebayeno ekorwa ase omonto omoriri teri gwancheranwa, ekiagera teri gokwanwa ase engaki egwenerete.

\VS{ⅩⅪ}Omonto nabo agotangwa gokora ekebe ase engencho are omotaka, ase igo nigo agotimoka ekiagera tari na kende agweiteria.

\VS{ⅩⅫ}Omonto nabo arasirie obogima bwaye bwonsi, ekiagera ere akorora obosooku; gose abosirie ase okwoboa abanto.

\VS{ⅩⅩⅢ}Onye kogokora egeteebanio n’omosani oo ase okorara bobe komosokia, aye gwakorire omonto oyio koba omobisa oo bosa.

\VS{ⅩⅩⅣ}Oborimo n’ekemoa ekebe kegima ase chimbwa chi’omonto, korende eke nakio abanto abariri bagokora botaambe.

\VS{ⅩⅩⅤ}Mbuya omonto koba omoibi kobua koba omonyaborimo; korende aba bonsi babere goika basire kegima.

\VS{ⅩⅩⅥ}Chimbwa chi’onagokwana oborimo nigo chikoreta ogocharangia, okwo gokobao ase engaki etaambe ase oria ogokwana oborimo.

\VS{ⅩⅩⅦ}Omonto ogokwana n’echisemi, oyio mbuya are; oyore n’echisemi nigo akogokia abanto bare n’engencho.

\VS{ⅩⅩⅧ}Omonto okorema na gosimeka endagera, nigo akonyoora rigesa rinene; erio ogokia baanene baye, na kwenyoorera oboronge.

\VS{ⅩⅩⅨ}Amasoya nigo agoukoria abare n’echisemi, ekio n’egesibo ki’omonwa gekoginga omonto takora amabe.

\VS{ⅩⅩⅩ}Inee! Chisemi chi’obobisi ninki chisaine? Chisemi buna echio mbosa.

\VS{ⅩⅩⅪ}Mbuya omonto kobisa oboriri bwaye, kobua omonto kobisa chisemi chiaye.




\par }\Chap{ⅩⅪ}{\PP \VerseOne{Ⅰ}Omwana one. Inee! Gwakorire ekebe? Tokora ekebe naende. Ko bono saba amaabera ase aria gwakorire.

\VS{Ⅱ}Tama ekebe buna koreng’ana ogotama eng’iti; ekiagera oise gosukerera eng’iti goika ekorome. Amaino y’ekebe igo anga buna amaino y’Endo. Ekebe nigo kegosiria emioyo y’abanto.

\VS{Ⅲ}Okobuna ebirage nigo konga buna omoro otieririe chinsemo chionsi, omoro buna oyio oise kogokeba nigo okoroisia riote ritari kogwena.

\VS{Ⅳ}Okogosereria amo n’oboiti nigo bigosaria enibo; enyomba y’omonto omwerori nigo ekorenta obosooku.

\VS{Ⅴ}Ogosaba kw’omotaka nigo gokoigwekana as Nyasae, n’okoiraneria kwaye nigo kore bwango mono kegima.

\VS{Ⅵ}Omonto okwanga kogorororwa ekero are ase ebibe, korende oy’omoirogete Nyasae nigo akweitia omoyo oye ime.

\VS{Ⅶ}Omonto nabo arabe ogokwana n’obong’aini na komanyekana gochia aare, korende nigo akoraua n’oyore n’echisemi.

\VS{Ⅷ}Omonto okwagacha enyomba ase chifeta chi’abaanto bande, igo anga buna oy’ogosangereria amagena y’embera yaye.

\VS{Ⅸ}Omosangererekano bw’abakori amabe, nigo onga buna engori egwoka agwo ase baraumerane kw’omorero ekerage okobumbucha.

\VS{Ⅹ}Eng’eria y’omokori amabe nigo eroosegete buya, korende enchera eyio nigo ekoerera ase engoro y’amakweri.

\VS{Ⅺ}Onde bwensi okobwatia ebirage oyio nigo agamberete ebirengererio biaye; chisemi N’oboikeranu bw’okomomanya Nyasae.

\VS{Ⅻ}Omonto otari nasemi, oyio nomosomia tari koigwa. Korende koba n’echisemi n’okomenta obororo.

\VS{ⅩⅢ}Emeroberio y’omonyene chisemi nigo ekomentekana buna okoyaaba kw’amache ekero gi’etoigo. N’ogosemia nigo konga buna ensoko entuboka.

\VS{ⅩⅣ}Chisemi chio omonto omoriri nigo chinga buna egetaabo kebochogete, kende gionsi omonto oyio agosoma nigo kegoeta rioka getari kogoma, erinde giasira kegima: tari kobwata gento.

\VS{ⅩⅤ}Ekero omonto omong’aini akoigwa ring’ana ri’echisemi nigo akoritogia na korimenta kegima. Korende omonto osirete ekero akoriigwa nigo akorisiereria, na koritugutera aare kegima.

\VS{ⅩⅥ}Engambo ya abanto abariri igo enga buna egurube omonto abogoretie nchera kogenda; korende omogooko nigo okonyorekana korwa ase ebirengerio bi’omonto omong’aini.

\VS{ⅩⅦ}Ase omosangererekano abanto nigo bakorigia ebirengererio bio omonto omong’aini; na barabwo nigo bakoarigania amang’ana aya ase emioyo yabo ime.

\VS{ⅩⅧ}Ase omonto omoriri chisemi nigo chinga buna enyomba yagure; n’emeroberio y’omonto omoriri igo are amang’ana atari na moroberio.

\VS{ⅩⅨ}Ase omonto omoriri ogosoma nigo konga buna egesibo kere magoro, enga buna efeta ase okoboko okorio.

\VS{ⅩⅩ}Omonto omoriri nigo agoseka n’eriogi, korende omonyene chisemi nigo akona goseka ng’ora igo.

\VS{ⅩⅪ}Omonto omoririri nigo agoseka gochia igoro n’eriogi, korende ase omonto ore n’echisemi nigo akona goseka ng’ora igo. Ase omonto ore omong’aini chesemi nigo chinga buna ebonyi y’amagena ’amaabera, nigo enga buna ebonyi ase okoboko kwaborio.

\VS{ⅩⅫ}Omonto omoriri nigo akoayerera gosoa gochia nyomba mwabande, omonto omong’aini nigo akoganyera gesieri n’amasikani.

\VS{ⅩⅩⅢ}Omonto omoriri nigo akoayerera gosoa ime y’echinyomba chiabande; Korende ase omonto ore n’echisemi nigo akoganyera isiko n’amasikani. Omonto otari n’echimbwa chingiya nigo agosiomeria gochia nyomba mwabande, korende oyore n’amasikani, nigo akoganyera isiko.

\VS{ⅩⅩⅣ}Nigo ere chimbwa chimbe ekero omonto agotegerera amang’ana y’abanto bande ase ebisieri biabo, korende ase baria bare n’obong’aini gokora egento buna ekio n’obososku obonene kegima.

\VS{ⅩⅩⅤ}Abanto abetakori nigo bachete konakoirorera amang’ana aria baigure korwa ase abanto bande, korende baria bare n’obong’aini nigo bare n’amang’ana are n’echinguru.

\VS{ⅩⅩⅥ}Ekerengererio ki’abaonto abariri nigo kere ang’e n’emenwa yabo, korende eki bagoteeba abanyene chisemi nigo gekorwa ase ebirengererio biabo.

\VS{ⅩⅩⅦ}Ekero omonto omobe akoragereria ekerecha, nigo akweragereria ere omonyene.

\VS{ⅩⅩⅧ}Omonto omwemurungania nigo agosaria obogima bwaye ere omonyene, naende kera omonto ase eamate yaye nigo amogechete mono kegima.




\par }\Chap{ⅩⅫ}{\PP \VerseOne{Ⅰ}Omonto omobe nigo akoreng’anigwa n’erigena rire n’eubi; kera omonto komorora omonto buna oyio nigo akweringa ase engencho y’obososoku bwaye oyio.

\VS{Ⅱ}Omonto omobe nigo arabwekanigwe n’orosao rw’amabi; Kera omonto okorokuna orosao orwo nigo akoyaserera aare

\VS{Ⅲ}N’okoragererigwa ase omonto ore n’baana ko otaari n’amasikani, n’okoibora kw’omwana omwana omoiseke otari n’echimbwa chingiya nigo enga ogosirerigwa.

\VS{Ⅳ}Omoiseke bw’echimbu chingiya nigo akonyora omosacha, ko bono, oyogokora amang’ana amabe nigo akorenta obosooku ase ise.

\VS{Ⅴ}Omoiseke ore n’echimbu chiimbe nigo akorentera ise gose omosacha oye obosooku, na nigo arasierererigwe na bosi babere.

\VS{Ⅵ}Kogambia abana bao chingaki chinde nabo enga buna omonto ogotereria abanto bare ase ebirero. Koa abana egesusuro na kobagambera ase obuya nigo ere egento kiengencho enene mono kobwa.

\VS{Ⅶ}Goteema komosemia omonto omoriri nigo enga buna kobekerania chindogio chi’enyongo ase okoyebarera, gose igo enga buna gotura omonto oraire n’ore n’echitoro chinyinge mono kegima.

\VS{Ⅷ}Koeresa omonto omoriri egento nigo enga buna nigo okoeresa omonto oraire chitoro; ekero gwakoorire koeresa omoriri oyio naende okoboria: “Ninki buno kware goteeba?”

\VS{Ⅸ}Oyo kworokereria omonto omoriri, oyio nigo anga buna omonto ogosangereria ebigonkorio, gose buna oy’otura omonto ore n’echitoro erinde amosabe singo.

\VS{Ⅹ}Onde bwensi okoganera omoriri omgano, igo enga buna gokwana n’omonto ore n’echitoro chindito.

\VS{Ⅺ}Moreere oyo kure ekiage ere tari goikeera borabu bonde; naende moreere omonto omoriri ekiagera tari na semi. Tobaisa komoreera moono omonto okuure ekigera ere otimokire; korende moreere omonto omoriri, ekiagera obogima bwaye n’obobe kobwa amakweri.

\VS{Ⅻ}Ebirero nigo bigokorwa ase amatuko atano n’abere, korende ebirero bi’omonto omoriri oyo otamomanyeti Nyasae, nigo akobosiria obogima bwaye bwonsi ere omonyene.

\VS{ⅩⅢ}Tobaisa konakogamba n’omonto omoriri; gose komobeera omonto otari na semi. Mwebachere erio nario nere aranyare gwetanga korwa ase emechando; erio ekero ere aresibie, aye nobe n’eubi. Mwebachere omonto omoriri erio nario naye oranyore omorembe, gose tobaisa korosigwa n’obobarimo bwaye.

\VS{ⅩⅣ}Ngento ki kere ekerito kobwa embende? Erieta ri’egento buna ekio nigo gekorokwa “Ekeiriri!”

\VS{ⅩⅤ}Okobogoria amaroba, omonyo n’echuma nigo bire buya kobwa komoremereria omonto omoriri.

\VS{ⅩⅥ}Esiro ere n’oboroso obokong’u ase enyomba, omotengecho bw’ense noocha tokonyara koyeiyeria. Naboigo, n’omoyo oteneine bokong’u naende obwate oboroso bw’oboroso bwe chisemi tokoba nabwoba nonya na ase engaki y’emechando.

\VS{ⅩⅦ}Omoyo okong’igwe n’ebirenererio bi’echisemi nigo onga buna orwaki rochabeire.

\VS{ⅩⅧ}Amagena amake ayio abakereire igoro y’orwaki tagotigara aroro agwo ekero ekerambauti kegochicha. Ase enchera buna eyio eyio n’omoyo n’ebingererio bi’oboriri; tokonyaro keremereria ayagocha korwa ase obobe buna obwo.

\VS{ⅩⅨ}Oise gotongia eriso riao, nigo rikorera na korwa amariga; naboigo oise koara omoyo oo nario ereigwere obororo boreo.

\VS{ⅩⅩ}Oisekoruta chinyoni amagena nigo ogochiseria; n’ekero okomotogonyera omosani oo, oise gokora bo, igo kwabunire obosani bwao amo nere.

\VS{ⅩⅪ}Nonya gwaikigwe gotwara enkwano enkong’u n’omosani oo, tokwa omoyo; ekiagera naende nabo obosani bokogorororwa naende bobeo

\VS{ⅩⅫ}Onye gwakwanire egento ekebe igoro y’omosani oo, toiroka ogonsonsoranigwa nkoreo naende nabo gokonyarekana. Korende ogokwana amang’ana abosi na koraama amo n’obwerori, n’okobasagania abande mosiabano, ebio nabio ebinto bigoseria abasani.

\VS{ⅩⅩⅢ}Tiga omoamate oo akwegene ekero are n’obotaka bwaye, erio bwegokie amo nere chingaki akonyora ng’eria ende yonsi. Mokoonye ekero akonyoora emechando, erinde naye n’onyore eng’eria korwa ase ensemo yaye eye araegwe.

\VS{ⅩⅩⅣ}Erioki n’ekiorokerio ki’omorero, oroguto n’erioki ri’omorero okogakara nigo bigotang’ana gochicha. Ase enchera eyio eyio, n’okorama nabo kore buna ekemanyererio kiamakweri.

\VS{ⅩⅩⅤ}Tinkoba n’obosooku ase okomorenda omosani one, gose tinkonyara kwebisa korwa asare.

\VS{ⅩⅩⅥ}Korende omonto aise kogera ’mbe n’emechando ase engencho nchera ende yonsi, onde bwensi oraigwe amang’ana ayio nigo arabe omorendi one gochia ase omonto buna oyio.

\VS{ⅩⅩⅦ}Niing’o orambekere omorendi ime ase monwa one, na kombekera ekemanyererio kiobong’aini, erio ebikoba biomonwa one tikora okomocha, Oromeme rwane tirobaisa gonsiria.




\par }\Chap{ⅩⅩⅢ}{\PP \VerseOne{Ⅰ}Aye Nyasae Tata, n’omogaambi bw’obogima bwane, ase ogwancha kwao tintiga erio insirigwe na n’emechando yane; gose obaisa gwancha nkore amabe ase engencho yaye.

\VS{Ⅱ}Onye nokobua, ango ebirengererio biane nigo biare gochwatwa ebiranya, n’omoyo one bworokererigwe chimbua chi’obong’aini. Abwo bono tinaregotigwa nkona kogororwa korwa ase amamocho aane, n’ekebe kiane kende gionsi kegosusurwa;

\VS{Ⅲ}erio amamocho aane tamentekana mono kegima, n’ebibe biane mbimentekana. Ase igo tingwa ase amaboko y’ababisa.

\VS{Ⅳ}Aye Nyasae, Tata na Omogambi bw’obogima bwane, nagosororire nkoonye timbaisa koba n’obwerori.

\VS{Ⅴ}Aye Nyasae koranche nagosoroire onginge korwa ase okogania kwane okobe.

\VS{Ⅵ}Tobaisa gwancha gontiga mbe omochayi gose mbe n’okogania okobe. Tontiga ngaamberwe n’okogania okonge okobe

\VS{Ⅶ}Abana baane, tegerera erinde moigwe okworokereria igoro y’ogokwana okuya; omonto okoyaigwa na koyabwatia amang’ana ayio, oyio takogwa ase omotego.

\VS{Ⅷ}Omonyabibe nigo akobwatwa ase okweimokereria na amang’ana aye omonyene.

\VS{Ⅸ}Tobaisa kwenaria gose konara chingeencho chiogotiana gose kona gwatora erieta richenu ri’Omonene ase ogokora echeche.

\VS{Ⅹ}Buna ere ase omokori emeremo okorendwa mono atari komocha goakwa ebiranya, boigo, oria okona gotiana ase okoriatora erieta ria Omonene Nyasae, ekeene ere tagotamboka korwa ase ogokora ebibe.

\VS{Ⅺ}Omonto okona gotiana boire nigo agoichorwa n’obobe na obokong’u tibokorwa ase enyomba yaye. Ere abe taikerania aria atianete ere goika abe nokomocha; naende karasiererie nabe nokomocha ara kabere. Karabe otianire bosa, takorengererigwa buna oyo otari na komocha, ase ayio ere nomomochi rioka, ere goika aegwe egesusuro; na ase enyomba yaye ogokwa nkobeo botambe.

\VS{Ⅻ}Ogokwana nkoreo konga ogokwa okonyene. Okwo tikobaisa koba ase abaiborwa ba Yakobo. Baria bamoirogete Omonene Nyasae barabwo inabatamboke amomocho ayio onsi igo barabwo tibagwesigooria ase ebibe.

\VS{ⅩⅢ}Tobaisa konaria ebikoba biao gokwana obogundo, ekiagera ase ogokwana okwo nigo kobwataine nebibe.

\VS{ⅩⅣ}Ekero oraikaranse na abanene oinyore iso na nyoko, tobaisa kobeeba agwo ase obosio bwa abanene erio ororekane omoriri ase obosio bwa abanene ase chinchera chiao. Agwo aye inabweitie na koragereria rituko riria aye kwaiboretwe.

\VS{ⅩⅤ}Omonto onarete amang’ana amagundo ituko ndiri arabe n’amasikani ase obogima bwaye bwensi.

\VS{ⅩⅥ}Abanto be chinchera ibere nigo bakoiranerera ebibe, ab’enchera ya gatato nigo bakorenta endamwamu y’Omonene. Omonto nigo agosogwa n’ogwoka gwokogania buna omorero otakende goika orimirigwe. Omonto ogosambwa n’omorero bw’ogokorera omobere oye omonyene obonyaka tagotiga goika ere omonyene osiriigwe ase omorero.

\VS{ⅩⅦ}Ase omonto omonyaka, kera omokungu nomwansu na takonyora ogoisaneka amatuko onsi ere amenyete.

\VS{ⅩⅧ}Omonto nigo akobuna eira yaye y’enyaangi na goteeba ase omoyo oye: “Ning’o ondooche? Omosunte nigo ong’etanaine nechinyasi nigo chimbisete! Monto taiyo ondooche, inche ninki ndoboere? Omonene takorora ebibe biane!”

\VS{ⅩⅨ}Obwoba bw’omonto oyio nase abanto boka. Ere tamanyeti buna amaiso y’Omonene nigo aramogetie ara chilifu ikomi kobua risase. Amaiso ayio nigo arigereretie chinchera chionsi chia Mwanyabaanto, goika nonya nchiria chionsi chibisegete.

\VS{ⅩⅩ}Ere nigo akomanyete aye konye otaraiborwa goika omoerio ekero ere akoorete gotonga ense.

\VS{ⅩⅪ}Omonto oyio omonyabibe ere nabwatwe engaki eria atakagereti na koegwa egesusuro ase obosio bwa abanto bonsi.

\VS{ⅩⅫ}Naboigo ere ase omokungu oria ogotiga omosacha oye na koibora abana nomosaacha onde.

\VS{ⅩⅩⅢ}Ritang’ani; omokungu oyio ochaayire ogochika kw’Omonene ore igoro mono, eriakabere; okorire okomocha ase omosacha oye, na eriagatato; okorire obonyaka ase obotayayi bwaye, na koibora abana n’omosaacha onde.

\VS{ⅩⅩⅣ}Ere omonyene nigo arabeekwe ase obosio bw’ekegambero, naende naegwe egesusuro goetera ase abana baye.

\VS{ⅩⅩⅤ}Abana baye tibakonyara gotenena ase oboremu, na barabwo tibakonyoora okwama.

\VS{ⅩⅩⅥ}Ere natige okoragererigwa ase ense, na obosooku akorete tibokwebwa kare na kare.

\VS{ⅩⅩⅦ}Baria abatigari inabamanye buna ing’ana rinde ndiri rigiya kobua komoiroka Omonene, na tikeiyo egento egiansu kobua okoigwera amachiiko y’Omonene.




\par }\Chap{ⅩⅩⅣ}{\PP \VerseOne{Ⅰ}Obong’aini nigo bogwetogia obonyene na kweimokereria igoro ase egati ya abanto baye.

\VS{Ⅱ}Inabwetogie ase obosio Omonene inabwetogie ase obosio bw’emeganda bogoteeba,

\VS{Ⅲ}Inche nering’ana korwa ase omonwa oye ere oyore igoro mono oyio okengerete ense buna ritatuuri.

\VS{Ⅳ}Obomenyo bwane nigo bwarenge igoro, ekerogo kiane ase chisiiro chiamare.

\VS{Ⅴ}Inche omonyene nigo naetete ase ense eetananete boigo ngaeta inse y’ense.

\VS{Ⅵ}Igoro ase emerindo yechinyaancha chi’ense engima, nigo nkogamba ase egati ya abanto ne chinse chionsi.

\VS{Ⅶ}Inche nigo naetete ase onsi nkorigia ase ngoikaransa, ensemo yense ase ndaroisie obomenyo bwane.

\VS{Ⅷ}Agwo ere oria Omotongi o bionsi akang’a ogochika; ere oyio ontongete akandobereria ase inche ndabeeke obomenyo bwane. Ere aganteebia, “Roisia obomenyo bwao ase enyomba ya Yakobo, bogoria ensemo yao ase Israeli.”

\VS{Ⅸ}Ere nigo antongete korwa agwo omochakano, igo inche nimbeo kare na kare naende tinkorwa ase oboiko bw’ense.

\VS{Ⅹ}Inche nigo nabete nkomokorera ase obomenyo bwaye obochenu, inche ngakong’era agwo ase egetunwa gia Sayoni.

\VS{Ⅺ}Ere akambeka ntimoke ime ase omochie oye omwanchwa, obomenyo bwane nigo bwarenge agwo ase omochie o Yerusalemu.

\VS{Ⅻ}Inche nkabeeka emeri yane inse ase abanto abasike, ensemo yane ase abanto baye ere Omonene.

\VS{ⅩⅢ}Inche ngatambea mono buna emeharuni ya Lebanoni, ee buna ebirobo bie egetunwa kia Herimoni.

\VS{ⅩⅣ}Ngatambea buna emekendo ya Engedi, buna amaua yobwanchani a Yeriko, buna emesabibu ekogokia erandete ase omogondo, buna emete ye chindeege emerete rooche mbarabare.

\VS{ⅩⅤ}Inche ngatioka buya buna ogwansa kwa udi na ubani egotongiwa ase Hekalu.

\VS{ⅩⅥ}Buna omoaluni nkarambora chinsagia chiane nokwegokia amo nobwari.

\VS{ⅩⅦ}Ingaseboka buna omosabibu na ogosiicha kwane gokarenta okwama kwa amatunda amange.

\VS{ⅩⅨ}Inchwo asende mwensi abwo morang’ete morie na koigota amatunda aane.

\VS{ⅩⅩ}Inwe inamoinyore buna obwansu bwane boire obuya buna obooke, ee obosanonoku buna oboke korwa ase amachoe.

\VS{ⅩⅪ}Indie na inwe morang’e kegima; inywe inche nainwe ina mondang’e mono.

\VS{ⅩⅫ}Oyoranyigwere inche ere tagosookigwa nonya ng’ake, ere oyore nainche tagosoa ase ebibe.

\VS{ⅩⅩⅢ}Aya onsi namachiiko y’Omonene Nyasae ore igoro, ayio Musa atochiigete koyatunyana. Eyio nereo ensemo abanto b’egesaku kia Yakobo baetwe.

\VS{ⅩⅩⅤ}Ogochika nigo gokobanyitororeria abanto obong’aini buna orooche rwa Eyufurate, boigo buna orooche rwa Tigiri ase chingaki chintang’ani chi’okwama amatunda.

\VS{ⅩⅩⅥ}Ogochika nigo gokobaichoria chisemi buna orooche rwa Eyufurate, ee buna orooche rwa Yorodani ase chingaki chi’erigesa.

\VS{ⅩⅩⅦ}Nigo rigokora amorokererio yamesa buna risase, buna Gihoni ase chingaki chi’ogotora amasabibu.

\VS{ⅩⅩⅧ}Omonto bw’eritang’ani tanyaarete komanya obong’aini boronge, boigo omonto bw’omoerio takonyaara komomanya.

\VS{ⅩⅩⅨ}Ekiagera ebirengererio biaye nebinge buna amaache y’enyaancha nogotebereria kwaye nigo kobwate obotambe kobua endiba ya amaache are inse yense.

\VS{ⅩⅩⅩ}Inche nigo nesogetie buna emberesi ya amaache agosiarerwa mogondo.

\VS{ⅩⅩⅪ}Ingateeba, “Inche ninyaare konyonsia amatunda y’omogondo one na goichoria emetaro yaye.” Rora omomberesi one okaba orooche, na orooche rwane rokaba enyancha.

\VS{ⅩⅩⅫ}Bono ninyaare komesia amorokererio aane buna ogotonga kw’erioba, ninyamesie arabe goika aare.

\VS{ⅩⅩⅩⅢ}Naende ninyaare gotononkeria amorokererio aane buna obobani erio mbotigere ebiare bigochia goocha.

\VS{ⅩⅩⅩⅣ}Komoranche inwe inyora buna inche tinakorete emeremo eyio yonsi ase ogwekorera inche omonyene; korende buna inyare gokoonya onde bwensi origetie kworokererigwa obong’aini.




\par }\Chap{ⅩⅩⅤ}{\PP \VerseOne{Ⅰ}Enkoro yane nigo egokerete amang’ana atato; amang’ana ayio are amaya ase obosio bw’Omonene na Mwanyabaanto: ekero abanto bare abamwabo baigwanaine, abanto basinyaine bare noboamate obuya, na omokungu n’omosaacha oye bamenyete n’omogooko.

\VS{Ⅱ}Enkoro yane nigo egechete abanto be chingencho isato, abanto abwo bagechirie nobogima bwabo; abasabereri abetakoori, omonda omonyaborimo, na omogaka omonyaka otari na semi.

\VS{Ⅲ}Onye tikwanyaarete korogota gento kende kiogosemia ekero kwarenge omosae, inaki oranyaare konyoora egento ase obogotu bwao?

\VS{Ⅳ}Nering’ana rigiya ase omogaka ore ne chimbuche igoro ase omotwe oye goetia ayare amaya nere oria ore n’emiaka emenge komanya buna agoteebereria.

\VS{Ⅴ}Obong’aini ase abagaaka, amorokererio agwenerete, na boigo amorokererio korwa ase abasike nering’ana rigiya kegima.

\VS{Ⅵ}Abanto abagotu nigo babegete egutwa yobomanyi, nogwetogia kwabo nase okomoiroka Omonene.

\VS{Ⅶ}Inche nimbateebie amang’ana kianda ayio angogetie ase omoyo one, ee nerinde ria ikomi boigo nimbariteebie: omonto ogogete ase engencho ya abana baye, omonto oyio okomenya goika orora ababisa baye bagochandeka na gosira,

\VS{Ⅷ}omosacha ore negesio giokomenya nomokuungu ore nechiseemi, ere oria otari koremia chiombe amo nechitigere ase omogondo oye, ere oria otana korentererwa noromeme rwaye, omonto otari gokorera omonto otaisaini,

\VS{Ⅸ}omonto ore negesio giokonyoora omosani omwegenwa, boigo omonto oria abanto bakogooka komotegerera.

\VS{Ⅹ}Inaki ere engencho enene omonto konyoora obong’aini! Korende tai aroro omonto omonene buna oria omoirogete Omonene!

\VS{Ⅺ}Omonto omoirogete Omonene tabwati ekerengo. Okomoiroka Omonene nigo kobuete amang’ana onsi.


\par }{\SH Omokungu
\par }
{\PP \VS{ⅩⅢ}Tiriri riote ribe buna riote rienkoro! Tiboiyo obobe buna obobe bw’omokuungu!

\VS{ⅩⅣ}Tikori ogoakwa okonene buna okw’omonto ore n’obororo. Tikori ogoakana egesiomba okobe buna koria kogokorwa n’omobisa.

\VS{ⅩⅤ}Tibori obosongo obobe buna obw’eng’iti na tikeri ekeririanda ekebe buna ekeririanda kiomobisa.

\VS{ⅩⅥ}Nigo ere aororo komenya n’endo amo n’eng’iti kobua komenya n’omokuungu omobe.

\VS{ⅩⅦ}Obobe bw’omokuungu nigo b’ogosaria ekieni kiaye, obosio bwaye bwaba buna obw’etokoro.

\VS{ⅩⅧ}Omosacha oye ekero akoria endagera bw’omoamate takomocha goita egekoe nobororo.

\VS{ⅩⅨ}Tibori obobe obonene buna obw’omokuungu bw’omonto; oyio nanyorwe n’obokong’u bwa abanyene ebibe.

\VS{ⅩⅩ}Omosacha omwororo komenya nomokuungu omonyariogi nabo egwekaine emechaando omogaka omogotu akonyoora ase okoriina egetunwa kere n’omosere bw’amaroba.

\VS{ⅩⅪ}Tobaisa kobwatwa nobonyakieni bwo omokungu gose gosanera obotenenku bw’omokuungu.

\VS{ⅩⅫ}Ekero omosacha akoraagerigwa n’omokuungu oye, nigo akomenya ase obosooku, obororo na ogochaaya.

\VS{ⅩⅩⅢ}Enkoro echaandegete, koborwa omosasoko boigo gokwa omoyo nigo bikorentwa n’omokuungu omobe. Omokungu otari komogokia omosacha oye ere nigo akorenta okobuneka chinengo amo nokogoya kw’amaboko ase omosacha oye.

\VS{ⅩⅩⅣ}Ebibe nigo biarentetwe nomokuungu na ase engencho yaye goika intwe twensi tokwe.

\VS{ⅩⅩⅤ}Buna koreng’ana ogotanga ekerama kegotwa tikegoiterera amaache, boigo tobaisa komwanchera omokungu omobe gokwana buna ere anchete.

\VS{ⅩⅩⅥ}Onye ere tagokora buna okomoteebia, moserie arue asore.




\par }\Chap{ⅩⅩⅥ}{\PP \VerseOne{Ⅰ}Omosacha ore nomokuungu omuya nare negesio; ere namenye emiaka ara kabere ase engencho yaye.

\VS{Ⅱ}Omokungu omwegenwa nigo are omogooko ase omosacha oye; omosacha oyio nigo aramenye nomorembe emiaka yaye yonsi.

\VS{Ⅲ}Omokungu omuya nekemo kiebiegwa ebiya biogosesenia bakoegwa baria bamoirogete Omonene.

\VS{Ⅳ}Omonto buna oyio abe omotaka gose omonda, ase obogima bwaye bwonsi nigo akomenya nomorembe ase omoyo oye; na ase ebiro bionsi nigo are nobosio bosasogete.

\VS{Ⅴ}Enkoro yane nigo eirogete amang’ana atato, ne ria kane nigo rikongosa; chinkuma chimbe ime yomochie, omosangererekano bwa abanto ababe, na ogosoera kw’oborimo. Aya onsi nigo are amabe kobua amakweri.

\VS{Ⅵ}Korende nigo ere ring’ana riogoichania ekero omokungu oyomo agotwara ribero ase oyonde na gotwara oromeme rogosiarokera kera omonto.

\VS{Ⅶ}Omokungu omobe nabo anga richoki rigosionora rigoti, goteema komogambera nabo enga kobogoria riagaga rire nobosongo.

\VS{Ⅷ}Omokungu omotindu nigo akorenta obororo ekiagera ere tari konyara gokengera chinsoni chiaye.

\VS{Ⅸ}Omokungu omotayayi nigo akororekana ase amaiso aye naende nigo akomanyekana ase ebioge biaye.

\VS{Ⅹ}Kabe omotindi ase omoiseke oo okorigia gotwara obosibore bwaye omonyene, otakoreti boigo, nigo aresarie ase akabaga agake.

\VS{Ⅺ}Erende na amaiso aye atari n’obosooku naende tibwegosa ekero arakorentere obosooku.

\VS{Ⅻ}Ere naigore ebinama biaye ande onsi ase kera omonto omotagete buna omoeti ore nerang’o agwasamerera ase okonywa amaache ande onsi agoeta.

\VS{ⅩⅢ}Omokungu omuya nigo akomogookia omosacha oye na obomanyi bwaye bwamokora omosacha oye koba chinguru.

\VS{ⅩⅣ}Omokungu omokiriru nekeegwa korwa ase Omonene na tiriyo rigori riranyaare koreng’anigwa nere.

\VS{ⅩⅤ}Omokungu ore nekerengo nigo akomenta koba omonyakieni, kerengo kierigori tikeiyo keranyaare korengerwa omokungu oyio.

\VS{ⅩⅥ}Ekieni kiomokuungu omuya nobochenu bw’enyomba yaye nigo binga ogosaseria kwe risase igoro ase erioba ri’Omonene.

\VS{ⅩⅦ}Naende buna etaya egwoka igoro ase ekebekerero gi’echitaaya ase hekalu.

\VS{ⅩⅧ}Buna emetobwa yetaabu, igoro ase ebikaransero biaye bw’echifeta, nabo ere emerondo yaye emeronge igoro ase amagoro aye.

\VS{ⅩⅩⅧ}Nareo amang’ana abere akong’ichania ase enkoro yane, nering’ana ria gatato rikombeyia: omosigari otari na besa, abanto abang’aini bachaayire, nomonto ogotiga oboronge ochaaka gokora amabe. Omonene nigo aramoe egesusuro n’omoro.

\VS{ⅩⅩⅨ}Nakong’u mono ase omoonchoreria gocharoka amamocho, na omoonia kwebacha korwa ase ebibe.




\par }\Chap{ⅩⅩⅦ}{\PP \VerseOne{Ⅰ}Abanto abange bakorire ebibe ase okorigia ebitoki; oyotagete koba omotenenku nemogwenerete arende amaiso aye.

\VS{Ⅱ}Buna ere akong’u korusia egesigisa gekong’onteire ase egati ya amagena ase enyomba, boigo nakong’u korusia obong’ainereria korwa ase okogora n’okoonia.

\VS{Ⅲ}Monto onde bwensi otatunyaneti okomoiroka Omonene, enyomba yaye nesirigwe keri keri.

\VS{Ⅳ}Buna egechunchugo gekorusia eogoto, naboigo amang’ana akorwa ase omonwa bw’omonto agocheng’enenia amamocho aye.

\VS{Ⅴ}Buna eriko rikorenga emeremo yomokori chinyongo, naboigo chinkwana chikomorenga omonto.

\VS{Ⅵ}Buna okwama kw’amatunda gokoorokia buna omote orendire, naboigo amang’ana akorwa ase omonto akomororekania.

\VS{Ⅶ}Tobaisa komotogia omonto otaragamba nere ekiagera omonto nigo akorengwa na amang’ana aria agokwana.

\VS{Ⅷ}Ekero oraganie koba omuya nabo ogoikerania koba omuya, naboigo kweboyia obuya buna rituko riomochengo.

\VS{Ⅸ}Kera enyoni nigo egotunyana chinyoni chi’omogwekano oye, naboigo nekeene kegotunyana baria bakogeikerania.

\VS{Ⅹ}Buna endo ekoboera ching’iti chiria egotwara, naboigo ebibe bikoboera abakori amabe.

\VS{Ⅺ}Chinkwana chi’abaanto bamoirogete Omonene nigo chire nobong’aini botambe, korende abariri nigo bakoonchoka buna omotienyi.

\VS{Ⅻ}Ekero orenyore ase egati ya abanto abariri aye karue aroro,; korende obere ase egati yabaanto abang’aini.

\VS{ⅩⅢ}Chinkwana chi’abaanto abariri nokogechia, ogoseka kwabo noboriania bw’ebibe.

\VS{ⅩⅣ}Ogokwana kwabo nigo kogokora bwegose kegima na okoamererania kwabo nigo gokomokora omonto goticha amato.

\VS{ⅩⅤ}Eriomana riabaanto abetogia nigo rikorenta ogoitana, nokorama kwabo nigo kore obosooku kogotegerera.

\VS{ⅩⅥ}Omonto okorwa obobisi nigo ere agosiria obwegenwa bwonsi, na ase obogima bwaye bwonsi takonyoora omosaani omoganetie.

\VS{ⅩⅦ}Ancha omosaani na obe omwegenwa ase are, korende onye kogosokia obobisi bwaye, tobaisa gotaara nere naende.

\VS{ⅩⅧ}Ekiagera buna omonto agosiria omobisa, naye boigo gwasaririe obosaani nomoamate oo.

\VS{ⅩⅨ}Buna ere enyoni etairane gocha koboko kwao ekero yaminchoirie, naboigo tokomonyoora omosaani oo naende.

\VS{ⅩⅩ}Tomotunyana ekiagera ere ochiire are mono, ere ominyokire buna egesia kiaminchoirie korwa ase omotego.

\VS{ⅩⅪ}Riote nabo riragwenigwe, na okoramwa kwaberwe; korende, oria osokirie obobisi tabaisa gosemeria kende gionsi.

\VS{ⅩⅫ}Omonto okogosumera amaiso nigo arigetie gokora amabe, naende onde taiyo oranyaare komoremereria.

\VS{ⅩⅩⅢ}Ekero omonto oyio are ase ore aye, nigo agokwana amang’ana amansu naende nigo akogookera aria aye okomoteebia. Korende ere nigo araonchore chinkwana chiaye na kogotega ase amang’ana ao.

\VS{ⅩⅩⅣ}Ase obogima bwane bwonsi ningeechete amang’ana amange korende inche tingecheti ing’ana rinde rionsi buna ingeechete omonto onga buna oyio, Omonene boigo nigo amogeechete.

\VS{ⅩⅩⅤ}Omonto okoruta rigena gochia igoro nigo akoriruta igoro ase omotwe oye omonyene. Oyoogoaka chinkundi nigo akweremaria ere omonyene.

\VS{ⅩⅩⅥ}Oyokorema engoro nigo akogwa ime ere omonyene, naboigo oria ogotega omotego nigo ere akobwatwa nomotego oria.

\VS{ⅩⅩⅦ}Omonto ogokorera abande bobe, ere nanyorwe nobobe naboigo takomanya ase obobe obwo bokomoruera.

\VS{ⅩⅩⅧ}Omonto omwerori nigo akorama na gochaaya, korende egesusuro nigo kemoganyete buna endo.

\VS{ⅩⅩⅨ}Baria bakogookera okogwa kwa baria bamoirogete Omonene, barabwo ina babwatwe nomotego naende ina banyoore obosareru obonene barabwo batarakwa.

\VS{ⅩⅩⅩ}Ekeririanda n’okoberoroka nigo bire ebinto ebibe, korende abakori amabe nigo babibogoretie ebio bionsi.




\par }\Chap{ⅩⅩⅧ}{\PP \VerseOne{Ⅰ}Ere oyogoakana egesiomba nere naakanwe n’Omonene, n’Omonene naenekie buna omonto oyio nare nebibe.

\VS{Ⅱ}Mwabere omogisangio oo ase amamocho agokoreire, naye ekero ogosaba inabwaberwe amamocho ao.

\VS{Ⅲ}Onye omonto okomenya nekeririanda ase oyomwabo, inaki ere araganie Omonene amwabere amororere amaabera?

\VS{Ⅳ}Onye omonto takororera oyomwabo amaabera, inee, omonto oyio nanyare gosaba Nyasae erio nere anyare komwabera ebibe biaye?

\VS{Ⅴ}Onye oyio ore egetongire bosa, okogacha obobe ase obororo rirorio oyio takonyora amaabera korwa ase Omonene.

\VS{Ⅵ}Inyora iga! Omoerio bw’obogima bwao erio otige obobisa bwao.

\VS{Ⅶ}Ebache korwa ase amang’ana okonakwamererania. Ekiagera okwo nigo korarete obobisa bw’amakweri, inyora ebirage.

\VS{Ⅷ}Ebachere korwa ase eriomana, erio nario otakore ekebe. Ekiagera omonto ore n’obororo nigo akereta eriomana.

\VS{Ⅸ}Omonyabibe nigo agosaria obosani gati y’abanto na kobeekera obobisa ase bare

\VS{Ⅹ}Koreng’a buna obwate chinko ching’ana na buna okoigereria ang’ana nabo n’omorero okoba ong’ana, nobigo koreng’ana buna okoamaereania kogendererete ang’ana n’eriomana narirorio riraabe ring’ana. Koreng’ana buna omonto are omonene ang’ana, naboigo nere aranyare koba n’obororo obonge. Koreng’ana buna omonto akona koba omotenenku, buna akogenrera koba n’obororo obonene.

\VS{Ⅺ}Okona kwomana nonya mbosa igo nigo kogoseta amang’ana amake koba amaneene go gwaitera n’onya n’amanyinga.

\VS{Ⅻ}Onye kogouterera riakara ’omorero nigo rigwoka mono kegima, korende oise koritwera amate nabo rikorima. Ayio onsi

\VS{ⅩⅢ}Oragererigwe omonto ore omogenki naende omorimo, ekiagera osiririe abanto abange abwo bamenyete are okwegena.

\VS{ⅩⅣ}Obogima bw’abange bwasarekire naende baserigwe korwa ase chinka chiabo ase engencho y’abanto bagosoanana n’emeroberio yabo. Ogosoanana buna okwo kwagerire emechie emenene n’echinka chi’abanto bamasikani gosarigwa.

\VS{ⅩⅤ}Abagenki bagerire abakungu abaya goserigwa n’abasaacha baabo, na kobaura amatunda y’ebigeri biabo.

\VS{ⅩⅥ}Onde bwensi ogotegerera omonto omogenki, oyio takoba n’omorembe rinde, gose takomenya n’omorembe.

\VS{ⅩⅦ}Ogoakwa kw’omocharichi nigo kogotiga emekirimbi, ko bono, ogoakwa kw’oromeme nigo gokobuna-buna amauga.

\VS{ⅩⅧ}Abanto abange bakuure okoba omoro, ko bono, abange bakuure ase oromeme.

\VS{ⅩⅨ}Mbuya ase omonto kogingwa korwa ase oromeme, n’omonto otaragamberwa n’obororo bwaye. Omonto orabogoria richoki rie’chuma ase ebigoti biaye gose, ogosibwa n’echinyororo ase amagoro aye.

\VS{ⅩⅩ}Nare n’egesio omonto ogingire korwa ase omorero oyio. Omonto oyio otari koorokia obororo Bwaye.

\VS{ⅩⅪ}Amakweri akoretwa n’emeroberio emebe n’amakweri amabe, mbuya nokwa kobua gokorerwa emeroberio emebe.

\VS{ⅩⅫ}Korende, obogenki tibokonyara kogambera abanto bamoirogete Nyasae, abwo tibagosambwa n’omorero oye.

\VS{ⅩⅩⅢ}Baria bakogenda mamincha y’Omonene nigo baragwe ase omotego bw’omorero oyio; nigo barabe ’nse y’obogaambi bwaye. Obogenki nigo borabe ime yabo korende omorero oyio tokorimeka. Obogambi obwo ng’a bobatogonyere bun’Endo na bobataborane buna egwachi.

\VS{ⅩⅩⅣ}Enekia ng’a kwabekire orwaki roetanane enibo yao, enekia ng’a gwasiekeire chitaabu chiao.

\VS{ⅩⅩⅤ}Enekia ng’akwagiteire enibo yao n’amagwa.

\VS{ⅩⅩⅥ}Renda tobaisa kogochwa oromeme, onye taibo nigo oragochwe bosio bw’abaanto n’amang’ana ao ayeye omonye.




\par }\Chap{ⅩⅩⅨ}{\PP \VerseOne{Ⅰ}Omonto ore n’amaabera nigo akoa oyomwabo singo; gokoonya omwamate oo okwo nakwo oikerania ebirage.

\VS{Ⅱ}Kae omoamate oo singo ekero are n’okogania kwogokoonywa, n’ekero ogosaba singo, iraneria omonyene ase obwango.

\VS{Ⅲ}Onye kogoikerania emeremo ekorengete, rirorio nabo okonyara gosaba singo, n’oyio ogosaba singo ase okogania kwao ng’a goikeranigwe kera engaki.

\VS{Ⅳ}Abanto bande nigo bakagete ng’a ogosaba egento singo n’ekeegwa, na koretera obosooku baria babarierete eira.

\VS{Ⅴ}Omonto nanyunyunte okoboko kw’omonto onde goiko omoire singo, erio ochaka komonyerera abande igoro y’obotenenku bw’omoamate oye. Korende ase engaki y’ogoakana esira nario erio orache komanya. Oyio nigo arakane ase okwemurungania okonge mono na kwerora ng’a taetwa chingaki chisaine.

\VS{Ⅵ}Naende naisa komwaakana, nigo aranya komoa ’nkenke, ekiagera omosabi singo tari oyo bogwaakana. Onye tari konyara gwaakana omonyene singo, oyio rirorio omoibeire, naende obeire rirorio omobisare bw’oria omoete singo. Gose amoakane ase okoraama na koragereria; ribaga riokomosika nigo akomoakana ase okomochecheria.

\VS{Ⅶ}Ase engencho eyio abange tibarigetie gokabesa, nigo baoboete koriananigwa.

\VS{Ⅷ}Nonya nabo, kabe omoremereria ase omonto omotaka, gose tomotiga aganye ogokoonya kwao ase egeka egetaambe.

\VS{Ⅸ}Koonya omonto omotaka keria agaanetie ekiagera erio nario richiiko, tomotiga agende amaboko amasa.

\VS{Ⅹ}Korera chifeta chiao emeremo na ase ogokoonya omwana omino gose omosani oo, gose tobaisa gotiga ebesa yao eboosere abwo ase oyebisete.

\VS{Ⅺ}Kora emeremo ase obotenenku bwao koreng’ana n’ogochika kwa Nyasae erio naye n’onyore eng’eria ase obogima bwao kobua chitaabu.

\VS{Ⅻ}Ichoria ekegancha kiao ase okoa abataka, eyio nero eng’eria eragotoorie ase chingaki chigwenerete.

\VS{ⅩⅢ}Eng’eria eyio n’ekorwanerere bosio bw’omobisa oo, buya kobua enguba yo’gokumia amo n’eritimo ririto.

\VS{ⅩⅣ}Omonto omuya nabo arabe ’ntenenera ase omwamate oye. Korende omonto otari na bosoku nabo akomotiga gochia abuo igo

\VS{ⅩⅤ}Tobaisa kueba obuya bw’onto okobereire ’ntenenera, ekiagera oyio obekire obogima bwaye akong’u okoba aye.

\VS{ⅩⅥ}Korende ase omonto omokori amabe, nigo agosaria obotenenku bw’oria omoberete ’ntenenera, omonto atari korora ng’a n’egento kiengecho goaka ng’a mbuya mono, oyio nigo agotiga oria omokoonyete.

\VS{ⅩⅦ}Okobeka egento ’ntenenera gwaitire abanto abatenenku abange, na kwabanyegeirie buna omwaga omorito.

\VS{ⅩⅧ}Kobeka egento ’ntenenera kwabekire abanto abange b’engencho komenya buna abatami, abanto abwo nigo bakona koombogana ase chingongo chiande.

\VS{ⅩⅨ}Omonyabibe ogwancha koba omoteneneri o singo n’erorere amang’ana amakong’u, naarigie eng’eria ko bono tanyenyora, nigo arenyore ase obokong’u n’erichiko.

\VS{ⅩⅩ}Mokonye omwamate oo buna oranyare, korende bwerende kegima erio tobaisa kogochwa na kogwa ase amakweri.

\VS{ⅩⅪ}Okogania okonene kw’obogima na amache, chiaanga amo n’enyomba ase oranyare kwebisa.

\VS{ⅩⅫ}Mbuya koba omotaka kore n’enyomba yao omonyene, kobua koba n’endagera buna ey’abanda nyomba mwabande.

\VS{ⅩⅩⅢ}Isaneka n’egeke ekio ore nakio, erio nario abanto batanyagokwemurunganeria ng’a nigo bwanche ebinto biabo na koria ebigeri biabande.

\VS{ⅩⅩⅣ}Nigo ere egento kiobosoku koombogana korwa enyomba gochia eyende, aande onsi ase ore omogeni tokoigora monwa oo.

\VS{ⅩⅩⅤ}Nigo okoarigania omogeni kwaboa ekenyugwa, na onde tari okogoakera ng’a mbuya mono. Korende abanto nigo bagokwana amang’ana yokogechia buna

\VS{ⅩⅩⅥ}“Aye omorwa isiko! Inchwo gocha igi gaaiga oariganie emesa! Na onye kore na gento ng’aa ndie.

\VS{ⅩⅩⅦ}Kore omogeni genda bwoo erio omotigerere omonto bw’engencho. Momura omonto ngochare bwone aiga ninde nokogania kw’eribaga ase enyomba yane.”

\VS{ⅩⅩⅧ}Ekero okorinwa oboraro na koramwa igoro y’oboraro, ayio tari koremerereka ase omonto ore n’obong’aini.




\par }\Chap{ⅩⅩⅩ}{\PP \VerseOne{Ⅰ}Omoibori bwanchete omwano oye nigo akomogambera n’ekeranya engaki ase engaki, erio anyare komwetogeria ekero akinire.

\VS{Ⅱ}Oyo okogaambera momura oye ekio n’egento kiengencho kegima, oyio ng’anyore eng’eria yaye korwa ase are. Onyio ng’anyera gwetogeria omwana oye maiso marore.

\VS{Ⅲ}Omonto okworokereria omwana oye nigo akogera ababisa baye bamoigwera endamwamu, na kogwetogeria omwana oye bosio bw’abasani baye.

\VS{Ⅳ}Ekero omoibori oyio are moyo nigo akwegokeria omwana oye, nonya n’ekero ise akuure nigo arabe buna oyotakweti; ekiagera otigire omomura omobwekaine.

\VS{Ⅴ}Ekero ise arenge moyo, nigo agokirie nere, n’ekero ise akuure tari koba n’ogokumia.

\VS{Ⅵ}Otigire omonto orenge gocha goakana ababisa baye egesiomba magega, nere oyio oraakane abasani baye amaya.

\VS{Ⅶ}Omonto okworokia omwana oye amabe, nigo arabe n’emeremo y’okoboerera amaote, na ase kera ekere ase omoyo oye nigo kerakogose bose.

\VS{Ⅷ}Ebarasi yorokererigwe bobe nigo ekoba eng’enenenu, n’omwana otarokoreirie chingencho chingiya nigo araonchoke koba omoenenenu.

\VS{Ⅸ}Onakwebereria omwana oo, nere nakoirianyekie, konagokora echeche amo nere nagere oirianyeke.

\VS{Ⅹ}Onye tibwancheti omonto takonagosekaseka nakoragera nere; omoerio oye nigo n’agochande goika oche korianania amoino.

\VS{Ⅺ}Totiga omonto akore buna aganetie ekero are omwana, naende gose totiga komogororora ekero akorire bobe.

\VS{Ⅻ}Aaka omwana ebiranya kare omoke, onye taibo, nigo araenene erio atige gokoigwera, arabaisa kogochanda omoyo.

\VS{ⅩⅢ}Orokereria omwana oo chimbu chingiya erio abe omoremereria, erio tobaisa konyora obosooku korwa ase oboriri bwaye.

\VS{ⅩⅣ}Mbuya koba omotaka, korende kore n’obuya bw’omobere n’echinguru, kobua koba omotenenku korende ochandegete n’amarwaire ase omobere oye.

\VS{ⅩⅤ}Obuya bw’omobere n’echinguru n’ebiya kobua amagena ’amaabera; omobere ore n’echinguru n’omuya kobua obotenenku obonge.

\VS{ⅩⅥ}Botenenku tibori bore obuya kobua obuya bw’omobere, na mogooko tori ore omuya kobua omogooko.

\VS{ⅩⅦ}Amakweri n’amaya kobua obogima bw’emechando, naende gokwa na gotimoka kobua oborwaire botari kogwena.

\VS{ⅩⅧ}Koa omonto endagera otari konyara koragera, nigo enga buna okobekerera endagera eyio igoro ase embeera.

\VS{ⅩⅨ}Inee! Ekengwanso ninki kegwenerete gochia ase emegwekano eyio etanyare koria gose kogetiokerera? Nabo bono ere igo ase omonto ochandire na Nyasae.

\VS{ⅩⅩ}Omonto oyio nigo akorora n’amaiso aye ere omonyene na goita ebikoe, buna omosacha riteba riabwatire omoiseke omwekuungi rigoita egokoe.

\VS{ⅩⅪ}Tagwetugutana aye omonyene gochia ase amagombo, gose kwea obororo aye omonyene n’ogwancha.

\VS{ⅩⅫ}Omogooko nigo okoa obomoyo emiaka emenge; omogooko noro okoa obogima amatuko amange.

\VS{ⅩⅩⅢ}Egokie ase okoba omotoereru bw’omoyo; beka amagombo aare naye. Ekiagera amagombo aitire abanto abange, gose tari nang’eria ende ase obogima bw’omonto onde bwensi.

\VS{ⅩⅩⅣ}Endamuamu amo n’obororo nigo bikweng’eyia obogima, ogosegasega nigo bikogera omonto ogota bwango.

\VS{ⅩⅩⅤ}Omonto obwate omoyo omuya naende omworo, nigo akogokera endagera eria akoria.




\par }\Chap{ⅩⅩⅪ}{\PP \VerseOne{Ⅰ}Ekero omonto akorengereria mono igoro yokoborwa chitaabu nigo akorea; ogwechandera ring’ana erio nigo gokomorina chitoro.

\VS{Ⅱ}Ogwechandera ebiasara nigo kogokorina chitoro kegima buna oborwaire bonde bwonsi obonene bogokora.

\VS{Ⅲ}Omonto omotenenku nigo agokora omokia korigia obonda; ekero abonyorire oikaransa kobwechegeria.

\VS{Ⅳ}Omonto omotaka boigo nigo agokora emeremo n’ebigeri korende ebitoki biaye biagenderera gokea, ekero ere agotimoka, onyora tabwati kende agwetogeria.

\VS{Ⅴ}Onde bwensi bwanchete chitaabu takobarwa koba omooronge ekiagera okorigia kwaye chitaabu nigo gokomokora omomochi.

\VS{Ⅵ}Abange basariigwe nechitaabu na ogoitwa kwabo nigo gokabachera obosio ase obosio.

\VS{Ⅶ}Obotenenku nigo bore omotego ase baria bakoirwa na borobwo, nigo bore omotego ase akogwa kera omonto omoriri.

\VS{Ⅷ}Nasesenirie omonto ore omotenenku otari komochigwa, omonto oria otari kominyokia obotenenku.

\VS{Ⅸ}Onde nare omanyete omonto bw’engeencho buna eyio inwe tomotogie? Ee ekiagera ere okorire egekone monto onde atana gokora.

\VS{Ⅹ}’Monto ki otemirwe n’obotenenku na kobua atari na komocha? Omonto buna oyio karabeo, ere nare noboronge bw’ogwetogia! Gose ning’o onyorire ribaga riogokora ebibe ere tabikora?

\VS{Ⅺ}Obotenenku bw’omonto onga buna oyio inabomenye na emeganda nemanye oboitongo bwaye.

\VS{Ⅻ}Ekero oraariganigwe ase omoyega omonene, aye tobaisa koba nokogania okonene kw’endagera gose goita egekoe oteebe, “Endagera eye tekari enyinge!”

\VS{ⅩⅢ}Inyora buna eriso riobonyandambe neribe. Inee, egento nkere egetoonu buna eriiso? Nakio gekogera amaiso akorwa amariga chingaki chionsi.

\VS{ⅩⅣ}Tobaisa korambora okoboko kwao kobogoria egento oyomino aganetie, gose komoaka ekegokoro oyomino erio omoure endaagera.

\VS{ⅩⅤ}Manya okogania kw’oyomino na omwereng’anie ere boigo obabogorerie abamino ase kera enchera.

\VS{ⅩⅥ}Karie kera egento okoegwa buna omonto ore na amasikani gose tobaisa gotakuna-takuna obaise kwangwa.

\VS{ⅩⅦ}Nering’ana rigiya ase ore aye koba omotang’ani koigota, toba rinyandambe obaise kogechia abanto.

\VS{ⅩⅧ}Ekero orabe gwaikaransire aye amo na abanto baane, tobaisa koba oyo bw’eritang’ani kobogoria endagera.

\VS{ⅩⅨ}Endagera enke nigo ere enyinge ase omonto obwate amasikani, ere tagwechaanda ekero akoirana gochia bwoye.

\VS{ⅩⅩ}Omonto okoragera nekerengo nigo akonyoora chitoro chingiya, ere nabooke bwango na kweigwa ore buya. Korende rinyandambe takonyoora chitoro, ere nigo akoonchoka omoyo naende na koromwa enda.

\VS{ⅩⅪ}Keraabe yakobetereirie koria endagera eetanetie ekerengo, sooka oroke erio aye noigwe buya.

\VS{ⅩⅫ}Ntegerere omwana one, aye tobaisa gonsiereria naye omoerio noyamanye buya aya nkogoteebia. Aye obe nomokia ase emeremo yao yonsi eyio oraabe kogokora, naye tokonyorwa na borwaire bonde bwonsi.

\VS{ⅩⅩⅢ}Abanto nigo bagotogia oria ore omwasioku ase okobaa endaagera, ne chinkwana chiabo igoro y’obuya bwaye nigo chire echi’ekeene.

\VS{ⅩⅩⅣ}Omonto omwegimeria ase ebiakoria nigo arararigwe ase ekenyoro ekegima, n’echinkwana igoro yobong’iti bwaye nigo chire e chikeene.

\VS{ⅩⅩⅤ}Tobaisa kwerorekania buna nigo ore egeata giokonywa amarwa, ekiagera edivai yaitire abange.

\VS{ⅩⅩⅥ}Chinchera chi’omonto omoenenu nigo chikororekana ese chinkwana chiaye ekero atindire, buna boigo obokong’u bwechuuma bokororekana ekero yasambirwe ere embariri kegima na gosoigwa ime ase amaache.

\VS{ⅩⅩⅦ}Edivai nigo enga obogima oboyia ekero omonto akoyenywa ase ekerengo. Obogima ninki edivai etaiyo? Aro nigo aroisirie agokie abanto.

\VS{ⅩⅩⅧ}Okonywa Edivai ase ekerengo nechingaki chiaye nigo bikorenta omogooko ase omoyo nemosasoko ase enkoro.

\VS{ⅩⅩⅨ}Korende okonywa edivai goetania ekerengo nigo gokorenta ogwatigwa omotwe, obororo na amachaaya.

\VS{ⅩⅩⅩ}Ogotinda nigo gokomenta ekeririanda kiomonto omoriri nogweita omonyene; nigo gokomoreyia na komomenta amaote.

\VS{ⅩⅩⅪ}Tobaisa komotogonyera omoamate oo ase edivai, gose komochaaya ekero akwegokia ase omoyega. Tobaisa komoteebia ring’ana riokomokuurera, gose komochaanda ase okogania aakane edeni.




\par }\Chap{ⅩⅩⅫ}{\PP \VerseOne{Ⅰ}Ekero aye orakorwe koba omoteneneri bw’omoyega, tobaisa koresania omotwe, aye bwekore koba buna abande ase omoyega; obagenie ritang’ani erio aye oikaranse.

\VS{Ⅱ}Ekero gwakorire emeremo yao, ikaransa aase ao, ogoke na abande na koegwa esiko yao ase emeremo yao emiya.

\VS{Ⅲ}Onye aye kore omonene ase emiaka, kwana; korende okwane nobong’aini tobaisa gosaria omoino.

\VS{Ⅳ}Tobaisa gotambeyia chinkwana onye ebinyugwa bikoruugwa. Tobaisa kwerora namasomo ao ekero ebiro biaye bitaraika.

\VS{Ⅴ}Chingero ase omoyega bw’okonywa Edivai nabo chigwekaine ekemanyererio gietaabu igoro ase amagena yerigori rinene.

\VS{Ⅵ}Chingero chingiya amo n’edivai nabo chigwekaine ogochaberwa okuya gwechiruru igoro ase etaabu.

\VS{Ⅶ}Onye aye kore omosae, okwane ekero rioka ebetereretie; korende tari goetania ara kabere na rioka ekero oraborigwe gokora boigo.

\VS{Ⅷ}Okwane maiso marore, okwane amake ase ayaare amange; tiga erorekane buna nigo omanyete amange korende aye totageti kona gokwana.

\VS{Ⅸ}Ekero orabe ase egati ya abanene tibwereng’ania na barabwo, tobaisa gokwana amang’ana ataisaini aria onarete.

\VS{Ⅹ}Buna okomesa kogotang’anera okogukura, naboigo esiko egotang’anera omonto bwesigete.

\VS{Ⅺ}Soka korwa ase omoyega ase chingaki chigwenerete, tobaisa koba oyo bw’omoerio; ogende inka bwango na tobaisa kona koganya-ganya.

\VS{Ⅻ}Aye bwegokie na gokora keria oganetie, korende tobaisa komocha ase amang’ana y’obwerori.

\VS{ⅩⅢ}Tibweba komotogia Omonene ere oria ogotongete na kogoichoria nebiegwa biaye ebiya.

\VS{ⅩⅣ}Ere oria omoirogete Omonene nigo agwancherana okomochigwa nere, na ere oria ogotang’ana komorigia nanyoore ogosesenigwa kwaye.

\VS{ⅩⅤ}Oria okobwatia amachiiko, nigo agoisaneka koyanyoora, korende omong’ainereria goika anyore egetango.

\VS{ⅩⅥ}Baria bamoirogete Omonene inabamanye gokora aya aboronge, na amakora abo namese buna risase.

\VS{ⅩⅦ}Abanyene ebibe tibancheti komochigwa; nigo bakonyora ogotaamera kwogokora aria barabwo batagete.

\VS{ⅩⅧ}Omonto obwate chisemi tari gosiereria ebirengererio bi’omonto onde, korende omonto omoenenu na omweimokia ere taoboeti gento.

\VS{ⅩⅨ}Tobaisa gokora gento kende gionsi isiko yebirengererio, erio aye tobetererigwa kweitia nyuma ekero gwakorire egento.

\VS{ⅩⅩ}Tobaisa gokora enchera ere nebitango ebinge, aye obaise gochia kogochwa igoro ase amagena.

\VS{ⅩⅪ}Tobaisa kwegena mono enchera erambogete,

\VS{ⅩⅫ}korende aye bwerende mono ase oboeto bwao.

\VS{ⅩⅩⅢ}Bwerende ase kera ok’ogokora, ekiagera eye nero engencho y’okobwata amachiiko.

\VS{ⅩⅩⅣ}Ere oria osemeretie amachiiko nigo akoigwera amachiiko, na oria omosemeretie Omonene takonyora chingoma.




\par }\Chap{ⅩⅩⅩⅢ}{\PP \VerseOne{Ⅰ}Obobe tibori boramonyore omonto omoirogete Omonene, ase chingaki chiamatemwa Omonene nigo akoiranerera komokoonya boire boire.

\VS{Ⅱ}Omonto omong’aini takogeecha amachiiko korende omong’ainereria ase richiiko nigo anga obwato bokorutwa-rutwa ase enyancha yemerindo.

\VS{Ⅲ}Omonto omong’aini ere nabe omwegenwa ase richiiko, ase are ere richiiko nabo rigwekaine nokonacha kw’Omonene.

\VS{Ⅳ}Roberia keria origetie gochia gokwana naye notegererwe; roberia amo aria aye omanyete erio onyare koiraneria.

\VS{Ⅴ}Enkoro y’omonto omoriri nabo enga buna rigari riomogongoteni na ebirengererio biaye buna oborundarundia.

\VS{Ⅵ}Omosaani omokoora nabo anga ebaarasi eria egoaka eriogi ase kera omoriini.

\VS{Ⅶ}Ninki gekogera kera rituko rikororekana koba riao ko onsi nigo akonyoora omobaso obo korwa ase risase erimo?

\VS{Ⅷ}Omonene nere oetetie gwatanana, na kobeeka ebiro ao ao bi’omwaka na amatuko amanene boigo.

\VS{Ⅸ}Akaroisia amatuko ande koba amachenu na ayande koba amatuko bosa igo.

\VS{Ⅹ}Mwanyabaanto bonsi nigo barwete ase riroba na Adamu nigo atongetwe korwa ime y’orotu.

\VS{Ⅺ}Korende Omonene ase obong’aini bwaye oboikeranu, akabaatanana na koa kera oyomo emeremo ere emeao korwa ase eyoyonde.

\VS{Ⅻ}Ase egati yabo agakiinia abande na kobaa obonene, abande akabakora koba abachenu na kobabeeka ang’e ase are ere. Korende boigo akabaragereria abande na kobakeyia, akabarusia korwa ase abo.

\VS{ⅩⅢ}Nabo enga riroba rire ase amaboko yomoroisia chinyongo ere oyio okoribomba buna ere omonyene anchete, naboigo ere ase Mwanyabaanto ime ase amaboko aye ere oria obatongete; ere bweka nigo agokora buna omonyene agoetia.

\VS{ⅩⅣ}Obuya nigo bore mamincha y’obobe, na obomoyo nigo bore mamincha y’ogokwa, nabo ere boigo omonyabibe nigo are mamincha y’omonto omosigete Omonene.

\VS{ⅩⅤ}Yerigererie emeremo yonsi y’Omonene, nigo ere ebere, kera oyomo mamincha yo oyonde.

\VS{ⅩⅥ}Inche nabeire oyo bw’omoerio koyarigereria ayio, buna omonto okorogota amasabibu ekero abagesi bachiire.

\VS{ⅩⅦ}Korende Omonene onsesenirie mono, inkababua bonsi; buna omogesi bwa amasabibu naichoirie ekebaari kiane giokoigatera.

\VS{ⅩⅧ}Inyora tinekorerete emeremo eye ase ogweisanekia inche omonyene korende nase bonsi baria barigetie kweorokereria.

\VS{ⅩⅨ}Ntegerere inwe abanene abwo more ase egati ya abanto; inwe abanene b’ebiombe, ntegerere inche.

\VS{ⅩⅩ}Ebiro bionsi omenyete, tobaisa komotigera omokungu omwana, gose momura omino, gose omosani akogambere; tobaisa komoa omonto onde obonda bwao, obaisa korwa ekerengererio na kogania oiranerigwe.

\VS{ⅩⅪ}Ekero ore moyo, aye gokoeyaana, tobaisa gwanchera monto onde bwensi abogorie ribaga riao.

\VS{ⅩⅫ}Nigo ere buya abana bao bagosemerie aye kobua aye kobasemeria barabwo.

\VS{ⅩⅩⅢ}Kora kera egento kebe ekiya kegima, tobaisa kobeka ekemoa ase esiko yao.

\VS{ⅩⅩⅣ}Omoerio bw’obogima bwao, ase ensa yao yomoerio, gaba obonda bwao.

\VS{ⅩⅩⅤ}Obonyansi, egurube ne ekeranya ase ebunda, endagera, amasikani nemeremo ase omokori emeremo.

\VS{ⅩⅩⅥ}Kae omokori emeremo oo emeremo naye notimoke, motige bosa atari na meremo erio ere arigie obosibore.

\VS{ⅩⅩⅦ}Beka etugo ende yonsi ase oboigweri goetera ase egesibo na amakorogoto, na omotomwa omobe ase okomochaanda.

\VS{ⅩⅩⅧ}Moe emeremo erio ere tabaisa koba omworo, ekiagera obworo nigo bokomoa omonto obobe obonge.

\VS{ⅩⅩⅨ}Moe emeremo buna ekogwenerete aye, onye tagokoigwera mosibe ebinyuri.

\VS{ⅩⅩⅩ}Tobaisa komokorera monto onde bwensi goetania ekerengo naboigo tobaisa gokora kende gionsi otari nobong’aini.

\VS{ⅩⅩⅪ}Onye kore nomokori emeremo tiga abe buna aye, ekiagera aye kwamogorete ase rigori nebigeri biao.




\par }\Chap{ⅩⅩⅩⅣ}{\PP \VerseOne{Ⅰ}Omonto omoriri nigo agotwara ogosemeria kwa bosa na okwoborimo; chindoto nigo chikomoa omonto omoriri chimbaba oiruruka.

\VS{Ⅱ}Omonto okwegena chindoto nabo anga omonto okomonyokia omorengari gose embeo erio ayebwate.

\VS{Ⅲ}Okorota nabo konga ekerore, ekieni okorigereria ase obosio bwao.

\VS{Ⅳ}Ngento ki keranyaare gochenwa neubi? Inee, ekeene nkenyorekane ase oborimo?

\VS{Ⅴ}Koruta chinche, obomera n’echindoto noboriri; chiseemi nigo chikoba n’ebirengererio binga ebio omokungu okoibora.

\VS{Ⅵ}Tobaisa gochirengereria chindoto ase engencho ende yonsi otatiga rioka ekero chikorwa ase Omonene.

\VS{Ⅶ}Ekiagera chindoto chiabang’ainire abanto abange, na baria bachiegenete banyorire ogosookigwa.

\VS{Ⅷ}Amachiiko nigo are amaikeranu atabwati okongaineka okwo, n’obong’aini nigo bore oboikeranu ase omonto omwegenwa:

\VS{Ⅸ}Omonto otarire mono nigo amanyete amange, na omonto otwarire okwenaria amange nigo amanyete keria agokwana.

\VS{Ⅹ}Omonto otana koumerana na amakong’u ande onsi tamanyeti amange,

\VS{Ⅺ}korende ere oria otaarire mono bwenyoreire obomanyi.

\VS{Ⅻ}Ase ogotaara kwane neroreire amange; nigo imanyete kobua buna indanyaare gokwana.

\VS{ⅩⅢ}Ase ebiro ebinge nabeire ase obokong’u bw’ogokwa, korende naetire ase engencho yobomanyi obo.

\VS{ⅩⅣ}Baria bamoirogete Omonene ina babe moyo,

\VS{ⅩⅤ}ekiagera ogosemeria kwabo nigo kore ase ere oria okobatooria.

\VS{ⅩⅥ}Oria omoirogete Omonene takoba n’obwoba, takoiroka ekiagera Omonene nere ogosemeria kwaye.

\VS{ⅩⅦ}Nasesenirie ere oria omoirogete Omonene!

\VS{ⅩⅧ}Ekiagera ere nigo amorigereretie ere oria asemeretie.

\VS{ⅩⅨ}Omonene nigo akobarigereria ase obuya baria bamwanchete. Ere nenguba embibo na ogosemeria kwabo ogokong’u; ere negekengero kiabo korwa ase omwaga omotindi, nekiriri kiabo ase omobaso ogwoka; ere nigo akobarenda tibanyara korichaniwa, obakoonya tibabaisa kogwa.

\VS{ⅩⅩ}Omonene nigo agoichoria emioyo omogooko, na koyabeka amaiso oborabu. Ere nigo akobaa abanto obomenyo obuya, obomoyo na ogosesenigwa

\VS{ⅩⅪ}Ekero omonto akorua ebiegwa korwa ase okonyora kwobong’ainereria, ekeng’wanso kiaye nigo gekoba nekemoa. Okorua kwa abanto batari abaigweri tigwancheiri.

\VS{ⅩⅫ}Omonene tari gwancha chisadaka chi’abaanto batamoirogeti, gose obonge bw’okorwa tigokorenta okobwatanigwa.

\VS{ⅩⅩⅢ}Ere oria okorua esadaka yegento keria akobaura abataka nigo egwekaine omonto okomoita omwana ase obosio bwa ise.

\VS{ⅩⅩⅣ}Endagera y’omotaka nero obogima bwaye; onde bwensi okomoibera omotaka endagera oyio nomoiti.

\VS{ⅩⅩⅤ}Komoura omoamate endagera okwo nokomoita; na komorina omokori emeremo ogoakanwa kwaye okwo nokomoita.

\VS{ⅩⅩⅥ}Omonto oyomo araagaacha noyonde atagore, inee natware okonyoora konde goetania goitera ebigeri?




\par }\Chap{ⅩⅩⅩⅤ}{\PP \VerseOne{Ⅰ}Ere oria obwatete amachiiko orure okorua okonene.

\VS{Ⅱ}Ere oyokobwatia amachiiko orure esadaka yomorembe.

\VS{Ⅲ}Oria okoiraneria buna mbuya mono orure esadaka yechinyeke chinchenu;

\VS{Ⅳ}nere oria ogokoonya abataka orure esadaka yokoiraneria buna mbuya mono.

\VS{Ⅴ}Ogotiga obobe nigo gokogookia Omonene, na gotiga amabe nokwerentera okobwatana.

\VS{Ⅵ}Ekengwanso ki’omonto omonyaboronge nigo kegochena egesasiimero, n’erimisu rigiya nigo rigotira gochia ase oyore igoro mono.

\VS{Ⅶ}Ekiagera ebinto ebi bionsi nigo biganirie kobwatekana nogochika;

\VS{Ⅷ}esadaka yomonto omoigweri nigo egoaka egesasiimero amaguta na ogotioka kwaye okuya kwariina goika ase obosio Omonene.

\VS{Ⅸ}Esadaka yomonto omoigweri nigo egwancherwa; nero tekwebwa kare na kare.

\VS{Ⅹ}Moimokererie Omonene igoro ase omoyo omorabu, gose tobaisa koba omong’iti ase ogotongora kwe rigesa riao.

\VS{Ⅺ}Orwe ebiegwa biao bionsi ase omoyo omorabu, ochirwe chisadaka chiao chionsi ase omogooko.

\VS{Ⅻ}Moe Omonene buna ere akoeire, orwe koreng’ana buna aye obwate.

\VS{ⅩⅢ}Ekiagera Omonene nere oakanete nere nagoakane ara gatano na kabere (7)

\VS{ⅩⅣ}Tobaisa goteema komoa riaki ekiagera ere takoira;

\VS{ⅩⅤ}gose tobaisa gosemeria chisadaka kwanyorire ase obong’ainereria. Ekiagera Omonene n’omonachi ebiina gose ere tabwati ogwanchereria.

\VS{ⅩⅥ}Omonene takoorokia ogwanchereria ase abataka; ekero oria omocheire agosaba nigo akomoigwa.

\VS{ⅩⅦ}Ere tari gosiereria amasabo yechintakana, gose amasabo yomoboraka ekero akomotebia omogano oye.

\VS{ⅩⅧ}Amariga yomoboraka nigo agoiteka ase chimboto chiaye,

\VS{ⅩⅨ}ase okomosoera ere oria omorenteire emechaando yaye.

\VS{ⅩⅩ}Ere oria okomokorera Omonene ase okomogookia nigo agwancherwa nere, ogosaba kwaye inagoike igoro.




\par }\Chap{ⅩⅩⅩⅥ}{\PP \VerseOne{Ⅰ}Otokwere mabera aye Omonene Nyasae o bonsi.

\VS{Ⅱ}Bikore ebisaku bionsi bikoiroke.

\VS{Ⅲ}Imokia okoboko kwao mamincha yebisaku binde, obikore birore okobua kw’obonene bwao.

\VS{Ⅳ}Buna koreng’ana gwatotomete intwe koorokia obochenu bwao ase bare barabwo; boigo bono toorokie okobua kwao goetera ase bare barabwo.

\VS{Ⅴ}Barabwo boigo inabamanye buna intwe tomanyete, buna taiyo naende Omonene Nyasae onde goetania aye Omonene.

\VS{Ⅵ}Naende bono kora ebikone amo nebimanyererio binde;

\VS{Ⅶ}gokore okoboko kwao kobe igokore n’ogotogigwa kegima.

\VS{Ⅷ}Orokia obororo bwao,, itera ekeririanda kiao;

\VS{Ⅸ}basirie abaengereria, na kobatinyia ababisa.

\VS{Ⅹ}Ayereria rituko erio naende oinyore ogotiana kwao; obakore abanto bateebe igoro yamakora ao yogokumia.

\VS{Ⅺ}Tiga onde bwensi oyio oraminchorie asambwe nekeririanda kiao ekenene, na baria bakobachaanda abanto bao banyoore ogoitwa.

\VS{Ⅻ}Basenyente abanene ba ababisa bao abwo bagoteeba; “Onde taiyo naende otatiga intwe abanyene!”

\VS{ⅩⅢ}Bisangererie ebisaku bionsi bia Yakobo,

\VS{ⅩⅣ}Oichorie Hekalu yao ere ase egetunwa gia Sayoni obonene na amateera y’okogotogia.

\VS{ⅩⅤ}Eorokie ase abanto bao, abwo gwatongete korwa omochakano; oikeranie obobani bwao obwo gwatorete ase erieta riao.

\VS{ⅩⅥ}Obae ebiegwa biao kwaroberetie korwa omochakano na tiga ababani bao baegwe amasikani.

\VS{ⅩⅦ}Obarorere amaabera abanto abwo bakorangerigwa ase erieta riao; Abaisraeli abwo kwarogete omwana oo omoisia omotangi.

\VS{ⅩⅧ}Oyokwere maabera omochie oyio ase Hekalu yao ere, Yerusalemu omochie oo bw’ogotimokera.

\VS{ⅩⅨ}Oyoichorie omochie o Sayoni omochengo bwamakora ao y’ogokumia, erio Hekalu yao eichore obonene bwao.

\VS{ⅩⅩ}Obaikeranerie abanto bao abwo gwatongete ritang’ani na goikerania obobani obwo gwakwanete ase erieta riao.

\VS{ⅩⅪ}Obae ebiegwa baria bakoganyete, erio ababani bao barorekane buna barabwo nabegeenwa bare.

\VS{ⅩⅫ}Aye Omonene, otegerere ogosaba kwa abakoreri bao, koreng’ana n’ogosesenia kwa Aroni igoro ase abanto bao. Erio Mwanyabaanto bonsi ase ense bamanye aye naye Omonene, bwe chingaki chionsi.

\VS{ⅩⅩⅢ}Endagera ende yonsi nabo eranyaare koriegwa, korende nereo endagera ere engiya kobwa eyende.

\VS{ⅩⅩⅣ}Buna oromeme rokoigwa obuya bwogwansa gwechindaagera, naboigo nomonto ore nechiseemi akonyaara gwatanana amang’ana yoborimo.

\VS{ⅩⅩⅤ}Oria obwate obongo bw’ebirengererio ebibe nigo akorenta omoichano korende ere oria onarete obogima goika amoakane buna egwenerete.

\VS{ⅩⅩⅥ}Omokungu nabo aranyare konywuomwa nonde bwensi, korende nareo omoiseke oyomo omuya kobua oyonde.




\par }\Chap{ⅩⅩⅩⅦ}{\PP \VerseOne{Ⅰ}Kera omonto nabo aranyare goteeba, “Inche ninche omosaani oo.” Korende abasani bande nigo bare abasani ase erieta.

\VS{Ⅱ}Inee, teri amaakwa y’amakweri ekero momura omino gose omosaani akoba omobisa?

\VS{Ⅲ}Aye okoroberia obobe, ninki kiagerete ogatongwa goika oyeichorie ense noborimo?

\VS{Ⅳ}Abande ase abanto bamwabo nigo bakogokera omogooko bw’obosaani, korende ase chingaki chi’obokong’u bamotiga.

\VS{Ⅴ}Abande nigo bakomokoonya omosaani ase engencho y’endagera korende ekero esegi ekoba, beegerera boka abanyene.

\VS{Ⅵ}Tobaisa komweba omosani oo bw’ekeene; na ekero orabe omonda tomotinyia korwa ase enkoro yao.

\VS{Ⅶ}Kera omoseemia narue oboseemia korende abande nigo bakorua oboseemia ase okwenyorera ayabo.

\VS{Ⅷ}Orende buya igoro yomoseemia, otuke kegima riria origetie ase oboseemia, ekiagera nabo erabe ere nigo erengereretie omonyene. Nabo erabe oroisirie omoroberio asore.

\VS{Ⅸ}Nabo ere arabaisa kogoteebia: “Bionsi mbuya bire”, erio atenene egeka korora riria rigokonyoora.

\VS{Ⅹ}Tobaisa korigia oboseemia korwa ase omonto ore nechitang’utang’u nere, na tobaisa komoseemia omonto okomogorerete.

\VS{Ⅺ}Tobaisa korigia oboseemia ase omokungu korwa ase omobisa oye, torigia oboseemia korwa ase omonto omwoba igoro y’eseegi, gose omoonchoreria ase oboonchoreria, gose omogori ase oboonia bw’ebinto, gose omonto omong’iti igoro y’oboitongo, gose omonto omotindi igoro yobwororo, gose omonto omworo igoro yemeremo, gose omosomba omworo igoro yemeremo emekong’u. Aye tobaisa kobakumeria abanto bengeencho eyio, ase ring’ana riokonyoora oboseemia.

\VS{Ⅻ}Korende aye ase kera engaki obe noboamate nomonto omoirogete Omonene, oyio aye omanyete buna nkoigwera are amachiiko, oyio mokoigwana nere, oyio oragoichanere aye ekero okobugwa.

\VS{ⅩⅢ}Semeria mono oboseemia bw’enkoro yao; ekiagera monto taiyo omwegenwa kobua enkoro yao.

\VS{ⅩⅣ}Ase ebiro ebinge enkoro yomonto nigo ekomoa omonyene oboseemia obuya goika ara gatano na kabere kobua abarendi bensinyo bakorenda ase okoererania.

\VS{ⅩⅤ}Ase onsi, omosabe Omonene erio ayerae enchera yao ase ekeene.

\VS{ⅩⅥ}Obong’aini bobe omochakano o kera ring’ana ogokora, na oboseemia botang’anere emeremo ende yonsi.

\VS{ⅩⅦ}Ebirengererio bionsi nigo bire ase enkoro na korwa aroro ebinto biechingeencho inye nao bikororekana:

\VS{ⅩⅧ}Obuya nobobe, obomoyo na amakweri; na eki gekogambera ebio bionsi noromeme.

\VS{ⅩⅨ}Omonto nabo aranyare koba nobong’aini na abe omworokia bw’abange, korende ere taba nengeencho gochia asare ere omonyene.

\VS{ⅩⅩ}Omonto ore omwoge ase ogokwana nabo arabe okogeechia nonya ngoika ase akoborwa nonya nendagera akoria;

\VS{ⅩⅪ}ase engencho atanyoreti amaabera ase Omonene, ekiagera ere atabwati obong’aini bonde bwonsi.

\VS{ⅩⅫ}Oyonde nabo agotwara obong’aini ase okwegwenera ere omonyene, na koyarora amang’ana aye koba amaikeranu.

\VS{ⅩⅩⅢ}Omonto omong’aini nanyaare kobaseemia abanto baye, na ayakobwatekana nobomanyi bwaye abe amaikeranu.

\VS{ⅩⅩⅣ}Omonto omong’aini natogigwe ase obonge, na bonsi abarabe bakomorora inabamoroke omonyagesio.

\VS{ⅩⅩⅤ}Amatuko yobogima bw’omonto nigo abarire korende amatuko a Israeli tari nomobaro.

\VS{ⅩⅩⅥ}Omonto omong’aini nenyorere esiko ase abanto bamwabo, nechinkuma chiaye nchibeo ase amatuko atakoera.

\VS{ⅩⅩⅦ}Aye omwana one, bwerenge omoyo oo ekero ore moyo; okerore ekere ekebe asore okiebachere.

\VS{ⅩⅩⅧ}Ekiagera tari kera egento kemogwenerete kera omonto gose tari kera omonto okogokera kera egento.

\VS{ⅩⅩⅨ}Toba oyogosanera kera ebinto bi’okwegokia, gose toba omosomba bw’endagera.

\VS{ⅩⅩⅩ}Ekiagera okoria okonge nigo gokorenta oborwaire, enda embe nigo ekorenta ogosareka kw’omoyo.

\VS{ⅩⅩⅪ}Abanto abange bakuure ase okoria bobe, oyokwebachera obonyandambe, ere natambeyie obogima bwaye.




\par }\Chap{ⅩⅩⅩⅧ}{\PP \VerseOne{Ⅰ}Omoe omogwenia esiko yaye emogwenerete, ase engencho yemeremo agokora asore, ekiagera ere boigo atongetwe n’Omonene.

\VS{Ⅱ}Ekiagera ekeegwa kiaye kioborwaria nigo kerwete ase Omonene; nere nigo akonyora ekeegwa korwa ase omorwoti.

\VS{Ⅲ}Obomanyi bwomogwenia nigo gokomorentera okomanyekana, nere nigo akonyoora esiko ase egati ya abanene.

\VS{Ⅳ}Omonene nigo atongete amariogo onsi korwa ase riroba, na omonto omong’aini takonyaara koyasiereria.

\VS{Ⅴ}Inee, tari ase enyimbo amaache aonchoretwe agakorwa amaya erio Omonene aborokie abanto Chinguru chiaye?

\VS{Ⅵ}Omonene nigo abaete abanto chiseemi nobomanyi, erio ere atogigwe ase emeremo yaye yogokumia.

\VS{Ⅶ}Ere nigo akobagwenia abanto ase amariogo na kobaruseria obosareru;

\VS{Ⅷ}omwochogania amariogo nigo akoroisia ogwochoganigwa kwaye. Emeremo y’Omonene teri nomoerio; obosera bw’emebere ase ense nigo bokorwa ase are ere.

\VS{Ⅸ}Aye omwana one, ekero orarware tobaisa koba omworo ase engencho yoborwaire, korende omosabe Omonene nere nakogwenie.

\VS{Ⅹ}Tiga amamocho ao, bwerwe gokora amaya, na gochena enkoro yao korwa ase ebibe biechingeencho chionsi.

\VS{Ⅺ}Omorwere Omonene ekeng’wanso kiogosambwa kierimisu rigiya, nekeng’wanso ki’obosie obonuke gi’okoinyoria. Obiiterere ebing’wanso biao amaguta koreng’ana nokonyoora kwao.

\VS{Ⅻ}Erio ayande oyatigere omogwenia; ekiagera Omonene nere omotongete tobaisa komotiga arue asore ekiagera nomoganetie.

\VS{ⅩⅢ}Ebiro mbire ekero okogwena kogoetera ase omogwenia.

\VS{ⅩⅣ}Ekiagera barabwo boigo nigo bagosaba Omonene abae okonyaara ase oboringoria bwabo, ase okogwenia ase ogotoria obogima.

\VS{ⅩⅤ}Omonto ogokora ebibe mamincha yomotongi oye, motige agwe ase amaboko yomogwenia.

\VS{ⅩⅥ}Aye omwana one, omoreere omonto oria okuure; rera ase obororo bworokie amayianda ao. Oyobogorie omobere oye ase amasikani agwenerete gose aye tobaisa gosiereria ogotindekwa kwaye.

\VS{ⅩⅦ}Orere ase obororo nenkoro yao, oikeranie ebirero buna egwenerete ase oria oraarire, okubie amatuko abere goika atato tobaisa gocha goteebwa; erio eremigwe korwa ase ogoichana kwao.

\VS{ⅩⅧ}Ekiagera omoichano nigo okorenta amakweri, n’omoichano bw’enkoro nigo okonyunyunta chinguru chi’omonto.

\VS{ⅩⅨ}Ekero omonto arure ase ense, omoichano oye nigo okoera, korende obogima bw’obotaka nigo bokoremaria enkoro.

\VS{ⅩⅩ}Aye tibwanchera enkoro yao egamberwe nomoichano; oyoserie omoichano erio aye korengereretie omoerio oo.

\VS{ⅩⅪ}Tobaisa kweba buna okoirana magega tikoiyo, tokonyaara komokoonya nyagosira gento kende naende nigo ogwechaanda aye omonyene.

\VS{ⅩⅫ}Oinyore buna naye nokwe buna ere akuure, igoro nere, ankio naye.

\VS{ⅩⅩⅢ}Ekero nyagosira akobekwa ase ogotimoka ime ase oboina, okomoinyora gotigwe, naye tobaisa kogenderera komoreera ekero omoyo oye orure aroro.

\VS{ⅩⅩⅣ}Ebiro nigo bikomoa omosomi chingaki chikonyoora obong’aini, omonto obwate emeremo emeke nabo aranyare konyoora obong’aini.

\VS{ⅩⅩⅤ}Inaki omonto ore ase obokombe riika aranyare koba nobong’aini? Omogooko oye nogotema chiombe na gochiraa chikuruure obokombe, boigo chinkwana chiaye chionsi nigo chibogoretie amang’ana yobotugi!

\VS{ⅩⅩⅥ}Ebirengererio biaye nogotema chiombe mogondo na korageria chimoori chiaye.

\VS{ⅩⅩⅦ}Naboigo ere ase kera omokori emeremo nomobachi onde bwensi ogokora emeremo obotuko n’omobaso; abakobaacha amagena bakorigia chinchera chinyia; nigo bagokora omokia koroisia emegwekano emiya boigo bageesa goika botuko ase ogokoora emeremo yaabo.

\VS{ⅩⅩⅧ}Boigo nomoroisia ebioma ase eriiko riaye ase agosunyuntera ebioma nigo akorengereria keria agokorera ebioma biaye; ere nigo agosambwa nomorero, ogiramora na koremereria riberera, eriogi riogokong’onta nechinyundo riasaria amato aye, na gotogoria amaiso aye gochia ase ekioma keria akoroisia. Ere nigo abegete enkoro yaye ase ogokoora keria akoroisia ase oborigereria obonene goika atabokie omogwekano oria arigetie.

\VS{ⅩⅩⅨ}Boigo omoroisia chinyongo ase emeremo yaye, ere nigo akorirundia rigari ase okogoro kwaye, ere nigo arendete emeremo yaye goika ogeesa erio aikeranie ekerengo giechinyongo keria keganeirie.

\VS{ⅩⅩⅩ}Ere obomba-bomba esike ase amaboko aye erio oyetacha na amagoro aye. Obeka ebirengererio kegima ase ogokoora emeremo yaye naboigo oba aroro goika nonya mbotuko gochena ekeoreri kiaye.

\VS{ⅩⅩⅪ}Abwo bonsi nigo basemeretie amaboko abo, na kera oyomo nigo are nobomanyi ase emeremo yaye.

\VS{ⅩⅩⅫ}Batabeti aroro omochie tokoagacheka; na abanto tibakoyotaarera gose komenya aroro.

\VS{ⅩⅩⅩⅢ}Nonya nabo, abanto aba tibari gosoa ase ebigambero ebinene gose koegwa obonene ase egeikaranso ki’omosangererekano. Barabwo tibari abanachi ebiina gose tibari nobomanyi igoro yokonachwa ebiina.

\VS{ⅩⅩⅩⅣ}Tibakonyara gotebereria okonachwa ebiina okwo gose tibana kororekana bagokwana emereng’anio.




\par }\Chap{ⅩⅩⅩⅨ}{\PP \VerseOne{Ⅰ}Korende ere oria okorigia kweorokereria amachiiko y’Omonene, nigo akorigia obong’aini bwa abakoro, na boigo gotunyana aria akwanetwe na ababani.

\VS{Ⅱ}Ere nigo akogacha chinkwana chia abanto abasike, na gotegora chimbachero chire ime ase emereng’anio.

\VS{Ⅲ}Nigo akounenkia chingeencho chibisegete ase emereng’anio, nechimbachero chinkong’u tichiri egento ase ere.

\VS{Ⅳ}Ere nigo akobakorera abanene, na gwesookia ase obosio bwa abarai; nigo agotaara ase chinse chia isiko naboigo bw’emanyeire obuya nobobe bwa abanto.

\VS{Ⅴ}Nigo akoboka mambia chuni ase okwerua nomokia ase okomosasiima Omonene oyio omotongete; nigo akomoirera Omonene ogosaba kwaye, oigora ebikoba biaye ase ogosorora naboigo gosaba amaabera ase amamocho aye.

\VS{Ⅵ}Bun’Omonene ore omonene kegima arigetie, ere nigo akomoichoria omonto oyio obong’aini, nere naitororoke amang’ana yobong’aini na komoakera buy’Omonene ase ogosaba kwaye.

\VS{Ⅶ}Ere nayabogorie amorokererio nobomanyi bwaye buya, na korengereria mono igoro y’obobisi bw’Omonene.

\VS{Ⅷ}Naorokie obomanyi bwaye eorokereirie, na gwetogeria ogochika n’okobwatana kw’Omonene.

\VS{Ⅸ}Obomanyi bwaye inabotogigwe nabaanto abange, naborobwo obwo tibokwebwa nonya ng’ake. Chinkuma chiaye tichigosira, nerieta riaye inarinyorwe ase ebiare bionsi.

\VS{Ⅹ}Ebisaku inabirarie obong’aini bwaye, na emeganda y’abanto inayatore ogotogigwa kwaye.

\VS{Ⅺ}Ere namenye obogima obotambe, natige erieta rikumete kobua bonsi; nayio nabe amoisanire ere ekero arakwe.

\VS{Ⅻ}Ninde nayande amange ayio inche narengereirie ndakwane koreng’ana buna omotienyi orabire kegima.

\VS{ⅩⅢ}Montegerere inwe abana abaya, mosiiche buna ebisicha bia amaua y’obwanchani ayio asimekire rooche mbarabare.

\VS{ⅩⅣ}Sokia rimisu rigiya buna eriekoroso na gosiicha buna amaua yamagoma. Siarera rimisu riaino ase amateera yogotogia mobake Omonene ase amakora aye onsi.

\VS{ⅩⅤ}Togia obonene bw’erieta riaye, motogie goetera ase chingeero chikomotogia, momotogie ase ebikoba biaino namakano.

\VS{ⅩⅥ}“Rora ebinto bionsi nigo biatongirwe n’Omonene ekiagera birobio nebiya mono. Kera keria achiikire, kerokio inagekoreke ase ebiro biaye.”

\VS{ⅩⅦ}Tobaisa koboria “Ngento kieke?” Gose, “Eke negiaki?” Ekiagera intwe inatwegere ebio bionsi ase chingaki chi’Omonene. Ase ring’ana riaye, amaache nigo agotiga goiteka yebekerania; ase ogokwana kw’omonwa oye amaache nigo amenyete ime ase ekiage kiaye.

\VS{ⅩⅧ}Ase ogochika kwaye kera keria arigetie nigo kegokoreka, onde taiyo oranyaare gokeyia chinguru chiaye chi’ogotoria.

\VS{ⅩⅨ}Amakora yebitongwa nigo are maiso marore ase are ere, kende tikeiyo keranyaare kobiseka korwa ase obosio bwaye.

\VS{ⅩⅩ}Ere nigo akorora kare na kare na tikeri egekone ase ere.

\VS{ⅩⅪ}Tobaisa kobooria “Nkieke?” Gose “Eke negiaki?” Ekiagera kera egento nigo getongire ase emeremo yaye.

\VS{ⅩⅫ}Ogosesenia kwaye nigo kogoichoria ense enyomo buna ase orooche na gochinyiyia buna chioro chia amaache.

\VS{ⅩⅩⅢ}Endamwamu yaye nebiseerie ebisaku, buna koreng’ana akoonchora amaache amaya aba ay’omonyo.

\VS{ⅩⅩⅣ}Chinchera chiaye nigo chire chindonge ase baria bamoirogete, korende ase baria ababe chinchera chiaye nigo chire nebitango.

\VS{ⅩⅩⅤ}Ere Omonene nigo atongete ebinto ebiya ase baria bare abaya korwa agwo omochakano bw’ense, korende ase baria ababe ere nigo atongete ebinto ebiya naboigo ebibe.

\VS{ⅩⅩⅥ}Okogania kwengeencho ase Mwanyabaanto na amaache, omorero, ebioma nomonyo,; obosie, amabeere, oboke, edivai amaguta nechianga.

\VS{ⅩⅩⅦ}Ebi bionsi nigo bire ebinto ebiya ase baria bamosigete Omonene, korende birobio nigo bikoonchoka biaba ebibe ase abanyabibe.

\VS{ⅩⅩⅧ}Nchireo chimbeo chiatongetwe kobaa abanto egesusuro, na chirochio ekero chiabeire nigo chikorwa egesusuro ekenene. Ase chingaki chikiina, nigo chikoorokia okobua kwaye ase ogotoereria endamwamu y’Omotongi obo.

\VS{ⅩⅩⅨ}Omorero, embura yamagena, enchara n’oborwaire; ebi bionsi nigo biatongetwe bibae Mwanyabaanto egesusuro.

\VS{ⅩⅩⅩ}Amaino yeching’iti chintindi, amaagaga nechingeenda inse, naboigo omoro okobaa egesusuro baria batamoirogeti Omonene ase ogoita.

\VS{ⅩⅩⅪ}Bionsi nigo biraikeranie ogochika kw’Omonene; inabibe ang’e ase ense komokorera emeremo, na ekero ebiro biraike tibikogenda mamincha nogochika kwaye.

\VS{ⅩⅩⅫ}Inche nabeire nobomaene igoro ya ayio onsi korwa omochakano; nayarengereirie na koyaitona ase okoyariika.

\VS{ⅩⅩⅩⅢ}Emeremo y’Omonene yonsi nemiya, ere nigo akobaa abanto amagania abo ase ebiro bigwenerete.

\VS{ⅩⅩⅩⅣ}Tobaisa goteeba: “Egento eke nekiya kobua keria,” ekiagera ebitoki bia kera ekemo mbirorekane ase ebiro bigwenerete.

\VS{ⅩⅩⅩⅤ}Ase igo bono, tera ogotogia ase enkoro yao yonsi na koritogia erieta ri’Omonene.




\par }\Chap{ⅩⅬ}{\PP \VerseOne{Ⅰ}Emeremo emerito nigo yatongetwe ase Mwanyabaanto bonsi, chigurube chindito nigo chire ase Mwanyabaanto bonsi korwa engaki baiboretwe goika ekero barairane sobo ase orotu, orwo narwo ng’ina abanto bionsi.

\VS{Ⅱ}Obwoba n’okwegosa kwabo gw’enkoro nokoiroka kwabo nigoro yerituko riogokwa.

\VS{Ⅲ}Ayio nigo akobanyora bonsi: korwa omorwoti ase obonene bwaye goika ase omwere oria ogoikaransa ase eubi na ase riibu;

\VS{Ⅳ}korwa ase omonda nechianga chiaye chimonyinga nekegogwa ase omotwe oye, goika ase omotaka okwambara chigunia.

\VS{Ⅴ}Kera ekemo nemoko nekeririanda, obokong’u n’omoichano, obwoba bw’amakweri, obobisa n’eriomana. Goika nonya nekero omonto akoraara ase oborere bwaye chitoro nigo chigwochogania ebirengererio biaye.

\VS{Ⅵ}Nigo akoraara chitoro chinke gose takoraara nonya ng’ake; naende nonya nekero araire nigo anga buna oria orooche. Ere nigo agochaandwa nemegwekano ase ebirengererio biaye, buna omonto oria otamire korwa bosio ase ogoitwa ase esegi.

\VS{Ⅶ}Ekero agotorigwa, obooka, oichana buna obwoba bwaye tibobwati ekeene.

\VS{Ⅷ}Nabo ere igo ase ebitongwa bionsi, ching’iti amo na Mwanyabaanto naende nigo ere boigo ara gatano na kabere ase omonyabibe:

\VS{Ⅸ}Amakweri kera engaki, ogoitera amanyinga, ogoitana neseegi, amakweri, enchara, emechaando na amarwaire.

\VS{Ⅹ}Ebio bionsi nigo biatongetwe ase engencho ya abanyabibe, etoigo nigo yachete ase engencho yababegu\FTNT{*}{{\FR ⅩⅬ:Ⅹ }{\FR{40:10
}}{\FK{Ababegu:
}}{\FT{Ababe bori}}}.

\VS{Ⅺ}Ebinto bionsi biaruete ase riroba mbirane naende ase riroba, buna boigo amaache onsi akoirana gochia ase enyaancha.

\VS{Ⅻ}Kera riaki nobobe, inabitinyigwe, korende okwegena okuya inakobeo ase ebiro bitakoera.

\VS{ⅩⅢ}Enibo yababe nekamoke buna orooche, inayateke buna ogotitira ase engaki y’embura enyinge.

\VS{ⅩⅣ}Omonto omoitongo nanyoore omogooko, korende abamochi inabasire kegima.

\VS{ⅩⅤ}Abana ba baria batamoirogeti Omonene Nyasae tibakoba nomoseboko, barabwo nigo banga emeri emerosu ere ime ase egetare ekiomo.

\VS{ⅩⅥ}Emerande ere mbarabare ase amaache gose orooche eyio nero egochia gotanga korusigwa aroro obonyansi bonde bwonsi botararusigwa aroro.

\VS{ⅩⅦ}Obuya nigo bonga omogondo bw’amaua oichire ogosesenigwa, n’esadaka ase omonto omotaka nigo ekomenya amatuko onsi.

\VS{ⅩⅧ}Ase omonto oria bwetenenerete na omokori emeremo boigo, obogima nobuya; korende amaya abuete ayio nomonto oria onyorire obobisi bw’emonga.

\VS{ⅩⅨ}Okoba na abana amo noboagacho nigo bikomoa omonto esiko, korende omokungu otari na komocha nigo abuete ebio bionsi bibere.

\VS{ⅩⅩ}Ebinyugwa bigotindia amo nechingeero chi’okogokia nigo bikomosasokia omonto, korende gwancha obong’aini nigo kere egento ekiya kobua ebio bibere.

\VS{ⅩⅪ}Esirimbi amo nekenanda nigo bikorua eriogi rigiya ase ogoteera, korende eriogi riokogokia nigo rire rigiya kobua.

\VS{ⅩⅫ}Amaiso nigo akogokia ekieni nobuya bw’omonto, korende obuya bwokomera gwechintetere nigo boetanetie onsi.

\VS{ⅩⅩⅢ}Abasani na abanto abamo nigo bare abengeencho mono korende okobwatana kw’omokuungu nomosaacha oye nigo kore okuya kobua.

\VS{ⅩⅩⅣ}Okoba na abamino na gokonyana ase chingaki chi’obokong’u negento ekiya, korende ogokonya abataka nigo kore okuya kobua.

\VS{ⅩⅩⅤ}Etaabu nechifeta nigo bikomokong’ia omonto, korende amorokererio amaya nigo abuete ebio bibere.

\VS{ⅩⅩⅥ}Enibo nokobua nigo bikomokong’ia omonto, korende okomoiroka Omonene nokuya kobua. Ekemoa tikeri ase okomoiroka Omonene, oise koba nekeegwa ekio, aye tokogania obokonyi bonde.

\VS{ⅩⅩⅦ}Okomoiroka Omonene nigo konga omogondo bw’amaua osesenirie, nakorokwo nigo gokomorenda omonto kobua obonene bonde bwonsi.

\VS{ⅩⅩⅧ}Aye omwana one, tobaisa komenyera obogima bw’ogosaberera, nigo ere buya aye okwe kobua gosaberera.

\VS{ⅩⅩⅨ}Ekero omonto akomosemeria oyonde amoe endagera, ere nigo akomenya obogima botagwenereti Mwanyabaanto. Ogosemeria endagera y’omonto onde nokwea obosooku; omonto oorokereirie naende omong’aini, ere nigo akobwebachera obogima bonga buna obwo.

\VS{ⅩⅩⅩ}Ase omonto otari negesookero, ogosaberera nigo kore asere ogwansu, korende ime yaye nigo oreo omorero okomosaamba.




\par }\Chap{ⅩⅬⅠ}{\PP \VerseOne{Ⅰ}Aye amakweri! Ogokoinyora nobororo obonene, ase omonto ore moyo oyio omenyete nomorembe ase enibo yaye; ase omonto otari kwegosa, oyio okonyaara kera ring’ana, boigo ere oria ore nechinguru chi’okwegokeria endagera yaye.

\VS{Ⅱ}Aye amakweri! Ekiina kiao nigo kere ring’ana rigiya ase omotaka oria ore birati boigo oereirwe chinguru, ase omonto omogaka oria ogweichandera kera ring’ana, omonto ore nobosareru boigo oereirwe okoremereria.

\VS{Ⅲ}Toiroka ogweitia kwa amakweri; oinyore baria bagotang’anerete na baria baragotunyane.

\VS{Ⅳ}Oyio nomoroberio Omonene ase ebitongwa bionsi. Ninki keragere oamereranie na keri’Omonene anchete goetia? Okomenya emiaka rigana gose elifu teri engencho ase purigatori.

\VS{Ⅴ}Abana ba abanyabibe nokogechia; barabwo nigo bakona koombogana ase emechie etamosigeti Omonene.

\VS{Ⅵ}Omwando bw’abana ba abanyabibe nosire, boigo oroiboro rwabo inaromenye ase obosooku kare na kare.

\VS{Ⅶ}Abana inabamoragererie ise oria otamoirogeti Omonene, ase engencho yobosooku akobarentera abana baye.

\VS{Ⅷ}Obobe nobwaino, inwe baria motamoirogeti Nyasae Ore Igoro Mono, inwe baria mwatigire ogochika kw’Omonene!

\VS{Ⅸ}Ekero morasesenigwe, okonyora kwaino inagosire; ekero moragoochwe timokoimoka naende; na ekero morakwe, okoragererigwa nakwo moranyore inwe.

\VS{Ⅹ}Kende gionsi gekorwa ase orotu, kerokio nigo gekoirana gochi ase orotu, ababe nigo bagochaakera okoragererigwa na gokorera obosiru.

\VS{Ⅺ}Abanto nigo bakoreera emebere yebitondo, korende erieta ribe ria abanto abanyabibe inarituguterwe are.

\VS{Ⅻ}Aye oria erieta riao ri’esiko ekiagera rirorio inarigotigarere, inarimenye goetania emonga elifu eyemo y’echitaabu.

\VS{ⅩⅢ}Ebiro bi’okwegokia nigo bire nechingaki chinke igo, korende erieta rigiya nigo rikomenya amatuko atakoera.

\VS{ⅩⅣ}Abana baane, tegerera amorokererio aane momenye nomorembe. Obong’aini bobisegete na emonga etari kororekana, inee ebio ninki bibwate?

\VS{ⅩⅤ}Nigo ere buya ase omonto obisete oboriri bwaye, kobua oria obisete obong’aini bwaye.

\VS{ⅩⅥ}Aye oyasike amang’ana aane; ekiagera teri buya orore obosooku ase kera egento na tari kera egento kegwancherwa na kera omonto.

\VS{ⅩⅦ}Aye obe nobosooku ase ogokora amang’ana amabe ase obosio bwa abaibori, ase ogoteeba oborimo ase obosio bw’omonene gose omogambi;

\VS{ⅩⅧ}ase okomocha ase obosio bw’omonachi ebiina, na ase ogokora obobe ase obosio bw’emeganda;

\VS{ⅩⅨ}ase okomong’aina oyomino ase emeremo gose omosaani, ase okoiba ase aye omenyete.

\VS{ⅩⅩ}Orore obosooku ase okoborwa obwegenwa ase Omonene na okobwatana kwaye, igoro yokoborwa amasikani ase endagera;

\VS{ⅩⅪ}ase okoba omong’iti ekero ogosabwa egento, ase ogokira ekero ogokwanigwa,

\VS{ⅩⅫ}ase okomorigereria omokungu omotaayayi, ase okwanga komokoonya omonto bw’eamate yao;

\VS{ⅩⅩⅢ}ase okomounereria omonto enibo yaye, gose ase okomomogorera omokungu bw’omogisangio oo.




\par }\Chap{ⅩⅬⅡ}{\PP \VerseOne{Ⅰ}Aya naro amang’ana otarorere obosooku koyakora, gose tokora ebibe ase okwoboa egento abanto barateebe:

\VS{Ⅱ}Tobaisa korora obosooku ase ogotunyana amachiiko y’Omonene amo n’okobwatana kwaye, tobaisa korora obosooku ase okobanachera ekiina kia boronge abare abamochi.

\VS{Ⅲ}Tobaisa korora obosooku ase okomokorera omokori emeremo omino gose omoeti, boigo ase okogabana omwando nomosani.

\VS{Ⅳ}Tobaisa korora obosooku ase ogokorera ebinto biokorengera bi’ekeene,

\VS{Ⅴ}kwenyoorera ebitoki ase abaonchoreria, koborokereria abana amasikani amanene, komoaka ebiranya omokori emeremo omobe.

\VS{Ⅵ}Onye omokungu oo tari omwegeenwa, aye omobise amang’ana ao, na ase abanto abange aye osiekere ebinto biao.

\VS{Ⅶ}Aye omanye ekerengo gia kera egento okorwa, omanye ekerengo nomobaro oye, obeke ase amariiko okobwatana nobokoreri.

\VS{Ⅷ}Torora obosooku komworokereria omoriri na oria otamanyeti gose omogaka okwomana na abasae. Agwo aye tokoba rioka kworokereriigwe, aye nonyoore ogwancherwa ase abanto bonsi.

\VS{Ⅸ}Omogaka obwate omoiseke nigo akogeesa bobisi ase engencho yomoiseke oye; chitang’utang’u chiaye ase omoiseke oye nigo chikomorina chitoro.

\VS{Ⅹ}Ekero are omoiseke, ise nigo akwoboa buna nigo ere arasarigwe, gose nabaisa konyora oborito ekero ere are ase enyomba yaye; naende ekero asookire ise nigo akwoboa buna nigo arabaisa koba omogomba.

\VS{Ⅺ}Omorende mono omoiseke omoenenu, onye taribo ere nagere osekererwe na ababisa bao, aye obe gokogambwa na oyore nerieta ribe ase abanto, akorentere obosooku ase risango riabaanto.

\VS{Ⅻ}Tobaisa komogorera obuya bw’omoto onde bwensi, gose goikaransa kogamba nabakungu.

\VS{ⅩⅢ}Ekiagera esukubi nigo egosoka korwa ime yechianga, na obobe bw’omokuungu nigo bokorwa ase omokungu.

\VS{ⅩⅣ}Obobe bw’omosaacha nigo bore gaigai kobua obuya bw’omokuungu; omokungu nere okorenta obosooku na amachaaya.

\VS{ⅩⅤ}Bono inche nimbainyorie emeremo y’Omonene na koraria aria narorire: emeremo y’Omonene nigo egokoreka goetera ase ring’ana riaye.

\VS{ⅩⅥ}Risase nigo rikomoreka kera egento kere inse yokomoreka kwaye, emeremo y’Omonene nigo eichire obonene bwaye.

\VS{ⅩⅦ}Tari oyomo ase abamalaika b’Omonene oranyaare gwatora amakora aye onsi yogokumia ay’Omonene atenenirie. Erio ense etenene bokong’u ase obonene bwaye.

\VS{ⅩⅧ}Ere nigo akorigereria emerindo n’echinkoro chia Mwanyabaanto, na korora emeroberio yaabo emebe. Ekiagera Omonene nigo amanyete chisemi chionsi chiria, naende nigo amanyete ebimanyererio bie chingaki.

\VS{ⅩⅨ}Ere nigo akoyararia aria abeire na aaria agochia goocha, naboigo kobisioria rinde rionsi ribisegete.

\VS{ⅩⅩ}Tikeiyo ekerengererio keramoete, tiriri nonya nering’ana erimo riranyaare kwebisa are korwa ase are ere.

\VS{ⅩⅪ}Ere orobeirie obonene bw’obong’aini bwaye. Nere bweka oreo korwa kare goika kare. Ere takonyaara komenterwa egento gose kourwa egento; gose tarigeti omonto onde bwensi abe omotebereria oye.

\VS{ⅩⅫ}Inaki emeremo yaye ere eyokogookia! Inaki ekomesa emeremo yaye!

\VS{ⅩⅩⅢ}Ebinto ebio bionsi nao bire naende inabimenye kare na kare, nabirobio nigo bikomoigwera kera engaki biganeirie.

\VS{ⅩⅩⅣ}Ebitongire bionsi nigo birobeirie bibere bibere kera ekemo mamincha yekende; na tikeri akorete getari egeikeranu.

\VS{ⅩⅩⅤ}Egento ekemo nigo kegoikerania obuya bw’egento kende. Ning’o oria oranyaare korosa ase okorigereria obonene bwaye?




\par }\Chap{ⅩⅬⅢ}{\PP \VerseOne{Ⅰ}Obonene bwa igoro aaria nokomesa kw’obware bwaye bwa igoro; obware bwaye nigo bokororekana bokomekameka ase obonene bwaye.

\VS{Ⅱ}Ekero erioba rikooroka, rirorio nigo rikoraria okomesa kwaye. Ekio negento kiogokumia ere Omonene atongete.

\VS{Ⅲ}Rirorio nigo rigokamokia ense ase omobaso, ning’o oranyaare koremereria ogosamba kwaye?

\VS{Ⅳ}Omonto nigo akoigereria riiko oigwa ogasamba kwaye, korende risase nigo rigosaamba ebitunwa goika ara gatato boigo. Risase nigo rikoraga okomesa kwaye kwomorero, na okomekameka kwamasase kwaukoria amaiso.

\VS{Ⅴ}Inaki are omonene Omobui oria oritongete, naende oyio ase ogochika kwaye rigendererete ase orogendo rwaye.

\VS{Ⅵ}Boigo omotienyi nigo okomesa ase ebiro biaye, oro boigo nekiorokererio getakoera; nigo okoraa chingaki amo n’ebiro.

\VS{Ⅶ}Chingaki chia amatuko amanene nigo chikworokigwa nomotienyi; oborabu bwaye nigo bokoba obonene naende bwakea.

\VS{Ⅷ}“Omotienyi” bw’amatuko yomotienyi nigo oeire erieta kobwatekana nokororekana kwaye, oro nigo ogokiina ase chinchera chi’ogokumia ase ebiro biaye; oro omonyene nekiorokererio kia abarwani ba igoro ekero okomesa ase obwaro bwaye aria igoro.

\VS{Ⅸ}Okomesa gweching’enang’eni nigo gokworokia obuya bwo obwaro bwa igoro Omonene buna bochabeire kegima aria igoro.

\VS{Ⅹ}Asa ogochika kwaye ere Omochenu nigo chiteneine aria ase chiachikeretwe; chirochio tichiri gotamboka nonya ng’ake ensemo yabo y’oborendi.

\VS{Ⅺ}Rigereria omokubinyongo, oro nigo okomotogia ere oria oyotongete omokubunyongo nigo okogokia mono ase okomekameka kwaye!

\VS{Ⅻ}Oro nigo oetanaine obwaro ase ekeng’ese ekemo kere ekiya, amaboko y’Omonene naro aywareretie.

\VS{ⅩⅢ}Ase ogochika kw’Omonene obogoria amagena y’embura naboigo okomesa kw’embura buna ere akoyochiika gokora.

\VS{ⅩⅣ}Boigo ebiage biaye nigo bikoigoka, amare airuruka korwa aroro buna chinyoni.

\VS{ⅩⅤ}Ere ase obonene bwaye, nigo agosangereria amare na gwatia amagena agandire aba embura y’amagena.

\VS{ⅩⅥ}Ekero akororekana, ebigoro nigo bigotengecha, ase okogania kwaye omwaga o Irianyi nigo okogusa.

\VS{ⅩⅦ}Eriogi riaye riokogukura nigo agotogonyera ense boigo nokogusa kwomwaga o sugusu ne ekerambauti. Nigo agoserebania okoganda kwaba gwaika gocha inse buna chinyoni, ee buna chingige chikogwa ase riroba.

\VS{ⅩⅧ}Nigo togoichana korigereria obuya bw’oborabu bwaye, na twakumia ekero okogwa.

\VS{ⅩⅨ}Ere nigo agosiarera obonyiu buna omonyo, na ekero b’okobwatana birorekana ebinto biteneine buna amagwa.

\VS{ⅩⅩ}Nigo akogusia omwaga omokendu o sugusu, amagena yembura aranda igoro ase amaache, atuberera chintuboka chionsi chia amaache, yaba buna enguba y’ogwekengera.

\VS{ⅩⅪ}Obisamba ebitunwa bw’erorooro naboigo kobirura ebitii, na gosusania obonyansi oborere buna obore ase omorero.

\VS{ⅩⅫ}Korende riire riaonchora kera egento naende, ekero obonyiu bokororekana na gokendia.

\VS{ⅩⅩⅢ}Ase obong’aini bwaye nigo agotoereria enyancha enene na kobeeka ebisinka aroro.

\VS{ⅩⅩⅣ}Baria bagotaara goetera ase chinyaancha nigo bagoteeba emegano yobwoba boreo, naintwe nigo togoichanigwa nayio tokoigwa.

\VS{ⅩⅩⅤ}Agwo ime ase enyancha mbireo ebitongwa bire ebiokogosa na kwoboyia, ebitongire ebinene kobua na ebiechingeencho chionsi bire moyo.

\VS{ⅩⅩⅥ}Omonene nigo akomokora kera omotomwa oye konyora amaya, ase ring’ana riaye nigo agotenenia kera egetongwa.

\VS{ⅩⅩⅦ}Natoisa goteeba amange, intwe titokonyaara goikera omoerio, ase obweng’e; “Omonene nere kera egento.”

\VS{ⅩⅩⅧ}Intwe ng’ai toranyoore chinguru chi’okomotogia? Ekiagera ere nigo are omonene kobua emeremo yaye yonsi.

\VS{ⅩⅩⅨ}Omonene nigo are oyo bw’okoirokia naende omonene mono, okobua kwaye nokwogokumia mono.

\VS{ⅩⅩⅩ}Ekero aye okomotogia Omonene, motogie buna okonyaara, ekiagera ere nigo aetanetie ayio moimokereria igoro, moimokererie igoro ase okobua kwao gwonsi. Aye tobaisa korosa ekiagera tokonyaara komotogia buna egwenerete okore.

\VS{ⅩⅩⅪ}Ere ning’o oyio omorooche ere erio anyare korwa omogano buna ere are? Gose, ning’o oranyaare komotogia aikeranie ekerengo kemogwenerete?

\VS{ⅩⅩⅫ}Amakumia amanene kobua aya, nigo abisegete, ekiagera twarorire emeremo yaye emeke igo.

\VS{ⅩⅩⅩⅢ}Ekiagera Omonene okorire ebinto bionsi, erio abae esiko baria bamoirogete.




\par }\Chap{ⅩⅬⅣ}{\PP \VerseOne{Ⅰ}Bono tiga tobatogie abanto b’esiko, abagaaka baito n’ebiare biaetire.

\VS{Ⅱ}Omonene nigo abaete esiko enene, akabakinia koba abanene korwa amatuko a kare.

\VS{Ⅲ}Mbareo baria baraete amarwoti abo, abanto abanene ase okobua kwabo; abatebereria baichire nobong’aini abararia b’obobani.

\VS{Ⅳ}Abange nigo baraete ebisaku ase ebirengererio biabo, bakaba nobong’aini amo nechiseemi ase okonyorera abanto obuya, bare ne chiseemi ase amang’ana na amorokererio abo.

\VS{Ⅴ}Nigo baroisetie chingeero ase obong’aini bwabo, bakaroisia emeino na koyeriika.

\VS{Ⅵ}Barabwo nigo barenge abatenenku bare nobonda obonge, boigo bamenyete n’obotoereru ase chinka chiabo.

\VS{Ⅶ}Abwo bonsi nigo basikire ase ebiare biabo, bakaba nobonene ase chingaki chiabo.

\VS{Ⅷ}Abande ase egati yabo, bagatiga erieta rigiya ase ense, na abanto bakararia chinkuma chiabo goika reero iga.

\VS{Ⅸ}Mbareo boigo abande baria batainyoiri, abwo bagendete bakaba buna baria batamenyete ase ense. Nabo banga buna baria bataiboretwe, barabwo amo na abana babo barwete magega.

\VS{Ⅹ}Korende baria bande nigo barenge abanto abaya, abwo amakora abo amaya atana kwebwa.

\VS{Ⅺ}Chinibo chiabo nigo chigotigara ase ababiare baabo, na oyio noro omwando obo.

\VS{Ⅻ}Ababiare baabo nigo bagotunyana okobwatana gwakoretwe ase bare, na ase engencho eyio barabwo inabagenderere gokora boigo botambe.

\VS{ⅩⅢ}Chinderia chiabo inachigenderere kare na kare, na esiko yaabo tegotinyigwa.

\VS{ⅩⅣ}Emebere yaabo nigo yatindegetwe ase omorembe, amarieta abo nigo agendererete kobao ekiare ekemo goika ekende.

\VS{ⅩⅤ}Abanto inabakwane obong’aini bwabo, nerisango ria abanto ndirarie chinkuma chiabo.

\VS{ⅩⅥ}Enoku nigo amogogetie Omonene, ere akairwa igoro. Ere akaba omogwekano omuya bw’okoorokia ebibe ase ebiare bionsi.

\VS{ⅩⅦ}Nuhu akarorekana koba omoikeranu na ore namasikani; ekero ogosirigwa gwachete, akaba omochakano omoyia o Mwanyabaanto. Ekiagera ngoetera asere abanto batigarete ase ense ekero etoigo yachete.

\VS{ⅩⅧ}Omonene agakora okobwatana amo nere gotakoera, egere ebitongwa tibibaisa naende gosirigwa ase enchera y’etoigo.

\VS{ⅩⅨ}Aburamu nigo arenge omogaka omanyekanete ase ebisaku ebinge, gose tarengeo omonto ore nesiko buna ere.

\VS{ⅩⅩ}Akabwatia amachiiko y’Omonene, nere Omonene agakora okobwatana nere, agaikerania ase omobere oye ekemanyererio giokobwatana okwo, boigo ekero Aburamu nigo atemetwe, akarorekana ere ore omoikeranu.

\VS{ⅩⅪ}Erio Omonene akamoriera chiira ogoteeba buna ebisaku bionsi inabisesenigwe goetera ase oroiboro rwaye; buna oroiboro rwaye inarobe nobonge buna oyo orotu rwense. Buna inababe abange buna ching’enang’eni na omwando obo buna orwaro oromo rwe enyaancha goika oronde, gochaakera ase orooche rw’Eufarati goika chinsinyo chi’ense.

\VS{ⅩⅫ}Boigo Omonene akamoa Isaka erio aikeranie eira eria eria ase engencho ya Aburamu Ise. Ogosesenigwa ase abanto bonsi nokobwatana kwaye,

\VS{ⅩⅩⅢ}akabibeeka ase Yakobo. Akamotenenia Yakobo ase ogosesenigwa kwaye, akamoa ense eria ebe eyaye ere omonyene na koyegaba ase egati yebisaku ikomi na bibere.




\par }\Chap{ⅩⅬⅤ}{\PP \VerseOne{Ⅰ}Korwa ase Yakobo, omonene akamochoora omonto omuya oyio onyorete ogwancherwa ase egati ya abanto bonsi, aganchwa na abanto amo na Nyasae. Ere oyio nere Musa oyio tokogooka ase okomoinyora.

\VS{Ⅱ}Omonene akamokora abe nokobua buna okwa abamalaika, na oyorenge n’chinguru chi’okoirokia ase obosio bwa ababisa baye.

\VS{Ⅲ}Ase ring’ana ria Musa, Omonene agatenenia ebikone biria, akamokora gokuma ase obosio bw’abarwoti. Omonene akamoa Musa amachiiko ase engencho ya abanto baye, akamworokia orobega rw’obonene bwaye.

\VS{Ⅳ}Ase obwegenwa noboitongo bwaye, akamochoora korwa ase egati ya Mwanyabaanto bonsi.

\VS{Ⅴ}Omonene akamwanchera Musa koigwa eriogi riaye, akamoraa ase egati yomosunte omonene. Akamoa amachiiko aye obosio ase obosio, amachiiko y’obogima n’echiseemi, erio anyare koborokereria abanto ba Yakobo okobwatana kwaye, Koborokereria Abaisraeli amaganio aye.

\VS{Ⅵ}Omonene akamoimokereria igoro Aroni momura omwabo Musa, omonto omochenu buna Musa oyobwegesaku kia Lawi.

\VS{Ⅶ}Agakora nere okobwatana gotakoera na akamoa obokuani bwa abanto baye. Akamoa chingobo chiesiko, akamobeekera ogochaberwa gwesiko.

\VS{Ⅷ}Omonene akamobekera Aroni oboikeranu obonene, akamotenenia ase ebimanyererio biokobua: erioo esirwari, ogochaberwa ase omotwe oye amo ne’kiebisio egechenu kia gekuba.

\VS{Ⅸ}Akamoetananeria chinchigiri amo nebingere ebinge bi’etaabu, ebio biranyaare goaka eriogi ekero agotaara, agwekane ase Hekalu, buna ekemanyererio ase abanto baye.

\VS{Ⅹ}Akamobeekera eganchwa enchenu ye etaabu, ye buru ne erangi e monyinga eyio yasonetwe nomosoni egiata, akamoa ebinto biokworokia ogotia ogoikeranu.

\VS{Ⅺ}Akamobeekera amarionya amabariri, ayio aroisetigwe nomoroisia okumete, na amagena yerigori bibachire buna ebonyi na gotobekwa etaabu, bionsi ebio biaroisetigwe nomoroisia bw’ebinto biebinto bigosamberwa ase omorero; biaroisetigwe ase okweinyoria omobaro bw’ebisaku bi’abaanto ba Israeli.

\VS{Ⅻ}Korwa ase oroiboro rwa Yakobo akamoorokia omonto obwate ogwancherwa ase abanto bonsi, ere aganchwa n’Omonene boigo na abanto bonsi. Oyio nere Musa tokogoka komoinyora.

\VS{ⅩⅢ}Tibiarengeo ebinto ebiya buna ebio agwo omochakano, na omogeni taiyo bweboyetie ebinto binga buna ebio. Abanto b’oroiboro rwaye boka nabwo beboyetie ebinto ebio ase chingaki chitakoera.

\VS{ⅩⅣ}Ebing’wanso akorwa nigo bigosambwa bire ebigima, na birobio nigo birabe bikoruugwa ara kabere ase kera rituko.

\VS{ⅩⅤ}Ere Musa akamwatanana Aroni, na komoaka amaguta amachenu. Kogakorwa okobwatana gotakoera ase egati yaye ere amo noroiboro rwaye, erio barabwo bamokorere Omonene ase obokuani na gosesenia abanto ase erieta riaye.

\VS{ⅩⅥ}Omonene akamomwatanana Aroni kowa ase egati ya abanto bonsi, amorwere Omonene ekeng’wanso, aute ekoroso yokoinyoria ebwate ogotioka okuya, na kobakorera abanto okobwatana.

\VS{ⅩⅦ}Akamoa aaroni amachiiko aye, akamoa okobua gwokorwa amachiiko na kogaamba, koborokereria abanto ba Yakobo amachiiko aye na kobamorekera igoro yamachiiko aye.

\VS{ⅩⅧ}Abanto ba isiko bagateebania bamoamererie Musa, bakamotwarera ribero aria ase erooro. Barabwo nabwo Dathani, Abiramu amo noyomwabo, Kora amo nekeombe kiabo bagooka nendamwamu.

\VS{ⅩⅨ}Ekere Omonene ayaroche ayio, ere tagokigwa, ase obororo bwaye obonene akabasiria. Agakora ebikone ase bare akabasamba nebieri bi’omorero.

\VS{ⅩⅩ}Erio akamomentera Aroni esiko yaye, na komoa omwano oye ere omonyene: oboronge igoro ase okorwegwa kwogotongora.

\VS{ⅩⅪ}Endagera yabo nigo ekorwa ase ebing’wanso bi’Omonene; Omonene akamoa Aroni ebinto ebio ere amo na oroiboro rwaye.

\VS{ⅩⅫ}Korende ere Aroni tarenge nomwando oye ase ense, tarenge nensemo yaye ase egati ya abanto; ekiagera ebing’wanso bi’Omonene nabio omwando oye.

\VS{ⅩⅩⅢ}Finehasi mosinto bw’Eliazaro noyogatato ase abanto abwo b’esiko, ekiagera ere arenge nokogania okonene gwokomoiroka Omonene, agatenena bokong’u ekero abanto bonsi babeete mamincha, akaba ang’e ase obuya bwaye bw’enkoro, na kobasabera Abaisraeli okwaberwa kw’ebibe.

\VS{ⅩⅩⅣ}Ase ayio Omonene agakora okobwatana kwomorembe amo nere, buna ere nabe omorai bwa aase yogosasiimerwa ase abanto baye, ere amo na ababiare baye babe negetari giesiko yobokuhani getakoera.

\VS{ⅩⅩⅤ}Nkwarengeo okobwatana konde na Daudi, mosinto o Yese bw’egesaku kiaYuda, omwando bwo oborwoti bwaye ase omwana gochia ase oyonde, korende omwando ase Aroni obe ase ababiare baye bonsi.

\VS{ⅩⅩⅥ}Omonene agosesenie nobong’aini ase enkoro yao, obagambere abanto baye ase oboronge, erio okogenderera kwabo tigosira na esiko yaabo etigare ase ebiare bionsi.




\par }\Chap{ⅩⅬⅥ}{\PP \VerseOne{Ⅰ}Yoshua mosinto o Nuni nigo arenge egeata ase esegi, nere nigo arenge buna erieta riaye, omotooria bwa abachoore ba Omonene, akabaakanera egesiomba ase ababisa abwo barenge kobarwania erio akabairaneria Abaisraeli omwando obo.

\VS{Ⅱ}Ere nigo abete nomogooko ekero aimogetie amaboko aye igoro, ekero arenge koimokia na koraga omoro oye gochia ase obomenyo bw’ebisaku.

\VS{Ⅲ}Ning’o naende omogwekaine konya ere atarabao? Ekiagera ere arwanete esegi y’Omonene.

\VS{Ⅳ}Inee, risase tiriatenenete ase okoimokererigwa kwa amaboko aye? Inee, rituko tirianyarete gotambeigwa rikarengana amatuko abere?

\VS{Ⅴ}Yoshua nigo amosabete Omonene Omobui ore n’Okobua, ekero ababisa bamoetananete korwa ase kera ensinyo.

\VS{Ⅵ}Nere Omonene ore n’Okobua, akamoiraneria akabatomera embura ere nechinguru ya amagena. Omonene agasaagana egesaku ase egetirimboko gia Beth-horoni akabasiria bonsi baria barenge komoengereria. Ekagera ebisaku bikerorera obuya bwebirwanero biaye, buna ere nigo arenge korwana ase obosio Omonene, ekiagera ere amotunyanete Omonene nenkoro yaye yonsi.

\VS{Ⅶ}Ase amatuko a Musa, Yoshua nigo arenge omwegenwa ere amo na Kalebu mosinto o Yefune, bagatenena bokong’u koengererania nomosangererekano, bakabatanga abanto tibakora ebibe, na gokiria okwemurungania kwa abanto abwo.

\VS{Ⅷ}Ase egati ya abanto chilifu amagana atano nomo (600,000) barenge ase orogendo, nabwo babere boka batigetwe bakabaraa abaaanto goika ase ense eria yaabo, ense yarenge goiteka obooke na amabeere.

\VS{Ⅸ}Omonene akamoa Kalebu okobua, nere akaba nakorokwo goika obogotu bwaye.

\VS{Ⅹ}Erio abanto bonsi b’egesaku kia Abaisraeli bakarora obuya bwokomotunyan’Omonene.

\VS{Ⅺ}Erio bakabwatia abagaambi, kera oyomo nechinkuma chiaye, barabwo tibang’ainegete komotiga Omonene na gosasiima emegwekano. Barabwo bakainyorwa emiaka yonsi ase chinkuma chiabo.

\VS{Ⅻ}Tiga emebere yaabo etware chinguru aaria ase batindegetwe, na amarieta abo abwo bamoirogete Omonene amenye goetera ase oroiboro rwabo.

\VS{ⅩⅢ}Samweli nigo anchetwe n’Omonene. Ekero arenge omobani Omonene agachaakia oborwoti, akabaaka amaguta abarai ba abanto.

\VS{ⅩⅣ}Akabagaambera emeganda ya abanto kobwatekana nogochika kw’Omonene, nere Omonene akabarenda abanto ba Yakobo.

\VS{ⅩⅤ}Ase obwegenwa bwaye akaenekiwa buna ere ekeene nomobani, ase amang’ana aye akaba omoringoria ogosemerigwa.

\VS{ⅩⅥ}Akamosaba Omonene Omobui, ekero ere aetananetwe na ababisa ase kera ensinyo, akamorwera Omonene ekeng’wanso ki’emanwa yeng’ondi.

\VS{ⅩⅦ}Erio Omonene akaruma korwa igoro, agakora eriogi riaye rikaigweka ase ogotitira okonene.

\VS{ⅩⅧ}Akabasiarera are abarai b’egesaku gia Turo, amo na abarai bonsi ba Abafilisiti.

\VS{ⅩⅨ}Ekero ere atararaara ase chitoro chiaye chi’omoerio, Samweli akaba kirori ase obosio bw’Omonene na omochore oye buna ere tanyaarete kobogoria enibo ya monto onde bwensi, gose nonya nenuga yebikoroto. Tabeteo omonto orenge aba komosoera.

\VS{ⅩⅩ}Akagenderera korwa obobani nonya nekero ere akuure akamobisoreria omorwoti igoro yomoerio oye; akarusia eriogi korwa ime ye embeera, akarua obobani ase ogosiria obobe bwa abanto.




\par }\Chap{ⅩⅬⅦ}{\PP \VerseOne{Ⅰ}Erio boigo akabwatia Nathani; oyio orenge omobani ase amatuko y’omorwoti Daudi.

\VS{Ⅱ}Koreng’ana buna amaguta yogokora ebing’wanso bi’omorembe agochoorwa na kogachwa ase emeremo y’Omonene, nabo Daudi aatananetwe korwa ase egati ya Abaisraeli.

\VS{Ⅲ}Ere agakora egosori ase chindo buna oyore ase chimbori na chitokoro buna oyore ase egati yechimbori.

\VS{Ⅳ}Ase obosae bwaye agaita rimonto akabaruseria abanto baye amachaaya yokorama kwaye. Akaruta rigena ase enduruche yaye akamoiyeria Goliato omwetogia.

\VS{Ⅴ}Ekiagera ere amosororete Omonene Nyasae nere agatenenia okoboko kwaye gwokorio, erio ere anyare komobua omobisa omonyanguru ase esegi na kobasegeta abanto baye.

\VS{Ⅵ}Abanto bakamotogia ase ogoita ababisa ikomi na komochengera ase amasesenigwa y’Omonene ekero abekeretwe egobia y’oborwoti.

\VS{Ⅶ}Akabaabusera are ababisa baye korwa chinsinyo chionsi na kobakiria Abafilisiti; agachitagora chisiiro chiabo goika reero iga.

\VS{Ⅷ}Ase kera ring’ana akorete, ere Daudi akaba okomotogia Omochenu Omonene. Akamwancha Omotongi oye na komoterera amatera yogotogia ase enkoro yaye yonsi.

\VS{Ⅸ}Akababeka abateri ase obosio bw’egesasiimero, barabwo banyaare komoteerera amateera amaya goetera ase amariogi abo amaya.

\VS{Ⅹ}Akayakora amatuko amanene koba amaseera, na koyarobereria chingaki chiaye ase omwaka omogima, ekero abanto barenge gotogia erieta richenu ri’Omonene, erio Hekalu egaichorwa namatera amaya gochaakera emambia ekero bogokiamoka.

\VS{Ⅺ}Omonene akamoruseria Daudi ebibe biaye, na gokinia okobua kwaye kare na kare; akamoa oboronge bw’okoba omorwoti, akabeka ekerogo kiaye kiobonene ime ya Israeli.

\VS{Ⅻ}Magega ya Daudi, omwana oye omong’aini akamenya nomorembe ase engencho yaye.

\VS{ⅩⅢ}Solomoni akagaamba ase engaki yomorembe. Nyasae akamoa ebisio bi’omorembe korwa chinsinyo chionsi, erio ere aagache enyomba ase esiko yerieta riaye, na koarigania Hekalu ekomenya ase chingaki chitakoera.

\VS{ⅩⅣ}Ekeene aye nigo kwarenge n’obong’aini aye Sulemani ekero kwarenge omosae! Nigo kwarenge goitororoka obong’aini buna orooche.

\VS{ⅩⅤ}Okamanyekana ase ense engima ase obomanyi bwao, ase emereng’anio nokogena.

\VS{ⅩⅥ}Erieta riao rigakuma goika ase ebisinga bie chinse chi’aare, abanto bakagwancha ase okobarentera omorembe.

\VS{ⅩⅦ}Ase amateera, emegwekano, emereng’anio na amorokererio aye, chinse chionsi chigatengechigwa na goichana.

\VS{ⅩⅧ}Ase esiko ye erieta ri’Omonene, oyio okorokwa Omonene Nyasae bw’Abaisraeli, ogasangereria chitaabu buna ebibanga n’echifeta buna ebioma bia Abaisraeli.

\VS{ⅩⅨ}Korende aye okoyorwa omobere oo ase abakungu, okaba omosomba bw’okogania kwao.

\VS{ⅩⅩ}Okabeeka ekemoa ase esiko yao, na goturutumba eamate yao goika okabarentera egesusuro abaibore bao, bagaichanigwa ase engencho yoboriri bwao.

\VS{ⅩⅪ}Goika oborwoti bogaatananekana ara kabere, oborwoti bw’okoamererania bogasoka korwa Efraimu.

\VS{ⅩⅫ}Korende Omonene tagotiga koba namaabera, gose gotiga emeremo yaye yonsi esareke; ere takobatugutera are abaibore ba Daudi, omochoore oye, gose gosiria egesaku kiaye ere oria anchete. Ase igo ere akamotigareria Yakobo ebitigari, naboigo Daudi omori bw’eamate yaye.

\VS{ⅩⅩⅢ}Solomoni agakwa buna omogaka oye, akamotiga oyomo ase abana baye koba omorai. Oyio nere Rehoboamu, oichire oboriri naende otarenge na bong’aini ere ase oborai bwaye akabakora abanto bagatananeka. Narengeo boigo Reoboamu mosinto o Nebati, oyio ogerete Abaisraeli bagakora ebibe, naboigo kobaraa Abaefraimu ase enchera y’ogokora ebibe.

\VS{ⅩⅩⅣ}Ebibe biabo bikamenta koba ebinge kegima goika bikagera barabwo bagaserigwa korwa ase ense yaabo.

\VS{ⅩⅩⅤ}Ekiagera barabwo bateemete gokora kera engencho yobobe goika Omonene akabaakania egesiomba.




\par }\Chap{ⅩⅬⅧ}{\PP \VerseOne{Ⅰ}Erio agacha omobani Elija ore gwoka buna omorero; oyio amang’ana aye arenge gwoka buna ebieri bi’omorero.

\VS{Ⅱ}Akarentera abanto enchara, na ase engencho amwanchete Omonene, abange bagaakwa n’omobaro obo ogakea ekiagera ere nigo aamereranetie nabwo ng’a baonchorerie.

\VS{Ⅲ}Ere agakwana ase erieta ria Nyasae erio amare agasiekwa embura tiyatwa, na nyuma yayio akareta omorero ara gatato.

\VS{Ⅳ}Aye Elija, nigo gwachiete nkuma ase amakora ao y’ogokumia! Monto tari naende ase ense eye oretogie buna aye?

\VS{Ⅴ}Aye kwabogetie egetondo; ase erieta ri’Omonene, okamobokia korwa ase abakuure.

\VS{Ⅵ}Aye kwaiyeretie abagaambi korwa ase ebirogo biabo na kobasiria; abanto baria bachiete nkuma okobarutera endwari bakaruara.

\VS{Ⅶ}Aye kwaigwerete ogotogonya kw’Omonene aaria ase egetunwa gia Sinai, n’okoraria gw’egesusuro ase ababisa baye aaria ase egetunwa kia Orebu.

\VS{Ⅷ}Ogatunia omogambi amaguta ng’a ae abanto egesusuro, na ababani gokora emeremo ase riika riao.

\VS{Ⅸ}Aye kwairetwe igoro ase ekembugu-mbugu ki’omorero, ime ase agari y’ebarasi y’omorero

\VS{Ⅹ}Neriikire ase egatabu kia Omonene ng’a n’ooroke ase engaki egwenerete erio bwororobie endamwamu ya Nyasae etarateka n’obororo; egere orete ogonsonsorana gati y’abaibori amo n’abana babo, okabigorora ebisaku bionsi b’enyomba ya Yakobo.

\VS{Ⅺ}Mbasesenirie baria bare moyo goika barore kogocha batarakwa; ko bono aye nosesenirie kegima kobua ekiagera ’moyo ore.

\VS{Ⅻ}Ekero Elija asirete ime ase ekembugu-mbugu keria, Elisa agaichorwa n’echinguru chia Elija. Ase obogima bwaye bwonsi tachieti konyegerigwa bosio bw’abagaambi, gose monto onde naende tari ore n’echinguru gose ribaga gocha ase.

\VS{ⅩⅢ}Tiriarengeo ing’ana rinde rionsi riamokong’erete ere, na ekero akwete, omobere oye okarua obobani.

\VS{ⅩⅣ}Buna ere arenge gokora ebikone ekero ki’obomoyo bwaye, akagenderera kobikora boigo engaki ere akuure.

\VS{ⅩⅤ}Nonya nyuma ayio onsi gakorekanire, abanto tibaonchogete. Tibatigete ebibe biabo goika bagooswa aare korwa aase chinka chiabo. Bagasiarerwa ense yonsi. Abanto batigarete nabake mono, barabwo bakagaamberwa nororeria rwa Daudi.

\VS{ⅩⅥ}Abande ase egati yabo bagakora aria amogogetie Omonene, korende abande bakamenta gokora ebibe.

\VS{ⅩⅦ}Hezekia akaywoagaachera omochie oye orwaki, na goetia amaache goika imeo nechimberesi. Akarema emetaro n’echichuma ase arenge egetare egekong’u, na koagacha amatibo y’amaache.

\VS{ⅩⅧ}Ase amatuko aye, Senakeribu akamogwera, akamotoma omonene bw’abarwani baye, akagwera omochie o Sayoni na gwetogia noboenenu obonene.

\VS{ⅩⅨ}Chinkoro chia Abaisraeli chikabarwania na amaboko abo akaiguswa, bakaba nobokong’u buna obwo omokungu okobina.

\VS{ⅩⅩ}Korende barabwo bakamorangeri’Omonene bw’amaabera, bakamoimokeria amaboko igoro. Nere oyio Omochenu akabaigwa kegima korwa igoro, akabatoria nokoboko gwa Isaya.

\VS{ⅩⅪ}Omonene agaaka egetuori kia Abaashuri na omomalaika oye akabatugutera are.

\VS{ⅩⅫ}Ezekia agakora amaya na kobwatia chimbaratero chia Daudi sokoro yaye, buna ere amochiigete omobani Isaya, ere oyio bwegenetwe kegima ase amaroro aye.

\VS{ⅩⅩⅢ}Ase ebiro biaye ere Isaya, risase rikairana magega, akayatambeyia amatuko yomorwoti.

\VS{ⅩⅩⅣ}Ase chinguru chi’omoika ere akayarora amang’ana yomoerio, akabaremia baria abarenge kweumia ase omochie o Sayoni.

\VS{ⅩⅩⅤ}Akabamaanorera amang’ana arenge gochia gokoreka ase omoerio, akabateebia amang’ana y’obobisi aro atarachia gokoreka.




\par }\Chap{ⅩⅬⅨ}{\PP \VerseOne{Ⅰ}Komoinyora Yosia nigo enga buna omwochogano omuya bw’ekoroso, eyio n’omonto oria ore n’okomanya okonene kegima, ekoroso eyio nigo egwansa kegima buna oboke ase kera omonto, na nigo enga buna ogoteera kw’obokano ase omoyega bw’edivai engiya kegima.

\VS{Ⅱ}Yosia nigo araetwe buya buna akoraa abanto erio akarusia obobisa bwonsi obwo bwarenge bwabo bw’obobe.

\VS{Ⅲ}Ere nigo arenge amwegenwa kegima ase Nyasae! Ekero abanto barenge ababe kegima, erio nere agating’ia obokoreri obuya.

\VS{Ⅳ}Gotatiga Daudi, Hezekia amo na Yosia, abagaambi abange ba Yuda nigo bakorete ebibe ebinge mono kegima, ekiagera nigo batigete richiiko ri’Omonene, goika omoerio.

\VS{Ⅴ}Chinguru chiabo nigo bachitigerete abanto bande, n’amasikani abo bakayatigera abarwa isiko;

\VS{Ⅵ}abwo basaambete omochie obo n’amaache arwete ase Hekalu, erio bakayotiga omochie oria amo n’echinchera chiaye bosa buna koreng’ana Yeremia abaanete.

\VS{Ⅶ}Ekiagera abanto abwo nigo bachandete Yeremia, Ng’a nonya orenge omochore n’omwakua amaguta o Nyasae koba omobanikonya ataraiborwa, erio asimore, asarie, na gosiria, naende nonya nabo aagache na gosimeka.

\VS{Ⅷ}Ezekieri nere oroche oborori bw’obosiani, obwo Nyasae amworogetie ase egari y’ebitongwa bia igoro bikoiruruka.

\VS{Ⅸ}Ekiagera Nyasae nigo abainyorete ababisa baye ase emerindo, korende akabakorera amaya baria bonsi bamenyete obogima obuya.

\VS{Ⅹ}Amauga y’ababani baria ikomi na babere tiga ating’e aaria chimbera ime; ekiagera nigo bababegete omoyo abanto ba Yakobo, erio bakabatooria ase okobaa ogosemeria ogoikeranu.

\VS{Ⅺ}Nang’a ng’aki toramotogie Serubabeli?

\VS{Ⅻ}Ase enchera buna eyio eyio, na Yoshua omwana o Yozadoki. Ase engaki eyio yabo, bakaagacha enyomba ya Nyasae enchenu eyio yarenge y’obosiani bwaye bwa kare na kare.

\VS{ⅩⅢ}Ekeinyorio kia Neemia n’egia kare na kare. Ere nigo atwaagacherete naende chindwaki echio konya chiatagotagoirwe na kogwa, agachitenenera naende erio chigachia nkuma, chionsi chikaagachwa oboyia chinyomba echio konya chiatagoirwe.

\VS{ⅩⅣ}Ase ense eye yonsi, onde taiyo nonya n’oyomo otongetwe buna Enoku arenge, ekiagera ere nigo airetwe korwa ase ense eye.

\VS{ⅩⅤ}Naende ase ense eye onde tari oiboretwe buna Yosebu arenge; n’amauga aye nigo agachire goika bono.

\VS{ⅩⅥ}Semu, Seti na Enoku nigo barenge abanto basikire kegima, n’abanto abwo, Korende Adamu nigo asikire mono kegima goetania ebitongwa bionsi bire moyo ase ense aye.




\par }\Chap{Ⅼ}{\PP \VerseOne{Ⅰ}Ere oyio orenge omonene ase abamura bamwabo na ogwetogeria kwa abanto baye, nere Simioni Omokuani omonene mosinto bwo Onia. Ase obogima bwaye akayeagaacha Hekalu boyia naboigo koyeagaachera orwaki.

\VS{Ⅱ}Akabeeka chinyasi ibere chi’orobago rwe Hekalu.

\VS{Ⅲ}Ase engaki yaye nario egesima kia amaache kiaremetwe, amaache amange ang’a buna enyaancha akagiterwa.

\VS{Ⅳ}Ere akarengereria buna aranyare kobakoonya abanto tibasira, akayokong’ia omochie na koyogitera korwa ase obosagaani.

\VS{Ⅴ}Rora, ere nigo asigetwe mono na goetananwa na abanto, kera ekero arenge korwa ase agwo aachenu.

\VS{Ⅵ}Ere nigo arenge buna eng’enang’eni ya mambia ere ase amare, nigo arenge buna omotienyi orabete.

\VS{Ⅶ}Nigo arenge buna okoraba kwomobaso igoro ase Hekalu y’Omonene, buna omokubinyongo orabete korwa ime yamare.

\VS{Ⅷ}Nigo arenge buna ogosiicha kw’eritang’ani kwa amaua yobwanchani, buna ebisiicha biamatoke a rooche, buna ogoseboka kw’emecharake igoro ase egetunwa kia Lebanoni ase chingaki chiegurugura.

\VS{Ⅸ}Buna ekoroso ime ase egesagusero kiaye, buna ekebekerero gi’etaabu esibirie kegima, gechabeire na kera amagena amaya akomeka meka.

\VS{Ⅹ}Nigo arenge buna Omozeituni bwamire amatunda, buna ekerobo egetambe gekinete goika ase amare.

\VS{Ⅺ}Ere ekero arenge kobeeka chianga chiaye chiesiko, ekero arenge kogenda ase egesasiimero egechenu, ekero abegete chianga chiaye boikeranu, nigo arenge gokora ekeoreri gie Hekalu komenta koba nobonene kobua.

\VS{Ⅻ}Ekero abakuani barenge komoa ebitari biaye bi’ekeng’wanso, ekero ere ateneine ange negesasiimero, oetananire na abamwabo buna egutwa, ere nigo arenge buna omocharake omorere igoro ase egetunwa kia Lebanoni. Abamwabo nigo barenge komoonchokana buna emekendo nechinsagia chiaye.

\VS{ⅩⅢ}Ababiare bonsi ba Aroni, ekero babeekire chianga chiabo chi’obonene, ekero babogoretie ebing’wanso biokomorwera Omonene ase amaboko abo, ekero barabwo batenenire ase obosio bw’omosangererekano bwonsi bw’Abaisraeli.

\VS{ⅩⅣ}Ekero akorire emeremo yobokoreri ase egesasiimero, koroberia ebing’wanso bi’Omonene, Omobui,

\VS{ⅩⅤ}akarambora okoboko kwaye na kobogoria egekombe, agaitera edivai inse ase oboroso bw’egesasiimero, eyio ere ekeng’wanso giokonyuugwa gekomogokia Omonene Omorwoti bwa abanto bonsi.

\VS{ⅩⅥ}Erio ababiare ba Aroni, bagaaka eriogi, na kobugia egetuureri, ebituureri biabo biroisirie korwa ase efeta, bakoraria okobao kw’Omonene.

\VS{ⅩⅦ}Erio abanto bonsi ase obomo bakaayerera, bagekumba na komosasiima Omonene obo, Omonene Nyasae, Omobui Omonene kobua.

\VS{ⅩⅧ}Abateeri boigo bakamotogia ase amariogi abo, ase chingeero chingiya na amariogi areng’anaine buya.

\VS{ⅩⅨ}Erio abanto bakamogaramera Omonene kegima, bakamosaba ere omonyene amaabera goika omoroberio bw’okomosasiima Omonene okaera. Naboigo banyaarete gokora okomosasiima ere.

\VS{ⅩⅩ}Sioni akarua aroro, akaimokereria amaboko aye igoro ase omosangererekano bwonsi bwa Abaisraeli, erio koraria ogosesenigwa kw’Omonene korwa ase omonwa oye omonyene, na korimokereria erieta riaye igoro.

\VS{ⅩⅪ}Barabwo bagatung’ama naende eria kabere, konyora ogosesenigwa korwa ase Omonene ere oria ore igoro ase bionsi.

\VS{ⅩⅫ}Bono tiga tomotogie Nyasae o bonsi, ere oria ogokora amanene kera aase; ere oyio okorenda obogima bwaito gochaakera okoiborwa na gotokorera koreng’ana n’amaabera aye.

\VS{ⅩⅩⅢ}Aye otoe omogooko bwe chinkoro chiaito, na gotorentera omorembe ase amatuko yobomenyo bwaito ase Israeli buna yarenge chingaki chia kare.

\VS{ⅩⅩⅣ}Amabera aye amenye ase tore; ere atotorie ase amatuko aito.

\VS{ⅩⅩⅤ}Mbireo ebisaku bibere inche ngechete, boigo egesaku kiagatato tigeisaini korokwa egesaku.

\VS{ⅩⅩⅥ}Abamenyi b’egetunwa gia Edomu naboigo Abafilisiti, na abanto baria abariri bamenyete Shekemu.

\VS{ⅩⅩⅦ}Inche nariikire ime ase egetabu eke amorokererio y’obong’aini na obomanyi. Ninche Yoshua mosinto o Sira omwana bw’Eliezeri korwa Yerusalemu, inche ase enkoro yane nigo ing’ichire obong’aini.

\VS{ⅩⅩⅧ}Nasesenirie omonto okoyarengereria amang’ana ayio; nere oria orayabeeke ase enkoro yaye nabe nobong’aini.

\VS{ⅩⅩⅨ}Ekiagera ere oyorayakore nakong’igwe ase engaki etakoera, ekiagera okomoiroka Omonene nakwo obogima.




\par }\Chap{ⅬⅠ}{\PP \VerseOne{Ⅰ}Aye Omonene Nyasae, nagwakeire buya na kogotogia, omotooria one. Naribakire eriata riao.

\VS{Ⅱ}Ekiagera aye kwabeire omorendi n’omokoonyi one. Gwatooririe omobere one korwa ase amakweri, na korwa ase emeeto y’abanto abanyaborimo ababe. Korwa bosio bw’ababisa baane abwo barenge gochia gonsiria ogantooria erio okaba obotamero bwane.

\VS{Ⅲ}Ase engencho y’obonene bw’amaabera ao ogankoonya, korwa ase chinchera chia ababisa baane abwo batagete gonsiria ogantooria, na korwa ase baria barenge korigia obogima bwane, na korwa ase emechando eria naremereretie, aye ogantooria,

\VS{Ⅳ}na korwa ase omorero ore gwoka korwa chinsemo chionsi, oyio inche omonyene ntautete,

\VS{Ⅴ}na korwa emerindo y’amakweri, na korwa ase baria bakoraama bobe na goteeba amang’ana ’oborimo, na korwa ase abagenki b’echimeme chikorasa n’obosongo bw’amabe ogantooria.

\VS{Ⅵ}Konya naikigwe bosio ase obosio n’amakweri, n’obogima bwane konya bwaikire aang’e n’ogokwa.

\VS{Ⅶ}Ababisa baane konya bandomeirie korwa chinsemo chionsi n’erio tinarenge na monto ogonkoonywa. Ngasemeria ’nyore ogokoonya kwa Mwanyabaanto. Korende monto onde taankoonya.

\VS{Ⅷ}Korende, nonya nabo, ’nkainyora amaabera ao aye Omonene, nonya n’emeremo yao korwa kare na kare, ng’a aye nigo ogotooria baria bakomotamera, erio kwabarusia gati-gati y’echinchera chi’ababisa baabo.

\VS{Ⅸ}Nainche nkareta ogosaba kwane ase ore, erio ngasaba ng’a ontoorie korwa ase amakweri.

\VS{Ⅹ}Nkamoreera Omonene ngoteeba: “Aye Nyasae, naye Tata! Koranche, tontiga ase engaki y’emechando yane, ekero ’ntari na gokoonya konde gwonsi, tontuguta ekero ’ntari kwenyara bosio bw’ababisa baane.

\VS{Ⅺ}Nintogie erieta riao goika kare na kare, ningotererie ogoteera kw’ogogwakera buya” Ogosaba kwane ng’a koigweke ase ore;

\VS{Ⅻ}ekiagera ’ngwtoretie korwa ase obwoba bw’amakweri, erio okaang’a obosibore ekero naare ase aabe. Ase igo, ningwakere mbuya mono na kogotogia na gotogia erieta riao.

\VS{ⅩⅢ}Ekero naarenge omwana omoke, ekero konya ntaramanya kogenda, ase esara yane nigo nasabete maiso marore ng’a ’nyore chisemi.

\VS{ⅩⅣ}Ekero ’nteneine isiko y’Hekalu naamorigetie, na nimorigie amatuko onsi goika omoerio.

\VS{ⅩⅤ}Korwa okoiborwa kwane goika obogotu nche naamogokerete kegima ase omoyo one ime. Amagoro aane akabwatia enchera enyorooro; korwa obwana bwane akabwatia enchera yaye.

\VS{ⅩⅥ}Nigo nategete ogoto kwane ngategerera kegima erio ’nkamwaarigania chisemi, erio nainche ’nkenyoorera ogosemia okonene kegima.

\VS{ⅩⅦ}Erio ’nkagenderera komenya n’echisemi, n’oria onyororkererie obong’aini nimotogie kegima.

\VS{ⅩⅧ}Ekiagera inche nanachire ekiina ng’a nimenye koreng’ana n’echisemi, na niimbe n’erang’o enene ase ogokora ayare amaya, gose tinkoba na bosooku nonya ’ng’ake.

\VS{ⅩⅨ}Inche n’erwete mono kegima ase okwenyorera chisemi, na nkaba omong’aini kegima ase orogendo rwane. Erio ’nkarambora amaboko aane gochia igoro erio ngasaba, nkemurungania ng’a tinamanyete chisemi.

\VS{ⅩⅩ}Nkaroria obogima bwane gochia ase chisemi, erio nainche ’nkanyora chisemi. Korwa ase chisemi nkanyoora obong’aini korwa omochakano, na bono namanyire ng’a ninyoore ogokoonya korwa ase are. N’ere chisemi tagontiga nche bweka ntari n’okomanya kwaye.

\VS{ⅩⅪ}Nabeire n’eng’eria enene ekiagera nigo nasugetigwe n’okogania gw’okonyora chisemi, ekio nakio kiagerire nanyoorire obotenenku bwaye obonene.

\VS{ⅩⅫ}Omonene nigo ang’eete oromeme rwane buna ekeegwa, nainche nindokorere emeremo ase okomotogia ere omonyene.

\VS{ⅩⅩⅢ}Nchwo ase ’nde baria mwensi motamati gento, mosoe na goikaransa ase esukuru yane ime erio mosome chisemi.

\VS{ⅩⅩⅣ}Ninki mokwemurunganeria ng’a timomanyeti amang’ana aye, na nase ki emioyo yaino etari n’erang’o n’echisemi?

\VS{ⅩⅩⅤ}Nkaigora omonwa one ngateeba: “Enyoorere chisemi chia bosa, motari goakana gento kende gionsi.”

\VS{ⅩⅩⅥ}Kanya ebigoti biaino ’nse y’erikorogoto erio motige emioyo yaino enyoore chisemi; chisemi nigo chikokonyooreka ang’e kegima nase ore.

\VS{ⅩⅩⅦ}Rigereria morore ng’a nakorire emeremo emeke, korende nche nenyooreire omorembe omonene.

\VS{ⅩⅩⅧ}Nonya rigori riaye rire rinene buna chitaabu, inwe ng’a mwenyorere eng’eria y’chifeta.

\VS{ⅩⅩⅨ}Tiga emioyo yaino egokere amaabera a Nyasae, gose tari timwenyoorera obosooku, na mono ekero mokomotogia Omonene Nyasae.

\VS{ⅩⅩⅩ}Kora emeremo yaino bwaango engaki eria moire etaraika, Erio nario Omonene arabae eng’eria yaino ase engaki eria aganetie.

\par }