\NormalFont\ShortTitle{YONA}

{\MTB EGETABU KIA

\par }{\MT YONA

\par }{\IS Ogochaakera

\par }{\IP Goetania ebitabu bionsi bi’Ababani, egetabu kia Yona n’omogano.

\par }{\IP Nigo kegokwanera omogano igoro y’Omobani oyomo oyio ogokwanwa ara rimo rioka ase okobwatana ogokoro. Ase 2 Abarwoti 14:25.

\par }{\IP Yona nigo agotema gotama korwa ase okorangerigwa kwa Nyasae na magega yaye bw’emurungania ng’a magega kaigwereire ochire ase obokoreri obwo abanto bakaigwa eriogi ria Nyasae ogotoreka gokarorekana okio ataroche. Abaninawi bakangama, korende Yona tagokigwa. Okwegera okonene: Nyasae nere okoraa abasomba baye buna barabwo bataganeti. Egi’akabere: Mwanyabaanto takonyara kobekera Nyasae ebireng’o bi’obwanchani bwaye ase abanto baye.

\par }{\IOT Okobagwa kw’egetabu eke

\par }{\IO Okorangerigwa kwa Yona na ogotaigwera kwaye
{\IOR{1:1-17}}

\par }{\IO Yona okoonchoka na gotoorigwa
{\IOR{2:1-10}}

\par }{\IO Yona okorentera abanto ba Ninawi amang’ana
{\IOR{3:1-10}}

\par }{\IO Amaabera a Nyasae ase abanto ba Ninawi
{\IOR{4:1-11}}



\par }\ChapOne{Ⅰ}{\SH Yona okorangerigwa na kwanga koigwera Omonene
\par }
{\PP \VerseOne{Ⅰ}\XREF{}{{\XO Ⅰ:Ⅰ }{\XO{1:1:
}}{\XT{2 Abar 14:25}}}Ring’ana ri’Omonene rigacha ase Yona mosinto bw’Amitai, rikamoteebia:

\VS{Ⅱ}“Imoka ogende Ninawi, omochie oria omonene, oake eriogi ri’okoyokuurera, ekiagera ogokora kwaye okobe gwaikire ase obosio bwane.”

\VS{Ⅲ}Korende Yona akaimoka, agatama gochia Tarisisi ng’a arue ase obosio Omonene. Agatirimboka gochia Yopa, na agwo akanyora emeeri ekogenda Tarisisi. Erio agaakana chitaabu chi’orogendo, agasoa ime, akagenda amo nabaanto bande gotama gochia Tarisisi ng’a arue ase obosio Omonene.


\par }{\PP \VS{Ⅳ}Korende Omonene akagusia omwaga omonene mono igoro ase enyancha, na ekembugu‐mbugu gie chinguru kegacha ase enyancha, na emeeri ekaba ang’e kobuneka.

\VS{Ⅴ}Erio abagendia b’emeeri bakaondoka, na kera oyomo akarangeria enyasae yaye ng’a emokonye. Abanto abwo bakaimokia chigurube chiarenge ase emeeri ime, bagachituguta gochia ase enyancha ime, ng’a nario emeeri eragusue. Bono Yona ere konya otirimbokire gochia nyaro ime y’emeeri, na aroro nigo araire chitoro chinene mono.


\par }{\PP \VS{Ⅵ}Omochiki bw’emeeri akagenda asare akamobooria, “Naki oraire chitoro iga okirete‐kiri? Imoka orangerie Nyasae oo! Ande Nyasae oyio nabo arabaise gotorengereria atokonye titosira.”


\par }{\PP \VS{Ⅶ}Abanto baria bagateebania, “Tiga toake obomera tomanye gose ning’o ogerire amabe aya atocheire.” Erio bagaaka obomera, na obomera obwo bokagwera Yona.

\VS{Ⅷ}Ase ayio abanto baria bakamobooria, “Toteebie gose ning’o ogerire amabe aya atonyorire. Meremo ki ogokora aye? Ng’ai kwarure? Ense yao nereri? Ngesaku ki ore?”


\par }{\PP \VS{Ⅸ}Ere akabairaneria, “Inche n’Omoiberania inde, na nigo inyirogete Omonene, Nyasae o igoro, oyo otongete enyancha na ense enyomo.”

\VS{Ⅹ}Erio Jona akabateebia ng’a nigo are gotama korwa ase Omonene Nyasae. Ekero baigwete ayio, abanto baria bakairoka mono, bakamobooria, “Mang’ana ki aya gwakorire?”.

\VS{Ⅺ}Ase chingaki echio chionsi enyancha nigo yagendererete gosareka mono. Erio abanto baria bakabooria Jona, “Ngento ki tokogokorera, erinde enyancha etotoerere?”


\par }{\PP \VS{Ⅻ}Ere akabairaneria, akabateebia, “Inyimokie, mondute ase enyancha ime; ero netoerere ase more, ekiagera namanyire ng’a ninche nagerire ekembugu‐mbugu kiabacheire.”


\par }{\PP \VS{ⅩⅢ}Nonya naboigo abanto baria bagateema ne chinguru gosukia emeeri eria gochia ase engegu, korende tibanyarete, ekiagera ekembugu‐mbugu keria nigo kiagendererete koburukania enyancha mono goetania.

\VS{ⅩⅣ}Ase ayio abanto baria bakarera ase Omonene, bagateeba, “Aye Omonene, totoa egesusuro ki’ogokwa ase engencho y’ogosiria obogima bw’omonto oyo. Ekiagera aye Omonene gwakorire buna bwanchete.”

\VS{ⅩⅤ}Erio bakaimokia Yona, bakamoruta ase enyancha ime; na agwo kegima enyancha egatoerera.

\VS{ⅩⅥ}Eke gekagera abanto baria bakairoka Omonene mono, bakamoruera ekeng’wanso na koria chiira chi’okomokorera.


\par }{\PP \VS{ⅩⅦ}\XREF{}{{\XO Ⅰ:ⅩⅦ }{\XO{1:17:
}}{\XT{Mat 12:40}}}Ase ogochika kw’Omonene enswe enene ekamera Yona, na Yona akabeera ime ase enda y’enswe eria amatuko atato, omobaso na obotuko.




\par }\Chap{Ⅱ}{\SH Ogosaba kwa Yona
\par }
{\PP \VerseOne{Ⅰ}Ekero Yona arenge ime ase enda y’enswe eria, akaba ogosa Omonene, Nyasae oye,


\par }{\Q \VS{Ⅱ}agateeba, “Ekero narenge ase emechando, aye Omonene, ngakorangeria naye okangiraneria inche.

\par }{\Q Korwa ase endiba y’ense y’abakuure ’nkarera onkoye naye okanyigwa inche.


\par }{\Q \VS{Ⅲ}Aye nigo kwandutete gochia ase chindiba,

\par }{\Q inse kegima y’enyancha,

\par }{\Q ne chiooro chi’enyancha chiang’etananete inche.

\par }{\Q Na emerindo yao yonsi emetindi ekaimokerera igoro egantuba.


\par }{\Q \VS{Ⅳ}Ase ayio inche nkarengereria ng’a natugutirwe korwa ase obosio bwao,

\par }{\Q naende ng’a tikonyara koyerora Hekalu yao Enchenu.


\par }{\Q \VS{Ⅴ}Amache agacha agantuba naende agantokeria inche; enyancha egantuba inche kegima enderema ya nyancha ekarandererwa omotwe one.


\par }{\Q \VS{Ⅵ}Nigo nagendete inse kegima goika ase emeri y’ebitunwa agwo ase ense eyio ebisiekero bi’ebiita biaye bigosieka kare na kare.

\par }{\Q Nonya naboigo, aye Omonene, Nyasae one,

\par }{\Q nigo kwangiranetie korwa ase chindiba inde moyo.


\par }{\Q \VS{Ⅶ}Ekero obomoyo bwane bwachagete gosoka gochia aria are erio aye Omonene ngasaba gocha ase ore na korwa ime y’Hekalu yao enchenu okanyigwa inche.


\par }{\Q \VS{Ⅷ}Abanto abwo bagosasiima emegwekano eyio ere bosa barabwo batigire oboigweri gocha ase ore.


\par }{\Q \VS{Ⅸ}Korende inche ningoterere ’ngokobaka aye; nikoruere aye ekengwanso na goikerania aria nakoriereire chiira.

\par }{\Q Ogotooreka nigo gokorwa ase Omonene!”


\par }{\Q \VS{Ⅹ}Eri’Omonene akayechiika enswe eria emoroke Yona, igoro ase engegu, nero egakora boigo.




\par }\Chap{Ⅲ}{\SH Yona okoigwera Omonene
\par }
{\PP \VerseOne{Ⅰ}Nainde, Omonene agakwana na Yona.

\VS{Ⅱ}Ere agateeba, “Imoka ogende Ninawi, omochie oria omonene, erio obararerie abanto amang’ana ayio nakoeire.”

\VS{Ⅲ}Ase ayio Yona akamoigwera Omonene akagenda Ninawi omochie omogare kegima, akaira amatuko atato koyotara bwonsi.

\VS{Ⅳ}\XREF{}{{\XO Ⅲ:Ⅳ }{\XO{3:4:
}}{\XT{Mat 12:41; Luk 11:32}}}Yona agachaaka gotara ime y’omochie oria, nyuma y’ogotara ase rituko rigima, ere agaaka eriogi agateeba “Atigaire amatuko emerongo ene oka, erio Ninawi esarigwe!”


\par }{\PP \VS{Ⅴ}Abanto ba Ninawi bakegena amang’ana a Nyasae, bagaetia buna kera oyomo eng’ate, na abanto bonsi pi, korwa omonene kegima goika omoke, bakeboyia chigunia koorokia buna beitirie.


\par }{\PP \VS{Ⅵ}Ekero amang’ana ayio aigete ase omorwoti, ere akaimoka korwa ase ekerogo kiaye ki’obonene, akarusia engobo yaye y’obonene, akeboyia chigunia, agaikaransa inse ase ribu igoro.

\VS{Ⅶ}Erio agatoma okoraria gochia ase abanto ba Ninawi: “Oko n’ogochika korwa ase omorwoti n’abanene baye: onde tabaisa koria kende; abanto bonsi, chiombe, amo n’echingondi tibiancheiri koria gose konywa.

\VS{Ⅷ}Abanto bonsi pi amo n’echingiti babeke chianga chi’echigunia. Kera oyomo goika amosabe Nyasae ase ekeene naende boigo goika atige chinchera chiaye chi’obobe namakora aye y’ebibe.

\VS{Ⅸ}Kero kende Nyasae nabo abaise koonchoreria ebirengererio biaye; kero kende nabaise gotiga koba n’ekeririanda, naitwe titogokwa!”


\par }{\PP \VS{Ⅹ}Nyasae akarora aria bakorete; akarora nga batigire chinchera chiabo chi’ebibe. Erio ere agaonchoreria ebirengererio biaye naende agatiga kobaa egesusuro keria ere atebeete nga nabae.




\par }\Chap{Ⅳ}{\SH Okogechigwa kwa Yona na amaabera a Nyasae
\par }
{\PP \VerseOne{Ⅰ}Yona akagechigwa namang’ana ayio, akaba nendamwamu.

\VS{Ⅱ}\XREF{}{{\XO Ⅳ:Ⅱ }{\XO{4:2:
}}{\XT{Okong’ 34:6}}}Erio agasaba Omonene, agateeba, “Aye Omonene, Inee, amang’ana aya tari aro nateebete ekero narenge ase ense yane? Naende nakio kiagerete ngatama gochia Tarisisi, ekiagera nigo namanyete ng’a aye nigo ore Nyasae oichire nobuya na amaabera; tori omwango bw’okoba nendamwamu, na obwanchani bwao obonene nigo bogendererete botambe, naende nigo okoonchora ebirengererio biao, tokobakorera amabe.

\VS{Ⅲ}\XREF{}{{\XO Ⅳ:Ⅲ }{\XO{4:3:
}}{\XT{1 Abar 19:4}}}Ase ayio, aye Omonene, bono nagosoroire ng’a orusieo obogima bwane ontige inkwe, ekiagera nigo ere buya ase ’nde gokwa kobua kogenderera koba moyo.”


\par }{\PP \VS{Ⅳ}Eri’Omonene akamobooria, “Inee! Igo mboronge ogokora ase okogechigwa igo?”


\par }{\PP \VS{Ⅴ}Bono Yona agasoka korwa ase omochie oria, agaikaransa ase ensemo ya moocha y’omochie. Agwo akeagachera ekegutu, agaikaransa imeo gokenderera koganya arore ayare gochia gokorekana ase omochie oria.

\VS{Ⅵ}Eri’Omonene Nyasae akameria omobono ogakina, na Yona agakenderera inse yaye, agatimoka korwa ase okorosa kwaye. Ase ayio akagokigwa mono nomobono oria.

\VS{Ⅶ}Korende rituko ria kabere mambia, Nyasae agachiika rikonde rikaria omobono oria, erinde ogasusana.

\VS{Ⅷ}Ekero erioba riatiirire gocha igoro, Nyasae akarenta omwaga okagusa korwa moocha orenge nomobaso omoororo se, na omobaso oria ogasamba Yona bobe ase omotwe goika akagireka. Erio akagania akwe, agateeba, “Nigo ere buya ase ’nde gokwa kobua kogenderera koba moyo.”


\par }{\PP \VS{Ⅸ}Korende Nyasae akaboria Yona, “Inee! Mboronge igo aye okogechigwa ase engencho y’omobono oyio?”

\par }{\PP Yona akairaneria, akamoteebia, “Ee, nigo inde noboronge kogechigwa, nonya ngoika ogokwa.”


\par }{\PP \VS{Ⅹ}Omonene akamoteebia, “Aye kwaroreire omobono oyo amaabera, nonya tikwaywechanderete ase ogokora emeremo asoro, gose ase okoyokinia; nigo omerete ase obotuko obomo, naende ogasira ase obotuko obomo.

\VS{Ⅺ}Inee! Inche tingwenereti koba namabeebe ase Ninawi, omochie oyio omonene, agwo ase abanto goetania chilifu rigana erimo na emerongo ebere (120,000) bamenyeteo? Abanto abwo tibamanyete gwatanana ayare ensemo ya borio na ayare ase eya bomosi. Boigo omochie oyio nobwate ching’iti chinyinge mono chitugireo.”

\par }