\NormalFont\ShortTitle{1 PETERO}

{\MTB RIRUUBE RI’ERITANG’ANI RIA

\par }{\MT PETERO

\par }{\IMT Ogochaakera

\par }{\IP Riruube rie’ritang’ani ria Petero nigo riarikeretu abakristo abwo omoriki bw’egetabu eke akoroka “Abachore ba Nyasae” (1:1), abwo basiarerekanete ase ense ya Asia enke. Ekerenga ekenene ki’erurube eri nokoa abasomi ogosemeria abwo konya bachakire gochandwa ase engencho yokwegena kwabo. Omoriki nigo agokora aya ase okoinyoria abasomi baye igoro ya amang’ana amaya igoro ya Yeso Kristo oyio goetera ase ogokwa kwaye, okobokigwa, boigo neira yokoirana kwaye eriakabere gokobaa ogosemeria. Goetera ase ogosemeria oko, nigo baganeirie gwancherana na koremereria emechando yabo eyio ere ekiorokererio gio’kwegena kwabo ekiagera omoerio mbache konyora engeria rituko riria Yeso Kristo akoorokigwa (1:7). Goetenia kobaa ogosemeria ase chingaki chi’emechando, omoriki boigo nigo agoteebia abasomi baye bamenye buna baria bare aba Nyasae.

\par }{\IOT Okobagwa kw’egetabu eke

\par }{\IO Ogochaakera
{\IOR{1:1-2}}

\par }{\IO Okoinyoria kw’ogotooreka gokorwa ase Nyasae
{\IOR{1:3-12}}

\par }{\IO Ogokuurerwa gw’okoba nobogima obochenu
{\IOR{1:13—2:10}}

\par }{\IO Buna Omokristo agwenerete gokora ase engaki y’emechando
{\IOR{2:11—4:19}}

\par }{\IO Ogwekeyia kw’Omokristo na obokoreri bwaye
{\IOR{5:1-11}}

\par }{\IO Ogokoorera
{\IOR{5:12-14}}



\par }\ChapOne{Ⅰ}{\PP \VerseOne{Ⅰ}Korwa ase Petero, omotomwa o Yeso Kristo, gochia ase abachore ba Nyasae, abamwatananekire gochia komenya buna abamenyi ase Ponto, na Galatia, na Kapadokia, na Asia, na Bitinia.

\VS{Ⅱ}Inwe nigo mwachoretwe koreng’ana buna Nyasae Tata amanyete korwa kare, na mogachenwa n’Omoika, monyare koigwera Yeso Kristo, na konyororokerigwa namanyinga aye.

\par }{\PP Obuya na omorembe bimenteke ase oboikeranu bwonsi.


\par }{\SH Ogosemeria kore moyo
\par }
{\PP \VS{Ⅲ}Abakwe Nyasae, ise Omonene oito Yeso Kristo! Ase amaabera aye amange atoiboire eria kabere, erinde tonyore ogosemeria kore moyo goetera ase okobokigwa kwa Yeso Kristo korwa ase abakuure,

\VS{Ⅳ}ase igo intwe ntonyore omwando oyio Nyasae agacherete abanto baye aaria igoro. Omwando oyio otagosareka, otari na komocha, otari gosiria obonene bwaye,

\VS{Ⅴ}inwe abamorendire nokobua kwa Nyasae ase enchera y’okwegena, monyore ogotooreka kore ang’e koorokigwa ase ekero ki’omoerio.

\VS{Ⅵ}Ase engencho y’ayio monyare kogoka mono, nonya mbono ase ekero egeke inamochandeke ase amateemwa a kera engencho, onye egwenerete.

\VS{Ⅶ}Igo okwegena kwaino, gakoratenene ase ogoteemwa, kore kwe rigori rinene kobua etaabu egosira (nonya egoteemwa ase omorero) naende konyorekane kogwenerete ogotogigwa, na obonene, na ogosikwa ase okoorokigwa kwa Yeso Kristo.

\VS{Ⅷ}Ere oyo mwamwanchire, nonya timomoorochi, mwamwegenire, nonya timoramorora, na igo moragoke ase omogooko otari gotebeka oichire nobonene,

\VS{Ⅸ}ekero moranyore oboikeranu bw’okwegena kwaino, engencho yaye ogotooreka kw’emioyo yaino.


\par }{\PP \VS{Ⅹ}Igoro ase amang’ana ogotooreka okwo ababani, baria baabaanete obuya obo borache kobacheera, bakariga‐rigia na kounenkia.

\VS{Ⅺ}Bakarigia nkero ki, naende nkero kenga buna kere ki, Omoika o Kristo, oyorenge ime yabo, oorogetie, ekero otang’anete koba kirori igoro y’ogochandwa gwa Kristo, na obonene obwo borache koba magega y’ayio.

\VS{Ⅻ}Nyasae nigo abamaanorerete ng’a baabakorere inwe ase amang’ana ayio, gose tari barabwo abanyene. Ayio bono araaretigwe ase more nabaria baabaranderetie inwe enchiri ase Omoika Omochenu, oyotometwe korwa igoro. Amang’ana ayio abamalaika bare namaiga kona‐koyasiomeria.


\par }{\SH Okorangeria gw’okoba norogendo oroochenu
\par }
{\PP \VS{ⅩⅢ}Ase ayio, eboyie bokong’u ebinema bi’ebirengererio biaino, mobe aberiti, mobe nogosemeria ogoikeranu ase obuya boria moraarenterwe ase okoorokigwa kwa Yeso Kristo.

\VS{ⅩⅣ}Buna abana ba Nyasae abaigweri timwereng’ania nokogania kwaino okobe kw’eritang’ani, ekero mware motamanyete gento,

\VS{ⅩⅤ}korende buna ere, oyobarangeirie, are omochenu, naboigo nainwe mobe abachenu ase orogendo rwaino rwonsi,

\VS{ⅩⅥ}\XREF{}{{\XO Ⅰ:ⅩⅥ }{\XO{1:16:
}}{\XT{Abal 11:44,45; 19:2}}}amariiko nigo agoteeba, mobe abachenu ekiagera inche nomochenu.

\VS{ⅩⅦ}Onye mokomooroka Tata, ere oyoragambie kera omonto koreng’ana nogokora kwaye atari nogwanchereria, mogenderere nokoiroka ase ekero kiaino gi’okomenya aiga buna abaeti.

\VS{ⅩⅧ}Momanye ng’a nigo mwaboorigwe korwa ase orogendo rwaino rotagwenereti, orwo mwanyorete korwa ase chisokoro chiaino, tari ase ebinto bigosareka, buna chifeta gose chitaabu,

\VS{ⅩⅨ}korende ase amanyinga e rigori rinene, buna ay’emanwa y’eng’ondi etari na komocha, gose na kemoa, engencho yaye amanyinga a Kristo.

\VS{ⅩⅩ}Ere nigo achoretwe na Nyasae korwa kare, ritang’ani ense etarabekwa oboroso, korende oorokigwe ase amatuko aya ay’omoerio ase engencho yaino.

\VS{ⅩⅪ}Goetera asare ere mwamwegenire Nyasae, oyomobogetie korwa ase abakuure na akamoa obonene, erinde okwegena kwaino na ogosemeria kwaino kobe ase Nyasae.


\par }{\PP \VS{ⅩⅫ}Komwaikire gwechena emioyo yaino ase okoigwera ekeene, goikera obwanchani bw’abamino botari nobong’ainereria, gaki bono mogenderere nobwanchani inwe ase inwe bokorwa ase enkoro y’ekeene,

\VS{ⅩⅩⅢ}ekiagera mwaiboirwe eria kabere, tari ase embusuro egosareka, korende ase eyetari gosareka, goetera ase ring’ana ria Nyasae rinyene obogima, erikobao goika kare na kare.

\VS{ⅩⅩⅣ}\XREF{}{{\XO Ⅰ:ⅩⅩⅣ }{\XO{1:24:
}}{\XT{Isaya 40:6-8}}}Naki igo eriikire,

\par }{\Q “Mwanyabaanto bonsi nigo banga buna obonyansi,

\par }{\Q na obonene bwabo nigo bonga buna ebisicha bire mogondo.

\par }{\Q Obonyansi nigo bokwoma, na ebisicha boigo,


\par }{\Q \VS{ⅩⅩⅤ}korende ring’ana ri’Omonene nigo rirabeo goika kare na kare.”

\par }{\MM Ne ring’ana eri nario enchiri eye mwaranderetigwe.




\par }\Chap{Ⅱ}{\SH Rigena rire moyo na egesaku egechenu
\par }
{\PP \VerseOne{Ⅰ}Gaki, beka are obobe bwonsi, na obong’ainereria bwonsi, na oborianania, na emoko, na oboitania bwonsi.

\VS{Ⅱ}Buna abana ebing’werere baiborwa reero iga, moganie amabeere ’ekeene ay’omoika, erinde monyare gokina ase aro, na goikera ogotooreka,

\VS{Ⅲ}\XREF{}{{\XO Ⅱ:Ⅲ }{\XO{2:3:
}}{\XT{Zab 34:8}}}Buna amariiko agokwana mwateemire Omonene ng’a nomuya.


\par }{\PP \VS{Ⅳ}Mochiere ere, oyore rigena rire moyo, riangetwe na Mwanyabaanto, korende ase obosio bwa Nyasae nerichore, rire rie rigori rinene.

\VS{Ⅴ}Inwe abamore buna amagena are moyo moagachwe, mobe enyomba y’Omoika mobe abakuani abachenu, morue ebing’wanso bi’omoika ebirancherwe ase Nyasae goetera ase Yeso Kristo.

\VS{Ⅵ}\XREF{}{{\XO Ⅱ:Ⅵ }{\XO{2:6:
}}{\XT{Isaya 28:16}}}Ekiagera eriikire ase amariiko,

\par }{\Q “Rigereria, nabekire ase Sayoni rigena richore,

\par }{\Q rigena rinene ri’ekoona, naende nigo rire rie rigori rinene,

\par }{\Q na onde bwensi oyoramwegene takorora obosooku.”


\par }{\MM \VS{Ⅶ}\XREF{}{{\XO Ⅱ:Ⅶ }{\XO{2:7:
}}{\XT{Zab 118:22}}}Naki ogosika oko nokwaino, inwe abamwegenire. Korende ase abwo bategeneti nigo eriikire,

\par }{\Q “Rigena erio abaagachi bangete

\par }{\Q riabeire rigena rinene ri’ekoona,”


\par }{\MM \VS{Ⅷ}\XREF{}{{\XO Ⅱ:Ⅷ }{\XO{2:8:
}}{\XT{Isaya 8:14,15}}}Amariko and nigo agokwana,

\par }{\Q “Eri nario rigena eriragere bagwe,

\par }{\Q egetare kerabaiyerie bonsi.”

\par }{\MM Nigo bakwegocha ase ring’ana, ekiagera tibari koriigwera. Naki naro ayio barageretwe.


\par }{\PP \VS{Ⅸ}\XREF{}{{\XO Ⅱ:Ⅸ }{\XO{2:9: a
}}{\XT{Okong’ 19:5,6; Isaya 43:20;
}}{\XO{b
}}{\XT{Okong’ 19:5; Okoir 4:20; 7:6; 14:2; Tito 2:14;
}}{\XO{c
}}{\XT{Isaya 43:21;
}}{\XO{d
}}{\XT{Isaya 9:2}}}Korende inwe nababiare abachore, abakuani b’omorwoti, egesaku egechenu, abanto ba Nyasae omonyene, monyare koraria ogokora kwaye kw’obonene, oyobarangeretie korwa ase omosunte, gochia ase omobaso oye bw’ogokumia.

\VS{Ⅹ}\XREF{}{{\XO Ⅱ:Ⅹ }{\XO{2:10:
}}{\XT{Hos 2:23}}}Inwe agwo kare timwarenge abanto ba Nyasae, korende bono mwabeire abanto baye; ritang’ani timwanyorete amaabera, korende bono mwanyorire amaabera.


\par }{\SH Abasomba ba Nyasae
\par }
{\PP \VS{Ⅺ}Abanchani, nabasoroire inwe, ekiagera more abaeti ase ense engeni eatanane korwa ase okogania okobe kw’omobere okwo gokorwana nomoyo.

\VS{Ⅻ}Mobe norogendo oruya ase egati y’abanto b’Ebisaku, erinde nonya bakobang’acha ng’a nabakori amabe more, banyare korora ogokora kwaino okuya na gotogia Nyasae rituko riria agocha kobacheera.


\par }{\PP \VS{ⅩⅢ}Ase engencho y’Omonene mwebeke inse ya kera ekegochikwa na Mwanyabaanto, onye nomorwoti oyore omonene,

\VS{ⅩⅣ}gose abagabana, abatomirwe nere, erinde bae abakori amabe egesusuro, na gotogia abakori amaya,

\VS{ⅩⅤ}ekiagera oko nakwo ogwancha kwa Nyasae, ng’a ase ogokora kwaino okuya mokirie abanto abariri ase ogotamanya kwabo.

\VS{ⅩⅥ}Mobe abanto abasibore, korende timokorera obosibore bwaino ase okobiserera obobe, korende mobe norogendo rogwenerete abasomba ba Nyasae.

\VS{ⅩⅦ}Mosike abanto bonsi. Mwanche abamino. Moiroke Nyasae. Mosike omorwoti.


\par }{\SH Ekiorokererio ki’ogochandwa gwa Kristo
\par }
{\PP \VS{ⅩⅧ}Inwe abasomba, moigwere abanene baino ase okoiroka gwonsi, tari abwo boka abare abaya gose abororo, korende na abwo bare abatindi boigo.

\VS{ⅩⅨ}Naki aya namaya mono omonto karaaremererie ogoichana ase okoinyora Nyasae, na kobogoria ogochandwa gotari kwa boronge.

\VS{ⅩⅩ}Naki ngotogigwa ki more nakwo komoraaremererie ase ogoakwa chinkundi ekero mogokora ebibe? Korende komoraaremererie ogochandwa ekero mogokora amaya, oko nakwo ogwancherwa ase obosio bwa Nyasae.

\VS{ⅩⅪ}Ase ayio naro mwarangereretigwe, ekiagera Kristo nere nigo achandetwe ase engencho yaino, obatigeire ekiorokererio, erinde mobwatie chimbaratero chiaye.

\VS{ⅩⅫ}\XREF{}{{\XO Ⅱ:ⅩⅫ }{\XO{2:22:
}}{\XT{Isaya 53:9}}}Ere takorete ebibe, gose obong’ainereria tibwaruete ase omonwa oye.

\VS{ⅩⅩⅢ}\XREF{}{{\XO Ⅱ:ⅩⅩⅢ }{\XO{2:23:
}}{\XT{Isaya 53:7}}}Ere ekero arenge koramwa tairaneretie okoramwa okwo, ekero arenge gochandwa tatogonyete, korende akebeka asare ere oyokogamba ase oboronge.

\VS{ⅩⅩⅣ}\XREF{}{{\XO Ⅱ:ⅩⅩⅣ }{\XO{2:24:
}}{\XT{Isaya 53:5,6}}}Ere omonyene akabogoria ebibe biaito ase omobere oye igoro ase omote, erinde intwe tokwe korwa ase amang’ana ’ebibe, tobe moyo ase amang’ana ’oboronge. Ase amaote aye inwe mwagwenigwe.

\VS{ⅩⅩⅤ}Naki nigo mware buna ching’ondi chiasirire, korende bono mwairanire ase Omorisia na Omorendi bw’emioyo yaino.




\par }\Chap{Ⅲ}{\SH Abakungu na abasacha
\par }
{\PP \VerseOne{Ⅰ}\XREF{}{{\XO Ⅲ:Ⅰ }{\XO{3:1:
}}{\XT{Abaef 5:22; Abakol 3:18}}}Naboigo, inwe abakungu, moigwere abasacha baino, erinde onye abande bare aroro, abategeneti ring’ana, bang’uswe ase orogendo rw’abakungu babo, batatebiri ring’ana,

\VS{Ⅱ}kobakorora orogendo rwaino oruya rore nokoiroka.

\VS{Ⅲ}\XREF{}{{\XO Ⅲ:Ⅲ }{\XO{3:3:
}}{\XT{1 Tim 2:9}}}Ogwechabera kwaino tikoba ogwa isiko ase okomina chitukia, na kobeeka ebigera bie chitaabu, gose chianga chinterere,

\VS{Ⅳ}korende kobe ogw’enkoro y’omonto o ime otari kororekana, ogwechabera okwo gotari gosareka, ase omoika bw’obwororo na obokanyeku. Oko nakwo kore kwe rigori rinene ase obosio bwa Nyasae.

\VS{Ⅴ}Naki oko nakwo kware ogwechabera kw’abakungu abachenu ba kare, abamosemeretie Nyasae, abwo baigwerete abasacha babo,

\VS{Ⅵ}\XREF{}{{\XO Ⅲ:Ⅵ }{\XO{3:6:
}}{\XT{Omoch 18:12}}}buna Sara aigwerete Aburaamu, akamoroka omonene. Na inwe bono mwabeire abana baye komorakore amaya, gose timokwoboigwa ase kogoswa konde gwonsi.


\par }{\PP \VS{Ⅶ}\XREF{}{{\XO Ⅲ:Ⅶ }{\XO{3:7:
}}{\XT{Abaef 5:25; Abakol 3:19}}}Naboigo nainwe abasacha, momenye nabakungu baino ase chisemi. Moe omokungu ogosika buna oyo otari ne chinguru, ekiagera nigo more abanyamwando amo ase okonyora obuya obokorenta obogima. Erio ogosaba kwaino tigotangwa.


\par }{\SH Gochandeka ase ogokora ayare boronge
\par }
{\PP \VS{Ⅷ}Ring’ana ri’omoerio neri: Mobe nomoyo oyomo, mobogoreranie, mwanchane buna abamino, mororerane amabeebe, mobe nomoyo bw’obokanyeku.

\VS{Ⅸ}Timoakanana amabe ase amabe, gose okorama ase okorama, korende ribaga ri’ayio mobe abamogosesenania, ekiagera ayio naro mwarangererigwe, ng’a monyore omwando bw’ogosesenigwa.

\VS{Ⅹ}\XREF{}{{\XO Ⅲ:Ⅹ }{\XO{3:10:
}}{\XT{Zab 34:12-16}}}Naki nigo eriikire

\par }{\Q “Oyorigetie gwancha obogima na korora amatuko amaya,

\par }{\Q tiga atange oromeme rwaye tirokwana amabe,

\par }{\Q na ebikoba biaye tibikwana obong’ainereria.


\par }{\Q \VS{Ⅺ}Tiga atige amabe, akore amaya,

\par }{\Q arigie omorembe na koyotunyana mono.


\par }{\Q \VS{Ⅻ}Naki amaiso Omonene nigo arigereretie abanyene oboronge,

\par }{\Q na amato aye nigo akoigwa ogosaba kwabo.

\par }{\Q Korende obosio bw’Omonene nigo bore igoro ase abwo bagokora amabe.”


\par }{\PP \VS{ⅩⅢ}Ning’o orabakorere amabe, komorabe nomokia ase ayare amaya?

\VS{ⅩⅣ}\XREF{}{{\XO Ⅲ:ⅩⅣ }{\XO{3:14:
}}{\XT{Mat 5:10}}}\XREF{}{{\XO Ⅲ:ⅩⅣ }{\XO{3:14:
}}{\XT{Isaya 8:12,13}}}Korende onye mogochandwa ase engencho y’oboronge, more negesio. Timoiroka okoirokia kwabo, gose timoichana.

\VS{ⅩⅤ}Tiga Omonene Kristo acheneke ase chinkoro chiaino ime. Botambe mobe ang’e koiraneria kera omonto oyokobaboria amang’ana ogosemeria okore ime yaino, korende kora ayio ase obwororo na ase okoiroka.

\VS{ⅩⅥ}Na inwe renda chinkoro chiaino tichibagambia, erinde ekero mogokwanwa bobe, abwo bakobarama ase orogendo rwaino oruya ase Kristo, basookigwe.

\VS{ⅩⅦ}Naki mbuya gochandwa ase ogokora amaya kobua gochandwa ase ogokora amabe, onye gokoba ogwancha kwa Nyasae.

\VS{ⅩⅧ}Ekiagera Kristo nere agakwa ara rimo ase engencho y’ebibe. Ere oyorenge omonyene oboronge agachandwa ase engencho y’abatari abaronge, erinde atorente ase Nyasae. Omobere oye ogaitwa, korende omoika oye ogakorwa koba moyo.

\VS{ⅩⅨ}Ase omoika oyo agachiera emeika eria yarenge ase obosibwa, akayeranderia.

\VS{ⅩⅩ}\XREF{}{{\XO Ⅲ:ⅩⅩ }{\XO{3:20:
}}{\XT{Omoch 6:1—7:24}}}Emeika eyio ney’abwo bataigwerete agwo kare, ekero Nyasae aganyete ase oboremereria ase amatuko aria Nuhu are koroisia obwato. Ime ase abwo abanto abake, engencho yaye abanto batano na batato, batooregete goetera ase amache.

\VS{ⅩⅪ}Omogwekano bw’amang’ana aya nebatiso, eyekobatooria inwe bono, tari ase okobeeka aare riko ri’omobere, korende ase okoiraneria Nyasae enkoro etari kobagambia, goetera ase okobokigwa kwa Yeso Kristo,

\VS{ⅩⅫ}oyosoete igoro, na bono nao are ensemo y’okoboko gw’okorio kwa Nyasae. Abamalaika, na okobua, ne chinguru nigo bibekire inse yaye.




\par }\Chap{Ⅳ}{\SH Abarendi abaya b’obuya bwa Nyasae
\par }
{\PP \VerseOne{Ⅰ}Gaki, ekiagera Kristo achandetwe ase omobere, nainwe boigo eboyie ebirwanero bi’ebirengererio ebio ebio, ekiagera ere oyochandetwe ase omobere bweatananire korwa ase ebibe.

\VS{Ⅱ}Korwa bono ase amatuko aya atigarete more moyo, timogenderera koreng’ana nokogania okobe kwa Mwanyabaanto, korende koreng’ana nogwancha kwa Nyasae.

\VS{Ⅲ}Naki engaki yaino eye yaetire yaisanire ase ogokora aya abanto b’Ebisaku banchete gokora. Igo mwagendererete ase obonyaka, na okogania okobe, na okonywa, na emeyega y’okoria bobe na gotinda, na mware gosasiima emegwekano, ogosasiima gotarenge okoronge.

\VS{Ⅳ}Ase ayio, barabwo nigo bakorora ng’a nay’ogokumia, ekiagera inwe motari koayerera amo nabarabwo gochia ase obonyaka botari nekerengo, na nigo bakobarama.

\VS{Ⅴ}Korende barabwo nigo barache korua omobaro asare ere oyore ang’e kogambia abare moyo na abakuure.

\VS{Ⅵ}Nakio kiagerete abakuure bakaranderigwa enchiri, erinde bagambigwe ase omobere koreng’ana buna Mwanyabaanto bakogambigwa, na babe moyo ase omoika, koreng’ana buna Nyasae are moyo.


\par }{\PP \VS{Ⅶ}Bono omoerio bw’amang’ana onsi oikire ang’e. Ase ayio, mobe nobong’aini na kwerita ase ogosaba.

\VS{Ⅷ}\XREF{}{{\XO Ⅳ:Ⅷ }{\XO{4:8:
}}{\XT{Emeb 10:12}}}Kobua ase onsi mobe nomokia ase ogwanchana, ekiagera obwanchani nigo bogotuba obonge bw’ebibe.

\VS{Ⅸ}Mobe abamokoroisania inwe ase inwe motari kwemurungania.

\VS{Ⅹ}Mokorerane inwe ase inwe, kera oyomo nekeegwa eke anyorete, buna abarendi abaya b’obuya bwa Nyasae, obore ne chingencho chinyinge.

\VS{Ⅺ}Omonto karakwane, tiga akwane amang’ana a Nyasae. Omonto karabe omokoreri, tiga akorere ne chinguru echio Nyasae amoeire, erinde Nyasae atogigwe ase amang’ana onsi goetera ase Yeso Kristo. Asare ere obonene na okobua kare na kare. Amina.


\par }{\SH Chandeka buna Omokristo
\par }
{\PP \VS{Ⅻ}Abanchani, timokumia ase obokong’u obore buna omorero, obwo bwabaikeire ase okobateema, buna namang’ana amageni abanyorire.

\VS{ⅩⅢ}Korende ekiagera mwabwatanire nemechando ya Kristo, goka, erinde ase okomaanorwa kw’obonene bwaye monyare kogoka boigo, na gochenga.

\VS{ⅩⅣ}Komorachaywe ase engencho y’erieta ria Kristo, imosesenirie ekiagera Omoika bw’obonene noyo o Nyasae nigo oikaransete igoro yaino.

\VS{ⅩⅤ}Korende onde omo oino taba omoiti, gose omoibi, gose omokori amabe, gose oyokwerosia ase amang’ana ’abaanto bande, erinde abaise gochandwa.

\VS{ⅩⅥ}Korende onye omonto ogochandwa ekiagera are Omokristo tarora obosooku, korende atogie Nyasae ase erieta eri.

\VS{ⅩⅦ}Naki engaki yaikire ekiina gechakere ase enyomba ya Nyasae na gakerachake ase tore, omoerio obo abwo bataigwereti enchiri ya Nyasae, naki orabe?


\par }{\PP \VS{ⅩⅧ}\XREF{}{{\XO Ⅳ:ⅩⅧ }{\XO{4:18:
}}{\XT{Emeb 11:31}}}Na, buna eriikire,

\par }{\Q “Onye ekoba aakong’u omonyene oboronge gotooreka,

\par }{\Q oria otamoirogeti Nyasae na omonyene ebibe,

\par }{\Q naki rende kerabe asare?”


\par }{\MM \VS{ⅩⅨ}Ase ayio, abwo bagochandwa koreng’ana nogwancha kwa Nyasae, tiga bakore amaya na babeeke emioyo yabo asare ere oyore Omotongi omwegenwa.




\par }\Chap{Ⅴ}{\SH Risia riicho ria Nyasae
\par }
{\PP \VerseOne{Ⅰ}Nasoroire abagaaka abare ase egati yaino, inche buna omogaka omogisangio obo, na kirori bw’ogochandwa gwa Kristo, na omobwatani bw’obonene boria borache koorokigwa:

\VS{Ⅱ}\XREF{}{{\XO Ⅴ:Ⅱ }{\XO{5:2:
}}{\XT{Yoh 21:15-17}}}Risia riicho ria Nyasae eriabekirwe ase more, tari ase okobetererigwa korende ase ogwancha buna Nyasae anchete, tari ase okonyora kw’oborianania, korende ase omoyo bw’okwerwa.

\VS{Ⅲ}Timoba abagwekora abanene igoro ase abwo mwaeirwe, korende mobe ekiorokererio ekiya ase riicho riria.

\VS{Ⅳ}Na Omorisia omonene karaoroke namonyore egutwa y’obonene etari gosareka.

\VS{Ⅴ}\XREF{}{{\XO Ⅴ:Ⅴ }{\XO{5:5:
}}{\XT{Emeb 3:34}}}Naboigo nainwe abamore abake, mwebeke inse ase abagaaka. Na inwe mwensi eboyie oboitongo buna orokini, monyare gokorerana, ekiagera nigo eriikire,

\par }{\Q “Nyasae nigo akwanga abare abaenenu,

\par }{\Q korende abare abaitongo nigo akobaa obuya.”


\par }{\PP \VS{Ⅵ}\XREF{}{{\XO Ⅴ:Ⅵ }{\XO{5:6:
}}{\XT{Mat 23:12; Luk 14:11; 18:14}}}Ase ayio, ekeyie inse y’okoboko kwa Nyasae okore nokobua, erinde ere abaimokererie igoro ase ekero kiaye.

\VS{Ⅶ}Motweke ogwechanda kwaino gwonsi, ekiagera ere nigo agwechanda mono ase engencho yaino.

\VS{Ⅷ}Mobe aberiti na korenda! Naki omosoeri oino Saitani nigo agoetanana na koruma buna endo ekoruma, ekorigia omonto erie.

\VS{Ⅸ}Mwange ere, na motenene bokong’u ase okwegena, momanye ng’a ogochandwa okwo okwo gwaikeranigwe ase abamino abare ase ense engima.

\VS{Ⅹ}Na Nyasae bw’obuya bwonsi, oyo obarangeirie mosoe ase obonene bwaye bwa kare na kare ase Kristo, komwaikire gochandwa ase ekero egeke, ere omonyene nabaroisie, na abakong’ie, ababeeke chinguru na kobabeeka ase oboroso obuya.

\VS{Ⅺ}Okobua nokwaye goika kare na kare. Amina.


\par }{\SH Amakwania ’ogokoorera
\par }
{\PP \VS{Ⅻ}\XREF{}{{\XO Ⅴ:Ⅻ }{\XO{5:12:
}}{\XT{Ogok 15:22,40}}}Ase okoboko gwa Silivano, oyominto omwegenwa buna ndoche, nabarikeire ase amang’ana amake, kobasorora na koorokia ng’a obo nabwo obuya bw’ekeene bwa Nyasae. Tenena bokong’u ase obwo.

\VS{ⅩⅢ}\XREF{}{{\XO Ⅴ:ⅩⅢ }{\XO{5:13:
}}{\XT{Ogok 12:12,25; 13:13; 15:37-39; Abakol 4:10; Filem 1:24}}}Ekanisa ya Babiloni eyachorirwe amo nainwe yabakwanirie. Nonya Mariko, omwana one, obakwanirie.

\VS{ⅩⅣ}Kwanania ase okonyunyuntana ase obwanchani.

\par }{\PP Omorembe obe amo nainwe mwensi, abamore ase Kristo Yeso.

\par }