\NormalFont\ShortTitle{1 ABATESALONIKI}

{\MTB RIRUUBE RI’ERITANG’ANI RIA PAULO OMOTOMWA ASE

\par }{\MT ABATESALONIKI

\par }{\IMT Ogochaakera

\par }{\IP Tesolonika nigo orenge omochie omonene bw’ense ya’barumi ase orogongo rwa Makedonia. Paulo agachaaka ekanisa aa ase omochie o Tesolonika ekero aruete Filipi. Ekero Abayahudi baroche emeremo emiya eyio paulo arenge gokora yokorandia barabwo tibagokigwa nere erio bakamochaaka ebitina neyio ekabetereria kong’anya korwa Tesolonika gochia ense ya Berea. Ekere Paulo aigete Korinto, Timoteo oyio orenge omokoreri amo nere ase emeremo yenchiri akamotomera amang’ana igoro yemeremo emiya eyio yagendererete agwo Tesolonika na buna ekanisa ya Tesolonika yagendererete gokina.

\par }{\IP Paulo akagokigwa nemeremo eyio emiya erio akabetererigwa koriika riruube rieritang’ani gochia ase Abakristo ba Tesolonika erio kobabeeka chinguru na kobaenekeria igoro yogotoreka kwabo. Paulo akabaakera mbuya mono ase engencho yokwegena kwabo boigo nobwanchani babwate. Boigo nigo akobainyoria igoro yobogima obwo amenyerete ekero arenge nabarabwo. Ase riruube eri, Paulo nigo akoiraneria amaborwo ayio arenge koborigwa ase ekanisa igoro yogocha kwa Yeso boigo nensemo yabaria bakuure magega Yeso atarairana eriakabere. Paulo nigo akoenekeria Abatesolonika ng’a Yeso nkoirana are ekeene ase igo bagenderere gokora emeremo bare nogosemeria ase okoirana eriakabere kwa Yeso.

\par }{\IOT Okobagwa kw’egetabu eke

\par }{\IO Ogochaakera
{\IOR{1:1}}

\par }{\IO Okoiraneria ng’a mbuya mono na ogotogia
{\IOR{1:2—3:13}}

\par }{\IO Ogokuurerwa gw’okoba norogendo rogwenerete Abakristo
{\IOR{4:1-12}}

\par }{\IO Ogotebereria igoro y’ogocha gwa Kristo
{\IOR{4:13—5:11}}

\par }{\IO Ogokuurerwa kw’omoerio
{\IOR{5:12-22}}

\par }{\IO Ogokoorera
{\IOR{5:23-28}}



\par }\ChapOne{Ⅰ}{\PP \VerseOne{Ⅰ}\XREF{}{{\XO Ⅰ:Ⅰ }{\XO{1:1:
}}{\XT{Ogok 17:1}}}Inche Paulo amo na Silivano na Timotheo nkobariikera tore inwe abekanisa y’Abatesaloniki, abamore ase Nyasae Tata na ase Omonene Yeso Kristo:

\par }{\PP Obuya bobe ase more na omorembe.


\par }{\SH Okwegena kw’Abatesaloniki na ekiorokererio kiabo ekiya
\par }
{\PP \VS{Ⅱ}Botambe nigo togoakera Nyasae ng’a mbuya mono ase engencho yaino mwensi, na kobaatora ase ogosaba gwaito.

\VS{Ⅲ}Na intwe ase obosio bwa Nyasae Tata oito titori gotiga koinyora emeremo yaino ase okwegena, na ogwechanda kwaino ase obwanchani, na oboremereria bwaino ase okomosemeri ’Omonene Yeso Kristo.

\VS{Ⅳ}Naki abaminto, abamwanchire na Nyasae, twamanyire ng’a ere obachorire.

\VS{Ⅴ}Naki intwe titwabarenterete enchiri yaito ase amang’ana oka, korende boigo nase chinguru, na ase Omoika Omochenu, na ase okobaraa gochia ase obomaene oboikeranu. Na inwe momanyete chingencho chiaito buna twarenge ase egati yaino ase engencho yaino.

\VS{Ⅵ}\XREF{}{{\XO Ⅰ:Ⅵ }{\XO{1:6:
}}{\XT{Ogok 17:5-9}}}Inwe mokaba abegi baito, na ab’Omonene, na nonya mwachandegete mono, mwanyorete ring’ana amo nomogooko okorwa ase Omoika Omochenu,

\VS{Ⅶ}na igo mokaba ekiorokererio ekiya ase abegeni bonsi ba Makedonia na Akaya.

\VS{Ⅷ}Naki korwa ase more ring’ana ri’Omonene riaigurwe, tari ase Makedonia na Akaya oka, korende amang’ana akumire kera aase, ng’a imomwegenete Nyasae. Ase igo titogwenereti gokwana ring’ana rinde rionsi.

\VS{Ⅸ}Naki barabwo abanyene baorokirie amang’ana igoro yaito, buna twasoete ase egati yaino, na buna inwe mwaonchokerete Nyasae korwa ase emegwekano y’ogosasimwa, erinde mokorere Nyasae ore moyo, oyo bw’ekeene,

\VS{Ⅹ}na moganye Omwana oye korwa igoro, oyio ere abogetie korwa ase abakuure, nere Yeso, oyototooretie korwa ase endamwamu egochi‐gocha.




\par }\Chap{Ⅱ}{\SH Emeremo ya Paulo ase Tesaloniki
\par }
{\PP \VerseOne{Ⅰ}Abaminto, inwe abanyene mwamanyire ng’a ogosoa gwaito ase egati yaino tikwabeete okwa bosa.

\VS{Ⅱ}\XREF{}{{\XO Ⅱ:Ⅱ }{\XO{2:2: a
}}{\XT{Ogok 16:19-24;
}}{\XO{b
}}{\XT{Ogok 17:1-9}}}Korende, buna momanyete, gatwaikire gochandwa na gochaywa ritang’ani ase Filipi, tokaremigwa na Nyasae oito gokwana enchiri ya Nyasae ase more, ase okoumerana nokoamererania okonene mono.

\VS{Ⅲ}Naki ogosorora gwaito tikori ogw’okobasiria, gose ogw’okobabeka ase eubi, gose ogw’okobang’aina,

\VS{Ⅳ}korende buna twancheirwe na Nyasae koba abatwegenirwe koegwa enchiri, nabo togokwana, tari ase okogwenera abanto, korende ase okogwenera Nyasae, oyokorenga chinkoro chiaito.

\VS{Ⅴ}Naki titwarenge namang’ana ay’okogwenera abanto, buna mwamanyire, gose ay’okobiserera obwegimeria. Nyasae nere kirori.

\VS{Ⅵ}Titwarigetie ogotogigwa korwa ase Mwanyabaanto, nonya nkorwa ase more, gose korwa ase abanto bande.

\VS{Ⅶ}Buna abatomwa ba Kristo anga ntwabaritoerete, korende nigo tware abororo ase egati yaino, buna omokungu akorera abana baye.

\VS{Ⅷ}Naboigo naintwe tware namaiga amange ase more, tokaba nomogooko kobaa inwe, tari enchiri ya Nyasae yoka, korende nonya nobogima bwaito, ekiagera mwabeire abanchi baito.


\par }{\PP \VS{Ⅸ}Naki baminto, moinyorete emeremo yaito na obokong’u bwaito, ng’a ekero twabaranderetie enchiri ya Nyasae, tware gokora emeremo obotuko na omobaso, erinde titocha komoraarereria onde oino.

\VS{Ⅹ}Inwe mbirori, na Nyasae boigo, buna okogenderera gwaito kwarenge ase egati yaino, inwe abamwegenire, buna tware nobochenu na oboronge, na titware na komocha.

\VS{Ⅺ}Naki mwamanyire buna tware gosemia kera oyomo oino buna ise agosemia abana baye, na tokabaremia, na kobasorora, na kobakuurera,

\VS{Ⅻ}erinde mogenderere buna ebagwenerete ase Nyasae, oyokobarangeria mosoe ase oborwoti bwaye, na ase obonene bwaye.


\par }{\PP \VS{ⅩⅢ}Ase ayio, nigo togoakera Nyasae, ng’a mbuya mono, totari gotiga, ng’a ekero mwanyorete ring’ana ria Nyasae, eri mwaigwete korwa ase tore, nigo mwarianchete, tari buna ring’ana ria Mwanyabaanto, korende buna rire ekeene ekeene, ring’ana ria Nyasae, erigokora emeremo ime yaino, inwe abamwegenire.

\VS{ⅩⅣ}\XREF{}{{\XO Ⅱ:ⅩⅣ }{\XO{2:14:
}}{\XT{Ogok 17:5}}}Naki baminto, inwe nigo mwarenge ababwatani be chikanisa chia Nyasae ase Kristo Yeso, echire ase ense ya Boyahudi, ekiagera nigo mwanyorete emechaando eria eria korwa ase abanto b’egesaku kiaino, buna baria banyorete korwa ase Abayahudi,

\VS{ⅩⅤ}\XREF{}{{\XO Ⅱ:ⅩⅤ }{\XO{2:15:
}}{\XT{Ogok 9:23,29; 13:45,50; 14:2,5,19; 17:5,13; 18:12}}}abaitete Omonene Yeso na ababani, na intwe bagatoseria. Barabwo tibagwenera Nyasae, naende nigo bare mamincha ase abanto bonsi.

\VS{ⅩⅥ}Abwo bagatotanga titokwana nabaanto b’Ebisaku amang’ana ayaranyare kobarentera ogotooreka. Ase enchera eyio baikeranie botambe ekerengo ki’ebibe biabo. Korende endamwamu ya Nyasae yabaikeire omoerio.


\par }{\SH Okogania gwa Paulo gochia kobakwania naende
\par }
{\PP \VS{ⅩⅦ}Korende intwe, baminto, gatoraatananekane korwa ase more ase ekero egeke (ase obosio gose tari ase enkoro) tokarengereria mono kobua nokogania okonene kororana nainwe amasio ase amasio.

\VS{ⅩⅧ}Ase ayio, ntwaganetie gocha ase more (inche Paulo nonya ng’ara kabere) korende Saitani agatotanga.

\VS{ⅩⅨ}Ogosemeria gwaito ninki, gose omogooko oito, gose egutwa yaito eragere twetogie ase obosio bw’Omonene oito Yeso ekero ki’ogocha kwaye? Inee! Tari inwe?

\VS{ⅩⅩ}Ee, inwe nobonene bwaito, na omogooko oito.




\par }\Chap{Ⅲ}{\PP \VerseOne{Ⅰ}\XREF{}{{\XO Ⅲ:Ⅰ }{\XO{3:1:
}}{\XT{Ogok 17:15}}}Ase ayio, ekero totanyarete koremereria kobua, togancha gotigara Atene intwe tweka.

\VS{Ⅱ}Togatoma Timotheo oyominto, omokori emeremo amo na Nyasae ase okorandia enchiri ya Kristo, erinde abakong’ie na kobaremia ase okwegena kwaino,

\VS{Ⅲ}erio tatigerigwa nemechando eye. Naki inwe abanyene ’momanyete ng’a ase ayio nero torageire.

\VS{Ⅳ}Naki ekero twarenge amo nainwe ntwatang’anete kobateebia ng’a ntonyore emechando, buna yabeete agwo, na inwe moyemanyete.

\VS{Ⅴ}Naki ase engencho eyio, ekero ntanyarete koremereria kobua, ngatoma Timotheo, erinde inyare komanya okwegena kwaino. Noboire ng’a omoteemi oria obateemire inwe na emeremo yaito ebe eya bosa.


\par }{\PP \VS{Ⅵ}\XREF{}{{\XO Ⅲ:Ⅵ }{\XO{3:6:
}}{\XT{Ogok 18:5}}}Korende bono ekero Timotheo achete ase tore korwa seino agatorentera amang’ana amaya igoro y’okwegena kwaino na obwanchani bwaino, na buna motoinyorete buya botambe. Naende agatoteebia ng’a more namaiga gotorora intwe, buna naintwe tore namaiga kobarora inwe.

\VS{Ⅶ}Ase engencho eyio, baminto, ase obokong’u bwaito, na emechando yaito, tokaremigwa ase okwegena kwaino.

\VS{Ⅷ}Naki bono nigo torabe moyo, komorabe moteneine bokong’u ase Omonene.

\VS{Ⅸ}Nase nchera ki toranyare koiraneria Nyasae ng’a mbuya mono ase engencho yaino, ase omogooko bwonsi oyotokoigwa ase engencho yaino ase obosio bwa Nyasae oito?

\VS{Ⅹ}Obotuko na omobaso nigo tokona‐gosaba ng’a tororane nainwe amasio ase amasio, na koroisia ekebaremete ase okwegena kwaino.


\par }{\PP \VS{Ⅺ}Bono Nyasae Tata oito omonyene, n’Omonene oito Yeso atotang’ane ase enchera yaito, toike seino.

\VS{Ⅻ}Omonene abakore momenteke na gokiina ase ogwanchana inwe ase inwe, na ase ogwancha abanto bonsi, buna intwe tobanchete inwe.

\VS{ⅩⅢ}Ase igo anyare gokong’ia chinkoro chiaino chibe chitari na komocha, ase obochenu ase obosio bwa Nyasae, Tata oito ekero ki’ogocha kw’Omonene oito Yeso Kristo amo nabachenu baaye bonsi.




\par }\Chap{Ⅳ}{\SH Obogima obokomogwenera Nyasae
\par }
{\PP \VerseOne{Ⅰ}Omoerio, baminto, twababoririe na kobasorora ase Omonene Yeso ng’a buna mweorokereretie korwa ase tore nebagwenerete mogenderere kogwenera Nyasae. Buna inwe mogendererete, kora igo na komenteka.

\VS{Ⅱ}Naki momanyete amachiiko ki twabaete korwa ase Omonene Yeso.

\VS{Ⅲ}Naki oko nakwo ogwancha kwa Nyasae, ng’a mobe abachenu, na mweatanane korwa ase obotomani.

\VS{Ⅳ}Kera oyomo oino amanye buna akogambera omobere oye omonyene ase obochenu na ogosika,

\VS{Ⅴ}tari ase okogania okobe buna abanto b’Ebisaku abatamomanyeti Nyasae.

\VS{Ⅵ}Bono onde tamochera oyomwabo na komong’aina ase ring’ana eri, ekiagera Omonene nere okorusia egesiomba ase aya onsi, buna twabamanyetie ritang’ani na kobakuurera bokong’u.

\VS{Ⅶ}Naki Nyasae tatorangereti tobe ase ogotacheneka, korende ase obochenu.

\VS{Ⅷ}Ase ayio, ere oyobwangire aya, tangeti Mwanyabaanto, korende Nyasae, oyokobaa inwe Omoika oye Omochenu.


\par }{\PP \VS{Ⅸ}Ase amang’ana y’obwanchani bw’obomino, tari nengencho ase more ng’a mbariikere, ekiagera inwe abanyene mworokererigwe na Nyasae, ng’a mwanchane inwe ase inwe.

\VS{Ⅹ}Naki ekeene, nigo mwanchete abamino bonsi abare Makedonia yonsi. Korende twabasoroire, baminto, momente ayio mono kobua.

\VS{Ⅺ}Naende kora omokia komenya ase obotoereru, na kwenaria ogokora kwaino, na gokora emeremo namaboko aino, buna twabachiigete.

\VS{Ⅻ}Mogenderere buya, erinde monyore ogosika korwa ase abwo bare isiko, na timoba abamosemeretie gento korwa ase onde.


\par }{\SH Ogocha kw’Omonene
\par }
{\PP \VS{ⅩⅢ}Korende baminto, titorigeti ng’a timomanya amang’ana igoro y’abwo bararire, mobaise goichanigwa buna abande abatari nogosemeria.

\VS{ⅩⅣ}Naki onye twegenire ng’a Yeso nakwete, naende akaboka, naboigo nabwo bararire ase Yeso, Nyasae nabarente amo nere.

\VS{ⅩⅤ}\XREF{}{{\XO Ⅳ:ⅩⅤ }{\XO{4:15:
}}{\XT{1 Abakr 15:51,52}}}Naki aya twabatebirie ase ring’ana ri’Omonene, ng’a intwe abatore moyo, abatwatigaire goika ekero ki’ogocha kw’Omonene, titogotang’anera abwo baikire korara,

\VS{ⅩⅥ}ekiagera Omonene omonyene naike korwa igoro neriogi rie ring’ana ri’ogochika amo neriogi ri’omomalaika omonene, na egeturi ki’egetureeri kia Nyasae. Na abwo bakwete ase Kristo nababooke ritang’ani.

\VS{ⅩⅦ}Erio magega y’ayio intwe, abatore moyo, abatwatigaire, inatobogorigwe amo nabarabwo gochia ase amare, erio torototere Omonene igoro gati. Nabo inatobe amo n’Omonene botambe.

\VS{ⅩⅧ}Ase ayio, remania inwe ase inwe ase amang’ana aya.




\par }\Chap{Ⅴ}{\PP \VerseOne{Ⅰ}Ase amang’ana ebiro ne chingaki, baminto, tari nengencho ase more ng’a mbariikere.

\VS{Ⅱ}\XREF{}{{\XO Ⅴ:Ⅱ }{\XO{5:2:
}}{\XT{Mat 24:43; Luk 12:39; 2 Petr 3:10}}}Naki inwe abanyene mwamanyire buya kegima, ng’a rituko ri’Omonene nigo rirache buna omoibi agocha botuko.

\VS{Ⅲ}Ekero abanto bagoteeba, “Ntore nomorembe na obotoereru”, erio nario ogosareka gokobaachera mobosokano buna obororo bw’okobina bokomoochera oyore morito, na tibakonyara gwetooria.

\VS{Ⅳ}Korende baminto, timori ase omosunte, goika rituko riria riche kobanyoora mobosokano buna omoibi,

\VS{Ⅴ}ekiagera inwe mwensi nabana b’oborabu, na abana b’omobaso. Intwe titori abobotuko, gose ab’omosunte.

\VS{Ⅵ}Ase ayio titoraara chitoro buna abande bagokora, korende torende na kweriita.

\VS{Ⅶ}Naki abwo bakorara chitoro nigo bakorara botuko, na abwo bagotinda nigo bagotinda botuko.

\VS{Ⅷ}\XREF{}{{\XO Ⅴ:Ⅷ }{\XO{5:8:
}}{\XT{Isaya 59:17; Abaef 6:13-17}}}Korende intwe abatore ab’omobaso, tobe aberiiti, na tweboyie okwegena na obwanchani buna engobo y’ekioma ase ebikuba biaito, na ogosemeria kw’ogotooreka buna ekegogwa giaito gi’ekioma.

\VS{Ⅸ}Ekiagera Nyasae tatoragerete endamwamu, korende agatoragera tonyore ogotooreka goetera ase Omonene oito Yeso Kristo,

\VS{Ⅹ}oyokwete ase engencho yaito, erinde tobe moyo amo nere, kerabe tokorenda, gose tokorara chitoro.

\VS{Ⅺ}Ase ayio, remania inwe ase inwe, na koagachana, kera omonto noyomwabo, buna mogokora.


\par }{\SH Ogosorora na ogokwania kw’ogokoorera
\par }
{\PP \VS{Ⅻ}Korende baminto, twabasoroire inwe, mosike abwo bagokora emeremo emekong’u ase egati yaino, abwo bakobaraa ase Omonene na kobakuurera.

\VS{ⅩⅢ}Mobasike mono ase obwanchani, ase engencho y ’emeremo yabo. Mobe nomorembe inwe ase inwe.

\VS{ⅩⅣ}Twabasoroire, baminto, mokuurere abwo bare aboro, moremie abwo berusirie moyo, mokonye abwo bare abareu, remereria nabaanto bonsi.

\VS{ⅩⅤ}Rigereria ng’a onde taakana oyomwabo obobe ase obobe, korende botambe morigie gokorerana ayare amaya inwe ase inwe, na ase abanto bonsi.

\VS{ⅩⅥ}Goka botambe!

\VS{ⅩⅦ}Saba motari gotiga!

\VS{ⅩⅧ}Iraneria ng’a mbuya mono ase amang’ana onsi! Naki oko nakwo ogwancha kwa Nyasae ase more ase Kristo Yeso.

\VS{ⅩⅨ}Timorimia Omoika!

\VS{ⅩⅩ}Timochaaya obobani,

\VS{ⅩⅪ}korende teema kera egento, bwata ekere ekiya,

\VS{ⅩⅫ}na eatanane korwa ase obobe bwa kera engencho.


\par }{\PP \VS{ⅩⅩⅢ}Nyasae omonyene omorembe abachene kegima, na inwe abanyene morendwe ase emeika, na emioyo, na emebere, na mobe motari na komocha ekero ki’ogocha kw’Omonene oito Yeso Kristo.

\VS{ⅩⅩⅣ}Ere oyobarangeirie nomwegenwa, nakore ayio.


\par }{\PP \VS{ⅩⅩⅤ}Baminto, motosabere!


\par }{\PP \VS{ⅩⅩⅥ}Nkwanerie abaminto bonsi ase okobanyunyunta ase obochenu.


\par }{\PP \VS{ⅩⅩⅦ}Nabatianirie ase Omonene, ng’a riruube eri risomwe ase abaminto bonsi.


\par }{\PP \VS{ⅩⅩⅧ}Obuya bwo Omonene oito Yeso Kristo bobe amo nainwe.

\par }