\NormalFont\ShortTitle{1 YOHANA}

{\MTB RIRUUBE RI’ERITANG’ANI RIA

\par }{\MT YOHANA

\par }{\IMT Ogochaakera

\par }{\IP Riruube rieritang’ani korwa ase Yohana nigo ribwate ebirenga bibere: Kobeka abasomi baye omoyo bagenderere komenya n’oboamate obuya na Nyasae boigo nomwana oye Yeso Kristo, boigo na kobakuurera batige kobwatia amorokererio y’oborimo ayio agosaria oboamate obo. Amegerio ayio nigo aigekire ase okwegena ng’a obobe nigo bogocha korwa ase okobwatana n’ense eye nase igo Yeso omwana o Nyasae tarenge mwanyabaanto. Aborokia abwo nigo bare kwegeria ng’a gotorigwa n’ogosiborwa korwa ase ogwechandera obogima ase ense eye; nainde nigo bakworokereria ng’a ogotoreka tikobwati boamate n’embwa gose ogwancha abande.

\par }{\IP Ase ogokana amegerio aya, omoriki bweriruube eri nigo akoorokia buya mono buna Yeso Kristo nigo arenge Mwanyabaanto borongo, nainde nigo akobeka chinguru buna baria bonsi begenire Yeso oyo na komwancha Nyasae goika banchane barabwo ase barabwo.

\par }{\IOT Okobagwa kw’egetabu eke

\par }{\IO Ogochaakera
{\IOR{1:1-4}}

\par }{\IO Omobaso na omosunte
{\IOR{1:5—2:29}}

\par }{\IO Abana ba Nyasae na abana ba Saitani
{\IOR{3:1-24}}

\par }{\IO Ekeene na obosiru
{\IOR{4:1-6}}

\par }{\IO Emeremo y’obwanchani
{\IOR{4:7-21}}

\par }{\IO Okwegena kw’obobui
{\IOR{5:1-21}}



\par }\ChapOne{Ⅰ}{\SH Ring’ana ri’obogima
\par }
{\PP \VerseOne{Ⅰ}\XREF{}{{\XO Ⅰ:Ⅰ }{\XO{1:1:
}}{\XT{Yoh 1:1}}}Nigo tokobarikera igoro y’ering’ana ri’obogima, erio riarengeo korwa omochakano, eri twaigwete, eri twaroche namaiso aito, eri twarigereretie, nonya namaboko aito akaribwata.

\VS{Ⅱ}\XREF{}{{\XO Ⅰ:Ⅱ }{\XO{1:2:
}}{\XT{Yoh 1:14}}}Obogima obwo bokaorokigwa, na intwe tokaborora na kobobera kirori; na intwe igo tokabaraareria inwe obogima obwo bwa kare na kare, obwo bwarenge ase Tata na koorokigwa ase tore.

\VS{Ⅲ}Eri twarorire na koigwa, eri naboigo tokobaraareria inwe, erinde nainwe monyare kobwatana naintwe. Okobwatana gwaito nigo kore amo na Tata na Omwana oye Yeso Kristo.

\VS{Ⅳ}Nkobariikera tore aya, erinde omogooko oito oikeranigwe.


\par }{\SH Nyasae nomobaso
\par }
{\PP \VS{Ⅴ}Aya naro amang’ana twaigwete korwa asare, na tokobaraareria inwe, ng’a Nyasae nomobaso, gose mosunte onde bwonsi tori ime asare.

\VS{Ⅵ}Onye togoteeba ng’a twabwatanire nere, naende togendererete ase omosunte, igo twatebiire oborimo, gose ayare ay’ekeene titori koyakora.

\VS{Ⅶ}Korende onye tokogenda ase omobaso, buna ere are ase omobaso, rirorio twabwatanire intwe ase intwe, na amanyinga a Yeso, Omwana oye, nigo agotosibia ebibe biaito bionsi.

\VS{Ⅷ}Onye togoteeba ng’a titori na bibe, iga tokweng’aina, gose ekeene tikeri ime yaito.

\VS{Ⅸ}Gatorabiorokie ebibe biaito, ere nomwegenwa na omonyene oboronge, natwabere ebibe biaito, na atosibie korwa ase ogotaba boronge gwonsi.

\VS{Ⅹ}Onye togoteeba ng’a titokoreti ebibe, twakorire Nyasae koba omonyaborimo, gose ring’ana riaye tiriri ime yaito.




\par }\Chap{Ⅱ}{\SH Kristo omokonyi oito
\par }
{\PP \VerseOne{Ⅰ}Abana baane abake, nkobariikera nde aya, erinde timokora ebibe. Korende onye omonto okorire ebibe, ntore n’Omosaberi ase Tata, nere Yeso Kristo, Omonyene Oboronge.

\VS{Ⅱ}Ere nekeng’wanso gi’okobwatania ase ebibe biaito, gose tari ase ebibe biaito bioka, korende nase ebibe bi’ense yonsi.

\VS{Ⅲ}Onye tobwatete amachiiko aye, ntore nobomaene ng’a ntomomanyete.

\VS{Ⅳ}Ere oyogoteeba, “Nimomanyete,” na tabwateti amachiiko aye, oyio nomonyaborimo, gose ekeene tikeri ime yaye.

\VS{Ⅴ}Korende ere oyobwatete ring’ana riaye, ime ase oyio obwanchani bwa Nyasae bwaikeranigwe ekeene ekeene. Ase eri ntore nobomaene ng’a nigo tore ime asare:

\VS{Ⅵ}Ere oyogoteeba ng’a nigo amenyete ime asare, nagwenerete kogenda ere omonyene buna Yeso arenge kogenda.


\par }{\SH Ogochika okoyia
\par }
{\PP \VS{Ⅶ}\XREF{}{{\XO Ⅱ:Ⅶ }{\XO{2:7:
}}{\XT{Yoh 13:34}}}Abanchani, timbarikereti ogochika okoyia, korende nkoria gwa kare mwarenge na korokwo korwa ritang’ani. Na ogochika koria gwa kare nakwo ring’ana riria mwaigwete.

\VS{Ⅷ}Naende nkobariikera nde ogochika okoyia, okore ogw’ekeene ime yaye, na ime yaino, ekiagera omosunte ngoeta ore, na omobaso bw’ekeene oikire kobara.

\VS{Ⅸ}Ere oyogoteeba ng’a nigo are ase omobaso ime, naende ogechete oyomwabo, nigo are ase omosunte ime nonya mbono,

\VS{Ⅹ}na ere oyobwanchete oyomwabo nigo amenyete ase omobaso, na ime asare gento tikeiyo keragere agochwe.

\VS{Ⅺ}Korende ere oyogechete oyomwabo nigo are ase omosunte ime, naende nigo akogenda ase omosunte, na tamanyeti nonya nase agochia, ekiagera omosunte omoukoirie amaiso aye.


\par }{\PP \VS{Ⅻ}Nkobariikera nde inwe, abana baane, ekiagera ebibe biaino biaabeirwe ase engencho y’erieta riaye.

\VS{ⅩⅢ}Nkobariikera nde inwe abaise, ekiagera momomanyete ere oyorengeo korwa omochakano. Nkobariikera nde inwe, abamura, ekiagera mwamobuire oria omobe. Nabarikerete inwe, abana abake, ekiagera momomanyete Tata.

\VS{ⅩⅣ}Nabarikerete inwe, abana bane, ekiagera momomanyete tata. Nabarikeire inwe aba Tata ekiagera momomanyete ere oyonge oo korwa omochakano. Nabarikerete inwe, abamura, ekiagera more ne chinguru, ne ring’ana ria Nyasae ndire ime yaino, na mwabuire oria omobe.


\par }{\PP \VS{ⅩⅤ}Timwancha ense eye, nonya n’ebinto bire ase ense. Omonto karanche ense eye, obwanchani bwa Tata tibori ime yaye.

\VS{ⅩⅥ}Naki bionsi ebire ase ense eye, okogania okobe kw’omobere, na okogania okobe kw’amaiso, na oboenenu bw’obogima obo, tibiri korua ase Tata, korende nigo bikorua ase ense.

\VS{ⅩⅦ}Na ense eye nigo egoeta, na okogania kwaye, korende ere oyogokora ogwancha kwa Nyasae nigo akoba moyo goika kare na kare.


\par }{\SH Omobisa o Kristo
\par }
{\PP \VS{ⅩⅧ}Abana baane abake, engaki eye ney’omoerio. Na buna mwaigwete ng’a omobisa o Kristo ngocha are, nonya mbono ababisa ba Kristo nabange baimokire. Ase ayio twamanyire ng’a engaki eye ney’omoerio.

\VS{ⅩⅨ}Abwo basokire korwa ase tore, korende tibarenge abaito. Naki onye nabaito baare, anga mbabete amo naintwe. Korende barureo, erinde emanyekane ng’a tari bonsi barenge abaito.

\VS{ⅩⅩ}Na inwe mwaakirwe amaguta nere oyore Omochenu, na mwamanyire onsi.

\VS{ⅩⅪ}Tinabarikerete inwe, ekiagera motamanyeti ekeene, korende nekiagera mokemanyete, naende momanyete ng’a borimo bonde tibori bokorwa ase ekeene.

\VS{ⅩⅫ}Ning’o ore omonyaborimo otatiga ere oyogokaana ng’a Yeso tari ere Kristo? Oyogokaana Ise na Omwana, oyio nere omobisa o Kristo.

\VS{ⅩⅩⅢ}Onde bwensi ogokana Omwana tari na Ise. Ere oyokomobera Omwana kirori nigo are na Ise boigo.

\VS{ⅩⅩⅣ}Amang’ana aria mwaigwete korwa ritang’ani, tiga aikaranse ime yaino. Onye amang’ana aria mwaigwete korwa ritang’ani aikaransete ime yaino, erio nainwe namomenye ime ase Omwana, na ime ase Ise.

\VS{ⅩⅩⅤ}Eye nero eira atorierete intwe, ng’a tonyore obogima bwa kare na kare.


\par }{\PP \VS{ⅩⅩⅥ}Nabarikeire amang’ana aya igoro y’abwo bakorigia kobasiria.

\VS{ⅩⅩⅦ}Korende ogoakwa kw’amaguta okwo mwanyorete korwa ase Kristo nigo goikaransete ime yaino, na inwe timogwenereti monto onde aborokererie, ekiagera ogoakwa kw’amaguta okwo mwanyorire nkoborokererie amang’ana onsi, naende kore ogw’ekeene, gose tari oborimo. Na buna aborokereretie, menya ime ya Kristo.


\par }{\PP \VS{ⅩⅩⅧ}Na bono inwe abana baane, menya ime asare, erinde ekero akoorokigwa tobe noboremu, titoba nobosooku ase obosio bwaye ekero arachiche.

\VS{ⅩⅩⅨ}Onye mwamanyire ng’a ere nomonyene oboronge, naboigo mobe nobomaene ng’a kera oyogokora boronge, oyio oiboirwe nere.




\par }\Chap{Ⅲ}{\SH Abana ba Nyasae
\par }
{\PP \VerseOne{Ⅰ}\XREF{}{{\XO Ⅲ:Ⅰ }{\XO{3:1:
}}{\XT{Yoh 1:12}}}Rora, nobwanchani bore naki, obwo Tata atoeire, ng’a torokwe abana ba Nyasae, na naboigo tore! Naki ekegerete ense etatomanyeti neke, ng’a temomanyeti Nyasae.

\VS{Ⅱ}Abanchani, bono nabana ba Nyasae tore, korende teraorokigwa buna torache koba. Naki twamanyire ng’a ekero araorokigwe ntogwekane nere, ekiagera natomoorore buna are.

\VS{Ⅲ}Na monto onde bwensi omosemeretie nigo agwechena buna Kristo are omochenu.


\par }{\PP \VS{Ⅳ}Onde bwensi ogokora ebibe, nigo agosaria amachiiko, ekiagera ebibe nogosaria kw’amachiiko.

\VS{Ⅴ}\XREF{}{{\XO Ⅲ:Ⅴ }{\XO{3:5:
}}{\XT{Yoh 1:29}}}Na inwe mwamanyire ng’a Kristo nigo aorogetigwe erinde arusie ebibe biaito, na bibe tibiri ime yaye.

\VS{Ⅵ}Onde bwensi omenyete ime asare tagokora ebibe; onde bwensi ogokora ebibe tamorochi, nonya nkomomanya tamomanyeti.

\VS{Ⅶ}Abana baane, monto onde tabaisa kobang’aina. Ere oyogokora oboronge nigo are omonyene oboronge, buna Kristo are omonyene oboronge.

\VS{Ⅷ}Ere oyogokora ebibe noyo o Saitani, ekiagera Saitani nigo akorete ebibe korwa omochakano. Ekiagerete Omwana o Nyasae akaorokigwa neke, ng’a asarie emeremo ya Saitani.

\VS{Ⅸ}Kera omonto oiboirwe na Nyasae tagokora ebibe, ekiagera oroiboro rwa Nyasae ndotigarete ime yaye, gose takonyara gokora ebibe, ekiagera oiboirwe na Nyasae.

\VS{Ⅹ}Ase eri abana ba Nyasae nigo bare maiso marore, na abana ba Saitani boigo: Onde bwensi otari gokora boronge tarueti ase Nyasae, nonya noyo otancheti oyomwabo.


\par }{\SH Twanchane intwe ase intwe
\par }
{\PP \VS{Ⅺ}\XREF{}{{\XO Ⅲ:Ⅺ }{\XO{3:11:
}}{\XT{Yoh 13:34}}}Naki aya naro amang’ana mwaigwete korwa ritang’ani, ng’a twanchane intwe ase intwe.

\VS{Ⅻ}\XREF{}{{\XO Ⅲ:Ⅻ }{\XO{3:12:
}}{\XT{Omoch 4:8}}}Titoba buna Kaini, oyorenge bw’oria omobe, agaita oyomwabo. Ere nigo amoitete ase ki? Kaini nigo aitete oyomwabo ekiagera ogokora kwaye kwarenge okobe, na okw’oyomwabo nigo kwarenge okwa boronge.

\VS{ⅩⅢ}Timokumia, baminto, onye abanto b’ense bakobagecha.

\VS{ⅩⅣ}\XREF{}{{\XO Ⅲ:ⅩⅣ }{\XO{3:14:
}}{\XT{Yoh 5:24}}}Intwe twamanyire ng’a twaetire korwa ase amakweri, twasoire ase obogima, ekiagera twanchire abaminto. Oyotancheti nigo amenyete ase amakweri.

\VS{ⅩⅤ}Onde bwensi ogechete oyomwabo oyio nomoiti, na inwe momanyete ng’a omoiti tari nobogima bwa kare na kare ime yaye.

\VS{ⅩⅥ}Ase eri twamanyire obwanchani: Kristo nigo aruete obogima bwaye ase engencho yaito. Naboigo naintwe ntogwenerete korua obogima bwaito ase engencho y’abaminto.

\VS{ⅩⅦ}Korende oyore n’ebinto bi’ense, na arore oyomwabo oremeire, gotamororera amaabera, Inee, naki obwanchani bwa Nyasae borabe ime asare oyio?

\VS{ⅩⅧ}Abana baane, titwancha ase amang’ana gose ase ogokwana, korende ase ogokora, na ase ekeene.


\par }{\SH Oboremu ase obosio bwa Nyasae
\par }
{\PP \VS{ⅩⅨ}Ase eri natomanye ng’a nigo tore ab’ekeene, na ase obosio bwaye natoremie chinkoro chiaito.

\VS{ⅩⅩ}Onye chinkoro chiaito chigotogambia, Nyasae nomonene kobua chinkoro chiaito, na ere nigo amanyete onsi.

\VS{ⅩⅪ}Abanchani, onye chinkoro chiaito tichigotogambia, rirorio ntore noboremu ase obosio bwa Nyasae,

\VS{ⅩⅫ}na rinde rionsi togosaba nigo tokorinyora korwa asare, ekiagera ntobwatete amachiiko aye, naende igo tokoyakora ayakomogwenera.

\VS{ⅩⅩⅢ}\XREF{}{{\XO Ⅲ:ⅩⅩⅢ }{\XO{3:23:
}}{\XT{Yoh 13:34; 15:12,17}}}Na oko nakwo ogochika kwaye, ng’a toriegene erieta ri’Omwana oye Yeso Kristo, na gwanchana intwe ase intwe buna atochiikerete.

\VS{ⅩⅩⅣ}Na bonsi ababwatete amachiiko aye nigo bamenyete ime asare na ere ime ase bare. Na igo twamanyire ng’a ere nigo amenyete ime ase tore, twayamanyire korwa ase Omoika oria atoeire.




\par }\Chap{Ⅳ}{\SH Omoika o Nyasae na omoika bw’omobisa o Kristo
\par }
{\PP \VerseOne{Ⅰ}Abanchani, timwegena kera omoika, moteeme emeika onye neya Nyasae, ekiagera ababani b’oborimo abange basokire gochia ase ense.

\VS{Ⅱ}Ase eri nario moramanye Omoika o Nyasae: Kera omoika oyokoorokia Yeso Kristo, ng’a ochire ase omobere, oyio noyo o Nyasae,

\VS{Ⅲ}korende kera omoika otakoorokia Yeso igo, oyio tori oyo o Nyasae. Oyio noro omoika bw’omobisa o Kristo; oyio mwaigure ng’a ngocha are, na bono oikire gocha ase ense ime.

\VS{Ⅳ}Abana baane, inwe naba Nyasae more, naende mwabuire baria, ekiagera ere oyore ime ase more nomonene kobua ere oyore ime ase ense.

\VS{Ⅴ}Abwo nab’ense bare. Ase ayio, ayabagokwana nay’ense, na ense igo ekobaigwa.

\VS{Ⅵ}Intwe nigo tore aba Nyasae. Ere oyomanyete Nyasae nigo agotoigwa, na ere oyotari o Nyasae tagotoigwa. Ase eri twamanyire gwatanana Omoika bw’ekeene, na omoika bw’ogosira.


\par }{\SH Nyasae nobwanchani
\par }
{\PP \VS{Ⅶ}Abanchani, twanchane, ekiagera obwanchani nigo bokorwa ase Nyasae, na kera oyobwanchire oiboirwe na Nyasae, naende namomanyete Nyasae.

\VS{Ⅷ}Oyotancheti, tamomanyeti Nyasae, ekiagera Nyasae nobwanchani.

\VS{Ⅸ}Ase eri obwanchani bwa Nyasae bwarorekanire ase tore: Nyasae otomire Omwana oye omomoima ase ense, erinde tonyore obogima asare.

\VS{Ⅹ}Obo nabwo obwanchani, tari ng’a nintwe twamwanchete Nyasae, korende nere otwanchete intwe, agatoma Omwana oye koba ekeng’wanso gi’okobwatania ase ebibe biaito.

\VS{Ⅺ}Abanchani, onye Nyasae otwanchete igo, netogwenerete naintwe boigo gwanchana intwe ase intwe.

\VS{Ⅻ}\XREF{}{{\XO Ⅳ:Ⅻ }{\XO{4:12:
}}{\XT{Yoh 1:18}}}Monto onde tari ororire Nyasae kero kende gionsi. Gatoranchane intwe ase intwe, Nyasae nigo amenyete ime ase tore, na obwanchani bwaye bwaikeranigwe ime yaito.


\par }{\PP \VS{ⅩⅢ}Ase eri twamanyire ng’a ntomenyete ime asare, nere ime ase tore: Ere otoeire Omoika oye.

\VS{ⅩⅣ}Na intwe twarorire, naende twabeire birori ng’a Ise otomire Omwana oye koba Omotooria bw’ense.

\VS{ⅩⅤ}Onde bwensi okoorokia ng’a Yeso n’Omwana o Nyasae, Nyasae nigo amenyete ime asare, na ere ime ase Nyasae.

\VS{ⅩⅥ}Na intwe twamanyire obwanchani obo Nyasae are naborobwo ase tore, na kobwegena. Nyasae nobwanchani, na ere oyomenyete ase obwanchani nigo amenyete ime ase Nyasae, na Nyasae ime asare.

\VS{ⅩⅦ}Ase eri obwanchani bwaikeranigwe ime yaito, erinde tobe noboremu ase rituko ri’ekiina, ekiagera buna ere are, naboigo naintwe tore ase ense eye.

\VS{ⅩⅧ}Obwanchani tibori nobwoba, korende obwanchani oboikeranu nigo bogoseria obwoba gochia isiko. Naki obwoba mbore negesusuro, na oyore nobwoba taikeraniri ase obwanchani.

\VS{ⅩⅨ}Intwe twanchire, ekiagera ere natwanchete intwe ritang’ani.

\VS{ⅩⅩ}Omonto karatebe, “Nimwanchete Nyasae,” naende ogechete oyomwabo, oyio nomonyaborimo. Ere oyotamwancheti oyomwabo oyio aroche, takonyara komwancha Nyasae oyio atarochi.

\VS{ⅩⅪ}Oko nakwo ogochika twaeirwe nere: Ere oyomwanchete Nyasae anche noyomwabo boigo.




\par }\Chap{Ⅴ}{\SH Okwegena nobobui igoro y’ense
\par }
{\PP \VerseOne{Ⅰ}Kera omonto oyobwegenete ng’a Yeso nere Kristo oiboirwe na Nyasae, na kera oyoramwanche omoibori, omwanchire na oyoiboirwe nere.

\VS{Ⅱ}Ase ring’ana eri twamanyire ng’a twabanchire abana ba Nyasae ekero twamwanchire Nyasae, na kobwata amachiiko aye.

\VS{Ⅲ}\XREF{}{{\XO Ⅴ:Ⅲ }{\XO{5:3:
}}{\XT{Yoh 14:15}}}Naki okomwancha Nyasae nario okobwata amachiiko aye, na amachiiko aye tari amarito.

\VS{Ⅳ}Kera oyoiboirwe na Nyasae nigo akobua ense, na oko nakwo okobua korabue ense, okwegena gwaito.

\VS{Ⅴ}Oyorabue ense ning’o, otatiga ere oyobwegenire ng’a Yeso n’Omwana o Nyasae?


\par }{\SH Oborori igoro y’Omwana o Nyasae
\par }
{\PP \VS{Ⅵ}Yeso Kristo, nere oyo ochete ase amaache na amanyinga, tari ase amaache oka, korende ase amaache na amanyinga.

\VS{Ⅶ}Na Omoika noro obeire kirori, ekiagera Omoika noro ekeene.

\VS{Ⅷ}Mbire birori bitato: Omoika, na amaache, na amanyinga, na ebi bitato nigo bikorua oborori obomo.

\VS{Ⅸ}Onye togwancha oborori bwa Mwanyabaanto, oborori bwa Nyasae nobonene kobua, na oborori bwa Nyasae nobo, ng’a oikire kobeera Omwana oye kirori.

\VS{Ⅹ}Ere oyomwegenire Omwana o Nyasae nare noborori obwo ime yaye. Ere oyotamwegeneti Nyasae omokorire koba omonyaborimo, ekiagera tegeneti oborori boria Nyasae aorokirie igoro y’Omwana oye.

\VS{Ⅺ}\XREF{}{{\XO Ⅴ:Ⅺ }{\XO{5:11:
}}{\XT{Yoh 3:36}}}Naki obo nabwo oborori, ng’a Nyasae otoeire obogima bwa kare na kare, na obogima obo nigo bore ime ase Omwana oye.

\VS{Ⅻ}Ere oyore n’Omwana, nare nobogima; ere oyotari n’Omwana o Nyasae, tari nobogima.


\par }{\SH Okomanya obogima bwa kare na kare
\par }
{\PP \VS{ⅩⅢ}Nabarikeire inwe amang’ana aya, erinde momanye ng’a more nobogima bwa kare na kare, inwe abwo mwariegenire erieta ri’Omwana o Nyasae.

\VS{ⅩⅣ}Oko nakwo ogosemeria tore nakwo asare, ng’a gatoramosabe gento kende gionsi koreng’ana nogwancha kwaye, nigo aratoigwe.

\VS{ⅩⅤ}Na gatomanyete ng’a nigo agotoigwa ase kende gionsi togosaba, twamanyire ng’a twanyorire keria twasabire korwa asare.

\VS{ⅩⅥ}Omonto kararore oyomwabo ogokora ebibe bitari bi’amakweri, amosabere, na Nyasae namoe obogima; aya nase abwo bagokora ebibe bitari bi’amakweri. Mbireo ebibe bi’amakweri; tintebeti ng’a asabe ase engencho y’ebio.

\VS{ⅩⅦ}Bionsi ebitari ebiaboronge nebibe, korende mbireo ebibe bitari ebi’amakweri.


\par }{\PP \VS{ⅩⅧ}Twamanyire ng’a kera omonto oiboirwe na Nyasae tagokora ebibe, korende oyoiboirwe na Nyasae nigo akwerenda, na oria omobe takomokuna.


\par }{\PP \VS{ⅩⅨ}Twamanyire ng’a nigo tore aba Nyasae, na ense yonsi nigo ere inse y’okobua kw’oria omobe.


\par }{\PP \VS{ⅩⅩ}Twamanyire ng’a Omwana o Nyasae oikire gocha, na ere otoeire ebirengererio bi’okomanya ere oyore bw’ekeene. Na intwe nigo tore ime asare ere oyore bw’ekeene, ime ase Omwana oye Yeso Kristo. Oyio nere ore Nyasae bw’ekeene, naende obogima bwa kare na kare.

\VS{ⅩⅪ}Abana baane, erende inwe abanyene korwa ase emegwekano y’ogosasimwa.

\par }