\NormalFont\ShortTitle{OKOIRANERERA}

{\MT OKOIRANERERA KW’AMACHIIKO

\par }{\IMT Ogochaakera

\par }{\IP Egetabu eke nigo kebogoretie obosemia bwa Musa obwo aete Abaisraeli aase ense ya Moabu agwo ase batimokerete magega y’orogeendo orotambe korwa aase erooro gochia ense ya Kaanani. Ime y’obosemia obo, Musa akairanerera naende ase okobainyoria aria abateebetie ase amachiiko y’Omonene. Eke nakio gekogera egetabu eke kebwate erieta “Okoiranerera kwa Amachiiko.”

\par }{\IP Aiga Musa naorogetie amakora amanene ase ebiro biria biemiaka emerongo ene ase erooro. Boigo, ere Musa nigo okobakuurera Abaisraeli bamotunyane Omonene na kobwatia amachiiko aye. Ase ogochika kw’eritang’ani, Musa akairorera engencho yokomosasiima Omonene bweka, boigo ase okoiranerera amachiiko ande, akabaa amorokererio ye chingeencho chi’Obomenyo bwabo ase ense eria ye chiira. Musa boigo ase okobainyoria engencho ye chiira chi’ogotianania amo n’Omonene, ere akabamanyia engencho y’ogochiiranerera na kwerua gochikorera chiira echio. Yoshua agatenenigwa koba omorai bwa Abaisraeli kobwatia Musa. Magega y’ogoteera kwogotogia amo n’omoyega bwokoiraneria ing’a mbuya mono ase obwegenwa bwa Nyasae, ebisaku bia Abaisraeli bionsi bigasesenigwa ase obomo, erio Musa agakwa ase ense eria ya Moabu moocha y’orooche rwa Yorodani.

\par }{\IP Amorokererio amanene ase egetabu eke naria ing’a Omonene nigo agotooria na gosesenia abachoore baye abwo anchete. Nigo boigo bakoinyorigwa bagenderere komwancha na komoigwera Omonene erio ere agenderere boigo kobaa obogima na amasesenigwa.

\par }{\IOT Okobagwa kw’egetabu eke:

\par }{\IO Ogokwana kw’eritang’ani kwa Musa
{\IOR{1:1—4:49}}

\par }{\IO Ogokwana gwa kabere kwa Musa
{\IOR{5:1—26:19}}

\par }{\IOB a. Amachiiko aria ikomi
{\IOR{5:1—10:22}}

\par }{\IOB b. Amachiiko, na ogoteebereria, na ogokuurera
{\IOR{11:1—26:19}}

\par }{\IO Ogoteebereria kw’ogosoa Kaanani
{\IOR{27:1—28:68}}

\par }{\IO Okobwatana kw’Ogotianania gokoiranererigwa
{\IOR{29:1—30:20}}

\par }{\IO Amang’ana ’omoerio a Musa
{\IOR{31:1—33:29}}

\par }{\IO Ogokwa kwa Musa
{\IOR{34:1-12}}



\par }\ChapOne{Ⅰ}{\SH Obweng’e bw’Egetabu eke
\par }
{\PP \VerseOne{Ⅰ}Egetabu eke nigo kebwate amang’ana Musa akwanete n’Abaisraeli ekero barenge ase erooro, moocha y’orooche rwa Yorodani. Nigo barenge ase Ekerubo Ekiomo\FTNT{*}{{\FR Ⅰ:Ⅰ }{\FR{1:1
}}{\FK{Ekerubo Ekiomo:
}}{\FT{engencho yaye ase aomo ime ye enyancha embariri atari komera kende}}} kerigereretie Sufu, obogati bw’omochie o Parani ase ensemo eyemo, na emechie ya Tofeli na Labani, na Haseroti, na Disahabu ase ensemo ende.

\VS{Ⅱ}Nigo rore orogendo rwa amatuko ikomi na rimo korwa ase egetunwa kia Horebu goetera ase ense y’ebitunwa bia Edomu goika Kadeshi‐Barinea.

\VS{Ⅲ}Ase rituko rie ritang’ani ri’omotienyi o ikomi nomo, omwaka bw’emerongo ene, korwa barwete Misiri, Musa akabateebia amang’ana onsi ayi’Omonene amochiigete abateebie.

\VS{Ⅳ}\XREF{}{{\XO Ⅰ:Ⅳ }{\XO{1:4:
}}{\XT{Omob 21:21-35}}}Amang’ana aya nigo abeete ekero Omonene konya abuire Sihoni, omorwoti bw’Abaamori, oyio ogambete ase omochie o Hesiboni, amo n’omorwoti Ogi o Basani, oyio ogambete ase emechie ya Asitaroti na Edirei.

\VS{Ⅴ}Nigo yarenge ekero abanto barenge ase ense ya Moabu, moocha y’orooche rwa Yorodani, Musa agachaaka kworokereria na kwegeria amachiiko a Nyasae. Ogoteeba,

\VS{Ⅵ}Ekero twarenge ase egetunwa gia Sinai, Omonene, Nyasae oito, agakwana naintwe, agatoteebia, “Mwabereire aiga ase egetunwa eke ase egeka geisaine.

\VS{Ⅶ}Tagora ebigutu imoka mochaake orogeendo rwaino. Genda gochia ase ense y’ebitunwa y’Abaamori, na ase abanto b’echinse chietanaineo-gochia ase Ekerubo kia Jorodani, na ase ense y’ebitunwa, na ase ense omweya, na ase ense ere ang’e n’Enyancha Enene. Mogende ase ense y’ Abakaanani gochia ase egetunwa kia Lebanoni, na goikera ase orooche roria oronene rw’Eufarati.

\VS{Ⅷ}Eyio yonsi n’ense inche Omonene nariete eira koa chisokoro chiaino Aburaamu, na Isaka, na Yakobo, chisokoro chiaino, amo n’abanto b’ororeeria rwabo. Genda moyeire.”


\par }{\SH Musa ogochoora abagaambi
\par }
{\R (Okong’ 18:13-27)

\par }{\PP \VS{Ⅸ}Musa agakwana n’abanto, Ase engaki eria twarenge egetunwa gia Sinai nigo nabateebetie ng’a inche bweka tinkonyaara kobaraa.

\VS{Ⅹ}Omonene Nyasae oino, obamentekanirie mono, na bono inwe nigo more abange mono buna ching’enang’eni chia igoro.

\VS{Ⅺ}Tiga Omonene, Nyasae bw’echisokoro chiaino, abamentekanie ara elifu, mobe abange goetania buna more bono, naende abasesenie buna ariete eira.

\VS{Ⅻ}Korende naki ndakore inyare inche bweka kobogoria egurube enene y’okogaayana emechando yaino

\VS{ⅩⅢ}chora abanto abang’aini, abare abamanyi, abanto bamanyekanete buya korwa ase kera egesaku, na inche nimbabeeke babe abataang’ani baino.\XREF{}{{\XO Ⅰ:ⅩⅢ }{\XO{1:13
}}{\XT{Okong’ 18:21-22}}}

\VS{ⅩⅣ}Inwe nigo mwancheranete buna ayio namaya na buna moyakore.

\VS{ⅩⅤ}Ase ayio nkabeeka abanto baria abang’aini na bamanyekanete buya, abwo mwachorete korwa ase ebisaku biaino nkababeeka koba abaraai baino. Abande ase chilifu, na abande ase amagana, na abande ase emerongo etano, na abande ase ikomi. Naboigo nkababeeka abateneneri bande b’ebisaku biaino bionsi.


\par }{\PP \VS{ⅩⅥ}Ase engaki eria ngachiika abagaambi baino, nkabateebia: Motegerere ebiina bire ase egati y’Abaisraeli bamino. Monache ekiina kia boronge, keraabe ase egati y’omonto n’oyomwabo, gose ase egati yaye n’omomenyi omenyete bwoye.

\VS{ⅩⅦ}Timoba n’ogwanchereria komokonacha ebiina; mokore boronge, abe omonto omoke gose omonene. Timoiroka omonto onde bwensi, ekiagera okonacha mogokora nigo gokorwa ase Nyasae. Onye kiina kende gionsi kere egekong’u ase more, mokendetere, na inche ninkenache.

\VS{ⅩⅧ}Naboigo ase engaki eria nabachiigete igoro y’amang’ana onsi mogwenerete gokora.


\par }{\SH Abanto chirooti bagatomwa korwa ase Kadeshi‐Barinea
\par }
{\R (Omob 13:1-33)

\par }{\PP \VS{ⅩⅨ}Intwe togakora buna Omonene, Nyasae oito, atochiigete. Tokarua ase egetunwa gia Sinai, tokageenda, togaeta ase egati y’erooro enene ekwoboyia mono, eria mwarooche ase ense y’ebitunwa bia Abaamori; erio togaika Kadeshi‐Barinea.

\VS{ⅩⅩ}’Nkabateebia: Bono mwaikire ase ense y’ebitunwa y’Abaamori, eyi’Omonene, Nyasae oito, agochia gotoa.

\VS{ⅩⅪ}Rigereria, Omonene Nyasae oino, obaeire ense eria. Genda moyeire ebe eyaino, buna Omonene, Nyasae bw’echisokoro chiaino, abateebirie. Timoiroka, gose timokwa emioyo.


\par }{\PP \VS{ⅩⅫ}Erio inwe mwensi mogaacha ase ’nde, moganteebia: Totome abanto bagende koroota ense eria, erinde batorentere amang’ana buna ense eria ere, barore enchera togochia goetera, naende emechie eria togochia koira, buna ere.


\par }{\PP \VS{ⅩⅩⅢ}Amang’ana ayio akarorekana ase ’nde ng’a namaya, na inche ngachoora abanto ikomi na babere, oyomo korwa ase kera egesaku.

\VS{ⅩⅩⅣ}Abanto abwo bakageenda gochia ase ense eria y’ebitunwa, bagaika ase ense omweya y’Esikoli, bakaroota ense eria.

\VS{ⅩⅩⅤ}Bakanyora okwama gw’ense eria, bagakorenta ase tore, naende bagatorentera amang’ana aya barooche agwo ase ense eria, bagakwana: Ense eri’Omonene Nyasae oito, agochia gotoa nigo ere entobu mono.


\par }{\PP \VS{ⅩⅩⅥ}\XREF{}{{\XO Ⅰ:ⅩⅩⅥ }{\XO{1:26:
}}{\XT{Okoir 9:23; Abaibr 3:16}}}Korende timwanchete kogeenda ase ense eria, mokaanga koigwera ogochika Omonene Nyasae oino, abaete.

\VS{ⅩⅩⅦ}Mokemurungania ekero mwamenyete ase chiema chiaino, mogateeba: Omonene nigo atogeechete, nakio kiagerete agatorusia korwa ase ense ya Misiri, erinde atobeeke ase amaboko ya Abaamori, nabarabwo batoite na gotosiria.


\par }{\PP \VS{ⅩⅩⅧ}Nase ki toragende aroro? Abaminto batwoboirie, ekiagera bateebire ng’a abanto bare ase ense eria n’abanene naende n’abatambe gotobua. Emechie yabo n’emenene, naende nigo egiteire chindwaki chigete igoro. Naende ntwarora amamonto aroro.


\par }{\PP \VS{ⅩⅩⅨ}Korende nkabateebia: Timoiroka abanto baria.

\VS{ⅩⅩⅩ}Omonene Nyasae oino, oria okobaraa, nere orabarwanere esegi buna mwarooche ay’abakorerete ekero mwarenge Misiri,

\VS{ⅩⅩⅪ}\XREF{}{{\XO Ⅰ:ⅩⅩⅪ }{\XO{1:31:
}}{\XT{Ogok 13:18}}}naende ekero mwarenge ase erooro. ’Mwarooche buna abaraaete, na ase chinchera chionsi echio mwaetete goika mogaika aase aa: ere nigo ababogoretie buna omonto akobogoria omwana oye.

\VS{ⅩⅩⅫ}\XREF{}{{\XO Ⅰ:ⅩⅩⅫ }{\XO{1:32:
}}{\XT{Abaibr 3:19}}}Korende nonya okorete ayio onsi, timwegenete Omonene,

\VS{ⅩⅩⅩⅢ}nonya oyorenge kobatang’ana botambe na kobarigeria aase mware gochia gotoora. Ase obotuko nigo arenge kobaraa n’omorero, na ase omobaso obaraa ne riire, koborokia aase mware goetera.


\par }{\SH Omonene okoa Abaisraeli egesusuro
\par }
{\R (Omob 14:20-35)

\par }{\PP \VS{ⅩⅩⅩⅣ}\XREF{}{{\XO Ⅰ:ⅩⅩⅩⅣ }{\XO{1:34:
}}{\XT{Abaibr 3:18}}}Omonene akaigwa okwemurungania kwaino, akaba n’endamwamu, agatiana na goteeba:

\VS{ⅩⅩⅩⅤ}Ekeene, onde tari ase abanto b’ekegori eke ekebe oraike ase ense eria entobu narierete chisokoro chiaino eira ng’a nimbayee,

\VS{ⅩⅩⅩⅥ}otatiga Kalebu mosinto o Yefune. Ere nasoe ense eria. Ere obeire omwegenwa ase inde nimoyee ere na ororeeria rw’aye, ense eyio arotire.

\VS{ⅩⅩⅩⅦ}Ase engencho yaino Omonene nigo abeete n’endamwamu ase inde agateeba “Nonya naye Musa tokonyaara gosoa ase ense eria.”

\VS{ⅩⅩⅩⅧ}Korende Yoshua, mosinto o Nuni, omokonyi oo, nere orasoe aroro. Mobeeke chinguru, omoremie, ekiagera nere oraraae Abaisraeli bagende koira ense eria.


\par }{\PP \VS{ⅩⅩⅩⅨ}Naende Omonene agatoteebia twensi: Abana baino abake abwo mwateebete ng’a ’nabooswe, abwo ase rituko ria reero bataramanya ayaare amabe gose amaya, nabwo baraike ase ense eria, inche nimbayee ebe eyabo.

\VS{ⅩⅬ}Korende inwe onchoka, mogende gochia ase erooro, gochia ase enchera ekogeenda ase omosomo bwa Akaba.


\par }{\PP \VS{ⅩⅬⅠ}Erio mokang’iraneria moganteebia: Musa twakorire ebibe ase Omonene, korende bono ’nkogeenda tore korwana esegi buna Omonene Nyasae oito, atochiigete. Kera omonto ase more akabogoria ebirwanero biaye bi’eseegi, akarengereria ng’a namang’ana amagusu kogeenda koira ense eria y’ebitunwa.


\par }{\PP \VS{ⅩⅬⅡ}Omonene aganteebia: Bakanie, obateebie ng’a tibaabaisa kogeenda korwana esegi, ekiagera inche Omonene tindi amo nabarabwo. Kobaragende nigo bagochia kobugwa n’ababisa baabo.

\VS{ⅩⅬⅢ}’Nkabateebia amang’ana ayi’Omonene akwanete, korende mokaanga koigwera, mogasaria amang’ana Omonene abachiigete, mokageenda n’obomwenu\FTNT{†}{{\FR Ⅰ:ⅩⅬⅢ }{\FR{1:43
}}{\FK{obomwenu:
}}{\FT{nakwo ogoteeba, oboenenu.
}}} ase ense eria y’ebitunwa.

\VS{ⅩⅬⅣ}Abaamori abamenyete ase ense eria bagaacha bakabaumokera buna chinchoke. Bakabaseria goika Horima erio bakababua agwo ase ense y’ebitunwa ya Edomu.

\VS{ⅩⅬⅤ}Erio inwe, mokarera ase Omonene abakoonye, korende Omonene taigwete ekerero kiaino gose tabategererete.


\par }{\SH Emiaka Abaisraeli bamenyete ase erooro
\par }
{\PP \VS{ⅩⅬⅥ}Ekio gekagera mokabeera agwo Kadeshi ase amatuko amaange.




\par }\Chap{Ⅱ}{\PP \VerseOne{Ⅰ}\XREF{}{{\XO Ⅱ:Ⅰ }{\XO{2:1:
}}{\XT{Omob 21:4}}}Omoerio tokaonchoka, tokageenda gochia ase erooro goetera ase enchera egochia ase omosomo bwa Akaba, buna Omonene konya anteebiire. Ase amatuko amaange, tokaba tokonakoong’anyaong’anya ase ense y’ebitunwa bia Edomu.


\par }{\PP \VS{Ⅱ}Eri’Omonene agakwana nainche, aganteebia:

\VS{Ⅲ}Mwabeire mokona koong’anya-ong’anya\FTNT{*}{{\FR Ⅱ:Ⅲ }{\FR{2:3
}}{\FK{koong’anya-ong’anya:
}}{\FT{engencho yaye koonchokana na gosiongororokana aase ase ebiro ebinge}}} ase ense eye y’ebitunwa ase engaki entambe eisaine; bono onchoka mogende gochia ensemo ya Sugusu.

\VS{Ⅳ}\XREF{}{{\XO Ⅱ:Ⅳ }{\XO{2:4:
}}{\XT{Omoch 36:8}}}Naende aganteebia: Bachiike abanto, obateebie ng’a ’mbare ang’e goeta ase orogongo rw’ abanto bamwabo, abanto b’ororeeria rwa Esau, abwo bamenyete Edomu. Barabwo nigo barabairoke. Ase ayio mwerende mono,

\VS{Ⅴ}timobaisa korwana nabarabwo, ekiagera tinkobaa inwe ense yabo nonya n’enseemo enke eisaine egesanyi gi’okogoro, ekiagera naeire abanto b’ororeeria rw’Esau ense y’ebitunwa ya Edomu ebe eyaabo.

\VS{Ⅵ}Nigo moragore endagera n’amache korwa ase bare.


\par }{\PP \VS{Ⅶ}Inyora buna Omonene Nyasae oino, abasesenirie ase emeremo yaino yonsi mwabeire mogokora. Nigo abeire obarendete ase orogeendo rwaino ase erooro eye enene ase emiaka eye emerongo ene. Omonene Nyasae oino, obeire amo nainwe, na inwe timwaremeretwe na gento kende.


\par }{\PP \VS{Ⅷ}Erio tokaimoka, tokagenderera, togatiga enchera ekogenda ase emechie ya Elati, na Esioni‐Geberi gochia ase ekerubo Ekiomo, erio tokaonchoka, tokageenda gochia ase erooro ya Moabu.


\par }{\PP \VS{Ⅸ}\XREF{}{{\XO Ⅱ:Ⅸ }{\XO{2:9:
}}{\XT{Omoch 19:37}}}Omonene aganteebia: Timobaisa gochegia abanto ba Moabu abanto b’ororeeria rwa Loti, gose korwana na barabwo Nabaeire omochie o Ari tinkobaa inwe ensemo ende yonsi y’ense yabo ebe eyaino.


\par }{\PP \VS{Ⅹ}(Amamonto are korokwa Abaemi nabwo bamenyete agwo Ari. Abanto abwo nigo barenge abanene, bareng’aine na Abanaki abwo nabarabwo barenge amamonto.

\VS{Ⅺ}Na buna Abanaki abwo nigo barenge korokwa Abarefai, korende Abamoabu nigo barenge kobaroka Abaemi.

\VS{Ⅻ}Abahori nigo bakamenyire Edomu, korende abanto b’ororeeria rw’Esau bakabaseeria na gosaria ense yabo, bakamenya ase ense eria ribagaa riabo. Bagakora buna Abaisraeli bakorete ase ense eri’Omonene abaete ebe eyaabo.)


\par }{\PP \VS{ⅩⅢ}“Naende Omonene agatoteebia: Bono imoka, mogende mwamboke gochia ng’umbu y’akarooche ga Seredi. Erio tokageenda, tokaamboka akarooche akwo.

\VS{ⅩⅣ}\XREF{}{{\XO Ⅱ:ⅩⅣ }{\XO{2:14:
}}{\XT{Omob 14:28-35}}}Korwa engaki twarwete Kadeshi‐Barinea goika ekero twambogete akarooche ga Seredi nigo yarenge emiaka emerongo etato, na etano na etato (38). Abanto bonsi b’ekegori keria, abamanyete korwana esegi, bagakwa bakaera, buna Omonene konya atianire.

\VS{ⅩⅤ}Omonene nigo agendererete koamererania nabarabwo, goika bonsi bagasira kegima.


\par }{\PP \VS{ⅩⅥ}“Ekero abarwani bonsi b’esegi konya bakuure,

\VS{ⅩⅦ}Omonene aganteebia:

\VS{ⅩⅧ}Reero moetere orobebe rwa Moabu ase enchera ya Ari.

\VS{ⅩⅨ}\XREF{}{{\XO Ⅱ:ⅩⅨ }{\XO{2:19:
}}{\XT{Omoch 19:38}}}Ekero moraike ang’e n’ense y’Abaamoni, abanto b’ororeeria rwa Loti, timobaisa kobachegia gose kobarwania esegi, ekiagera tinkobaa inwe nonya n’enseemo eyemo y’orogongo orwo nabaeire barabwo.”


\par }{\PP \VS{ⅩⅩ}(Orogongo orwo nigo naende rwamanyekanete buna ense y’Abarefai. Erieta ri’abanto abwo bamenyeteo agwo kare, korende Abaamoni bakabaroka Abasamusumi.

\VS{ⅩⅪ}Abanto aba nigo barenge abanene naende abatambe buna Abanaki; boigo nigo barenge abange. Korende Omonene akabasiria, na Abaamoni bakaba bakomenya ase ense eria ribaga riabo.

\VS{ⅩⅫ}Naboigo Omonene akorerete abanto b’ororeeria rw’Esau, baria bamenyete ase ense y’ebitunwa ya Edomu. Agaita Abahori, na Abaesau bakaba bakomenya ase ense eria ribaga riabo, nao bamenyete goika reero iga.

\VS{ⅩⅩⅢ}Abaavi nigo bamenyete agwo ase Emechie yarenge ensemo ase enyancha ya Mediterania goika Gaza. Abakafitori korwa ase egesinga gia Kaptori bagaita Abaavi bakaba bakomenya ase ense eria ribaga riabo.)


\par }{\PP \VS{ⅩⅩⅣ}“Naende Omonene agateeba: Imoka, mochaake orogeendo rwaino, mwamboke orooche rw’Arinoni. Naama! Nabeekire ase amaboko aino Sihoni Omoamori, omorwoti o Hesiboni, amo n’ense yaye. Ase igo, mochaake komorwania esegi, moire ense yaye.

\VS{ⅩⅩⅤ}Reero ninchaake kogosa abanto bonsi bare inse y’erioba, erinde baabairoke na koboboa ekero bakoigwa chinkuma chiaino, nabatengechigwe n’omoondoko.


\par }{\SH Abaisraeli bakobua omorwoti Sihoni
\par }
{\R (Omob 21:21-30)

\par }{\PP \VS{ⅩⅩⅥ}“Erio ngatoma abanto korwa ase erooro ya Kedemoti, bakageenda ase Sihoni, omorwoti o Hesiboni, nkamotomera amang’ana y’omorembe, ngateeba:

\VS{ⅩⅩⅦ}Koranche onyanchere ng’etere ase ense yao. Nigo ndaete ase enchera enene yoka; tinkogobera aande.

\VS{ⅩⅩⅧ}Nong’oonerie endagera indie na amaache inywe, nainche ninkoe chitaabu. Aye ing’a ribaga ng’ete n’amagoro ase ense yao.

\VS{ⅩⅩⅨ}Buna abanto b’ororeeria rw’Esau, abamenyete Edomu, na Abamoabu, abamenyete Ari, bankorerete, naye onkorere boigo, goika imbe nambokire orooche rwa Yorodani, na nasoire ase ense eri’Omonene Nyasae oito, agochia gotoa.


\par }{\PP \VS{ⅩⅩⅩ}“Korende Sihoni, omorwoti o Hesiboni, akaanga, tatoa ribaga toete ase ense yaye Omonene Nyasae oino. Nigo akong’etie enkoro yaye ekaba ey’ogotaigwera, akamobeka ase amaboko aino, na inwe mokamobua na mokaira ense yaye, eyio tobwate goika rero iga.


\par }{\PP \VS{ⅩⅩⅪ}“Omonene aganteebia: Rora, nachaakire kobeeka Sihoni amo n’ense yaye ase amaboko aino. Ase ayio, chaaka koira ense yaye ebe eyaino.

\VS{ⅩⅩⅫ}Erio Sihoni amo n’abanto baye bonsi bagaacha gotorwania esegi, ekero twarenge ase omochie o Yahasi,

\VS{ⅩⅩⅩⅢ}korende Omonene Nyasae oito, akamobeka ase amaboko aito, ere amo n’abamura baye, na abanto baye bonsi, na intwe tokabaita.

\VS{ⅩⅩⅩⅣ}Ase engaki eria tokabwata emechie yaye yonsi, tokayesaria, togaita abasacha, n’abakuungu, na abana, titwatigaretie monto ore moyo, nonya n’oyomo.

\VS{ⅩⅩⅩⅤ}Togoosa chitugo chiabo, na gosakora ebinto biarenge ase emechie eyio bikaba ebiaito.

\VS{ⅩⅩⅩⅥ}Korwa Aroeri, omochie oria ore ase engegu y’orooche rw’Arinoni, goika Gileadi, amo n’omochie ore ase rikura, omochie onde torenge ne chindwaki chinkong’u totanyaarete gotagora. Omonene Nyasae oito, nigo abegete emechie yonsi ase amaboko aito.

\VS{ⅩⅩⅩⅦ}Korende titwaigete ang’e ase ense y’Abaamoni, gose ase chingegu chi’orooche rwa Yaboki, na emechie y’ense y’ebitunwa, na aande onsi ase Omonene Nyasae oito, atokanetie titogeendao.




\par }\Chap{Ⅲ}{\SH Abaisraeli bakobua omorwoti Ogi
\par }
{\R (Omob 21:31-35)

\par }{\PP \VerseOne{Ⅰ}“Magega y’ayio tokaonchoka, togatiira gochia sugusu gochia ase orogongo rwa Basani. Ogi, omorwoti o Basani, amo n’abanto baye bonsi, bagaacha gotorwania esegi agwo ase omochie o Edirei.

\VS{Ⅱ}Korende Omonene aganteebia: Tobaisa komoiroka, ekiagera ere amo n’abanto baye bonsi nababeekire ase amaboko ao, boigo nakoeire ense yaye. Nomokore buna gwakorete Sihoni, omorwoti bw’Abaamori, oria orenge kogaamba agwo Hesiboni.


\par }{\PP \VS{Ⅲ}“Ase ayio Omonene akabeeka omorwoti Ogi, amo n’abanto baye bonsi, ase amaboko aito, erio tokabaita bonsi pi, nonya n’oyomo tatigara ore moyo.

\VS{Ⅳ}Boigo tokaira emechie yaye yonsi ase engaki eria. Titwatigete nonya n’omochie oyomo totairete. Emechie yonsi twairete nigo yarenge emerongo etano nomo, tokaira orogongo rwonsi rw’Arigobu, ase Ogi, Omorwoti o Basani, arenge kogaamba.

\VS{Ⅴ}Emechie eyio yonsi nigo yagiteire chindwaki chintambe gochia igoro, na ebiita biarenge gosiekwa n’emekorogoto; naboigo ebichie ebinge mbiarengeo bitagiteire chindwaki.

\VS{Ⅵ}Togasaria emechie eyio yonsi, togaita abanto bonsi, abasacha n’abakuungu, na abana, buna twakorete ase emechie ya Sihoni, omorwoti o Hesiboni.

\VS{Ⅶ}Tokaira chitugo chionsi na gosakora ebinto biarenge ase emechie eyio bikaba ebiaito.


\par }{\PP \VS{Ⅷ}“Ase engaki eria tokaira ense y’abarwoti baria babere b’Abaamori, ense yarenge moocha y’orooche rwa Yorodani, gochaakera orooche rw’Arinoni goikera egetunwa kia Herimoni.

\VS{Ⅸ}(Abanto ba Sidoni nigo bakoroka egetunwa kia Herimoni Sirioni, na Abaamori nigo bagokeroka Seniri.)

\VS{Ⅹ}Tokaira orogongo rwonsi orwo rwarenge inse y’omorwoti Ogi o Basani: emechie yonsi yarenge ase ense eraire eimokererete igoro na Gileadi yonsi, na Basani yonsi, goikera Saleka na Edirei.”


\par }{\PP \VS{Ⅺ}(Ogi, omorwoti o Basani, nere orenge oyobwomoerio ase Abarefai. Esanduki yaye y’ogotindekerwa eyaroiseirie ebioma, nigo yarenge chimita inye ase obotambe boigo n’echimita ibere ase obogare koreng’ana nokorenga kwa boronge. Nao ere agwo Raba, omochie bw’Abaamoni.)


\par }{\SH Ebisaku biamenyete Moocha ya Yorodani
\par }
{\R (Omob 32:1-42)

\par }{\PP \VS{Ⅻ}“Ekero twairete ense eria ekaba eyaito, ’nkaa abanto b’egesaku kia Rubeni, na ekia Gadi, orogongo roria rogochaakera ase omochie bw’Aroeri, rore ang’e norooche rw’Arinoni amo n’ekeng’ese gi’ense y’ebitunwa ya Gileadi, na emechie yarengeo.

\VS{ⅩⅢ}Nkaa ekeng’ese ki’egesaku kia Manase ensemo yatigarete ase ense ya Gileadi, amo na Basani yonsi, eyio yarenge obogaambi bwa Ogi. Orwo narwo orogongo rwonsi rw’Arigobu.”

\par }{\PP (Basani yonsi nigo yarenge korokwa ense ya Refaimu.

\VS{ⅩⅣ}Yairi, omonto bw’ororeeria rwa Manase, akaira orogongo rwonsi rw’Arigobu, narwo Basani, goika orogongo rw’Abagesuri na Abamaaka. Akaroka emechie yarengeo ase erieta riaye, Emechie ya Yairi, nabo ekorokwa goika reero iga.)


\par }{\PP \VS{ⅩⅤ}“Nkaa abanto b’eamate ya Makiri, orogongo rwa Gileadi,

\VS{ⅩⅥ}na abanto b’egesaku kia Rubeni na ab’egesaku kia Gadi ’nkabaa orogongo gochakera Gileadi goikera orooche rw’Arinoni. Egati‐gati y’orooche orwo ekaba orobebe rwabo rw’enseemo ya Irianyi, na orooche rwa Yaboki rokaba orobebe rwabo sugusu, orwarenge orobebe rw’Abaamoni.

\VS{ⅩⅦ}Bakanyora orogongo rwe rikura ria Yorodani. Orwo rokaba orobebe rwabo rwa bosongo, korwa ase enyancha ya Kinereti,\FTNT{*}{{\FR Ⅲ:ⅩⅦ }{\FR{3:17
}}{\FK{Enyancha ya Kinereti:
}}{\FT{nero Enyancha ya Kinereti}}} ensemo ya sugusu, goika ase orogongo rwe nyacha y’omoonyo, ensemo ya Irianyi inse y’ebitirimboko bia Pisiga, ensemo ya moocha.


\par }{\PP \VS{ⅩⅧ}\XREF{}{{\XO Ⅲ:ⅩⅧ }{\XO{3:18:
}}{\XT{Yosh 1:12-15}}}“Ase engaki eria inche ’nkabachiika, nkabateebia: Omonene Nyasae oino, obaeire ense eye, ebe eyaino. Ase ayio abarwani baino bonsi, baria bare chituoni, baimokie ebirwanero biabo bi’eseegi, bagende bamboke gochia ng’umbu ya Yorodani, batang’anere Abaisraeli bamwabo.


\par }{\PP \VS{ⅩⅨ}“Korende abakungu baino n’abana, barabwo batigare amo ne’chitugo chiaino ase emechie eyio nabaeire. (Nimanyete ng’a nigo mobwate chitugo chinyinge.)

\VS{ⅩⅩ}Mokonye Abaisraeli bamino goika banyore ense eri’Omonene, arabae ng’umbu ya Yorodani na goika Omonene abae barabwo omorembe buna abaete inwe iga. Nyuma yayio ’namoirane gocha ase ense eye nabaeire inwe.


\par }{\PP \VS{ⅩⅪ}“Ase ekero keria ’ngachiika Yoshua, ’nkamoteebia: ’Nkwarooche amang’ana onsi ay’Omonene, Nyasae oino, akorerete abarwoti baria babere Sihoni na Ogi; Naboigo arakorere kera oyomo ase ense oraabe kogosoa.

\VS{ⅩⅫ}Timobaisa kobairoka, ekiagera Omonene Nyasae oino, nere orabarwanere esegi.


\par }{\SH Musa ogotangwa gosoa Kaanani
\par }
{\PP \VS{ⅩⅩⅢ}\XREF{}{{\XO Ⅲ:ⅩⅩⅢ }{\XO{3:23:
}}{\XT{Omob 27:12-14; Okoir 32:48-52}}}“Ase engaki eria ’ngasaba mono,

\VS{ⅩⅩⅣ}Aye Omonene, bono kwanyorokirie inche, omosomba oo, omochakano bwoka bw’obonene bwao, n’okoboko kwao gwechinguru. Enyasae ende teri, igoro gose ase ense, eranyaare gokora emeremo emenene na eyechinguru buna ey’ogokora aye.

\VS{ⅩⅩⅤ}Nagosabire, koranche aye Omonene ong’e ribaga nyamboke gochia ng’umbu ya Yorodani, indore ense eria engiya y’ebitunwa amo na Lebanoni.


\par }{\PP \VS{ⅩⅩⅥ}“Korende ase engencho yaino inwe Omonene akaba n’endamwamu ase ’nde tanchete koigwa okoboria kwane. Korende aganteebia: Ayio aisanire! Tobaisa gokwana nainche gento kende igoro ye ring’ana erio.

\VS{ⅩⅩⅦ}Tiira gochia igoro ase egentunwa gia Pisiga, otenene ase egechuuria kiaye, oimokie amaiso ao, origererie gochia ensemo ya bosongo, na sugusu, na Irianyi, na moocha, origererie buya ense eria orarore, ekiagera tokonyaara kwamboka ng’umbu ya Yorodani.

\VS{ⅩⅩⅧ}Tebereria Yoshua, omoremie na omobeeke chinguru, ekiagera nere oraraae abanto aba, abaambokie ng’umbu, ense eyio orarore.


\par }{\PP \VS{ⅩⅩⅨ}“Ase ayio tokabeera ase rikura riarochie omochie o Beti‐Peori.”




\par }\Chap{Ⅳ}{\SH Musa ogosorora Abaisraeli babe abaigweri
\par }
{\PP \VerseOne{Ⅰ}Naende Musa agakwana, “Inwe Abaisraeli, bono igwera amachiiko na emeroberio ’nkoborokereria, moyakore, erio nario moraabe moyo, erinde mogende moire ense eria, Omonene, Nyasae bw’echisokoro chiaino, agochia kobaa.

\VS{Ⅱ}\XREF{}{{\XO Ⅳ:Ⅱ }{\XO{4:2:
}}{\XT{Okom 22:18,19}}}Timomenta ring’ana rinde rionsi ase aria nabachiikire, gose timorusia gento aroro. Mobwate amachiiko y’Omonene, Nyasae oino, ayio inche nabaeire.

\VS{Ⅲ}\XREF{}{{\XO Ⅳ:Ⅲ }{\XO{4:3:
}}{\XT{Omob 25:1-9}}}Inwe abanyene mwarooche ari’Omonene akorerete Baali‐Peori; abanto baria bonsi basasiimete Baali‐Peori, akabasiria korwa ase egati yaino.

\VS{Ⅳ}Korende inwe abamwabete abegenwa ase Omonene Nyasae oino, kera oyomo oino moy’are goika reero iga.


\par }{\PP \VS{Ⅴ}“Naama! Inche naborokereirie amachiiko na emeroberio, buna Omonene Nyasae one, anchiigete, erinde inwe moyaigwere ase ense eria mokogeenda koira ebe eyaino.

\VS{Ⅵ}Moyabwate na koyaigwera, ekiagera ayio naro araorokererie abanto b’ebisaku binde ng’a ’more n’obong’aini. Barabwo kobaraigwe amachiiko aya onsi mbateebe: Ekeene, abanto b’egesaku eke ekenene nigo bare abamanyi naende nabang’aini!


\par }{\PP \VS{Ⅶ}“Inee! ’Mbanto ba gesaku ki ekenene babwate enyasae ere ang’e nabarabwo buna Omonene Nyasae oito, are ang’e naintwe? Nigo agotoigwa kero kende gionsi tokomorangeria atokoonye.

\VS{Ⅷ}Naende mbanto ba gesaku ki ekenene babwate amachiiko amaronge na emeroberio emeronge, buna amachiiko aya onsi inche naborokereirie reero?

\VS{Ⅸ}Mwerende! Morende chinkoro chiaino, erinde timobaisa kweba ayamwarorire n’amaiso aino, gose koyatiga arue ase chinkoro chiaino ase amatuko onsi more moyo. Boigo moyorokererie abana baino na abaachokoro baino,

\VS{Ⅹ}erinde bamanye ayakoregete ase rituko riria mwatenenete ase obosio bw’Omonene Nyasae oino, agwo Horebu, ekero Omonene akwanete nainche, aganteebia: Sangereria abanto bonsi amo, na inche mbateebie amang’ana, erinde beorokererie konyiroka ase amatuko onsi barabe bare moyo ase ense, nabarabwo baborokererie abana babo boigo.


\par }{\PP \VS{Ⅺ}\XREF{}{{\XO Ⅳ:Ⅺ }{\XO{4:11:
}}{\XT{Okong’ 19:16-18; Abaibr 12:18,19}}}“Inwe nigo mwachete ang’e, mogatenena ase egetunwa keria mbarabare, ekero kiagendererete gwoka omorero oria ochongororogete gochia igoro obwate erioki rimwamu ti, na amare, n’omosunte omonene.

\VS{Ⅻ}Eri’Omonene agakwana nainwe korwa ase omorero oria ime, mokaigwa amang’ana aye, korende timwarooche ekieni kiaye. Nigo mwaigwete eriogi rioka.

\VS{ⅩⅢ}\XREF{}{{\XO Ⅳ:ⅩⅢ }{\XO{4:13:
}}{\XT{Okong’ 31:18; 34:28; Okoir 9:10}}}Omonene akaborokereria okobwatana kwaye kw’ogotianania, akabachiika mokobwate; okwo nakwo amachiiko aye ikomi. Akayariika ase chibao ibere chi’amagena.

\VS{ⅩⅣ}\XREF{}{{\XO Ⅳ:ⅩⅣ }{\XO{4:14:
}}{\XT{Okong’ 21:1}}}Aroro agwo Omonene aganchiika ng’a imborokererie amachiiko ayio, na emeroberio echiikire, erinde monyaare koyaigwera ase ense eria mokogeenda koira.


\par }{\SH Ogokuurera kw’ogotasasiima emegwekano y’ogosasiimwa
\par }
{\PP \VS{ⅩⅤ}“Ekero Omonene akwanete nainwe korwa ase omorero ime agwo Horebu, timwarooche ekieni kiaye. Ase ayio moigwere na kwerenda,

\VS{ⅩⅥ}\XREF{}{{\XO Ⅳ:ⅩⅥ }{\XO{4:16:
}}{\XT{Okong’ 20:4; Abal 26:1; Okoir 5:8; 27:15}}}timobaisa gokora ebibe na gwesaria ase okoroisia omogwekano bw’ogosasiimwa, omogwekano onde bwensi ogwekaine omonto, omosacha gose omokungu,

\VS{ⅩⅦ}\XREF{}{{\XO Ⅳ:ⅩⅦ }{\XO{4:17:
}}{\XT{Abar 1:23}}}gose omogwekano ogwekaine eng’iti ende yonsi ere ase ense, gose oyo bw’enyoni ebwate chimbaaba ekoiruruka igoro,

\VS{ⅩⅧ}gose oyo bw’eng’iti ekwagura ase riroba, gose oyo bw’enswe ende yonsi ere ime ase amaache inse y’ense.

\VS{ⅩⅨ}Ekero okorigereria gochia igoro, gokorora ebinto bitongire bireo buna risase, na omotienyi, ne ching’enang’eni, omoganda oyio bwonsi, tobaisa gotiga Omonene, erinde osasiime na gokorera ebinto ebio, ekiagera Omonene, Nyasae oo, obirure ase ebisaku bionsi bire inse y’erioba.

\VS{ⅩⅩ}\XREF{}{{\XO Ⅳ:ⅩⅩ }{\XO{4:20:
}}{\XT{Okong’ 19:5; Okoir 7:6; 14:2; 26:18; Tito 2:14; 1 Petr 2:9}}}Korende inwe Omonene obarusirie ase eriiko ri’ebioma rigosamba, nario Misiri, erinde mobe abanto baye ere omonyene buna more goika reero iga.

\VS{ⅩⅪ}\XREF{}{{\XO Ⅳ:ⅩⅪ }{\XO{4:21:
}}{\XT{Omob 20:12}}}Kobua ayio Omonene nigo abeete ase engencho yaino, agatiana ng’a inche tinkonyaara kwamboka orooche rwa Yorodani, na kogeenda ase ense eria engiy’Omonene Nyasae oino, agochia kobaa, ebe omwando oino.

\VS{ⅩⅫ}Inche goika ’nkwere aiga ase orogongo oro: ting’eiri ribaga kwamboka Yorodani, korende ninwe moramboke, erinde moire ense eria engiya.

\VS{ⅩⅩⅢ}Moigwere na kwerenda, timobaisa kweba okobwatana kw’ogotianania, okw’Omonene Nyasae oino, akorete nainwe; timobaisa koroisia omogwekano onde bwensi mogosasiima. Omonene Nyasae oino, obakanirie ayio.

\VS{ⅩⅩⅣ}\XREF{}{{\XO Ⅳ:ⅩⅩⅣ }{\XO{4:24:
}}{\XT{Abaibr 12:29}}}Omonene Nyasae oino, nigo are omorero ogosamba na gosiria; ere nere Nyasae bwe risemi.


\par }{\PP \VS{ⅩⅩⅤ}“Komogochia koibora abana na abaachokoro, naende komenya amatuko amaange ase ense eyio; timokora ebibe na gwesaria ase okoroisia omogwekano onde bwensi mogosasiima gose gokora amabe ase obosio bw’Omonene Nyasae oino. Moise gokora ayio, rirorio nigo moramogeechie abe n’endamwamu ase more.

\VS{ⅩⅩⅥ}Onye timokoigwera, inche ’nkorangeria inde igoro na ense chibe birori ase more reero ng’a, goika mosire kegima ase obwango. Timokomenya amatuko amaange ase ense eyio mogochia koira, ekero moramboke Yorodani.

\VS{ⅩⅩⅦ}\XREF{}{{\XO Ⅳ:ⅩⅩⅦ }{\XO{4:27:
}}{\XT{Okoir 28:36}}}Omonene nabasiarere ase egati y’ abanto b’ebisaku binde, nainwe abamoratigare n’abake ase omobaro, namomenye ase egati y’ abanto baria ase Omonene arabaire.

\VS{ⅩⅩⅧ}Agwo ase morasiarerwe gochia, ’namobe mogosasiima chinyasae chiroisirie korwa ase emete na amagena, emeremo y’amaboko a Mwanyabaanto, echio chitari korora, gose koigwa, gose koragera, gose konyonka.

\VS{ⅩⅩⅨ}\XREF{}{{\XO Ⅳ:ⅩⅩⅨ }{\XO{4:29:
}}{\XT{Yer 29:13}}}Korende aroro agwo, komorarigie Omonene Nyasae oino, ne chinkoro chiaino chionsi, na emioyo yaino yonsi, inamomonyoore.

\VS{ⅩⅩⅩ}Ekero moraabe n’emechando, na ayio onsi arabanyoore ase amatuko agochia goocha, imomoiranere Omonene Nyasae oino, naende moigwere eriogi riaye.

\VS{ⅩⅩⅪ}Omonene Nyasae oino, takobatiga, ekiagera ere n’oyo bw’amaabera. Takobasiria, gose takweba okobwatana kwaye kw’ogotianania akorete ne’chisokoro chiaino.


\par }{\PP \VS{ⅩⅩⅫ}“Bono booria, momanye korwa ase amatuko a kare, amatuko ayio arengeo ekero konya motaraiborwa, korwa rituko riria Nyasae atongete Mwanyabaanto ase ense, naende moboorie momanye korwa ase ensemo eyemo y’ense goikera ensemo ende, gose amang’ana agwekaine buna aya ana koba, gose koigugwa.

\VS{ⅩⅩⅩⅢ}Inee! Abanto bande bana koigwa Nyasae ogokwana korwa ase egati‐gati y’omorero buna inwe mwaiguure, naende mogendererete koba moyo?

\VS{ⅩⅩⅩⅣ}Gose enyasae ende kero kende gionsi yana korenta egesaku kende korwa ase egati y’ebisaku binde, erinde agekore kebe abanto baye omonyene, buna Omonene Nyasae oino, abakorerete inwe agwo Misiri? Ase amaiso aino nigo arentete amateemwa, na ebikone, na amakumia, na esegi, na ase okoboko kore ne chinguru koramboire akarenta okoondokia okonene.

\VS{ⅩⅩⅩⅤ}\XREF{}{{\XO Ⅳ:ⅩⅩⅩⅤ }{\XO{4:35:
}}{\XT{Mar 12:32}}}Omonene nigo aborogetie ayio, erinde momanye ng’a Omonene nere Nyasae; onde tari otatiga ere bweka.

\VS{ⅩⅩⅩⅥ}Akabakora mokaigwa eriogi riaye riarwete igoro, erinde anyare koborokereria; na ase ense akaborokia omorero omonene, nainwe mokaigwa amang’ana aye korwa ase egati‐gati y’omorero oria.

\VS{ⅩⅩⅩⅦ}Agancha chisokoro chiaino, na ase engencho eyio akabachoora inwe, ororeeria rwabo, mobe ribaga riabo, na ere omonyene akabang’anyia korwa Misiri ase okobua kwaye okonene.

\VS{ⅩⅩⅩⅧ}Korwa bosio bwaino akabiseeria ebisaku biarenge ebinene, naende biarenge ne chinguru kobabua; akabarenta ase ense yabo, nainwe mokayeira ekaba omwando oino, naboigo ere nonya ngoika reero iga.

\VS{ⅩⅩⅩⅨ}Ase ayio manya rituko ria reero, morengererie mono ng’a, Omonene nere Nyasae o igoro na ense; naende onde tari otatiga ere bweka.

\VS{ⅩⅬ}Inwe goika morende emeroberio yaye echiikire n’amachiiko aye, ayio inche nkobaa rituko ria reero, erio nario er’abe buya ase more, naboigo nase abana baino, naende amatuko aino nabe amaange ase ense eri’Omonene Nyasae oino, agochia kobaa ebe eyaino kogenderera.”


\par }{\SH Emechie y’obotamero moocha ya Yorodani
\par }
{\PP \VS{ⅩⅬⅠ}\XREF{}{{\XO Ⅳ:ⅩⅬⅠ }{\XO{4:41:
}}{\XT{Yosh 20:8,9}}}Erio Musa agachoora emechie etato agwo moocha ya Yorodani.

\VS{ⅩⅬⅡ}Emechie eyio nero omoiti aranyare gotamera, ere oy’oraite omonto omwabo mosiabano, gose oyio atabwati obobisa nere. Omonto oria karatamere oyomo bw’emechie eyio nigo aratigwe abe moyo.

\VS{ⅩⅬⅢ}Beseri ase erooro, ase ense eraire eimokererete igoro, nigo orenge omochie bw’obotamero ase abanto b’egesaku kia Rubeni, na Ramoti ase ense ya Gileadi ase abanto ba Gadi, na Golani ase ense ya Basani ase abanto ba Manase.


\par }{\SH Okoruegwa kw’amachiiko a Nyasae
\par }
{\PP \VS{ⅩⅬⅣ}Aya naro amachiiko a Nyasae Musa aruete ase Abaisraeli.

\VS{ⅩⅬⅤ}Magega Abaisraeli kobaruure Misiri, Musa akaa Abaisraeli oborori, na emeroberio echiikire, n’amachiiko aya.

\VS{ⅩⅬⅥ}Aya nigo abeete agwo moocha ya Yorodani ase rikura riarenge ensemo ekororia Beti‐Peori, ase orogongo rwa Sihoni, omorwoti bw’Abaamori, oyio omenyete agwo Hesiboni. Nere oria Musa na Abaisraeli babuete ekero barwete Misiri,

\VS{ⅩⅬⅦ}bakaira ense yaye ekaba eyabo, naende bakaira ense ya Ogi, omorwoti o Basani. (Abarwoti abwo babere nigo bamenyete moocha ya Yorodani.)

\VS{ⅩⅬⅧ}Bakaira ense gochaakera Aroeri ase orobebe rwe rigoko ri’Arinoni goikera egetunwa keria Sioni (nakio Herimoni).

\VS{ⅩⅬⅨ}Bakaira orogongo gochakera rikura moocha ya Yorodani goikera ase Enyancha y’omonyoo inse y’ebitirimboko bi’egetunwa gia Pisiga.




\par }\Chap{Ⅴ}{\SH Amachiiko ikomi
\par }
{\R (Okong’ 20:1-7)

\par }{\PP \VerseOne{Ⅰ}Musa akarangeria Abaisraeli bonsi goocha amo, erio akabateebia, Inwe Abaisraeli, igwa amachiiko na emeroberio echiikire ’nkobateebia rituko ria reero, moyieorokererie, mobe n’obomaene ng’a ’moyakore.

\VS{Ⅱ}Omonene Nyasae oito, nakorete okobwatana kw’ogotianania amo naintwe agwo Horebu.

\VS{Ⅲ}Omonene takorete okobwatana okwo ne’chisokoro chiaito, korende nigo akorete okobwatana okwo naintwe abanyene, intwe twensi abatore moyo rituko ria reero.

\VS{Ⅳ}Agwo ase egetunwa, korwa ase egati-gati y’omorero, Omonene nigo akwanete nainwe obosio ase obosio.

\VS{Ⅴ}Ase engaki eria inche nabeete ’nteneine ase egati y’Omonene nainwe, nareenge gokwana nainwe ring’ana ri’Omonene, ekiagera inwe nigo mwarenge n’obwoba ase engencho y’omorero oria, timwatiirete goocha ase egetunwa.

\par }{\PP “Omonene agakwana:

\VS{Ⅵ}Inche ninche Omonene Nyasae oino, nabarusetie korwa ase ense ya Misiri, ense y’obosomba.


\par }{\PP \VS{Ⅶ}“Toba ne chinyasae chinde otatiga inche.


\par }{\PP \VS{Ⅷ}\XREF{}{{\XO Ⅴ:Ⅷ }{\XO{5:8:
}}{\XT{Abal 26:1; Okoir 4:15-18; 27:15}}}“Tobaisa gwekorera omogwekano bw’ogosasiimwa, omogwekano o getongwa kende gionsi kere igoro, gose ase ense, gose ime ase amaache inse y’ense.

\VS{Ⅸ}\XREF{}{{\XO Ⅴ:Ⅸ }{\XO{5:9:
}}{\XT{Okong’ 34:6,7; Omob 14:18; Okoir 7:9,10}}}Tobaisa gotugama gose gosasiima emegwekano, ekiagera inche Omonene, Nyasae oo, inche ’Nyasae bwe risemi\FTNT{*}{{\FR Ⅴ:Ⅸ }{\FR{5:9
}}{\FK{risemi:
}}{\FT{engencho yaye endamwamu ya Nyasae etagwanchera nyasae ende esasiimwe}}}. Ase engencho y’amabe y’abaibori nigo ’nkobaa abana egesusuro goika ekiaare kia gatato na egia kane, abwo bangeechete.

\VS{Ⅹ}Korende nigo ’nkoborokia obwanchani bwane botari koera goika ebiaare chilifu, ase abwo banyanchete na babwatete amachiiko ane.


\par }{\PP \VS{Ⅺ}\XREF{}{{\XO Ⅴ:Ⅺ }{\XO{5:11:
}}{\XT{Abal 19:12}}}“Toriatora bosa na korikorera bobe erieta ri’Omonene, Nyasae oo, ekiagera Omonene tagotiga komoa egesusuro oria okoriatora bosa na korikorera bobe erieta riaye.”


\par }{\PP \VS{Ⅻ}\XREF{}{{\XO Ⅴ:Ⅻ }{\XO{5:12:
}}{\XT{Okong’ 16:23-30; 31:12-14}}}“Bwata rituko ri’Esabato, oriatanane ribe richenu, buna Omonene Nyasae oo, agochiigete.

\VS{ⅩⅢ}\XREF{}{{\XO Ⅴ:ⅩⅢ }{\XO{5:13:
}}{\XT{Okong’ 23:12; 31:15; 34:21; 35:2; Abal 23:3}}}Ase amatuko atano na rimo okore emeremo yao yonsi.

\VS{ⅩⅣ}Korende rituko ria gatan’akabere, ne’rituko ri’Esabato riatananwe ase Nyasae oo. Ase rituko erio tokora emeremo ende yonsi, aye gose omwana oo, omomura gose omoiseke, nonya n’omosomba oo, omomura gose omoiseke, gose eng’ombe yao, gose etigere yao, gose etugo yao ende yonsi egokora emeremo, gose omomenyi oyomenyete mwao. Omosomba oo, omomura gose omoiseke, nabarabwo batimoke buna aye ogotimoka.

\VS{ⅩⅤ}Inyora ng’a aye omonyene nigo kwarenge omosomba ase ense ya Misiri, n’Omonene, Nyasae oo, agakorusia korwa aroro n’okoboko kore ne chinguru koramboire. Ase ayio Omonene, Nyasae oo, nigo agochiigete orende rituko ri’Esabato.


\par }{\PP \VS{ⅩⅥ}\XREF{}{{\XO Ⅴ:ⅩⅥ }{\XO{5:16: a
}}{\XT{Okoir 27:16; Mat 15:4; 19:19; Mar 7:10; 10:19; Luk 18:20; Abaef 6:2;
}}{\XO{b
}}{\XT{Abaef 6:3}}}“Sika iso na nyoko, buna Omonene, Nyasae oo, agochiikire; nario oramenye amatuko amaange, naende er’abe buya ase ore ase ense eri’Omonene, Nyasae oo, agochia gokoa.


\par }{\PP \VS{ⅩⅦ}\XREF{}{{\XO Ⅴ:ⅩⅦ }{\XO{5:17:
}}{\XT{Omoch 9:6; Abal 24:17; Mat 5:21; 19:18; Mar 10:19; Luk 18:20; Abar 13:9; Yakb 2:11}}}“Toita.


\par }{\PP \VS{ⅩⅧ}\XREF{}{{\XO Ⅴ:ⅩⅧ }{\XO{5:18:
}}{\XT{Abal 20:10; Mat 5:27; 19:18; Mar 10:19; Luk 18:20; Abar 13:9; Yakb 2:11}}}“Totomana.


\par }{\PP \VS{ⅩⅨ}\XREF{}{{\XO Ⅴ:ⅩⅨ }{\XO{5:19:
}}{\XT{Abal 19:11; Mat 19:18; Mar 10:19; Luk 18:20; Abar 13:9}}}“Toiba.


\par }{\PP \VS{ⅩⅩ}\XREF{}{{\XO Ⅴ:ⅩⅩ }{\XO{5:20:
}}{\XT{Okong’ 23:1; Mat 19:18; Mar 10:19; Luk 18:20}}}“Tomoteebera omogisangio oo oborimo.


\par }{\PP \VS{ⅩⅪ}\XREF{}{{\XO Ⅴ:ⅩⅪ }{\XO{5:21:
}}{\XT{Abar 7:7; 13:9}}}“Tobaisa kogania omokungu bw’omogisangio oo. Tobaisa kogania enyomba y’omogisangio oo, nonya n’omogondo oye, gose omosomba oye, omomura gose omoiseke, gose eng’ombe yaye, gose etigere yaye, gose gento kende gionsi abwate.


\par }{\PP \VS{ⅩⅫ}\XREF{}{{\XO Ⅴ:ⅩⅫ }{\XO{5:22:
}}{\XT{Abaibr 12:18,19}}}“Amang’ana aya nar’Omonene akwanete ase omosangererekano oino bwonsi agwo ase egetunwa, ekero akwanete korwa ase egati‐gati y’omorero, ne riire, na omosunte ekerima. Akayakwana n’eriogi rinene, na tamentete gento kende gionsi. Akayariika ase chibao ibere chi’amagena, erio agachiing’a.


\par }{\SH Abanto bakoba n’obwoba
\par }
{\R (Okong’ 20:18-21)

\par }{\PP \VS{ⅩⅩⅢ}“Ekero egetunwa keria kiagendererete gwoka omorero, mokaigwa eriogi korwa ase egati‐gati y’omosunte oria, nainwe mwensi, abamore abatang’ani na abagaaka ase ebisaku biaino, mogaacha ase ’nde.

\VS{ⅩⅩⅣ}Mokabora: Naama, Omonene Nyasae oito, otworokirie obonene bwaye na obonguru bwaye, naintwe twaiguure eriogi riaye korwa ase egati‐gati y’omorero. Rituko ria reero twarorire Nyasae ogokwana na Mwanyabaanto, na Mwanyabaanto oyio ogendererete koba moyo.

\VS{ⅩⅩⅤ}Bono nase ki togwenerete gokwa? Omorero oyo omonene nigo ogochia gotosamba na gotosiria, onye naende togochia koigwa eriogi ri’Omonene Nyasae oito, goika tokwe.

\VS{ⅩⅩⅥ}Inee! Omonto nareo obeire okoigwa Nyasae ore moyo kagokwana korwa ase egati‐gati y’omorero, buna intwe twamoiguure, na omonto oyio ogendererete koba moyo?

\VS{ⅩⅩⅦ}Naende moganteebia: Aye genda ang’e, oigwe amang’ana onsi Omonene Nyasae oito, agokwana. Erio oche ototeebie onsi ayio Omonene Nyasae oito, aragoteebie, naintwe ’natoyaigwe na koyakora.


\par }{\PP \VS{ⅩⅩⅧ}“Omonene nigo aigwete amang’ana aino ekero keria mware gokwana nainche, erio aganteebia: Naiguure amang’ana abanto abwo bakwanire naye. Ayio onsi bagoteebirie, mbuya bakwanire.

\VS{ⅩⅩⅨ}Onye ndiria baare koba n’omoyo oyio botambe, na kong’iroka na korenda amachiiko ane onsi, nanga kera egento nigo kiare koba buya ase bare, na ase ororeeria rwabo, kare na kare.

\VS{ⅩⅩⅩ}Genda obateebie bairane ase chiema chiabo.

\VS{ⅩⅩⅪ}Korende aye tigara aa ase ’nde, na inche ngoteebie amachiiko onsi, na emeroberio echiikire, na onsi aya nachiikire, ayio ogochia koborokia, erio bayarende na koyakora ase ense eria ’ngochia kobaa, ebe eyabo.


\par }{\PP \VS{ⅩⅩⅫ}“Ase ayio morende na gokora ayio Omonene Nyasae oino, abachiikire. Timoyatiga na koonchoka gochia aande, ensemo y’okorio gose ey’okobee.

\VS{ⅩⅩⅩⅢ}Mobwatie chinchera chionsi Omonene Nyasae oino, abachiikire, erio nario mor’abe moyo, naende nario er’abe buya ase more, na inwe momenye amatuko amaange ase ense eria mogochia koira ebe eyaino.




\par }\Chap{Ⅵ}{\SH Ogochika Okonene
\par }
{\PP \VerseOne{Ⅰ}“Aya naro amachiiko, na emeroberio echiikire, Omonene Nyasae oino, anchiigete imborokererie, erinde moyaigwere na koyakora ase ense eria mogochia koira ebe eyaino.

\VS{Ⅱ}Ase obogima bwaino bwonsi, inwe amo nabana baino, na abaachokoro baino, goika moiroke Omonene Nyasae oino, na kobwata emeroberio yaye yonsi yachiikirwe, n’amachiiko aye onsi ayio inche ’nkobachiika, erio nario amatuko aino arabe amaange.

\VS{Ⅲ}Ase ayio inwe Abaisraeli, tegerera moigwe, monyaare koyarenda; erio nario er’abe buya ase more, naende ’momentekane mono ase ense eria entenenku ere n’amabeere n’amooke, buna Omonene, Nyasae bw’echisokoro chiaino, abarierete eira.


\par }{\PP \VS{Ⅳ}\XREF{}{{\XO Ⅵ:Ⅳ }{\XO{6:4:
}}{\XT{Mar 12:29}}}“Inwe Abaisraeli, tegerera moigwe! Omonene Nyasae oito, nere bweka Omonene.

\VS{Ⅴ}\XREF{}{{\XO Ⅵ:Ⅴ }{\XO{6:5:
}}{\XT{Mat 22:37; Mar 12:30; Luk 10:27}}}Mwanche Omonene, Nyasae oo, n’enkoro yao yonsi, n’omoyo oo bwonsi, ne chinguru chiao chionsi.

\VS{Ⅵ}\XREF{}{{\XO Ⅵ:Ⅵ }{\XO{6:6:
}}{\XT{Okoir 11:18-20}}}Amang’ana aya ’nkobachiika rituko ria reero timobaisa koyeeba nonya ng’ake.

\VS{Ⅶ}Moyorokererie abana baino mono, mobe mokona‐koyairanerera botambe; moyakwane ekero moikaransete ase chinyomba chiaino, na ekero more ase orogeendo inchera, na ekero mogochia korara, na ekero mokobooka.

\VS{Ⅷ}Moyasiberanie ase amaboko aino, na moyabeeke ase amasio aino igoro, abe amariiko akobainyoria.

\VS{Ⅸ}Moyariike ase emetobwa na emeriibo y’ebisieri bi’echinyomba chiaino, na ase ebiita biaino.


\par }{\SH Ogokuurerwa igoro y’ogotaigwera
\par }
{\PP \VS{Ⅹ}\XREF{}{{\XO Ⅵ:Ⅹ }{\XO{6:10: a
}}{\XT{Omoch 12:7;
}}{\XO{b
}}{\XT{Omoch 26:3;
}}{\XO{c
}}{\XT{Omoch 28:13}}}“Omonene Nyasae oino, nabaire na kobaikia ase ense eria arierete chisokoro chiaino, Aburaamu, na Isaka, na Yakobo eira, ng’a nabae inwe ense eria ebwate emechie emenene naende emiya, eyio inwe motaagachete.

\VS{Ⅺ}Chinyomba nigo chiraabe chiichire n’ebinto ebiya, ebio inwe motabegeteo, ne chinsooko chi’amaache echio motakuunyete, na emegondo y’emesabibu na ey’emezeituni, eyio motasimegete.

\VS{Ⅻ}Komoraikeo mwerende mono, timobaisa kweba Omonene oria obarusetie korwa ase ense ya Misiri, ase mwarenge abasomba.

\VS{ⅩⅢ}\XREF{}{{\XO Ⅵ:ⅩⅢ }{\XO{6:13:
}}{\XT{Mat 4:10; Luk 4:8}}}Momoiroke Omonene Nyasae oino; momokorere ere bweka na motiane ase erieta riaye rioka.

\VS{ⅩⅣ}Timobaisa gosasiima chinyasae chinde chionsi chiria chi’ abanto baabaetanaine.

\VS{ⅩⅤ}Omonene Nyasae oino, oyomenyete ase egati yaino, nigo are Nyasae bwe risemi; mwerende, erinde endamwamu yaye tebaisa gwoka igoro ase more na kobasiria korwa ase ense.


\par }{\PP \VS{ⅩⅥ}\XREF{}{{\XO Ⅵ:ⅩⅥ }{\XO{6:16: a
}}{\XT{Mat 4:7; Luk 4:12;
}}{\XO{b
}}{\XT{Okong’ 17:1-7}}}“Timobaisa komoteema Omonene Nyasae oino, buna mwamoteemete aaria Masa.

\VS{ⅩⅦ}Mobe abeegenwa ase okobwata amachiiko a Omonene Nyasae oino, na oborori bwaye, na emeroberio echiikire, eyio abaeire.

\VS{ⅩⅧ}Mokore ayaare amaronge na’amaya ase obosio bw’Omonene, erio nario er’abe buya ase more, monyaare gosoa na koira ense eria engiy’Omonene arierete chisokoro chiaino eira ng’a n’abayee,

\VS{ⅩⅨ}na kobaseeria ababisa baino bonsi korwa ase more, buna Omonene ateebete.


\par }{\PP \VS{ⅩⅩ}“Ase chingaki chigochia‐goocha ekero abana baino barababorie: Ninki engencho y’oborori obo, n’amachiiko aya, na emeroberio eye, ebi Omonene Nyasae oito, abachiigete? Nase ki Omonene Nyasae oito, abachiigete amachiiko aya na emeroberio eye?

\VS{ⅩⅪ}Goika mobairanerie: Intwe nigo twarenge abasomba ba Farao ase ense ya Misiri, n’Omonene agatorusiao n’okoboko kwaye gwe’chinguru.

\VS{ⅩⅫ}Omonene nigo aorogetie ebikone na amakumia amanene, naende ay’okoondokia, aaria ase ense ya Misiri, ase Farao, na ase abanto bonsi b’enyomba yaye, naintwe tokayarora.

\VS{ⅩⅩⅢ}Omonene agatorusia ase ense eria, erio agatorenta aiga, agatoa ense eye arierete chisokoro chiaito eira ng’a n’abayee.

\VS{ⅩⅩⅣ}Erio agatochiika ng’a toigwere amachiiko aya onsi, na koimoroka ere Omonene Nyasae oito, erio nario er’abe buya ase tore botambe. Toise gokora bo ere natorende, buna atorendete goika reero iga, naintwe ’natogenderere koba moyo.

\VS{ⅩⅩⅤ}Onye tokorenda na koigwera amachiiko aya onsi, ase obosio bw’Omonene Nyasae, buna ere atochiikire, nigo torabarerwe oboronge.”




\par }\Chap{Ⅶ}{\SH Abanto ba Omonene omonyene
\par }
{\R (Okong’ 34:11-16)

\par }{\PP \VerseOne{Ⅰ}\XREF{}{{\XO Ⅶ:Ⅰ }{\XO{7:1:
}}{\XT{Ogok 13:19}}}“Omonene Nyasae oino, nabaikie ase ense eria, mogochia koira ebe eyaino, na aseerie ebisaku ebinge birue ase amasio aino, ebisaku bitano bibere bire ebinene, naende bire nechinguru kobabua. Ebisaku ebio nabio ebi: Abahiti, na Abagirigasi, na Abaamori, na Abakaanani, na Abaperisi, na Abahivi, na Abayebusi.

\VS{Ⅱ}Ekero Omonene Nyasae oino, arabeeke abanto abwo ase amaboko aino, nainwe mobabue, goika mobaite na kobasiria kegima, timobaisa gokora okobwatana kw’ogotianania nabarabwo, gose kobarorera amaabera.

\VS{Ⅲ}Timobaisa konyuomerana nabarabwo; timorua abana baino abaiseke ase abamura babo, gose timonyuomeria abana baino abamura ase abaiseke babo,

\VS{Ⅳ}ekiagera barabwo nigo baraonchore abana baino abamura batige gosasiima Omonene, erio bakorere chinyasae ching’ao. Eri’Omonene abaise koba n’endamwamu ase more, abasirie ara rimo rioka.

\VS{Ⅴ}\XREF{}{{\XO Ⅶ:Ⅴ }{\XO{7:5:
}}{\XT{Okoir 12:3}}}Aya naro morabakorere: Motagore ebisasimero biabo, mobutore chisiiro chiabo bagosasiima, monachane emete y’Asera, enyasae yabo enkuungu, na mosambe n’omorero emegwekano yabo bagosasiima,

\VS{Ⅵ}\XREF{}{{\XO Ⅶ:Ⅵ }{\XO{7:6:
}}{\XT{Okong’ 19:5; Okoir 4:20; 14:2; 26:18; Tito 2:14; 1 Petr 2:9}}}ekiagera inwe n’abanto mwatananetwe koba abachenu ase Omonene Nyasae oino. Ere obachoorire mobe abanto baye omonyene kobua abanto bande bonsi bare ase ense.


\par }{\PP \VS{Ⅶ}“Omonene tang’usetwe nainwe, gose tabachoorete ekiagera mwarenge abange kobua abanto bande (inwe nigo mwarenge abake mono kobua abanto bonsi),

\VS{Ⅷ}korende ekiagera nigo abanchete, naende akagania goikerania eira eria arierete chisokoro chiaino. Ayio akagera Omonene akabang’anyia n’okoboko kwaye kore nechinguru, na kobabooria korwa ase ense y’obosomba korwa ase okoboko gwa Farao, omorwoti o Misiri.

\VS{Ⅸ}\XREF{}{{\XO Ⅶ:Ⅸ }{\XO{7:9:
}}{\XT{Okong’ 20:5,6; 34:6,7; Omob 14:18; Okoir 5:9,10}}}Gaki manya ng’a Omonene Nyasae oino, nere bweka Nyasae bw’ekeene, naende Nyasae bw’obwegenwa, oyokorenda okobwatana kwaye kw’ogotianania, na koorokia obwanchani bwaye botari koera goika ebiaare chilifu ase baria bamwanchete na babwatete amachiiko aye.

\VS{Ⅹ}Korende ere nigo akobaakana obobe baria bamogeechete, na kobasiria. Tari goteebana koa omonto oria omogeechete egesusuro.

\VS{Ⅺ}Bono morende na koigwera amachiiko, na emeroberio echiikire, mokore ayio onsi nabachiikire ase rituko ria reero.


\par }{\SH Ogosesenigwa ase abaigweri
\par }
{\R (Okoir 28:1-14)

\par }{\PP \VS{Ⅻ}\XREF{}{{\XO Ⅶ:Ⅻ }{\XO{7:12:
}}{\XT{Okoir 11:13-17}}}“Komoraigwere emeroberio eye echiikire na koyereenda, na koyekora, rirori’Omonene Nyasae oino, naikeranie na gokong’ia okobwatana kwaye kw’ogotianania, okwo akorete nainwe, na kobaorokeria obwanchani bwaye botari koera, buna arierete chisokoro chiaino eira ase ogotiana.

\VS{ⅩⅢ}Ere nabanche na kobasesenia, nabamentekanie. Boigo nasesenie oroiboro rwe chinda chiaino, na okwama kw’emegondo yaino, na endagera yaino, na edivai yaino, na amaguta aino y’amazeituni; chiombe chiaino ’nchimentekane, amo ne ching’ondi ne chimbori chiaino, ase ense eria arierete chisokoro chiaino eira ng’a n’abayee.

\VS{ⅩⅣ}’Namosesenigwe kobua ebisaku binde bionsi. Ase egati yaino onde tari omosacha gose omokungu, oraabe omogomba, gose etugo ende yaino tekogombaa.

\VS{ⅩⅤ}Omonene narusie amarwaire onsi korwa ase more; nonya nobomo bw’amarwaire aria amabe arenge Misiri, aria ase mwamenyete, tagoocha igoro ase more kobachaanda, korende nigo arayarente ase abanto baria bonsi babageechete.

\VS{ⅩⅥ}Abanto abwo bonsi Omonene Nyasae oino, arabeeke ase amaboko aino, mobasirie, timobarorera amaabera. Timobaisa gokorera chinyasae chiabo, ekiagera ase ogokora igo, chirochio ’nachinyaare kobatiga.


\par }{\PP \VS{ⅩⅦ}“Moise goteeba ase chinkoro chiaino ime: Ebisaku ebi nigo bire ebinene gotobua, naki toranyaare kobiseeria birueo?

\VS{ⅩⅧ}Timobairoka, korende moinyore buna Omonene Nyasae oino, akorerete Farao na abanto bonsi ba Misiri.

\VS{ⅩⅨ}Moinyore amaakwa amanene aria mwarooche, na ebikone, na amakumia, na buna Omonene Nyasae oino, abarusetieo n’okoboko kwaye kore nechinguru, koramboire. Naboigo arakore abanto bonsi baria moirogete.

\VS{ⅩⅩ}Naende Omonene natome ebiaramba ase egati yabo bibarase, baria abatigari barebise korwa ase more, basire kegima.

\VS{ⅩⅪ}Timoondoka ase engencho yabo, ekiagera Omonene Nyasae oino, nigo are egati yaino, ere nere Nyasae omonene, naende oyo bw’okoondokia.

\VS{ⅩⅫ}Omonene Nyasae oino, naseerie ebisaku ebio ng’orang’ora, birue ase more. Timobaisa kobiseeria biere kegima ase ekero ekemo gioka. Moise gokora bo, ching’iti chi’orosana nigo chiramentekane chibachaande.

\VS{ⅩⅩⅢ}Korende Omonene Nyasae oino, nabeeke ababisa baino ase amaboko aino, erio abatantanie, nainwe goika mobasirie kegima.

\VS{ⅩⅩⅣ}Nabeeke abarwoti babo ase amaboko aino, erio mobaite na kobasiria nonya n’amarieta abo tainyorwa ase ense. Omonto onde tari, nonya n’oyomo, oranyaare korwana nainwe na kobabua; goika mobasirie kegima.

\VS{ⅩⅩⅤ}Emegwekano yabo bagosasiima moyesambe n’omorero. Timogania koira chifeta gose chitaabu chire ase emegwekano eyio. Moise gochigania nigo chiraabe chikobatega. Ayio onsi nigo arabe okogeechia ase Omonene Nyasae oino.

\VS{ⅩⅩⅥ}Timobaisa korenta okogeechia buna okwo ase chinyomba chiaino. Komorakore igo, nigo moraragererigwe. Mokogeeche na kogochaaya, ekiagera korokwo nigo koragereirie.”




\par }\Chap{Ⅷ}{\SH Orogongo Oruya Rokoirwa
\par }
{\PP \VerseOne{Ⅰ}“Moigwere amachiiko aya onsi nabaeire ase rituko ria reero, moyabwate, erio nario moraabe moyo na komentekana, erinde mogende moire ense eri’Omonene arierete chisokoro chiaino eira ng’a n’abayee.

\VS{Ⅱ}Moinyore buna Omonene Nyasae oino, abeire okobaraa ase orogeendo rwaino rwonsi ase erooro, ase engaki y’emiaka emerongo ene yaetire, ase okobakora mobe abaitongo na kobateema ase okomanya ebirengerio biaino, arore gose ’moganetie korenda amachiiko aye, gose yaya.

\VS{Ⅲ}\XREF{}{{\XO Ⅷ:Ⅲ }{\XO{8:3:
}}{\XT{Mat 4:4; Luk 4:4}}}Akabakora mokaba abaitongo, akabatiga mokaba n’enchara. Erio akabaa mana, endagera gete eyio inwe motamanyete, nonya ne’chisokoro chiaino chitamanyete, erinde monyaare komanya ng’a omonto takonyaara koba moyo ase endagera yoka, korende nigo akoba moyo ase kera ring’ana riikorwa ase omonwa bw’Omonene.

\VS{Ⅳ}Ase emiaka eyio yonsi emerongo ene, chianga chiano tichiabagoterete, gose amagoro aino tabiimbete.

\VS{Ⅴ}Momanye ng’a, buna omonto akoa omwana oye egesusuro ase okomoorongeyia, naboigo n’Omonene Nyasae oino, akobaa egesusuro ase okobarongeyia.

\VS{Ⅵ}Ase ayio mobwate amachiiko a y’Omonene Nyasae oino, ase ogotaara ase chinchera chiaye na komoiroka.

\VS{Ⅶ}Omonene Nyasae oino, ’nkobaira are ase ense engiya ebwate chindooche ne’chinsooko, ne’chintuboka chigosookia amaache gochia ase amagoko na ase ebitunwa.

\VS{Ⅷ}Ense eyio ere n’engano n’esairi, n’emesabibu, n’emeko, n’emekomomanga, n’emezeituni, boigo n’amooke.

\VS{Ⅸ}Ase ense eyio inamorie endagera enyinge etari kobaerera; aroro timokoremerwa gento kende gionsi. Amagena areo nigo are n’ebioma, naende ’namoremere chitaai korwa ase ebitunwa biaye.

\VS{Ⅹ}’Namonyoore endagera morie moisaneke. Erio motogie Omonene Nyasae oino, ase engencho y’ense eyio engiya abaeire.


\par }{\SH Ogokuurerwa ase ogotamweba Omonene
\par }
{\PP \VS{Ⅺ}\XREF{}{{\XO Ⅷ:Ⅺ }{\XO{8:11:
}}{\XT{Hos 13:5,6}}}“Mwerende mono, timobaisa kweba Omonene Nyasae oino. Timobaisa gotiga kobwata amachiiko aye, na emeroberio yaye yonsi echiikire, aya ’nkobaa ase rituko ria reero.

\VS{Ⅻ}Ekero moraabe mwanyorire endagera ebaisaine na koigota, naende mwaagachire chinyomba chingiya na komenyao,

\VS{ⅩⅢ}na ekero amaicho aino ye’chiombe na aye’ching’ondi arabe amentekanire, ne’chifeta, ne’chitaabu chiaino boigo, n’ebinto binde bionsi mobwate biramentekane,

\VS{ⅩⅣ}timobaisa koenena na kweba Omonene Nyasae oino, oy’obarusetie korwa ase ense ya Misiri, ense y’obosomba.

\VS{ⅩⅤ}Akabaraa na kobaetia ase erooro enene eyarenge ey’okoondokia, eyarenge ne’ching’iti chingeenda inse chire n’obosongo, n’ebiuge boigo: ase erooro eria enyomo etabwate amaache ere akababochorera amaache korwa ase egetare keria egekong’u.

\VS{ⅩⅥ}Agwo ase erooro akabaa mana mokaria, endagera chisokoro chiaino chitamanyete, anyare kobakora mobe abaitongo na kobateema, erinde ase omoerio oino abakorere amaya.

\VS{ⅩⅦ}Mwerende, timobaisa gokwana ase chinkoro chiaino ime: Okobua gwaito ne chinguru chi’amaboko aito nachio chiatonyoreire obotenenku obo.

\VS{ⅩⅧ}Moinyore ng’a Omonene Nyasae oino, nere okobaa chinguru chi’okonyoora obotenenku, ekiagera aganetie gokong’ia okobwatana kwaye kw’ogotianania okwo akorete ne’chisokoro chiaino buna akorire goika reero iga.

\VS{ⅩⅨ}Komoramwebe Omonene Nyasae oino, na koonchoka gochia ase chinyasae ching’ao ase ogochikorera, na gochisasiima, nabakuureire ase rituko ria reero ng’a, ekeene, goika mosire kegima.

\VS{ⅩⅩ}Buna ebisaku biria, Omonene arasirie korwa ase amasio aino, naboigo nainwe morasirigwe, ekiagera motaigwerete eriogi ri’Omonene Nyasae oino.”




\par }\Chap{Ⅸ}{\SH Abanto bakwanga koigwera
\par }
{\PP \VerseOne{Ⅰ}“Inwe Abaisraeli, tegerera moigwe! Ase rituko ria reero mwabeire ang’e kwamboka Yorodani kogeenda koira ense y’ebisaku bire ebinene mono, naende bire ne chinguru kobabua. Emechie yabo n’emenene, naende nigo egiteire chindwaki chintambe gochia igoro.

\VS{Ⅱ}Abanto bakareo n’abanene, naende n’abatambe, abanto b’ororeeria rw’Anaki mwabeire mokoigwa chinkuma chiabo, bagokwanwa: Ning’o oranyaare kobua Abanaki?

\VS{Ⅲ}Ase ayio manya bono ng’a Omonene Nyasae oino, oy’orabatang’ane inwe, nigo are buna omorero ogosamba. Ere nasirie abanto baria na kobabeeka inse yaino, erio nario moranyaare kobaseeria na kobaita bwango ara rimo rioka, buna abarierete inwe eira.

\VS{Ⅳ}Ekero Omonene, Nyasae oino, arabe oseeririe abanto abwo korwa ase amasio aino, timobaisa gokwana ase chinkoro chiaino ime: Oboronge bwaito nabwo bwagera Omonene agatorenta toire ense eye. Taibo! Korende Omonene nigo araseerie abanto abwo barue ase amasio aino, ase engencho y’obobe bwabo.

\VS{Ⅴ}Inwe timori gochia koira ense eria yabo ekiagera more abanyene oboronge, gose ab’ekeene ase chinkoro chiaino. Taibo! Korende obobe bw’ebisaku ebio nabwo bwagerire Omonene Nyasae oino, arabaseerie korwa ase amasio aino, erinde anyare goikerania eira ariete na gotiana ase chisokoro chiaino, Aburaamu, na Isaka na Yakobo.

\VS{Ⅵ}Ase ayio mobe n’obomaene ng’a Omonene Nyasae oino, tari gochia kobaa ense eria engiya ekiagera more abanyene oboronge. Taibo! Inwe nigo more abanto abanyabigoti bikong’u.”


\par }{\PP \VS{Ⅶ}“Moinyore, timobaisa kweba buna mwagerete Omonene, Nyasae oino, akaba n’endamwamu agwo ase erooro. Korwa ase rituko riria mwaruete ase ense ya Misiri, goika ekero mwaigete aase aiga, mwabeire motari koigwera Omonene.

\VS{Ⅷ}Nonya n’ekero mwarenge agwo Horebu, mokagera Omonene akaba n’endamwamu enene, ere akebeeka ang’e kegima kobasiria.

\VS{Ⅸ}\XREF{}{{\XO Ⅸ:Ⅸ }{\XO{9:9:
}}{\XT{Okong’ 24:18}}}Ekero inche natiirete gochia ase egetunwa igoro koegwa chibao chiria chi’amagena chiariikire okobwatana kw’ogotianania kori’Omonene akorete nainwe, ’nkagenderera kobeera ase egetunwa igoro ase amatuko emerongo ene, omobaso n’obotuko, tinare koria kende, gose konywa.

\VS{Ⅹ}Omonene akang’a chibao chiria ibere chi’amagena echio Ere Omonyene ariigete n’ekiara kiaye. Nigo chiariikire amang’ana onsi Omonene konya akwanire nainwe agwo ase egetunwa korwa ase egati‐gati y’omorero, ekero mwasangererekanete aroro.

\VS{Ⅺ}Ase omoerio bw’amatuko aria emerongo ene, omobaso na obotuko, Omonene akang’a chibao chiria ibere chi’amagena echio chiariikire okobwatana kw’ogotianania.


\par }{\PP \VS{Ⅻ}“Eri’Omonene aganteebia: Imoka otirimboke bwango korwa aiga ase egetunwa, ekiagera abanto abwo kwang’anyetie korwa ase ense ya Misiri bakorire ebibe. Baonchokire bwango, batigire enchera eria nabachiigete kobwatia. Beroiseirie omogwekano bw’ogosasiimwa onyititoire na kobombwa.


\par }{\PP \VS{ⅩⅢ}“Boigo Omonene agakwana nainche, aganteebia: Narorire abanto aba ng’a n’abanyabigoti bikong’u.

\VS{ⅩⅣ}Tobaisa goteema gontanga, ’ntige imbasirie naende intinyie amarieta abo, nimbakore beebwe kegima, tibaabaisa koinyorwa ase ense, erio ’ngokore aye obe egesaku ekenene, naende kere ne chinguru kobabua.


\par }{\PP \VS{ⅩⅤ}“Nkairana, ngatirimboka korwa ase egetunwa imbogoretie ase amaboko ane abere chibao chiria ibere chi’amagena chiariikire okobwatana kw’ogotianania. Egetunwa keria nigo kiarenge gwoka omorero.

\VS{ⅩⅥ}Erio ’nkarora ng’a mwakorire ebibe ase Omonene, Nyasae oino: konya mweroiseirie omogwekano bw’emori onyititoire na kobombwa, na mwaonchokire bwango, mwatigire enchera eri’Omonene abachiigete mobwatie.

\VS{ⅩⅦ}’Nkabwata chibao chiria ibere chi’amagena ase amaboko ane, ’ngachiakera inse, ’ngachiatera agwo ase amasio aino.

\VS{ⅩⅧ}Erio naende ’nkarara maumama ase obosio bw’Omonene buna agwo ritang’ani, ase engaki y’amatuko emeronge ene, omobaso n’obotuko. Tinabeete ’nkoria kende gose konywa, ase engencho y’ebibe bionsi inwe konya mwakorire, ase ogokora amabe ase obosio bw’Omonene, mokamogeechia goika akaba n’endamwamu.

\VS{ⅩⅨ}\XREF{}{{\XO Ⅸ:ⅩⅨ }{\XO{9:19:
}}{\XT{Abaibr 12:21}}}Nigo nabeete n’obwoba obonene ase engencho y’endamwamu entindi Omonene abeete nero ase more, ekiagera nigo ageechetigwe mono, goika akaba ang’e kobaita. Korende nonya nase engaki eri’Omonene akanyigwa.

\VS{ⅩⅩ}Omonene nigo abeete n’endamwamu enene ase Aroni boigo, akaba ang’e komoita, korende ase engaki eria eria ’nkamosabera Aroni.

\VS{ⅩⅪ}Nkabogoria egento keria ki’ebibe, emori eria konya mwaroisirie, ’nkayesamba n’omorero, n’kayesunyunta, ’nkayesia ekaba orotu. ’Ngatuguta orotu orwo ase akarooche karenge gotirimboka korwa ase egetunwa keria.


\par }{\PP \VS{ⅩⅫ}\XREF{}{{\XO Ⅸ:ⅩⅫ }{\XO{9:22: a
}}{\XT{Omob 11:3;
}}{\XO{b
}}{\XT{Okong’ 17:7;
}}{\XO{c
}}{\XT{Omob 11:34}}}“Boigo naende mwagerete Omonene akaba n’endamwamu ekero mwarenge agwo Tabera, na Masa, na Kibiroti‐Hatawa.

\VS{ⅩⅩⅢ}\XREF{}{{\XO Ⅸ:ⅩⅩⅢ }{\XO{9:23: a
}}{\XT{Omob 13:17;
}}{\XO{b
}}{\XT{Okoir 1:21;
}}{\XO{c
}}{\XT{Omob 13:31; Okoir 1:26; Abaibr 3:16}}}Na ekero Omonene abatomete korwa Kadeshi‐Barinea akabateebia: Genda moire ense eria nabaeire, korende inwe mogasaria timwaigwera ogochika kw’Omonene, Nyasae oino; timwamwegenete gose koigwera eriogi riaye.

\VS{ⅩⅩⅣ}Ee, korwa nachagete kobamanya, mwabeire motari koigwera Omonene.


\par }{\PP \VS{ⅩⅩⅤ}“Ase igo ’nkarara maumama ase obosio bw’Omonene ase engaki y’amatuko emerongo ene, omobaso n’obotuko, ekiagera Omonene nigo ateebete ng’a goika abasirie.

\VS{ⅩⅩⅥ}’Ngasaba Omonene, ’ngakwana, Aye Omonene, tobaisa goita abanto bao aba bare omwando oo, aba gwatooretie ase okobua kwao okonene, aba kwarusetie korwa ase ense ya Misiri n’okoboko kwao kore ne chinguru.

\VS{ⅩⅩⅦ}Inyora abasomba bao, Aburaamu, na Isaka, na Yakobo; tobaisa kobarera abanto aba ogotaigwera kwabo gose obonyaka bwabo, gose ebibe biabo.

\VS{ⅩⅩⅧ}Abamisiri nigo barabaise gokwana: Omonene nigo asinyetwe kobaira na kobaikia ase ense eria konya ariire eira ng’a abayee, naende nigo abageechete, nakio kiagerete akabarusia aiga, erinde agachia kobaitera agwo ase erooro.

\VS{ⅩⅩⅨ}Aba n’abanto bao, na omwando oo, aba kwang’anyetie ne chinguru chinene, na ase okoboko kwao koramboire.”




\par }\Chap{Ⅹ}{\SH Musa okoegwa amachiiko naende
\par }
{\R (Okong’ 34:1-10)

\par }{\PP \VerseOne{Ⅰ}“Erio naende Omonene agakwana nainche, aganteebia: Baacha chibao chi’amagena ibere chire buna chiria chi’eritang’ani. Oroisie n’Esanduki ye’chibao chi’emete. Erio otiire goocha aa ase ’nde egetunwa igoro.

\VS{Ⅱ}Inche nindike ase chibao echio amang’ana aria aria arenge ase chibao chiria chi’eritang’ani gwatete, naye ochibeeke ime y’Esanduki eria.


\par }{\PP \VS{Ⅲ}“Erio ’nkaroisia Esanduki ye’chibao chi’omokonge, na ’nkabaacha chibao chi’amagena ibere chiagwekaine chiria chi’eritang’ani; nkabogoria chibao chiria ibere ase okoboko kwane, ngatiira gochia ase egetunwa igoro.

\VS{Ⅳ}Omonene akariika ase chibao chiria amang’ana aria aria ariigete engaki eria entang’ani, amachiiko ikomi aria konya akwanire nainwe agwo ase egetunwa, korwa ase egati‐gati y’omorero, ase rituko riria mwasangererekanete aroro. Eri’Omonene akang’a chibao chiria,

\VS{Ⅴ}nainche ’nkeonchora, ’ngatirimboka korwa ase egetunwa, ’nkabeeka chibao chiria ime ase Esanduki eria konya naroisirie buna Omonene anchiigete; nao chire goika reero iga.

\VS{Ⅵ}\XREF{}{{\XO Ⅹ:Ⅵ }{\XO{10:6:
}}{\XT{Omob 20:28; 33:38}}}(Abaisraeli bakaimoka bakageenda orogeendo rwabo korwa Beeroti‐Bene‐Yakani, bagaika Mosera. Aroni agakwera aroro na agatindekwao. Eleazari, omomura oye, akaba Omokuani ribaga riaye.

\VS{Ⅶ}Bakarua aroro, bakageenda bagaika Gudigoda, naende bakarua Gudigoda, bakageenda bagaika Yotibata, ense yabwate ebirooche ebinge.

\VS{Ⅷ}\XREF{}{{\XO Ⅹ:Ⅷ }{\XO{10:8:
}}{\XT{Omob 3:5-8}}}Ase engaki eri’Omonene agaatanana abanto b’egesaku kia Lawi babe bakobogoria Esanduki eria ere ne chibao chiriikire okobwatana kw’ogotianania kw’Omonene, naende akabakora bakaba bagotenena ase obosio bw’Omonene komokorera, na gosesenia abanto ase erieta riaye. Naboigo baagokora goika reero iga.

\VS{Ⅸ}Ase engencho eyio Abalawi tibaetwe omwando bw’orogongo amo n’abanto bamwabo. Omonene nere omwando obo, buna Ere Omonene Nyasae oino, abateebetie.)


\par }{\PP \VS{Ⅹ}\XREF{}{{\XO Ⅹ:Ⅹ }{\XO{10:10:
}}{\XT{Okong’ 34:28}}}“Nkagenderera kobeera igoro ase egetunwa ase engaki y’amatuko emerongo ene, omobaso n’obotuko, buna ekero keria kie ritang’ani, n’Omonene akanyigwa ase engaki eyio boigo, agatiga tabasiria.

\VS{Ⅺ}Erio aganteebia: Imoka ochaake orogeendo, otang’ane abanto abwo, erinde bagende koira ense eria narierete chisokoro chiabo eira ng’a nimbayee.


\par }{\SH Aya Nyasae aganetie
\par }
{\PP \VS{Ⅻ}“Inwe Abaisraeli, ’ngento ki Omonene Nyasae oino, aganetie korwa ase more? Goika moiroke Omonene Nyasae oino, momoigwere na kobwatia chinchera chiaye chionsi; momwanche na komokorera Omonene Nyasae oino, ne’chinkoro chiaino chionsi, n’emioyo yaino yonsi.

\VS{ⅩⅢ}Mobwate amachiiko aye, n’emeroberio yaye echiikire, eyio nkobaa ase rituko ria reero, erinde ebe buya ase more.

\VS{ⅩⅣ}Rigereria, igoro ne y’Omonene Nyasae oino, na igoro ya igoro mono n’eyaaye boigo, na ense na ebinto bionsi bireo n’ebiaye.

\VS{ⅩⅤ}Korende Omonene nigo ang’usegete ne’chisokoro chiaino na gochiancha, na magega yabo akabachoora inwe, ororeeria rwabo, ase egati y’ebisaku binde. Naboigo more abaaye goika reero iga.

\VS{ⅩⅥ}Ase ayio, arokia chinkoro chiaino na motige koba abanyabigoti bikong’u.

\VS{ⅩⅦ}\XREF{}{{\XO Ⅹ:ⅩⅦ }{\XO{10:17:
}}{\XT{1 Tim 6:15; Okom 17:14; 19:16; Ogok 10:34; Abar 2:11; Abagl 2:6; Abaef 6:9}}}Omonene Nyasae oino, nere Nyasae oyobuete chinyasae, n’Omonene bw’abanene, nere Nyasae bw’obonene, na bw’okobua, na bw’okoirokia; tari n’ogwanchereria, na tari gwancha riaaki.

\VS{ⅩⅧ}Nigo akonacha ekiina kia boronge ase chintakana, na ase ababoraka; ere nigo anchete omomenyi, amoa endagera ne’chianga.

\VS{ⅩⅨ}Ase ayio ancha abamenyi, ekiagera nainwe nabo mwarenge abamenyi ase ense ya Misiri.

\VS{ⅩⅩ}Moiroke Omonene Nyasae oino, momokorere ere bweka. Momobwaterere mono, naende mobe mogotiana ase erieta riaye rioka.

\VS{ⅩⅪ}Ere nere ogotogia kwaino, nere Nyasae oino, okorire ebinto ebinene n’amakumia ase more, ebio mwarorire.

\VS{ⅩⅫ}\XREF{}{{\XO Ⅹ:ⅩⅫ }{\XO{10:22: a
}}{\XT{Omoch 46:27;
}}{\XO{b
}}{\XT{Omoch 15:5; 22:17}}}Chisokoro chiaino chiria chiatirimbogete gochia Misiri nigo chiarenge abanto emerongo etano n’ebere, na b’Omonene Nyasae oino, obamentekanirie, mwabeire abange buna ching’enang’eni chia igoro.




\par }\Chap{Ⅺ}{\SH Obonene bw’Omonene
\par }
{\PP \VerseOne{Ⅰ}“Ase igo bono mwanche Omonene Nyasae oino, botambe mobwate aya achiikire, n’emeroberio yaye echiikire, n’amachiiko aye onsi.

\VS{Ⅱ}Ase rituko ria reero inyora buna Omonene Nyasae oino, akobaa egesusuro ase okobarongeyia. (Tindi gokwana ase abana baino, baria bataramanya gose batararora amang’ana ayio.) Inyora obonene bwaye n’okoboko kwaye kore ne chinguru koramboire,

\VS{Ⅲ}\XREF{}{{\XO Ⅺ:Ⅲ }{\XO{11:3:
}}{\XT{Okong’ 7:8—12:13}}}na ebikone biaye, na ogokora kwaye okwo akorete agwo Misiri ase Farao omorwoti, na ase abanto b’ense yaye.

\VS{Ⅳ}\XREF{}{{\XO Ⅺ:Ⅳ }{\XO{11:4:
}}{\XT{Okong’ 14:28}}}Inyora naende buna akorete ase abarwani b’esegi ba Misiri, ne’chibarasi chiabo, ne’chigari chiabo, na buna atigete amaache y’Enyancha Embariri akabamera, ekero barenge kobabwatia inwe, na buna basirete tibana kororekana goika reero iga.

\VS{Ⅴ}’Momanyete buna Omonene abakorerete, ekero mwarenge ase erooro, goika mogaacha aase aa.

\VS{Ⅵ}\XREF{}{{\XO Ⅺ:Ⅵ }{\XO{11:6:
}}{\XT{Omob 16:31,32}}}’Moinyorete buna akorete Datani na Abiiramu, abana b’Eliabu, ab’ororeeria rwa Rubeni. Ase amasio y’Abaisraeli bonsi riroba rikabwereka, rikabamera, amo ne’chiamate chiabo, ne’chiema, ne’chitugo, n’abwo bonsi baababwatetie.

\VS{Ⅶ}Inwe ’mwarooche n’amaiso aino emeremo yonsi emenene Omonene akorete.


\par }{\SH Ogosesenigwa gw’ense eria Abaisraeli barieretwe eira koegwa
\par }
{\PP \VS{Ⅷ}“Mobwate amachiiko onsi ayio inche ’nkobaa rituko ria reero; erio nario moraabe ne chinguru, erinde mosoe ase ense eria mogochia koira, ebe eyaino,

\VS{Ⅸ}naende amatuko aino anyare koba amaange ase ense eri’Omonene arierete chisokoro chiaino eira ng’a ’n’abayee barabwo na ororeeria rwabo, ense entenenku ere n’amabeere n’amooke.

\VS{Ⅹ}Ense eria mogochia gosoa moyeire teri buna ense ya Misiri agwo ase mwarwa. Aroro nigo mwarenge kobusura chimbusuro chiaino, naende mwakora emeremo y’ogosiarera amaache, buna mogosiarera amaache ase egeticha gie chinyeni.

\VS{Ⅺ}Korende ense eria mogochia gosoa moyeire nigo ere ense y’ebitunwa n’amagoko, ense ekonyoora embura egotwa korwa igoro.

\VS{Ⅻ}Omonene Nyasae oino, nigo agwechaandera ense eyio. Amaiso y’Omonene Nyasae oino, botambe nigo ayerigereretie korwa omochakano bw’omwaka na goika omoerio oye.


\par }{\PP \VS{ⅩⅢ}\XREF{}{{\XO Ⅺ:ⅩⅢ }{\XO{11:13:
}}{\XT{Abal 26:3-5; Okoir 7:12-16; 28:1-14}}}“Komoraigwere amachiiko aya nabaeire rituko ria reero, erinde mwanche Omonene Nyasae oino, na komokorera ne’chinkoro chiaino chionsi, n’emioyo yaino yonsi,

\VS{ⅩⅣ}rirorio ere nabatwerie embura ase ense yaino ase engaki egwenerete, embura ye ritang’ani na ey’okwamia endagera nainwe ’monyoore endagera, n’edivai, n’amaguta y’emazeituni.

\VS{ⅩⅤ}Nabae obonyansi ase ebitii ase chitugo chiaino chikoriisia. Inwe nigo moranyore endagera mokoria, moigote.

\VS{ⅩⅥ}Mwerende mono chinkoro chiaino tichibang’aina. Timobaisa gotiga Omonene na gokorera chinyasae ching’ao, na gochisasiima.

\VS{ⅩⅦ}Moise komotiga rirorio endamwamu yaye nigo er’abe enene ase more, erinde asieke igoro erio, embura tetwa, n’ense etige kwama, nainwe mokwe mosire ara rimo rioka timobao ase ense eria engiy’Omonene agochia kobaa.


\par }{\PP \VS{ⅩⅧ}\XREF{}{{\XO Ⅺ:ⅩⅧ }{\XO{11:18:
}}{\XT{Okoir 6:6-9}}}“Amang’ana aya ane moyagache ase chinkoro chiaino ime, n’aase ebirengererio biaino. Moyasiberanie ase amaboko aino na moyabeeke ase amasio aino igoro, abe amariiko akobainyoria.

\VS{ⅩⅨ}Moyorokererie abana baino, mobe mokona‐koyairanerera ekero moikaransete ase chinyomba chiaino, n’ekero more ase orogeendo, n’ekero mogochia korara, n’ekero mokobooka.

\VS{ⅩⅩ}Moyariike ase emetobwa n’aase emeriibo y’ebisieri bi’echinyomba chiaino, n’aase ebiita biaino.

\VS{ⅩⅪ}Erio nario inwe amo n’abana baino moramenye amatuko amaange ase ense eri’Omonene arierete chisokoro chiaino eira ng’a n’abayee ebe eyabo. Nigo moragenderere komenyao ase engaki koreng’ana buna igoro egendererete koba igoro y’ense.


\par }{\PP \VS{ⅩⅫ}“Komoraigwere na gokorera amachiiko aya onsi nabaeire, erinde momwanche Omonene Nyasae oino, naende motaare ase chinchera chiaye chionsi, na momobwatie,

\VS{ⅩⅩⅢ}eri’Omonene naseerie ebisaku ebi bionsi bire ase amasio aino, na inwe ’namonyaare koira ense y’ebisaku bire ebinene, naende bire ne chinguru kobabua inwe.

\VS{ⅩⅩⅣ}\XREF{}{{\XO Ⅺ:ⅩⅩⅣ }{\XO{11:24:
}}{\XT{Yosh 1:3-5}}}Aase ande onsi morataare n’amagoro aino nabe aaino. Orogongo rwaino nigo rorachaakere ase erooro ya Irianyi na roikere Lebanoni, ensemo ya sugusu, naende rochaakere orooche rwa Eufarati ensemo ya moocha na roikere Enyancha Enene ya bosongo.

\VS{ⅩⅩⅤ}Omonto onde tari oranyaare kobarwania na kobabua, ekiagera Omonene Nyasae oino, nakore abanto baabairoke inwe ase ense yonsi ase moraete. Naboigo abarierete eira.


\par }{\PP \VS{ⅩⅩⅥ}“Naama! Rituko ria reero nabeekire ase amasio aino ogosesenigwa na okoragererigwa.

\VS{ⅩⅩⅦ}Nigo moranyore ogosesenigwa ko moraigwere amachiiko a Omonene Nyasae oino, aya ’nkobachiika rituko ria reero,

\VS{ⅩⅩⅧ}korende monyoore okoragererigwa ko moraange koigwera amachiiko a Omonene Nyasae oino, gose komoraonchoke korwa ase enchera eye ’nkobachiika rituko ria reero. Timobaisa gosasiima chinyasae chinde ching’ao, echio motamanyete agwo ritang’ani.

\VS{ⅩⅩⅨ}\XREF{}{{\XO Ⅺ:ⅩⅩⅨ }{\XO{11:29:
}}{\XT{Okoir 27:11-14; Yosh 8:33-35}}}Ekero Omonene Nyasae oino, arabaikie ase ense eria mokogeenda koira, mokwane ogosesenigwa korwa ase egetunwa kia Gerisimu na okoragererigwa korwa ase egetunwa ki’Ebali.

\VS{ⅩⅩⅩ}(Buna momanyete, ebitunwa ebio bibere nigo bire bosongo y’orooche rwa Yorodani, ase Enchera ya Bosongo ase orogongo rw’ Abakaanani, baria bamenyete ase Ekerubo Ekiomo kororia Giligali, ang’e n’emete y’ emealuni agwo More.)

\VS{ⅩⅩⅪ}Bono mwabeire ang’e kwamboka Yorodani, mogende koira ense eri’Omonene Nyasae oino, agochia kobaa. Ekero moraabe mwayeirire na koyemenya,

\VS{ⅩⅩⅫ}mwerende na mobwate amachiiko na emeroberio yonsi echiikire, aya nayabeekire ase amasio aino rituko ria reero.




\par }\Chap{Ⅻ}{\SH Ogosasiima gokorerwe aase aamo oka
\par }
{\PP \VerseOne{Ⅰ}“Aya naro amachiiko na emeroberio echiikire moraigwere na gokora ase ense eyi’Omonene, Nyasae bw’echisokoro chiaino, agochia kobaa ebe eyaino. Ase amatuko onsi moraabe momenyete ase ense mobe mokoyaigwera.

\VS{Ⅱ}Ekero moraike ase ense eria y’ebisaku na koyeira, rirorio motagore na gosaria kegima aase onsi ase ebisaku ebio biarenge gosasiimera chinyasae chiabo, keraabe ase ebitunwa ebitambe, gose ase ebigoro, gose inse y’emete emebese.

\VS{Ⅲ}\XREF{}{{\XO Ⅻ:Ⅲ }{\XO{12:3:
}}{\XT{Okoir 7:5}}}Motagore ebisasimero biabo, mobutore chisiiro chiabo bagosasiima, mosambe n’omorero emete y’Asera, enyasae yabo enkuungu, mogeeche na koiyeria emegwekano ye’chinyasae chiabo ebaachire. Mosirie amarieta ye’chinyasae echio chiebwe kegima, tichisasiimwa naende aase agwo.


\par }{\PP \VS{Ⅳ}“Ekero mogosasiima Omonene Nyasae oino, timobaisa gokora buna abanto abwo bagokora.

\VS{Ⅴ}Omonene Nyasae oino, nachoore aase aamo oka korwa ase ebisaku biaino bionsi, na aroro agwo ’nabeeke erieta riaye, na obomenyo bwaye nao agwo boraabe. Aase agwo nao inwe morarigie mogendeo.

\VS{Ⅵ}Agwo nao moraarente ebing’wanso biaino bi’ogosambwa, na ebing’wanso binde, na ensemo yaino ya ikomi, na okoruegwa mokorenta, na ebi mwarierete Omonene eira komoruera, na okoruegwa kwaino kw’ogwancha, ne’bitangi biaino bi’echiombe, ne’ching’ondi, ne’chimbori.

\VS{Ⅶ}Agwo nao morabiriere ase obosio bw’Omonene Nyasae oino, nainwe ’namobe n’omogooko amo n’abanto b’echinka chiaino, ase ebitoki bionsi moranyore ase emeremo yaino, ekiagera Omonene Nyasae oino, obasesenirie.


\par }{\PP \VS{Ⅷ}“Ase ekero keria timobaisa gokora buna togokora bono aiga. Kera omonto nigo agokora buna arooche omonyene ng’a ’mboronge.

\VS{Ⅸ}Inwe timoraika ase moraabe n’obotoereru n’aase ense eri’Omonene Nyasae oino, agochia kobaa ebe omwando oino.

\VS{Ⅹ}Korende ekero moramboke Yorodani na komenya ase ense eri’Omonene Nyasae oino, agochia kobaa ebe omwando oino, naende ekero arabae obotoereru korwa ase ababisa baino bonsi baabaetanaine, erio ’namomenye ase omorembe ase motaabe n’obwoba.

\VS{Ⅺ}Aase agwo Omonene Nyasae oino, arachoore abe obomenyo bw’erieta riaye, nao moraarente ebinto bionsi nabachiikire: ebing’wanso biaino bi’ogosambwa, na ebing’wanso binde, n’enseemo yaino ya ikomi, na okoruegwa konde moraarente, na ebiegwa mwarierete Omonene eira komoruera.

\VS{Ⅻ}Na aroro agwo mogooke ase obosio bw’Omonene Nyasae oino, amo nabana baino, abamura na abaiseke, na Abalawi bamenyete amo nainwe ase emechie yaino, ekiagera Abalawi tibabwati egetari gose omwando bw’orogongo amo nainwe.

\VS{ⅩⅢ}Mwerende mono, timobaisa koruera ebing’wanso biaino bi’ogosambwa aase aande onsi mokorora na gochoora inwe abanyene.

\VS{ⅩⅣ}Korende moruere ebing’wanso biaino bi’ogosambwa aase ari’Omonene arachoore korwa ase orogongo rw’ebisaku biaino; agwo nao morakorere aya onsi nabachiikire.


\par }{\PP \VS{ⅩⅤ}“Korende agwo ase emechie yaino nabo moranyaare konyenya ching’iti chiaino na koria chinyama buna moganetie koreng’ana buna Omonene Nyasae oino, abasesenirie. Onde bwensi, oyo otachenegeti na oy’ochenegete, nabe ne’ribaga ri’ogochiria buna mokoria chinyama chie chingabi, na echie chinsune.

\VS{ⅩⅥ}\XREF{}{{\XO Ⅻ:ⅩⅥ }{\XO{12:16:
}}{\XT{Omoch 9:4; Abal 7:26,27; 17:10-14; 19:26; Okoir 15:23}}}Korende timobaisa koria amanyinga; goika moyaitere ase riroba buna amaache.

\VS{ⅩⅦ}Agwo ase momenyete ase emechie yaino timobaisa korierao ensemo ya ikomi y’endagera yaino, gose ey’edivai, gose ey’amaguta y’amazeituni, gose ebintangi biaino bi’echiombe, ne’ching’ondi, ne’chimbori, gose ebi mwarierete Omonene eira komoruera, gose okoruegwa kwaino kw’ogwancha, gose okoruegwa konde gwonsi.

\VS{ⅩⅧ}Korende moriere ebinto ebio ase obosio bw’Omonene Nyasae oino, agwo aase arachoore. Mobirie inwe amo nabana baino, abamura na abaiseke, na abasomba baino, abamura na abaiseke, na Abalawi bamenyete amo nainwe ase emechie yaino. Na igo mogooke ase obosio bw’Omonene Nyasae oino, ase kera egento moraabe mogokora.

\VS{ⅩⅨ}Timobaisa gotiga gokonya Abalawi ase chingaki chionsi moragenderere komenya ase ense yaino.


\par }{\PP \VS{ⅩⅩ}“Ekero Omonene Nyasae oino, arabagareerie orogongo rwaino buna abarierete eira, nainwe mokwane: ’Natorie chinyama, ekiagera more abatoonu b’okogania chinyama, nabo morarie chinyama, morie chinyinge buna moraganie.

\VS{ⅩⅪ}Aase agwo Omonene Nyasae oino, arachoore kobeeka erieta riaye, karabe aare nase momenyete, nabo moranyaare konyenya eng’iti ende yonsi ye’chiombe chiaino, gose chimbori, gose ching’ondi, echi’Omonene abaeire, buna nabachiikire. Naboigo morarie chinyama chinyinge buna moraganie, ekero more agwo ase emechie yaino.

\VS{ⅩⅫ}Onde bwensi, oy’otachenegeti n’oyochenegete n’abe ne ribaga ri’okoria chinyama echio, nigo morachirie buna chinyama chie chingabi gose echie chinsune chikoriegwa.

\VS{ⅩⅩⅢ}\XREF{}{{\XO Ⅻ:ⅩⅩⅢ }{\XO{12:23:
}}{\XT{Abal 17:10-14}}}Mwerende timobaisa koria amanyinga, ekiagera obomoyo nigo bore ase amanyinga ime, timoria, obomoyo amo n’enyama.

\VS{ⅩⅩⅣ}Timoyaria, korende nigo morayaitere ase riroba buna amaache.

\VS{ⅩⅩⅤ}Mwerende, timoyaria. Ekero morakore ayaare amaronge ase obosio bw’Omonene nigo er’abe buya ase more n’aase ororeeria rwaino.

\VS{ⅩⅩⅥ}Ebinto biaino moraatanane bibe ebichenu amo nebi mwariete chiira ng’a ’mobirue, mobiire aase agwo Omonene arachoore.

\VS{ⅩⅩⅦ}Morue ebing’wanso biaino bi’ogosambwa, chinyama amo n’amanyinga, igoro ase egesasiimero kia Omonene Nyasae oino. Amanyinga y’ebing’wanso biaino binde, moyaumore igoro ase egesasiimero kia Omonene Nyasae oino, korende chinyama chirochio morie.

\VS{ⅩⅩⅧ}Moigwere amang’ana aya onsi nabachiikire, erio nario er’abe buya ase more, na ase ororeeria rwaino kare na kare; ekiagera ekero morakore igo, obwo nabwo oboronge na amaya ase obosio bw’Omonene Nyasae oino.


\par }{\SH Ogokuurerwa kw’ogotasasiima emegwekano y’ogosasiimwa
\par }
{\PP \VS{ⅩⅩⅨ}“Omonene Nyasae oino, naseerie korwa ase amasio aino abanto b’ebisaku ebio mogochia koira ense yabo na koyemenya. Magega Omonene kabasiririe,

\VS{ⅩⅩⅩ}mwerende timobaisa gotegwa n’emeeto na kobwatia chingeencho chiabo banarete gokora. Timorigia komanya igoro ye’chinyasae chiabo na koboria: Naki ebisaku ebi biarenge gosasiima chinyasae chiabo? Naboigo naintwe tochisasiime.

\VS{ⅩⅩⅪ}Timobaisa gosasiima Omonene Nyasae oino, buna barabwo barenge gosasiima chinyasae chiabo. Barabwo nigo barenge gokora ase chinyasae chiabo kera egento kere okogeechia, eke Nyasae ageechete. Nigo bagosamba n’omorero abana baabo, abamura na abaiseke, babe ebing’wanso ase chinyasae chiabo.


\par }{\PP \VS{ⅩⅩⅫ}\XREF{}{{\XO Ⅻ:ⅩⅩⅫ }{\XO{12:32:
}}{\XT{Okoir 4:2; Okom 22:18,19}}}“Kera ring’ana nabachiikire moribwate na korikora. Timomenta amang’ana aino ase ayio nabachiikire, gose timorusia egento korwao.




\par }\Chap{ⅩⅢ}{\PP \VerseOne{Ⅰ}“Nenyaare koba ng’a ase egati yaino omobani, gose omonyandoto, oratuboke na koorokia ebikone na amakumia,

\VS{Ⅱ}na amang’ana ayio aikeranigwe. Aise kobateebia: Togende tosasiime chinyasae ching’ao, (echio motana gosasiima agwo ritang’ani,) tochikorere,

\VS{Ⅲ}timobaisa koigwa amang’ana yomobani oyio gose ay’omonyandoto oyio. Omonene Nyasae oino, nigo akobateema, erinde arore gose ’momwanchete ne’chinkoro chiaino chionsi, na emioyo yaino yonsi.

\VS{Ⅳ}Mobwatie Omonene Nyasae oino, na momoiroke. Mobwate amachiiko aye na moigwere eriogi riaye, momokorere na komobwatia.

\VS{Ⅴ}Korende omobani oyio, gose omonyandoto oyio, naitwe akwe, ekiagera oyio nigo akoborokereria ng’a mobe abamotari koigwera Omonene Nyasae oino, oyio obarusetie korwa ase ense ya Misiri, na kobatooria korwa ase ense y’obosomba. Omonto oyio nigo arabasirie motige enchera eri’Omonene Nyasae oino, abachiigete kobwatia. Goika morusie obobe bwonsi korwa ase more.


\par }{\PP \VS{Ⅵ}“Boigo momura omino morwete enda eyemo, gose omwana oo, omomura gose omoiseke, gose omokungu oo bwanchete, gose omosani oo bwanchete buna bweanchete aye omonyene, nanyaare gokoebereria bobisi na kogoteebia: Togende tosasiime chinyasae ching’ao, chiria, aye otana gosasiima, gose chisokoro chiao chitarenge gosasiima.

\VS{Ⅶ}Oyomo obo nanyaare gokoebereria osasiime chinyasae chinde chi’ abanto abwo bagoetanaine, bamenyete aare korwa ase ore, gose ang’e, korwa ensinyo eyemo y’ense goika eyende.

\VS{Ⅷ}Tobaisa koebererigwa nere, gose komotegerera, gose komororera amabeebe, nonya n’okomororera amaabera gose komoegera.

\VS{Ⅸ}Momoite akwe. Aye obe oyo bw’eritang’ani komoaka amagena; magega y’ayio abanto bonsi bamanye komoaka amagena.

\VS{Ⅹ}Momoake amagena goika akwe ekiagera aganetie kobasiria ng’a motige Omonene Nyasae oino, oria obarusetie korwa ase ense ya Misiri, ense y’obosomba.

\VS{Ⅺ}Na Abaisraeli bonsi baigwe ayio akorekanire na bairoke, erinde obobe buna obwo tibokorwa ase egati yaino naende.


\par }{\PP \VS{Ⅻ}“Ekero momenyete ase emechie yaino, eyi’Omonene Nyasae oino abaeire, ande ’namoigwe

\VS{ⅩⅢ}ng’a abanto bande ababe batarochi inchera baruure ase egati yaino, bang’usire abanto b’omochie obo, na kobasiria, bagoteeba: Inchuo togende gosasiima chinyasae ching’ao konya motana gosasiima rinde.

\VS{ⅩⅣ}Mouna‐unie mono amang’ana ayio, erio momanye buya gose nabo are. Onye okogeechia buna okwo gwakorekanire ase egati yaino,

\VS{ⅩⅤ}moite abanto bonsi b’omochie oyio n’emioro\FTNT{*}{{\FR ⅩⅢ:ⅩⅤ }{\FR{13:15}}{\FK{oyio n’emioro:
}}{\FT{ase ogokwana konde nakwo ogokenya}}}. Mosarie omochie oyio kegima amo n’ebinto bionsi bireo, ne’chitugo mochiite boigo.

\VS{ⅩⅥ}Mosangererie ebisakorwa bi’omochie oyio, mobibeeke bibe etui agwo ase eraaro aarabu, erio mosambe n’omorero omochie amo n’ebisakorwa bionsi, bibe ekeng’wanso ekegima ki’ogosambwa ase Omonene Nyasae oino. Noro obe ritombe goika kare na kare, tokoagachwa naende.

\VS{ⅩⅦ}Timobaisa koira gento kende gionsi keragereirie. Erio nario Omonene aratige endamwamu yaye enene, erinde abarorere amaabera. Ere nigo arabe n’amabeebe ase more, abakore momentekane, buna arierete chisokoro chiaino eira.

\VS{ⅩⅧ}Ayio nigo arakoreke onye mokoigwera Omonene Nyasae oino, na kobwata amachiiko aye onsi, aya inche nabaeire ase rituko ria reero, na komorakore ayaare amaronge ase obosio bw’Omonene Nyasae oino.




\par }\Chap{ⅩⅣ}{\SH Ogokanigwa gw’okwenaria gete ase ebirero
\par }
{\PP \VerseOne{Ⅰ}\XREF{}{{\XO ⅩⅣ:Ⅰ }{\XO{14:1:
}}{\XT{Abal 19:28; 21:5}}}“Inwe n’abana ba Omonene Nyasae oino. Timwesaraga emebere yaino gose gwekigita chitukia chia bosio ase emetwe yaino ekero mokoreera abakuure,

\VS{Ⅱ}\XREF{}{{\XO ⅩⅣ:Ⅱ }{\XO{14:2:
}}{\XT{Okong’ 19:5,6; Okoir 4:20; 7:6; 26:18; Tito 2:14; 1 Petr 2:9}}}ekiagera inwe n’abanto abachenu ase Omonene Nyasae oino. Ere obachoorire mobe abanto baye, mwaatananegete korwa ase abanto b’ebisaku binde bionsi bire ase ense.


\par }{\SH Ching’iti chichenegete na echitachenegeti
\par }
{\R (Abal 11:1-47)

\par }{\PP \VS{Ⅲ}“Timobaisa koria ng’iti ende yonsi y’okogeechia.

\VS{Ⅳ}Echi nachio ching’iti moraabe mokoria: chiombe, ne’ching’ondi, ne’chimbori,

\VS{Ⅴ}ne’chinsune, ne’chingabi, ne’ebisia, ne’chimbori chi’orosana, ne’chiburo, ne’chitobe, ne’ching’ondi chi’orosana.

\VS{Ⅵ}Kera eng’iti ebwate ebitaago biatananegete gati ase chinsemo ibere, naende chikoria eng’ang’ura, echio nachio morarie.

\VS{Ⅶ}Ase ching’iti echio chikoria eng’ang’ura gose chibwate ebitaago biatananegete, timoria echio: engamia, na egesusu, na egesengi. Echio nigo chikoria eng’ang’ura, korende tichibwati ebitaago biatananegete, ase ayio tichichenegeti.

\VS{Ⅷ}Timoria embeche; nebwate ebitaago biatananegete, korende teri koria eng’ang’ura. Ase ayio n’ebe ase more ey’etachenegeti. Timoria chinyama chie ching’iti echio gose timokuna emebere yabo ekero chi akuure.


\par }{\PP \VS{Ⅸ}“Ase echio chionsi chire ase amaache ime ’monyaare koria chinswe chibwate chingondo chinga buna chimbaaba, na amagoocho.

\VS{Ⅹ}Chinde chionsi chitabwati chingondo chinga buna chimbaaba, na amagoocho, timochiria; echio ’nchibe echitachenegeti ase more.


\par }{\PP \VS{Ⅺ}“Chinyoni chionsi chichenegete ’namochirie.

\VS{Ⅻ}Timoria chinyoni echi: ekeongo, na ensoti, na obotere;

\VS{ⅩⅢ}amakoru na ebisaku biamwabo;

\VS{ⅩⅣ}ebigonkoru na ebisaku biamwabo bionsi;

\VS{ⅩⅤ}esagero na omoyaaye, na enyakooboke, na enyautuutu, na ebisaku biamwabo;

\VS{ⅩⅥ}enyakweumia enke na enene, na etibibi;

\VS{ⅩⅦ}etekere, na ekeongo kende, na omoneke,

\VS{ⅩⅧ}na amaagonga na ebisaku biamwabo, na enteema bobe, na egetabora mato.


\par }{\PP \VS{ⅩⅨ}“Ebisaku bionsi bi’ebitongwa ebisinini bikoiruruka ne’chimbaaba tibichenegeti ase more, timobiria.

\VS{ⅩⅩ}Ebitongwa bichenegete naende bibwate chimbaaba nabo moranyaare kobiria.


\par }{\PP \VS{ⅩⅪ}\XREF{}{{\XO ⅩⅣ:ⅩⅪ }{\XO{14:21:
}}{\XT{Okong’ 23:19; 34:26}}}“Eng’iti ekwete yoka enyene timoyeria. Monyaare koyea omomenyi omenyete amo nainwe ase omochie oino, ayerie, gose moyeoonerie omonto bw’egesaku ekeao, korende inwe n’abanto abachenu, mwatananire ase Omonene Nyasae oino.

\par }{\PP “Timobaisa koiyekera emanwa y’embori ime y’amabeere y’eng’ina.


\par }{\SH Ogochika gw’okorua ensemo ya ikomi
\par }
{\PP \VS{ⅩⅫ}\XREF{}{{\XO ⅩⅣ:ⅩⅫ }{\XO{14:22:
}}{\XT{Abal 27:30-33; Omob 18:21}}}“Goika morue ensemo ya ikomi ye chindagera chi’emegondo yaino echio chikwama kera omwaka.

\VS{ⅩⅩⅢ}Agwo ase obosio bw’Omonene Nyasae oino, aase arachore abe obomenyo bw’erieta riaye, nao morariere ensemo ya ikomi ye’chindagera chiaino, n’edivai, n’amaguta, ne’chintangi chi’echiombe, ne’ching’ondi, ne’chimbori; erinde monyaare kweorokereria komoiroka Omonene Nyasae oino, botambe.

\VS{ⅩⅩⅣ}Onye aase agwo Omonene achoorire abe obomenyo bw’erieta riaye are aare mono, motanyaare kobogoria ensemo ya ikomi y’eri’Omonene Nyasae oino, abasesenirie n’ero,

\VS{ⅩⅩⅤ}rirorio moonchorerie ebinto ebio ase chitaabu, erinde mochiire aase agwo Omonene oino achoorire.

\VS{ⅩⅩⅥ}Chibesa echio mogore chiombe, gose ching’ondi, gose edivai, gose ebinyugwa ebiroro, kende gionsi moganetie. Mobiriere agwo ase obosio bw’Omonene Nyasae oino, erinde mogooke amo n’abanto b’echinka chiaino.


\par }{\PP \VS{ⅩⅩⅦ}“Timotiga gookonya Abalawi bamenyete ase emechie yaino, ekiagera barabwo tibabwati emegondo gose omwando amo nainwe.

\VS{ⅩⅩⅧ}Ase omoerio o kera emiaka etato morente ensemo ya ikomi ye’chindagera chi’emegondo chi’omwaka oria, moyegache ase emechie yaino.

\VS{ⅩⅩⅨ}Endagera eyio ney’Abalawi, ekiagera barabwo tibabwati omwando bw’oboremo, na ey’abamenyi ne chintakana, na ababoraka bare ase emechie yaino. Abwo mbachiche barie endagera eyio baisaneke. Erio nario Omonene Nyasae oino, arabasesenie ase emeremo yaino yonsi mogokora.




\par }\Chap{ⅩⅤ}{\SH Omwaka bw’okwabera abanyasiira
\par }
{\R (Okong’ 25:1-7)

\par }{\PP \VerseOne{Ⅰ}“Ase omoerio o kera omwaka o gatan’akabere mobae abwo bariete chisiira obosibore tibaakana.

\VS{Ⅱ}Oyo n’oro omooroberio buna morakore: Kera omonto oete omogisangio oye egento singo, amotigere esiira eyio. Tabaisa koboria oyomwabo bw’egesaku kiaye amoakane esiira eyio, ekiagera obosibore bw’Omonene bw’okwabera chisiira bwarariigwe.

\VS{Ⅲ}Omomenyi ere nakoiranerie egento kwamoete singo\FTNT{*}{{\FR ⅩⅤ:Ⅲ }{\FR{15:3
}}{\FK{Singo:
}}{\FT{ase erieta rinde nerikabeso gose rideni}}}. Korende egento kende gionsi kwaete oyomino tomosaba akoiranerie.


\par }{\PP \VS{Ⅳ}“Omonto onde takoba omotaka ase egati yaino, ekiagera Omonene Nyasae nabasesenie ase ense eyio agochia kobaa ebe omwando oino,

\VS{Ⅴ}komoraigwere Omonene Nyasae oino, naende mobwate amachiiko aya onsi nabaeire rituko ria reero.

\VS{Ⅵ}Omonene Nyasae oino, nabasesenie buna abarierete eira. Inwe ’namoe ebisaku ebinge ebinto singo, korende inwe timokoremerwa erinde mogende gosaba ebinto moegwe singo; naende inwe ’namogaambere ebisaku ebinge, korende birobio tibikobagaambera inwe.


\par }{\PP \VS{Ⅶ}\XREF{}{{\XO ⅩⅤ:Ⅶ }{\XO{15:7:
}}{\XT{Abal 25:35}}}“Onye omonto omino ore omotaka agwo ase emechie yaino ase ense eyi’Omonene Nyasae oino, agochia kobaa, timobaisa koba abang’iti gose abagoko ase are, korende mokonye omonto oyio omino.

\VS{Ⅷ}Mobe abaya ase are, momoe singo ebinto biisaine ase oboremerwa bwaye bonde bwonsi.

\VS{Ⅸ}Mwerende mono, timobaisa kwanga koa omotaka oyio egento na goteeba: Omwaka bw’okwabera chisiira obeire ang’e. Timobia ebirengererio ebibe buna ebio ribaga ase chinkoro chiaino. Onye mokoba abang’iti na kwanga koa oyomino ore omotaka egento, ere narere ase Omonene, ekiagera mwamorinire eki aremeire, nainwe ’namobe n’ebibe.

\VS{Ⅹ}Momoe ebinto ase ogwancha, na timoba ne’ribero ekero mokomoa. Ekero morarue igo, Omonene Nyasae oino, nabasesenie ase emeremo yaino yonsi mogokora.

\VS{Ⅺ}\XREF{}{{\XO ⅩⅤ:Ⅺ }{\XO{15:11:
}}{\XT{Mat 26:11; Mar 14:7; Yoh 12:8}}}Abataka tibakoera korwa ase ense; na ase engencho eyio nabachiikire ng’a mobe n’emioyo emerabu ase ogokoonya abamino bare abataka, na abaremeire bare ase ense yaino.


\par }{\SH Amachiiko ase abwo babwate abasomba
\par }
{\R (Okong’ 21:1-11)

\par }{\PP \VS{Ⅻ}\XREF{}{{\XO ⅩⅤ:Ⅻ }{\XO{15:12:
}}{\XT{Abal 25:39-46}}}“Onye Omoiberania omino, omosacha gose omokungu, oonigwe ase ore, nigo aragokorere emeremo ase emiaka etano n’omo, korende ase omwaka o gatan’akabere, goika omoe ribaga arue ase ore.

\VS{ⅩⅢ}Ekero oramoe ribaga arue ase ore, tobaisa komotiga agende ore n’amaboko amasa.

\VS{ⅩⅣ}Omoe ching’ondi kore n’omoyo omorabu, omoe n’endagera, n’edivai, koreng’ana buna Omonene, Nyasae oo, agosesenirie.

\VS{ⅩⅤ}Moinyore ng’a nainwe ’mwarenge abasomba ase ense ya Misiri, n’Omonene Nyasae oino, akababooria korwa aroro. Ase engencho eyio nabachiikire amang’ana aya rituko ria reero.


\par }{\PP \VS{ⅩⅥ}“Korende omosomba oria karateebe ng’a tatageti kogotiga agende, ekiagera ogwanchire aye, amo n’eamate yao, naende nigo aisanegete komenya bwoo,

\VS{ⅩⅦ}rirorio oimokie esindake omotue\FTNT{†}{{\FR ⅩⅤ:ⅩⅦ }{\FR{15:17
}}{\FK{omotue:
}}{\FT{engencho yaye nokobochora}}} ogoto, na esindake eria esoe ase omotobwa\FTNT{‡}{{\FR ⅩⅤ:ⅩⅦ }{\FR{15:17
}}{\FK{omotobwa:
}}{\FT{noro omote gose ebao eria ebwatete egesieri gose omorangwa}}} bw’egesieri kiao, nere nabe omosomba oo ase obogima bwaye bwonsi. Naboigo orakore nase omosomba oo omokungu.

\VS{ⅩⅧ}Tobaisa korora ng’a naakong’u komoa obosibore, ekiagera ase emiaka etano n’omo ere nigo arenge kogokorera emeremo ara kabere buna omoriikwa bw’eng’eria are kogokorera. Ase ayio Omonene, Nyasae oo, nagosesenie ase emeremo yao yonsi ogokora.


\par }{\SH Chintangi chie ching’iti chitugire
\par }
{\PP \VS{ⅩⅨ}\XREF{}{{\XO ⅩⅤ:ⅩⅨ }{\XO{15:19:
}}{\XT{Okong’ 13:12}}}“Mwatananere Omonene Nyasae oino, chintangi chionsi chie chieri, n’echiechimingichi, n’echiechigoree. Timobaisa gokorera chieri echio chintangi emeremo ende yonsi, gose timobaisa konacha amarionya ye chimingichi echio.

\VS{ⅩⅩ}Omwaka ase omwaka, inwe amo n’abanto b’echinka chiaino moriere chinyama chi’echitugo echio chintangi ase obosio bw’Omonene Nyasae oino, aase agwo arachoore.

\VS{ⅩⅪ}Korende echire na ebimocho ase emebere yabo, onye chire ebisogora, gose emeuko, gose na kemocho kende gionsi, timobaisa gochirua chibe ekeng’wanso ase Omonene Nyasae oino.

\VS{ⅩⅫ}Chinyama chie ching’iti buna echio mochiriere agwo ase emechie yaino. Abanto bonsi onye bare abatachenegeti, gose bachenegete, ’nabachirie. Nabo morachirie buna mokoria chinyama chie chingabi gose echie chinsune.

\VS{ⅩⅩⅢ}\XREF{}{{\XO ⅩⅤ:ⅩⅩⅢ }{\XO{15:23:
}}{\XT{Omoch 9:4; Abal 7:26,27; 17:10-14; 19:26; Okoir 12:16,23}}}Timobaisa koria amanyinga abo, korende moyaitere ase riroba buna amaache.




\par }\Chap{ⅩⅥ}{\SH Epasaka
\par }
{\R (Okong’ 12:1-20)

\par }{\PP \VerseOne{Ⅰ}\XREF{}{{\XO ⅩⅥ:Ⅰ }{\XO{16:1:
}}{\XT{Okong’ 12:1-20; Abal 23:5-8; Omob 28:16-25}}}“Mobe mokorenda Epasaka y’Omonene Nyasae oino, ase omotienyi bw’Abibu, ekiagera ase obotuko obomo bw’omotienyi oyio, nario Omonene Nyasae oino abarusetie Misiri.

\VS{Ⅱ}Morusie eng’ondi, gose embori, gose eng’ombe, korwa ase amaicho aino, mogende aase Omonene arachoore abe obomenyo bw’erieta riaye, erio morue eng’iti eria ebe ekeng’wanso gi’Epasaka ase Omonene Nyasae oino.

\VS{Ⅲ}Timobaisa koria ekeng’wanso ekio amo n’emegati ebeekire ememera; ase engaki y’amatuko atan’abere moraabe mokoria emegati etabeekiri memera, eyio n’emegati y’emechando, ekiagera ekero mwaruete ase ense ya Misiri nigo mwaayererete gotama. Igo ase amatuko aino onsi more moyo mobe mokoinyora rituko mwaruete ase ense ya Misiri.

\VS{Ⅳ}Ase engaki y’amatuko atan’abere, ememera tenyorekana ase ense yaino yonsi, na enyama y’ekeng’wanso kiaruetwe ase omogoroba bwe rituko rie ritang’ani tetigarigwa ebeo ase obotuko bwonsi goika rituko ria kabere.


\par }{\PP \VS{Ⅴ}“Timoruera ekeng’wanso gi’Epasaka ase emechie ende yaino, eyi’Omonene Nyasae oino agochia kobaa.

\VS{Ⅵ}Aase Omonene Nyasae oino, arachoore koba obomenyo bw’erieta riaye, agwo nao oka moraruere ekeng’wanso gi’Epasaka. Agwo nao moraabe mogokerua ekero kia mogoroba, ase chinsa chireng’aine chiria mwaruete Misiri.

\VS{Ⅶ}Moiyeke chinyama chi’ekeng’wanso ekio, mochiriere aase ari’Omonene Nyasae oino, arachoore. Rituko ria kabere mambia, moirane gochia ase chiema chiaino.

\VS{Ⅷ}Ase amatuko atano na rimo, morie emegati etabeekiri memera, na ase rituko ria gatan’akabere, mobe n’omosangererekano bw’engeencho enene bw’okomosasiima Omonene Nyasae oino. Ase rituko erio timokora meremo ende yonsi.


\par }{\SH Amatuko Amanene ye’Rigesa
\par }
{\R (Okong’ 34:22; Abal 23:15-22)

\par }{\PP \VS{Ⅸ}\XREF{}{{\XO ⅩⅥ:Ⅸ }{\XO{16:9:
}}{\XT{Abal 23:15-21; Omob 28:26-31}}}“Mobare chichuma isan’aibere, mochaake korwa engaki eria mogochaaka rigesa ase emegondo yaino.

\VS{Ⅹ}Morende Amatuko Amanene ye Chichuma ase Omonene Nyasae oino, Morente ebiegwa bi’ogwancha ase Omonene Nyasae oino, mobirue buna koreng’ana abasesenirie.

\VS{Ⅺ}Agwo aase Omonene arachoore abe obomenyo bw’erieta riaye, nao morageende na mogooke ase obosio bwaye, inwe n’abana baino, abamura n’abaiseke, n’abasomba baino, abamura n’abaiseke, n’Abalawi bamenyete ase emechie yaino, n’abamenyi, ne’chintakana, n’ababoraka bare ase egati yaino.

\VS{Ⅻ}Moinyore ng’a nainwe nigo mwarenge abasomba aaria Misiri, ase ayio morende na kobwata emeroberio eyio yonsi echiikire.


\par }{\SH Amatuko amanene y’Ebigutu
\par }
{\R (Abal 23:33-43)

\par }{\PP \VS{ⅩⅢ}\XREF{}{{\XO ⅩⅥ:ⅩⅢ }{\XO{16:13:
}}{\XT{Abal 23:33-36,39-43; Omob 29:12-38}}}“Ekero mwaoorire chindagera chiaino naende mwamitire amasabibu aino inamobe n’amatuko amanene y’Ebigutu ase engaki y’amatuko atan’abere.

\VS{ⅩⅣ}Mogooke ase amatuko ayio, inwe amo nabana baino, abamura n’abaiseke, na abasomba baino, abamura n’abaiseke, na Abalawi, n’abamenyi, ne’chintakana, n’ababoraka, abwo bamenyete ase emechie yaino.

\VS{ⅩⅤ}’Namorende amatuko amanene a Omonene Nyasae oino, ase engaki y’amatuko atano n’abere; moyareende aase agwo Omonene arachoore, ekiagera Omonene Nyasae oino, nasesenie okwama kw’emegondo yaino amo n’emeremo yaino yonsi. Ase ayio monyaare kogooka mwensi amo.


\par }{\PP \VS{ⅩⅥ}“Ara gatano kera omwaka abanto baino abasacha babe bagoocha ase obosio bw’Omonene Nyasae oino, aase agwo arachoore; bageende aroro ase Amatuko Amanene y’Emegati etabeekiri memera, na ase Amatuko Amanene ye’Chichuma, na ase amatuko amanene y’Ebigutu. Tibageenda ase obosio bw’Omonene bare n’amaboko amasa.

\VS{ⅩⅦ}Kera omonto arue ebinto koreng’ana buna Omonene Nyasae oino, amosesenirie.


\par }{\SH Amachiiko ase abagaambi
\par }
{\PP \VS{ⅩⅧ}“Mochoore abagaambi na abateneneri korwa ase ebisaku biaino, babe bakogaamba agwo ase emechie yaino, eyi’Omonene Nyasae oino, agochia kobaa. Abwo babe bakogaamba ebiina bi’abaanto ase oboronge.

\VS{ⅩⅨ}\XREF{}{{\XO ⅩⅥ:ⅩⅨ }{\XO{16:19:
}}{\XT{Okong’ 23:6-8; Abal 19:15}}}Timobaisa koonchorana oboronge, gose gwanchereria abanto, gose timoegwa riaaki, ekiagera riaaki nigo rikoukoria amaiso ’abang’aini, naende nigo rikoonchorana na korina abanyaaboronge oboronge bwabo.

\VS{ⅩⅩ}Oboronge nabwo bwoka moraabe mokobwatia, erio nario moraabe moyo, na koira ense eri’Omonene Nyasae oino, agochia kobaa.


\par }{\PP \VS{ⅩⅪ}\XREF{}{{\XO ⅩⅥ:ⅩⅪ }{\XO{16:21:
}}{\XT{Okong’ 34:13}}}“Timobaisa gosimiseria Asera, enyasae eria enkuungu, omote onde bwensi, komenta ase egesasiimero moraagachere Omonene Nyasae oino.

\VS{ⅩⅫ}\XREF{}{{\XO ⅩⅥ:ⅩⅫ }{\XO{16:22:
}}{\XT{Abal 26:1}}}Naende timobaisa gotenenia esiiro ende yonsi y’ogosasiimwa, ekiagera Omonene Nyasae oino, nageechete ebinto buna ebio.




\par }\Chap{ⅩⅦ}{\PP \VerseOne{Ⅰ}“Timobaisa korua eng’iti ende yonsi, chiombe, gose ching’ondi, gose chimbori, ey’ere n’ekemocho ase omobere oye, ebe ekeng’wanso ase Omonene Nyasae oino. Eyio nigo ere okogeechia ase are.


\par }{\PP \VS{Ⅱ}“N’enyaare koba ng’a agwo ase omochie onde oino ase eyi’Omonene Nyasae oino, arabae, omonto, omosacha gose omokungu, anyorekane okorire amabe ase obosio bw’Omonene Nyasae oino, ase ogosaria okobwatana kwaye kw’ogotianania,

\VS{Ⅲ}\XREF{}{{\XO ⅩⅦ:Ⅲ }{\XO{17:3:
}}{\XT{Okong’ 22:20}}}na gosasiima chinyasae ching’ao na gochikorera ase ogosasiima risase, gose omotienyi, gose ching’enang’eni chia igoro, ebio abakanirie ng’a timobisasiima.

\VS{Ⅳ}Komorateebigwe amang’ana buna ayio erio moyauna‐unie. Onye mokonyora ekeene ng’a amang’ana ayio akorirwe ase egati y’Abaisraeli,

\VS{Ⅴ}erio nario moraarente agwo ase ebiita biaino omonto oria, omosacha gose omokungu, oyio okorire ogokora okwo okobe, erio momoake amagena goika akwe.

\VS{Ⅵ}\XREF{}{{\XO ⅩⅦ:Ⅵ }{\XO{17:6:
}}{\XT{Omob 35:30; Okoir 19:15; Mat 18:16; 2 Abakr 13:1; 1 Tim 5:19; Abaibr 10:28}}}Omonto oyio nigo araitwe ase oborori bw’ abanto babere gose batato, korende tagoitwa ase oborori bw’omonto oyomo.

\VS{Ⅶ}\XREF{}{{\XO ⅩⅦ:Ⅶ }{\XO{17:7:
}}{\XT{1 Abakr 5:13}}}Abanto baria birori nabwo barabe abatang’ani komoaka amagena ase okomoita, na magega yabo abanto bande bamanye komoaka amagena. Naboigo morarusie obobe bwonsi korwa ase more.

\VS{Ⅷ}Onye amang’ana arentirwe ase more, ayaare amakong’u koyanacha, karabe amang’ana ogoiterwa kw’amanyinga, gose ay’ogokora oboronge ase omonto, gose obobe omonto akoreire omonto onde, gose ekiina kende gionsi kere egekong’u ase more agwo ase emechie yaino, erio moimoke mogeende aase agwo Omonene Nyasae oino, arachoore,

\VS{Ⅸ}mogeende ase abakuani Abalawi n’aase omogambi bw’engaki eyio. Mobateebie amang’ana ayio amakong’u, na barabwo ’nabaanache ekiina kia boronge.

\VS{Ⅹ}Morende mono na gokora amang’ana ayio barabwo barabateebie korwa aase agwo Omonene arachoore. Mokore koreng’ana buna barabasemie.

\VS{Ⅺ}Mokore koreng’ana buna barabateebererie, na buna baranache ekiina aase more; timotiga ogoseemia kwabo na koonchoka aande, gochia ase ensemo y’okorio gose ey’okobee.

\VS{Ⅻ}Omonto onde bwensi ore omomwenu na okwanga koigwera Omokuani oyio ogotenena agwo ase obosio bw’Omonene Nyasae oino, gose aange koigwera omogambi, ere goika aitwe akwe. Goika morusie obobe borue ase Abaisraeli.

\VS{ⅩⅢ}Ekero abanto bonsi baraigwe amang’ana ayio mbairoke, tibakora ogokora kw’obomwenu naende.


\par }{\SH Ogoseemigwa ase ogochoora omorwoti
\par }
{\PP \VS{ⅩⅣ}\XREF{}{{\XO ⅩⅦ:ⅩⅣ }{\XO{17:14:
}}{\XT{1 Sam 8:5}}}“Ekero moraabe mwaikire na komenya ase ense eyi’Omonene Nyasae oino, agochia kobaa ebe eyaino, aande moganie omorwoti abagaambere, buna ebisaku biria bibaetanaine bibwate abarwoti baabo bakobagaambera.

\VS{ⅩⅤ}Erio mobeeke omorwoti oyi’Omonene Nyasae oino, arabachoorere. Mobeeke omonto bw’ abanto bamino abe omorwoti igoro ase more, korende omonto otari bw’egesaku kiaino timomobeeka abe omorwoti oino.

\VS{ⅩⅥ}\XREF{}{{\XO ⅩⅦ:ⅩⅥ }{\XO{17:16:
}}{\XT{1 Abar 10:28; 2 Amg 1:16; 9:28}}}Omorwoti oyio takwementera chibarasi chinyinge, gose tabaisa gotoma abanto bairane Misiri ase ogochia korigia chibarasi chinyinge, ekiagera Omonene obateebirie ng’a timokonyaara koirana gochia ase enchera eria naende.

\VS{ⅩⅦ}\XREF{}{{\XO ⅩⅦ:ⅩⅦ }{\XO{17:17: a
}}{\XT{1 Abar 11:1-8;
}}{\XO{b
}}{\XT{1 Abar 10:14-22,27; 2 Amg 1:15; 9:27}}}Omorwoti oria taba na abakungu abange, ekiagera ayio nigo aragere enkoro yaye eonchoke etige Omonene, gose takorigia kwementera chitaabu ne’chifeta.

\VS{ⅩⅧ}Ekero aikaransire ase ekerogo ki’obonene ase oborwoti bwaye, arente egetabu y’amachiiko korwa ase abakuani, Abalawi, naende ariike amang’ana ayio ayio ase egetabu ende.

\VS{ⅩⅨ}Ere natware egetabu eyio abe ogosooma amachiiko ayio onsi ase amatuko y’obogima bwaye bwonsi, erio neorokererie komoiroka Omonene, Nyasae oye, na koreenda amang’ana onsi y’ogochika okwo na ay’emeroberio echiikire, na koyakora.

\VS{ⅩⅩ}Goika akore igo, erinde tabaisa koenena ase ogochaaya abanto bande bamwabo, gose tabaisa koonchoka korwa ase amachiiko na kogeenda ase ensemo y’okorio gose ey’okobee. Karaigwere, ere amo n’abana baye ’mbabe bakogaambera Abaisraeli ase engaki entambe.




\par }\Chap{ⅩⅧ}{\SH Egetari ki’abakuani
\par }
{\PP \VerseOne{Ⅰ}“Abakuani Abalawi n’egesaku gionsi ki’Abalawi tibakonyoora egetari gose omwando amo n’Abaisraeli baande. Nigo barabe bakoria ebing’wanso bigosambwa n’omorero ase Omonene na okoruegwa konde gokorentwa asaare.

\VS{Ⅱ}\XREF{}{{\XO ⅩⅧ:Ⅱ }{\XO{18:2:
}}{\XT{Omob 18:20}}}Ase ayio tibakonyoora omwando amo n’abanto bamwabo, ekiagera Omonene omonyene nere omwando obo, buna abarierete eira.


\par }{\PP \VS{Ⅲ}“Ekero abanto barabe bakorua eng’ombe, gose eng’ondi, gose embori, koba ekeng’wanso, bae abakuani rireko, ne chinsea ibere, n’enda; ebio nabio ebitari abanto barae abakuani.

\VS{Ⅳ}Moe abakuani ogotongora kwaino kw’endagera, na edivai, na amaguta, na amarionya amatang’ani mokonacha korwa ase ching’ondi chiaino.

\VS{Ⅴ}Omonene Nyasae oino, ochoorire Lawi n’ororeeria rw’aye ase egati y’ebisaku biaino bionsi, babe bagokora emeremo ase erieta riaye, korwa ekiaare ekemo gochia ekende ase amatuko onsi.


\par }{\PP \VS{Ⅵ}“Omolawi onde bwensi oraabe omenyete ase emechie ende yonsi y’Abaisraeli karaganie koruao, nabo aranyare goocha ase agwo Omonene arachoore.

\VS{Ⅶ}Ere na’be ogokora emeremo ase erieta ri’Omonene, Nyasae oye, buna Abalawi bande bamwabo bagotenena gokora emeremo ase obosio bw’Omonene.

\VS{Ⅷ}Nere oyio naatananerwe egetari kiaye ki’endagera kereng’aine n’eki’Abalawi bande, nonya okonyora egento ase okoonia omwando atigeretwe n’abaibori baye.


\par }{\SH Ogokuurerwa kw’ogotenaria chingeencho chi’ abanto batamomanyeti Nyasae
\par }
{\PP \VS{Ⅸ}“Ekero moraike ase ense eri’Omonene Nyasae oino, agochia kobaa, timobaisa kweorokereria kobwatia chingencho chi’okogechia okwo ebisaku biria bimenyeteo binarete gokora.

\VS{Ⅹ}\XREF{}{{\XO ⅩⅧ:Ⅹ }{\XO{18:10: a
}}{\XT{Abal 19:26;
}}{\XO{b
}}{\XT{Okong’ 22:18}}}Monto onde oino tabaisa korua omwana oye, omomura gose omoiseke, asambwe ase omorero ime abe ekeng’wanso. Onde taba ase egati yaino oyogokora oboringooria, gose oborogi, gose koruta chinche, gose oyogokora oboragori,

\VS{Ⅺ}\XREF{}{{\XO ⅩⅧ:Ⅺ }{\XO{18:11:
}}{\XT{Abal 19:31}}}gose oyokorangeria ebirecha, gose okorigia ogosemigwa korwa ase emeika y’abakuure, gose oborogi bonde bwonsi.

\VS{Ⅻ}Onde bwensi orakore ebinto ebi nigo arabe okogeechia ase Omonene Nyasae, n’a ase engencho y’okogeechia buna okwo, Omonene oino naseerie abanto abwo konya bamenyete ase ense eria, barue ase amasio aino.

\VS{ⅩⅢ}\XREF{}{{\XO ⅩⅧ:ⅩⅢ }{\XO{18:13:
}}{\XT{Mat 5:48}}}Inwe goika mobe abaikeranu ase obosio bw’Omonene Nyasae oino.”


\par }{\SH Eira y’ogotoma omobani
\par }
{\PP \VS{ⅩⅣ}Naende Musa agateeba, “Abanto b’ebisaku ebio mogochia goseeria nigo bakoigwera abarogi na abariori, korende inwe Omonene Nyasae oino, obakaanirie ng’a timobaisa gokora ebinto ebio.

\VS{ⅩⅤ}\XREF{}{{\XO ⅩⅧ:ⅩⅤ }{\XO{18:15:
}}{\XT{Ogok 3:22; 7:37}}}Korende ase egati y’abamino, Omonene Nyasae oino, nabaimokerie omobani onga buna inche. Oyio nere moraigwere.


\par }{\PP \VS{ⅩⅥ}“Nigo er’abe buna mwaboretie Omonene Nyasae oino, ase rituko riria mwasangererekanete agwo Horebu, mogakwana: Tototiga toigwe eriogi ri’Omonene Nyasae oito, kagokwana, gose titogenderera korora omorero oyio omonene. Toise koriigwa na koyorora, nigo torakwe.

\VS{ⅩⅦ}Omonene aganteebia: Amang’ana ayio bakwanire nayekeene.

\VS{ⅩⅧ}Korwa ase egati y’abaamwabo nimbaimokerie omobani onga buna aye, nimbeeke amang’ana ane as’omonwa oye, nere n’abateebie ayio onsi ndamochiike.

\VS{ⅩⅨ}\XREF{}{{\XO ⅩⅧ:ⅩⅨ }{\XO{18:19:
}}{\XT{Ogok 3:23}}}Omonto onde bwensi oraange koigwera amang’ana ane ayio ndachiike omobani oyio ayakwane ase erieta riane, inche bweka omonyene ning’ee omonto oyio egesusuro.

\VS{ⅩⅩ}Korende omobani oraenene, na gokwana ase erieta riane aya ’ntamochigeti akwane, gose oyio orakwane ase amarieta ye’chinyasae ching’ao, omobani oyio nigo araitwe akwe.


\par }{\PP \VS{ⅩⅪ}“Na komoreborie ase chinkoro chiaino ime: ’Naki torakore tomanye gose ring’ana riria rigokwanwa n’eri’Omonene?

\VS{ⅩⅫ}Rirorio momanye ng’a, ekero omobani arakwane ring’ana ase erieta ri’Omonene, korende ring’ana erio tiriikeranigwa, gose koba ekeene, erio n’ering’ana Omonene atakwanete. Omobani oyio nigo arikwana ase obomwenu bwaye, inwe timobaisa komoiroka.




\par }\Chap{ⅩⅨ}{\SH Emechie y’Obotamero
\par }
{\R (Omob 35:9-28; Yosh 20:1-9)

\par }{\PP \VerseOne{Ⅰ}\XREF{}{{\XO ⅩⅨ:Ⅰ }{\XO{19:1:
}}{\XT{Yosh 20:1-9}}}“Ekero Omonene Nyasae oino, arabe osiririe abanto b’ebisaku biria mogochia koegwa ense yabo, na ekero mwairire ense amo n’emechie yabo, na komenya ase chinyomba chiabo,

\VS{Ⅱ}mwatanane emechie etato ase ense eyi’Omonene Nyasae oino, agochia kobaa.

\VS{Ⅲ}Ense eyi’Omonene Nyasae oino, agochia kobaa, moyiate ase chinsemo isato, na moroisie chinchera chikogeenda ase emechie eyio etato, erio omonto karaite oyonde mosiabano, abe ogotamera oyomo bw’emechie eyio.

\VS{Ⅳ}Omonto onde bwensi oraite oyonde mosiabano, atabwati obobisa nere, nanyaare gotamera oyomo bw’emechie eyio, na gotooria obogima bwaye.

\VS{Ⅴ}N’ebe ng’a omonto ogeendire amo n’oyonde ase rinani kogeecha emete, na ekero aimokirie egesire, na egesire ekio gesomoke korwa ase omote, gecharare, geite omonto oria onde, omoiti oria nabo aratamere oyomo bw’emechie eyio ase ogotooria obogima bwaye.

\VS{Ⅵ}Nenyaare koba ng’a orogeendo rogochia ase omochie bw’obotamero nigo rore orotambe, na omonto oria oganetie korusia egesiomba abwatie omoiti oria, na komoikeera nchera, na ase endamwamu yaye amoite, nonya omoiti oria tagwenerete goitwa, ekiagera aitete omonto mosiabano atabwati obobisa nere.

\VS{Ⅶ}Ase ayio nabachiikire mwatanane emechie etato.


\par }{\PP \VS{Ⅷ}“Ekero Omonene Nyasae oino, aragareyie orogongo rwaino robe oronene, buna arierete chisokoro chiaino eira ase ogotiana, na kobaa inwe ense yonsi eria ateebetie chisokoro chiaino ng’a n’abayee,

\VS{Ⅸ}nainwe komoraarende na kobwata amachiiko aya nabaeire ase rituko ria reero na komwancha Omonene Nyasae oino, ase okobwatia chinchera chiaye botambe, erio nario moranyaare komenta emechie ende etato.

\VS{Ⅹ}Komorakore ayio, amanyinga y’ abanto batari na komocha tabaisa goiterwa ase ense eye Omonene Nyasae oino, agochia kobaa ebe omwando oino, ase igo timokoba na komocha kw’ogoitera amanyinga.


\par }{\PP \VS{Ⅺ}“Korende onye omonto ogeechete omonto onde erinde amoboere na komoaka goika akwe, na magega y’ayio atamere oyomo bw’emechie eyio,

\VS{Ⅻ}erio abagaaka b’omochie bw’omoiti oria batome abanto bamorusie korwa ase omochie oria atameire, bamobeeke ase okoboko kw’oria okorusia egesiomba ki’oyomwabo, nere aite omoiti oria.

\VS{ⅩⅢ}Timobaisa komoororera amaabera, korende morusie korwa ase Abaisraeli okomocha kw’ogoiterwa kw’amanyinga y’omonto otarenge na komocha, erinde nebe buya ase more.


\par }{\SH Orobebe orokoro
\par }
{\PP \VS{ⅩⅣ}\XREF{}{{\XO ⅩⅨ:ⅩⅣ }{\XO{19:14:
}}{\XT{Okoir 27:17}}}“Tobaisa gotumana orobebe ronde rwonsi rw’omogisangio oo, orwo abanto ba kare babeegete ase orogongo rw’omwando oria oraegwe ase ense eri’Omonene Nyasae oino, arakoe ebe eyao.


\par }{\SH Igoro y’okoba kirori
\par }
{\PP \VS{ⅩⅤ}\XREF{}{{\XO ⅩⅨ:ⅩⅤ }{\XO{19:15:
}}{\XT{Omob 35:30; Okoir 17:6; Mat 18:16; Yoh 8:17; 2 Abakr 13:1; 1 Tim 5:19; Abaibr 10:28}}}“Omonto oyomo bweka tagoisana koba kirori igoro ase omonto onde okorire ogosaria, gose ebibe binde bionsi akorire; korende ekiina nigo keranachwe ekero birori babere gose batato bakwanire oborori bwabo.

\VS{ⅩⅥ}Onye omonto onde okoba kirori bw’oborimo ase okogania gokorera omonto onde bobe, na komosoera,

\VS{ⅩⅦ}abanto abwo babere barenge kwomana goika baachiche ase obosio bw’Omonene, ase abakuani na abagaambi abwo batenenerete ase amatuko ayio.

\VS{ⅩⅧ}Abagaambi goika baunenkie mono bamanye gose kirori oria nigo agosoera oyomwabo ase oborimo.

\VS{ⅩⅨ}Komoranyore ng’a n’oborimo, erio mokorere kirori oria amang’ana aria aria ere arengereretie gokorera oyomwabo. Naboigo morusie obobe borue ase more.

\VS{ⅩⅩ}Abanto bande ekero baraigwe ayio bairoke, tibakora okomocha konga buna okwo ase egati yaino.

\VS{ⅩⅪ}\XREF{}{{\XO ⅩⅨ:ⅩⅪ }{\XO{19:21:
}}{\XT{Okong’ 21:23-25; Abal 24:19,20; Mat 5:38}}}Timobaisa komororera amaabera. Egesusuro nigo keraabe obogima ase obogima, eriso ase eriso na erino ase erino, okoboko ase okoboko na okogoro ase okogoro.




\par }\Chap{ⅩⅩ}{\SH Amachiiko y’Eseegi
\par }
{\PP \VerseOne{Ⅰ}“Ekero moraabe mokogeenda korwania ababisa baino esegi, na mokorora chibarasi, ne’chigari, na abarwani babo bare abange kobua abaino, timobairoka, ekiagera Omonene Nyasae oino, oria obarusetie korwa ase ense ya Misiri, nigo are amo nainwe.

\VS{Ⅱ}Ekero mogoika ang’e nase esegi ekorwanera, Omokuani ageende bosio, akwane n’abanto,

\VS{Ⅲ}abateebie: Inwe Abaisraeli, tegerera! Bono mwabeire ang’e kogeenda korwania ababisa baino. Timobaisa gokwa emioyo, timoiroka gose koiguswa, gose timoboboa,

\VS{Ⅳ}ekiagera Omonene Nyasae oino, nagende amo nainwe, erio arwanie ababisa baino na kobarentera obobui.


\par }{\PP \VS{Ⅴ}“Erio abateneneri bakwane n’abanto, baabateebie: Onye omonto ore aiga oagachire enyomba, korende tarayemenya, tiga airane bwoye, tabaisa gochia gokwera ase esegi, na omonto omoao achie koira enyomba yaye na koyemenya.

\VS{Ⅵ}Gose onye omonto ore aiga osimegete emesabibu ase omogondo oye, nere tararia amatunda korwao, tiga airane ageende ’nka, tabaisa gochia gokwera ase esegi, na omonto omoao achie koria amatunda y’omogondo oye.

\VS{Ⅶ}Gose onye omonto ore aiga, oriereire omoiseke boko, ko taramorenta ’nka bwoye, tiga oyio airane agende ’nka, tabaisa gochia gokwera ase esegi, na omonto omoao achie koira omoiseke oria.


\par }{\PP \VS{Ⅷ}“Naende abateneneri baria bagenderere gokwana n’abanto, babateebie: Onye omonto ore aiga ore omwoba, ore n’enkoro eondogete, oyio tiga airane agende ’nka bwoye, tabaisa kogera chinkoro chi ’abaamwabo chiondoke buna aondogete ere omonyene.

\VS{Ⅸ}Na ekero abateneneri baria bakoorire gokwana n’abarwani baria, bachoore abatang’ani babe bakoraa abarwani b’esegi.


\par }{\PP \VS{Ⅹ}“Komogoika ang’e n’omochie mogochia korwania esegi, ritang’ani morarie amang’ana y’omorembe ase abanto b’omochie oyio.

\VS{Ⅺ}Onye bakoiraneria ng’a berure abanyene ase more na kobaa ribaga mosoe ase omochie obo, rirorio abanto bonsi bare ase omochie oria ’mbabe bakobakorera emeremo emekong’u na babe abasomba baino.

\VS{Ⅻ}Korende onye bakwanga kwerua abanyene ase more, korende baabarwanie esegi, rirorio moire omochie obo na komenyao.

\VS{ⅩⅢ}Omonene Nyasae oino, kayobeekire ase amaboko aino, moite n’emioro abanto abasacha bonsi bareo.

\VS{ⅩⅣ}Korende abakungu babo, na abana mobaire babe abaino, amo ne’chitugo chionsi. Ebinto bionsi ebire ase omochie oyio mobisakore, mobiire bibe ebiaino, nainwe mogookere ebisakorwa biababisa baino. Omonene Nyasae oino, nere obabieire.

\VS{ⅩⅤ}Ayio naro morakore ase emechie ere aare korwa ase more, eyio etari y’ abanto bare ang’e naiga.


\par }{\PP \VS{ⅩⅥ}“Korende ase emechie y’ abanto b’ense eyi’Omonene Nyasae oino, agochia kobaa ebe omwando oino, timotiga getongwa kende gionsi kereo kebe moyo.

\VS{ⅩⅦ}Moite Abahiti, na Abaamori, na Abakaanani, na Abaperisi, na Abahivi, na Abayebusi, mobasirie kegima buna Omonene Nyasae oino, abachiigete.

\VS{ⅩⅧ}Erio nario batabaise koborokereria inwe gokora okogeechia kwabo, okwo banarete ase ogosasiima chinyasae chiabo na gochikorera, na kogera inwe mokore ebibe ase Omonene Nyasae oino.


\par }{\PP \VS{ⅩⅨ}“Ekero mwanaaririe omochie na koyoboera ase engaki entambe, na koyorwania esegi, erinde moyoire, timobaisa gosaria emete ereo. Monyaare koria amatunda y’emete eyio, korende timoyegeecha. Inee! Emete nero n’abanto erinde moyesirie?

\VS{ⅩⅩ}Mogeeche emete eria yoka momanyete ng’a teri kwama amatunda akoriegwa. Moyekorere emeremo y’okoagachera aase mogokengana korwa ase omochie oria mokorwania esegi, goika obugwe.




\par }\Chap{ⅩⅪ}{\SH Omoiti otamanyekaneti
\par }
{\PP \VerseOne{Ⅰ}“Omonto karanyorekane oitirwe okuure ore orosana ime agwo ase ense eri’Omonene Nyasae oino, agochia kobaa, na onye omonto omoita tamanyekaneti,

\VS{Ⅱ}rirorio abagaaka baino amo n’abagaambi, bageende korenga oboaare korwa aase agwo omonto oyio akwerete goika ase emechie eetanaine ere ang’e nase agwo.

\VS{Ⅲ}Erio abagaaka b’omochie oranyorekane ore ang’e kobua nase omonto oyio akwerete, bachoore ritororo ritarakorigwa emeremo, gose ritarasiberwa rikorogoto ase ogokuruura ebinto.

\VS{Ⅳ}Barabwo baire ritororo riria, baritirimbokie gochia ase rigoko ase orooche rore n’amaache agotirimboka, rigoko ritana koremwa gose gosimekwa chindagera, na aroro agwo ase rigoko, babune ebigoti bie ritororo riria.

\VS{Ⅴ}Na abakuani Abalawi bagende agwo ase rigoko, ekiagera Omonene Nyasae oino, abachoorire bamokorere na gosesenia ase erieta riaye. Ase ring’ana riabo kera eriomana na ogokorerana bobe ase obotindi ’nabinachwe.

\VS{Ⅵ}Abagaaka bonsi b’omochie oria ore ang’e kobua nase aria omonto oria aiteretwe baisaabere amaboko abo igoro ase ritororo riria riabunetwe ebigoti agwo ase rigoko.

\VS{Ⅶ}Erio bakwane amang’ana aya ase okoenekia oborori bwabo: Amaboko aito tari aro aitera amanyinga aya, gose amaiso aito tarooche ayio kagokorwa.

\VS{Ⅷ}Aye Omonene, abera abanto bao Abaisraeli, aba kwabooretie; tobabarera okomocha oko kw’ogoiterwa kw’amanyinga y’omonto otari na komocha. Naboigo baaberwe okomocha oko kw’ogoiterwa kw’amanyinga.

\VS{Ⅸ}Goika morusie korwa ase more okomocha kw’ogoiterwa kw’amanyinga ’omonto otari na komocha; mokore boronge ase obosio bw’Omonene.


\par }{\SH Igoro y’abakuungu bugooswa korwa ase esegi
\par }
{\PP \VS{Ⅹ}“Ekero mokogeenda ase esegi korwania ababisa baino, n’Omonene Nyasae oino, ababeeke ase amaboko aino, nainwe mobabue na moboose,

\VS{Ⅺ}n’onde oino arore omokungu ore omonyakieni ase egati yabooswa abwo, nere aganie komoira abe mokaaye,

\VS{Ⅻ}rirorio amoire ’nka bwoye, na omokungu oria akigite etukia y’omotwe oye naende aninte chinchara chiaye.

\VS{ⅩⅢ}Aonchoorerie chianga chiria abegete ekero oosetwe, na agenderere kobeera agwo enka y’omonto oyio, abe okoreera ise na ng’ina ase engaki y’omotienyi omogima. Magega yaye omonto oria amotware abe mokaaye.

\VS{ⅩⅣ}Korende keraabe ng’a tagookiri n’omokuungu oyio, amoe ribaga agende aande onsi ase aranche, korende tamoonia chitaabu gose komokorera buna agokorera omosomba, ekiagera igo amobetereretie koba nere, na akamoa obosooku.


\par }{\SH Igoro y’omomura omotangi okoira omwando
\par }
{\PP \VS{ⅩⅤ}“Nenyaare koba ng’a omonto nabwate abakungu babere; ere nigo anchete oyomo na bwangete oria onde. Abakungu abwo bonsi babere baiboreire omosacha oyio abana, korende omwana omoisia omotangi nigo are oyo bw’omokuungu oria angete.

\VS{ⅩⅥ}Ekero rituko ri’okobariera omwando riraike, omonto oria takoba ne ribaga gwanchereria omomura oye bw’omokuungu oria anchete, na komoa omwando bw’okoiborwa kw’obotangi ribaga ri’okomoa oria ore omotangi bori oiboreretwe n’omokuungu atancheti.

\VS{ⅩⅦ}Goika amoe omomura oye omotangi chinibo ara kabere, nonya ore omwana bw’omokuungu atancheti. Omomura oyio nere omotangi; omwando bw’okoiborwa kw’obotangi n’oyoye.


\par }{\SH Igoro y’omomura otari koigwera
\par }
{\PP \VS{ⅩⅧ}“Nenyaare koba ng’a omonto nabwate omwana omomura omobe, omoenenu, otari koigwera ise gose ng’ina, nonya bateemire komoa egesusuro ase okomoorongeyia, ere tari kobaigwera.

\VS{ⅩⅨ}Ise na ng’ina omwana oyio bamobwate, bamoire ase abagaaka b’omochie agwo ase bakogaambera ebiina geita ki’omochie.

\VS{ⅩⅩ}Agwo bakwane amang’ana aya ase abagaaka baria: Omwana oyo oito nigo are omoenenu, na omosaria, tari gotoigwera, nigo are omoria bobe na gotinda ase okonywa.

\VS{ⅩⅪ}Erio agwo abanto bonsi b’omochie oye bamoake amagena goika akwe. Ase enchera eyio morusie obobe borue ase egati yaino. Abaisraeli bonsi kobaraigwe ayio, mbairoke.


\par }{\SH Amachiiko ande ao ao
\par }
{\PP \VS{ⅩⅫ}“Onye omonto okorire ebibe na koegwa egesusuro ki’ogoitwa, asungwe ase omote.

\VS{ⅩⅩⅢ}\XREF{}{{\XO ⅩⅪ:ⅩⅩⅢ }{\XO{21:23:
}}{\XT{Abagl 3:13}}}Omobere oye totigwa ore ase omote igoro obotuko obogima, korende otindekwe ase rituko erio erio, ekiagera omonto oitirwe ase ogosungwa nigo aragereirie na Nyasae. Timobaisa gotiga ense yaino ebe n’obobe, ense eyi’Omonene Nyasae oino, abaeire ebe omwando oino.




\par }\Chap{ⅩⅫ}{\PP \VerseOne{Ⅰ}\XREF{}{{\XO ⅩⅫ:Ⅰ }{\XO{22:1:
}}{\XT{Okong’ 23:4,5}}}“Korarore eng’ombe y’oyomino gose eng’ondi yaye ekogenda gosira, tobaisa koombia buna toyerochi, korende goika oyeiranie gochia ase omonyene.

\VS{Ⅱ}Onye tamenyeti ang’e naye gose tomomanyeti, goika oyerente bwoo ebeere aroro goika oria omino ache koyerigia, erio omoyee.

\VS{Ⅲ}Naboigo orakore koranyore etigere yaye, gose eanga yaye, gose gento kende gionsi ki’oyomino gesirete; aye kogokenyora tobaisa koombia tomogekoonyera.


\par }{\PP \VS{Ⅳ}“Koranyore etigere y’oyomino yaguure inse agwo ase enchera, gose eng’ombe yaye, tobaisa koombia oyetige aroro; goika oyegororokie etenene.


\par }{\PP \VS{Ⅴ}“Omokungu tabaisa kobeeka chianga chi’omosaacha, gose omosacha tabaisa kobeeka echi’omokuungu. Onde bwensi orakore bo, nigo arakore ayaare okogeechia ase Omonene Nyasae oino.


\par }{\PP \VS{Ⅵ}“Keraabe ng’a kwanyoorire egeswa ki’enyoni kere igoro ase omote, gose inse ase riroba, na onyoore enyoni eng’ina eraire igoro ase amage aye, gose ase amagena, tobaisa koira enyoni eria amo n’amage aye.

\VS{Ⅶ}Oire amage oka, korende eng’ina ero oyetige eiruruke egende. Korakore igo n’ebe buya ase ore, naende n’obe moyo ase engaki entambe.


\par }{\PP \VS{Ⅷ}“Ekero okoagaacha enyomba enyia, goika oagache egetango ase ekerama insinyo, erio nario omonto atagwe korwao akwe; okomocha kw’ogokwa kw’omonto oragwe korwao tigokobarerwa enyomba yao.


\par }{\PP \VS{Ⅸ}\XREF{}{{\XO ⅩⅫ:Ⅸ }{\XO{22:9:
}}{\XT{Abal 19:19}}}“Tobaisa gosimeka chimbusuro chi’ebisaku bibere ase omogondo oo bw’emesabibu; oise gokora bo okwama kwao gwonsi ogw’echio gwasimegete amo nokw’emesabibu nigo korairwe kobe agwo aase Aachenu.


\par }{\PP \VS{Ⅹ}“Gokorema, tobaisa gosiberania eng’ombe n’etigere ching’use obokombe amo.


\par }{\PP \VS{Ⅺ}“Tobaisa kobeeka eanga eroiseranirie chiusi chi’amarionya na echi’egatani amo.


\par }{\PP \VS{Ⅻ}\XREF{}{{\XO ⅩⅫ:Ⅻ }{\XO{22:12:
}}{\XT{Omob 15:37-41}}}“Okore amasugunia, oyabeeke ase emego ene y’eganchwa yao entambe, eria okwambara.


\par }{\SH Amachiiko igoro y’okoba omweriiti
\par }
{\PP \VS{ⅩⅢ}“Nenyaare koba ng’a omonto onyuomire omokungu bamenyane, na magega y’ayio amwange,

\VS{ⅩⅣ}amosoere ase amang’ana y’obonyaka, erio asarie erieta riaye, ogoteeba: Nigo naira omokungu oyo, na ekero naba nere tindoochi ebimanyererio bi’obwekungi bwaye.


\par }{\PP \VS{ⅩⅤ}“Onye naboigo, ise na ng’ina omoiseke oria bamoire ase abagaaka b’omochie oria, ase bakogaambera agwo ase egeita, baabarentere ebimanyererio bi’obwekungi bw’omoiseke oria.

\VS{ⅩⅥ}Ise omoiseke oria akwane n’abagaaka baria, abateebie: ’Naa omonto oyo omoiseke one abe mokaaye, na bono ere omwangire.

\VS{ⅩⅦ}Boigo osoereire omoiseke oyo one na omorenteire obosooku ogoteeba ng’a taroochi ebimanyererio bi’obwekungi bwaye. Korende rora aa, egetambaa eke nkebwate ebimanyererio bi’obwekungi bwaye. Erio barambore egetambaa keria ase amaiso ’abagaaka b’omochie oria.

\VS{ⅩⅧ}Erio abagaaka b’omochie oria babwate omosacha oria, bamoake ebiranya.

\VS{ⅩⅨ}Naende bamonachere aakane, chitaabu, chisekeli chi’echifeta rigana erimo, amoe ise omoiseke oria, ekiagera osaririe erieta ri’omoiseke omwekungi bw’Abaisraeli. Erio oria agenderere koba mokaaye, na omosacha oye tabaisa komotiga nonya ng’ake ase obogima bwaye bwonsi.


\par }{\PP \VS{ⅩⅩ}“Korende keraabe ng’a namaene ebimanyererio bi’obwekungi bw’omoiseke oria tibirorekaneti,

\VS{ⅩⅪ}rirorio bamorente ase egesieri ki’enyomba ya ise, na abanto b’omochie bw’omoiseke oria bamoake amagena akwe, ekiagera orentire obosooku ase egati y’Abaisraeli ase ogokora obonyaka ekero atarasoka. Goika morusie obobe borue ase more.


\par }{\PP \VS{ⅩⅫ}“Omonto omosacha aise konyorekana oraire n’omokuungu bw’omonto onde, bonsi babere, omosacha oria amo n’omokuungu oria, goika baitwe bakwe. Goika morusie obobe borue ase Abaisraeli.


\par }{\PP \VS{ⅩⅩⅢ}“Omoiseke omwekungi oriereirwe boko nomonto, karaumerane nomosaacha omoao agwo ase omochie, na omosacha oyio abe nere,

\VS{ⅩⅩⅣ}mobasokie bonsi babere, mobaire isiko y’egeita ki’omochie, erio mobaake amagena bakwe. Omoiseke oria aitwe, ekiagera atakuurete akonywe, nonya orenge ase omochie ime, na omosacha oria, ekiagera atomana n’omoiseke oriereirwe boko n’omonto omoao. Goika morusie obobe borue ase more.


\par }{\PP \VS{ⅩⅩⅤ}“Korende omonto karaumerane n’omoiseke omwekungi oriereirwe boko n’omonto omoao amobwate ne chinguru abe nere agwo ase orosana isiko y’omochie, omonto oria nere bweka oraitwe akwe.

\VS{ⅩⅩⅥ}Timokorera omoiseke oria ing’ana rinde; ere takorete okomocha kogwenerete aitwe, ekiagera amang’ana ayio nigo anga buna ekero omonto akorwania omonto onde omoao na komoita moeneno.

\VS{ⅩⅩⅦ}Omonto oyio nigo amonyoorete agwo ase orosana, akamorwania ne chinguru. Nonya omoiseke oria okuurete akonywe, monto onde tarengeo okomokoonya.


\par }{\PP \VS{ⅩⅩⅧ}\XREF{}{{\XO ⅩⅫ:ⅩⅩⅧ }{\XO{22:28:
}}{\XT{Okong’ 22:16,17}}}“Omonto karaumerane n’omoiseke omwekungi otararierwa boko, na komobwata ne chinguru, abe nere, nabarabwo babere banyorwe,

\VS{ⅩⅩⅨ}rirorio omonto oria naae ise omoiseke oria chitaabu, chisekeli chi’echifeta emerongo etano, atwaare omoiseke oria abe mokaaye, ekiagera omosareirie obwekungi bwaye; takoba n’eribaga komotiga ase obogima bwaye bwonsi.


\par }{\PP \VS{ⅩⅩⅩ}\XREF{}{{\XO ⅩⅫ:ⅩⅩⅩ }{\XO{22:30:
}}{\XT{Abal 18:8; 20:11; Okoir 27:20}}}“Omonto tabaisa korara na moga ise, abaise korentera ise obosooku.




\par }\Chap{ⅩⅩⅢ}{\SH Ogoseerigwa korwa ase abanto ba Omonene
\par }
{\PP \VerseOne{Ⅰ}“Omosacha ogombairie, gose ekiimo kiaye ki’obosacha kebutogete, tabaisa gosoa ase omosangererekano Omonene.


\par }{\PP \VS{Ⅱ}“Ekerentane, gose omonto bw’ororeeria rw’aye, nonya ngoika ekiaare gia ikomi, tabaisa gosoa ase omosangererekano Omonene.


\par }{\PP \VS{Ⅲ}\XREF{}{{\XO ⅩⅩⅢ:Ⅲ }{\XO{23:3:
}}{\XT{Neh 13:1,2}}}“Abaamoni, gose Abamoabu, gose ororeeria rwabo, nonya ngoika ekiaare gia ikomi, tibaabaisa gosoa ase omosangererekano bw’Omonene nonya ng’ake.

\VS{Ⅳ}\XREF{}{{\XO ⅩⅩⅢ:Ⅳ }{\XO{23:4:
}}{\XT{Omob 22:1-6}}}Barabwo tibaabarototete na kobarentera endagera na amaache ekero mwarenge ase orogeendo korwa Misiri, naende nigo barangeretie Baalamu, mosinto o Beori, korwa Petori ya Mesopotamia achiche kobaragereria inwe.

\VS{Ⅴ}\XREF{}{{\XO ⅩⅩⅢ:Ⅴ }{\XO{23:5:
}}{\XT{Omob 23:7—24:9}}}Nonya naboigo Omonene Nyasae oino, taigwerete Baalamu, korende akaonchora okoragereria koria gokaba ogosesenigwa ase more, ekiagera Omonene Nyasae oino, nigo abanchete.

\VS{Ⅵ}Ase amatuko aino onsi more moyo, timobaisa kobarigeria omorembe, gose ogosesenigwa.


\par }{\PP \VS{Ⅶ}“Timobaisa gochaaya Abaedomu, barabwo n’abanto bamino; gose timobaisa gochaaya Abamisiri, ekiagera inwe agwo kare nao mwarenge abamenyi ase ense yabo.

\VS{Ⅷ}Abanto b’ekiaare kia gatato ase ororeeria rwabo, bancherwe basoe ase omosangererekano Omonene.


\par }{\SH Okorenda egetwori ki’abarwani b’esegi kebe gechenegete
\par }
{\PP \VS{Ⅸ}“Ekero morabe mokogeenda korwania ababisa baino, na momenyete ase egetwori, mwerende mono korwa ase kera egento getachenegeti.

\VS{Ⅹ}Onye omonto ase egati yaino obeire oyotachenegeti ase ogosokia embusuro yaye y’oroiboro botuko, oyio asoke gochia isiko y’egetwori; tabaisa gosoa ime aroro.


\par }{\PP \VS{Ⅺ}“Ekero kia mogoroba, esibie omobere n’amaache, na ekero bwairiire kegima asoe ase egetwori.


\par }{\PP \VS{Ⅻ}“Mochoore aase isiko y’ebitwori ase mogochia gwekonyera.

\VS{ⅩⅢ}Mobe mokoimokia chinyimbo amo nebirwanero biaino; ekero mogochia rosana agwo isiko y’ebitwori, mokuunye chingoro ne chinyimbo chiria, na ekero mwekonyire motube obonyira n’amaroba.

\VS{ⅩⅣ}Ebitwori biaino goika bibe ebichenu, ekiagera Omonene Nyasae oino, nigo agotaara ase ebitwori biaino, erinde abakoonye, n’abeeke ababisa baino ase amaboko aino. Omonene tabaisa korora obonyinyeru ase more; aise koborora, nigo arabatige.


\par }{\SH Amachiiko are ao ao
\par }
{\PP \VS{ⅩⅤ}“Onye omosomba otamire korwa ase omonene oye, ochire ase more, timobaisa komoirania gochia ase omonene oye naende.

\VS{ⅩⅥ}Motige amenye amo nainwe ase omochie arachoore, oyio oramogookie agwo ase emechie yaino. Timobaisa komokorera bobe.


\par }{\PP \VS{ⅩⅦ}\XREF{}{{\XO ⅩⅩⅢ:ⅩⅦ }{\XO{23:17:
}}{\XT{Abal 19:29}}}“Onde taaba ase Abaisraeli, omokungu gose omosacha, okwebeeka ase obonyaka bwe chie hekalu.

\VS{ⅩⅧ}Timobaisa korenta ase enyomba y’Omonene Nyasae oino, chitaabu chikonyorekana korwa ase obonyaka bw’abakuungu, gose obw’abasaacha banga buna chisese, ase ogoikerania chiira. Chibesa chikonyorekana korwa ase chinchera echio nigo chire okogeechia ase Omonene Nyasae oino.


\par }{\PP \VS{ⅩⅨ}\XREF{}{{\XO ⅩⅩⅢ:ⅩⅨ }{\XO{23:19:
}}{\XT{Okong’ 22:25; Abal 25:36,37; Okoir 15:7-11}}}“Ekero okoa omonto bw’egesaku kiao chitaabu singo, gose endagera, gose gento kende gionsi, tobaisa komoboria ebitoki ekero agokoiraneria egento keria airete singo.

\VS{ⅩⅩ}Nonyare gosaba ebitoki korwa ase omonto omomenyi kwaete singo, korende tari korwa ase omonto omino Omoisraeli. Koraigwere amang’ana ayio, rirorio Omonene Nyasae oino, nagosesenie ase ense eria mogochia koira ebe eyaino.


\par }{\PP \VS{ⅩⅪ}\XREF{}{{\XO ⅩⅩⅢ:ⅩⅪ }{\XO{23:21:
}}{\XT{Omob 30:1-16; Mat 5:33}}}“Ekero okoria eira ase Omonene, Nyasae oo, goika oikeranie eira eyio. Otayeikeraneti nigo Omonene arakobarere ebibe ebio.

\VS{ⅩⅫ}Korende koratige koria eira, tokobarerwa ebibe ase ayio.

\VS{ⅩⅩⅢ}Orende mono, oikeranie egento gwakwanete n’omonwa oo, ekiagera nigo kwariete eira y’ogwancha ase Omonene, Nyasae oo.


\par }{\PP \VS{ⅩⅩⅣ}“Ekero ogoeta ase omogondo bw’emesabibu bw’omogisangio oo norie amatunda y’emesabibu goika oigote, korende totwa nonya n’erimo obeeke ase esaaro yao na koriira.

\VS{ⅩⅩⅤ}Ekero oraabe kogoeta ase omogondo bw’omogisangio oo ore n’endagera eteneine, notabore ebigara n’okoboko kwao obunge otakune chinyeke, korende tobaisa kogesa n’omoyio oo ore enkuro\FTNT{*}{{\FR ⅩⅩⅢ:ⅩⅩⅤ }{\FR{23:25
}}{\FK{enkuro:
}}{\FT{sickle, omoyio egekobotio okonacherwa engano n’obonyansi}}} endagera yaye eteneine.




\par }\Chap{ⅩⅩⅣ}{\SH Ogotigana na okonyuomana naende
\par }
{\PP \VerseOne{Ⅰ}\XREF{}{{\XO ⅩⅩⅣ:Ⅰ }{\XO{24:1:
}}{\XT{Mat 5:31; 19:7; Mar 10:4}}}“Nenyaare koba ng’a omonto onyuomire omokungu, na magega y’ayio amwange, ekiagera anyorire ring’ana ase are ritamogogeti. Erio amoriikere riruube ri’ogotigana nere, ae omokungu oria na komoseeria korwa bwoye.

\VS{Ⅱ}Naende nenyaare koba ng’a omokungu oyio gatigire omosacha oria, agende anyuomwe n’omosaacha omoao,

\VS{Ⅲ}na oyo nere amwange, amoriikere riruube ri’ogotigana, amoseerie korwa bwoye, gose omosacha oyio o kabere akwe.

\VS{Ⅳ}Ase amang’ana ayio onsi, omosacha oria bw’eritang’ani omoseretie, tabaisa komoirania goocha bwoye abe mokaaye naende, ekiagera omokungu oria obeire oyotachenegeti; okwo nigo kore okogeechia ase obosio bw’Omonene, nainwe timobaisa korenta okomocha kobe ase ense eyi’Omonene Nyasae oino, agochia kobaa ebe omwando oino.


\par }{\SH Amachiiko are ao ao
\par }
{\PP \VS{Ⅴ}“Onye omonto onyuomire omokungu tageenda ase esegi amo n’abarwani bande, gose taegwa emeremo ende yonsi akorere egesaku, korende nigo araegwe ribaga abeere ’nka bwoye ase omwaka oyomo kogokia mokaaye.


\par }{\PP \VS{Ⅵ}“Onye omonto okoa omonto onde egento singo, taira orogena gose ensio bibe intenenera, ekiagera igo n’obogima bwaye akoira bobe intenenera.


\par }{\PP \VS{Ⅶ}\XREF{}{{\XO ⅩⅩⅣ:Ⅶ }{\XO{24:7:
}}{\XT{Okong’ 21:16}}}“Omonto karanyorekane oibire Omoisraeli omwabo amokore buna omosomba, gose amoonie, omoibi oria goika aitwe akwe. Goika morusie obobe korwa ase more.


\par }{\PP \VS{Ⅷ}\XREF{}{{\XO ⅩⅩⅣ:Ⅷ }{\XO{24:8:
}}{\XT{Abal 13:1—14:54}}}“Mwerende mono ekero mwarwarire oborwaire bwa ukoma, mokore buna abakuani Abalawi barabateebie.

\VS{Ⅸ}\XREF{}{{\XO ⅩⅩⅣ:Ⅸ }{\XO{24:9:
}}{\XT{Omob 12:10}}}Ayio onsi inche nabachiigete ng’a babateebie, goika moyakore. Inyora ay’Omonene Nyasae oino, akorerete Miriamu ekero mwarenge ase orogeendo rwaino korwa Misiri.


\par }{\PP \VS{Ⅹ}\XREF{}{{\XO ⅩⅩⅣ:Ⅹ }{\XO{24:10:
}}{\XT{Okong’ 22:26,27}}}“Ekero okoa omogisangio oo egento kende gionsi singo, tobaisa gosoa ase enyomba yaye koira egento keria abeekire kebe intenenera.

\VS{Ⅺ}Aye otenene isiko y’enyomba yaye, nere akorentere egento abeeka koba intenenera.

\VS{Ⅻ}Onye omonto oria n’omotaka, tobaisa kogeenda korara n’egento keria kiaye kere bwoo.


\par }{\PP \VS{ⅩⅢ}“Ekero bogochia koira omoiranerie egetambaa akwambara erinde ebisie, nario aragosesenie, na igo gwakorire ayaare boronge ase obosio bw’Omonene, Nyasae oo.


\par }{\PP \VS{ⅩⅣ}\XREF{}{{\XO ⅩⅩⅣ:ⅩⅣ }{\XO{24:14:
}}{\XT{Abal 19:13}}}“Tobaisa gokorera bobe omonto omoriikwa ore omotaka na oremeire, karabe omonto omino Omoisraeli, gose omomenyi omenyete ase ense yaino.

\VS{ⅩⅤ}Rituko riria akorire emeremo, omoe eng’eria yaye ritang’ani risase ritaragwa, ekiagera ere n’omotaka, nigo asemeretie konyora eng’eria yaye. Onye tokomoakana nigo arabaise korera ase Omonene igoro yao, naende ayio nigo arabe ebibe ase ore.


\par }{\PP \VS{ⅩⅥ}\XREF{}{{\XO ⅩⅩⅣ:ⅩⅥ }{\XO{24:16:
}}{\XT{2 Abar 14:6; 2 Amg 25:4; Ezek 18:20}}}“Abaibori tibagoitwa ase engencho y’ebibe bi’abana babo, gose abana tibagoitwa ase engencho y’ebibe bi’abaibori babo; korende kera omonto nigo araitwe ase engencho y’ebibe biaye omonyene.


\par }{\PP \VS{ⅩⅦ}\XREF{}{{\XO ⅩⅩⅣ:ⅩⅦ }{\XO{24:17:
}}{\XT{Okong’ 23:9; Abal 19:33,34; Okoir 27:19}}}“Tobaisa korina omonto omomenyi, gose entakaana, oboronge bwaye, na toira eanga y’ omoboraka ebe intenenera.

\VS{ⅩⅧ}Korende moinyore ing’a nainwe ’mwarenge abasomba ase ense ya Misiri, korende Omonene Nyasae oino, akababooria korwa aroro; ase ayio nabachiikire mobwatie amang’ana ayio.


\par }{\PP \VS{ⅩⅨ}\XREF{}{{\XO ⅩⅩⅣ:ⅩⅨ }{\XO{24:19:
}}{\XT{Abal 19:9,10; 23:22}}}“Ekero mokogesa chindagera chi’emegondo yaino, na mwebe omosaima bw’endagera mogondo, timobaisa koirana gochia koywoyia, korende moyotige obe oyo bw’omonto omomenyi omenyete ase more, gose oyo bwe chintakana, n’ababoraka, erio nario Omonene Nyasae oino, arasesenie emeremo yaino yonsi mogokora.

\VS{ⅩⅩ}Ekero mwatorire amazeituni aino, timoirana naende gosangereria ase chinsagia aya mwamochete gotora. Moyatigere abamenyi, ne’chintakana, n’ababoraka.

\VS{ⅩⅪ}Ekero mwatorire amasabibu aino, timoirana naende gochia gosangereria ayatigaire, korende moyatigere abamenyi, ne’chintakana, n’ababoraka.

\VS{ⅩⅫ}Inyora ng’a inwe nigo mwarenge abasomba ase ense ya Misiri; ase ayio nabachiikire mobwatie amang’ana ayio.




\par }\Chap{ⅩⅩⅤ}{\PP \VerseOne{Ⅰ}“Onye abanto babere babwate eriomana ase egati yabo, rirorio bageende ase ekegaambero, erio abagaambi bagaambe ekiina ekio, na oyio ore n’oboronge aegwe oboronge bwaye, na oria ore n’okomocha abarerwe okomocha kwaye.

\VS{Ⅱ}Keraabe ng’a oria omomochi nigo agwenerete goakwa ebiranya, omogambi oria amochiike aramame inse agwo ase obosio bwaye na goakwa ebiranya koreng’ana buna okomocha kwaye kore.

\VS{Ⅲ}\XREF{}{{\XO ⅩⅩⅤ:Ⅲ }{\XO{25:3:
}}{\XT{2 Abakr 11:24}}}Omonto oyio aakwe ebiranya emerongo ene, korende tari goetania ebio; aise kogenderera goakwa goetania, nigo arasookigwe ase obosio bwao. Takoegwa ogoakwa goetania okwo gochiikire.


\par }{\PP \VS{Ⅳ}\XREF{}{{\XO ⅩⅩⅤ:Ⅳ }{\XO{25:4:
}}{\XT{1 Abakr 9:9; 1 Tim 5:18}}}“Tobaisa kobeekera eng’ombe ekeokio ekero ekoora endagera.


\par }{\SH Buna omonto agwenerete gokora ekero momura omwabo akuure
\par }
{\PP \VS{Ⅴ}\XREF{}{{\XO ⅩⅩⅤ:Ⅴ }{\XO{25:5:
}}{\XT{Mat 22:24; Mar 12:19; Luk 20:28}}}“Onye abamura babere ba ise omo bamenyete aase aamo, na oyomo akwe, nere tabwate omwana, omokungu bw’omonto oria takonyuomwa n’omonto bw’eamate eng’ao, korende omomura omwabo omosacha oye nere oratware omokungu oria abe ribaga ria momura omwabo.

\VS{Ⅵ}Omwana omoisia omotangi omokungu oria araibore, arokwe erieta ri’oyomwabo ise oria okwete. Erio nario erieta riaye ritabaise gosira korwa ase Abaisraeli.

\VS{Ⅶ}\XREF{}{{\XO ⅩⅩⅤ:Ⅶ }{\XO{25:7:
}}{\XT{Rutu 4:7,8}}}Korende onye omonto oria okwanga gotwara moka momura omwabo, rirorio omokungu oria agende ase abagaaka bare agwo ase egeita ki’omochie, akwane amang’ana aya: Omomura omwabo omosacha one bwangire goteneneria oyomwabo egesaku, erinde erieta riaye tirisira korwa ase Abaisraeli.


\par }{\PP \VS{Ⅷ}“Erio abagaaka baria b’omochie barangerie omonto oria, bakwane nere, na karagenderere gokaana ng’a tatageti gotwara omokungu oria,

\VS{Ⅸ}erio omokungu oria omoboraka aike ang’e ase omomura oria omwabo omosacha oye, asomore egekooroto korwa ase okogoro kw’omonto oria agwo ase amasio y’abagaaka, naende amotwere amate ase obosio bwaye, akwane: Nabo arakorwe omonto onde bwensi okwanga goteneneria omomura omwabo egesaku.

\VS{Ⅹ}Eamate y’omonto oyio emanyekane ase Abaisraeli, buna eamate y’omonto oyio osomoretwe egekooroto korwa ase okogoro kwaye.


\par }{\SH Amachiiko ande
\par }
{\PP \VS{Ⅺ}“Ekero abasacha babere bakorwana, na omokungu bw’omosaacha oyomo achiche gokoonya omosacha oye, na omokungu oria arambore okoboko abwate ekiimo ki’obosaacha ki’omonto oria onde,

\VS{Ⅻ}timororera omokungu oria amaabera; goika mobutore okoboko kwaye.


\par }{\PP \VS{ⅩⅢ}\XREF{}{{\XO ⅩⅩⅤ:ⅩⅢ }{\XO{25:13:
}}{\XT{Abal 19:35,36}}}“Timobaisa koba n’ebirengo bibere ase chisaaro chiaino, ekemo ekenene na ekende egeke.

\VS{ⅩⅣ}Timobaisa gotwara ebimunu bikorenga bibere ase chinyomba chiaino, ekemo ekenene, na ekende egeke.

\VS{ⅩⅤ}Mokorere ebirengo bi’ekeene, naende ebiisaine bi’okomanya oborito na obonge; erio nario amatuko aino arabe amaange ase ense eri’Omonene Nyasae oino, agochia kobaa.

\VS{ⅩⅥ}Abanto bonsi bagokora oborianania buna obwo, nigo bare okogeechia ase Omonene Nyasae oino.


\par }{\SH Amachiiko ay’ogoita Abaameleki
\par }
{\PP \VS{ⅩⅦ}\XREF{}{{\XO ⅩⅩⅤ:ⅩⅦ }{\XO{25:17:
}}{\XT{Okong’ 17:8-14; 1 Sam 15:2-9}}}“Moinyore aya Abaameleki baabakorerete ekero mwarenge ase orogeendo korwa Misiri.

\VS{ⅩⅧ}Barabwo tibamoirogete Nyasae. Ase ayio bagaacha, bakabarwania na goita abanto abatigarete magega konya bagoyire na korosa.

\VS{ⅩⅨ}Ase ayio, n’ebe ekero Omonene Nyasae oino, abaeire ense eria ebe omwando oino, naende ekero abaeire obotoereru korwa ase ababisa baino bonsi baabaetanaine, goika mosirie Abaameleki bonsi, tibainyorwa nonya ng’ake inse y’erioba. Timobaisa kweba amang’ana ayio.




\par }\Chap{ⅩⅩⅥ}{\SH Okoruegwa kw’endagera egotongorwa
\par }
{\PP \VerseOne{Ⅰ}“Ekero moraabe mwaikire ase ense eri’Omonene Nyasae oino, agochia kobaa ebe omwando oino, na komenyao,

\VS{Ⅱ}\XREF{}{{\XO ⅩⅩⅥ:Ⅱ }{\XO{26:2:
}}{\XT{Okong’ 23:19}}}kera oyomo oino, arusie ogotongora gw’okwama kw’endagera aragese korwa ase omogondo bw’ense eria. Erio ayebeeke ase egetonga ime, ayeire goika aase ari’Omonene Nyasae oino, arachoore abe obomenyo bw’erieta riaye.

\VS{Ⅲ}Agende ase Omokuani oyo otenenerete ase engaki eyio, amoteebie: Ase rituko ria reero naorokirie ase Omonene Nyasae oito, ng’a naikire ase ense eye Omonene arierete chisokoro chiaito eira ng’a natoyee.


\par }{\PP \VS{Ⅳ}“Erio Omokuani arusie egetonga keria korwa ase okoboko kwao akebeeke bosio bw’egesasiimero kia Omonene Nyasae oino.

\VS{Ⅴ}Oiranerie amang’ana aya okwane ase obosio bw’Omonene, Nyasae oo: Sokorooria yane nigo arenge Omoaramu, orenge okona‐koong’anyang’anya. Agatirimboka gochia Misiri, akaba omomenyi aroro amo n’abanto baye. Ekero ageendete ase ense eria nigo abwate abanto abake, na aroro agwo bakabucha, bakaba egesaku ekenene, kiarenge n’echinguru, naende kiarenge n’abanto abange.

\VS{Ⅵ}Abamisiri bagatokorera bobe, bakaba bagotochaanda na gotokoria emeremo emekong’u.

\VS{Ⅶ}Erio tokarera ase Omonene, Nyasae bw’echisokoro chiaito, atokoonye, nere agatoigwa, akarora emechando yaito, na emeremo emekong’u twarenge gokora, na ogokorerwa bobe gwaito.

\VS{Ⅷ}Omonene agatorusia ase ense ya Misiri n’okoboko kwaye kore n’echinguru koramboire, na ase okoondokia okonene na ebikone na amakumia.

\VS{Ⅸ}Agatorenta aiga na gotoyea ense eye entenenku ere n’amabeere na amooke.

\VS{Ⅹ}Bono rora, inche narentire ogotongora gwe chindagera chiamire ase riroba ri’ense eye Omonene atoeire.

\par }{\PP “Erio obeeke egetonga keria inse ase obosio bw’Omonene, Nyasae oo, na osasiime agwo ase obosio bwaye.

\VS{Ⅺ}Ogookere ebinto bionsi ebi’Omonene, Nyasae oo, akoeire, aye amo n’eamate yao; boigo Abalawi, na abamenyi bamenyete ase egati yaino bagooke amo naye.


\par }{\PP \VS{Ⅻ}\XREF{}{{\XO ⅩⅩⅥ:Ⅻ }{\XO{26:12:
}}{\XT{Okoir 14:28,29}}}“Ase omwaka o gatato orue ensemo ya ikomi y’okwama kwao gwe chindagera ase Abalawi, n’abamenyi, ne’chintakana, n’ababoraka, erinde barabwo banyore chindagera chibaisaine barariere agwo ase emechie yaino.

\VS{ⅩⅢ}Erio okwane amang’ana aya ase obosio bw’Omonene, Nyasae oo, omoteebie: Inche nabirusirie korwa ase enyomba yane ebinto biatananetwe bibe ebichenu, nabieire Abalawi, n’abamenyi, ne’chintakana, n’ababoraka. Nakorire buna gwanchiigete. Tinsareti gose tinyebeti ogochika konde kwao.

\VS{ⅩⅣ}Tinariete ensemo eria ya ikomi ase omoichano, gose tinarusetie korwa ase ensemo eria ekero nareenge ’ntachenegeti gose tinaruete ensemo ende yonsi ya ikomi ase engencho y’abakuure. Nabeire ’ngokoigwera aye Omonene Nyasae one; nakorire amang’ana aria onsi gwanchiigete.

\VS{ⅩⅤ}Korwa agwo igoro, ase Obomenyo bwao Obochenu bore, origererie, erinde otorore inse aa; osesenie abanto bao Abaisraeli, osesenie na ense eye gwatoeire buna kwarierete chisokoro chiaito eira, ense entenenku ere n’amabeere na amooke.


\par }{\SH Abanto ba Omonene omonyene
\par }
{\PP \VS{ⅩⅥ}“Rituko ria rero Omonene, Nyasae oo, ogochiikire oigwere na kobwata amachiiko aya n’emeroberio echiikire. Ase ayio oyarende mono na koyakora n’enkoro yao yonsi, na omoyo oo bwonsi.

\VS{ⅩⅦ}Rituko ria reero kwaorokirie ng’a Omonene nere Nyasae oo, naende ng’a n’obwatie chinchera chiaye chionsi na kobwata emeroberio yaye echiikire, n’amachiiko aye, na aya onsi achiikire, naende ng’a nomoigwere.

\VS{ⅩⅧ}\XREF{}{{\XO ⅩⅩⅥ:ⅩⅧ }{\XO{26:18:
}}{\XT{Okong’ 19:5; Okoir 4:20; 7:6; 14:2; Tito 2:14; 1 Petr 2:9}}}Omonene nere okwanire rituko ria reero ng’a, ere buna abarierete eira, inwe nabaanto baye b’ekeene, nere omonyene boigo obachiikire ng’a morende na kobwata amachiiko aye onsi.

\VS{ⅩⅨ}N’abakore mobe abanene igoro ase ebisaku bionsi biria atongete; n’abakore momanyekane ase ogotogigwa okuya na ogosikwa, nainwe ’namobe abanto bare abachenu ase Omonene Nyasae oino, buna ere ateebire.”




\par }\Chap{ⅩⅩⅦ}{\SH Amachiiko a Nyasae ariikire ase chibao chi’amagena
\par }
{\PP \VerseOne{Ⅰ}Ekero Musa arenge n’abagaaka b’Abaisraeli, agachiika abanto erio akabateebia, “Mobwate amachiiko aya onsi nabachiikire ase rituko ria reero.

\VS{Ⅱ}\XREF{}{{\XO ⅩⅩⅦ:Ⅱ }{\XO{27:2:
}}{\XT{Yosh 8:30-32}}}Ase rituko riria moramboke gochia ng’umbu ya Yorodani, na ekero moraike ase ense eri’Omonene Nyasae oino, agochia kobaa, motenenie amagena amanene, moyaoomeranie.

\VS{Ⅲ}Erio moriike ase amagena ayio amang’ana onsi y’ogochika oko. Ekero moraabe mwambokire gochia ng’umbu na gosoa ense eri’Omonene Nyasae oino, agochia kobaa, ense eria entenenku ere n’amabeere na amooke, buna Omonene, Nyasae bw’echisokoro chiaino, abarierete eira ng’a n’abayee,

\VS{Ⅳ}na komwambokire ng’umbu, buna nabachiikire rituko ria reero, motenenie amagena aria ase egetunwa kia Ebali, erio moyaoomeranie amo n’ekebuuse giechooka.

\VS{Ⅴ}\XREF{}{{\XO ⅩⅩⅦ:Ⅴ }{\XO{27:5:
}}{\XT{Okong’ 20:25}}}Aroro agwo moaagachere Omonene Nyasae oino, egesasiimero ki’amagena. Timobaisa gokorera emeremo na gekorero kende gionsi gi’ekioma.

\VS{Ⅵ}Egesasiimero keria ki’Omonene Nyasae oino, mokeagachere amagena atabaachiri; na igoro yaye momoruere ebing’wanso bi’ogosambwa,

\VS{Ⅶ}morue na ebing’wanso bi’omorembe, mobiriereo na mogooke ase obosio bw’Omonene Nyasae oino.

\VS{Ⅷ}Ase amagena ayio moriike amang’ana onsi y’ogochika oko, arorekane buya kegima.”


\par }{\PP \VS{Ⅸ}Musa na abakuani Abalawi bagakwana n’Abaisraeli bonsi, bakabateebia, “Inwe Abaisraeli, tegerera, moigwe! Rituko ria reero inwe mwabeire abanto b’Omonene Nyasae oino.

\VS{Ⅹ}Ase ayio moigwere Omonene Nyasae oino, n’emeroberio yaye echiikire, na mobwate amachiiko aye, ayio inche ’nkobaa rituko ria reero.”


\par }{\SH Okoragererigwa kw’abatakoigwera
\par }
{\PP \VS{Ⅺ}Musa agachiika abanto ase rituko erio erio, agakwana,

\VS{Ⅻ}\XREF{}{{\XO ⅩⅩⅦ:Ⅻ }{\XO{27:12:
}}{\XT{Okoir 11:29; Yosh 8:33-35}}}“Ekero moraabe mwambokire gochia ng’umbu ya Yorodani, Abasimeoni, na Abalawi, na Abayuda, na Abaisakaru, na Abayusufu, na Ababenjamini, batenene igoro ase egetunwa kia Gerisimu, basesenie abanto.

\VS{ⅩⅢ}Na Abareubeni n’Abagadi, n’Abaaseri, n’Abasabuloni, n’Abadani, n’Abanafutali batenene igoro ase egetunwa kia Ebali baragererie abanto.

\VS{ⅩⅣ}Na Abalawi bakwane amang’ana aya n’eriogi rinene, erinde Abaisraeli bonsi bayaigwe.


\par }{\PP \VS{ⅩⅤ}\XREF{}{{\XO ⅩⅩⅦ:ⅩⅤ }{\XO{27:15:
}}{\XT{Okong’ 20:4; 34:17; Abal 19:4; 26:1; Okoir 4:15-18; 5:8}}}“Aragererigwe omonto oyoraroisie omogwekano bw’ogosasiimwa, koyotenenia na koyosasiima bobisi, koraabe omogwekano obaachire, gose oyo bw’ebioma binyititoire na kobombwa, eyere emeremo y’omooroisia omong’aini. Okwo n’okogeechia ase Omonene.

\par }{\PP “Abanto bonsi bairanerie, bateebe: Amina.


\par }{\PP \VS{ⅩⅥ}\XREF{}{{\XO ⅩⅩⅦ:ⅩⅥ }{\XO{27:16:
}}{\XT{Okong’ 20:12; Okoir 5:16}}}“Aragererigwe omonto ogochaaya ise gose ng’ina.

\par }{\PP “Abanto bonsi bairanerie, bateebe: Amina.


\par }{\PP \VS{ⅩⅦ}\XREF{}{{\XO ⅩⅩⅦ:ⅩⅦ }{\XO{27:17:
}}{\XT{Okoir 19:14}}}“Aragererigwe omonto ogotumana orobebe rw’omogisangio oye.

\par }{\PP “Abanto bonsi bairanerie, bateebe: Amina.


\par }{\PP \VS{ⅩⅧ}\XREF{}{{\XO ⅩⅩⅦ:ⅩⅧ }{\XO{27:18:
}}{\XT{Abal 19:14}}}“Aragererigwe omonto ogotantania omonto omouko na komosiria enchera.

\par }{\PP “Abanto bonsi bairanerie, bateebe: Amina.


\par }{\PP \VS{ⅩⅨ}\XREF{}{{\XO ⅩⅩⅦ:ⅩⅨ }{\XO{27:19:
}}{\XT{Okong’ 22:21; 23:9; Abal 19:33,34; Okoir 24:17,18}}}“Aragererigwe omonto okorina omomenyi, gose entakaana, gose omotakaanwa, oboronge bwaye.

\par }{\PP “Abanto bonsi bairanerie, bateebe: Amina.


\par }{\PP \VS{ⅩⅩ}\XREF{}{{\XO ⅩⅩⅦ:ⅩⅩ }{\XO{27:20:
}}{\XT{Abal 18:8; 20:11; Okoir 22:30}}}“Aragererigwe omonto oraraare na moga ise, ekiagera ayio nokorentera ise obosooku.

\par }{\PP “Abanto bonsi bairanerie, bateebe: Amina.


\par }{\PP \VS{ⅩⅪ}\XREF{}{{\XO ⅩⅩⅦ:ⅩⅪ }{\XO{27:21:
}}{\XT{Okong’ 22:19; Abal 18:23; 20:15}}}“Aragererigwe omonto oraraare n’eng’iti ende yonsi.

\par }{\PP “Abanto bonsi bairanerie, bateebe: Amina.


\par }{\PP \VS{ⅩⅫ}\XREF{}{{\XO ⅩⅩⅦ:ⅩⅫ }{\XO{27:22:
}}{\XT{Abal 18:9; 20:17}}}“Aragererigwe omonto oraraare n’omoiseke omwabo, omoiseke o ise, gose oyo o ng’ina.

\par }{\PP “Abanto bonsi bairanerie, bateebe: Amina.


\par }{\PP \VS{ⅩⅩⅢ}\XREF{}{{\XO ⅩⅩⅦ:ⅩⅩⅢ }{\XO{27:23:
}}{\XT{Abal 18:17; 20:14}}}“Aragererigwe omonto oraraare na ng’ina biara.

\par }{\PP “Abanto bonsi bairanerie, bateebe: Amina.


\par }{\PP \VS{ⅩⅩⅣ}“Aragererigwe omonto oraite omonto onde bobisi.

\par }{\PP “Abanto bonsi bairanerie, bateebe: Amina.


\par }{\PP \VS{ⅩⅩⅤ}“Aragererigwe omonto oraegwe riaaki, erinde agende goita omonto otari na komocha.

\par }{\PP “Abanto bonsi bairanerie, bateebe: Amina.


\par }{\PP \VS{ⅩⅩⅥ}\XREF{}{{\XO ⅩⅩⅦ:ⅩⅩⅥ }{\XO{27:26:
}}{\XT{Abagl 3:10}}}“Aragererigwe omonto otari kobwata amang’ana onsi ay’ogochika oko, na koyakora.

\par }{\PP “Abanto bonsi bairanerie, bateebe: Amina.




\par }\Chap{ⅩⅩⅧ}{\SH Ogosesenigwa kw’abaigweri
\par }
{\R (Abal 26:3-13; Okoir 7:12-24)

\par }{\PP \VerseOne{Ⅰ}\XREF{}{{\XO ⅩⅩⅧ:Ⅰ }{\XO{28:1:
}}{\XT{Okoir 11:13-17}}}“Komoramoigwere Omonene Nyasae oino, erinde morende na kobwata amachiiko aye onsi inche nabachiikire ase rituko ria reero, Omonene Nyasae oino, nabakore mobe abanene kobua ebisaku bionsi bire ase ense.

\VS{Ⅱ}Komoraigwere eriogi ri’Omonene Nyasae oino, rirorio nabae ogosesenigwa oko gwonsi kobe okwaino.


\par }{\PP \VS{Ⅲ}“Imosesenigwe ase emechie yaino na ase emegondo yaino.


\par }{\PP \VS{Ⅳ}“’Ndosesenigwe oroiboro rwe chinda chiaino, amo n’okwama kwaino kwe riroba, na okobiara gwe chitugo chiaino chi’echiombe, ne’ching’ondi, ne’chimbori.


\par }{\PP \VS{Ⅴ}“Nesesenigwe endagera y’ebitonga biaino amo ney’ebituba biaino mogoseera obosie.


\par }{\PP \VS{Ⅵ}“Imosesenigwe ekero mogosoa inka, na ekero mokogeenda isiko.


\par }{\PP \VS{Ⅶ}“Omonene nabatige ababisa baino, baria bagoocha kobarwania, babugwe ase amasio aino. Barabwo ’mbaabachere baetere ase enchera eyemo ekero bagoocha kobarwania, korende mbatame korwa ase more baetere chinchera isan’aibere.


\par }{\PP \VS{Ⅷ}“Omonene ’nachiike ogosesenia kwaye goocha ase more, ase ebiage biaino, na ase emeremo yonsi mogokora; nabasesenie ase ense eyi’Omonene Nyasae oino, agochia kobaa ebe eyaino.


\par }{\PP \VS{Ⅸ}“Kamorarende na kobwata amachiiko y’Omonene Nyasae oino, na gotaara ase chinchera chiaye, nabaimokererie igoro mobe abanto abachenu ase are, buna abariereire eira na gotiana.

\VS{Ⅹ}Abanto bonsi b’ense ’mbaabarore mogwatorwa ase erieta riaye, erio baabairoke.

\VS{Ⅺ}Omonene nabae obotenenku, nabuchie oroiboro rwe chinda chiaino, nabuchie ne’chitugo chiaino, naende nabae okwama okonge kwe riroba agwo ase ense eria arierete chisokoro chiaino eira ng’a n’abayee inwe.

\VS{Ⅻ}Nabakunorere emonga yaye engiya ere igoro, na abatwerie embura ase ense yaino ase chingaki chiganeirie. Nasesenie emeremo yaino yonsi mogokora, erinde monyaare koa abanto b’ebisaku ebinge ebinto singo. Korende inwe timokoremerwa, erinde mochie gosaba singo.

\VS{ⅩⅢ}Komoraigwere amachiiko y’Omonene Nyasae oino, ayio ’nkobaa rituko ria reero, na mobe abeegenwa ase okoyakora, nabakore mobe ab’omotwe, gose tari ab’ekemincha. Nabakore mogenderere gokiina, gose timokogenderera gokeeigwa gochia inse.

\VS{ⅩⅣ}Ayio nigo arakoreke onye timokoonchoka aande, gochia ensemo y’okorio gose ey’okobee, timotiga nonya ne’ring’ana erimo ri’ayio nabaeire ase rituko ria reero, erinde mogeende gosasiima chinyasae ching’ao na gochikorera.


\par }{\SH Ekerabanyore abatari koigwera
\par }
{\R (Abal 26:14-46)

\par }{\PP \VS{ⅩⅤ}“Korende onye timokoigwera Omonene Nyasae oino, gose onye timokoba abegenwa na gokorera amachiiko aye onsi, na emeroberio yaye echiikire, ayio inche nabaeire ase rituko ria reero, rirorio okoragererigwa oko gwonsi ’nagoche ase more na kobanyore.


\par }{\PP \VS{ⅩⅥ}“Imoragererigwe ase emechie yaino, na ase emegondo yaino.


\par }{\PP \VS{ⅩⅦ}“Neragererigwe endagera y’ebitonga biaino amo n’ebituba biaino mogoseera obosie.


\par }{\PP \VS{ⅩⅧ}“Ndoragererigwe oroiboro rwe chinda chiaino amo n’okwama kwaino kwe riroba, na okobiara gwe’chiombe chiaino, na ogwe’ching’ondi ne’chimbori chiaino.


\par }{\PP \VS{ⅩⅨ}“Imoragererigwe ekero mogosoa inka, na ekero mokogeenda isiko.


\par }{\PP \VS{ⅩⅩ}“Omonene nabarentere okoragererigwa, na obotantanu, na emechando ase emeremo yaino yonsi mogokora, goika mosirigwe na koera bwango ase engencho y’ogokora kwaino okobe, na ekiagera mwantigire inche.

\VS{ⅩⅪ}Nabarentere amarwaire agoita akobabwatia, na inwe mosire korwa ase ense eria mogochia gosoa na koyeira ebe eyaino.

\VS{ⅩⅫ}Nabaake n’oborwaire borakoore obogima, na obw’esosera, na obw’okobimbia omobere; narente riberera ri’egurugura entindi, na oborwaire bw’enyagetabo ase chindagera, na obw’okorigisia chindagera chiaino. Amaakwa ayio ’nababwatie goika abasirie kegima.

\VS{ⅩⅩⅢ}Igoro nekong’e pa, ebe buna etai, embura tetwa, riroba ri’ense riome rikong’e pa, ribe buna ekioma.

\VS{ⅩⅩⅣ}Ribaga ri’embura egotwa ase riroba riaino, Omonene narente ebuse na omokenye bibatwere korwa igoro na kobasiria kegima.


\par }{\PP \VS{ⅩⅩⅤ}“Omonene nae ababisa baino ribaga bababue. Namoetere enchera eyemo ekero mokogeenda kobarwania, korende motame korwa ase bare, moetere chinchera isan’aibere. Amagaambi onsi are ase ense nakumie na kwoboa ase amang’ana arabanyoore inwe.

\VS{ⅩⅩⅥ}Ebitondo biaino ’mbibe endagera ye chinyoni chia igoro, na eye ching’iti chi’orosana, na onde tari orachiseerie achioboyie.

\VS{ⅩⅩⅦ}Omonene nabarentere inwe amagumba buna aria arenterete Abamisiri, nabarentere n’amasisa, na okweagia, amarwaire ayio atanyaare kogwenigwa.

\VS{ⅩⅩⅧ}Nabakore mobe chibarimo, na emeuko, na omwochogano bw’ebirengererio.

\VS{ⅩⅩⅨ}Ekero kia mobaso inamotaba‐tabe buna emeuko egotabataba ase omosunte, timokonyaara korora enchera. Timogosesenigwa ase emeremo ende yonsi moraabe mogokora. ’Namobe mogochaandwa na kourwa ebinto biaino botambe, na onde tari orabakoonye.


\par }{\PP \VS{ⅩⅩⅩ}“Nebe kwariereire omoiseke boko, na omonto omoao amoire araare nere: noagache enyomba, korende tokoyemenya. Nosimeke emesabibu ase omogondo oo, korende tokoria amasabibu korwao.

\VS{ⅩⅩⅪ}Chiombe chiaino ’nachinyenyerwe ase amaiso aino, korende timokoria chinyama chiabo. ’Namourwe chitigere chiaino ne chinguru ekero morigereretie, na tichikoiranigwa ase more naende. Ababisa baino mbaegwe ching’ondi chiaino, na onde tari orabakonye inwe.

\VS{ⅩⅩⅫ}Abana baino, abamura na abaiseke, inabairwe n’abanto b’egesaku ekeao ekero morigereretie, erio mobe mochaandegete. Rituko ase rituko ’mobe n’amaiga ase abana baino, korende timokonyaara gotanga tibairwa.

\VS{ⅩⅩⅩⅢ}Abanto b’egesaku motamanyeti nabarie okwama kwe riroba riaino, na baire ebinto mwabeire mogochaandekera; barabwo mbaabakorere bobe, babachaande botambe.

\VS{ⅩⅩⅩⅣ}Komorarore aya onsi, nigo morasareke ase ebirengererio biaino, mobe buna chiosi\FTNT{*}{{\FR ⅩⅩⅧ:ⅩⅩⅩⅣ }{\FR{28:34
}}{\FK{chiosi:
}}{\FT{engencho yaye chibarimo}}}.

\VS{ⅩⅩⅩⅤ}Omonene nabaake moriegwe namagumba amabe ase amaru aino na ase amagoro aino, ee amagumba ayio natuboke korwa chimbaratero chiaino goika emetwe yaino igoro, nainwe timokogwena.


\par }{\PP \VS{ⅩⅩⅩⅥ}“Omonene ’nabaire inwe amo n’omorwoti oyio oino morechoorere, ababeeke inse y’egesaku kende ekeao, eke inwe, gose chisokoro chiaino motamanyete. Aroro agwo inamokorere chinyasae ching’ao chiroisirie korwa ase emete na amagena.

\VS{ⅩⅩⅩⅦ}Ase egati y’ abanto b’ense eyio ase Omonene arabasiarere gochia, inwe ’mobe ab’ogoichanerwa, mobe omorabaaro ogokwanwa ase obobe n’abanto abwo.


\par }{\PP \VS{ⅩⅩⅩⅧ}“’Namosimeke chimbusuro chinyinge ase emegondo, korende mogese endagera ensinini, ekiagera chingige ’nachirie chindagera chiaino.

\VS{ⅩⅩⅩⅨ}Inamosimeke emesabibu ase emegondo na gokora emeremo aroro, korende timokonywa edivai, gose koria amasabibu korwao, ekiagera amakonde nigo arasoe arie yonsi.

\VS{ⅩⅬ}Inamosimeke emezeituni ase orogongo rwaino rwonsi, korende timokweaka amaguta aye, ekiagera amazeituni nigo araaroroke atarama.

\VS{ⅩⅬⅠ}Nigo moraibore abana, abamura na abaiseke, korende tibakoba abaino, mbooswe bairwe ase obosomba.

\VS{ⅩⅬⅡ}Chingige ’nchirie emete yaino morasimeke, na okwama kwaino kwe riroba.


\par }{\PP \VS{ⅩⅬⅢ}“Abamenyi bare ase egati yaino ’mbabe abanene kobabua, korende inwe mogenderere gokea mobe inse ase bare.

\VS{ⅩⅬⅣ}Barabwo ’mbabe n’ebinto ebinge barabae inwe singo, korende inwe nigo moraaremerwe, timokoba n’ebinto morabae singo. Barabwo mbabe ab’omotwe, na inwe mobe ab’ekemincha.


\par }{\PP \VS{ⅩⅬⅤ}“Okoragererigwa okwo gwonsi ’nkobaachere na kobabwatia goika kobasirie kegima, ekiagera motaigwerete Omonene Nyasae oino, na koyabwata amachiiko aye ayio abaete, na emeroberio yaye echiikire.

\VS{ⅩⅬⅥ}Okwo nigo koraabe ekemanyererio na ogokumia igoro ase more, na ase chinderia chiaino kogenderera botambe.

\VS{ⅩⅬⅦ}Omonene Nyasae oino, nigo abasesenetie, akabaa ebinto ebinge, na ebinto ebio bikagera timwamokorera n’omogooko bwe chinkoro chiaino.

\VS{ⅩⅬⅧ}Ase ayio ’namobakorere ababisa baino, abw’Omonene aratome goocha kobarwania; inamobe n’enchara, n’erang’o y’amaache, ’namobe gesobono, naende ’namoremerwe ebinto bionsi. Nabeeke rikorogoto ri’ekioma igoro ase ebigoti biaino goika abasirie kegima.

\VS{ⅩⅬⅨ}Omonene narente egesaku ekeao geeche kobarwania korwa aare, korwa ensinyo y’ense, ekere ekiango gekoiruruka buna ekeongo, ekio motamanyete omonwa obo.

\VS{Ⅼ}Abanto b’egesaku eke babwate amasio yobotindi; babe batari koyiera omonto omogotu gose koyiera abasae amaabera.

\VS{ⅬⅠ}Barabwo mbarie chimoori chi’echiombe chiaino, na okwama kwe riroba riaino, goika mosirigwe kegima. Tibakobatigareria endagera yaino, gose edivai, gose amaguta, gose chimoori chi’echiombe chiaino, gose chimanwa chi’eching’ondi n’echie chimbori chiaino; ’nabagere mosire kegima.

\VS{ⅬⅡ}Barabwo nigo barabamige mono ase emechie yaino yonsi, babarwanie goika chindwaki chiaino chintambe, echio moraabe mosemeretie, chigwe inse agwo ase ense yaino yonsi; ee, ’mbaabamige ase emechie yaino yonsi ase ense eri’Omonene Nyasae oino, abaeire.


\par }{\PP \VS{ⅬⅢ}“Ekero ababisa baino barabamige na kobasiongororokana, nigo moraabe n’emechando emenene, goika morie emebere y’abana baino, bari’Omonene Nyasae oino, abaeire.

\VS{ⅬⅣ}Omonto ore omwororo mono, naende ore bw’enyomba y’amasikani ase egati yaino n’abe ne’ribero rinene ri’endagera, arine momura omwabo, na mokaaye oria anchete, na abana baye batigarete bare moyo.

\VS{ⅬⅤ}Takobaa enyama y’emebere y’ abanto baye eyio akoria ere omonyene, ekiagera tabwati kende kiamotigareire. Emechando buna eyio nero ababisa baino barabarentere ekero barasiongororokane emechie yaino yonsi.

\VS{ⅬⅥ}\XREF{}{{\XO ⅩⅩⅧ:ⅬⅥ }{\XO{28:56:
}}{\XT{2 Abar 6:28,29; Eker 4:10}}}Omokungu ore omwereria mono naende ore bw’enyomba y’amasikani ase egati yaino, oria otarenge konyaara gotacha inse namagoro aye agende aande, ekiagera igo are omwereria narorere omosacha oye anchete mono ribero, narorere n’abana baye, abamura na abaiseke, ribero boigo.

\VS{ⅬⅦ}Ekero akoibora nigo arabarine nonya nomogoye okorwa ase enda yaye, na abana akoibora. Ere omonyene nayorie bobisi, ekiagera oborirwe ebinto akoria. Emechando eyio nero ababisa baino barabarentere ekero barasiongororokane ase emechie yaino yonsi.


\par }{\PP \VS{ⅬⅧ}“Onye timokoba abeegenwa na gokora amang’ana aya onsi y’ogochika oko, ayio ariikire ase egetabu eke, erinde moiroke erieta eri ri’obonene na erigwenerete koirokwa: Omonene Nyasae oino,

\VS{ⅬⅨ}rirori’Omonene narente ase more, na igoro ase abana baino, amaakwa are amanene na amatindi aragenderere ase engaki entambe.

\VS{ⅬⅩ}Naende abarentere amarwaire onsi buna aria arenterete Abamisiri, ayio moirogete, naro ’nagenderere kobeera ase more.

\VS{ⅬⅪ}Omonene nabarentere amarwaire ao ao, na emechando eyio etariikiri ase egetabu eke y’amachiiko, goika inwe mosirigwe kegima.

\VS{ⅬⅫ}Nonya more abange buna ching’enang’eni chia igoro, ’namosirigwe motigare more abake mono, ekiagera motaigwerete Omonene Nyasae oino.

\VS{ⅬⅩⅢ}Nigo er’abe ng’a buna Omonene agoogetigwe ase okobakorera amaya, akagera mokamentekana ase enchera buna eyio, naboigo agochia kogookigwa ase okorenta ogosirigwa ase more na kobaseeria kegima, nainwe morusigweo, moere kegima korwa ase ense eria mogochia koira ebe eyaino.


\par }{\PP \VS{ⅬⅩⅣ}“Omonene nabasiarere gochia ase egati y’ebisaku ebinge, korwa ensinyo eyemo y’ense goika eyende. Agwo ’namokorere chinyasae ching’ao chiroisirie korwa ase emete na amagena, echio inwe motamanyete, nonya ne’chisokoro chiaino.


\par }{\PP \VS{ⅬⅩⅤ}“Ekero moraabe more ase egati y’ebisaku ebio timokonyoora obotoereru, gose amagoro aino takonyoora aase agotimokera; korende aroro agwo Omonene nabae chinkoro chi’obwoba, na agosunkeera\FTNT{†}{{\FR ⅩⅩⅧ:ⅬⅩⅤ }{\FR{28:65}}{\FK{agosunkeera:
}}{\FT{atari n’omogooko}}} naende mobe n’obogima bochaandegete bw’okwerusia moyo.

\VS{ⅬⅩⅥ}Omobaso n’obotuko ’namobe n’obwoba, n’obogima bwaino ’mbobe ase emechando; inwe timogosemeria okoba kw’obogima bwaino ng’a ’mbogenderere.

\VS{ⅬⅩⅦ}Ase engencho y’omoondoko bwe chinkoro chiraabe n’obwoba, na ase amakumia y’okoirokia, na ase aria morarore n’amaiso aino, nigo morateebe ase engaki ya mambia: ’Naki y’are koba buya onye yaaba mogoroba, na ase engaki ya mogoroba moteebe: Naki y’are koba buya onye yaaba mambia.

\VS{ⅬⅩⅧ}Omonene nabatige moriine chimeeri moirane gochia Misiri, orogeendo orwo inche nabateebetie ng’a timokorogeenda naende. Ekero moraabe mwaikireo, ase okoremerwa kwaino ’namwerue inwe abanyene, morigie kweoonia ase ababisa baino mobe abasomba baabo, abasacha na abakungu, korende ekero moraabe mokwerwa igo, omonto tagotoka orabagore.”




\par }\Chap{ⅩⅩⅨ}{\SH Okobwatana okw’Omonene akorete n’Abaisraeli ase ense ya Moabu
\par }
{\PP \VerseOne{Ⅰ}Aya n’aro amang’ana y’okobwatana kw’ogotianania Omonene achiigete Musa akore n’Abaisraeli agwo ase ense ya Moabu. Okobwatana okwo nigo kwamentetwe ase kori’Omonene konya akorire amo nabarabwo aaria Horebu.


\par }{\PP \VS{Ⅱ}Musa agasangereria Abaisraeli bonsi amo, akabateebia, “’Mwarooche n’amaiso aino amang’an’Omonene akorete ase ense ya Misiri, na buna akorerete Farao amo n’abanene b’ense yaye, na ense yaye yonsi.

\VS{Ⅲ}Boigo ’mwarooche n’amaiso aino amaakwa aria amanene, na ebikone, n’amakumia amanene;

\VS{Ⅳ}korende goika rituko ria rero Omonene taraigora ebirengererio biaino, erinde monyaare komanya buya; gose tarabaa amaiso akorora buya, gose amato akoigwa buya

\VS{Ⅴ}Ase engaki yonsi y’emiaka emerongo ene Omonene abeete okobaraa ase erooro. Chianga chiaino tichiabagoterete, gose ebikoroto biaino tibiabagoterete.

\VS{Ⅵ}Timwabeete mokoria omogati, gose konywa edivai, gose ekenyugwa kende gionsi kegotindia, erio nario moranyaare komanya ng’a ere nere Omonene Nyasae oino.

\VS{Ⅶ}\XREF{}{{\XO ⅩⅩⅨ:Ⅶ }{\XO{29:7: a
}}{\XT{Omob 21:21-30;
}}{\XO{b
}}{\XT{Omob 21:31-35}}}Ekero twachete aase aya, Sihoni omorwoti o Hesiboni, na Ogi, omorwoti o Basani, bagaacha gotorwania esegi, korende tokababua.

\VS{Ⅷ}\XREF{}{{\XO ⅩⅩⅨ:Ⅷ }{\XO{29:8:
}}{\XT{Omob 32:33}}}Tokaira ense yabo, tokayea abanto b’egesaku kia Rubeni, na ab’ekia Gadi, na ekeng’ese ki’egesaku kia Manase, na eyio ekaba omwando obo.

\VS{Ⅸ}Ase ayio moigwere, mokore amang’ana onsi ay’okobwatana okwo kw’ogotianania erio nario morasesenigwe ase emeremo yonsi moraabe mogokora.


\par }{\PP \VS{Ⅹ}“Rituko ria reero inwe mwensi nigo moteneine aiga ase obosio bw’Omonene Nyasae oino; inwe abatang’ani b’ebisaku, na abagaaka, na abateneneri, inwe kera oyomo bw’Abaisraeli,

\VS{Ⅺ}na abana baino, n’abakuungu baino, na abamenyi abwo bamenyete amo nainwe ase ebitwori biaino, na abanto bonsi abwo bakobaateria chiinko amo n’abwo bakobarentera amaache.

\VS{Ⅻ}Na boono ’monyaare gosoa ase okobwatana kw’ogotianania okw’Omonene Nyasae oino, agokora amo nainwe rituko ria reero,

\VS{ⅩⅢ}erinde ase rituko ria reero, Omonene anyare kobakora mobe abanto baye b’ekeene. Ere ’nabe Nyasae oino, buna abateebetie na buna arierete chisokoro chiaino Aburaamu, na Isaka, na Yakobo, eira ase ogotiana.

\VS{ⅩⅣ}Gose tari nainwe mweka ’ngokora okobwatana okwo kw’ogotianania,

\VS{ⅩⅤ}korende nigo ’nkogokora nainwe abamoteneine aiga reero amo naintwe ase obosio bw’Omonene Nyasae oito, naende amo nabwo batateneini amo naintwe aiga reero.


\par }{\PP \VS{ⅩⅥ}“Inwe abanyene ’momanyete buna obogima bwaito bwarenge ekero twamenyete ase ense ya Misiri, naende buna twarweteo na goeta egati‐gati y’ebisaku ebio ase twaetete.

\VS{ⅩⅦ}’Mwarooche ebinto babwate bi’okogeechia, emegwekano yabo baare gosasiima, yaroisirie korwa ase emete, n’amagena, ne’chifeta, ne’chitaabu, eyio yarenge ase egati yabo.

\VS{ⅩⅧ}\XREF{}{{\XO ⅩⅩⅨ:ⅩⅧ }{\XO{29:18:
}}{\XT{Abaibr 12:15}}}Mwerende, tabaisa koba ase egati yaino omonto omosacha gose omokungu, gose eamate, gose egesaku, oraonchoke ase rituko ria reero, atige Omonene Nyasae oito, na gosasiima chinyasae chi’ abanto b’ebisaku ebio. Toba ase egati yaino omori okomera ekemeri kere n’obosongo gekwama okwama okororo.

\VS{ⅩⅨ}Omonto aise koba aiga, oyo oigwete amang’ana y’okobwatana okwo kw’ogotianania naende eremie abe n’obomaene ime ase enkoro yaye, erio akwane: Nabo er’abe buya ase ’nde nonya ’nkogenderera koba oyotaigwereti, oyio nigo arabasirie mwensi, abamogotinda na abamore nerang’o.

\VS{ⅩⅩ}Omonene takonyaara kwabera omonto onga buna oyio, korende endamwamu yaye, ne’risemi ’mbibe igoro y’omonto oyio, na okoragereria okwo gwonsi koriikire ase egetabu eke nigo koraabeere ase are, n’Omonene natinyie erieta ri’omonto oyio rirue inse y’erioba, tainyorwa.

\VS{ⅩⅪ}Omonene ’namokore abe ekiorokererio ase amasio y’ abanto b’ebisaku bionsi bi’Abaisraeli, na amorentere amaakwa onsi koreng’ana n’okoragereria gw’okobwatana kw’ogotianania oko koriikire ase egetabu eke y’amachiiko.


\par }{\PP \VS{ⅩⅫ}“Ase ebiaare bigochi‐goocha, ne’chinderia chiaino, n’abamenyi baraache korwa ase chinse chi’aare, ’mbarore emechando y’ense eria, na amarwaire Omonene ayetomeire.

\VS{ⅩⅩⅢ}\XREF{}{{\XO ⅩⅩⅨ:ⅩⅩⅢ }{\XO{29:23:
}}{\XT{Omoch 19:24,25}}}Ense yonsi inayome pa ebe buna amagena y’omorero akonyititoka, na omonyoo, ebe bosa etari kwama, noonya n’obonyansi tibokomerao, esirigwe buna emechie ya Sodomu, na Gomora, na Adima, na Seboimu, eri’Omonene asiretie ekero abeete n’endamwamu na okogeechigwa.

\VS{ⅩⅩⅣ}Ee, ebisaku bionsi ’mbiboorie: Ninki kiagerete Omonene akorete ense eye ekaba iga? ’Naki endamwamu yaye yokire iga?

\VS{ⅩⅩⅤ}Erio abanto mbairanerie, bateebe: Ayio nigo akoregete, ekiagera abanto baatigete okobwatana kw’ogotianania kw’Omonene, Nyasae bw’echisokoro chiabo, okwo akorete amo nabarabwo, ekero abarusetie korwa ase ense ya Misiri.

\VS{ⅩⅩⅥ}Barabwo nigo barenge gokorera chinyasae ching’ao na gochisasiima, chinyasae barabwo batamanyete agwo ritang’ani, echi’Omonene atabaete.

\VS{ⅩⅩⅦ}Ase ayio endamwamu y’Omonene ekaba enene ase ense eye, ere akarenta okoragereria gwonsi okwo koriikire ase egetabu eke.

\VS{ⅩⅩⅧ}Ase endamwamu yaye enene, na obotindi, ne’risemi rinene, Omonene akabaseeria korwa ase ense yabo, akabasiarera gochia ase ense eng’ao; nao bare goika reero iga.


\par }{\PP \VS{ⅩⅩⅨ}“Amang’ana abobisi nigo are ase Omonene Nyasae oito, korende ayio amaanoirwe nigo are ase tore na ase abana baito kogenderera botambe, naintwe goika tokore amang’ana onsi ariikire ase amachiiko aya.




\par }\Chap{ⅩⅩⅩ}{\SH Ayakorenta ogosesenigwa
\par }
{\PP \VerseOne{Ⅰ}“Ekero ogosesenigwa na okoragererigwa, ayio naborokereirie aria arabe gakobanyora ekero mogendererete komenya ase egati y’ebisaku bionsi ebio ase Omonene Nyasae oino, arabaseerie gochia, ’monyaare koinyora amang’ana ane.

\VS{Ⅱ}Inwe amo nabana baino komoramoiranere Omonene Nyasae oino, na koigwera amang’ana aye ase chinkoro chiaino chionsi, na ase emioyo yaino yonsi, amang’ana ayio nabachiikire rituko ria reero,

\VS{Ⅲ}rirori’Omonene Nyasae oino, n’abarorere amaabera na kobasesenia, naende abairanie korwa ase ebisaku bionsi ebio ase abasiarerete gochia.

\VS{Ⅳ}Nonya mwasiareretwe gochia ase chinsinyo chi’ense, Omonene Nyasae oino, nabasangererie korwao,

\VS{Ⅴ}na kobairania gochia ase ense eria chisokoro chiaino chiairete ekaba eyabo, erio nainwe moyeire ebe eyaino. Ere nabakorere amaya, naende ababuchie mobe abange goetania chisokoro chiaino.

\VS{Ⅵ}Omonene Nyasae oino, narokie chinkoro chiaino, ne chinkoro chi’ororeeria rwaino, nabae inwe ne chinderia chiaino chinkoro chi’okoigwera; erio nario moramwanche ne chinkoro chiaino chionsi, na emioyo yaino yonsi, mogenderere koba moyo.

\VS{Ⅶ}Omonene oino nabeeke okoragereria okwo gwonsi igoro y’ababisa baino, na igoro ya baria baabageechete na kobachaanda.

\VS{Ⅷ}Nainwe moigwere Omonene naende, na kobwata amachiiko aye onsi aya ’nkobateebia rituko ria reero.

\VS{Ⅸ}Omonene Nyasae oino, nabasesenie mono ase emeremo yaino yonsi mogokora n’amaboko aino, nasesenie oroiboro rwaino romentekane, ’namente ne chiombe chiaino na okwama kwaino kwe riroba. Na buna Omonene agoogete ase ogosesenia chisokoro chiaino, naboigo aragooke ase okobasesenia inwe,

\VS{Ⅹ}komoraigwere Omonene Nyasae oino, na mobwate amachiiko aye onsi na emeroberio echiikire, ariikire ase egetabu eke y’amachiiko, naende komoramoonchokere ne chinkoro chiaino chionsi, na emioyo yaino yonsi.


\par }{\PP \VS{Ⅺ}“Ogochika okwo nabaeire rituko ria reero tikori ogokong’u mono ase more, gose tikori aare korwa ase more.

\VS{Ⅻ}\XREF{}{{\XO ⅩⅩⅩ:Ⅻ }{\XO{30:12:
}}{\XT{Abar 10:6-8}}}Tigokari aaria igoro, erinde moborie: Ning’o oranyaare koriina gochia aaria igoro agotorentere korwa aroro, erinde tokoigwe na kogokora?

\VS{ⅩⅢ}Gose tigokari ng’umbu y’enyancha, erinde moborie: Ning’o oranyaare kwamboka gochia ng’umbu y’enyancha agotorentere, erinde tokoigwe na togokore?

\VS{ⅩⅣ}Taibo! Ring’ana riria nigo rire ang’e nainwe ase emenwa yaino, na ase chinkoro chiaino, erinde monyaare korikora.


\par }{\PP \VS{ⅩⅤ}“Rora, rituko ria reero nabeekire ase amasio aino obogima na ayaare amaya, amakweri na ayaare amabe.

\VS{ⅩⅥ}Komoraigwere amachiiko yo Omonene Nyasae oino, aya inche ’nkobaa ase rituko ria reero, ase okomwancha na gotaara ase chinchera chiaye na kobwata amachiiko aye, na emeroberio yaye echiikire, erio inwe ’namobe moyo na komentekana, nere nabasesenie ase ense eyio mogochia gosoa na koira ebe eyaino.

\VS{ⅩⅦ}Korende mogochia koonchoka ase chinkoro chiaino na komotiga timomoigwera, korende mong’uswe moonchoke gosasiima chinyasae ching’ao na gochikorera,

\VS{ⅩⅧ}nabaorokeirie ase rituko ria reero ng’a goika mosire. Timogochia komenya engaki entambe ase ense eria ere ng’umbu ya Yorodani, eria mogochia koira ebe eyaino.

\VS{ⅩⅨ}Rituko ria reero narangeirie igoro na ense chibe birori ase more ng’a inche nabeekire ase amasio aino obogima na amakweri, ogosesenigwa na okoragererigwa. Ase ayio, chora obogima, erinde inwe amo ne chinderia chiaino monyaare kogenderera koba moyo.

\VS{ⅩⅩ}\XREF{}{{\XO ⅩⅩⅩ:ⅩⅩ }{\XO{30:20: a
}}{\XT{Omoch 12:7;
}}{\XO{b
}}{\XT{Omoch 26:3;
}}{\XO{c
}}{\XT{Omoch 28:13}}}Mwanche Omonene Nyasae oino, momoigwere na mobe abegenwa ase are. Ekero morakore ayio, rirorio ’namogenderere koba moyo na komenya ase ense eyi’Omonene arierete chisokoro chiaino Aburaamu, na Isaka, na Yakobo eira ng’a n’abayee.”




\par }\Chap{ⅩⅩⅪ}{\SH Yoshua okoira ribaga ria Musa
\par }
{\PP \VerseOne{Ⅰ}Musa akagenderera gokwana amang’ana aya ase Abaisraeli bonsi.

\VS{Ⅱ}\XREF{}{{\XO ⅩⅩⅪ:Ⅱ }{\XO{31:2:
}}{\XT{Omob 20:12}}}Akabateebia, “Bono inche nakoorire emiaka rigana erimo na merongo ebere, tinkonyaara kobaraa kogenderera. Boig’Omonene onkanirie ng’a tinkwamboka ngende ng’umbu ya Yorodani.

\VS{Ⅲ}Omonene, Nyasae oino omonyene, nabatang’ane aseerie ebisaku bionsi bire ase amasio aino, erinde moire ense yabo, na Yoshua nabe omoraai oino, buna Omonene ateebire.

\VS{Ⅳ}\XREF{}{{\XO ⅩⅩⅪ:Ⅳ }{\XO{31:4:
}}{\XT{Omob 21:21-35}}}Omonene nakore ebisaku ebio buna akorete Sihoni na Ogi, abarwoti b’Abaamori, ekero keria abasiretie, agasaria ne chinse chiabo.

\VS{Ⅴ}Omonene nababeeke ase amaboko aino, nainwe mobakore koreng’ana namang’ana onsi nabachiikire.

\VS{Ⅵ}Motenene bokong’u, mobe abaremu, timobaisa kobairoka gose koboboa, ekiagera Omonene Nyasae oino, nagende amo nainwe, takobatiga mobugwe, gose takobatuguta.”


\par }{\PP \VS{Ⅶ}Erio Musa akarangeria Yoshua, agakwana nere agwo ase Abaisraeli bonsi baigwete, akamoteebia, “Otenene bokong’u, obe omoremu, ekiagera naye orabatang’ane abanto aba gochia ase ense eri’Omonene arierete chisokoro chiabo eira ng’a n’abayee. Naye orabaatananere ense eria ebe omwando obo.

\VS{Ⅷ}\XREF{}{{\XO ⅩⅩⅪ:Ⅷ }{\XO{31:8:
}}{\XT{Yosh 1:5; Abaibr 13:5}}}Omonene nere oragotang’ane, nabe amo naye, takogotiga obugwe, gose takogotuguta, Tobaisa koiroka gose kwoboa.”


\par }{\SH Amachiiko arabe agosomwa kera omwaka o gatan’akabere
\par }
{\PP \VS{Ⅸ}Musa akariika amachiiko ayio, erio akayaa abakuani Abalawi barenge kobogoria Esanduki ere ne chibao chiriikire okobwatana kw’ogotianania kw’Omonene, boigo akayea abagaaka bonsi b’Abaisraeli.

\VS{Ⅹ}\XREF{}{{\XO ⅩⅩⅪ:Ⅹ }{\XO{31:10: a
}}{\XT{Okoir 15:1,2;
}}{\XO{b
}}{\XT{Okoir 16:13-15}}}Musa akabachiika akabateebia, “Ase omoerio o kera omwaka o gatan’akabere, ase engaki echiikire y’omwaka bw’obosibore, ase Amatuko Amanene ay’Ebigutu,

\VS{Ⅺ}ekero Abaisraeli bonsi bagoocha ase obosio bw’Omonene Nyasae oino, aase agwo arachoore, osome amachiiko onsi, erinde Abaisraeli bonsi bayaigwe.

\VS{Ⅻ}Mosangererie abanto bonsi, abasacha na abakungu, na abana, na abamenyi bamenyete ase emechie yaino, erio bonsi baigwe na kweorokereria komoiroka Omonene Nyasae oino, erinde babe abegenwa na bakore amang’ana onsi y’amachiiko aya.

\VS{ⅩⅢ}Erio abana baabo konya bataramanya amachiiko aya, bayaigwe na kweorokereria komoiroka Omonene, Nyasae oino, ekero moraabe mogendererete komenya ase ense eria ng’umbu ya Yorodani, eyio mogochia koira ebe eyaino.”


\par }{\SH Ogoteebereria kw’omoerio kw’Omonene ase Musa
\par }
{\PP \VS{ⅩⅣ}Omonene agateebia Musa, “Naama! Amatuko ao abereire ang’e ogochia gokwa. Rangeria Yoshua, erinde moochiche agwo ase Eema y’Omosangererekano, erio imobeeke ase emeremo agwenerete akore.” Musa na Yoshua bakageenda agwo ase Eema y’Omosangererekano,

\VS{ⅩⅤ}Omonene akaoroka agwo ore ime ase riire rire buna esiiro, narirorio rigatenena agwo ase egesieri ki’Eema eria.


\par }{\PP \VS{ⅩⅥ}Eri’Omonene agateebia Musa, “Rora kwabereire ang’e gochia gokwa na ogende gotimoka ase chisokoro chiao chitimogete; magega y’ayio abanto aba nigo baratige koba abegenwa ase ’nde, bakorere chinyasae chingeni chi’ense eria ase bakogeenda komenya; barabwo ’mbantige, naende basarie okobwatana kw’ogotianania nakorete amo nabarabwo.

\VS{ⅩⅦ}Ase engaki eria endamwamu yane nebe enene igoro ase bare, inche nimbatige na nimbise obosio bwane, tibandora, erio barabwo ’mbasirigwe. Amabe amaange na emechando emenge ’nabichiche igoro ase bare, erio baborie ase rituko erio: Inee! Amabe aya onsi tari igo achire igoro ase tore, ekiagera Nyasae oito atari ase egati yaito?

\VS{ⅩⅧ}Ase rituko riria ekeene nimbise obosio bwane korwa ase bare, ekiagera bakorire amabe baonchokeire chinyasae ching’ao.


\par }{\PP \VS{ⅩⅨ}“Bono riika ogoteera oko, oborokererie Abaisraeli, bamanye kogoteera, erinde korokwo kobe kirori one ase Abaisraeli.

\VS{ⅩⅩ}Nimbaire ase ense eyio entenenku ere n’amabeere na amooke, eyio narierete chisokoro chiabo eira ng’a nimbayee. Aroro agwo ’mbanyore ebinto ebinge barie, baisaneke na konora, korende nigo baraonchokere chinyasae ching’ao na gochikorera, erio banchaaye na gosaria okobwatana kwane kw’ogotianania.

\VS{ⅩⅪ}Ekero amabe amaange na emechando biraabe bikobaachera, ogoteera oko ’nakoborokererie na kobe kirori ase bare, ekiagera tigokwebwa nonya nase chinderia chiabo. Nimanyete ebirengererio bare nabio bono, ritang’ani konya ntarabarenta ase ense eyio nariete eira ng’a nimbayee.”


\par }{\PP \VS{ⅩⅫ}Ase rituko erio Musa akariika ogoteera koria akorokereria Abaisraeli.


\par }{\PP \VS{ⅩⅩⅢ}\XREF{}{{\XO ⅩⅩⅪ:ⅩⅩⅢ }{\XO{31:23:
}}{\XT{Omob 27:23; Yosh 1:6}}}Eri’Omonene akamwatanana Yoshua, mosinto o Nuni, akamoteebia, “Otenene bokong’u, obe noboremu, ekiagera naye orabaire Abaisraeli ase ense eria nabarierete eira ng’a nimbayee. Inche nimbe amo naye.”


\par }{\PP \VS{ⅩⅩⅣ}Musa akayariika amang’ana ayio onsi y’amachiiko ime ase egetabu.

\VS{ⅩⅩⅤ}Erio agachiika Abalawi baria barenge kobogoria Esanduki eria y’Omonene, ere ne’chibao chiriikire okobwatana kw’ogotianania, agateeba,

\VS{ⅩⅩⅥ}“Ira egetabu eke kiamachiiko, mokebeeke ensemo y’Esanduki eria ere n’okobwatana kw’ogotianania kw’Omonene Nyasae oino, erio kebeereo ase okoba kirori ase more.

\VS{ⅩⅩⅦ}Inche nimanyete ng’a timori abaigweri, korende nigo more abanyabigoti bikong’u. Rora bono, ekero inde moyo amo nainwe, mwasaririe ase Omonene, Inee, ekero ndabe nakuure timogosaria mono kobua?

\VS{ⅩⅩⅧ}Sangereria abagaaka bonsi b’ebisaku biaino, na abanene bonsi, obarente ase ’nde, erinde imbateebie amang’ana aya; inche nindangerie igoro na ense chibe birori ase bare.

\VS{ⅩⅩⅨ}Namanyire ng’a magega inche konakuure, ekeene inwe nigo morakore amabe, naende nigo moraonchoke na gotiga enchera eye nabachiikire. Ase ayio, ase amatuko agoocha obobe ’nabobanyore, ekiagera nigo mogochia gokora amabe ase obosio bw’Omonene, erio momogeechie abe n’endamwamu goetera ase emeremo ende yonsi moraabe mogokora.”


\par }{\SH Ogoteera kwa Musa
\par }
{\PP \VS{ⅩⅩⅩ}Erio Musa agakwana amang’ana onsi ay’ogoteera oko ekero omosangererekano bwonsi bw’Abaisraeli bategererete.




\par }\PoetryChap{ⅩⅩⅫ}{\Q \VerseOne{Ⅰ}“Inwe igoro, ntegerera moigwe, nkwane,

\par }{\Q naye ense, igwa amang’ana akorwa ase omonwa one.


\par }{\Q \VS{Ⅱ}Amorokererio ane tiga atwe buna embura,

\par }{\Q na enkwana yane etoore buna riime ri’embura,

\par }{\Q buna omonyirira okonyirira igoro ase obonyansi obobese,

\par }{\Q na buna embura engiya egotwa igoro ase ebimeri ebirere.


\par }{\Q \VS{Ⅲ}Inche nindarie erieta ri’Omonene.

\par }{\Q Inwe motogie Nyasae oito!


\par }{\BB \par }
{\Q \VS{Ⅳ}“Omonene nere Egetare giaito,

\par }{\Q emeremo yaye nemeikeranu,

\par }{\Q ekiagera chinchera chiaye chionsi nechindonge.

\par }{\Q Nyasae nomwegenwa otari nobobe;

\par }{\Q ere nigo are omonyene ekeene na oboronge.


\par }{\Q \VS{Ⅴ}Barabwo basaririe ase Omonene,

\par }{\Q na bono tibagenderereti korokwa abana baye;

\par }{\Q nigo bare abanto b’obosooku,

\par }{\Q ekegori egesareku, naende egesiru.


\par }{\Q \VS{Ⅵ}Inwe abanto abariri motari nobong’aini,

\par }{\Q Inee, eye nero enchera mogoakanera Omonene?

\par }{\Q Inee, ere tari iso, oria obatongete,

\par }{\Q na obakorire mwabeire ne chinguru?


\par }{\BB \par }
{\Q \VS{Ⅶ}“Inyora amatuko a kare,

\par }{\Q rengereria igoro y’emiaka y’ebiaare biaetire.

\par }{\Q Boria iso, nere nakworokererie amang’ana ayio,

\par }{\Q boria abagaaka baino, nabarabwo mbakoyateebie.


\par }{\Q \VS{Ⅷ}\XREF{}{{\XO ⅩⅩⅫ:Ⅷ }{\XO{32:8:
}}{\XT{Ogok 17:26}}}Ekero Oyore Igoro Mono aete abanto b’ebisaku emiando yabo,

\par }{\Q na ekero aatananete Mwanyabaanto.

\par }{\Q Akababeekera chimbebe ase baramenye,

\par }{\Q kobwatekana n’omobaro bw’Abaisraeli,


\par }{\Q \VS{Ⅸ}Omonene bwechooreire abanto baye babe egetari kiaye,

\par }{\Q abanto ba Yakobo nabwo barurwe babe omwando oye.


\par }{\BB \par }
{\Q \VS{Ⅹ}“Omonene nigo abanyorete ase erooro etamenyiri n’abanto,

\par }{\Q eyarenge kogosa nokwoga gwe ching’iti chi’orosana,

\par }{\Q erio akabaraa aroro, akabarenda na kobarageria,

\par }{\Q akabarenda buna arendete endorero y’eriso riaye.


\par }{\Q \VS{Ⅺ}Buna ekeongo gekorangeria amage aye na kiayorokereria koiruruka,

\par }{\Q kiarambora chimbaaba chiaye keyabogoria,

\par }{\Q naboigo Omonene akobogoria abanto baye ase chimbaaba chiaye ime.


\par }{\Q \VS{Ⅻ}Omonene bweka omonyene nere obaraaete,

\par }{\Q na enyasae engeni tiyarenge amo nere.


\par }{\BB \par }
{\Q \VS{ⅩⅢ}“Akabakiinia na kobatiiria ase ebitunwa igoro,

\par }{\Q akabarageria n’okwama kw’emegondo,

\par }{\Q na obooke korwa ase egetare ime,

\par }{\Q n’amaguta y’emazeituni korwa ase egetare egekong’u.


\par }{\Q \VS{ⅩⅣ}Akabaa amanooga ye chiombe,

\par }{\Q na amabeere ye chimbori,

\par }{\Q ne chinyama chinoru chie chimanwa chi’eching’ondi,

\par }{\Q na echie chimingichi,

\par }{\Q amo ne ching’ondi ne chimbori chingiya chikorwa Basani.

\par }{\Q Mokaria engano yarenge engiya mono,

\par }{\Q na mokanywa edivai korwa ase amasabibu amonyinga.


\par }{\BB \par }
{\Q \VS{ⅩⅤ}“Korende Yesuruni\FTNT{*}{{\FR ⅩⅩⅫ:ⅩⅤ }{\FR{32:15
}}{\FK{Yesuruni:
}}{\FT{Engencho yaye: oyore nenkoro endonge (aiga Abaisraeli)}}} akanora, akaenena.

\par }{\Q Akanora na koneta, akagirigenta;

\par }{\Q erio akaanga Nyasae oria omotongete;

\par }{\Q agachecheria Egetare keria kiarenge ogotooreka kwaye.


\par }{\Q \VS{ⅩⅥ}Barabwo bakagera Omonene akaba ne risemi,

\par }{\Q ekiagera basasiimete chinyasae chingeni,

\par }{\Q bakagera akaba n’endamwamu enene, ekiagera akorete okogeechia.


\par }{\Q \VS{ⅩⅦ}\XREF{}{{\XO ⅩⅩⅫ:ⅩⅦ }{\XO{32:17:
}}{\XT{1 Abakr 10:20}}}Bakarua ebing’wanso ase ebirecha bitari Nyasae:

\par }{\Q bagasasiima chinyasae batamanyete agwo ritang’ani,

\par }{\Q chinyasae chinyia chiasoete magega,

\par }{\Q echio chisokoro chiaino chitairogete.


\par }{\Q \VS{ⅩⅧ}Mogatiga Egetare keria kiabaiborete,

\par }{\Q mokeeba Nyasae oria obaete obogima.


\par }{\BB \par }
{\Q \VS{ⅩⅨ}“Ekero Omonene arooche amang’ana ayio, akabaanga,

\par }{\Q akaba n’endamwamu ase abana baye, abamura na abaiseke.


\par }{\Q \VS{ⅩⅩ}Akabora: Nimbise obosio bwane korwa ase bare,

\par }{\Q erio ndore omoerio obo buna ogochia koba,

\par }{\Q ekiagera barabwo nekegori egesisikanu,

\par }{\Q abanto batari abeegenwa.


\par }{\Q \VS{ⅩⅪ}\XREF{}{{\XO ⅩⅩⅫ:ⅩⅪ }{\XO{32:21: a
}}{\XT{1 Abakr 10:22;
}}{\XO{b
}}{\XT{Abar 10:19}}}Bagerire nabeire ne risemi ase engencho y’egetari Nyasae,

\par }{\Q nagechiigwe ase emegwekano yabo ere bosa, eyio bagosasiima.

\par }{\Q Ase ayio inche ninseegete abanto abachorochombu, erinde babageechie

\par }{\Q nimbatige bageechigwe ase okobarentera egesaku ekeriri.


\par }{\Q \VS{ⅩⅫ}Endamwamu yane yokire buna omorero,

\par }{\Q n’oro nosambe goika aase abakuure,

\par }{\Q nosambe ense na okwama koreo,

\par }{\Q nosambe na amaroso y’ebitunwa.


\par }{\BB \par }
{\Q \VS{ⅩⅩⅢ}“Nimbeeke amabe onsi igoro ase bare,

\par }{\Q nimbarase n’chinsara chiane.


\par }{\Q \VS{ⅩⅩⅣ}’Nabakwe ase engencho y’enchara ne riberera rikorura,

\par }{\Q ’nabariegwe namarwaire amabe agoita.

\par }{\Q Nimbatomere ching’iti chi’orosana chire n’amaino amooge

\par }{\Q chibarwanie, ne ching’iti chingeenda inse chire n’obosongo, chibarome.


\par }{\Q \VS{ⅩⅩⅤ}Ekero abana babo bare isiko mbaitwe n’emioro,

\par }{\Q ekero bare ime ase chinyomba obwoba mbobaite;

\par }{\Q ebio mbiite abamura, na abaiseke,

\par }{\Q na abana bakogonka, amo n’abanto abagotu.


\par }{\Q \VS{ⅩⅩⅥ}Ngateeba: Nigo nareenge gochia kobasiarera gochia aare, erio mbasirie kegima, tibaabaisa koinyorwa ase egati ya Mwanyabaanto.


\par }{\Q \VS{ⅩⅩⅦ}Onye ’noboete ng’a ababisa baabo ’mbaabaise gochia gwetogia

\par }{\Q na bangeechie, ’mbaabaise gochia goteeba: Nintwe twababua,

\par }{\Q gose tari Omonene okorire ayio onsi.


\par }{\Q \VS{ⅩⅩⅧ}Abaisraeli n’abanto batancheti ogosemigwa,

\par }{\Q na tibari n’obong’aini bonde bwonsi.


\par }{\Q \VS{ⅩⅩⅨ}Onye nabang’aini barenge nanga ’mbamanya amang’ana aya,

\par }{\Q na korengereria igoro y’omoerio obo.


\par }{\Q \VS{ⅩⅩⅩ}Naki omonto oyomo arakore aseerie abanto elifu eyemo,

\par }{\Q na abanto babere baseerie abanto chilifu ikomi,

\par }{\Q onye oria ore egetare kiabo atabaoonetie na kobarua,

\par }{\Q naende onye Omonene tabatigete?


\par }{\Q \VS{ⅩⅩⅪ}Egetare kiabo tikeri buna Egetare giaito,

\par }{\Q nonya n’ababisa baito ’mbamanyete amang’ana ayio.


\par }{\Q \VS{ⅩⅩⅫ}Emesabibu yabo nigo ekorwa ase emesabibu ya Sodomu,

\par }{\Q na korwa ase emegondo ya Gomora;

\par }{\Q na amasabibu abo nigo are n’obosongo,

\par }{\Q ebisago biabo nigo bire ebiroro.


\par }{\Q \VS{ⅩⅩⅩⅢ}Edivai yabo nigo enga buna obosongo bwe ching’iti,

\par }{\Q na obotindi bwabo buna obosongo obotindi bw’amarubi.


\par }{\BB \par }
{\Q \VS{ⅩⅩⅩⅣ}“Omonene nigo akoboria: Inee!

\par }{\Q Amang’ana aya tagachiri ase ’nde?

\par }{\Q Tabeekiri ekemanyererio ase ekungo yane?


\par }{\Q \VS{ⅩⅩⅩⅤ}\XREF{}{{\XO ⅩⅩⅫ:ⅩⅩⅩⅤ }{\XO{32:35:
}}{\XT{Abar 12:19; Abaibr 10:30}}}Egesiomba n’ekiane, ninche ’ndaakane,

\par }{\Q kegachire goika amagoro abo atererigwe,

\par }{\Q ekiagera rituko ri’emechando yabo riaikire ang’e,

\par }{\Q na ogosirigwa kwabo nigo kogoocha bwango.


\par }{\Q \VS{ⅩⅩⅩⅥ}\XREF{}{{\XO ⅩⅩⅫ:ⅩⅩⅩⅥ }{\XO{32:36:
}}{\XT{Zab 135:14}}}Omonene nanachere abanto baye ekiina kia boronge,

\par }{\Q na arorere abasomba baye amaabera,

\par }{\Q ekero ararore ng’a chinguru chiabo chiaerire,

\par }{\Q naende onde tatigareti, omosomba gose omobiare.


\par }{\Q \VS{ⅩⅩⅩⅦ}Erio naborie: Ng’ai chinyasae chiabo chire?

\par }{\Q Egetare ekio basemeretie na kogetamera, ng’ai kere?


\par }{\Q \VS{ⅩⅩⅩⅧ}Chinyasae echio chiariete ebitinya bi’ebing’wanso biabo,

\par }{\Q na konywa okoruegwa kw’ebinyugwa bi’edivai, ng’ai chire?

\par }{\Q Tiga chichiche erio chibakonye na kobarenda.


\par }{\BB \par }
{\Q \VS{ⅩⅩⅩⅨ}“Rora bono, inche ninche bweka Nyasae,

\par }{\Q onde tari otatiga inche bweka.

\par }{\Q Ninche ’ngoita, naende nairania obogima,

\par }{\Q ninche ’ngoaka, naende nagwenia.

\par }{\Q Onde tari oranyaare kwerwanerera ekonye korwa ase okoboko kwane.


\par }{\Q \VS{ⅩⅬ}Inche ninche ’nkoimokia amaboko ane gochia igoro,

\par }{\Q natiana na goteeba: Buna inche inde moyo kare na kare.


\par }{\Q \VS{ⅩⅬⅠ}Nigo ’ngotieria omoro one okomesa,

\par }{\Q n’okoboko kwane kwanacha ekiina.

\par }{\Q Nindusie egesiomba igoro ase ababisa bane,

\par }{\Q ning’akane baria bonsi bangeechete.


\par }{\Q \VS{ⅩⅬⅡ}Nintindie chinsara chiane n’amanyinga, omoro one oite abanto,

\par }{\Q oigote chinyama chi’abwo baitirwe,

\par }{\Q na amanyinga yabooswa

\par }{\Q na emetwe y’abatang’ani b’ababisa.


\par }{\BB \par }
{\Q \VS{ⅩⅬⅢ}\XREF{}{{\XO ⅩⅩⅫ:ⅩⅬⅢ }{\XO{32:43:
}}{\XT{Abar 15:10; Okom 19:2}}}“Inwe abanto b’ebisaku, goka amo n’abanto b’Omonene;

\par }{\Q ekiagera orusirie egesiomba ki’amanyinga y’abasomba baye;

\par }{\Q orusirie egesiomba igoro ase ababisa baye,

\par }{\Q okorire okobwatania ase ense yaye na ase abanto baye.”


\par }{\Q \VS{ⅩⅬⅣ}Musa ekero arenge na Yoshua,

\par }{\Q mosinto o Nuni, agacha agakwana amang’ana onsi y’ogoteera okwo, ekero abanto bategererete.


\par }{\SH Amorokererio y’omoerio a Musa
\par }
{\PP \VS{ⅩⅬⅤ}Ekero Musa akoorire gokwana amang’ana ayio ase Abaisraeli bonsi,

\VS{ⅩⅬⅥ}akabateebia, “Renda na koigwera amang’ana onsi aya nabeekire abe kirori ase more ase rituko ria reero, mochiike abana baino babwate na gokora amang’ana onsi y’amachiiko ayio.

\VS{ⅩⅬⅦ}Ayio tari amang’ana abosa ase more, naro obogima bwaino; na ase okoigwera amang’ana aya ’namogenderere komenya engaki entambe ase ense eyio mogochia koira ng’umbu ya Yorodani.”


\par }{\PP \VS{ⅩⅬⅧ}\XREF{}{{\XO ⅩⅩⅫ:ⅩⅬⅧ }{\XO{32:48:
}}{\XT{Omob 27:12-14; Okoir 3:23-27}}}Ase rituko erio eri’Omonene agateebia Musa,

\VS{ⅩⅬⅨ}“Tiira gochia ase ebitunwa bi’Abarimu, ase egetunwa kia Nebo, kere ase ense ya Moabu, kororia Yeriko, erio origererie ense ya Kaanani eyio ingochia koa Abaisraeli ebe eyabo.

\VS{Ⅼ}Aye nokwere ase egetunwa ekio ase ogotiira gochia, osangererekane amo n’abanto bao, buna Aroni momura omino akwerete ase egetunwa kia Hori, akabwatia abanto baye,

\VS{ⅬⅠ}ekiagera timwabeete abeegenwa ase ’nde ase egati y’Abaisraeli agwo ase amaache a Meriba‐Kadeshi, ase erooro ya Sini. Timwansigete na kworokia Abaisraeli ng’a inche nigo inde omochenu.

\VS{ⅬⅡ}Ase ayio nonyare korora ense eria ere bosio bwao, korende tokonyaara kogeenda aroro na gosoa ase ense eria ’ngochia koa Abaisraeli.”




\par }\Chap{ⅩⅩⅩⅢ}{\SH Musa ogosesenia ebisaku b’Abaisraeli
\par }
{\PP \VerseOne{Ⅰ}Oko nakwo ogosesenia Musa, omonto o Nyasae, asesenetie Abaisraeli ekero konya atarakwa.

\VS{Ⅱ}Akabora:

\par }{\Q “Omonene agacha korwa Sinai,

\par }{\Q akabamorekera korwa Edomu,

\par }{\Q akabara buna risase korwa ase egetunwa gia Parani;

\par }{\Q agacha ore amo n’abachenu chilifu ikomi,

\par }{\Q ogochika kore buna chinsase chi’omorero gokabaachera

\par }{\Q korwa ase ensemo yaye y’okorio.


\par }{\Q \VS{Ⅲ}Amaene, nigo anchete abanto b’ebisaku bionsi;

\par }{\Q abachenu baye bonsi nigo bare ase oborendi bw’okoboko kwaye.

\par }{\Q Barabwo nigo baikaraansete inse ase amagoro yo Omonene,

\par }{\Q borokererigwe amang’ana aye.


\par }{\Q \VS{Ⅳ}Musa agatoa amachiiko,

\par }{\Q ayio are omwando bw’omosangererekano bw’ abanto ba Yakobo.


\par }{\Q \VS{Ⅴ}Omonene akaba omorwoti o Yesuruni

\par }{\Q ekero abatang’ani b’ abanto basangererekanete

\par }{\Q amo n’abanto b’ebisaku bi’Abaisraeli.”


\par }{\MM \VS{Ⅵ}Musa agakwana:

\par }{\Q “Tiga Abareubeni bagenderere koba moyo, tibaabaisa gokwa,

\par }{\Q nonya abanto abwo bare abake.”


\par }{\MM \VS{Ⅶ}Agakwana igoro y’Abayuda:

\par }{\Q “Aye Omonene, igwa okorera kw’Abayuda,

\par }{\Q obairanie naende babe amo n’abanto bamwabo.

\par }{\Q Berwanerere boka n’amaboko abo,

\par }{\Q obakonye ekero ababisa baabo bakobarwania.”


\par }{\MM \VS{Ⅷ}\XREF{}{{\XO ⅩⅩⅩⅢ:Ⅷ }{\XO{33:8: a
}}{\XT{Okong’ 28:30;
}}{\XO{b
}}{\XT{Okong’ 17:7;
}}{\XO{c
}}{\XT{Okong’ 17:7; Omob 20:13}}}Agakwana igoro y’Abalawi:

\par }{\Q “Omonene, obamaanorere babe nobomanyi

\par }{\Q goetera ase Tumimu na Urimu,

\par }{\Q ekiagera barabwo nabeegenwa bao bare.

\par }{\Q Aye’ nkwabateemete aria Masa.

\par }{\Q ’Nkwaamereranetie nabarabwo ase amaache a Meriba.


\par }{\Q \VS{Ⅸ}Barabwo nigo bakwanete igoro y’abaise na abaang’ina,

\par }{\Q ng’a tibaabarooche,

\par }{\Q bagatigana n’abaamwabo,

\par }{\Q gose tibaabarete abana babo ng’a ’mbare nengeencho ase bare,

\par }{\Q ekiagera baigwete ring’ana ria’o,

\par }{\Q bakabwata okobwatana kw’ogotianania gwakorete na barabwo.


\par }{\Q \VS{Ⅹ}Barabwo ’mborokererie Abayakobo emeroberio yao echiikire

\par }{\Q na Abaisraeli amachiiko ao,

\par }{\Q ’mbarente ubani ase obosio bwao,

\par }{\Q naende ’mbasambere ebing’wanso

\par }{\Q bi’ogosambwa ase egesasiimero kiao.


\par }{\Q \VS{Ⅺ}Omonene, obasesenie amo nebi bionsi babwate,

\par }{\Q bwanche emeremo eria bagokora,

\par }{\Q obune chibachwa chi’ababisa baabo baria bagoocha kobarwania,

\par }{\Q baria baabageechete,

\par }{\Q tibaabaisa goocha kobarwania naende.”


\par }{\MM \VS{Ⅻ}Agakwana igoro y’Ababenjamini:

\par }{\Q “Aba n’abanchwa ba Omonene,

\par }{\Q ’mbamenye inse y’oborendi bwaye bare n’obotoereru,

\par }{\Q Omonene nabagitere abaetanane botambe,

\par }{\Q barabwo mbamenye ase amareko aye.”


\par }{\MM \VS{ⅩⅢ}Agakwana igoro y’Abayusufu:

\par }{\Q “Ogosesenigwa kw’Omonene kobe ase riroba riabo,

\par }{\Q abae ebiegwa ebiya bikorwa igoro,

\par }{\Q abae obotooru na ebinto ebiya bire ase riroba ime,


\par }{\Q \VS{ⅩⅣ}abae amatunda amaya y’okwama kw’omobaso,

\par }{\Q abae okwama okonge kw’emetienyi.


\par }{\Q \VS{ⅩⅤ}Asesenie ebigoro bia kare bitubwe n’obonge bw’okwama okuya,

\par }{\Q n’ebitunwa bireo botambe, birue okwama okonge boigo.


\par }{\Q \VS{ⅩⅥ}Abae ebinto ebiya korwa ase riroba, na ebiichire ime yaye,

\par }{\Q amo n’ogwancherwa gokorwa ase are ere oyobweorokereretie ase egetutu keria.

\par }{\Q Ogosesenigwa okwo kobe igoro y’Abayusufu,

\par }{\Q ekiagera Yusufu nigo achooretwe

\par }{\Q akaba omogambi ase egati y’abaamwabo.


\par }{\Q \VS{ⅩⅦ}Omotangi oye nigo are n’obonene bw’echinguru buna chieeri,

\par }{\Q ne ching’unchara chiaye nigo chire buna echi’eng’era,

\par }{\Q ase chirochio naseerie abanto goikera ase chinsinyo chionsi chi’ense.

\par }{\Q Echio nachio chilifu ikomi chi’Abaefraimu,

\par }{\Q naende echio nachio chilifu chinyinge chi’Abamanase.”


\par }{\MM \VS{ⅩⅧ}Musa agakwana igoro y’Abasabuloni:

\par }{\Q “Inwe Abasabuloni, mogooke ekero mogosooka isiko,

\par }{\Q nainwe Abaisakaru, mogooke ase chiema chiaino ime.


\par }{\Q \VS{ⅩⅨ}Barabwo ’mbarangerie abanto b’ebisaku bachiche ase egetunwa kiabo,

\par }{\Q aroro agwo ’nabarue ebing’wanso ebironge,

\par }{\Q ekiagera nigo bakonyora obotenenku bwabo korwa ase chinyancha ase

\par }{\Q chinibo chibisekanete ime y’omokenye.”


\par }{\MM \VS{ⅩⅩ}Agakwana igoro y’Abagadi:

\par }{\Q “Omonene abakwe, oria okogareyia orogongo rw’Abagadi.

\par }{\Q Abagadi nigo barabe bakoramama inse buna endo,

\par }{\Q batandora okoboko amo n’ekeore ki’omotwe.


\par }{\Q \VS{ⅩⅪ}Bageechoorera abanyene orogongo rwarenge oruya,

\par }{\Q ekiagera agwo nao egetari ki’omogaambi kiagachetwe.

\par }{\Q Bakaba amo n’abataang’ani b’ abanto,

\par }{\Q bakaba bagokora oboronge bw’Omonene

\par }{\Q na konacha ebiina bi’ekeene ase Abaisraeli.”


\par }{\MM \VS{ⅩⅫ}Agakwana igoro y’Abadani:

\par }{\Q “Abadani nigo banga buna endo ensae

\par }{\Q egocharoka korwa Basani.”


\par }{\MM \VS{ⅩⅩⅢ}Agakwana igoro y’Abanafutali:

\par }{\Q “Inwe Abanafutali nigo mwanyorire ogwancherwa okonge

\par }{\Q na ogosesenigwa kw’ogoisaneka korwa ase Omonene,

\par }{\Q moire orogongo rore ase enyancha ensemo ya Irianyi,”


\par }{\MM \VS{ⅩⅩⅣ}Agakwana igoro y’Abaaseri:

\par }{\Q “Abaaseri basesenigwe kobua ebisaku binde.

\par }{\Q Tiga barabwo banchwe n’abaamwabo;

\par }{\Q amagoro abo atache riroba rikomera amazeituni.


\par }{\Q \VS{ⅩⅩⅤ}Emekorogoto y’ebiita biaino ebe ey’ebioma ne chitaai,

\par }{\Q na buna amatuko aino arabe,

\par }{\Q naboigo ne chinguru chiaino chiraabe.


\par }{\BB \par }
{\Q \VS{ⅩⅩⅥ}“Aye Yesuruni,\FTNT{*}{{\FR ⅩⅩⅩⅢ:ⅩⅩⅥ }{\FR{33:26
}}{\FK{Yesuruni:
}}{\FT{rora 32:15}}} onde tari ore buna Nyasae oo,

\par }{\Q oria ogoeta igoro gati ase obonene bwaye

\par }{\Q goocha kogokoonya.


\par }{\Q \VS{ⅩⅩⅦ}Nyasae o kare na kare nere ore obotamero bwaino;

\par }{\Q Inse aa nao amaboko aye a kare na kare are kogaamba.

\par }{\Q Naseerie ababisa baino korwa ase more,

\par }{\Q abateebie inwe: Basirie!


\par }{\Q \VS{ⅩⅩⅧ}Ase ayio Abaisraeli nigo baramenye batari n’obwoba,

\par }{\Q na ororeeria rorwete ase Yakobo nigo roramenye ase obotoereru,

\par }{\Q ase ense eichire endagera n’edivai

\par }{\Q ase riime rigotonya korwa igoro.


\par }{\Q \VS{ⅩⅩⅨ}Inwe Abaisraeli, imosesenirie!

\par }{\Q Inwe n’abanto mwatoorigwe n’Omonene.

\par }{\Q Nere enguba yaino ekobakengera;

\par }{\Q Nere omoro oino okobarentera obobui!

\par }{\Q Ababisa baino ’mbebeeke inse ase more,

\par }{\Q nainwe motaare goetera ase ebigoro biabo.”




\par }\Chap{ⅩⅩⅩⅣ}{\SH Ogokwa kwa Musa
\par }
{\PP \VerseOne{Ⅰ}Musa akarua emieya ya Moabu, agatiira gochia ase egetunwa kia Nebo igoro ase egechuuria gia Pisiga, kororia Yeriko. Omonene akamworokia ense eria yonsi, ense ya Gileadi goika orogongo rwa Dani,

\VS{Ⅱ}na orogongo rwonsi rwa Nafutali, na orwa Efraimu, na orwa Manase, na orwa Yuda rwonsi goika Enyancha Enene ya bosongo,

\VS{Ⅲ}na Negebu, na ense omweya ya Yeriko, Omochie bw’Emekendo, na goika Soari.

\VS{Ⅳ}\XREF{}{{\XO ⅩⅩⅩⅣ:Ⅳ }{\XO{34:4: a
}}{\XT{Omoch 12:7;
}}{\XO{b
}}{\XT{Omoch 26:3;
}}{\XO{c
}}{\XT{Omoch 28:13}}}Eri’Omonene akamoteebia Musa, “Eye nero ense eria narierete Aburaamu, na Isaka, na Yakobo eira ng’a ning’ee ororeeria rwabo ebe eyabo. Inche nigo nakoeire ribaga oyerore namaiso ao, korende tokonyaara kwamboka gochia aroro.”


\par }{\PP \VS{Ⅴ}Musa, omosomba bw’Omonene, agakwera agwo ase ense ya Moabu, buna Omonene ateebete.

\VS{Ⅵ}Omonene akamotindeka agwo ase rikura ri’ense ya Moabu kororia Beti‐Peori; korende goika reero iga monto onde tari omanyete embeera yaye.

\VS{Ⅶ}Musa ekero akwete konya omenyire emiaka rigana erimo, na merongo ebere, korende amaiso aye konya tarasareka, gose chinguru chiaye konya tichiramoerera

\VS{Ⅷ}Abaisraeli bakamoreera ase engaki y’amatuko emerongo etato agwo ase emieya ya Moabu, na magega y’ayio amatuko okomoreera na kobokia amagombo ase engencho yaye akaera.


\par }{\PP \VS{Ⅸ}Yoshua, mosinto o Nuni, nigo aichire n’Omoika bw’obong’aini, ekiagera Musa konya omobeekeire amaboko aye na Abaisraeli bakaba bakomoigwera, bagakora buna Omonene konya achiikire Musa.


\par }{\PP \VS{Ⅹ}\XREF{}{{\XO ⅩⅩⅩⅣ:Ⅹ }{\XO{34:10:
}}{\XT{Okong’ 33:11}}}Korwa engaki eyio mobani onde tana gotooka ase Abaisraeli onga buna Musa, oyi’Omonene arenge gokwana nere obosio ase obosio.

\VS{Ⅺ}Onde tana gotooka okorete ebikone buna ebi Omonene atomete Musa kobikora ase ense ya Misiri, na ase Farao amo n’abasomba baye, na ense yaye yonsi.

\VS{Ⅻ}Mobani onde tari okorete ogokora gwe chinguru chinene, na ogokora okonene, na gw’okoondokia okwo Musa aorogetie ase amaiso y’Abaisraeli bonsi.

\par }