\NormalFont\ShortTitle{OMOCHAKANO}
{\MT OMOCHAKANO

\par }{\IMT Ogochaakera

\par }{\IP Egetabu eke kiomochakano nigo gekworokia ogotongwa gw’ense n’omochaakano bw’enyomba ya Israeli. Omonene nigo aganetie emeremo yaye y’obotongi ebe emeikeranu. Ase igo, Omonene akarua ekerenga kiaye ase ense gochia: ase Adamu, ase Nuhuh, ase Aburaamu, ase Isaka, na ase Yakobo. ’Omonene bweka omonyene orwete omoroberio bw’obogaambi ataboririe n’onde na tabetereretie borai obwo ase monto onde bwensi atongete. Omochakano n’egetabu gekworokereria buna ekebe na amakweri biachete ase ense. Kera engaki Mwanyabaanto nagwete ase amatemwa, korende kera ekero, Omonene nigo aroisetie omoroberio bw’okomotooria. Ase igo, Omonene omonyene agachoora korwa ase Mwanyabaanto abanto gete, baria ere aganetie kobwaterana nabwo ase ogoikerania omoroberio oyio; erio ere Mwanyabaanto amomanye na komwancha Omonene. Abanto bonsi korwa kera eamate, ’nkweboria bare amaborio y’engencho enene kegima buna aya: Naki ense yachaagete? Ng’ai omonto omotang’ani aruete? Ninki gekogera omonto agokwa? Ekero omonto agokwa ’ng’ai agochia? Amaborio aya nayengencho mono ase mwanyabaanto, na amairanerio aya abekire erang’o ase kera eamate; na kera eamate yarigirie koyairaneria ayio ase emegano ao ao koreng’ana n’okomanya kwaye. Ensemo entang’ani, ime y’egetabu ki’omochakano (Omochakano 1-11), nigo tokonyora omogano bw’ekeene bw’Abaisraeli na buna omogano oyio okoreterera chiamate chinde chi’ense korwa kare na kare goika reero iga. Ensemo ya kabere Abaisraeli (Omochakano 12-50) nigo bagoitona chisokoro chia abanto b’enyomba ya Israeli. Imeo, egetabu eke nigo tokorora okorangerigwa gwa Abramu na Sara korwa enka yabo gochia ase ense ekorokwa Harani. Ase igo, okoba okwegena na oboigweri bw’Abramu gochia ase Omonene, Nyasae akamoriera eira ’ng’a nabe na abana abange ase ororeeria rwaye. Naende Omonene akamoa Kanaani, ense y’omwando bw’enyomba ya Israeli. Egetabu eke nigo kiarigetwe gotoorokia emegano y’abanto abegeni na korenda okwegena koria

\par }{\IOT Okobagwa kw’egetabu eke:

\par }{\IO Obotongi bw’ebitongwa bionsi na obwa Mwanyabaanto
{\IOR{1:1—2:25}}

\par }{\IO Omochakano bw’ebibe na emechando
{\IOR{3:1-24}}

\par }{\IO Korwa Adamu goika Nuhu
{\IOR{4:1—5:32}}

\par }{\IO Nuhu na etoigo
{\IOR{6:1—10:32}}

\par }{\IO Omorobiri o Babiloni
{\IOR{11:1-9}}

\par }{\IO Korwa Shemu goika Aburaamu
{\IOR{11:10-32}}

\par }{\IO Abagaaka abanene: Aburaamu, na Isaka, na Yakobo
{\IOR{12:1—35:29}}

\par }{\IO Ororeeria rwa Esau
{\IOR{36:1-43}}

\par }{\IO Yusufu na bamura bamwabo
{\IOR{37:1—45:28}}

\par }{\IO Abaisraeli bamenyete Misiri
{\IOR{46:1—50:26}}



\par }\ChapOne{Ⅰ}{\SH Omogano bw’ogotongwa g’wense
\par }
{\PP \VerseOne{Ⅰ}Agwo omochakano Nyasae agatonga igoro na ense,

\VS{Ⅱ}Bono ense tiyarenge na kieni kende, gose kende gionsi tikiareengeo, n’omosunte ekerima nigo oyetubete, na Omoika o Nyasae ogatoeerera igoro y’amaache.


\par }{\PP \VS{Ⅲ}\XREF{}{{\XO Ⅰ:Ⅲ }{\XO{1:3:
}}{\XT{2 Abakr 4:6}}}Erio Nyasae agachiika: “Tiga oborabu bobeo,” erio kegima oborabu bokabao.

\VS{Ⅳ}Nyasae akagokigwa na keria aroche. Erio agaatanana oborabu korwa ase omosunte,

\VS{Ⅴ}akaroka oborabu boria omobaso, na omosunte akayoroka obotuko. Erio agwo rikaba mogoroba, naende bokaba maambia, rituko rie ritang’ani.


\par }{\PP \VS{Ⅵ}\XREF{}{{\XO Ⅰ:Ⅵ }{\XO{1:6:
}}{\XT{2 Petr 3:5}}}Erio Nyasae agachiika, “Tiga oboiko bobe egati‐gati y’amaache, erio bwatanane amaache korwa ase amaache ande.”

\VS{Ⅶ}Igo Nyasae agakora oboiko boria, bogaatanana amaache ayare inse y’eaanga korwa ase amaache ayare igoro y’oboiko; ayio akaba boigo.

\VS{Ⅷ}Akaroka oboiko boria igoro. Erio agwo rikaba mogoroba, naende bogakia mambia, rituko ria kabere.


\par }{\PP \VS{Ⅸ}Naende Nyasae agachiika, “Tiga amaache ayare inse y’erioba asangererekane aase aamo, egere ense enyomo erorekane;” ayio akaba boigo.

\VS{Ⅹ}Akaroka aase aria aomo ense, na amaache aria asangererekanete amo akayaroka chinyancha. Nyasae akarora ayio ng’a namaya.

\VS{Ⅺ}Erio agachiika agateeba: “Tiga ense emere ebimeri bigokina, buna ebimeri bikorua na emete ekwama amatunda are ne chimbusuro chire imeo, kera oyomo ase egesaku kiaye ekenyene” ayio akaba boigo.

\VS{Ⅻ}Na ense ekamera ebimeri bionsi, na Nyasae akarora ng’a ayio namaya.

\VS{ⅩⅢ}Erio agwo rikaba mogoroba, naende bogakia mambia, rituko ria gatato.


\par }{\PP \VS{ⅩⅣ}Erio Nyasae agachiika “Tiga emebaso ebe ase oboiko bw’aaria igoro, bwatanane omobaso korwa ase obotuko; erio ebe ebimanyererio bikworokia ebiro bi’amatuko, ne chingaki, n’emiaka,

\VS{ⅩⅤ}ebe emebaso ase oboiko aaria igoro, boyee ense omobaso na oborabu,” ayio onsi akaba boigo.

\VS{ⅩⅥ}Erio Nyasae agakora emebaso ebere emenene, Risase rigaambere ekero kia mobaso n’omotienyi ogaambere ekero kia botuko; agakora ne ching’enang’eni boigo.

\VS{ⅩⅦ}Akayebeka ase eanga aaria igoro, eyee ense oborabu,

\VS{ⅩⅧ}egaambere omobaso na obotuko, na gwatanana oborabu korwa ase omosunte. Nyasae akarora ayio ng’a namaya.

\VS{ⅩⅨ}Erio agwo rikaba mogoroba, naende bogakia mambia, rituko ria kane.


\par }{\PP \VS{ⅩⅩ}Naende Nyasae agachiika, “Tiga amaache atware obonge bw’ebitongwa bire moyo, ne chinyoni chikoiruruka igoro ase ense, chigoetanana inse y’eaanga ya igoro.”

\VS{ⅩⅪ}Erio Nyasae agatonga ebitongwa ebinene bire ase amaache ime, amo n’ebitongwa binde bionsi bimenyete ase amache ime, boigo agatoonga chinyoni. Nyasae akarora ng’a ayio namaya.

\VS{ⅩⅫ}Erio akabisesenia bionsi, agateeba ebitoongwa biria bimenyete amaache ime bisaraare biichore ime ase chinyancha, naende agateebia chinyoni chisaraare ase ense.

\VS{ⅩⅩⅢ}Erio agwo rikaba mogoroba, naende bogakia mambia, rituko ria gatano.


\par }{\PP \VS{ⅩⅩⅣ}Naende Nyasae agachiika, “Tiga ense etware ebitongwa bire moyo, kera egesaku n’engencho yaye. Ching’iti chigotugwa, n’echikwagura, ne ching’iti chi’orosana, kera egesaku nengencho yaye” ayio akaba boigo.

\VS{ⅩⅩⅤ}Ase igo Nyasae agakora ching’iti chi’orosana, Nyasae akarora ng’a ayio namaya.


\par }{\PP \VS{ⅩⅩⅥ}\XREF{}{{\XO Ⅰ:ⅩⅩⅥ }{\XO{1:26:
}}{\XT{1 Abakr 11:7}}}Erio Nyasae agateeba: “Bono tiga tokore omonto; ase omogwekano oito, otobwekaine. Nigo arabe n’echinguru agaambere chinswe chia nyancha, ne chinyoni chikoiruruka igoro, ne ching’iti chigotugwa, ne ching’iti chionsi chi’orosana, na ense yonsi, ne ching’iti chionsi chinene n’echinke.”

\VS{ⅩⅩⅦ}\XREF{}{{\XO Ⅰ:ⅩⅩⅦ }{\XO{1:27:
}}{\XT{Omoch 5:1,2}}}\XREF{}{{\XO Ⅰ:ⅩⅩⅦ }{\XO{1:27:
}}{\XT{Mat 19:4; Mar 10:6}}}Nabo Nyasae agatonga Mwanyabaanto ase omobwekano oye omonyene; ase omobwekano o Nyasae ere akamotonga. Agatonga omosacha na omokungu,

\VS{ⅩⅩⅧ}akabasesenia, akabateebia: “Moibore, mosarare, moichore ase ense, na moyegaambere. Ngokobeeka inde ogaambere chinswe, ne chinyoni, n’echingiti chionsi chi’orosana.

\VS{ⅩⅩⅨ}Nabaeire kera ekemeri gekwama chimbusuro, na kera omote okwama amatunda ebio nabio biraabe endagera yaino.

\VS{ⅩⅩⅩ}Korende ching’iti chi’orosana ne chinyoni chionsi nachieire ebimeri ebibese bionsi bibe endagera yabo.” Ayio onsi akaba boigo.

\VS{ⅩⅩⅪ}Nyasae akarora ebinto ebio bionsi akorete, na birobio nigo biareenge ebiya mono. Erio agwo rikaba mogoroba, naende bogakia mambia, rituko ria gatano na rimo.




\par }\Chap{Ⅱ}{\PP \VerseOne{Ⅰ}Naboigo igoro na ense bigaikeranigwa.

\VS{Ⅱ}\XREF{}{{\XO Ⅱ:Ⅱ }{\XO{2:2:
}}{\XT{Okong’ 20:11}}}\XREF{}{{\XO Ⅱ:Ⅱ }{\XO{2:2:
}}{\XT{Abaibr 4:4,10}}}Ase rituko ria gatano na kabere Nyasae agaikerania emeremo yaye yonsi; erio agatimoka.

\VS{Ⅲ}Nyasae agasesenia rituko ria gatano na kabere, akariatanana, akarikora richenu, ekiagera erio nario rituko atimogete korwa ase emeremo yaye yonsi y’obotongi, eyio konya akorire.


\par }{\PP \VS{Ⅳ}Oyo noro omogano igoro y’ense, na bionsi ebire imeo buna biatongetwe.


\par }{\SH Omogondo o Eden
\par }
{\PP \VS{Ⅴ}Ase engaki eria’Omonene atongete igoro na ense, kemeri kende tikiarenge komera korwa ase riroba, gose nyeni chinde, ekiagera Omonene Nyasae konya taratoma embura etwe ase ense, nonya ’monto onde tarengeo ore korema riroba.

\VS{Ⅵ}Korende obotooru nigo bware gotiira korwa inse na konyiyia riroba ri’ense yonsi.


\par }{\PP \VS{Ⅶ}\XREF{}{{\XO Ⅱ:Ⅶ }{\XO{2:7:
}}{\XT{1 Abakr 15:45}}}Eri’Omonene Nyasae akaimokia amaroba korwa inse akabomba na koroisia omonto korwa ase orotu rwe riroba, akamoutera omoika bw’obogima ase chimioro chiaye, erio omonto akaba n’obomooyo.


\par }{\PP \VS{Ⅷ}Eri’Omonene Nyasae agasimeka ebimeri ase omogondo aaria Edeni, ensemo ya moocha, erio akabeeka omonto aroro, oria abombete na koroisia.

\VS{Ⅸ}\XREF{}{{\XO Ⅱ:Ⅸ }{\XO{2:9:
}}{\XT{Okom 2:7; 22:2,14}}}Akameria emete korwa ase riroba, emete yonsi ekororwa yasanerwa kegima, eyio yarenge endagera engiya. Nyasae akabeeka omote bw’obogima gati‐gati y’omogondo oria, naende omote onde oyo bw’okomanyera amaya na amabe.


\par }{\PP \VS{Ⅹ}Orooche rogatuboka korwa ase omogondo o Edeni na rokayobekera amaache. Korwa agwo rokagabekana, rokaba chindooche inye.

\VS{Ⅺ}Orooche rwe ritang’ani rokarokwa Pisoni, orwo narwo roetanaine ense yonsi ya Havila.

\VS{Ⅻ}Aa noo Etaabu engiya kegima egotoka boigo namagena ande ye rigori rinene.

\VS{ⅩⅢ}Na orooche rwa kabere rokarokwa Gihoni, orwo narwo roetanaine ense yonsi ya Kusi.

\VS{ⅩⅣ}Na orooche rwa gatato rokarokwa Tigirisi, orwo rogoeta moocha y’Asuri. Na orooche rwa kane narororwo rokarokwa Eufarati.


\par }{\PP \VS{ⅩⅤ}Erio Omonene Nyasae akaira omonto oria, akamobeka ase omogondo o Edeni, ayoroiserie na koyorenda.

\VS{ⅩⅥ}Akamoteebia omonto oria, “Amatunda a kera omote ore ase omogondo oyo nonyare koyaria,

\VS{ⅩⅦ}gotatiga amatunda y’omote bw’okomanyera amaya na amabe toyaria, ekiagera rituko riria orayarie goika okwe.”


\par }{\PP \VS{ⅩⅧ}Eri’Omonene Nyasae agateeba: “Tai buya omonto oyo abe bweka, nimokorere omokonyi oramokoonye.”

\VS{ⅩⅨ}Erio akaimokia amaroba korwa inse akaroisia kera eng’iti, ne chinyoni chionsi. Erio agachirenta ase omonto oria, arore buna agochiroka; naboigo kera egetongwa kianyorete erieta riaye.

\VS{ⅩⅩ}Ase igo omonto oyio akaroka chinyoni chionsi n’echingiti chionsi; korende ase ebio bionsi ebiatongetwe, tarorekana mokonyi onde oye.

\VS{ⅩⅪ}Eri’Omonene Nyasae akabeekera omonto oria chitoro chindito mono kegima, ekero araire akamorusia orobaru rwaye oromo, na akairaneria chinyama aase aria.

\VS{ⅩⅫ}Akaroisia omokungu korwa ase orobaru akamoirera omonto oria.

\VS{ⅩⅩⅢ}Erio omonto oria agateeba,

\par }{\Q “Omoerio oyombwekaine oyo aa Oyo neriuga korwa ase amauga aane,

\par }{\Q ne chinyama korwa ase chinyama chiane.

\par }{\Q Oyo nigo ararokwe omokungu,

\par }{\Q ekiagera oyo nigo arusigwe ase omosacha.”


\par }{\MM \VS{ⅩⅩⅣ}\XREF{}{{\XO Ⅱ:ⅩⅩⅣ }{\XO{2:24:
}}{\XT{Mat 19:5; Mar 10:7,8; 1 Abakr 6:16; Abaef 5:31}}}Ekio nakio gekogera omonto agotiga ise na ng’ina obwatana na mokaye, na abwo babere baba omobere oyomo.


\par }{\PP \VS{ⅩⅩⅤ}Omosacha na omokungu nigo baarenge getirianda, na tibaare kororerana obosooku.




\par }\Chap{Ⅲ}{\SH Ogotaigwera kwa Mwanyabaanto
\par }
{\PP \VerseOne{Ⅰ}\XREF{}{{\XO Ⅲ:Ⅰ }{\XO{3:1:
}}{\XT{Okom 12:9; 20:2}}}Bono eng’iti engenda inse nigo yarenge eng’aini kobua ching’iti chinde chionsi, echi Omonene Nyasae akorete. Engiti ekaboria omokungu: “Inee! Namaene ng’a Nyasae nigo abakanetie ng’a timoria amatunda ’omote onde bwonsi ore mogondo?”


\par }{\PP \VS{Ⅱ}Omokungu oria akairaneria eng’iti eria: “Amatunda a kera omote ore ase omogondo ’natonyare koyaria

\VS{Ⅲ}otatiga amatunda y’omote ore mogondo gati-gati. Nyasae nigo atokanetie titoria amatunda korwa ase omote oria gose koyakuna, toise gokora bo nigo torakwe.”


\par }{\PP \VS{Ⅳ}Eng’iti eria ekairaneria omokungu oria “Ayio tari bo ogokwa, timogokwa.

\VS{Ⅴ}Nyasae nigo akwanete bo akiagera amanyete ng’a ekero moraarie amatunda y’omote oyio nigo morabwekane Nyasae mobe mokomanya amaya na amabe.”


\par }{\PP \VS{Ⅵ}Omokungu oria agachia korora omote oria buna ore omuya okoriegwa na okogwenera amaiso, na omote oria noyo bw’okoganigwa, ekiagera okobaa okomanya, agatwa amatunda aye, akaria. Erio agwo akairera omosacha oye amatunda ande nere akaria.

\VS{Ⅶ}Erio agwo nyuma ko barire, bakaegwa okomanya bakamanya ng’a ngetirianda bare; erio bagatabora amato y’omoko, bakayasonerania, erio bakeboyia.


\par }{\PP \VS{Ⅷ}Emogoroba eria bakaigwa eriogi ri’Omonene Nyasae ogotaara ase omogondo, erio barabwo bakebisa mogondo gati y’emete.

\VS{Ⅸ}Korende Omonene Nyasae akarangeria omonto oria, akamobooria: “Ng’ai ore?”


\par }{\PP \VS{Ⅹ}Ere akamoiraneria: “Nigo naigwa eriogi riao ase omogondo, noboa ase ayio nebisa ekiagera igo nde getirianda.”


\par }{\PP \VS{Ⅺ}Omonene akamobooria: “Ing’o ogoteebia ng’a ngetirianda ore? Inee! Nkwarire amatunda y’omote oria nagokanetie ng’a toria?”


\par }{\PP \VS{Ⅻ}Omonto oria akamoiraneria: “Omokungu oyo kwang’ete ng’a abe amo nainche, nere ong’ete amatunda y’omote oyio, na inche nkaria.”


\par }{\PP \VS{ⅩⅢ}\XREF{}{{\XO Ⅲ:ⅩⅢ }{\XO{3:13:
}}{\XT{2 Abakr 11:3; 1 Tim 2:14}}}Eri’Omonene Nyasae akabooria omokungu oria: “Ninki kiagera gwakora aya?” Omokungu oria akamoiraneria: “Neng’iti yang’ainete, nkaria.”


\par }{\SH Omonene okorua okoragereria
\par }
{\PP \VS{ⅩⅣ}Omonene Nyasae agateebia eng’iti eria,

\par }{\Q “Ekiagera gwakorire aya,

\par }{\Q aye bweka kwaragererigwe kobua ching’iti chionsi;

\par }{\Q aye nenda oragendere,

\par }{\Q na orotu orarie buna endagera ase obogima bwao bwonsi.


\par }{\Q \VS{ⅩⅤ}\XREF{}{{\XO Ⅲ:ⅩⅤ }{\XO{3:15:
}}{\XT{Okom 12:17}}}Inche nimbeeke obobisa ase egati yao na omokungu oyo,

\par }{\Q na ase egati y’oroiboro rwao na oroiboro rwaye;

\par }{\Q noroiboro orwo narogosenyente omotwe oo,

\par }{\Q na aye nomoorome egetingiro kiaye.”


\par }{\PP \VS{ⅩⅥ}Akaonchokera omokungu, akamoteebia,

\par }{\Q “Ninkomentere emechando emeenge ekero okoba morito,

\par }{\Q na ekero okoibora abana nonyore obororo;

\par }{\Q nonya nabo okogania kwao nigo korabe ase omosacha oo,

\par }{\Q na ere nakogaambere.”


\par }{\PP \VS{ⅩⅦ}\XREF{}{{\XO Ⅲ:ⅩⅦ }{\XO{3:17:
}}{\XT{Abaibr 6:8}}}Erio agateebia Omosacha oria,

\par }{\Q “Ekiagera kwaigwerete mokao

\par }{\Q na okaria amatunda ’omote oria nagokanetie ng’a toria,

\par }{\Q riroba riaragererigwe ase engencho yao.

\par }{\Q Ase ogwechanda kwao norie okwama kwaeriroba

\par }{\Q amatuko onsi ay’obogima bwao.


\par }{\Q \VS{ⅩⅧ}Riroba narikwamere amagwa na amageri,

\par }{\Q na aye norie okwama kw’ebimeri bi’orosana.


\par }{\Q \VS{ⅩⅨ}Goika okore omokia na goitera ebigeri gokora riroba riame kende gionsi

\par }{\Q omanye konyora endagera orie;

\par }{\Q goika oirane ase riroba, ekiagera agwo nao kwarwete.

\par }{\Q Naki aye norotu,

\par }{\Q naende noirane ase orotu.”


\par }{\PP \VS{ⅩⅩ}Adamu akaaroka mokaye Hawa\FTNT{*}{{\FR Ⅲ:ⅩⅩ }{\FR{3:20
}}{\FK{Hawa:
}}{\FT{engencho yaye: okoba moyo}}}, ekiagera ere nere ng’ina bw’abare moyo bonsi.

\VS{ⅩⅪ}Erio Omonene Nyasae akaroiseria Adamu na mokaye chingobo chi’amasankwa, erio agwo akababoyia.


\par }{\SH Adamu na Hawa bagoserigwa korwa ase omogondo o Edeni
\par }
{\PP \VS{ⅩⅫ}\XREF{}{{\XO Ⅲ:ⅩⅫ }{\XO{3:22:
}}{\XT{Okom 22:14}}}Eri’Omonene Nyasae agateeba: “Rora, omonto oyo obeire buna oyomo oito ase okomanya amaya na amabe. Tabaisa gwancherwa gochia korambora okoboko kwaye atwe amatunda ’omote bw’obogima arie, erinde abe moyo kare na kare.”

\VS{ⅩⅩⅢ}Ase ayio Omonene Nyasae akamoseeria korwa ase omogondo o Edeni, akamobeka areme riroba agwo ase arwete.

\VS{ⅩⅩⅣ}Ase ensemo ya moocha y’omogondo o Edeni akabeeka ebitongwa bibwate chimbaba, n’omoyio o birende ogwoka omorero okona‐koonchaonchoka chinsemo chionsi. Erio korenda onde bwensi tacha ase omote bw’obogima.




\par }\Chap{Ⅳ}{\SH Kaini na Abeli
\par }
{\PP \VerseOne{Ⅰ}Bono Adamu akaba na mokaye Hawa, na ere akaba morito, akaibora omwana omoisia, akabora: “Nanyorire omwana omomura ase ogokonywa kw’Omonene.” Ase igo akamoroka Kaini\FTNT{*}{{\FR Ⅳ:Ⅰ }{\FR{4:1
}}{\FK{Kaini:
}}{\FT{engencho yaye: okonyora (1 Amg 1:1-4)}}}.

\VS{Ⅱ}Naende akaibora omwana onde Abeli. Abeli akaba omorisia bwe ching’ondi, na Kaini akaba omoremi bw’omogondo.

\VS{Ⅲ}Engaki egaika Kaini akarenta okwama kw’omogondo oye erio kobe ekengwanso ase Omonene.

\VS{Ⅳ}\XREF{}{{\XO Ⅳ:Ⅳ }{\XO{4:4:
}}{\XT{Abaibr 11:4}}}Abeli nere akareenta emanwa entangi enoru korwa ase riicho riaye. Na Omonene aganchera ekengwanso ki’Abeli,

\VS{Ⅴ}korende tagogetigwe nekengwanso gia Kaini. Ase igo, ayio akagera Kaini akagechigwa mono kegima, na obosio bwaye bokaonchoka, bokairura.

\VS{Ⅵ}Na Omonene akamobooria: “Kaini, nase ki okobeera nendamwamu na obosio bwao bwairurire?


\par }{\Q \VS{Ⅶ}“Onye ndiria gwakora buya anga nigo agogete;

\par }{\Q korende bono aye gwakorire ebibe, ebibe nigo bikoganyererete gesieri;

\par }{\Q na birobio nigo bikoganetie.

\par }{\Q Korende nekogwenerete obibue kegima.”


\par }{\PP \VS{Ⅷ}\XREF{}{{\XO Ⅳ:Ⅷ }{\XO{4:8:
}}{\XT{Mat 23:35; Luk 11:51; 1 Yoh 3:12}}}Erio Kaini agateebia Abeli omwabo: “Inchuo, togende getii.” Ekero baare agwo getii, Kaini akaimokera Abeli momura omwabo, akamoita.


\par }{\PP \VS{Ⅸ}Eri’Omonene akabooria Kaini: “Ng’ai Abeli momura omino are?”

\par }{\PP Kaini akamoiraneria: “Inche tinkomanya. Inee! Ninche nkorenda oyominto?”


\par }{\PP \VS{Ⅹ}\XREF{}{{\XO Ⅳ:Ⅹ }{\XO{4:10:
}}{\XT{Abaibr 12:24}}}Naende Omonene akamoteebia: “Inki gekogera gwakora egookoroo eke ekebe iga? Eriogi ri’amanyinga a momura omino riarure ase riroba, riang’ikeire buna eriogi rikorigia egesiomba.

\VS{Ⅺ}Bono aye kwaragererigwe na tokogenderera korema korwa ase riroba. Rirorio nigo riaasamirie omonwa oye na konywa amanyinga y’omwana omino korwa ase okoboko kwao.

\VS{Ⅻ}Ekero orabe gokorema riroba tirigokwamera endagera nonya ng’ake. Igo orabe omoomboganu na omoetanani ase ense.”


\par }{\PP \VS{ⅩⅢ}Erio Kaini agateebia Omonene: “Egesusuro kiane nekerito, tinkonyara gokebogoria.

\VS{ⅩⅣ}Rora, reero gwanseririe korwa ase riroba eri, nimbiseke korwa ase obosio bwao, timborora naende. Nimbe omoomboganu na omoetanani ase ense, na onde bwensi orang’umere nigo arang’ite.”


\par }{\PP \VS{ⅩⅤ}Korende Omonene akamoteebia: “Taibo! Onde bwensi oraite Kaini nigo araakanigwe egesiomba ara gatano na kabere.” Na Omonene akabeekera Kaini ekemanyererio ng’a onde bwensi oramoumere tabaisa komoita.

\VS{ⅩⅥ}Erio Kaini akarwa ase obosio bw’Omonene, akageenda, akamenya ase ense ekorokwa okoombogana ere moocha ya Edeni.


\par }{\SH Ororeeria rwa Kaini
\par }
{\PP \VS{ⅩⅦ}Kaini akaba na mokaye, na ere akaba morito, akaibora Enoku; na Kaini akaagacha omochie, akayoroka Enoku, erieta ri’omwana oye.

\VS{ⅩⅧ}Enoku akaibora Iradi, Iradi akaibora Metusaeli, Metusaeli akaibora Lameki.

\VS{ⅩⅨ}Lameki akanyuoma abakungu babere. Omokungu oyomo nigo are korokwa Ada, n’oyonde Zila.

\VS{ⅩⅩ}Ada akaibora Yabeli; oyo nere sokoro y’abare komenya ase ebigutu na babwate ching’iti chigotugwa.

\VS{ⅩⅪ}Na momura omwabo nigo are korokwa Yubali; oyio nere sokoro y’abanto baria baare kobugia amakano na ebiroria.

\VS{ⅩⅫ}Zila akaibora Tubali‐Kaini. Ere nigo areenge omoturi bw’ebinto bi’ebioma na ebie chitaai. Na omosubati omwabo nere Naama.


\par }{\PP \VS{ⅩⅩⅢ}Lameki agateebia abakungu baye,

\par }{\Q inwe “Ada na Zila, igwa eriogi riane,

\par }{\Q inwe abakungu ba Lameki, tegerera buya moigwe buna ngoteeba,

\par }{\Q naitire omomura omoke

\par }{\Q ekiagera ong’akire na kombeeka rioote.


\par }{\Q \VS{ⅩⅩⅣ}Onye Kaini ogoakanerwa egesiomba ara gatano na kabere,

\par }{\Q amaene, Lameki ere naakanerwe ara emerongo etano na ebere,

\par }{\Q na gatano na kabere.”


\par }{\SH Seti na Enosu
\par }
{\PP \VS{ⅩⅩⅤ}Adamu na mokaye bakaibora omwana onde omomura, erio Hawa akamoroka Seti, agateeba: “Bono Nyasae ong’eire omwana onde omomura ribaga ri’Abeli, oria Kaini aitete”. Erio akamoroka Seti.

\VS{ⅩⅩⅥ}Seti nere akaibora omwana omomura, akamoroka Enosu. Erio agwo abanto bagachaaka korangeria erieta ri’Omonene ase okomosasiima.




\par }\Chap{Ⅴ}{\SH Ororeeria rwa Adamu
\par }
{\PP \VerseOne{Ⅰ}\XREF{}{{\XO Ⅴ:Ⅰ }{\XO{5:1:
}}{\XT{Omoch 1:27,28}}}Oyo noro omoroberio bw’ororeeria rw’Adamu. Ekero keria Nyasae atongete Mwanyabaanto, akabaroisia ase omogwekano oye omonyene.

\VS{Ⅱ}\XREF{}{{\XO Ⅴ:Ⅱ }{\XO{5:2:
}}{\XT{Mat 19:4; Mar 10:6}}}Ere akabatonga omosacha na omokungu, akabasesenia, akabaroka Mwanyabaanto.

\VS{Ⅲ}Ekero Adamu konya amenyire emiaka rigana erimo na emerongo etato (130), akaba ise bw’omwana omomura omobwekaine, ore ekieni kiaye ere omonyene, akamoroka Seti.

\VS{Ⅳ}Magega y’okoiborwa gwa Seti, Adamu akagenderera komenya goika emiaka ende amagana atano na atato (800), erio akaba ise bw’abana baabande, abamura na abaiseke.

\VS{Ⅴ}Ase oboamo Adamu nigo amenyete, emiaka amagana kianda, na emerongo etato (930), erio agakwa.


\par }{\PP \VS{Ⅵ}Ekero Seti konya amenyire emiaka rigana erimo, na etano (105), akaibora Enosu.

\VS{Ⅶ}Magega y’okoiborwa kwa Enosu, Seti akamenya naende emiaka ende amagana atano na atato, na etano na ebere (807), akaba ise bw’abana bande, abamura na abaiseke.

\VS{Ⅷ}Ase oboamo, Seti nigo akoorete emiaka amagana kianda, na ikomi na ebere (912), erio agakwa.


\par }{\PP \VS{Ⅸ}Ekero Enosu amenyire emiaka emerongo kianda (90), akaba ise Kainani.

\VS{Ⅹ}Magega y’okoiborwa gwa Kainani, Enosu nigo amenyete emiaka amagana atano na atato, na ikomi na etano (815), akaba ise bw’abana bande, abamura na abaiseke.

\VS{Ⅺ}Ase oboamo, Enosu nigo akoorete emiaka amagana kianda, na etano (905), erio agakwa.


\par }{\PP \VS{Ⅻ}Ekero Kainani konya emenyire emiaka emerongo etano na ebere, (70), akaibora Mahalaleli.

\VS{ⅩⅢ}Magega y’okoiborwa kwa Mahalaleli, Kainani nigo amenyete emiaka amagana atano na atato, na emerongo ene (840), akaba ise bw’abana bande, abamura na abaiseke.

\VS{ⅩⅣ}Ase oboamo, Kainani nigo amenyete emiaka amagana kianda, na ikomi (910), erio agakwa.


\par }{\PP \VS{ⅩⅤ}Ekero Mahalaleli emenyire emiaka emerongo etano nomo, na etano (65), akaibora Yaredi.

\VS{ⅩⅥ}Magega y’okoiborwa kwa Yaredi, Mahalaleli nigo amenyete emiaka amagana atano na atato, na emerongo etato (830), akaba ise bw’abana bande, abamura na abaiseke.

\VS{ⅩⅦ}Ase oboamo, Mahalaleli nigo amenyete emiaka amagana atano na atato, na emerongo kianda, na etano (895), erio agakwa.


\par }{\PP \VS{ⅩⅧ}Ekero Yaredi amenyire emiaka rigana erimo, na emerongo etano nomo, na ebere (162), akaibora Enoku.

\VS{ⅩⅨ}Magega y’okoiborwa kwa Enoku, Yaredi nigo amenyete emiaka amagana atano na atato (800), akaba ise bw’abana bande, abamura na abaiseke.

\VS{ⅩⅩ}Ase oboamo, Yaredi nigo amenyete emiaka amagana kianda, na emerongo etano nomo, na ebere (962), erio agakwa.


\par }{\PP \VS{ⅩⅪ}Ekero Enoku amenyire emiaka emerongo etano nomo, na etano (65), akaibora Metusela.

\VS{ⅩⅫ}Magega y’okoiborwa kwa Metusela, Enoku akaba ogotaara amo na Nyasae ase emiaka amagana atato (300), erio akaba ise bw’abana bande, abamura na abaiseke.

\VS{ⅩⅩⅢ}Ase oboamo, Enoku akamenya nemiaka amagana atato, na emerongo etano nomo, ne etano (365),

\VS{ⅩⅩⅣ}\XREF{}{{\XO Ⅴ:ⅩⅩⅣ }{\XO{5:24:
}}{\XT{Abaibr 11:5; Yuda 1:14}}}akaba ogotaara amo na Nyasae. Erio tachikororekana naende, ekiagera Nyasae nigo amoirete.


\par }{\PP \VS{ⅩⅩⅤ}Ekero Metusela amenyire emiaka rigana erimo, na emerongo etano na etato, na etano na ebere (187), akaibora Lameki.

\VS{ⅩⅩⅥ}Magega y’okoiborwa kwa Lameki, Metusela nigo amenyete emiaka amagana atano na abere, na emerongo etano na etato, na ebere, (782), akaba ise bw’abana bande, abamura na abaiseke.

\VS{ⅩⅩⅦ}Ase oboamo, Metusela nigo akoorete emiaka amagana kianda, na emerongo etano nomo, na kianda (969), erio agakwa.


\par }{\PP \VS{ⅩⅩⅧ}Ekero Lameki amenyire emiaka rigana erimo na emerongo etano na etato, na ebere (182), akaba ise omwana omomura,

\VS{ⅩⅩⅨ}akamoroka Nuhu\FTNT{*}{{\FR Ⅴ:ⅩⅩⅨ }{\FR{5:29
}}{\FK{Nuhu:
}}{\FT{engencho yaye: okoremigwa (1 Amg 1:5-23)}}} agateeba: “Oyo nere oratoremie intwe ase emeremo yaito, na obokong’u bwaito, ase riroba eri Omonene aragereretie.”

\VS{ⅩⅩⅩ}Magega y’okoiborwa kwa Nuhu, Lameki akamenya emiaka amagana atano, na emerongo kianda, na etano (595), akaba ise bw’abana bande, abamura na abaiseke.

\VS{ⅩⅩⅪ}Ase oboamo, Lameki akamenya emiaka amagana atano na abere, na emerongo etano na ebere, na etano na ebere (777), erio agakwa.


\par }{\PP \VS{ⅩⅩⅫ}Ekero Nuhu amenyire emiaka amagana atano (500), akaba ise bw’abana abamura, nabwo Shemu, na Hamu, na Yafeti.




\par }\Chap{Ⅵ}{\SH Obobe bwa Mwanyabaanto
\par }
{\PP \VerseOne{Ⅰ}\XREF{}{{\XO Ⅵ:Ⅰ }{\XO{6:1:
}}{\XT{Ayubu 1:6; 2:1}}}Mwanyabaanto bakagenderera komentekana ase ense, na abana abaiseke bakaiborwa agwo ase baare.

\VS{Ⅱ}Abamura ba Nyasae bakarora abaiseke ba Mwanyabaanto ng’a nigo baare nebieni ebiya, bakanyuoma ase ogwechorera abakungu korwa ase abaiseke baria koreng’ana buna baabagogetie.

\VS{Ⅲ}Eri’Omonene agateeba: “Omoika one tokonyara komenya ime ase Mwanyabaanto kare na kare, ekiagera ere nomobere ogokwa. Ase ayio emiaka yaye nigo erabe rigana erimo na emerongo ebere yoka.”

\VS{Ⅳ}\XREF{}{{\XO Ⅵ:Ⅳ }{\XO{6:4:
}}{\XT{Omob 13:33}}}Ase engaki eyio, na kogenderera, amamonto namenyete ase ense, ekero abana abamura ba Nyasae baare konyuoma abaiseke ba Mwanyabaanto na koibora abana. Abwo nabwo baarenge amamonto yogokumia, are gotogigwa agwo kare.


\par }{\PP \VS{Ⅴ}\XREF{}{{\XO Ⅵ:Ⅴ }{\XO{6:5:
}}{\XT{Mat 24:37; Luk 17:26; 1 Petr 3:20}}}Omonene akarora ng’a obobe bwa Mwanyabaanto bwabeire obonge ase ense, na kera okoroberia na okorengereria gwe chinkoro chiabo nokobe botambe.

\VS{Ⅵ}Ase ayi’Omonene akairianyeka\FTNT{*}{{\FR Ⅵ:Ⅵ }{\FR{6:6
}}{\FK{Akairianyeka:
}}{\FT{engencho yaye ogochandeka ase nkoro ase engencho yering’ana ribe riakorekire}}}, ekiagera atongete Mwanyabaanto ase ense, agaichana ase omoyo oye.

\VS{Ⅶ}Eri’Omonene agateeba: “Ninsirie Mwanyabaanto abwo natongete mbarusie ase ense, gose tari Mwanyabaanto boka, korende ne ching’iti, na ebitongwa bikwagura, ne chinyoni chia igoro. Neitirie ekiagera natongete abanto abwo na ching’iti echio.”

\VS{Ⅷ}Korende Nuhu akanyora ogwancherwa ase obosio bw’Omonene.


\par }{\SH Nuhu
\par }
{\PP \VS{Ⅸ}\XREF{}{{\XO Ⅵ:Ⅸ }{\XO{6:9:
}}{\XT{2 Petr 2:5}}}Oyo noro omooroberio bw’ororeeria rwa Nuhu. Ere nigo areenge omonyaboronge na omoikeranu ase ekiaare kiaye; ere akaba ogotaara amo na Nyasae.

\VS{Ⅹ}Ere nabwate abana abamura batato, nabwo Shemu, na Hamu, na Yafeti.


\par }{\PP \VS{Ⅺ}Ense ekaba yasarekire ase obosio bwa Nyasae, egaichorwa nobotindi na okoregana kwegeitano.

\VS{Ⅻ}Nyasae akarora ng’a ense yatutukanire, ekiagera kera omonto obwatirie chinchera chi’obotutukanu ase ense.


\par }{\SH Nuhu okoagacha obwato
\par }
{\PP \VS{ⅩⅢ}Erio Nyasae agateebia Nuhu: “Narorire ng’a ninsirie Mwanyabaanto, ekiagera baichoirie obotindi na oboregani ense, ase igo nimbasirie amo nense yonsi.

\VS{ⅩⅣ}Eroiserie obwato obonene bw’emete y’ebirobo; obonachane nechitoto ime ebinyomba, na oboome eramu ime na isiko.

\VS{ⅩⅤ}Obwato obwo nigo oraboroisie iga: Obotambe bwaye nigo borabe obw’ebirengo bi’amaboko amagana atato, na obogare bwaye amaboko emerongo etano, na obotambe bwaye gochia igoro amaboko emerongo etato.

\VS{ⅩⅥ}Inse y’ekerama otige ribaga ri’okorenta oborabu ase obwato obwo, orikore obotambe gochia igoro obw’ekerengo gi’okoboko okomo, obeke egesieri rikere ensemo. Onachane obwato obwo ase amarongo atato.

\VS{ⅩⅦ}Naki rora, nindete etoigo igoro y’ense, ninsirie Mwanyabaanto na binde bionsi bire moyo; kera egento kere moyo ase ense goika gekwe.

\VS{ⅩⅧ}Korende ninkore egeteebanio kiogotianania naye; aye nosoe ase obwato ime amo nabamura bao, na mokao, na baka bamura bao.

\VS{ⅩⅨ}Na orente ching’iti ase obwato ime, na chinde chionsi chire moyo, korwa ase kera egesaku, ibere ibere, chinsacha ne chinkuungu, chibe moyo amo naye.

\VS{ⅩⅩ}Ase kera egesaku gie chinyoni, ne ching’iti chionsi, na echikwagura igoro ase ense, ochirente ibere ibere amo naye, erinde chibe moyo.

\VS{ⅩⅪ}Oire endagera egochia koriegwa, oyegache erio eyio nebe endagera yaino na ey’echingi’ti ne chinyoni.”

\VS{ⅩⅫ}\XREF{}{{\XO Ⅵ:ⅩⅫ }{\XO{6:22:
}}{\XT{Abaibr 11:7}}}Nuhu nabo akorete igo; agakora ayio onsi koreng’ana buna Nyasae amochigeete.




\par }\Chap{Ⅶ}{\SH Etoigo
\par }
{\PP \VerseOne{Ⅰ}Eri’Omonene agateebia Nuhu: “Soa ase obwato ime amo nabaanto bao, ekiagera buna nakorigereirie, narorire ng’a ase ekegori eke naye bweka ore omonyaboronge ase obosio bwaane.

\VS{Ⅱ}Ekero ogosoa, oirane amo naye ching’iti chichenegete, isano na ibere isano na ibere, chinsacha ne chinkuungu; na ase kera eng’iti etachenegeti, ibere ibere, ensacha na enkuungu.

\VS{Ⅲ}Naende oirane ne chinyoni chikoiruruka, isano na ibere isano na ibere, chinsacha ne chinkuungu. Okore ayio ase engencho y’okorenda kera egesaku erio kegenderere koba moyo ase ense.

\VS{Ⅳ}Magega y’amatuko atano na abere nindete embura ase ense etwe amatuko emerongo ene, omobaso na obotuko, na kende gionsi nakorete kere moyo ase ense ningesirie kegima.”

\VS{Ⅴ}Na Nuhu agakora ayio onsi buna Omonene amochiigete.


\par }{\PP \VS{Ⅵ}Nuhu konya okorire emiaka amagana atano na rimo (600) engaki eyio etoigo yachete ase ense.

\VS{Ⅶ}\XREF{}{{\XO Ⅶ:Ⅶ }{\XO{7:7:
}}{\XT{Mat 24:38,39; Luk 17:27}}}Nuhu agasoa ase obwato ime amo nabana baye abamura, na mokaye, na baka bamura baye, ase ogwetooria korwa ase etoigo eria.

\VS{Ⅷ}Na ase ching’iti chichenegete, ne ching’iti chitachenegeti, ne chinyoni na ebitongwa bionsi ebikwagura igoro ase ense,

\VS{Ⅸ}chigasoa ase obwato amo na Nuhu ibere ibere, chinsacha ne chinkuungu, buna Nyasae achiigete Nuhu.

\VS{Ⅹ}Erio magega y’amatuko atano na abere, etoigo egacha ase ense.


\par }{\PP \VS{Ⅺ}\XREF{}{{\XO Ⅶ:Ⅺ }{\XO{7:11:
}}{\XT{2 Petr 3:6}}}Ase omwaka oria ekero konya Nuhu aikire emiaka amagana atano na rimo (600), ase rituko ria ikomi, na gatano na kabere ri’omotienyi o kabere, chinsoko chionsi chi’amaache chikabera ne chinguru korwa inse, na ebibao bia igoro bikaigoka,

\VS{Ⅻ}na embura egatwa igoro ase ense, rioka rioka ase amatuko emerongo ene, omobaso na obotuko.

\VS{ⅩⅢ}Ase rituko erio erio Nuhu agasoa ase obwato ime amo na Shemu, na Hamu, na Yafeti, bamura baye, na mokaye, na baka bamura baye batato.

\VS{ⅩⅣ}Amo nabarabwo, chigasoa ching’iti chi’orosana echia kera egesaku, ne ching’iti chigotugwa echia kera egesaku, na echikwagura echia kera egesaku, na kera enyoni y’egesaku kende gionsi.

\VS{ⅩⅤ}Na chirochio chionsi echiare moyo chigasoa ibere ibere ase obwato amo na Nuhu.

\VS{ⅩⅥ}Ching’iti ne chinyoni chionsi chiasoete, chinsacha ne chinkuungu chire moyo chia kera egesaku, chigasoa buna Nyasae achiigete Nuhu, eri’Omonene akamosiekera egesieri.


\par }{\PP \VS{ⅩⅦ}Etoigo eria ekagenderera igoro y’ense ase engaki y’amatuko emerongo ene, ekagera amaache akamentekana mono, erio agacheng’enenia obwato na koboimokereria igoro mono kegima korwa ase ense.

\VS{ⅩⅧ}Amache aria akaba nechinguru, na akamenteka mono igoro y’ense, na obwato boria bogacheng’enena ase amaache ayio igoro.

\VS{ⅩⅨ}Amache ayio akagenderera komenteka mono na akaba nechinguru chinene, erio agoichora igoro ase ense goika ebitunwa bionsi ebitambe mono kegima, biareenge kera ase inse y’erioba, bikarimera amaache ime.

\VS{ⅩⅩ}Amache ayio akamenteka rioka rioka agoichora, agatiira goika ebirengo bi’amaboko ikomi na atano igoro y’ebitunwa bionsi.

\VS{ⅩⅪ}Ne ching’iti chiria ne chinyoni chionsi echiare moyo, chiare gotaara ase ense, chigakwa; chinyoni, ne ching’iti chiatugire, ne ching’iti chi’orosana, na echikwagura, amo na Mwanyabaanto bonsi bagakwa.

\VS{ⅩⅫ}Ebitongire bionsi biare koeyanera chimioro na bire moyo, na bionsi ebiareenge ase ense enyomo bigakwa.

\VS{ⅩⅩⅢ}Nyasae agasiria ebinto bionsi biare moyo, ebiareenge igoro ase ense, Mwanyabaanto ne ching’iti chigotaara na amoogoro, na echikwagura, ne chinyoni chia igoro; na bionsi bigasirigwa korwa ase ense engima; Korende Nuhu bweka agatoorigwa amo nabwo baareenge amo nere ase obwato ime.

\VS{ⅩⅩⅣ}Amache ayio akagenderera koyaaba igoro ase ense, ase engaki y’amatuko rigana erimo, na emerongo etano (150).




\par }\Chap{Ⅷ}{\SH Omoerio bw’etoigo
\par }
{\PP \VerseOne{Ⅰ}Nyasae akamoinyora Nuhu ne ching’iti chionsi, echi’orosana, na echiatugire, echiareenge amo nere ase obwato ime. Erio agwo Nyasae akagusia omwaga ase ense, na amaache aria agakea.

\VS{Ⅱ}Chinsoko chia amaache chiare kobera korwa inse amo na ebibao bia igoro bigasiekwa, na embura yaare gotwa egasira,

\VS{Ⅲ}na amaache akana gokeea ng’ora ng’ora korwa ase ense, na ekero amatuko rigana erimo, na emerongo etano (150) aerete, amaache aria agakea.

\VS{Ⅳ}Ase igo, rituko ria ikomi na gatano na kabere, ri’omotienyi o gatano na kabere, obwato bogeeterekerera igoro ase egetunwa egetambe ki’Ararati.

\VS{Ⅴ}Na amaache akagenderera gokea goika omotienyi o ikomi. Ase rituko rie ritang’ani ri’omotienyi o ikomi ebichuria bi’ebitunwa bikarorekana.


\par }{\PP \VS{Ⅵ}Magega y’amatuko emerongo ene kaerire Nuhu akaigora ekebao keria akorete ase obwato,

\VS{Ⅶ}agatoma ekegonkoru, na kerokio gekairuruka gochia aaria na aaria goika amaache agakama korwa ase ense.

\VS{Ⅷ}Erio Nuhu agatoma riruma, egere arore gose amaache akamire korwa ase ense,

\VS{Ⅸ}korende riruma riria tirianyora aase rikogwa, ase igo rikairana ase obwato, ekiagera amaache nao areenge igoro y’ense engima. Ase igo, Nuhu akarambora okoboko kwaye, akabwata riruma riria akarisoyia obwato ime ase areenge.

\VS{Ⅹ}Erio akaganya amatuko ande atano na abere, naende ase egeka giakabere, agatoma riruma riria korwa ase obwato.

\VS{Ⅺ}Riruma riria rikairana chinsa chia mogoroba, ribogoretie rito ribese ri’omozeituni ase omonwa oye. Ase ayio Nuhu akamanya ng’a amaache akeanire korwa ase ense.

\VS{Ⅻ}Naende akaganya amatuko ande atano na abere, agatoma riruma riria, korende rirorio tirichieti koirana asare naende.


\par }{\PP \VS{ⅩⅢ}Ase omwaka bw’amagana atano na rimo, na oyomo (601), rituko rie ritangani ri’omotienyi bw’eritang’ani, amaache agakama kegima korwa ase ense. Nuhu akarusia ekerama ki’obwato, akarigereria, akarora ng’a ense yakamokire.

\VS{ⅩⅣ}Rituko ri’emerongo ebere, na gatano na kabere ri’omotienyi o kabere, ense ekaba yakamokire kegima.


\par }{\PP \VS{ⅩⅤ}Erio Nyasae agateebia Nuhu,

\VS{ⅩⅥ}“Soka korwa ase obwato, aye na mokao, na abana bao abamura, na abakungu babo.

\VS{ⅩⅦ}Osooke amo na kera egetongwa kere moyo amo naye: chinyoni, ne ching’iti chigotaara, na echikwagura igoro ase ense, erinde chibiare chimenteke, chiichore ase ense.”

\VS{ⅩⅧ}Erio Nuhu agasoka amo na bamura baye, na mokaye, na baka bamura baye.

\VS{ⅩⅨ}Na kera eng’iti, na kera eyekwagura, na kera enyoni, na ebitongwa binde bionsi bigotaara ase ense bigasoka amo noroiboro rwabo, korwa ase obwato.


\par }{\SH Nuhu okorua ekeng’wanso
\par }
{\PP \VS{ⅩⅩ}Erio Nuhu akaagachera Omonene egesasiimero, akarusia eyemo ase kera eng’iti, na ase kera enyoni echenegete, agachirua buna ekeng’wanso ki’ogosaambwa igoro ase egesasiimero keria.

\VS{ⅩⅪ}Na ekero Omonene aigwete rimisu rigiya rikomogwenera, agateeba ase omoyo oye ime: “Tinkoragereria ense naende nonya ng’ake ase engencho ya Mwanyabaanto, naki ebirengererio bie chinkoro chia Mwanyabaanto nebibe korwa obwana bwabo; nonya nebitongwa bionsi bire moyo tingocha kobisiria naende buna nakorete.

\VS{ⅩⅫ}Engaki ense egendererete kobao, nebe engaki y’ogosimeka na ey’okogesa, engaki y’obokendu na ey’omobaso omoororo, engaki y’etoigo na ey’egurugura, omobaso na obotuko, tichikoera nonya ng’ake.”




\par }\Chap{Ⅸ}{\SH Nyasae ogosesenia Nuhu na gokora okobwatana nere
\par }
{\PP \VerseOne{Ⅰ}\XREF{}{{\XO Ⅸ:Ⅰ }{\XO{9:1:
}}{\XT{Omoch 1:28}}}Nyasae agasesenia Nuhu amo nabamura baye, akabateebia: “Moibore, momeneteke, moichore ase ense.

\VS{Ⅱ}Ching’iti chionsi chire ase ense chibooboe na kobairoka inwe; chinyoni chia igoro, ne ching’iti chikwagura igoro ase ense, ne chinswe chionsi chi’enyancha; echio chionsi chiabekirwe ase amaboko aino.”

\VS{Ⅲ}Kera egetongwa kere moyo na gekwagura inakebe endagera yaino; buna nabaete chinyeni na ebimeri binde bigokina, naboigo nabaeire nebio bionsi.

\VS{Ⅳ}\XREF{}{{\XO Ⅸ:Ⅳ }{\XO{9:4:
}}{\XT{Abal 7:26,27; 17:10-14; 19:26; Okoir 12:16,23; 15:23}}}Korende timoria chinyama chire nobomoyo, engencho yaye echire namanyinga ime yabo.

\VS{Ⅴ}Amaene, amanyinga y’obogima bwaino ninyaganie ’nyaakanwe; korwa ase kera eng’iti ninyaganie, na korwa ase kera omonto oyogoita oyomwabo ninyaganie ’nyaakanwe obogima bw’omonto oyio.


\par }{\Q \VS{Ⅵ}\XREF{}{{\XO Ⅸ:Ⅵ }{\XO{9:6:
}}{\XT{Okong’ 20:13; Omoch 1:26}}}Onde bwensi oraitere amanyinga a Mwanyabaanto,

\par }{\Q amanyinga y’omonto oyio neere naiterwe na Mwanyabaanto,

\par }{\Q ekiagera Nyasae nigo atongete Mwanyabaanto

\par }{\Q ase omobwekano oye ere omonyene.


\par }{\PP \VS{Ⅶ}\XREF{}{{\XO Ⅸ:Ⅶ }{\XO{9:7:
}}{\XT{Omoch 1:28}}}Nyasae agateeba: “Na inwe moibore, momenteke, mosaraare, na mobe abange ime ase ense.”


\par }{\PP \VS{Ⅷ}Erio naende Nyasae agateebia Nuhu amo nabamura baye,

\VS{Ⅸ}“Rora, inche ngokora nde okobwatana kw’ogotianania nainwe, amo na ororeeria rwaino roraiborwe korwa magega yaino;

\VS{Ⅹ}naende na kera egetongwa kere moyo kere amo nainwe, chinyoni chionsi ne ching’iti chigotugwa, ne ching’iti chionsi chi’orosana echio chire amo nainwe, chionsi echiasokire korwa ase obwato ime.

\VS{Ⅺ}Ngokora nde okobwatana kw’ogotianania nainwe, ng’a kende gionsi kere moyo tigekomerwa naende n’amaache y’etoigo, gose etoigo tegocha koba naende egosaria ense magega y’ayio.”

\VS{Ⅻ}Naende Nyasae agateeba: “Eke nakio ekemanyererio gi’okobwatana kwane kw’ogotianania nakorire egati yane nainwe, na kera egetongwa kere moyo amo nainwe, na ase ebiaare bigochiagocha.”

\VS{ⅩⅢ}Erio naende Nyasae agateeba: “Inche nabekire omokubinyongo one ase amare, noro nobe ekemanyererio gi’okobwatana oko egati yane na ense.

\VS{ⅩⅣ}Ekero nkwara amare igoro y’ense, na omokubinyongo nobe okororekana ase amare.

\VS{ⅩⅤ}Erio nimbe nkoinyora okobwatana kwane, okwo nakorire egati yane nainwe, amo na kera egetongwa kere moyo. Amache takoba naende etoigo egoita ebitongwa bionsi bire moyo.

\VS{ⅩⅥ}Ekero omokubinyongo okoba ase amare, na inche nkoyorigereria, ning’inyore okobwatana kwane gwa kare na kare, okwo nakorire egati yane, buna inche Nyasae na kera egetongwa kere moyo ase ense.”

\VS{ⅩⅦ}Nyasae agateebia Nuhu: “Eke nakio ekemanyererio gi’okobwatana okwo nakorire egati yane na ebitongwa bionsi bire moyo ase ense.”


\par }{\SH Abana ba Nuhu
\par }
{\PP \VS{ⅩⅧ}Abana ba Nuhu abarwete ase obwato nabwo aba: Shemu, na Hamu, na Yafeti. Hamu nere ise Kaanani.

\VS{ⅩⅨ}Aba batato nabwo baareenge abana ba Nuhu, na korwa ase abwo Mwanyabaanto bakaranda ase ense engima.


\par }{\PP \VS{ⅩⅩ}Nuhu akaba omoremi, akaba oyo bw’eritang’ani gosimeka emesabibu, nero ekoroisigwa edivai.

\VS{ⅩⅪ}Ere akanywa edivai; erio agatinda, akaraara ore getirianda ase eema yaye ime.

\VS{ⅩⅫ}Hamu, ise Kaanani, akamorora ore getirianda, agateebia bamura bamwabo babere baareenge isiko amang’ana aya arooche.

\VS{ⅩⅩⅢ}Erio Shemu na Yafeti bakabogoria engobo, bakayebeeka amareko abo igoro, bakagenda kemagega‐magega, bakabisia ise obogetirianda bwaye. Amaiso abo nigo arigereretie aase bakorwa, na tibarora obogetirianda bwa ise.

\VS{ⅩⅩⅣ}Ekero Nuhu atindokire korwa ase okonywa kwaye kw’edivai, akamanya eke omwana oye omoke amokoreire,

\VS{ⅩⅩⅤ}agateeba,

\par }{\Q “Kaanani aragererigwe;

\par }{\Q nigo arabe omosomba bw’abasomba ase abamwabo.”


\par }{\MM \VS{ⅩⅩⅥ}Naende agateeba,

\par }{\Q “Omonene, Nyasae o Shemu, nasesenigwe,

\par }{\Q na Kaanani abe omosomba oye.


\par }{\Q \VS{ⅩⅩⅦ}Nyasae amentere Yafeti obomenyo,

\par }{\Q tiga amenye ase chiema chia Shemu,

\par }{\Q na Kaanani abe omosomba oye.”


\par }{\PP \VS{ⅩⅩⅧ}Magega y’etoigo eria Nuhu akamenya naende emiaka amagana atato, na emerongo etano (350).

\VS{ⅩⅩⅨ}Nuhu nigo akoorete emiaka amagana kianda, na emerongo etano (950), erio agakwa.




\par }\Chap{Ⅹ}{\SH Ororeeria rw’abana ba Nuhu
\par }
{\PP \VerseOne{Ⅰ}Oro narwo ororeeria rw’abana ba Nuhu: Shemu, na Hamu, na Yafeti. Na aba batato bakaibora abana abamura magega y’etoigo eria.


\par }{\PP \VS{Ⅱ}Abana ba Yafeti nabwo aba: Gomeri, na Magogu, na Madai, na Yavani, na Tubali, na Mesheki, na Tirasi.

\VS{Ⅲ}Na abana ba Gomeri nabwo aba: Asikenasi, na Rifati, na Togama.

\VS{Ⅳ}Na abana ba Yavani nabwo aba: Elisha, na Tarisisi, na Kitimu, na Rodani.

\VS{Ⅴ}Aba nabwo chisokoro chi’abaanto abwo bamenyete mbarabare ye nyancha na as’ebisinka. Barabwo nororeeria rwa Yebita abwo bamenyete kera oyomo ase egesaku kiaye, ne chingongo chiabo na kera oyomo ase omonwa oye areenge gokwana.


\par }{\PP \VS{Ⅵ}Na abana ba Hamu nabwo aba: Kusi, na Misiri, na Putu, na Kaanani.

\VS{Ⅶ}Na abana ba Kusi nabwo aba: Seba, na Havila, na Sabuta, na Raama, na Sabiteka. Na abana ba Raama nabwo aba: Seba na Dedani.

\VS{Ⅷ}Kusi akaibora Nimurodi. Nimurodi akaba omonto bw’eritang’ani oyorenge nokobua ase ense.

\VS{Ⅸ}Ere nigo areenge omotwari omokong’u bwe ching’iti, ase obosio bw’ Omonene. Ase ayio, igo abanto banarete goteeba igoro y’omonto: “Igo anga buna Nimurodi, omotwari omokong’u bwe ching’iti, ase obosio bw’ Omonene.”

\VS{Ⅹ}Omochakano bw’obogaambi bwaye nigo bware Babiloni, na Ereku, na Akadi, (na Kaline); eyio yonsi nigo yaare ase ense ya Sinari.

\VS{Ⅺ}Akarwa ase ense eria, akagenda goika Asuri, akaagacha Ninawi, na Rehoboti‐Iri, na Kala,

\VS{Ⅻ}na Reseni, omochie omonene oyorenge egati ya Ninawi na Kala.


\par }{\PP \VS{ⅩⅢ}Misiri neere esokoro ya Abaludi, na Abanami, na Abalehabi, na Abanafutu,

\VS{ⅩⅣ}na Abapaturusi, Abakasiluhi, (korwa ase bare nao Abafirisiti barwete), na Abakafitori.


\par }{\PP \VS{ⅩⅤ}Kaanani akaibora Sidoni, omwana oye omotangi, na Heti,

\VS{ⅩⅥ}na Abayebusi, na Abaamori, na Abagirigasi,

\VS{ⅩⅦ}na Abahivi, na Abaarikiti, na Abasini,

\VS{ⅩⅧ}na Abaarivadi, na Abaseremari, na Abahamati. Erio magega y’ayio eamate ya Kaanani egesiarera.

\VS{ⅩⅨ}Orobebe rw’Abakaanani rogachaka korwa ase Sidoni, rokagenda enchera ya Gerari, rogaika Gasa, naende ase enchera ya Sodomu, na Gomora, na Adima, na Seboimu, rogaika Lasa.

\VS{ⅩⅩ}Aba nabwo abana ba Hamu, buna bareenge ase chiamate chiabo, na emenwa yabo, ne chinse chiabo, na ebisaku biabo.


\par }{\PP \VS{ⅩⅪ}Shemu, oyorenge sokoro y’abana b’Eberi, naende oyio neere orenge omomura omonene omwabo Yafeti, akaiborerwa abana.

\VS{ⅩⅫ}Abana ba Shemu nabwo aba: Elamu, na Asuri, na Arifakisadi, na Ludi, na Aramu.

\VS{ⅩⅩⅢ}Na abana ba Aramu nabwo aba: Usi, na Huli, na Geteri, na Masi.

\VS{ⅩⅩⅣ}Arifakisadi akaibora Sela, na Sela akaibora Eberi.

\VS{ⅩⅩⅤ}Eberi akaibora abana babere abamura. Omomura omotangi nigo aare korokwa Pelegi\FTNT{*}{{\FR Ⅹ:ⅩⅩⅤ }{\FR{10:25
}}{\FK{Pelegi:
}}{\FT{engencho yaye: ogwatananekana (1 Amg 1:24-27)}}}, ekiagera ase amatuko aye nario ense yaatananegete, na oyomwabo nigo aare korokwa Yokitani.

\VS{ⅩⅩⅥ}Yokitani akaibora Alimodadi, na Selefu, na Hasarmaweti, na Yera,

\VS{ⅩⅩⅦ}na Hadoramu, na Usali, na Dikila,

\VS{ⅩⅩⅧ}na Obali, na Abimaeli, na Seba,

\VS{ⅩⅩⅨ}na Ofiri, na Havila, na Yobabu. Abwo bonsi nabwo abana ba Yokitani.

\VS{ⅩⅩⅩ}Ensemo eria bamenyete nigo yachakerete Mesa gochia Sefari, ase ebitunwa bia moocha.

\VS{ⅩⅩⅪ}Aba nabwo abana ba Shemu, buna baareenge ase chiamate chiabo, na emenwa yabo, ne chinse chiabo, na ebisaku biabo.


\par }{\PP \VS{ⅩⅩⅫ}Echio nachio chiamate chi’abana ba Nuhu, koreng’ana na ororeeria rwabo ase ebisaku biabo; na korwa ase bare ebisaku bigesiarera ase ense yonsi magega y’etoigo.




\par }\Chap{Ⅺ}{\SH Omorobiri o Babiloni
\par }
{\PP \VerseOne{Ⅰ}Abanto b’ense engima nigo baarenge nomonwa oyomo na amang’ana abwekaine.

\VS{Ⅱ}Abanto abwo bakaimoka kogenda orogendo gochia ensemo ya moocha, bakanyora ense omweya ase ense ya Shinari, bagachaaka komenya aroro.

\VS{Ⅲ}Barabwo bagateebania: “Inchuo, toroisie amatobori na toyasambe nomorero.” Igo bakanyora amatabori ribaga ri’amagena, na bakore esike gete ase okoyabwaterania.

\VS{Ⅳ}Erio bagateeba: “Inchuo tweagachere omochie na omoorobiri, na obotambe bwaye boike erioba igoro, tweekorere erieta rinene, titobaisa gocha goserebanigwa ase ense yonsi.”
 

\par }{\PP \VS{Ⅴ}Eri’Omonene agaika goocha inse, erinde arore omochie na omoorobiri oyio abana ba Mwanyabaanto konya baagachire.

\VS{Ⅵ}Omonene agateeba: “Rora, abanto aba negesaku ekemo, na bagokwana omonwa oyomo bonsi na amang’ana abwekaine. Na bono rora, aya naro bachakire gokora, eyio ekworokia ng’a magega y’ayio tibagosinywa gento kende gionsi baraarengererie gokora.

\VS{Ⅶ}Eta togende toike inse ase bare, tobatantanie ase omonbwa obo tibaigwana ase chinkwana chiao barabwo ase barabwo.”

\VS{Ⅷ}Ase igo, Omonene akabaserebania korwa agwo, bagesiarera ase ense yonsi, na abamenyeo. Erio bagatiga koagacha omochie oria.

\VS{Ⅸ}Aase ayio baare koagacha akarokwa Babiloni\FTNT{*}{{\FR Ⅺ:Ⅸ }{\FR{11:9
}}{\FK{Babiloni:
}}{\FT{engencho yaye: obotantanu}}}, ekiagera Omonene atantanetie omonwa bw’abaanto b’ense yonsi, na korwa agwo Omonene akabaserebania erio bagende ense yonsi, bayemenye.


\par }{\SH Ororeeria rwa Shemu
\par }
{\PP \VS{Ⅹ}Oyo noro omooroberio bw’ororeeria rwa Shemu. Ekero konya Shemu aikire emiaka rigana erimo (100), akaibora Arifakisadi; ekaba emiaka ebere magega y’etoigo eria.

\VS{Ⅺ}Magega y’okoiborwa kwa Arifakisadi, Shemu naende akamenya emiaka amagana atano (500), akaibora abana bande, abamura na abaiseke.


\par }{\PP \VS{Ⅻ}Ekero konya Arifakisadi aikire emiaka emerongo etato, na etano (35) akaibora Sela.

\VS{ⅩⅢ}Magega y’okoiborwa gwa Sela, Arifakisadi nigo kakoorete emiaka amagana ane, na etato (403), akamanya akaibora abana bande, abamura na abaiseke.


\par }{\PP \VS{ⅩⅣ}Ekero konya Sela akoorire emiaka emerongo etato (30), akaibora Eberi.

\VS{ⅩⅤ}Magega y’okoiborwa kwa Eberi, Sela agaika emiaka amagana ane, na etato (403), erio akaibora abana bande, abamura na abaiseke.


\par }{\PP \VS{ⅩⅥ}Ekero konya Eberi aikire emiaka emerongo etato, na ene (34), akaibora Pelegi.

\VS{ⅩⅦ}Magega y’okoiborwa gwa Pelegi, Eberi agakoora emiaka amagana ane, na emerongo etato (430), akaibora abana bande, abamura na abaiseke.


\par }{\PP \VS{ⅩⅧ}Ekero konya Pelegi aikire emiaka emerongo etato (30), akaibora Reu.

\VS{ⅩⅨ}Magega y’okoiborwa kwa Reu, Pelegi gaikire emiaka amagana abere, na kianda (209), akaibora abana bande, abamura na abaiseke.


\par }{\PP \VS{ⅩⅩ}Ekero konya Reu aikire emiaka emerongo etato, na ebere (32), akaibora Serugi,

\VS{ⅩⅪ}Magega y’okoiborwa gwa Serugi, Reu gaikire emiaka amagana abere, na etano na ebere (207), akaibora abana abamura na abaiseke.


\par }{\PP \VS{ⅩⅫ}Ekero konya Serugi aikire emiaka emerongo etato (30) akaibora Nahori.

\VS{ⅩⅩⅢ}Magega y’okoiborwa kwa Nahori, Serugi agaika emiaka amagana abere (200), akaibora abana bande, abamura na abaiseke.


\par }{\PP \VS{ⅩⅩⅣ}Ekero konya Nahori aikire emiaka emerongo ebere, na kianda (29), akaibora Tera.

\VS{ⅩⅩⅤ}Magega y’okoiborwa gwa Tera, Nahori gaikire emiaka rigana erimo, na ikomi na kianda (119), akaibora abana bande, abamura na abaiseke.


\par }{\PP \VS{ⅩⅩⅥ}Ekero konya Tera aikire emiaka emerongo etano na ebere (70), akaibora Aburamu, na Nahori, na Harani.


\par }{\SH Ororeeria rwa Tera
\par }
{\PP \VS{ⅩⅩⅦ}Oyo noro omoroberio bw’ororeeria rwa Tera. Tera akaibora Aburamu, na Nahori, na Harani. Harani akaibora Loti.

\VS{ⅩⅩⅧ}Harani agatanga gokwa, agatiga Tera ise ore moyo, ase ense eria aiboreretwe, ase Uru y’Abakalidayo.

\VS{ⅩⅩⅨ}Aburamu na Nahori bakanyuoma abarugi. Moka Aburamu nigo areenge korokwa Sarai, na moka Nahori Milka, omwana omosubati o Harani; oyio nere orenge ise Milka na Isika.

\VS{ⅩⅩⅩ}Korende Sarai igo areenge omogomba, tabwate mwana.


\par }{\PP \VS{ⅩⅩⅪ}Tera akaira Aburamu omwana oye, na Loti omochokoro oye, omwana o Harani, amo na Sarai, moka momura oye Aburamu; bakagenda komo gochia Uru y’Abakalidayo, bakagenda goika ense ya Kaanani. Korende ekero baigete omochie o Harani, bakamenya aroro.

\VS{ⅩⅩⅫ}Tera agaika emiaka amagana abere, na etano (205); erio agakwera aaria Harani.




\par }\Chap{Ⅻ}{\SH Aburamu okorangerigwa na Nyasae gochia Kaanani
\par }
{\PP \VerseOne{Ⅰ}\XREF{}{{\XO Ⅻ:Ⅰ }{\XO{12:1:
}}{\XT{Ogok 7:2,3; Abaibr 11:8}}}Omonene agakwana na Aburamu, akamoteebia: “Karwe ase ense eye yao, na ase eamate yao, na ase omochie o iso bwonsi, ogende goika ense ndakworokie.

\VS{Ⅱ}Ningokore obe egesaku ekenene, ningosesenie, ninkore erieta riao ribe rinene, na aye nobe omosesenigwa.


\par }{\Q \VS{Ⅲ}\XREF{}{{\XO Ⅻ:Ⅲ }{\XO{12:3:
}}{\XT{Abagl 3:8}}}“Nimbasesenie abwo baragosesenie, nere oyogochecheria erieta riao nimoragererie,

\par }{\Q na goetera asore aye nimbisesenie ebisaku bionsi bi’ense.”


\par }{\PP \VS{Ⅳ}Erio Aburamu akaimoka, akagenda buna Omonene amoteebetie, na Loti akagenda amo nere. Aburamu nigo areenge omomura bw’ekegori kiemiaka emerongo etano na ebere, na etano (75), ekero are kong’anya korwa Harani.

\VS{Ⅴ}Aburamu akaira Sarai mokaye, na Loti, omwana omomura omwabo, na ebinto bionsi ebi babwate, ebio konya benyoreire abanyene, na abasomba babo bonsi babwate agwo Harani, bakaimoka, bakagenda ense ya Kaanani.


\par }{\PP \VS{Ⅵ}Ekero baigeteo, Aburamu agaeta gati y’ense eria goika Shekemu, aase aachenu, aase omote okorokwa omwaloni orenge, agwo More. Ase engaki eyio Abakaanani nabwo bamenyete ase ense eyio.

\VS{Ⅶ}\XREF{}{{\XO Ⅻ:Ⅶ }{\XO{12:7:
}}{\XT{Ogok 7:5; Abagl 3:16}}}Eri’Omonene akamoorokera Aburamu, akamoteebia: “Ning’ee ororeeria rwao ense eye ebe omwando obo.” Ase igo, Aburamu akaagachera Omonene egesasiimero agwo, Omonene oyo omoorokerete.

\VS{Ⅷ}Erio akarwa agwo, akagenda goika ebitunwa bire ensemo ya moocha ya Beteli, agatenenia eema yaye aroro. Korwa aase agwo Beteli nigo orenge ensemo ya bosongo, na Ai ensemo ya moocha. Na agwo akaagachera Omonene egesasiimero, erio akarangeria erieta ri’Omonene.

\VS{Ⅸ}Na Aburamu akabwatia orogendo akagenderera bosio gochia ensemo ya Negebu.


\par }{\SH Aburamu okogenda Misri
\par }
{\PP \VS{Ⅹ}Bono enchara egasoa ase ense eria, na ase engencho enchara eria yareenge enene mono, ekagera Aburamu agatirimboka gochia Misiri achi kobeera aroro

\VS{Ⅺ}Kobaikire aang’e gosoa Misiri, agateebia Sarai mokaye iga: “Nimanyete ng’a nigo ore omokungu omonyakieni ase okororekana;

\VS{Ⅻ}aande gose Abamisiri, ekero barakorore, nigo barateebe: Oyo mokaye; erio bang’ite inche, korende aye bagotige moyo.

\VS{ⅩⅢ}\XREF{}{{\XO Ⅻ:ⅩⅢ }{\XO{12:13:
}}{\XT{Omoch 20:2; 26:7}}}Ase ayio, bagokoboria igo, obateebie ng’a aye mosubati ominto ore, erinde ebe buya ase ’nde, na ase engencho yao imbe moyo.”

\VS{ⅩⅣ}Ekero Aburamu asoete Misiri, Abamisiri bakarora omokungu oyio ng’a nigo areenge omonyakieni mono.

\VS{ⅩⅤ}Ekero abagaambi baaria abaarenge inse ya Farao bachia korora omokungu oria, bakamotogia mono ase obosio bwa Farao. Na omokungu oria akairwa komenya mwa Farao.

\VS{ⅩⅥ}Farao agakorera Aburamu buya ase engencho ya Sarai, na Aburamu nigo anyorete ching’ondi, ne chieeri chi’okorema, ne chitigere, na abasomba, abamura na abaiseke, ne chitigere chiaberi, ne chingamia.


\par }{\PP \VS{ⅩⅦ}Korende Omonene akarenta amaakwa amanene ase Farao amo na abanto baye ase engencho ya Sarai, moka Aburamu.

\VS{ⅩⅧ}Erio Farao akarangeria Aburamu, akamobooria: “Inki eke gwankoreire iga, otaare gonteebia ng’a oyo Sarai mokao?

\VS{ⅩⅨ}Naki gwakorete iga, ogateeba ng’a oyo mosubati omino, erio ekagera na inche nkamoira akaba mokane? Bono mokao oyio moire, ogende nere.”

\VS{ⅩⅩ}Erio Farao agachiika abanto bakoobe Aburamu amo na mokaye na kende gionsi abwate.




\par }\Chap{ⅩⅢ}{\SH Aburamu okoirana gochia Kaanani
\par }
{\PP \VerseOne{Ⅰ}Aburamu akarwa Misiri, akagenda gochia Negebu, ere amo na mokaye na ebi bionsi abwate, na Loti akageenda amo nere.


\par }{\PP \VS{Ⅱ}Nabo Aburamu areenge omotenenku mono, nigo abwate etugo enyinge, ne chifeta, ne chitaabu.

\VS{Ⅲ}Akaimoka korwa Negebu, akageenda agaika Beteli, agwo aase atenenetie eema yaye ritang’ani kegima, gati ya Beteli na Ai,

\VS{Ⅳ}agwo nao aase Aburamu aagachete egesasiimero kie ritang’ani kegima na korirangeria erieta ri’Omonene.


\par }{\SH Aburamu na Loti bagwatananeka
\par }
{\PP \VS{Ⅴ}Na Loti, oyogendete amo n’Aburamu, nigo abwate ching’ondi, ne chiombe, ne chiema.

\VS{Ⅵ}Ase igo, ense eria tiyabaisana banyare komenya amo bonsi babere, ekiagera chinibo chiabo nechinyinge chiarenge, goika tibanyara komenya amo.

\VS{Ⅶ}Agwo eriomana rigatuboka egati y’abarisia b’Aburamu, na abarisia ba Loti. Ase engaki eyio Abakaanani na Abaperisi nabwo bamenyete ase ense eria.


\par }{\PP \VS{Ⅷ}Erio Aburamu agateebia Loti, “Tari buya twomane inche naye, gose abarisia baane na abao, ekiagera intwe nabaanto abamo tore.

\VS{Ⅸ}Inee! Ense eye yonsi teri ase obosio bwao? Tigango twatananeke. Koragende ensemo ya bomosi, inche ningende eya borio; koragende ensemo ya borio, inche ningende eya bomosi.”


\par }{\PP \VS{Ⅹ}\XREF{}{{\XO ⅩⅢ:Ⅹ }{\XO{13:10:
}}{\XT{Omoch 2:10}}}Loti akaimokereria amaiso aye igoro akarigereria, akarora ense omweya bw’erikura ria Yorodani, ng’a in’yarenge n’amaache amange kera aase, na igo orenge buna omogondo Omonene, na buna ense ya Misiri; gochia ensemo ya Soari. Nabo yarenge ritang’ani Omonene atarasaria Sodomu na Gomora.

\VS{Ⅺ}Ase igo, Loti agechorera bweka ense omweya yonsi ya Yorodani. Barabwo bagatananekana. Igo Loti akamanora kogenda gochia moocha.

\VS{Ⅻ}Aburamu akamenya ase ense ya Kaanani, na Loti nere akamenya egati y’emechie agwo ase ense eria y’omweya, akang’anyia eema yaye gochia Sodomu.

\VS{ⅩⅢ}Abanto ba Sodomu nigo barenge ababe, barenge gokora ebibe ebinge ase obosio bw’Omonene.


\par }{\SH Aburamu okong’anya gochia ase Heburoni
\par }
{\PP \VS{ⅩⅣ}Magega Loti na Aburamu kobaatananekire, Omonene agateebia Aburamu: “Imokereria amaiso ao igoro, origererie korwa agwo aase ore, origererie ensemo ya sugusu, na Irianyi, na moocha, na bosongo;

\VS{ⅩⅤ}\XREF{}{{\XO ⅩⅢ:ⅩⅤ }{\XO{13:15:
}}{\XT{Ogok 7:5}}}naki ense eye yonsi orooche ninkoyee aye na ororeeria rwao goika kare na kare.

\VS{ⅩⅥ}Ningokore aye n’ororeeria rwao robe buna orotu rw’ense rotanyare kobareka; onye omonto okonyara kobara orotu rw’ense, rirorio nanyare boigo kobara ororeeria rwao narororwo.

\VS{ⅩⅦ}Bono imoka, otaare ense eye, orore obotambe na oboagare bwaye, ekiagera ninkoe aye ense eyio.”

\VS{ⅩⅧ}Erio Aburamu akang’anyia eema yaye, agacha akamenya ebitutu bw’emete ekorokwa emialoni agwo Mamure, ang’e na Heburoni. Akaagachera Omonene egesasiimero aroro.




\par }\Chap{ⅩⅣ}{\SH Esegi ya Kedorilaoma
\par }
{\PP \VerseOne{Ⅰ}Ekaba ase amatuko ’Amurafeli, omorwoti o Shinari, na Arioki, omorwoti o Eleasari, na Kedorilaoma, omorwoti o Elamu, na Tidali, omorwoti o Goiimu,

\VS{Ⅱ}abarwoti aba bagakora esegi na Bera, omorwoti o Sodomu, na Birisa, omorwoti o Gomora, na Shinabu, omorwoti o Adima na Shemeberi, omorwoti o Seboimu, na omorwoti o Bela noro Soari.

\VS{Ⅲ}Abarwoti abwo bonsi bakabwatana, bagasangererekana ase ense omweya ya Sidimu, agwo nao Enyancha y’omonyo ere.\FTNT{*}{{\FR ⅩⅣ:Ⅲ }{\FR{14:3}}{\FK{Enyancha y’omonyo:
}}{\FT{engencho yaye ne nyancha ase kende gionsi kere moyo getamenye}}}

\VS{Ⅳ}Konya bamokoreire Kedorilaoma emeremo ase engaki y’emiaka ikomi na ebere, korende omwaka o ikomi na gatato bakaenena, tibamokorera naende.

\VS{Ⅴ}Na omwaka o ikomi na kane Kedorilaoma na abarwoti baria babwataine nere bagacha, bakarwania na kobua Abarefai ase Asteroti‐Karinaimu, na Abasusi ase Hamu, na Abaemi ase Shawe‐Kiriataimu,

\VS{Ⅵ}n’Abahori ase egetunwa Edomu goika Eli-Parani ore ang’e nerooro.

\VS{Ⅶ}Erio bakairana goika bagaika Enimisifati, noro okorokwa Kadeshi, bagasaria ense yonsi y’Abaameleki, na eya Abaamori abwo bamenyete Hasasoni-Tamari.


\par }{\PP \VS{Ⅷ}Agwo omorwoti o Sodomu, na oyo o Gomora, na oyo bw’Adima, na oyo o Seboimu, na oyo o Bela, noro Soari, bakageenda, bakabwatarena korwana esegi ase ense omweya ya Sidimu,

\VS{Ⅸ}barwane na Kedorilaoma, omorwoti o Elamu, na Tidali, omorwoti o Goimu, na Amurafeli, omorwoti o Shinari, na Arioki, omorwoti o Eliesari. Abarwoti abwo baane bakarwania baria batano.

\VS{Ⅹ}Na ense omweya ya Sidimu nigo yaichire amabwago y’esike gete, na abarwoti abwo ba Sodomu na Gomora ekero baarenge gotama, bakagwa ase amabwago ayio ime, na baria batigarete bagatama gochia ebitunwa igoro.

\VS{Ⅺ}Erio ababisa bagasakora chinibo chionsi chia Sodomu na Gomora, na endagera yabo yonsi bakaira chinsobo.

\VS{Ⅻ}Naboigo bagoosa Loti, omwana omomura omwabo Aburamu, oyomenyete agwo Sodomu, bakamoira amo nenibo yaye.


\par }{\PP \VS{ⅩⅢ}Omonto oyomo, oyotamete korwa ase abooswa, akagenda agateebia Aburamu Omoiberania, oyomenyete ase akaanani k’emete enga buna Emealuni ka Mamure, oria Omoamori, momura omwabo Esikoli na Aneri. Abwo konya bakorire okobwatana na Aburamu.

\VS{ⅩⅣ}Aburamu agachia koigwa ng’a oyomwabo osakoirwe na gwoswa, agatoma abamura baye abakong’u, abaiboire bwoye, abamanyire korwana esegi, babwatie ababisa goika Dani. Abarwani aba nigo baarenge amagana atato, na ikomi na batano na batato.

\VS{ⅩⅤ}Bwachia koba botuko, Aburamu agaatanana abanto baye, erinde barwanie ababisa babo, akababua akabaseria goika Hoba, sugusu ya Damesiki.

\VS{ⅩⅥ}Erio akairania enibo yonsi, na akairania boigo Loti omwabo amo nenibo yaye, na abakungu, na abanto bande abasakoretwe.


\par }{\SH Melkizedeki ogosesenia Aburamu
\par }
{\PP \VS{ⅩⅦ}Ekero Aburamu are koirana korwa ogoita Kedorilaoma amo n’abarwoti baria baarenge amo nere, omorwoti o Sodomu agasooka akamoorototera Aburamu ase ense omweya ya Shawe, eyio n’Ense omweya y’Omorwoti.

\VS{ⅩⅧ}\XREF{}{{\XO ⅩⅣ:ⅩⅧ }{\XO{14:18:
}}{\XT{Abaibr 7:1-10}}}Erio Melkizedeki, omorwoti o Salemu\FTNT{†}{{\FR ⅩⅣ:ⅩⅧ }{\FR{14:18}}{\FK{Salemu:
}}{\FT{noro Yerusalemu}}}, akareenta omogati na edivai; ere nigo areenge Omokuani o Nyasae Ore Igoro Mono.

\VS{ⅩⅨ}Akamosesenia, akabora,

\par }{\Q “Aburamu asesenigwe na Nyasae Ore Igoro Mono,

\par }{\Q oyotongete igoro na ense;


\par }{\Q \VS{ⅩⅩ}Nyasae Ore Igoro Mono atogigwe, oyo obekire ababisa bao inse y’amaboko ao!”

\par }{\MM Aburamu akamoa ensemo ya ikomi ya kera egento ekiabwate.

\VS{ⅩⅪ}Omorwoti o Sodomu agateebia Aburamu: “Ing’a abanto baane, korende enibo ero oire aye.”

\VS{ⅩⅫ}Korende Aburamu agateebia omorwoti o Sodomu: “Naimokirie okoboko kwane na gotiana ase Omonene Nyasae Ore Igoro Mono, oyotongete igoro na ense,

\VS{ⅩⅩⅢ}ng’a tinkoira nonya ng’ake eusi, gose enuga y’egekoroto kiao, gose kende gionsi kiao, obaise gocha goteeba: Ninche natenenkirie Aburamu.

\VS{ⅩⅩⅣ}Tinkoira gento kende gionsi otatiga endagera eyio abamura abwo bariete, na ensemo y’abwo bagendete amo nainche; tiga Aneri, na Esikoli, na Mamure, barabwo baire ebiabo.”




\par }\Chap{ⅩⅤ}{\SH Omonene ogokora okobwatana kw’ogotianania na Aburamu
\par }
{\PP \VerseOne{Ⅰ}Magega y’amang’ana ayio, naende ring’ana ri’Omonene rigachiera Aburamu ase endooto, rigoteeba: “Aburamu, toiroka, Inche nenguba yao, na eng’eria yao nebe enene mono.”


\par }{\PP \VS{Ⅱ}Aburamu akamobooria: “Inee! Omonene, ninki gose orang’e, egekogera nigo nde aang’e gokwa ntari na mwana, na oyorache koira omwando one n’Eliezeri, oyo Omodamesiki?”

\VS{Ⅲ}Aburamu akabora naende: “Rora, tong’eti abana, na omosomba oyoiboirwe aa bwone, nere oraire omwando one!”


\par }{\PP \VS{Ⅳ}Erio ring’ana ri’Omonene rikamochiera Aburamu naende, rigateeba: “Omonto oyio, tari ere oraire omwando oo, otatiga omwana oo bori, orarwe ase enda yao, nere oraire omwando oo.”

\VS{Ⅴ}\XREF{}{{\XO ⅩⅤ:Ⅴ }{\XO{15:5:
}}{\XT{Abar 4:18; Abaibr 11:12}}}Omonene akamosokia isiko, akamoteebia: “Rigereria gochia igoro, na obare ching’enang’eni, gose nonyare gochinchera.” Erio akamoteebia: “Ororeeria rwao naboigo rorabe.”


\par }{\PP \VS{Ⅵ}\XREF{}{{\XO ⅩⅤ:Ⅵ }{\XO{15:6:
}}{\XT{Abar 4:3; Abagl 3:6; Yakb 2:23}}}Aburamu nigo amwegenete Omonene, na ase engencho eyi’Omonene akagokigwa nere erio akamobara koba omonyene oboronge.


\par }{\PP \VS{Ⅶ}Eri’Omonene akamoteebia: “Inche ninche Omonene, nakorusetie korwa ase Uru y’Abakalidayo, ninkoe ense eye ebe omwando oo bori.”


\par }{\PP \VS{Ⅷ}Aburamu akamobooria: “Inee! Aye Omonene, naki ndakore imanye ng’a nebe omwando one bori?”


\par }{\PP \VS{Ⅸ}Omonene akamoiraneria: “Ndetera emori ritororo y’emiaka etato, na embori esubeni y’emiaka etato, na emingichi y’emiaka etato, ne riruma ne riige rie riruma.”

\VS{Ⅹ}Akamorentera echio chionsi, agatandora kera eyemo chimbaara ibere, akabeeka kera orobaara rogachikana norwamwabo, korende chinyoni chirochio tachitandora.

\VS{Ⅺ}Na ekero chinsoti chiachia kogwa ase amabego aria, Aburamu agachiseria.


\par }{\PP \VS{Ⅻ}\XREF{}{{\XO ⅩⅤ:Ⅻ }{\XO{15:12:
}}{\XT{Ayubu 4:13,14}}}Erioba ko riabeire ang’e kogwa, Aburamu akabwatwa ne chitoro chindito, na obwoba obonene mono bokamosoa.

\VS{ⅩⅢ}\XREF{}{{\XO ⅩⅤ:ⅩⅢ }{\XO{15:13:
}}{\XT{Okong’ 1:1-14; Ogok 7:6}}}Eri’Omonene agateebia Aburamu: “Manya amaene kegima ng’a ororeeria rwao inarooche koba abamenyi ase ense etari eyabo, na barabwo inababe abasomba b’abaanto b’agwo, na abwo inababachaande mono ase engaki y’emiaka amagana ane.

\VS{ⅩⅣ}\XREF{}{{\XO ⅩⅤ:ⅩⅣ }{\XO{15:14:
}}{\XT{Okong’ 12:40,41; Ogok 7:7}}}Abanto b’egesaku keria, barabakore babe abasomba babo, nimbagambie, na magega y’ayio nabarweo bare nenibo enyinge mono.

\VS{ⅩⅤ}Korende aye nogende ase chisokoro chiao ase omorembe. Igo oratindekwe ase obogotu obuya.

\VS{ⅩⅥ}Barabwo bagoika ase ekiaare gia kane inabairane gocha aa, ekiagera obobe bw’Abaamori tiboraikerana goika bono.”


\par }{\PP \VS{ⅩⅦ}Ekero erioba riagure, na omosunte osoire, eriko rigosokia erioki amo nekieri kere nomorero ekebemberi, bigaeta gati-gati ye chinyama chiria.

\VS{ⅩⅧ}\XREF{}{{\XO ⅩⅤ:ⅩⅧ }{\XO{15:18:
}}{\XT{Ogok 7:5}}}Ase rituko eri’Omonene agakora okobwatana kw’ogotianania n’Aburamu, agateeba: “Ororeeria rwao naroire ense eye gochakera ase orooche orwo oronene rokorokwa Eufarati,

\VS{ⅩⅨ}ase ense y’Abakeni, na Abakenisi, na Abakadimoni,

\VS{ⅩⅩ}na Abahiti, na Abaperisi, na Abarefai,

\VS{ⅩⅪ}na Abaamori, na Abakaanani, na Abagirigasi, na Abayebusi.”




\par }\Chap{ⅩⅥ}{\SH Hagari na Isumaeli
\par }
{\PP \VerseOne{Ⅰ}Bono Sarai, moka Aburamu, tamoiborerete bana. Sarai nareenge nomoiseke omosomba Omomisiri, ore korokwa Hagari.

\VS{Ⅱ}Sarai agateebia Aburamu: “Norooche bono ng’a Omonene ontangire tinyora abana, menyana nomoiseke oyo one omosomba; aande nabo ndanyore abana korwa asare.” Aburamu akaigwera ogokwana gwa Sarai.

\VS{Ⅲ}Ase igo, magega Aburamu kamenyire ense ya Kaanani ase emiaka ikomi, Sarai akaimokia Hagari, omosomba oye Omomisiri, akamomoa Aburamu, omosacha oye, ng’a abe buna mokaye.

\VS{Ⅳ}Erio bakamenyana na Hagari, na ere akaba morito. Ekero Hagari achia korora ng’a obeire morito, agachaaka gochaaya Sarai moibori omwabo.


\par }{\PP \VS{Ⅴ}Sarai agateebia Aburamu: “Obobe obo bwanyorete, tiga naye bokonyore! Inakoa omoiseke one omosomba koboko kwao; ere, ekero achia korora ng’a obeire morito, onchayire. Tiga Omonene atwatanane inche naye!”


\par }{\PP \VS{Ⅵ}Aburamu nere agateebia Sarai: “Rora, omosomba oo oyio nase amaboko ao are; moonchie buna oranche.” Erio Sarai akamochanda bobe, na ere agatama korwa asare.


\par }{\PP \VS{Ⅶ}Omomalaika Omonene akarora Hagari ase erooro ase ensoko y’amaache yareenge ase enchera ekogenda Suri.

\VS{Ⅷ}Akamobooria: “Aye omosomba o Sarai, ng’ai okorwa, naende ng’ai okogenda?”

\par }{\PP Akamoiraneria: “Nigo ngotama korwa ase moibori ominto Sarai.”


\par }{\PP \VS{Ⅸ}Erio omomalaika Omonene akamoteebia: “Irana gochia ase moibori omino, na bwekeyie asare.”

\VS{Ⅹ}Naende omomalaika Omonene akamoteebia: “Nimentekanie ororeeria rwao, na omobaro obo tokonyara kobareka, ekiagera nigo barabe abange mono.”

\VS{Ⅺ}Naende Omomalaika Omonene akamoteebia,

\par }{\Q “Rora, morito ore, noibore omwana omoisia;

\par }{\Q nomooroke Isumaeli,\FTNT{*}{{\FR ⅩⅥ:Ⅺ }{\FR{16:11
}}{\FK{Isumaeli:
}}{\FT{engencho yaye: Nyasae okoigwa}}}

\par }{\Q ekiagera Omonene oigure ekerero ki’emechando yao.


\par }{\Q \VS{Ⅻ}Ere nigo arabe buna etigere y’orosana ase egati y’abanto,

\par }{\Q na okoboko kwaye nigo korabe igoro y’abanto bonsi,

\par }{\Q na amaboko ’abaanto bonsi nigo arabe igoro yaye;

\par }{\Q ere nigo aramenye bosio bw’abamwabo bonsi.”


\par }{\PP \VS{ⅩⅢ}Ase ayio Hagari Akaroka Omonene oyo okwanete nere Eli‐Roi, engencho yaye “Aye naye Nyasae bw’okorora”; naki akebooria: “Inee! Amaene, narorire Nyasae, na ere ontiga inde moyo magega konamororire?”

\VS{ⅩⅣ}Ase ayio ensoko eria ekarokwa Beeri‐Lahai‐Roi\FTNT{†}{{\FR ⅩⅥ:ⅩⅣ }{\FR{16:14
}}{\FK{Beeri‐Lahai‐Roi:
}}{\FT{engencho yaye; Nyasae okorora}}}; ero nigo ere egati ya Kadeshi na Beredi.


\par }{\PP \VS{ⅩⅤ}\XREF{}{{\XO ⅩⅥ:ⅩⅤ }{\XO{16:15:
}}{\XT{Abagl 4:22}}}Erio Hagari akaiborera Aburamu omwana omoisia; nere Akaroka omwana oria oye, Isumaeli.

\VS{ⅩⅥ}Aburamu konya obeire nemiaka emerongo etano na etato, na etano nomo (86), ekero Hagari amoiborerete Isumaeli.




\par }\Chap{ⅩⅦ}{\SH Aburamu okorokwa Aburaamu, na okobwatana kwa Nyasae nere
\par }
{\PP \VerseOne{Ⅰ}Ekero Aburamu amenyire emiaka emerongo kianda, na kianda (99). Omonene akamoorokera, akamoteebia: “Inche ninche Nyasae Omobui; genderera ase obosio bwane, na obe omoikeranu.

\VS{Ⅱ}Inche ninkore okobwatana kw’ogotianania egati yane naye, ninkomentekanie mono.”

\VS{Ⅲ}Erio Aburamu agatugama inse akaumama, na Nyasae akamoteebia,

\VS{Ⅳ}“Rora, okobwatana kwane nabwatanire naye nakwo oko: Aye nobe sokoro bw’ebisaku ebinge.

\VS{Ⅴ}\XREF{}{{\XO ⅩⅦ:Ⅴ }{\XO{17:5:
}}{\XT{Abar 4:17}}}Bono erieta riao tirikoba naende Aburamu, korende nigo orarokwe Aburaamu\FTNT{*}{{\FR ⅩⅦ:Ⅴ }{\FR{17:5
}}{\FK{Aburaamu:
}}{\FT{engencho yaye: ise bw’abange}}}, ekiagera nagokorire obe sokoro bw’ebisaku ebinge.

\VS{Ⅵ}Ninkomente obe na ororeeria oronge mono, ninkore ebisaku ebinge birue asore, na abarwoti nabarue asore boigo.


\par }{\PP \VS{Ⅶ}\XREF{}{{\XO ⅩⅦ:Ⅶ }{\XO{17:7:
}}{\XT{Luk 1:55}}}“Ning’ikeranie okobwatana kw’ogotianania egati yane naye, na ororeeria rwao korwa magega yao, kogenderera ekiaare ase ekiaare, kobe okobwatana gwa kare na kare; imbe Nyasae oo, na oyo bw’ororeeria rwao korwa magega yao.

\VS{Ⅷ}\XREF{}{{\XO ⅩⅦ:Ⅷ }{\XO{17:8:
}}{\XT{Ogok 7:5}}}Inche ninkoe aye, na ororeeria rwao rorache korwa magega yao, ense eye omenyete bono buna omomenyi, ense yonsi ya Kaanani, ebe eyaino kare na kare, na inche nimbe Nyasae obo.”


\par }{\SH Okobwatana gw’okwarokigwa, na eira y’okoiborwa gwa Isaka
\par }
{\PP \VS{Ⅸ}Nyasae agateebia Aburaamu: “Aye goika obwate okobwatana kwane kw’ogotianania, aye na ororeeria rwao rorache korwa magega yao, ekiaare ase ekiaare.

\VS{Ⅹ}\XREF{}{{\XO ⅩⅦ:Ⅹ }{\XO{17:10:
}}{\XT{Ogok 7:8; Abar 4:11}}}Oko nakwo okobwatana kwane, orabwate egati yane naye, na ororeeria rwao rorache korwa magega yao: Kera omosacha ore ase more arokigwe.

\VS{Ⅺ}Goika mwarokigwe risankwa ria isiko ri’ekiimo kiaino ki’obosacha, na ayio nabe ekemanyererio gi’okobwatana egati yane nainwe.

\VS{Ⅻ}Ekiaare ase ekiaare kera omwana omoisia ore ase egati yaino goika arokigwe ekero akoorire amatuko atano na atato, omobiare o inka amo nomogorwa chitaabu korwa ase abanto ba isiko, otari bw’ororeeria rwao.

\VS{ⅩⅢ}Omobiare o inka na omogorwa chitaabu, bonsi goika barokigwe. Ase igo, ekemanyererio gi’okobwatana kwane inakebe ase emebere yaino goika kare na kare.

\VS{ⅩⅣ}Omosacha onde bwensi otarokirie risankwa ria isiko ri’ekiimo kiaye ki’obosacha, omonto oyio nigo araatananwe korwa ase abanto bamwabo, aserigwe gochia isiko, ekiagera osaririe okobwatana kwane.”


\par }{\PP \VS{ⅩⅤ}Naende Nyasae agateebia Aburaamu: “Sarai mokao, tobaisa komooroka naende Sarai, korende erieta riaye nigo rirabe Sara.\FTNT{†}{{\FR ⅩⅦ:ⅩⅤ }{\FR{17:15
}}{\FK{Sara:
}}{\FT{engencho yaye: Omoiseke bw’omorwoti}}}

\VS{ⅩⅥ}Nimosesenie, nkonyorere omwana omomura korwa asare, nimosesenie, abe ng’ina bw’ebisaku; na abarwoti b’abaanto inabaiborwe korwa asare.”


\par }{\PP \VS{ⅩⅦ}Erio Aburaamu agatugama inse, agaseka, akabora ase omoyo oye ime: “Inee! Omonto ore nemiaka rigana nanyare koibora omwana?” Sara nere oyo ore nemiaka emerongo kianda aibore omwana?

\VS{ⅩⅧ}Aburaamu agateebia Nyasae: “Koranche, Isumaeli abe moyo ase obosio bwao!”


\par }{\PP \VS{ⅩⅨ}Nyasae akamokania, akamoteebia: “Taibo, Sara mokao nakoiborere omwana omomura, na aye nomooroke Isaka\FTNT{‡}{{\FR ⅩⅦ:ⅩⅨ }{\FR{17:19}}{\FK{Isaka:
}}{\FT{engencho yaye ase omonwa bwe ’keiberania amaseko}}}. Inche ning’ikeranie nere okobwatana kwane kw’ogotianania, kobe okobwatana gwa kare na kare ase ororeeria rwaye rorache korwa magega yaye.

\VS{ⅩⅩ}Ase amang’ana igoro ya Isumaeli nakoigure, rora, nimosesenie nimomentekanie mono, naibore abagaambi ikomi na babere; ninkore egesaku ekenene kerwe asare.

\VS{ⅩⅪ}Korende ning’ikeranie okobwatana kwane na Isaka, oyo Sara araibore ase engaki buna eye iga, ase omwaka ogocha.”

\VS{ⅩⅫ}Nyasae ekero akoorire gokwana na Aburaamu, akairana korwa asare, akagenda.


\par }{\PP \VS{ⅩⅩⅢ}Erio Aburaamu akabwata Isumaeli omwana oye, na abasomba aba baiboire ase enka yaye, na abagorwa chitaabu, kera omonto omosacha ore ase abanto b’enka ya Aburaamu, akabarokia risankwa ria isiko ri’ekiimo kiabo ki’obosacha, ase rituko riria riria, buna Nyasae amotebetie.

\VS{ⅩⅩⅣ}Aburaamu konya oikire nemiaka emerongo kianda, na kianda (99), ekero arogetigwe.

\VS{ⅩⅩⅤ}Na Isumaeli, omwana oye, nigo konya aikire emiaka ikomi, na etato, ekero arogetigwe.

\VS{ⅩⅩⅥ}Ase rituko erio erio Aburaamu akarokigwa amo na omwana oye Isumaeli.

\VS{ⅩⅩⅦ}Na abanto bonsi baiboire ase enka yaye, na abagorwa chitaabu korwa ase abanto ba isiko, bakarokigwa amo nere.




\par }\Chap{ⅩⅧ}{\SH Aburaamu okorierwa eira naende konyora omwana
\par }
{\PP \VerseOne{Ⅰ}Omonene akaorokera Aburaamu ase emete enga buna Emealuni agwo Mamure, ekero Aburaamu aikaransete gesieri ki’eema yaye, engaki y’omobaso omoororo.

\VS{Ⅱ}\XREF{}{{\XO ⅩⅧ:Ⅱ }{\XO{18:2:
}}{\XT{Abaibr 13:2}}}Agwo akaimokereria amaiso aye igoro, akarora abanto batato bateneine bosio bwaye. Ekero abarora, akaminyoka korwa gesieri ki’eema, agachia kobarotota, agatung’ama inse,

\VS{Ⅲ}akabora: “Omonene one, onye nanyorire ogwancherwa ase obosio bwao, tong’etaania inche, omosomba oo.

\VS{Ⅳ}Tiga morenterwe amaache make, mwesibie amagoro, na motimokere aa ase ekiriiri ki’omote oyo.

\VS{Ⅴ}Inche imbarentere endagera inke morie, erio monyore chinguru; erio momanye kogenderera gochia ase mware kogenda, naki aase aiga mwaeta mbwone, inche omosomba oino.”

\par }{\PP Bakamoteebia: “Gaki, kora buna gwateeba.”


\par }{\PP \VS{Ⅵ}Ase igo, Aburaamu akaayerera, agasoa eema ime agwo ase Sara arenge, akamoteebia: “Renta bwango obosie, ebirengo bitato, obokonye, oroisie emegati.”

\VS{Ⅶ}Erio Aburaamu akaminyoka getii ase riicho riaye, akarenta emori engiya, enoru, enterere, akayea omosomba oye, akamoteebia: “Yeroisie bwango, orente.”

\VS{Ⅷ}Akabogoria amaguta, na amabeere, ne chinyama chi’emori eria aroisetie, agaterekera abageni baria. Ere agatenena ase bare ensemo ase ekiriiri ki’omote, ekero baare koragera.


\par }{\PP \VS{Ⅸ}Barabwo bakamobooria: “Ng’ai Sara mokao are?”

\par }{\PP Ere akabairaneria: “Neema ime are.”


\par }{\PP \VS{Ⅹ}\XREF{}{{\XO ⅩⅧ:Ⅹ }{\XO{18:10:
}}{\XT{Abar 9:9}}}Omonene akamoteebia: “Amaene, inche ning’irane asore omwaka ogocha engaki enga buna eye, na ninyore ng’a Sara mokao onyorire omwana omoisia.”

\par }{\PP Ko erio Sara nigo ategererete gesieri ki’eema yareenge magega y’Omonene.

\VS{Ⅺ}Bono Aburaamu na Sara konya bagotire mono, baetanirie emiaka y’obosae, na Sara konya oeteire emiaka y’okonyora abana.

\VS{Ⅻ}\XREF{}{{\XO ⅩⅧ:Ⅻ }{\XO{18:12:
}}{\XT{1 Petr 3:6}}}Ase ayio, Sara agaseka ase omoyo oye ime, ogoteeba: “Buna inde omogotu iga, na omosacha one nere ogotire, naki eranyarekane inyore omogooko oyio?”


\par }{\PP \VS{ⅩⅢ}Omonene akabooria Aburaamu: “Ninki Sara agosekera, ogoteeba: Inche amaene ninyibore omwana buna nagotire iga?

\VS{ⅩⅣ}\XREF{}{{\XO ⅩⅧ:ⅩⅣ }{\XO{18:14:
}}{\XT{Luk 1:37}}}Ing’ana ki rire rikong’u igo riramosinye Omonene? Engaki ndairane asore ase omwaka ogocha, engaki enga buna eye, ninyore ng’a Sara onyorire omwana omoisia.”


\par }{\PP \VS{ⅩⅤ}Sara agakana, agateeba: “Inche tinsegeti,” naki nigo noboete.

\par }{\PP Omonene akamoteebia: “Taibo; korende aye ngwaseka.”


\par }{\SH Aburaamu ogosabera abanto ba Sodomu
\par }
{\PP \VS{ⅩⅥ}Erio abanto abwo bakaimoka korwa agwo, bakagenda, bakaba barigereretie gochia Sodomu, na Aburaamu akagenda amo nabarabwo, akabakooba.

\VS{ⅩⅦ}Omonene agateeba: “Inee! Imobise Aburaamu ring’ana ngochia gokora,

\VS{ⅩⅧ}ekero ndoche ng’a ngochia are koba egesaku ekenene gie chinguru, na ebisaku bionsi bi’ense inabisesenigwe goetera asare?

\VS{ⅩⅨ}Naki namochorire\FTNT{*}{{\FR ⅩⅧ:ⅩⅨ }{\FR{18:19
}}{\FK{namochorire:
}}{\FT{Ase Ekeiberania erieta ritumegete namomanyire}}}, ng’a ere arue ogochika gochia ase abana baye na bonsi abagotoka enka yaye, na baria abarache koiborwa korwa magega yaye, babwatie enchera y’Omonene, bakore oboronge na ekeene, erinde Omonene aikeranerie Aburaamu, onsi aya amorierete eira.”


\par }{\PP \VS{ⅩⅩ}Naende Omonene agateeba: “Ekiagera ekerero gia Sodomu na Gomora nekenene, na ebibe biabo biamentekire mono,

\VS{ⅩⅪ}nigo ndaike gochia inse, indore onye bakorire amabe amange buna ekerero eke kiang’ikeire kegoteeba; onye taibo, nimanye ayio.”


\par }{\PP \VS{ⅩⅫ}Erio abanto baria bakarwa agwo, bakagenda gochia Sodomu, korende Aburaamu agatigara oteneine agwo ase obosio bw’Omonene.

\VS{ⅩⅩⅢ}Aburaamu agasuka gochia ase Omonene, akamobooria: “Inee! Amaene, nigo orasirie abanyene oboronge amo nabakori amabe?

\VS{ⅩⅩⅣ}Aande ase omochie oria abanyene oboronge emerongo etano mbakareo, nigo orayosirie, gose noyororere amaabera ase engencho y’abwo abanyene oboronge emerongo etano?

\VS{ⅩⅩⅤ}Yaya gaki teeba boigo, ekeene, nosirie abanyene oboronge nabakori amabe amo? Omonyene oboronge tagokorerwa buna abakori amabe! Inee! Aye Omogambi omonene bw’ense engima notige gokora ayare y’oboronge!”


\par }{\PP \VS{ⅩⅩⅥ}Omonene akamoteebia: “Inse konyora abanyene oboronge emerongo etano ase omochie oria o Sodomu, rirorio nigo ndatige gosiria omochie aria ase engencho y’abwo, abaronge.”


\par }{\PP \VS{ⅩⅩⅦ}Aburaamu akairaneria: “Rigereria, ningendererete gokwana n’Omonene, nonya inche inde orotu rw’amaroba, na eriibu bosa.

\VS{ⅩⅩⅧ}Aande ase baria emerongo etano baise koba batano tibaiyo, abanyene oboronge, Inee, nosarie omochie ekiagera batano tibaiyo?”

\par }{\PP Nyasae akairaneria: “Tingosaria omochie, kondarore agwo emerongo ene, na batano.”


\par }{\PP \VS{ⅩⅩⅨ}Aburaamu akagenderera naende gokwana nere: “Aande baraisa kororekana rende emerongo ene?”

\par }{\PP Nyasae akairaneria: “Ase engencho y’abwo emerongo ene, tingosaria omochie.”


\par }{\PP \VS{ⅩⅩⅩ}Aburaamu akabora: “Omonene, koranche, tobaisa kombea nainche, ningendererete gokwana naye. Aande barabaisa konyorekana rende emerongo etato?”

\par }{\PP Omonene akairaneria: “Tingosaria omochie oria, inse konyora mbare emerongo etato aroro.”


\par }{\PP \VS{ⅩⅩⅪ}Aburaamu akabora: “Rora, ningendererete gokwana n’Omonene. Baise konyorekana rende emerongo ebere?”

\par }{\PP Omonene akairaneria: “Ase engencho y’abwo emerongo ebere, tingosaria omochie.”


\par }{\PP \VS{ⅩⅩⅫ}Aburaamu akamobooria naende: “Omonene, tobaisa kombea, bono ndimo rioka ngokoboria, barachia konyorekana rende ikomi boka?”

\par }{\PP Nyasae akairaneria: “Tingosaria omochie, inse konyora agwo ikomi boka.”

\VS{ⅩⅩⅩⅢ}Ekero Omonene akoorete gokwana na Aburaamu, akagenda; na Aburaamu akairana bwoye.




\par }\Chap{ⅩⅨ}{\SH Ebibe bi’abaanto ba Sodomu
\par }
{\PP \VerseOne{Ⅰ}Abamalaika baria babere bakagenda, bagaika Sodomu mogoroba, na Loti nigo areenge oikaransete geita gia Sodomu. Ekero Loti abarooche, akaimoka kobarotota, agatugama inse, akaumama,

\VS{Ⅱ}akabora: “Abaanene baane, gobera gocha aa, mosoe mw’omosomba oino, monyore amaache mwesibie amagoro aino, moraare goika mambia bokie; erio moche moimoke mambia, mogende.”

\par }{\PP Barabwo bagakana, bagateeba: “Yaya, nigo tokoba aa inchera obotuko obo bwonsi.”


\par }{\PP \VS{Ⅲ}Korende akabasorora mono, na barabwo bakagobera, erio bagasoa nyomba mwaye. Erio akabaroiseria endagera, na emegati etabekiri memera, na barabwo bakaria.


\par }{\PP \VS{Ⅳ}Ritang’ani batarachia korara, abanto bonsi b’omochie oria o Sodomu, abamura na abagaaka, bagacha bagaetanana enyomba,

\VS{Ⅴ}\XREF{}{{\XO ⅩⅨ:Ⅴ }{\XO{19:5:
}}{\XT{Abag 19:22-24}}}bakarangeria Loti, bakamobooria: “Abanto abwo bacha mwao bono botuko, ng’ai bare? Basokie isiko aa, tobakore abakungu.”


\par }{\PP \VS{Ⅵ}Loti agasoka isiko ase abanto baria, agasieka egesieri korwa magega yaye,

\VS{Ⅶ}akabateebia: “Baminto, nabasoroire, timokora obosooku buna obo.

\VS{Ⅷ}Rora, nimbwate abaiseke baane babere abekungi; tiga mbaabarentere, na mobakorere buna moranche, korende abanto aba iga timobakorera ing’ana rinde rionsi, ekiagera basoire nyomba mwane ime na nigo bare inse y’oborendi bwane.”


\par }{\PP \VS{Ⅸ}Korende barabwo bakamoteebia: “Torwereo!” Naende bagateebania: “Omonto oyo nomomenyi are aa seito, na bono nigo arigetie gototeebereria! Bono nigo toragokorere bobe mono kobua buna nanga tware gokorera abanto abwo.” Erio bagatwoma‐twoma Loti mono, bakarigia kobuna egesieri.

\VS{Ⅹ}Korende abanto baria baarenge ime bakarambora amaboko abo, bakang’usa Loti gochia nyomba ime, na erio kegima bagasieka egesieri.

\VS{Ⅺ}\XREF{}{{\XO ⅩⅨ:Ⅺ }{\XO{19:11:
}}{\XT{2 Abar 6:18}}}Erio bagaukoria abanto baria baarenge korwa isiko, erinde bagasinywa konyora egesieri.


\par }{\PP \VS{Ⅻ}Erio abasacha baria babere bakabooria Loti: “Nore nonde omino aa? Nobwate abana bao banyuomete abaiseke bao, gose abamura na abaiseke bao, gose kobwate bande bamino ase omochie oyo, barusie korwa aase aa.

\VS{ⅩⅢ}Naki intwe nigo twachire gosaria aase aa, ekiagera ekerero kiaye kiamentekire ase obosio bw’Omonene; ase ayio Omonene ototoomire tosarie aase aa.”


\par }{\PP \VS{ⅩⅣ}Erio Loti agasooka, agateebia abamura aba konya bariereire abaiseke baye boko: “Imoka bwango, morue aase aa, ekiagera Omonene ngocha are gosaria omochie oyo,” Korende barabwo bagakaga ng’a negosori akobakorera.


\par }{\SH Loti ogotoorigwa amo nabaiseke baye, korende mokaye akoomera inchera
\par }
{\PP \VS{ⅩⅤ}Bogachia gokia mambia, abamalaika baria bakaayereria Loti, bakamoteebia: “Imoka bwango, ira mokao na abaiseke bao babere abare aa amo naye, tobaisa gosirigwa ase egesusuro keria omochie oyo ogochia konyora.”

\VS{ⅩⅥ}\XREF{}{{\XO ⅩⅨ:ⅩⅥ }{\XO{19:16:
}}{\XT{2 Petr 2:7}}}Ekero abeete ogoteebana, abanto abwo bakamobwata okoboko, bakabwata na mokaye na abaiseke baye, ekiagera Omonene amororerete amaabera, akamosokia isiko y’omochie.

\VS{ⅩⅦ}Ekero baabasookirie isiko, oyomo obo akabateebia: “Tama, motoorie obogima bwaino; timorigereria magega, gose timotenena aande onsi ase ense eraire. Motame gochia ase ebitunwa, timobaisa gosira.”


\par }{\PP \VS{ⅩⅧ}Loti akabakania, akabateebia: “Taibo, Omonene one;

\VS{ⅩⅨ}rora omosomba oo onyorire ogwancherwa ase amaiso ao, kwamentire amaabera ao ase ’nde ase ogotooria obogima bwane; korende inche tinkonyara gotama ng’ikeere ebitunwa; amabe abaise konyora, ang’ite.

\VS{ⅩⅩ}Rora omochie oyo ore ang’e aiga, omochie omoke, noro ndaike bwango. Tiga ntame gochia ase omochie oria, ore omoke iga, ntoorie obogima bwane.”


\par }{\PP \VS{ⅩⅪ}Ere akamoteebia: “Rora, nagwancheire ase ring’ana erio boigo. Tingosaria omochie oyio gwateeba.

\VS{ⅩⅫ}Ayerera, bwetoorie, ekiagera tingokora ing’ana rinde rionsi goika gwasoire omochie oria ime.”

\par }{\PP Ase ayio, omochie oyio okarokwa Soari.


\par }{\SH Sodomu na Gomora egosambwa na gosarigwa
\par }
{\PP \VS{ⅩⅩⅢ}Erioba konya riaorokire ekero Loti asoete Soari.

\VS{ⅩⅩⅣ}\XREF{}{{\XO ⅩⅨ:ⅩⅩⅣ }{\XO{19:24:
}}{\XT{Mat 10:15; 11:23,24; Luk 10:12; 17:29; 2 Petr 2:6; Yuda 1:7}}}Eri’Omonene akaruta amagena ’omorero korwa igoro akonyititoka na omorero igoro ya Sodomu na Gomora,

\VS{ⅩⅩⅤ}agasamba emechie eyio, amo nense eyio yonsi eraire, na agasiria bonsi abamenyete imeo, na ebinto bionsi biare gokina ase ense eria.

\VS{ⅩⅩⅥ}\XREF{}{{\XO ⅩⅨ:ⅩⅩⅥ }{\XO{19:26:
}}{\XT{Luk 17:32}}}Korende moka Loti nigo areenge korwa magega, akarigereria magega, akaonchoka, akooma, akaba buna rigena ri’omonyoo.


\par }{\PP \VS{ⅩⅩⅦ}Mambia kobwakia, Aburaamu akagenda aase aria atenenete ase obosio bw’Omonene.

\VS{ⅩⅩⅧ}Ere akarigereria maate gochia ensemo ya Sodomu na Gomora, na ense yonsi eraire, na agwo akarora erioki rigotiira korwa inse, buna erioki rikorwa ase eriko rinene.


\par }{\PP \VS{ⅩⅩⅨ}Ekaba ekero Nyasae asaretie emechie eyio y’ense eraire, akaba okoinyora Aburaamu, akarusia Loti ase ogosarigwa koria, ekero asambete emechie eyio ase Loti amenyete.


\par }{\SH Omochaki bwe chinderia chi’Abamoabu na Abaamoni
\par }
{\PP \VS{ⅩⅩⅩ}Loti agatiira korwa Soari, agacha akamenya ase ebitunwa amo nabaiseke baye babere, ekiagera nigo oboete komenya Soari; akamenya ase rikuruma amo nabaiseke baye babere.

\VS{ⅩⅩⅪ}Omoiseke oye omotangi agateebia oyomwabo omoke: “Tata ogotire, gose monto onde tari ase ense oyorache gotonyuoma buna engencho y’ense yonsi ere.

\VS{ⅩⅩⅫ}Bono, tiga toe tata edivai anywe, atinde, toraare nere, erinde tomotenenerie egesaku kiaye, tigesira.”

\VS{ⅩⅩⅩⅢ}Bakanyoinsia ise edivai ase obotuko boria; omoiseke oria omotangi agachia, akaraara nere, ise tamanya ekero araara, gose ekero aboka.


\par }{\PP \VS{ⅩⅩⅩⅣ}Rituko rikobwatia omoiseke oria omotangi agateebia oria omoke omwabo: “Rora, obotuko bwa igoro nigo naraire na Tata; tomonyooinsie naende edivai ase obotuko obo, erio naye ochie, oraare nere, erinde tomotenenerie egesaku kiaye, tigesira.”

\VS{ⅩⅩⅩⅤ}Bakamonyoinsia naende edivai ase obotuko obwo. Omoiseke oria omoke akaimoka, akaraara nere, ise tamanya ekero araara, gose ekero aboka.

\VS{ⅩⅩⅩⅥ}Naboigo abaiseke abwo babere ba Loti bakorete iga, ekagera bakaba barito korwa ase ise.

\VS{ⅩⅩⅩⅦ}Ase igo omoiseke oria omotangi akaibora omwana omoisia, akamoroka Moabu; oyio nere sokoro bw’Abamoabu goika reero iga.

\VS{ⅩⅩⅩⅧ}Na moiseke oria omwabo omoke, nere akaibora omwana omoisia, akamoroka Ben‐Ami; oyio nere sokoro bw’Abaamoni goika reero iga.




\par }\Chap{ⅩⅩ}{\SH Aburaamu na Sara bakomenya Gerari
\par }
{\PP \VerseOne{Ⅰ}Erio Aburaamu akaimoka korwa agwo mamure, akagenda gochia ensemo y’ense ya Negebu, akaroisia obomenyo bwaye, egati ya Kadeshi na Suri agwo Gerari.

\VS{Ⅱ}\XREF{}{{\XO ⅩⅩ:Ⅱ }{\XO{20:2:
}}{\XT{Omoch 12:13; 26:7}}}Ekero are agwo, Aburaamu agakwana igoro ya Sara mokaye ogoteeba: “Oyo mosubati ominto.” Abimeleki, omorwoti o Gerari agatoma abanto kwoyia Sara.

\VS{Ⅲ}Korende Nyasae akaorokera Abimeleki botuko ase okorota, akamoteebia: “Aye goika okwe, ekiagera omokungu oyo kwarentire nomokuungu bw’omonto onde.”


\par }{\PP \VS{Ⅳ}Abimeleki konya ataraba nere, akabora: “Aye Omonene, Inee, nigo oraite nonya nabanyaboronge?

\VS{Ⅴ}Inee! Omonto oyio tantebeetie ere omonyene ng’a oyo mosubati omwabo? Na omokungu nere aganteebia ng’a oyo momura omwabo? Ase enkoro etari na komocha konde, na ase amaboko amarabu nakorire ayio.”


\par }{\PP \VS{Ⅵ}Erio Nyasae akamoteebia ase okoroota: “Inche namanyire ng’a ase enkoro etari na komocha gwakorire aya, na inche nkagotanga tigwankorera ebibe. Ase ayio, tinakoa ribaga omokune.

\VS{Ⅶ}Bono moiranerie omonto oria mokaye, ekiagera ere n’omobani, nagosabere onyare koba moyo. Korende otamoiranereti, manya amaene, goika okwe, aye amo na abanto bao bonsi ore nabarabwo.”


\par }{\PP \VS{Ⅷ}Abimeleki akaimoka mambia chuni akarangeria abasomba baye bonsi, akabateebia amang’ana aya onsi, na abanto abwo bakaondoka mono.

\VS{Ⅸ}Erio Abimeleki akarangeria Aburaamu, akamobooria: “Inki eke gwatokoreire iga? Inki nakomocheire goika kwarentire igoro yane na igoro y’oborwoti bwane ebibe ebinene buna ebi? Gwankoreire amang’ana atagwenereti gokorwa.”

\VS{Ⅹ}Naende Abimeleki akabooria Aburaamu: “Inki kwareengereretie goika ogakora ring’ana eri?”


\par }{\PP \VS{Ⅺ}Aburaamu akamoiraneria: “Nabo nakorete igo, ekiagera narooche ng’a abamoirogete Nyasae tibari aase aa, na barabwo nigo barang’ite ase engencho ya mokane.

\VS{Ⅻ}Ere amaene nomoiseke ominto, tata noyomo, korende ng’ina nomoao, na inche nkamonyuoma.

\VS{ⅩⅢ}Ekero Nyasae andusetie korwa ase omochie o tata kogenda gochia aaria na aaria ngateebia mokane: Obwo nabwo obwanchani orankorere: kera aase toragende oteebe igoro yane ng’a inche momura omino.”


\par }{\PP \VS{ⅩⅣ}Erio Abimeleki akaimokia ching’ondi ne chiombe, amo nabasomba, abamura na abaiseke, akaa Aburaamu, akamoiraneria na Sara mokaye.

\VS{ⅩⅤ}Abimeleki akamoteebia: “Rora, ense yane nigo ere ase obosio bwao; menya aande onsi ase oranche komenya.”

\VS{ⅩⅥ}Ere agateebia Sara: “Rora naeire momura omino chisekeli chi’echifeta elifu eyemo, chibe entorobi yao ase amaiso ’abaanto bonsi abare amo naye, erio omanyekane ng’a nomonto omooronge ore.”


\par }{\PP \VS{ⅩⅦ}Erio Aburaamu agasaba Nyasae; na Nyasae akagwenia Abimeleki amo na mokaye, na abasomba baye abakungu, na barabwo bakaibora abana.

\VS{ⅩⅧ}Naki Omonene konya okorire abakungu b’enka y’Abimeleki koba abagomba, erio tibaibora, ase engencho ya Sara moka Aburaamu.




\par }\Chap{ⅩⅪ}{\SH Okoiborwa gwa Isaka
\par }
{\PP \VerseOne{Ⅰ}Omonene akamotaarera Sara, akamokorera buna konya amoriereire eira.

\VS{Ⅱ}\XREF{}{{\XO ⅩⅪ:Ⅱ }{\XO{21:2:
}}{\XT{Abaibr 11:11}}}Erio Sara akaba morito, akaiborera Aburaamu omwana omoisia ase obogotu bwaye, ase engaki eria Nyasae amotebeetie.

\VS{Ⅲ}Omwana oyio Sara aiborete, Aburaamu ise akamoroka Isaka.

\VS{Ⅳ}\XREF{}{{\XO ⅩⅪ:Ⅳ }{\XO{21:4:
}}{\XT{Omoch 17:12; Ogok 7:8}}}Ekero Isaka akoorire amatuko atano na atato, Aburaamu akamwarokia, buna Nyasae konya amochikiire.

\VS{Ⅴ}Aburaamu nigo areenge nemiaka rigana erimo ekero Isaka, omwana oye, aiboretwe.

\VS{Ⅵ}Sara akabora: “Nyasae onkoreire amaseko, na onde bwensi orayaigwe nansegisie.”

\VS{Ⅶ}Naende agateeba: “Ning’o nanga ore komoteebia Aburaamu ng’a Sara nagonkie abana? Na bono namoiboreire omwana ase obogotu bwaye.”


\par }{\PP \VS{Ⅷ}Omwana oria agakina, agatiga okogonka. Ase rituko riria Isaka atigete kogonka, Aburaamu agakora omoyega omonene.


\par }{\SH Ogoserigwa gwa Isumaeli na Hagari
\par }
{\PP \VS{Ⅸ}Korende Sara akarora omwana oria o Hagari Omomisiri, oyio aiborerete Aburaamu, ogochecheria Isaka, omwana oye.

\VS{Ⅹ}\XREF{}{{\XO ⅩⅪ:Ⅹ }{\XO{21:10:
}}{\XT{Abagl 4:29,30}}}Ase ayio agateebia Aburaamu: “Moserie omokungu oyo omosomba amo nomwana oye, ekiagera omwana bw’omokuungu oyo omosomba takoria omwando amo nomwana one Isaka.”

\VS{Ⅺ}Ring’ana erio tiriamogwenera Aburaamu nonya ng’ake, ase engencho y’omwana oye.

\VS{Ⅻ}\XREF{}{{\XO ⅩⅪ:Ⅻ }{\XO{21:12:
}}{\XT{Abar 9:7; Abaibr 11:18}}}Korende Nyasae agateebia Aburaamu: “Ring’ana eri tiriba riibe asore, ase engencho y’omwana oyo, na ase engencho y’omokuungu oyo, omosomba oo. Rinde rionsi Sara akogoteebia, riigwere, ekiagera korwa ase Isaka ororeeria rwao narwatorwe.

\VS{ⅩⅢ}Naboigo, omwana bw’omokuungu oyo omosomba nimokore abe egesaku ekenene, ekiagera nere oyio nomwana oo.”


\par }{\PP \VS{ⅩⅣ}Erio Aburaamu akaimoka mambia chuni, akaimokia omogati na ebirandi biroiseirie amasankwa, bire n’amaache, akabiaa Hagari, akamobibekera mareko. Akamorentera na omwana, akamoteebia agende amo nere. Akagenda, akana‐koong’anya ase erooro ya Beeri‐Seba.


\par }{\PP \VS{ⅩⅤ}Ekero amaache aria areenge ebirandi ime aerire, akaareria omwana inse y’egetutu.

\VS{ⅩⅥ}Erio akagenda, agaikaransa are ake, ase oboare bw’okoruta ensara, ekiagera nigo atebeete: “Tinkonyara korigereria omwana one ekero ogokwa.” Ekero aikaransete omorigereretie, agaaka eriogi riaye, akareera.


\par }{\PP \VS{ⅩⅦ}Nyasae akaigwa okoreera kw’omwana, na omomalaika o Nyasae akarangeria Hagari korwa igoro, akamoteebia: “Hagari, inki okoreera? Tibwoboa, ekiagera Nyasae oigure okoreera kw’omwana agwo ase araire.

\VS{ⅩⅧ}Tenena, oimokie omwana, omobwate koboko kwao; naki nimokore abe egesaku ekenene.”

\VS{ⅩⅨ}Erio Nyasae akaramokia Hagari amaiso, na ere akarora ensoko y’amaache, akagenda, akabuucha, agaichoria ekerandi amaache, akaa omwana oria erio akanywa.

\VS{ⅩⅩ}Nyasae akaba amo nomwana oria. Ere akamenya ase erooro, akaba omomanyi bw’okorasa nemegwe.

\VS{ⅩⅪ}Akamenya ase erooro ya Parani, na ng’ina akamonyuomeria omokungu korwa ase ense ya Misiri.


\par }{\SH Aburaamu na Abimeleki bagokora okobwatana
\par }
{\PP \VS{ⅩⅫ}\XREF{}{{\XO ⅩⅪ:ⅩⅫ }{\XO{21:22:
}}{\XT{Omoch 26:26}}}Ase engaki eyio Abimeleki na Pikoli, omochiki omonene bw’abarwani baye, bagateebia Aburaamu: “Nyasae nare amo naye ase ande onsi ogokora.

\VS{ⅩⅩⅢ}Ase ayio, bono karie eira na gotiana ase Nyasae ng’a togonkorera obong’ainereria inche, na abana baane, na abachokoro baane, korende koreng’ana buna inche nagokorerete aye, obwanchani obo naye onkorere nainche boigo, amo nense eye aye omenyete ime.”


\par }{\PP \VS{ⅩⅩⅣ}Aburaamu agateeba: “Ee, ninkoriere eira.”


\par }{\PP \VS{ⅩⅩⅤ}Aburaamu akamwemurunganeria Abimeleki ase engencho y’ensoko eria abasomba b’Abimeleki bamourete.

\VS{ⅩⅩⅥ}Abimeleki akamoteebia: “Inche timanyeti ning’o okorete ring’ana erio, gose tikwana gonteebia; nonya nokoigwa, tinana koyaigwa otatiga reero rioka.”

\VS{ⅩⅩⅦ}Erio Aburaamu akaimokia etugo yaye, ching’ondi ne chiombe, akaa Abimeleki, na barabwo babere bagakora okobwatana gati yabo.

\VS{ⅩⅩⅧ}Aburaamu agaatanana chimanwa chisigiti isano na ibere, agachibeeka ensemo.

\VS{ⅩⅩⅨ}Abimeleki akabooria Aburaamu: “Inee, chimanwa echi chisigiti isano na ibere gwatanana, engencho yaye inki?”


\par }{\PP \VS{ⅩⅩⅩ}Aburaamu akamoiraneria: “Chimanwa echi chisigiti isano na ibere nigo nagochieire korwa ase okoboko kwane, erinde chibe kirori ase ’nde, ng’a ensoko eye ninche nayeremete.”

\VS{ⅩⅩⅪ}Ase ayio bakaaroka ase agwo Beeri‐Seba\FTNT{*}{{\FR ⅩⅪ:ⅩⅩⅪ }{\FR{21:31
}}{\FK{Beeri‐Seba:
}}{\FT{engencho yaye: chinsoko isano na ibere, gose: ensoko y’emuma}}}, ekiagera barabwo babere mbariereranete emuma aroro.


\par }{\PP \VS{ⅩⅩⅫ}Ekero bakorire okobwatana aria Beeri‐Seba, Abimeleki na Pikoli, oria omochiki omonene bw’abarwani baye, bakaimoka korwa agwo, bakairana ase ense y’Abafilisti.

\VS{ⅩⅩⅩⅢ}Aburaamu agasimeka omote onga buna ekerachuoki aria Beeri‐Seba, na agwo akarangeria erieta ria Nyasae Omonene o kare na kare ase okomosasiima.

\VS{ⅩⅩⅩⅣ}Aburaamu akamenya buna omomenyi ase ense y’Abafilisti amatuko amange.




\par }\Chap{ⅩⅫ}{\SH Aburaamu okoborigwa arue Isaka abe ekeng’wanso
\par }
{\PP \VerseOne{Ⅰ}\XREF{}{{\XO ⅩⅫ:Ⅰ }{\XO{22:1:
}}{\XT{Abaibr 11:17-19}}}Ekaba magega y’amang’ana ayio, Nyasae akabeekera Aburaamu ogoteemwa. Akamorangeria: “Aburaamu!” Na Aburaamu akamoitabeera. “Nao inde aa.”


\par }{\PP \VS{Ⅱ}\XREF{}{{\XO ⅩⅫ:Ⅱ }{\XO{22:2:
}}{\XT{2 Amg 3:1}}}Nyasae akamoteebia: “Moire Isaka, omwana oyo oo omomoima, oyobwanchete, ogende nere goika ense ya Moria. Agwo omorue abe ekeng’wanso ki’ogosaambwa ase egetunwa ekemo ki’ebio ndakworokie.”


\par }{\PP \VS{Ⅲ}Aburaamu akaimoka mambia chuni, akabeeka ebinto ase etigere yaye, akairana abamura babere amo nere, na Isaka omwana oye. Agaatia chinko agochia gosambera ekeng’wanso, akaimoka, akagenda gochia aase aria ateebetigwe na Nyasae.

\VS{Ⅳ}Rituko ria gatato Aburaamu akaimokereria amaiso aye igoro, akarora aase aria korwa aare.

\VS{Ⅴ}Erio Aburaamu agateebia abamura baria abaarenge komo: “Ikaransa inwe aiga amo netigere eye! Inche amo nomwana oyo one nkogenda tore gochia aria, tosasime, erio toirane ase more naende.”


\par }{\PP \VS{Ⅵ}Aburaamu akaimokia chinko echi areenge gochia gosambera ekeng’wanso, agatweka Isaka omwana oye, na ere omonyene akaimokia omorero na omoyio. Bakagenda amo bonsi babere.

\VS{Ⅶ}Isaka agakwana na Aburaamu ise, agateeba: “Tata!”

\par }{\PP Ise agoitaba ogoteeba: “Nao inde aa, omwana one.”

\par }{\PP Isaka akamobooria: “Rora, omorero ne chinko ntobwate, korende ng’ai emaanwa y’eng’ondi ere togochia gokorera ekeng’wanso ki’ogosaambwa?”


\par }{\PP \VS{Ⅷ}Aburaamu akamoiraneria: “Omwana one, Nyasae nenyorere emaanwa y’eng’ondi ase ekeng’wanso eke.” Erio bakagenderera amo bonsi babere.


\par }{\PP \VS{Ⅸ}\XREF{}{{\XO ⅩⅫ:Ⅸ }{\XO{22:9:
}}{\XT{Yakb 2:21}}}Kobaikire aase aria ateebetigwe na Nyasae, Aburaamu akaagacha egesasiimero agwo, akaara chinko igoro yaye, agasiba Isaka omwana oye, akamwareria igoro ye chinko chiria.

\VS{Ⅹ}Erio Aburaamu akarambora okoboko kwaye, akabogoria omoyio anyenye omwana oye.

\VS{Ⅺ}Korende omomalaika Omonene akamorangeria korwa igoro, akabora: “Aburaamu, Aburaamu!”

\par }{\PP Ere agaitaba: “Nao inde aa.”


\par }{\PP \VS{Ⅻ}Omomalaika oria akamoteebia: “Torambora okoboko kwao igoro ase omwana oo, gose tomokorera ing’ana rinde rionsi riibe. Bono namanyire ng’a nomoirogete Nyasae, naende narorire ng’a tondineti omwana oo omomoima.”


\par }{\PP \VS{ⅩⅢ}Aburaamu akaimokerereria amaiso aye igoro, akaonchora ebigoti gochia aa anaaria, akarora eng’ondi emingichi ebwatire ching’unchara ase orosana nemerande. Aburaamu akagenda, akarusia eng’ondi eyio, akayerua, ekaba ekeng’wanso ki’ogosambwa ase ribaga ri’omwana oye.

\VS{ⅩⅣ}Aburaamu Akaaroka aase aria “Omonene nayaroke” (Yahwe‐Yire);\FTNT{*}{{\FR ⅩⅫ:ⅩⅣ }{\FR{22:14
}}{\FK{Yahwe‐Yire:
}}{\FT{engencho yaye: Omonene okororwa gose okoa (1 Amg 1:32-33) (1 Amg 1:28-31)}}} buna abanto bagokwana goika reero iga: “Ase egetunwa ki’ Omonene, nao ekonyorekana.”


\par }{\PP \VS{ⅩⅤ}Omomalaika Omonene akarangeria Aburaamu korwa igoro eria kabere, akamoteebia:

\VS{ⅩⅥ}\XREF{}{{\XO ⅩⅫ:ⅩⅥ }{\XO{22:16:
}}{\XT{Abaibr 6:13,14}}}“Omonene oteebire: Netianirie inche omonyene, ekiagera gwakorire ring’ana eri, gose tondineti omwana oo omomoima.

\VS{ⅩⅦ}\XREF{}{{\XO ⅩⅫ:ⅩⅦ }{\XO{22:17:
}}{\XT{Abaibr 11:12}}}Ase ogosesenia ningosesenie, na ase okomenta nimente ororeeria rwao, robe oronge buna ching’enang’eni chia igoro na buna omokenye ore engegu y’enyancha, na ororeeria rwao inarobue emechie y’ababisa babo,

\VS{ⅩⅧ}\XREF{}{{\XO ⅩⅫ:ⅩⅧ }{\XO{22:18:
}}{\XT{Ogok 3:25}}}na ase ororeeria rwao ebisaku bionsi bi’ense inabisesenigwe, ekiagera kwanyigwereire.”

\VS{ⅩⅨ}Erio Aburaamu akairana gochia ase abamura baria baarenge komo; bonsi bakaimoka, bakagenda amo gochia Beeri‐Seba; na Aburaamu akaba okomenya agwo Beeri‐Seba.


\par }{\SH Ororeeria rwa Nahori
\par }
{\PP \VS{ⅩⅩ}Magega y’amang’ana ayio kaerire Aburaamu agateebigwa ng’a, “Milka oiboreire momura omino Nahori abana.

\VS{ⅩⅪ}Abana abwo nabwo aba: Usi, omwana oye omotangi, na Busi omwabo, na Kemueli, ise Aramu,

\VS{ⅩⅫ}na Kesedi, na Haso, na Pilidasi, na Yidilafu, na Betueli.”

\VS{ⅩⅩⅢ}Betueli nere omoiborete omoiseke ore korokwa Rebeka. Abwo batano na batato nabwo Milka aiborerete Nahori, momura omwabo Aburaamu.

\VS{ⅩⅩⅣ}Naende omokungu oye o sere‐sere, ore korokwa Reuma, akamoiborera Teba, na Gahamu, na Tahasi, na Maaka.




\par }\Chap{ⅩⅩⅢ}{\SH Ogokwa gwa Sara, na Aburaamu okomotindeka
\par }
{\PP \VerseOne{Ⅰ}Sara nigo akoorete emiaka rigana erimo, na emerongo ebere, na etano na ebere (127); eye nero emiaka y’obogima bwa Sara.

\VS{Ⅱ}Sara agakwera ase Kiriati‐Ariba, agwo nao Heburoni, ase ense ya Kaanani. Aburaamu akagenda komoreera Sara na okweumia okonene, na akaroberia omoyega bw’ogotindekwa kwaye.


\par }{\PP \VS{Ⅲ}Aburaamu akaimoka korwa ase egetondo kiaye, agateebia Abahiti,

\VS{Ⅳ}\XREF{}{{\XO ⅩⅩⅢ:Ⅳ }{\XO{23:4:
}}{\XT{Abaibr 11:9,13; Ogok 7:16}}}“Inche nomomenyi inde, imenyete ase egati yaino; komoranche mong’e aase ntindeke omokungu one onkwereire, imorusie ase obosio bwane.”


\par }{\PP \VS{Ⅴ}Abahiti bakairaneria Aburaamu, bakamoteebia,

\VS{Ⅵ}“Omonene, totegerere! Aye nigo ore omonto omonene o Nyasae ase egati yaito. Tindeka omokungu oo ase embeera ende yonsi engiya orachoore. Onde tari ase egati yaito orakorine embeera yaye gose agotange totindeka omokungu oo.”


\par }{\PP \VS{Ⅶ}Aburaamu akaimoka, agatugama inse ase amasio ’Abahiti, abanto b’ense eria.

\VS{Ⅷ}Ere agakwana nabarabwo, akabora: “Komoranche mong’e ribaga ntindeke omokungu one, imorusie ase obosio bwane, monyigwe na monsabere ase Efuroni, omwana o Sohari,

\VS{Ⅸ}ang’e rikuruma riaye, erio rire agwo Makipela, ase ensinyo y’oboremo bwaye. Ase rigori riikeranu tiga ang’ere ase amasio aino, togoranereo, ribe aase aane ndabe ngotindeka abakuure.”


\par }{\PP \VS{Ⅹ}Bono Efuroni nigo areenge oikaransete agwo ase egati y’Abahiti. Ere Efuroni, Omohiti, akairaneria Aburaamu ekero Abahiti bonsi, abaare goetera egeita ki’omochie oye, bamotegererete,

\VS{Ⅺ}agateeba: “Yaya, omonene one, ntegerera. Oboremo boria nakoeire amo ne rikuruma riria rire imeo, ase amaiso ’abaanto baminto nakobieire; otindeke mokao aroro.”


\par }{\PP \VS{Ⅻ}Erio Aburaamu agatugama inse ase amasio ’abaanto b’ense eria.

\VS{ⅩⅢ}Agateebia Efuroni ekero abanto b’ense eria bamotegererete: “Koranche, ntegerera! Inche nindue rigori ri’oboremo; naye obogorie chifeta korwa ase ’nde, na inche nintindeke mokane aroro.”


\par }{\PP \VS{ⅩⅣ}Efuroni akairaneria Aburaamu,

\VS{ⅩⅤ}akamoteebia: “Omonene one, ntegerera! Oboremo obwo bw’erigori rie chisekeli chi’efeta amagana ane, ngento ki toengereranie inche naye? Tindeka mokao agwo.”

\VS{ⅩⅥ}Aburaamu bagaancherana na Efuroni; na Aburaamu akarengera Efuroni chifeta chiria ateebete Abahiti kobaigwete, chisekeli chi’echifeta amagana ane, koreng’ana nekerengo giancheranire nabaonchoreria.


\par }{\PP \VS{ⅩⅦ}Oboremo bw’Efuroni obwo bware agwo Makipela moocha ya Mamure, oboremo amo ne rikuruma riria riare imeo na emete yonsi yareengeo, ensemo eria yonsi Aburaamu akayeegwa.

\VS{ⅩⅧ}Igo ayeetwe ase amasio ’Abahiti, abwo bonsi baare gosoera egeita kiaye.


\par }{\PP \VS{ⅩⅨ}Magega y’ayio Aburaamu agatindeka Sara mokaye ase rikuruma ri’oboremo bware agwo Makipela, moocha ya Mamure, agwo nao Heburoni, ase ense ya Kaanani.

\VS{ⅩⅩ}Nabo oboremo boria, ne rikuruma riria riare imeo, Aburaamu akabinyora korwa ase Abahiti bibe aase kwaye agwo ase agotindeka abakuure.




\par }\Chap{ⅩⅩⅣ}{\SH Isaka okorenterwa Rebeka abe mokaye
\par }
{\PP \VerseOne{Ⅰ}Bono Aburaamu konya obeire omogotu, akoorire emiaka emenge; n’Omonene konya omosesenirie ase amang’ana onsi.

\VS{Ⅱ}Aburaamu akarangeria omosomba oye oyo konya omokoreire ase emiaka emenge mono, na omorenderete enibo yaye yonsi, akamoteebia: “Beka okoboko kwao inse y’ebinama biane,

\VS{Ⅲ}na inche ninkoboorie otiane ase Omonene Nyasae o igoro na ense, ng’a tokorigeria omwana one omokungu korwa ase abaiseke b’Abakaanani, aba imenyete ase egati yabo.

\VS{Ⅳ}Korende ogende ase ense yane na ase eamate yane, orentere omwana one Isaka omokungu korwa aroro abe mokaye.”


\par }{\PP \VS{Ⅴ}Omosomba oria akamoiraneria: “Aande, omokungu oria atancheraneti gocha amo nainche goika ase ense eye; Inee, nigo ndaire omwana oo goika ase ense eria kwarwete?”


\par }{\PP \VS{Ⅵ}Aburaamu akamoiraneria: “Bwerende, tobaisa koira omwana one aroro.

\VS{Ⅶ}Omonene, Nyasae o igoro na ense, oyondusetie o tata korwa ase ense eria naiboreretwe, ere nigo akwanete nainche na gotiana, ogoteeba: Ning’ee ororeeria rwao ense eye, ere natome omomalaika oye agotang’ane; aye norentere omwana one omokungu korwa aroro.

\VS{Ⅷ}Na omokungu oria atancheti moche komo, rirorio nosiborwe korwa ase eira eye okoria ase ’nde, korende tobaisa koira omwana one gochia aroro.”

\VS{Ⅸ}Erio omosomba oria ababeeka okoboko kwaye inse y’ekebono kia Aburaamu, omonene oye, akerama ase ring’ana erio.


\par }{\PP \VS{Ⅹ}Erio omosomba oria akarusia chingamia ikomi chi’omonene oye, akaimokia na ebiegwa ebinge ebiya; akaimoka, akagenda gochia Mesopotamia, agaika omochie oria Nahori amenyete.

\VS{Ⅺ}Agwo agatimokeria chingamia isiko y’omochie ang’e nensoko y’amaache engaki ya mogoroba, ekero abakungu bagocha kobuucha amaache.

\VS{Ⅻ}Ere agasaba, agateeba: “Aye Omonene, Nyasae bw’omonene one Aburaamu, nagosabire, onsesenie ase amang’ana aane a reero, okorere omonene one Aburaamu obwanchani.

\VS{ⅩⅢ}Rora, ninteneine aiga ase ensoko y’amaache, na abaiseke b’omochie oyo ngocha bare kobuucha amaache.

\VS{ⅩⅣ}Tiga ebe iga; Kondaborie oyomo obo: Koranche obeke enyongo yao inse, inche inywe amaache, na ere karang’iranerie: Ee, kanywe aye, na nimbuuchere chingamia chiao nachirochio; otige oyio abe nere gwachoreire omosomba oo Isaka, na inche erio nimanye ng’a aye Omonene one gwankoreire amaya ase obwanchani.”


\par }{\PP \VS{ⅩⅤ}Ritang’ani atarakoora ogosaba kwaye, akarora Rebeka ogocha obogoretie enyongo yaye mareko. Ere nomoiseke o Betueli, na Betueli nomwana o Milka, moka Nahori, momura omwabo Aburaamu.

\VS{ⅩⅥ}Na omoiseke oria nigo areenge omonyakieni, naende nomwekuungi, otaraba na mosacha onde. Agatirimboka gochia ase ensoko, agaichoria enyongo yaye amaache, agatiira.

\VS{ⅩⅦ}Erio omosomba oria akaminyoka bwango gochia komoorotota, akamosaba: “Koranche, ong’e amaache inywe.”


\par }{\PP \VS{ⅩⅧ}Ere akamoiraneria akamoteebia: “Kanywe, omonene one!” Agatoora enyongo yaye bwango, akayebeeka koboko kwaye, akamoa, na ere akanywa.

\VS{ⅩⅨ}Gakoorire komoa amaache, akabora: “Ne chingamia chiao boigo ninchibuuchere, na chirochio chinywe.”

\VS{ⅩⅩ}Akaayerera, akaumora amaache aria areenge ase enyongo ase orotuba ime, akaminyoka bwango ase ensoko naende, agachibuuchera chingamia chiaye chionsi.

\VS{ⅩⅪ}Erio omonto oria akamobeta amaiso, akaba okirete kiri, erinde amanye gose Omonene osesesenirie orogendo rwaye, gose taibo.


\par }{\PP \VS{ⅩⅫ}Ekero chingamia chiakoorire konywa amaache, omonto oria akamoruseria ekegera gi’etaabu, kiare noborito bwe chigiramu isano na isato, na ebitange bibere bie chitaabu ase amaboko aye, ebiare noborito bwe chigiramu rigana erimo, na emerongo etano.

\VS{ⅩⅩⅢ}Akamobooria: “Nomoiseke o ng’o ore? Naende onteebie gose ribaga ndire mwa iso toranyare koraara botuko.”


\par }{\PP \VS{ⅩⅩⅣ}Ere akamoiraneria: “Inche nomoiseke o Betueli, oyo Milka aiborerete Nahori.”

\VS{ⅩⅩⅤ}Naende akamoteebia: “Seito obonyansi mboreo, na aase tokorisia aisaine, na enyomba y’abageni bakorara nereo.”


\par }{\PP \VS{ⅩⅩⅥ}Erio omonto oria agatugama inse, agasasiima Omonene,

\VS{ⅩⅩⅦ}agateeba: “Omonene, Nyasae bw’omonene one Aburaamu, atogigwe! Ere tatigeti koorokia omonene one obuya na obwegenwa. Omonene ondaaire enchera, naikire enka y’abamwabo omonene one.”


\par }{\PP \VS{ⅩⅩⅧ}Erio omoiseke oria akaminyoka, agaika inka sobo, agateebia abanto ba nyomba mwa ng’ina amang’ana ayio.

\VS{ⅩⅩⅨ-ⅩⅩⅩ}Rebeka nabwate momura omwabo ore korokwa Labani. Ekero Labani arooche ekegera na ebitange ase amaboko ’omoiseke omwabo, na kaigure amang’ana omonto oria ateebetie Rebeka, agasoka, akaminyoka gochia ase ensoko ase omonto oria areenge, akamorora oteneine ase chingamia chiaye,

\VS{ⅩⅩⅪ}akamoteebia: “Inchuo, aye osesenirie n’Omonene! Naki oteneine isiko aa? Inche nakoroiseirie enyomba ase ogochia koraara, na aase e chingamia chiao.”


\par }{\PP \VS{ⅩⅩⅫ}Erio omonto oria agasoa nyomba, na Labani agasibora chingamia chigurube chiabo, agachia obonyansi, na chirochio chikaria. Naende akarentera omonto oria amaache, akarentera na abwo baarenge komo, bagesibia amagoro.

\VS{ⅩⅩⅩⅢ}Erio akaariganigwa ase endagera, korende agateeba: “Tinkoria endagera, goika ndateeba amang’ana ane.”

\par }{\PP Erio Labani akairaneria: “Gaki, yakwane!”


\par }{\PP \VS{ⅩⅩⅩⅣ}Erio agateeba: “Inche nomosomba o Aburaamu.

\VS{ⅩⅩⅩⅤ}Omonene osesenirie omonene one mono, na ere obeire omotenenku. Omoeire amaicho e ching’ondi, na aye chiombe, chifeta ne chitaabu, na abasomba, abamura na abaiseke, chingamia ne chitigere.”

\VS{ⅩⅩⅩⅥ}Na Sara, moka omonene one, akamoiborera omwana omomura ekero amenyire omogotu; na omonene one oeire omwana oyio bionsi ebi abwate.

\VS{ⅩⅩⅩⅦ}Omonene one akamboria ntiane, aganteabia: “Torigeria omwana one omokungu korwa ase abaiseke b’Abakaanani, aba imenyete ase ense yabo;

\VS{ⅩⅩⅩⅧ}Korende ogende ase omochie o tata, ase eamate yane, orentere omwana one omokungu korwa aroro.

\VS{ⅩⅩⅩⅨ}Na inche ngateebia omonene one: Aande omokungu oria atancheraneti gocha amo nainche.

\VS{ⅩⅬ}Korende aganteebia: Omonene oyo ngendererete ase obosio bwaye, natome omomalaika oye amo naye, asesenie orogendo rwao. Naye orentere omwana one omokungu korwa ase eamate yane, korwa ase omochie o tata;

\VS{ⅩⅬⅠ}erio nosiborwe korwa ase eira eyio nakoboririe otiane. Ekero oraike ase eamate yane, onye tibagokoa omoiseke oyio, aye rirorio nobe gwasiboirwe korwa ase ogotiana kwao.”


\par }{\PP \VS{ⅩⅬⅡ}“Inche igo nacha reero ase ensoko, nasaba iga: Aye Omonene, Nyasae bw’omonene one Aburaamu, koranche onsesenie bono ase orogendo rwane nkogenda.

\VS{ⅩⅬⅢ}Rora ninteneine aiga ase ensoko y’amaache. Tiga ebe iga: Omoiseke onde omo orache kobuucha amaache, na inche imosabe oyio: Koranche ong’e amaache make korwa ase enyongo yao inywe.

\VS{ⅩⅬⅣ}Onye ere okong’iraneria: Ee, kanywe, na nimbuuchere chingamia chiao nachirochio; otige oyio abe nere omokungu Omonene achoreire omwana bw’omonene one.”


\par }{\PP \VS{ⅩⅬⅤ}“Ritang’ani ntarakoora ogosaba ase omoyo one, narora Rebeka ogocha obegete enyongo yaye mareko, ogotirimboka gochia ase ensoko kobuucha amaache.” Na inche namosaba: “Koranche, ong’e amaache inywe.”

\VS{ⅩⅬⅥ}Ere orusia enyongo yaye bwango korwa ase amareko aye, oyebeeka inse, onteebia: Kanywe, ne chingamia chiao ninchibuchere boigo. Erio ong’a, nanywa, oa ne chingamia, nachirochio chianywa.

\VS{ⅩⅬⅦ}Erio namobooria: “Nomoiseke o ng’o ore?” Ere ong’iraneria: “Inche nomoiseke o Betueli oyo Milka aiborerete Nahori.” Agwo namobekera ekegera chimioro chiaye, na ebitange ase amaboko aye.

\VS{ⅩⅬⅧ}Erio natugama inse nasasiima Omonene. Naende namotogia Omonene, Nyasae bw’omonene one Aburaamu, oyontang’anete ase enchera endonge, erinde imorentere omwana bw’omonene one omokungu korwa ase eamate yaye.

\VS{ⅩⅬⅨ}Bono rende, onye morigetie gokorera Omonene one amaya, na ayare boronge, monteebie; onye taibo, monteebie, ngende ensemo ende eng’ao korigia.


\par }{\PP \VS{Ⅼ}Erio Labani na Betueli bakamoiraneria, bakamoteebia: “Amang’ana aya nigo arure ase Omonene; intwe titokonyara gokwana ande, amabe gose amaya.

\VS{ⅬⅠ}Rora, Rebeka oyio ore ase obosio bwao, moire, mogende komo, achie koba omokungu bw’omwana bw’omonene oo, buna Omonene konya ateebire.”


\par }{\PP \VS{ⅬⅡ}Ekero omosomba o Aburaamu aigwete amang’ana abo, agatugama inse ase obosio bw’Omonene.

\VS{ⅬⅢ}Erio omosomba oria akarusia ebinto bi’ogwechabera bie chitaabu, na ebie chifeta, amo ne chianga, akaa Rebeka. Naende akaa momura omwabo amo na ng’ina ebiegwa bi’erigori rinene.


\par }{\PP \VS{ⅬⅣ}Ere na abanto baria baarenge komo bakaria na bakanywa, erio bakaraara aroro. Mambia kobwachia gokia akabateebia: “Ing’a ribaga ng’irane ase omonene one.”


\par }{\PP \VS{ⅬⅤ}Momura omwabo Rebeka na ng’ina bakamoteebia: “Tiga omoiseke oyo arabeere aiga koreng’ana amatuko ikomi; magega y’ayio mogende komo.”


\par }{\PP \VS{ⅬⅥ}Ere akabateebia: “Timobaisa goteebania, ekiagera Omonene onsesenirie ase orogendo rwane; ing’a ribaga ngende ase omonene one.”


\par }{\PP \VS{ⅬⅦ}Bakamoteebia: “Tiga torangerie omoiseke, tomoboorie, toigwe buna agoteeba.”

\VS{ⅬⅧ}Bakarangeria Rebeka, bakamobooria: “Inee! Inabwanche ogende nomonto oyo?”

\par }{\PP Akairaneria: “Ee, nanchire, ngende nere.”


\par }{\PP \VS{ⅬⅨ}Erio bakaa Rebeka ribaga amo nomoreri oye bagende nomosomba o Aburaamu na abanto baye.

\VS{ⅬⅩ}Bagasesenia Rebeka, bakamoteebia,

\par }{\Q “Oyominto, obe ng’ina abanto chilifu ne chilifu;

\par }{\Q ororeeria rwao inarobue emechie y’ababisa bao, royegambere!”


\par }{\MM \VS{ⅬⅪ}Erio Rebeka akaimoka amo nabaiseke baye abasomba, bakariina chingamia, bagatunyana omonto oria. Naboigo omosomba oria akaira Rebeka, akagenda nere sobo.


\par }{\PP \VS{ⅬⅫ}Bono Isaka konya orure ase ensoko ya Beeri‐Lahai‐Roi, ekiagera nigo amenyete ase ense ya Negebu.

\VS{ⅬⅩⅢ}Isaka nigo achiete mogondo ekero kia mogoroba, akaba ore nebirengererio. Agwo akaimokereria amaiso aye igoro, akarora chingamia chigocha.

\VS{ⅬⅩⅣ}Rebeka nere akaimokereria amaiso aye igoro, akarora Isaka; erio agaika bwango korwa ase engamia igoro,

\VS{ⅬⅩⅤ}akabooria omosomba oria: “Monto ki oria ogotaara ase omogondo, ogocha koumerana naintwe?”

\par }{\PP Omosomba oria akamoiraneria: “Oria nere omonene one.” Erio omoiseke oria akabwata egietubo kiaye, agetuba.


\par }{\PP \VS{ⅬⅩⅥ}Na omosomba oria agateebia Isaka amang’ana onsi, buna akorete.

\VS{ⅬⅩⅦ}Isaka agasoyia Rebeka ase eema ya ng’ina ime, akaba omonywomire, naende akaba omwanchete. Ase ogi, Isaka akaremigwa korwa ase omoichano bw’ogokwa kwa ng’ina.




\par }\Chap{ⅩⅩⅤ}{\SH Ororeeria ronde rwa Aburaamu
\par }
{\PP \VerseOne{Ⅰ}Aburaamu akanyuoma omokungu onde, ore korokwa Ketura.

\VS{Ⅱ}Nere akamoiborera Simurani, na Yokisani, na Medani, na Midiani, na Isibaki, na Sua.

\VS{Ⅲ}Yokisani akaibora Seba na Dedani. Na basinto ba Dedani nabwo aba: Ashurimu, na Letusi, na Leumi.

\VS{Ⅳ}Basinto ba Midiani nabwo aba: Efa, na Eferi, na Hanoki, na Abida, na Elidaa. Abwo bonsi nabwo baarenge abana ba Ketura.


\par }{\PP \VS{Ⅴ}Aburaamu akaa Isaka ebinto bionsi ebi abwate.

\VS{Ⅵ}Korende abana b’abakuungu baria ba sere‐sere Aburaamu akabaa ebiegwa. Ekero are moyo, konya atarakwa, akabateebia barue ase omwana oye Isaka, bagende gochia moocha, ase ense ya Moocha.


\par }{\SH Ogokwa kwa Aburaamu
\par }
{\PP \VS{Ⅶ}Aburaamu nigo amenyete emiaka rigana erimo, na emerongo etano na ebere, na etano (175), ase obogima bwaye.

\VS{Ⅷ}Nigo asogetie omoyo ase obogotu n’obuya, ore omogaka, oisanekire nemiaka emenge; agasangerekana amo nabaanto baye.

\VS{Ⅸ}Isaka na Isumaeli bakamotindeka ase rikuruma agwo Makipela ase oboremo bwa Efuroni, omwana o Sohari, Omohiti, moocha ya Mamure,

\VS{Ⅹ}\XREF{}{{\XO ⅩⅩⅤ:Ⅹ }{\XO{25:10:
}}{\XT{Omoch 23:3-16}}}ase oboremo boria Aburaamu agorete korwa ase Abahiti. Agwo nao Aburaamu atindegetwe ase Sara mokaye nere atindegetwe.

\VS{Ⅺ}Magega y’ogokwa kwa Aburaamu, Nyasae agasesenia Isaka, omwana oye. Na Isaka akamenya ang’e nensoko yaare korokwa Beeri‐Lahai‐Roi.


\par }{\SH Ororeeria rwa Isumaeli
\par }
{\PP \VS{Ⅻ}Oro narwo ororeeria rwa Isumaeli, omwana o Aburaamu, oyo Hagari, omosomba o Sara, amoiborerete.

\VS{ⅩⅢ}Aya naro amarieta ’abana ba Isumaeli, ase omooroberio bw’okoiborwa kwabo: Nebayoti, nere omwana oye omotangi, na Kedari, na Adibeeli, na Mibusamu,

\VS{ⅩⅣ}na Misima, na Duma, na Masa,

\VS{ⅩⅤ}na Hadadi, na Tema, na Yeturi, na Nafisi, na Kedema.

\VS{ⅩⅥ}Aba nabwo abana ba Isumaeli, na aya naro amarieta abo ase emechie yabo na ebitwori biabo, na barabwo nigo baarenge abagaambi ikomi na babere, ase ebisaku biabo.

\VS{ⅩⅦ}Isumaeli nigo aigetie emiaka rigana erimo, na emerongo etato, na etano na ebere (137), erio erio agakwa; agasangererekana amo nabaanto baye.

\VS{ⅩⅧ}Abana ba Isumaeli nigo baamenyete bagachaakera Havila, bagaika Suri moocha ya Misiri, ase enchera ekogenda Asuri; bakamenya babebekaine n’abamwabo bonsi.


\par }{\SH Okoiborwa gwa Esau na Yakobo
\par }
{\PP \VS{ⅩⅨ}Oro narwo ororeeria rwa Isaka, mosinto o Aburaamu. Aburaamu nere oiborete Isaka.

\VS{ⅩⅩ}Isaka nigo areenge nemiaka emerongo ene ekero anyuomete Rebeka, omoiseke o Betueli, Omoaramu o Padan‐Aramu, omoiseke omwabo Labani, Omoaramu.

\VS{ⅩⅪ}Isaka agasabera mokaye ase Omonene, ekiagera nigo areenge omogomba. Omonene akaigwa ogosaba kwaye, na Rebeka mokaye akaba morito.

\VS{ⅩⅫ}Abana bakaba bakomigana enda yaye ime. Ere akabora: “Onye nabo iga, okoba moyo kwane ninki korangwenere?” Akagenda koboori’Omonene.


\par }{\PP \VS{ⅩⅩⅢ}\XREF{}{{\XO ⅩⅩⅤ:ⅩⅩⅢ }{\XO{25:23:
}}{\XT{Abar 9:12}}}Omonene akamoiraneria,

\par }{\Q “Ebisaku bibere mbire enda yao ime,

\par }{\Q abanto babere orache koibora,

\par }{\Q na barabwo mbaatananekane korwa okoiborwa kwabo;

\par }{\Q oyomo nabe ne chinguru kobua oria onde,

\par }{\Q oria omonene omosomba bw’oria omoke.”


\par }{\PP \VS{ⅩⅩⅣ}Ekero amatuko aye ay’okoibora achia goikerana, bakanyora ne chibarongo chiare enda yaye ime.

\VS{ⅩⅩⅤ}Oyo bw’eritang’ani agasooka, ere nigo areenge omobariri, omobere bwonsi nigo orenge namarionya; bakamoroka Esau.\FTNT{*}{{\FR ⅩⅩⅤ:ⅩⅩⅤ }{\FR{25:25
}}{\FK{Esau:
}}{\FT{engencho yaye: ore namarionya. Erieta riaye rinde Edomu. Engencho yaye: omobariri (ekebungu 30)}}}

\VS{ⅩⅩⅥ}Magega yaye oyomwabo agasooka, okoboko kwaye kobwatete egetingiro gia Esau na ere bakamoroka Yakobo.\FTNT{†}{{\FR ⅩⅩⅤ:ⅩⅩⅥ }{\FR{25:26
}}{\FK{Yakobo:
}}{\FT{engencho yaye: okobwata egetingiro, gose: omong’ainereria}}} Isaka nigo areenge nemiaka emerongo etano nomo (60), ekero mokaye abaiborete.


\par }{\SH Esau okoonia omwando oye bw’okoiborwa kw’obotangi
\par }
{\PP \VS{ⅩⅩⅦ}Ekero abana abwo bakinire, Esau akaba omotwari bwe ching’iti, korende Yakobo nigo areenge omonto omotoereru, ore kobeera ase chiema.

\VS{ⅩⅩⅧ}Isaka nigo amwanchete Esau, ekiagera areenge komorentera chinyama chi’obotwari bwaye; korende Rebeka nigo amwanchete Yakobo.


\par }{\PP \VS{ⅩⅩⅨ}Rituko erimo Yakobo naiyegete omosori gete. Esau agacha korwa orosana, konya orosire mono, ogoyire ase engencho y’enchara.

\VS{ⅩⅩⅩ}Na Esau agasaba Yakobo: “Koranche, ong’e omosori oyio omobariri inywe, ekiagera n akuure enchara.” Ase ayio bakamoroka Edomu (engencho yaye, omobariri).


\par }{\PP \VS{ⅩⅩⅪ}Yakobo akamoiraneria: “Ritang’ani ng’oonerie omwando oo bw’okoiborwa kw’obotangi.”


\par }{\PP \VS{ⅩⅩⅫ}Esau agateeba: “Rora, inche nigo inde ang’e gokwa, omwando oyo bw’okoiborwa kw’obotangi inki orankonye?”


\par }{\PP \VS{ⅩⅩⅩⅢ}\XREF{}{{\XO ⅩⅩⅤ:ⅩⅩⅩⅢ }{\XO{25:33:
}}{\XT{Abaibr 12:16}}}Yakobo akamoteebia: “Karatiana ritang’ani ase ’nde.”

\par }{\PP Esau agatiana, erio akaooneria Yakobo omwando oye bw’okoiborwa kw’obotangi.

\VS{ⅩⅩⅩⅣ}Erio Yakobo akaa Esau omogati na omosori bwe ching’ende, na ere akaria na konywa; erio akaimoka akagenda. Naboigo Esau achayete omwando oye bw’okoiborwa kw’obotangi.




\par }\Chap{ⅩⅩⅥ}{\SH Isaka okomenya Gerari na Beeri‐Seba
\par }
{\PP \VerseOne{Ⅰ}Bono enchara yachete ase ense eria, nenchara y’ogokumia, tari eria yachete ritang’ani ase engaki ya Aburaamu. Erio Isaka agachiera Abimeleki, omorwoti bw’Abafilisti, aria Gerari.

\VS{Ⅱ}Na Omonene akaorokera Isaka, akamoteebia: “Totirimboka gochia Misiri, korende omenye ase ense eye ndakworokererie.

\VS{Ⅲ}\XREF{}{{\XO ⅩⅩⅥ:Ⅲ }{\XO{26:3:
}}{\XT{Omoch 22:16-18}}}Obe buna omomenyi ase ense eye, na inche nimbe amo naye, ningosesenie; naki ninkoe aye na ororeeria rwao chinse echi chionsi, na ning’ikeranie eira yane eyio natianete ase Aburaamu iso.

\VS{Ⅳ}Nimente ororeeria rwao robe oronge buna ching’enang’eni chia igoro; ne chinse echi chionsi ninchiee ororeeria rwao; na ase ororeeria rwao ebisaku bionsi bi’ense inabisesenigwe,

\VS{Ⅴ}ekiagera Aburaamu naigwerete amang’ana aane, akabwata aya namochiigete, na amachiiko aane, na aya narigete, amo nogoteebereria kwane.”


\par }{\PP \VS{Ⅵ}Ase igo, Isaka akamenya Gerari.

\VS{Ⅶ}\XREF{}{{\XO ⅩⅩⅥ:Ⅶ }{\XO{26:7:
}}{\XT{Omoch 12:13; 20:2}}}Ekero abanto b’aase aria baamoboretie amang’ana igoro ya mokaye, akabateebia: “Oyo ’mosubati ominto.” Naki nigo oboete goteeba ng’a ere ’mokaye, akarengereria ng’a abanto b’aase aria mbaabaise komoita ase engencho ya Rebeka, ekiagera ere areenge omonyakieni.

\VS{Ⅷ}Ekero konya bamenyire aria engaki entambe, Abimeleki, omorwoti bw’Abafilisti, akarigereria korwa ase ekebao, akarora Isaka bakogosoria na Rebeka mokaye.

\VS{Ⅸ}Erio Abimeleki akarangeria Isaka, akamobooria: “Amaene, oyo ’mokao? Naki gwakora ogateeba ng’a oyo mosubati omino?”

\par }{\PP Isaka akamoiraneria: “Nigo nareengereretie ng’a, aande nimbaise goitwa ase engencho yaye.”


\par }{\PP \VS{Ⅹ}Abimeleki akamobooria: “Inki eke gwatokoreire iga? Aande monto onde oito areenge gochia araare na mokao, na aye anga nigo gwatobeka ase okomocha.”

\VS{Ⅺ}Ase ayio Abimeleki agatianera abanto bonsi, akabateebia: “Monto onde bwensi aise gokuna omonto oyo ore aa, gose mokaye, goika aitwe.”


\par }{\PP \VS{Ⅻ}Isaka agasimeka endagera ase ense eria, akagesa ase omwaka oyio ara rigana, n’Omonene akamosesenia.

\VS{ⅩⅢ}Omonto oyio akaba ne chinguru, akagenderera komenteka gokina, goika akaba nokobua okonene.

\VS{ⅩⅣ}Nigo abeete nenibo y’amaicho e ching’ondi ne chiombe, na abasomba abange. Ase igo, Abafirisiti bakamororera ribero.

\VS{ⅩⅤ}(Ne chinsoko chiria chionsi abasomba ba Aburaamu ise Isaka baremete, Abafirisiti konya bachitichire namaroba.)


\par }{\PP \VS{ⅩⅥ}Erio Abimeleki agateebia Isaka: “Karue ase tore, ekiagera aye kwamenyire ne chinguru chinyinge gotobua.”


\par }{\PP \VS{ⅩⅦ}Ase igo, Isaka akang’anya korwa aroro, agatoora ase ense eraire ya Gerari, akamenya aroro.

\VS{ⅩⅧ}Isaka akarubora chinsoko chiria naende, echio chiaremetwe ase engaki ya Aburaamu ise, ekiagera Abafirisiti konya bachitichire magega Aburaamu g akuure. Isaka agachiroka buna ise achirogete ritang’ani.


\par }{\PP \VS{ⅩⅨ}Abasomba ba Isaka bakarema agwo ase ense eraire, bakanyora entuboka y’amaache.

\VS{ⅩⅩ}Abarisia b’ensemo ya Gerari bakaba bakwomana nabarisia ba Isaka, bagoteeba: “Amache aya nayaito.” Ase igo, Isaka Akayeroka entuboka eria Eseki, ekiagera bamwomaneretie aroro.


\par }{\PP \VS{ⅩⅪ}Naende bakarema, bakanyora entuboka ende, nero bakayiomanera. Ase igo, akayeroka Sitina\FTNT{*}{{\FR ⅩⅩⅥ:ⅩⅪ }{\FR{26:21
}}{\FK{Sitina:
}}{\FT{engencho yaye: eriomana}}}.

\VS{ⅩⅫ}Akaimoka korwa agwo, akagenda akarema akanyora entuboka ende; eyio ero tibayiomanera. Ase ayio akayeroka Rehoboti\FTNT{†}{{\FR ⅩⅩⅥ:ⅩⅫ }{\FR{26:22
}}{\FK{Rehoboti:
}}{\FT{engencho yaye: aase aagare}}}, akabora: “Naki Omonene otoeire ense engare, na toragenderere komenteka ase ense eye.”


\par }{\PP \VS{ⅩⅩⅢ}Isaka akarua aroro, agatiira gochia Beeri‐Seba.

\VS{ⅩⅩⅣ}Ase obotuko obwo obw’Omonene akamoorokera, akamoteebia: “Inche ninche Nyasae o Aburaamu iso, tibwoboa, ekiagera nigo inde amo naye, ningosesenie aye amo na ororeeria rwao, ase engencho y’omosomba one Aburaamu.”

\VS{ⅩⅩⅤ}Na Isaka akaagacha egesasiimero aroro, akarangeria erieta ri’Omonene, agatenenia chiema chiaye aroro. Na agwo abasomba baye bakarema, bakanyora entuboka.


\par }{\SH Isaka na Abimeleki bagokora okobwatana
\par }
{\PP \VS{ⅩⅩⅥ}\XREF{}{{\XO ⅩⅩⅥ:ⅩⅩⅥ }{\XO{26:26:
}}{\XT{Omoch 21:22}}}Erio Abimeleki akarwa Gerari, amo n’Ahusati, omosemia oye ase obogaambi, na Pikoli, oria omochiki omonene bw’abarwani baye, bagachiera Isaka.

\VS{ⅩⅩⅦ}Na Isaka akababooria: “Inki mwacha korigia aa bwone, na ekero nare nainwe nigo mongechete, naende mwanseretie korwa seino?”


\par }{\PP \VS{ⅩⅩⅧ}Bakamoiraneria: “Amaene, twarorire maiso marore ng’a Omonene nigo are amo naye. Na nigo torengereretie ng’a totiananie na tokore okobwatana naye ng’a,

\VS{ⅩⅩⅨ}bono togotokorera bobe bonde, buna intwe totagokunete, gose totagokorerete bobe, otatiga amaya oka; tokagotiga okagenda bwoo nomorembe. Naye bono nomosesenigwa Omonene.”

\VS{ⅩⅩⅩ}Erio Isaka akabakorera omoyega, bakaria na bakanywa.

\VS{ⅩⅩⅪ}Bakaimoka mambia chuni, bagatianania barabwo ase barabwo; na Isaka akabakooba, na barabwo bakarua asare, bakagenda nomorembe.


\par }{\PP \VS{ⅩⅩⅫ}Ase rituko riria riria abasomba ba Isaka bagaacha, bakamorentera amang’ana igoro y’entuboka eria banyorete, bakamoteebia: “Twanyorire amaache.”

\VS{ⅩⅩⅩⅢ}Ere akayeroka Seba; na ase engencho eyio omochie oyio nigo okorokwa Beeri‐Seba goika reero iga.


\par }{\SH Esau okonyuoma abakungu babere
\par }
{\PP \VS{ⅩⅩⅩⅣ}Ekero Esau gaika nemiaka emerongo ene akanyuoma Yuditi, omoiseke o Beeri, Omohiti, na Basemati, omoiseke o Eloni, nere n’Omohiti.

\VS{ⅩⅩⅩⅤ}Barabwo babere bagakora obogima bwa Isaka na Rebeka koba nobororo obonge.




\par }\Chap{ⅩⅩⅦ}{\SH Yakobo ogosesenigwa ise ase okong’ainereria
\par }
{\PP \VerseOne{Ⅰ}Ekero Isaka konya abeire omogotu, nonya na amaiso aye konya amerire orotutu, atari korora buya, akarangeria Esau, omwana oye omotangi, akamoteebia: “Omwana one!”

\par }{\PP Ere agaitaba: “Nao inde aa Tata.”


\par }{\PP \VS{Ⅱ}Akamoteebia: “Rora bono inche nagotire, gose timanyeti engaki y’ogokwa kwane.

\VS{Ⅲ}Bono bogoria obota n’echinsara chiao, ogende borabu otware ching’iti, ondetere chinyama.

\VS{Ⅳ}Erio ondoiserie endagera engiya, eria nyanchete, oyendetere indie, erinde ngosesenie konde moyo, ntarakwa.”


\par }{\PP \VS{Ⅴ}Ko bono, ekero Isaka are gokwana nomwana oye Esau, Rebeka nigo ategererete bobisi. Ase igo, ekero Esau agendete borabu gotwara ching’iti amorentere ise,

\VS{Ⅵ}Rebeka agateebia Yakobo, omwana oye: “Naigure iso ogoteebia momura omino Esau:

\VS{Ⅶ}Ndetere chinyama chia borabu, ondoiserie endagera engiya indie, erio inyare kogosesenia ase obosio bw’Omonene, konde moyo, ntarakwa.

\VS{Ⅷ}Ase igo, omwana one, ntegerera bono aya nkogoteebia.

\VS{Ⅸ}Genda getii ase riicho, ondetere chimanwa chie chimbori ibere chingiya, na inche nimoroiserie iso endagera engiya, eria anchete.

\VS{Ⅹ}Erio omoirere iso arie, erinde anyare kogosesenia ritang’ani atarakwa.”


\par }{\PP \VS{Ⅺ}Korende Yakobo agateebia Rebeka ng’ina; “Norooche Esau ominto nomonto omerete amarionya ase omobere oye, korende inche omobere one nigo ore omoterere.

\VS{Ⅻ}Aande, Tata nigo arantaba‐tabe, na inche imbe ase amaiso aye buna omong’ainereria, inyerentere okoragererigwa ribaga ri’ogosesenigwa.”


\par }{\PP \VS{ⅩⅢ}Ng’ina akamoteebia: “Okoragererigwa kwao tiga kobe igoro yane; igwa aya nkogoteebia rimo rioka, genda ondetere chimanwa echio chie chimbori.”

\VS{ⅩⅣ}Erio agwo akagenda, akarentera ng’ina chimanwa echio, na ere akaroisia endagera engiya, eria ise anchete.

\VS{ⅩⅤ}Erio Rebeka akabogoria eanga eria engiya mono ya Esau, omwana oye omotangi; eye nigo yagachire nyomba mwaye, akayebekera Yakobo, omwana oye omoke.

\VS{ⅩⅥ}Na amasankwa aria e chimanwa chie chimbori akamoboyia ase amaboko aye ne rigoti.

\VS{ⅩⅦ}Erio ababeeka ase amaboko ’omwana oye Yakobo endagera eria engiya aroisetie, amo nomogati.


\par }{\PP \VS{ⅩⅧ}Yakobo akagenda agasoa nyomba mwaise, akamoteebia: “Tata!”

\par }{\PP Nere agaitaba: “Nao inde aa. Naye ng’o, mwana one?”


\par }{\PP \VS{ⅩⅨ}Yakobo akairaneria ise iga: “Ninche Esau, omwana oo omotangi. Nakorire buna gwantebeetie; booka, oikaranse egere orie enyama y’obotwari bwane, erio onsesenie.”


\par }{\PP \VS{ⅩⅩ}Isaka akamobooria: “Omwana one, naki gwakora kwanyora ching’iti bwango iga?”

\par }{\PP Yakobo akamoiraneria: “mboora Omonene, Nyasae oo, ochindetera.”


\par }{\PP \VS{ⅩⅪ}Erio Isaka agateebia Yakobo: “Inchuo aiga ang’e ase ’nde, ngotabatabe, erinde imanye gose naye omwana one Esau, gose tari ere.”

\VS{ⅩⅫ}Yakobo akagenda agaika ise ang’e, na ere akamotaba‐taba, akabora: “Eriogi rirorio neria Yakobo, korende amaboko naya Esau.”

\VS{ⅩⅩⅢ}Na ise tamomanya, ekiagera amaboko aye nigo areenge namarionya buna aya Esau omwabo. Ase igo, akamosesenia.

\VS{ⅩⅩⅣ}Akamobooria: “Amaene, naye omwana one Esau?”

\par }{\PP Yakobo akamoiraneria: “Ee, Tata ninche.”


\par }{\PP \VS{ⅩⅩⅤ}Naende Isaka akamoteebia: “Ng’ererie endagera eyio gocha ang’e aiga, omwana one, indie enyama y’obotwari bwao, erio ngosesenie.” Ase igo, akamoyeirera endagera eria na ere akaria, akamoa na edivai, akanywa.

\VS{ⅩⅩⅥ}Isaka ise akamoteebia: “Omwana one, inchwo aiga ang’e ase ’nde, erio onyunyunte.”

\VS{ⅩⅩⅦ}\XREF{}{{\XO ⅩⅩⅦ:ⅩⅩⅦ }{\XO{27:27:
}}{\XT{Abaibr 11:20}}}Erio akamoika ang’e, akamonyunyunta. Isaka agatiokerera rimisu rie chianga chiaye, akamosesenia, akabora:

\par }{\Q “Naama! Rimisu ri’omwana one Esau

\par }{\Q nigo rigotioka buna rimisu ri’omogondo omuya, osesenirie n’Omonene!


\par }{\Q \VS{ⅩⅩⅧ}Tiga Nyasae agoitororere riime rikorwa igoro na obonoru bwe riroba,

\par }{\Q ne rigesa riao ribe rinyinge, na edivai boigo.


\par }{\Q \VS{ⅩⅩⅨ}\XREF{}{{\XO ⅩⅩⅦ:ⅩⅩⅨ }{\XO{27:29:
}}{\XT{Omoch 12:3}}}Abanto bagokorere emeremo, na ebisaku bikoe obonene.

\par }{\Q Obe omonene ase abamino bonsi, abana ba nyoko bagosike;

\par }{\Q oyorakoragererie, nere naragererigwe,

\par }{\Q na oyoragosesenie, nere nasesenigwe!”


\par }{\SH Esau Ogosorora Isaka Amosesenie
\par }
{\PP \VS{ⅩⅩⅩ}Ekero Isaka konya aikire gosesenia Yakobo, na Yakobo karure ase obosio bwa Isaka ise, Esau omwabo akairana korwa ase obotwaari bwaye.

\VS{ⅩⅩⅪ}Nere boigo akaroisia endagera engiya, akarentera ise, akamoteebia: “Tata, inchwo orie endagera y’obotwari bwane, inche omwana oo, erinde onsesenie.”


\par }{\PP \VS{ⅩⅩⅫ}Isaka ise akamobooria: “Aye naye ng’o?”

\par }{\PP Ere akamoiraneria: “Ninche Esau omwana oo, okoira kwao ogotang’ani.”


\par }{\PP \VS{ⅩⅩⅩⅢ}Erio Isaka agakumia mono na koiguswa, akabora: “Kai! Kai! Ning’o oria ocha ondetera endagera engiya, na inche naria yonsi ekero otaracha, namosesenia? Ee! Ee!, Nere bono oikire gosesenigwa!”


\par }{\PP \VS{ⅩⅩⅩⅣ}Ekero Esau achia koigwa amang’ana aya korwa ase ise, agakuura na korera ekerero ekenene mono ki’obororo, akamoteebia: “Nsesenie nainche boigo, Tata!”


\par }{\PP \VS{ⅩⅩⅩⅤ}Korende Isaka akamoiraneria: “Oyomino nigo achicha nobong’ainereria, na ere bono oirire ogosesenigwa kwao.”


\par }{\PP \VS{ⅩⅩⅩⅥ}\XREF{}{{\XO ⅩⅩⅦ:ⅩⅩⅩⅥ }{\XO{27:36:
}}{\XT{Omoch 25:29-34}}}Esau akabora: “Inee! Tari korokwa Yakobo ase oboronge? Naki eye nengaki ya kabere ang’ainereirie. Ritang’ani akaira omwando one bw’okoiborwa kw’obotangi, naende bono oirire ogosesenigwa kwane!” Naende agwo kegima akamobooria ise iga: “Inee, tontigarereti ogosesenigwa?”


\par }{\PP \VS{ⅩⅩⅩⅦ}Isaka akamoiraneria: “Rora, bono naikire komokora obeire omonene oo, na abamwabo bonsi babe abasomba baye, naende namoeire endagera y’omogondo na edivai. Inki rende bono nkogokorera aye, omwana one?”


\par }{\PP \VS{ⅩⅩⅩⅧ}\XREF{}{{\XO ⅩⅩⅦ:ⅩⅩⅩⅧ }{\XO{27:38:
}}{\XT{Abaibr 12:17}}}Esau akabooria ise: “Ogosesenia nokomo gwoka kwabwate, Tata? Nsesenia nainche boigo, Tata ominto.” Esau agaaka egakuura, na akarera nobororo.


\par }{\PP \VS{ⅩⅩⅩⅨ}\XREF{}{{\XO ⅩⅩⅦ:ⅩⅩⅩⅨ }{\XO{27:39:
}}{\XT{Abaibr 11:20}}}Erio Isaka ise akamoiraneria, akamoteebia,

\par }{\Q “Rora, obomenyo bwao inabobe aare korwa ase obonoru bwe riroba,

\par }{\Q na aare korwa ase riimi rikorwa igoro.


\par }{\Q \VS{ⅩⅬ}\XREF{}{{\XO ⅩⅩⅦ:ⅩⅬ }{\XO{27:40:
}}{\XT{Omoch 36:8; 2 Abar 8:20}}}Omoro oo bw’esegi nogere obe moyo,

\par }{\Q aye nomokorere oyomino emeremo;

\par }{\Q korende engaki neche orekong’ie,

\par }{\Q nobune rikorogoto erio akobekeire ase rigoti riao.”


\par }{\PP \VS{ⅩⅬⅠ}Esau akagecha Yakobo ase engencho y’ogosesenigwa okwo ise amosesenetie, agateeba ase omoyo oye ime: “Amatuko ay’okomoreera Tata ng’ang’e are; erio nario ndaite Yakobo.”


\par }{\PP \VS{ⅩⅬⅡ}Korende ekero Rebeka ateebigwa aya Esau, omwana oye omonene, agoteeba, agatoma omonto korangeria Yakobo, omwana oye omoke, akamoteebia: “Rora, momura omino Esau ogotianeire ng’a nkogoitare.

\VS{ⅩⅬⅢ}Na bono, omwana one, igwa amang’ana aane, imoka otame gochia o Labani, momura ominto aaria Harani.

\VS{ⅩⅬⅣ}Omenye aroro ase engaki enke, goika ekeririanda kia momura omino gekende.

\VS{ⅩⅬⅤ}Ekero endamwamu yaye erakee, na ere ebire aya kwamokorerete, erio nintome abanto bache gokorangeria oirane korwa aroro. Nase ki ndakwerwe nainwe mwensi babere ase rituko erimo.”


\par }{\SH Isaka Ogotoma Yakobo ase Labani
\par }
{\PP \VS{ⅩⅬⅥ}Erio Rebeka agakwana na Isaka, akamoteebia: “Nigo ngechirie mono ase obogima bwane ase engencho y’abaiseke b’Abahiti. Onye Yakobo ogochia konyuoma oyomo bw’abaiseke b’Abahiti, koreng’ana buna aba bamenyete ase ensemo eye, rirorio obogima bwane inki borangwenere?”




\par }\Chap{ⅩⅩⅧ}{\SH Yakobo ogotama gochia Harani
\par }
{\PP \VerseOne{Ⅰ}Erio Isaka akarangeria Yakobo, akamosesenia, akamoteebia: “Tobaisa konyuoma omoiseke bw’Abakaanani.

\VS{Ⅱ}Imoka, ogende Padan‐Aramu ase omochie o Betueli, sokoro yao, onyuome omokungu oyomo korwa ase abaiseke ba Labani, nyoko-rome.

\VS{Ⅲ}Na Nyasae Omobui nagosesenie, agokinie, na oroiboro rwao naromente robe omoganda omonene bw’ebisaku.

\VS{Ⅳ}\XREF{}{{\XO ⅩⅩⅧ:Ⅳ }{\XO{28:4:
}}{\XT{Omoch 17:4-8}}}Ere nakoe ogosesenigwa kwa Aburaamu, aye amo na ororeeria rwao, erinde onyare koira ense eye ore omomenyi bono, eye Nyasae aete Aburaamu!”

\VS{Ⅴ}Naboigo Isaka agateebia Yakobo agende, na ere akagenda Padan‐Aramu ase Labani, mosinto o Betueli Omoaramu, Labani nere momura omwabo Rebeka, ng’ina Yakobo na Esau.


\par }{\SH Esau okonyuoma omokungu onde
\par }
{\PP \VS{Ⅵ}Bono Esau akarora buna Isaka asesenirie Yakobo na komotoma agende Padan‐Aramu anyuome omokungu korwa aroro, ekiagera ekero amosesenetie, akamokania tabaisa konyuoma moiseke onde bwensi bw’Abakaanani!


\par }{\PP \VS{Ⅶ}Naende akarora ng’a Yakobo oigwereire ise na ng’ina ochiire Padan‐Aramu.

\VS{Ⅷ}Ase igo, ekero Esau arooche ng’a Isaka ise tancheti abaiseke abwo b’Abakaanani,

\VS{Ⅸ}nonya obwate abakungu bande, akagenda o Isumaeli, akanyuoma Mahalati, omoiseke o Isumaeli mosinto o Aburaamu, mosubati omwabo Nebayoti, abe omokungu oye amo nabakungu baria bande abwate ritang’ani.


\par }{\SH Okoroota kwa Yakobo agwo Beteli
\par }
{\PP \VS{Ⅹ}Yakobo akaimoka korwa Beeri‐Seba kogenda Harani.

\VS{Ⅺ}Agaika aase gete, akaraara agwo botuko, ekiagera erioba konya riagure. Akabogoria rigena erimo ri’aase aria, agatoorera omotwe oye ase rigena riria, karaaire.

\VS{Ⅻ}\XREF{}{{\XO ⅩⅩⅧ:Ⅻ }{\XO{28:12:
}}{\XT{Yoh 1:51}}}Akaroota, akarora engaasi getenenirie korwa inse y’ense, keigete igoro, na abamalaika ba Nyasae bakoyeriinera na goikera.

\VS{ⅩⅢ}\XREF{}{{\XO ⅩⅩⅧ:ⅩⅢ }{\XO{28:13:
}}{\XT{Omoch 13:14,15}}}Akarora Omonene oteneine ase obosio bwaye, okobora: “Inche ninche Omonene, Nyasae o Aburaamu, na Nyasae o Isaka. Ense eye oraire ninkoyee aye amo noroiboro rwao;

\VS{ⅩⅣ}\XREF{}{{\XO ⅩⅩⅧ:ⅩⅣ }{\XO{28:14:
}}{\XT{Omoch 12:3; 22:18}}}narororwo inarobe oronge buna orotu rw’ense, naye norande gochia ensemo ya bosongo, na moocha, na sugusu, na Irianyi; na asore aye, na ase ororeeria rwao, chiamate chionsi chi’ense inachisesenigwe.

\VS{ⅩⅤ}Rora, inche nimbe amo naye, ninkorende aande onsi ase orabe gokogenda, naende ninkoiranie gocha ase ense eye; naki tinkogotiga goika nagokoreire ayio nagoteebirie.”


\par }{\PP \VS{ⅩⅥ}Yakobo akaboka korwa ase chitoro chiaye, akabora: “Amaene, Omonene nao are aase aa, na inche tinamanyete.”

\VS{ⅩⅦ}Ere akoboa, akabora: “Aa nase okoirokia! Aa takomocha koba enyomba ya Nyasae, aa nao egeita kia igoro.”


\par }{\PP \VS{ⅩⅧ}Yakobo akaboka mambia chuni, akaimokia rigena riria atoorerete omotwe rogoro, akaritenenia buna esiiro koba ekeinyorio, akaumora amaguta igoro yaye.

\VS{ⅩⅨ}Aase aria akaaroka Beteli.\FTNT{*}{{\FR ⅩⅩⅧ:ⅩⅨ }{\FR{28:19
}}{\FK{Beteli:
}}{\FT{engencho yaye; enyomba ya Nyasae}}} Korende ritang’ani omochie oria nigo ore korokwa Lusu.

\VS{ⅩⅩ}Erio Yakobo akaria eira, okobora: “Nyasae karabe amo nainche, andende ase orogendo rwane na kong’a endagera nkoria, ne chianga nkobeeka,

\VS{ⅩⅪ}na inche kondairane ase omochie o Tata nomorembe, eri’Omonene nabe Nyasae one;

\VS{ⅩⅫ}ne rigena eri natenenia aa buna esiiro nigo rirabe enyomba yao, Nyasae. Na kende gionsi orang’e inche, amaene tinkomocha gokoa ensemo ya ikomi.”




\par }\Chap{ⅩⅩⅨ}{\SH Yakobo ogoika enka ya Labani
\par }
{\PP \VerseOne{Ⅰ}Erio Yakobo akagenderera norogendo rwaye, agaika ense y’abanto ba moocha.

\VS{Ⅱ}Agwo akarigereria akarora ensoko yaare ase egetii, na amaicho atato e ching’ondi araire ensoko eyio ensemo, ekiagera ase ensoko eyio nao amaicho are konywera amaache. Na ndiareenge aroro rigena rinene igoro y’omonwa bw’ensoko.

\VS{Ⅲ}Agwo nao amaicho onsi areenge gosangererekana, na abarisia nigo baare korusia rigena riria korwa ase omonwa bw’ensoko banyoinsia ching’ondi, naende bariirania ase omonwa bw’ensoko.


\par }{\PP \VS{Ⅳ}Yakobo akababooria: “Baminto, ng’ai seino?”

\par }{\PP Abarisia baria bakamoiraneria: “Seito naiga Harani.”


\par }{\PP \VS{Ⅴ}Naende akababooria: “Inee! Momanyete Labani, mochokoro o Nahori?” Barabwo bakamoiraneria: “Ee, ntomomanyete.”


\par }{\PP \VS{Ⅵ}Naende akababooria: “Mbuya are?”

\par }{\PP Abarisia bakamoiraneria: “Ee, mbuya are; na rigereria, Raeli, omoiseke oye oyio ogocha ne ching’ondi!”


\par }{\PP \VS{Ⅶ}Akabateebia: “Rigereria, bono mobaso, chinsa chi’ogosangereria amaicho tichiraika, nyoinsia ching’ondi, naende mochiire korisia.”


\par }{\PP \VS{Ⅷ}Korende barabwo bakamoiraneria: “Titokonyara gokora bo goika ekero amaicho onsi arache asangererekane amo, erinde abarisia bamanye gotigeria rigena korwa ase omonwa bw’ensoko; erio tomanye konyoinsia ching’ondi.”


\par }{\PP \VS{Ⅸ}Ekero areenge ogendererete gokwana nabarabwo, Raeli agacha obwate ching’ondi chia ise, naki nere orenge gochirisia.

\VS{Ⅹ}Bono ekero Yakobo achia korora Raeli, omoiseke o Labani, ng’ina rome, okorenta riicho ria Labani, akaimoka, agatigeria rigena riria korwa ase omonwa bw’ensoko, akanyoinsia ching’ondi chia Labani, ng’ina rome.

\VS{Ⅺ}Erio Yakobo akaagata Raeli, akarera na koiyeria amariga.

\VS{Ⅻ}Agateebia Raeli, “Inche nomoigwa o iso, omwana o Rebeka.”

\par }{\PP Raeli akaminyoka, agateebia ise amang’ana ayio.

\VS{ⅩⅢ}Ekero Labani achia koigwa amang’ana a Yakobo, omoigwa oye, akaminyoka gochia komoorotota, akamoagata n’amaiga amanene, akamoira gochia nka bwoye. Yakobo agateebia Labani amang’ana onsi.

\VS{ⅩⅣ}Erio Labani akamoteebia: “Amaene, aye namanyinga omobere one.” Ere akamenya bwoye ase engaki y’omotienyi oyomo.


\par }{\SH Yakobo ogokorera Labani ase okonyora Raeli na Lea
\par }
{\PP \VS{ⅩⅤ}Labani agakwana na Yakobo, akamoteebia: “Nonya kore omoigwa one, tegwenereti onkorere emeremo bosa. Nteebia eng’eria yao ninki ndakoe!”

\VS{ⅩⅥ}Bono Labani nigo abwate abaiseke babere; omoiseke oria omonene nigo are korokwa Lea, na oria omoke Raeli.

\VS{ⅩⅦ}Lea amaiso aye nigo areenge amatu, korende Raeli nigo areenge omonyakieni, naende omwasioku.


\par }{\PP \VS{ⅩⅧ}Yakobo konya omwanchire Raeli, na ase ayio agateebia Labani, “Ningokorere emiaka etano na ebere, erinde ong’e Raeli, omoiseke oo omoke.”


\par }{\PP \VS{ⅩⅨ}Labani akamoiraneria, “Ayio mbuya. Tiga nkomoe aye kobua ’nkomoa omonto onde; menya aa bwone.”

\VS{ⅩⅩ}Ase igo, Yakobo akamokorera emiaka etano na ebere aegwe Raeli. Emiaka eyio ekarorekana asare buna namatuko makeigo, ekiagera nigo amwanchete Raeli mono.


\par }{\PP \VS{ⅩⅪ}Erio Yakobo agateebia Labani: “Bono naikeranirie engaki yane, ing’a mokane, tobe nere.”

\VS{ⅩⅫ}Ase igo, Labani akarangeria abanto bonsi b’ensemo eria, agakorera omoyega.

\VS{ⅩⅩⅢ}Rigachia koba mogoroba Labani akaimokia Lea, omoiseke oye omonene, akamorentera Yakobo, erio Yakobo akaba nere.

\VS{ⅩⅩⅣ}Ase ekero ekio Labani akarua omosomba oye omoiseke okorokwa Silpa, abe omokoreri o Lea, omwana oye.

\VS{ⅩⅩⅤ}Bogachia gokia mambia, Yakobo akanyora ng’a ’Lea aetwe. Erio akabooria Labani: “Inki eke gwankorerete? Tinagokorerete, erinde ong’e Raeli? Naki gwakorete okang’aina?”


\par }{\PP \VS{ⅩⅩⅥ}Labani akamoiraneria: “Aiga seito intwe titori gokora bo, gosokia omoiseke omoke, na gotiga omonene.

\VS{ⅩⅩⅦ}Tiga omoyega oyo bw’amatuko aya atano na abere oraera bw’oyio omonene, erio noegwe na oria omoke, naende aye onkorere emeremo emiaka ende etano na ebere.”


\par }{\PP \VS{ⅩⅩⅧ}Yakobo agancha ebe boigo, erio agaikerania amatuko ayio atano na abere. Erio Labani akamomoa Raeli, omoiseke oye omoke, abe mok’aye.

\VS{ⅩⅩⅨ}Labani akamoa Raeli, omwana oye, omokoreri, nere Bilia, omosomba oye omoiseke.

\VS{ⅩⅩⅩ}Ase igo, Yakobo akaba na Raeli; na agancha Raeli mono kegima kobua Lea. Erio Yakobo naende agakorera Labani emiaka ende etano na ebere.


\par }{\SH Abana ba Yakobo
\par }
{\PP \VS{ⅩⅩⅪ}Ekero Omonene arooche ng’a Lea tanchiri, akamosesenia ase oroiboro rwa abana, korende Raeli ere nigo areenge omogomba.

\VS{ⅩⅩⅫ}Lea akaba morito, akaibora omwana omoisia, akamoroka Rubeni,\FTNT{*}{{\FR ⅩⅩⅨ:ⅩⅩⅫ }{\FR{29:32
}}{\FK{Rubeni:
}}{\FT{engencho yaye: rora omomura}}} naki nigo atebeete: “Omonene ororire buna ’nchayire. Korende ase engencho y’okoibora, bono omosacha one nanyanche.”

\VS{ⅩⅩⅩⅢ}Naende Lea akaba morito, akaibora omwana omoisia, akabora: “Omonene ororire ng’a tinyanchiri, naende ong’eire omwana onde omoisia boigo,” akamoroka Simioni.\FTNT{†}{{\FR ⅩⅩⅨ:ⅩⅩⅩⅢ }{\FR{29:33
}}{\FK{Simioni:
}}{\FT{engencho yaye aande: okoigwa}}}

\VS{ⅩⅩⅩⅣ}Naende akaba morito, akaibora omwana omoisia, akabora: “Bono engaki eye omosacha one nabwatane amo nainche, ekiagera namoiboreire abana abaisia batato.” Ase ayio akamoroka Lawi.\FTNT{‡}{{\FR ⅩⅩⅨ:ⅩⅩⅩⅣ }{\FR{29:34
}}{\FK{Lawi:
}}{\FT{engencho yaye aande: obwateranirie}}}

\VS{ⅩⅩⅩⅤ}Akaba morito naende, akaibora omwana omoisia, akabora: “Engaki eye nintogie Omonene.” Ase ayio akamoroka Yuda.\FTNT{§}{{\FR ⅩⅩⅨ:ⅩⅩⅩⅤ }{\FR{29:35}}{\FK{Yuda:
}}{\FT{engencho yaye aande: ogotogigwa}}} Erio Lea agatenena koibora.




\par }\Chap{ⅩⅩⅩ}{\PP \VerseOne{Ⅰ}Ekero Raeli arooche ng’a tari koiborera Yakobo abana, akarorera mosubati omwabo ribero, agateebia Yakobo: “Ing’a abana! Otabang’eti, rirorio nigo ndakwe!”


\par }{\PP \VS{Ⅱ}Yakobo akabea Raeli mono, akamobooria: “Inee! Ninche inde ribaga ria Nyasae, oyogotangete tikwaegwa abana?”


\par }{\PP \VS{Ⅲ}Erio akamoiraneria: “Nimbwate omosomba one omoiseke, Bilia. Motware, erinde inyore abana korwa asare, barokwe abana baane, na goetera asare na inche inyore oroiboro.”

\VS{Ⅳ}Naboigo Yakobo akaegwa Bilia, omosomba omoiseke o Raeli, abe mokaye, na Yakobo akaba nere.

\VS{Ⅴ}Bilia akaba morito, akaiborera Yakobo omwana omoisia.

\VS{Ⅵ}Erio Raeli akabora: “Nyasae ong’eire oboronge bwane, amaene, oigure ekerero kiane, ong’eire omwana omoisia.” Ase ayio akamoroka Dani.\FTNT{*}{{\FR ⅩⅩⅩ:Ⅵ }{\FR{30:6
}}{\FK{Dani:
}}{\FT{engencho yaye: ong’eire oboronge bwane}}}

\VS{Ⅶ}Bilia, omosomba o Raeli, akaba morito naende, akaiborera Yakobo omwana omoisia o kabere.

\VS{Ⅷ}Raeli akabora: “Ase okoamererania okonene namenyire nkoamererania na mosubati ominto, nabuire.” Ase igo, akamoroka Nafutali.\FTNT{†}{{\FR ⅩⅩⅩ:Ⅷ }{\FR{30:8
}}{\FK{Nafutali:
}}{\FT{engencho yane: okoamere rania}}}


\par }{\PP \VS{Ⅸ}Ekero Lea achia korora ng’a Bilia okoorire koibora abana, akaimokia Silpa, omosomba oye omoiseke, akamomoa Yakobo, abe mokaye.

\VS{Ⅹ}Erio Silpa, omosomba omoiseke o Lea, akaiborera Yakobo omwana omoisia.

\VS{Ⅺ}Lea akabora: “Ninde negesio.” Akamoroka Gadi.\FTNT{‡}{{\FR ⅩⅩⅩ:Ⅺ }{\FR{30:11
}}{\FK{Gadi:
}}{\FT{engencho yaye aande: egesio ekiya}}}

\VS{Ⅻ}Silpa, omosomba o Lea, akaiborera Yakobo omwana omoisia o kabere.

\VS{ⅩⅢ}Lea akabora: “Inche ninde nomogooko omonene, naki abakungu nabandoke Oyore n’omogooko.” Ase igo, akamoroka Aseri.\FTNT{§}{{\FR ⅩⅩⅩ:ⅩⅢ }{\FR{30:13
}}{\FK{Aseri:
}}{\FT{engencho yaye: omogooko}}}


\par }{\PP \VS{ⅩⅣ}Ase engaki ye rigesa ri’engano Rubeni akagenda akanyora amasooni ng’ombe
\FTNT{*}{{\FR ⅩⅩⅩ:ⅩⅣ }{\FR{30:14
}}{\FK{Amasooni ng’ombe:
}}{\FT{amatunda amarabu ko nigo anga buna chinyanya}}} getii, akayatwa, akayarentera Lea ng’ina.


\par }{\PP \VS{ⅩⅤ}Erio Raeli agasaba Lea amwatanere amasooni ng’ombe y’omwana oye, korende Lea akamoiraneria: “Inee! Nering’ana rike kwang’urire omosacha one, na bono korigetie koira amasooni ng’ombe ay’omwana one boigo?”

\par }{\PP Raeli akamoiraneria: “Reero nache araare naye, korang’e amasooni ng’ombe y’omwana oo.”


\par }{\PP \VS{ⅩⅥ}Ekero Yakobo areenge koirana korwa mogondo mogoroba, Lea akagenda komoorotota, akamoteebia: “Reero goika oraare mwane, nakogorire namasooni ng’ombe ay’omwana one.” Ase obotuko Yakobo akaba nere.


\par }{\PP \VS{ⅩⅦ}Nyasae akaigwa Lea, na ere akaba morito, akaiborera Yakobo omwana omoisia o gatano.

\VS{ⅩⅧ}Lea akabora: “Nyasae ong’eire eng’eria yane, ekiagera naete omosacha one omosomba one omoiseke.” Ase igo, Akaaroka omwana oria Isakaru\FTNT{†}{{\FR ⅩⅩⅩ:ⅩⅧ }{\FR{30:18
}}{\FK{Isakaru:
}}{\FT{engencho yaye aande: eng’eria}}}.

\VS{ⅩⅨ}Lea akaba morito naende, akaiborera Yakobo omwana omoisia o gatano na rimo.

\VS{ⅩⅩ}Erio Lea akabora: “Nyasae ong’eire ekeegwa ekiya; bono omosacha one nansike, ekiagera namoiboreire abana abaisia batano nomo.” Ase igo, akamoroka Sabuloni.\FTNT{‡}{{\FR ⅩⅩⅩ:ⅩⅩ }{\FR{30:20
}}{\FK{Sabuloni:
}}{\FT{engencho yaye aande: okomanya, gose: amasikani}}}

\VS{ⅩⅪ}Magega yaye akaibora omwana omoiseke, akamoroka Dina.


\par }{\PP \VS{ⅩⅫ}Korende Nyasae akamoinyora Raeli, akaigwa ogosaba kwaye, na akaigora enda yaye;

\VS{ⅩⅩⅢ}ere akaba morito, akaibora omwana omoisia, akabora: “Nyasae onduseirie ogochaywa kwane.”

\VS{ⅩⅩⅣ}Akaroka omwana oria Yusufu\FTNT{§}{{\FR ⅩⅩⅩ:ⅩⅩⅣ }{\FR{30:24
}}{\FK{Yusufu:
}}{\FT{engencho yaye: amente oyonde}}}, akabora: “Tiga Omonene karanche amentere omwana onde omoisia.”


\par }{\SH Yakobo Okogomba na Labani
\par }
{\PP \VS{ⅩⅩⅤ}Ekero Raeli aiboire Yusufu, Yakobo agateebia Labani: “Ing’a ribaga ngende seito, ase ense yane.

\VS{ⅩⅩⅥ}Ing’a abakungu baane na abana baane, aba namenyire nkogokorera, ontige ’ngende seito; naki nomanyete emeremo nabeire nkogokorera.”

\VS{ⅩⅩⅦ}Labani akamoiraneria: “Oise kong’anchera nkwane iga, rigereria namanyire boronge ng’a Omonene onsesenirie mono ase engencho yao.

\VS{ⅩⅩⅧ}Bono nteebia eng’eria yao ey’oganetie, na inche ninkoyee.”

\VS{ⅩⅩⅨ}Yakobo akamoiraneria: “Aye omonyene nomanyete buna nabeire omokoreri oo, na amaicho ao buna abeire ase oborendi bwane.

\VS{ⅩⅩⅩ}Naki enibo yao nigo yareenge enke ritang’ani ekero ntaracha aa, korende bono yamentekanire mono kegima. Omonene ogosesenirie aye, aande onsi ase nabeire nkogenda kogokorera emeremo. Ko bono, inche indi ndabe nkoroisia amang’ana abwone inche omonyene?”

\VS{ⅩⅩⅪ}Labani akamobooria: “Ninki ndakoe rende?” Yakobo akamoiraneria: “Tinganeti ong’e kende. Oise gonkorera ring’ana eri ndagoteebie rioka, rirorio naende ningenderere korisia amaicho ao, na koyarenda.

\VS{ⅩⅩⅫ}Tiga ng’ete reero ase amaicho ao onsi, ndusie korwao kera eng’ondi emechege na egesembe, na emaanwa y’eng’ondi emwamu, na kera embori nyankororo na nyankanga. Erinde echio nachio chirabe eng’eria yane.

\VS{ⅩⅩⅩⅢ}Ase igo, amatuko agochia bosio, ekero orache korora eng’eria yane, oboronge bwane nabombeere kirori. Kera embori etari nyankanga gose nyankororo, na kera emaanwa y’eng’ondi etari emwamu, onye ekonyorekana ase ’nde, oyebare ng’a eyio nigo eibire.”

\VS{ⅩⅩⅩⅣ}Labani agancha amang’ana ayio, agateeba: “Tiga abe buna gwateebire.”

\VS{ⅩⅩⅩⅤ}Ase rituko erio erio Labani akarusia chigoree chiimarera ne chinkororo, ne chimbori chiaberi, echiare nyankanga ne chire nyankororo, na kera eyare nebimoa ebirabu ase omobere oye, na kera eng’ondi eyare emwamu. Echio chionsi agachia abana baye abamura bachirende.

\VS{ⅩⅩⅩⅥ}Erio ageatanana korwa ase Yakobo oboare bw’orogendo rw’amatuko atato; na Yakobo agatigara okorisia riicho ria Labani eriatigarete.


\par }{\PP \VS{ⅩⅩⅩⅦ}Yakobo agatwa ebite ebibese biomopopla\FTNT{*}{{\FR ⅩⅩⅩ:ⅩⅩⅩⅦ }{\FR{30:37
}}{\FK{Omopopla:
}}{\FT{Ebite bi’emete gete enga buna omosobeti, na omwalozi, na omouru.}}} akabisata chinsemo, erinde emeng’ororia emerabu ekarorekana ase ebite biria.

\VS{ⅩⅩⅩⅧ}Erio akabeeka ebite biria ase chintuba chi’amaache ase amaicho are gocha konywera. Na ekiagera ching’iti chiria chiare koa chiaberi amarieme, ekero chigocha konywa amaache,

\VS{ⅩⅩⅩⅨ}chirochio chikanyora amarieme bosio bw’ebite ebio, chikabiara chimanwa chire chimarera, ne chinkanga, ne chire nyankororo.

\VS{ⅩⅬ}Na Yakobo agaatanana ching’ondi chimingichi, ne ching’ondi chiaberi agachisang’anania ne chimingichi chie riicho ria Labani echiareenge namagwari, na echiare chimwamu. Naboigo akenyorera amaicho aye ere omonyene, ayio atabegete amo naya Labani.

\VS{ⅩⅬⅠ}Kero kende gionsi chimbori gose ching’ondi echiare ne chinguru gochiaganirie amarieme, Yakobo nigo are kobeeka ebite biria bosio bwe ching’iti ase chintuba chiria chinyare konyora amarieme gochikorigereria ebite ebio.

\VS{ⅩⅬⅡ}Korende echiare chinyoro tare gochibekera ebite ebio. Ase igo, echiare chinyoro nigo chiare koba echia Labani, na echiare ne chinguru chiba echia Yakobo.

\VS{ⅩⅬⅢ}Ase igo, Yakobo akaba okomenteka koba omotenenku, akaba namaicho amange, na abasomba, abaiseke na abamura, ne chingamia, ne chitigere.




\par }\Chap{ⅩⅩⅪ}{\SH Yakobo ogotama korwa o Labani
\par }
{\PP \VerseOne{Ⅰ}Bono basinto ba Labani bakaigwekana kwemurungania bagoteeba ng’a: “Yakobo oirire enibo yonsi ya tata; na ase enibo eyio bwenyoreire obotenenku obwo bwonsi abwate.”

\VS{Ⅱ}Yakobo akanyora ng’a Labani oonchokire, tamorigereretie buya buna botambe.

\VS{Ⅲ}Eri’Omonene agakwana na Yakobo, akamoteebia: “Irana gochia ase ense ye chisokoro chiao, ase eamate yao, na inche nimbe amo naye.”


\par }{\PP \VS{Ⅳ}Ase igo, Yakobo akagania Raeli na Lea barangerigwe, erio Raeli na Lea bakagenda getii ase Yakobo areenge korisia amaicho aye.

\VS{Ⅴ}Agwo Yakobo akabateebia: “Narorire ng’a iso tari kondigereria buya reero buna botambe. Korende Nyasae o tata nigo are amo nainche.

\VS{Ⅵ}Inwe ’momanyete ng’a nabeire ngokorera iso ne chinguru chiane chionsi;

\VS{Ⅶ}nonya nabo, iso obeire okong’ainereria, na koonchora eng’eria yane ara ikomi, korende Nyasae tamoete ribaga gonkorera bobe.

\VS{Ⅷ}Onye otebeete: ‘Echire nebisembe echio nachio chirabe eng’eria yao, amaicho onsi akabiara echire nebisembe, na ekero atebeete.’ Echire namagwari nachio echio chirabe eng’eria yao, amaicho onsi akabiara echire namagwari.

\VS{Ⅸ}Naboigo Nyasae akarusia etugo ya iso, akayeng’a.”


\par }{\PP \VS{Ⅹ}“Ase engaki eria amaicho gachiire rieme nkarigereria, nkarora ase chindoto ng’a chigoree echiaete amaicho amarieme nigo chiare namagwari na ebisembe, ne chimechege.

\VS{Ⅺ}Erio omomalaika o Nyasae akandangeria ase chindoto: Yakobo! Nainche ngaitaba: ‘Nao inde aa!’ ”

\VS{Ⅻ}Aganteebia: “Imokereria amaiso ao igoro, origererie orore, ng’a chigoree echiaete amaicho amarieme nigo chiare namagwari, na ebisembe, ne chimechege, naki narorire onsi aya Labani abeire okogokorera.

\VS{ⅩⅢ}\XREF{}{{\XO ⅩⅩⅪ:ⅩⅢ }{\XO{31:13:
}}{\XT{Omoch 28:18-22}}}Inche ninche Nyasae oria kwarooche aria Beteli, aria ase kwaumorerete rigena amaguta rikaba esiiro y’ekeinyorio, na okandiera eira. Bono imoka korwa ase ense eye, oirane gochia ase ense eria kwaiboreretwe.”


\par }{\PP \VS{ⅩⅣ}Erio Raeli na Lea bakamoiraneria: “Inee! Ntwe ntori na egetari gose omwando ase omochie o tata?

\VS{ⅩⅤ}Tatokorete buna abamenyi? Naki nigo atoonetie, naende akaria enibo eria yonsi.

\VS{ⅩⅥ}Naki enibo eyio yonsi Nyasae arusirie korwa ase tata nigo etotungetie intwe na abana baito. Ase igo, ayio onsi Nyasae agoteebirie, yakore.”


\par }{\PP \VS{ⅩⅦ}Ase igo, Yakobo akaimoka, akariinia abana baye na abakungu baye ase chingamia igoro;

\VS{ⅩⅧ}akaira amaicho aye onsi, na enibo yaye yonsi eyio anyorete ase Padan-Aramu, erio akagenda ase ense ya Kaanani o Isaka ise.

\VS{ⅩⅨ}Ekero Labani konya achiire konacha ching’ondi chiaye amarionya, Raeli akaiba ebinyasae biaye bi’ogosasiimwa, ebiareenge nyomba mwaye.

\VS{ⅩⅩ}Yakobo nigo agendete bobisi korwa o Labani Omoaramu, tamoteebetie ng’a nkogenda are sobo.

\VS{ⅩⅪ}Agatama amo nenibo yaye yonsi eye abwate, akaamboka orooche roria rware korokwa Eufarati, akagenda gochia ebitunwa bia Gileadi.


\par }{\SH Labani okobwatia Yakobo
\par }
{\PP \VS{ⅩⅫ}Ase rituko ria gatato Labani agateebigwa ng’a Yakobo otamire.

\VS{ⅩⅩⅢ}Erio Labani akaira abamwabo, bakamobwatia ase orogendo rw’amatuko atano na abere, akamoikeera ase ebitunwa bia Gileadi.

\VS{ⅩⅩⅣ}Korende Nyasae agaachera Labani Omoaramu ase chindoto botuko, akamoteebia: “Bwerende, tobaisa kwomania Yakobo, korende okwane nere ase obwororo.”


\par }{\PP \VS{ⅩⅩⅤ}Ekero Labani aikeereire Yakobo, Yakobo nere konya otenenirie eema yaye agwo ase ebitunwa bia Gileadi. Labani nere amo nabamwabo bagatenenia chiema chiabo agwo.


\par }{\PP \VS{ⅩⅩⅥ}Labani akabooria Yakobo: “Inki eke gwakorire iga? Ninki okong’ainera, na koira abana baane abasubati buna abasakorwa korwa ase esegi?

\VS{ⅩⅩⅦ}Nase ki gwatamete okeiberia, tigwanteebia? Inche anga nagokoobete nomochengo na amatera, na kobugia chikonu na amakano.

\VS{ⅩⅩⅧ}Naki otantigerete ribaga inyunyunte abachokoro baane na abana baane abasubati, mbaganerie amaya ase orogendo rwabo? Amaene, aye nigo gwankorerete egento ki’oboriri.

\VS{ⅩⅩⅨ}Ninde nokobua gw’okogokorera amabe, korende Nyasae o iso nakwanete nainche ase obotuko bwaetete, agankurera aganteebia: Bwerende, tobaisa kwomania Yakobo, korende okwane nere ase obwororo.

\VS{ⅩⅩⅩ}Na bono gwachiire, ekiagera ore namaiga amange ay’abaanto banka seino, korende naki gwakorete okaiba emegwekano y’enyasae yane?”


\par }{\PP \VS{ⅩⅩⅪ}Yakobo akamoiraneria, akamoteebia: “Nigo noboete, nkarengereria ng’a nobaise kong’ura abana bao abasubati.

\VS{ⅩⅩⅫ}Onde bwensi oranyore obwate ebinyasae biao goika aitwe akwe. Tiga abaminto aba bare aa babe kirori. Rigia! Koranyore kende kiao kere ase ’nde, okeire.” Yakobo tamanyete ng’a Raeli obiibire.


\par }{\PP \VS{ⅩⅩⅩⅢ}Erio Labani agasoa eema ya Yakobo, na eya Lea, na ey’abakungu baria babere abasomba, tanyora kende. Agasoka korwa ase eema ya Lea, agasoa eya Raeli.

\VS{ⅩⅩⅩⅣ}Korende Raeli konya obisire ebinyasae ebio ase egeikaransero kiaye igoro y’engamia, akaba obiikaranserete. Labani akariga‐rigia eema ime, tabinyora.

\VS{ⅩⅩⅩⅤ}Raeli agateebia ise: “Tata, onyabere, tobaisa kombea, naki tinkonyara koimoka ase obosio bwao, ekiagera nimbwate engencho yaito intwe abakungu.” Nabo akariga‐rigia, korende tanyora chinyasae chiaye.


\par }{\PP \VS{ⅩⅩⅩⅥ}Erio Yakobo akabea mono, akomania Labani ase okomotogonyera na goteeba: “Nkomocha ki nakorire? Nebibe biane nakorire mbiribi, goika kwagerire nabeire nobororo engencho enga eye?

\VS{ⅩⅩⅩⅦ}Kwariga‐rigirie ase ebinto bionsi. Ngento ki kiao kwanyorao narentanire? Kebeke aiga ase obosio bw’abaminto na obw’abamino, batwatanane inche naye.

\VS{ⅩⅩⅩⅧ}Bono inche namenyire bwoo emiaka emerongo ebere. Ching’ondi chiao gose chimbori, ekero chianga amarieme, ende terekereti; gose inche tinyenyeti chimingichi chinde chie riicho riao, na gochiria.

\VS{ⅩⅩⅩⅨ}Echiaitetwe ne chinyang’au tingochirentereti, ninche omonyene nachiakanete. Echiaibetwe mobaso gose botuko ogachinsaba korwa ase amaboko aane.

\VS{ⅩⅬ}Eye nero yareenge engencho yane: Riberera ri’omobaso boira rikaba rigonsamba, na obokendu boganchanda botuko, ne chitoro chikaera korwa ase amaiso aane.

\VS{ⅩⅬⅠ}Emiaka eye emerongo ebere imenyete bwoo, nabeire nkogokorera emiaka ikomi na ene ase okonyora abaiseke bao babere, na emiaka etano nomo ase okonyora amaicho ao, na aye kwabeire gokoonchora eng’eria yane ara ikomi.

\VS{ⅩⅬⅡ}Onye Nyasae o tata, Nyasae o Aburaamu, Nyasae oyio Isaka airogete ataarenge amo nainche, amaene, nanga nigo gwanseria bono inde namaboko amasa. Emechando na emeremo yane Nyasae oyerorire, Ase igo ere nagotogonyerete obotuko bwaetete.”


\par }{\SH Yakobo na Labani bagokora okobwatana
\par }
{\PP \VS{ⅩⅬⅢ}Labani akairaneria Yakobo, akamoteebia: “Abasubati aba nabana baane, na abana babo nabarabwo nabana baane, na amaicho aya, naro nayaane, na bionsi ebio orooche nebiane. Bono ninki ndanyare gokorera abana baane na abana babo baiboire?

\VS{ⅩⅬⅣ}Inchuo bono, tokore okobwatana, aye nainche, na korokwo inakobe kirori egati yao nainche.”


\par }{\PP \VS{ⅩⅬⅤ}Erio Yakobo akaimokia rigena, akaritenenia ribe esiiro y’ekeinyorio.

\VS{ⅩⅬⅥ}Yakobo agateebia abamwabo: “Sangereria amagena”, na barabwo bakayasangereria, bakayakora etui, bakariera endagera ase etui eyio.

\VS{ⅩⅬⅦ}Labani akayeroka Yegari‐Sahaduta\FTNT{*}{{\FR ⅩⅩⅪ:ⅩⅬⅦ }{\FR{31:47
}}{\FK{Yegari‐Sahaduta
}}{\FT{engencho yaye: etui y’oborori.}}}, korende Yakobo akayeroka Galeedi\FTNT{†}{{\FR ⅩⅩⅪ:ⅩⅬⅦ }{\FR{31:47
}}{\FK{Galeedi
}}{\FT{(Ekearamaiki): engencho yaye: etui y’oborori}}}.

\VS{ⅩⅬⅧ}Labani akabora: “Etui eye nero kirori egati yane naye reero iga.” Ase ayio akayeroka Galeedi.

\VS{ⅩⅬⅨ}Naende ekarokwa Misipa\FTNT{‡}{{\FR ⅩⅩⅪ:ⅩⅬⅨ }{\FR{31:49
}}{\FK{Misipa:
}}{\FT{engencho yaye: omoorobiri bw’okorenda}}}, naki nigo ateebete: “Omonene nere orabe ogotorigereria aye nainche, ekero torabe totarochaini.

\VS{Ⅼ}Korabe gokobachanda abana baane abasubati, gose gokonyuoma abakungu bande abaao goetania barabwo, manya ng’a nonya monto onde taiyo oyarooche, rora, Nyasae nere kirori egati yao nainche.”


\par }{\PP \VS{ⅬⅠ}Erio Labani agateebia Yakobo: “Rigereria etui eye na esiiro eye, natenenirie egati yao nainche.

\VS{ⅬⅡ}Etui eye ebe kirori, na esiiro eye ebe kirori boigo, ng’a tingotamboka etui eye inchiche bwoo, gose aye togoetania etui eye na esiiro eye ochiche bwone, tokorerane amabe.

\VS{ⅬⅢ}Nyasae o Aburaamu, Nyasae o Nahori, oyorenge Nyasae o ise obo, agambe ase egati yaito.” Ase igo, Yakobo agatiana ase Oyio Isaka ise airogete.

\VS{ⅬⅣ}Yakobo akarua ekeng’wanso agwo ase egetunwa, akarangeria abanto baye bache koragera amo nere, bakaba aroro ase egetunwa obotuko obwo bwonsi.


\par }{\PP \VS{ⅬⅤ}Mambia chuni Labani akaimoka, akaagata abachokoro baye na abana baye abasubati, akabasesenia; erio akairana gocha bwoye.




\par }\Chap{ⅩⅩⅫ}{\SH Yakobo okoimoka kogenda koumerana na Esau
\par }
{\PP \VerseOne{Ⅰ}Yakobo akagenderera norogendo rwaye, bakaumerana nabamalaika ba Nyasae.

\VS{Ⅱ}Na ekero Yakobo abarooche akabora: “Oyo nomoganda o Nyasae!” Ase igo, Akaaroka aase aria Mahanaimu\FTNT{*}{{\FR ⅩⅩⅫ:Ⅱ }{\FR{32:2
}}{\FK{Mahanaimu:
}}{\FT{engencho yaye: ebitwori bibere}}}.


\par }{\PP \VS{Ⅲ}Yakobo agatoma abatomwa batang’ane kogenda ase Esau momura omwabo, baike ensemo ya Edomu, ase ense y’Edomu.

\VS{Ⅳ}Akabachiika bateebie Esau omonene oye iga: “Aya naro Yakobo, omosomba oo, agokwana: Nabeire nkomenya ase ense y’obogeni, ense ya Labani goika reero iga;

\VS{Ⅴ}nanyorire chiombe, ne chitigere, ne ching’ondi, na abasomba, abamura na abaiseke. Na bono, omonene one, nigo natomire abanto nkomanyie amang’ana ayio, inyoore ogwancherwa ase obosio bwao.”


\par }{\PP \VS{Ⅵ}Abatomwa baria, ekero bairanete ase Yakobo bakamoteebia: “Ntwaika o momura omino Esau, ere ngocha are gokorotota ore nabaanto amagana ane (400).”

\VS{Ⅶ}Erio Yakobo akaondoka mono na koumata, agaatanana abanto baria baarenge amo nere, ne ching’ondi, ne chiombe, ne chingamia, bikaba ebiombe bibere,

\VS{Ⅷ}akarengereria ng’a: “Esau karache aumokere ekeombe kie ritang’ani na kogesiria, keria kende nagetooreke.”


\par }{\PP \VS{Ⅸ}Erio Yakobo agasaba, akabora: “Aye Nyasae o sokoro yane Aburaamu, Nyasae o Isaka tata, aye Omonene, gwanteebetie ng’a: Oirane gochia seino, na eamate yao, na inche ningokorere amaya.

\VS{Ⅹ}Inche tingwenereti nonya ng’ake obuya na obwegenwa bwonsi gwankorerete inche, omosomba oo, naki engaki naambogeete orooche rwa Yorodani nigo nabwate enyimbo yoka koboko kwane, na bono nabeire ebiombe bibere.

\VS{Ⅺ}Koranche ontoorie bono korwa ase okoboko kw’oyominto Esau, ekiagera nairokire ng’a nabaise kong’ita, aite na abakungu na abana.

\VS{Ⅻ}\XREF{}{{\XO ⅩⅩⅫ:Ⅻ }{\XO{32:12:
}}{\XT{Omoch 22:17}}}Korende aye ngwanteebetie: Ningokorere amaya, ninkore ororeeria rwao robe buna omokenye o nyancha, otanyare kobareka, ekiagera nomonge.”


\par }{\PP \VS{ⅩⅢ}Erio Yakobo akaraara aroro ase obotuko obwo; agachora korwa ase etugo eria abwate, echio aranyare koa Esau omwabo ebiegwa.

\VS{ⅩⅣ}Agachoora chimbori chiaberi amagana abere, ne chigoree emerongo ebere, ne ching’ondi chiaberi amagana abere, ne chimingichi emerongo ebere,

\VS{ⅩⅤ}ne chingamia chiare gokamwa emerongo etato, amo ne chimori chiabo, ne chiombe chiaberi emerongo ene, ne chieeri ikomi, ne chitigere chiaberi emerongo ebere, ne chitigere chinsacha ikomi.

\VS{ⅩⅥ}Akabeeka ching’iti echio ase amaboko ’abasomba baye, kera riicho akaribeeka ao, agateebia abasomba baye: “Eta motang’ane, na egati ya kera riicho motige ribaga.”

\VS{ⅩⅦ}Agachiika omosomba oria bw’eritang’ani, akamoteebia: “Esau ominto, ekero araumerane naye, na gokoboria: Noyo ng’o ore? Ng’ai ogochia? Etugo eye otang’anetie, neya ng’o?.

\VS{ⅩⅧ}Erio omoiranerie, omoteebie: Ney’omosomba oo Yakobo, nekeegwa akorenteire aye omonene one Esau; ere omonyene ngotobwatia are korwa magega,”

\VS{ⅩⅨ}Agachiika naende oyo o kabere, na oyo o gatato, na abande bonsi abaare gotunyana amaicho, akabateebia: “Moteebie Esau amang’ana ayio ayio ekero mokoumerana nere.

\VS{ⅩⅩ}Naende momoteebie: Omosomba oo Yakobo ngotobwatia are korwa magega.” Ere nigo arengereretie ng’a: “Nimwororobie nebiegwa ebi namotang’aneirie; magega yaye nindore obosio bwaye, aande nanyanchere.”

\VS{ⅩⅪ}Naboigo ebiegwa biria bigatang’anigwa gochia bosio bwaye, ere omonyene akaraara obotuko obwo aase aria atenenetie eema yaye.


\par }{\SH Yakobo ogokinana na Nyasae, naende okorokwa Israeli
\par }
{\PP \VS{ⅩⅫ}Ase obotuko obwo Yakobo akaimoka, akaira abakungu baye babere, na abasomba baye babere abakungu, na abana baye ikomi nomo, akaamboka orooche rwa Yaboki.

\VS{ⅩⅩⅢ}Akabaimokia, akabaambokia orooche, akaambokia na bionsi ebi areenge nabio.

\VS{ⅩⅩⅣ}\XREF{}{{\XO ⅩⅩⅫ:ⅩⅩⅣ }{\XO{32:24:
}}{\XT{Hos 12:3,4}}}Yakobo agatigara ere bweka.

\par }{\PP Erio omonto oyomo agacha bagakinana nere, goika bogakiamoka.

\VS{ⅩⅩⅤ}Nere omonto oria, ekero arora ng’a tari kobua Yakobo, akamokuna enengo y’ebachwa, akamoteng’eria, kobagendererete gokinana.

\VS{ⅩⅩⅥ}Erio akamoteebia: “Ntige ngende, ekiagera bwakiire.”

\par }{\PP Korende Yakobo akamoteebia: “Tingokoa ribaga ogende, otaransesenia.”


\par }{\PP \VS{ⅩⅩⅦ}Akamobooria: “Naki okorokwa?”

\par }{\PP Akamoiraneria: “Yakobo.”


\par }{\PP \VS{ⅩⅩⅧ}\XREF{}{{\XO ⅩⅩⅫ:ⅩⅩⅧ }{\XO{32:28:
}}{\XT{Omoch 35:10}}}Erio akamoteebia: “Bono tokorokwa naende Yakobo, nigo orarokwe Israeli\FTNT{†}{{\FR ⅩⅩⅫ:ⅩⅩⅧ }{\FR{32:28
}}{\FK{Israeli:
}}{\FT{engencho yaye: ogokinana na Nyasae}}}, ekiagera mwakinanire na Nyasae na abanto, na aye kwabuire.”


\par }{\PP \VS{ⅩⅩⅨ}\XREF{}{{\XO ⅩⅩⅫ:ⅩⅩⅨ }{\XO{32:29:
}}{\XT{Abag 13:17,18}}}Yakobo akamobooria: “Koranche, onteebie erieta riao.”

\par }{\PP Korende akamoteebia: “Nase ki okomboria erieta riane?” Agwo akamosesenia.


\par }{\PP \VS{ⅩⅩⅩ}Yakobo Akaaroka aase aria Penieli\FTNT{‡}{{\FR ⅩⅩⅫ:ⅩⅩⅩ }{\FR{32:30
}}{\FK{Penieli:
}}{\FT{engencho yaye: obosio bwa Nyasae}}}, naki nigo ateebete: “Naroranire na Nyasae obosio ase obosio, na obogima bwane bwatoorigwe.”

\VS{ⅩⅩⅪ}Erioba rikaorokera Yakobo kagoeta Penueli, akaba ogosegora, ekiagera ateng’eretigwe enengo y’ebachwa.

\VS{ⅩⅩⅫ}Ase ayio Abaisraeli tibari koria omoki bw’enengo y’ebachwa goika reero iga, ekiagera omonto oria namoteng’eretie Yakobo omoki bw’enengo y’ebachwa yaye.




\par }\Chap{ⅩⅩⅩⅢ}{\SH Yakobo okoumerana na Esau
\par }
{\PP \VerseOne{Ⅰ}Yakobo akaimokereria amaiso aye igoro, akarigereria, akarora Esau ogocha amo nabaanto amagana ane. Erio agaatanana abana, akaa kera omokungu abaye, Lea, na Raeli, na abakungu baria babere abasomba.

\VS{Ⅱ}Akabeeka abakungu baria abasomba amo nabana babo batang’ane, na Lea amo nabana baye korwa magega yabo, na Raeli na Yusufu akababeeka magega kegima.

\VS{Ⅲ}Ere omonyene agatang’ana bosio bwabo, akaba okona‐gotung’ama inse chintunda isano na ibere goika agaika ase oyomwabo.


\par }{\PP \VS{Ⅳ}Esau akaminyoka gochia komorotota, akamoboania rigoti riaye, na komoagata, barabwo bakareererana.

\VS{Ⅴ}Ekero Esau achia koimokereria amaiso aye igoro, akarora abakungu na abana, akamobooria: “Aba nabang’o more komo?”

\par }{\PP Yakobo akamoiraneria: “Aba nabana Nyasae ang’eire inche, omosomba oo, ase obuya bwaye.”

\VS{Ⅵ}Erio abakungu baria abasomba bagasuka gochia ang’e, kera oyomo nabana baye, bagatung’ama inse.

\VS{Ⅶ}Lea nere boigo agasuka gochia ang’e amo n’abana baye, nabarabwo bagatung’ama inse. Magega kegima Yusufu na Raeli bagasuka gochia ang’e, nabarabwo boigo bagatung’ama inse.


\par }{\PP \VS{Ⅷ}Naende Esau akamobooria: “Emeganda eye yonsi twaumerana gochia aa, neya ki?”

\par }{\PP Yakobo akamoiraneria: “Engencho yaye inyore ogwancherwa ase obosio bwao, aye omonene one.”


\par }{\PP \VS{Ⅸ}Esau akamoiraneria: “Oyominto, echi mbwate nching’isaine. Echire echiao, kabe nachirochio.”


\par }{\PP \VS{Ⅹ}Korende Yakobo akamoteebia: “Taibo, onye nanyorire ogwancherwa ase obosio bwao, koranche obwate ekeegwa eke korwa ase okoboko kwane; naki okorora obosio bwao nigo enga buna okorora obosio bwa Nyasae, ase ogwanchera kwanyancheire inche.

\VS{Ⅺ}Koranche oire ebiegwa ebi nakorenteire, ekiagera Nyasae onkoreire obuya obonge, na inche nimbwate ebing’isaine.” Naboigo ere akaebereria Esau na ere agancha, akabiira.


\par }{\PP \VS{Ⅻ}Erio Esau akamoteebia: “Eta, togende seito, na inche ningotang’ane.”


\par }{\PP \VS{ⅩⅢ}Korende Yakobo akamoiraneria: “Omonene one, nomanyete ng’a abana nebing’werere mbwate, naende chimbori ne ching’ondi nigo chibwate chimanwa chikogonka, ne chiombe boigo. Ching’iti echio chiise koayererigwa ase rituko erimo, nigo chirakwe chionsi.

\VS{ⅩⅣ}Koranche, omonene one, oete otang’ane bosio bwane, inche omosomba oo; na inche nindaae ching’iti echio ng’ora ng’ora, buna orogendo rwabo rong’ana, na abana buna chinguru chiabo ching’ana, goika ng’ike bwoo, omonene one, aaria Edomu.”


\par }{\PP \VS{ⅩⅤ}Erio Esau akamoteebia: “Ningotigere abanto bande ase aba inde nabwo.”

\par }{\PP Korende Yakobo akairaneria: “Bakore ki? Otatiga ndore ng’a nanyorire ogwancherwa ase obosio bwao, omonene one.”

\VS{ⅩⅥ}Ase rituko erio erio Esau akabwatia enchera, akairana gochia Edomu.

\VS{ⅩⅦ}Korende Yakobo akagenderera, agaika Sukoti, akeagachera enyomba, akaagachera na amaicho aye ebigutu. Ase igo, aase aria akarokwa Sukoti.


\par }{\PP \VS{ⅩⅧ}Yakobo kairanire korwa Padan‐Aramu, agaika buya ase omorembe ase Sekemu, omochie omonene bw’ense ya Kaanani, agatenenia eema yaye isiko y’omochie oyio.

\VS{ⅩⅨ}\XREF{}{{\XO ⅩⅩⅩⅢ:ⅩⅨ }{\XO{33:19:
}}{\XT{Yosh 24:32; Yoh 4:5}}}Korwa ase basinto ba Hamori, ise Sekemu, Yakobo akagora oboremo obwo ase rigori rie chifeta rigana erimo, agwo ase atenenetie eema yaye.

\VS{ⅩⅩ}Akaagacha agwo egesasiimero, agakeroka Eli‐Elohe‐Israeli.




\par }\Chap{ⅩⅩⅩⅣ}{\SH Sekemu ogosaria Dina
\par }
{\PP \VerseOne{Ⅰ}Bono Dina, omoiseke o Lea, oyio Lea aiborerete Yakobo, akagenda kororana nabaiseke b’ense eria.

\VS{Ⅱ}Ekero Sekemu, omwana o Hamori Omohivi, omonene bw’ense eria, amorooche, akamobwata, akaba nere, akamosareria obwekungi bwaye.

\VS{Ⅲ}Korende magega y’ayio agakorera Dina, omoiseke oyio o Yakobo, buya, akamwancha na gokwana nere amang’ana amaya.

\VS{Ⅳ}Sekemu agakwana na Hamori ise, akamoteebia: “Mborerie omoiseke oyo abe mokane!”


\par }{\PP \VS{Ⅴ}Ekero Yakobo achia koigwa ng’a Sekemu osaririe Dina, omoiseke oye, abamura baye ngetii baarenge korisia, Ase igo Yakobo agakira‐kiri goika bakairana inka.

\VS{Ⅵ}Hamori, ise Sekemu, akaimoka akagenda o Yakobo gokwana nere.

\VS{Ⅶ}Abamura ba Yakobo, ekero bachia koigwa ayio, bagacha korwa getii, bare nobororo na ekeririanda ekenene mono, ekiagera Sekemu akorete obokayayu ase Abaisraeli ase okomotachera inse omoiseke o Yakobo, ring’ana ritagwenerete gokoreka.


\par }{\PP \VS{Ⅷ}Hamori agakwana nabarabwo, akabora: “Omomura one Sekemu omwanchire omoiseke oino, bono komoranche, momomoe amonyuome.

\VS{Ⅸ}Tonyuomerane intwe nainwe, motoe abaiseke baino, naintwe tobae abaito.

\VS{Ⅹ}Inwe nabo moramenye egati yaito, aiga ase ense yaito ribaga ndireo ase more, moramenye na koonchoreria, mwenyorere enibo.”

\VS{Ⅺ}Sekemu agateebia ise Dina na bamura bamwabo: “Nyanchere aya naboria aase more, kende gionsi moramboorie nimbae.

\VS{Ⅻ}Mboorie enibo ende yonsi na ebiegwa boigo, nimbae buna moraganie, kogicha mong’e omoiseke oyo abe mokane.”


\par }{\PP \VS{ⅩⅢ}Erio abamura ba Yakobo bakairaneria Sekemu na Hamori ise ase okong’ainereria, ekiagera konya osaririe Dina, omoiseke omwabo.

\VS{ⅩⅣ}Bakairaneria: “Titokonyara gokora ring’ana eri, komoa omonto otaarogeti, omoiseke ominto, ekiagera ayio nigo arabe aya obosooku ase tore.

\VS{ⅩⅤ}Natonyare gwancha okoboria kwaino ase ring’ana erimo rioka, naende nario eri: Komoranche mobe buna intwe, kera omonto omosacha ore asemore aarokigwe.

\VS{ⅩⅥ}Erio ’natobae abaiseke baito, na intwe toire abaino, tomenye amo, tobe abanto abamo.

\VS{ⅩⅦ}Korende motancheti mwarokigwe, rirorio nigo torarusie omoiseke oito aa, togende nere.”


\par }{\PP \VS{ⅩⅧ}Amang’ana abo akagwenera Hamori na omomura oye Sekemu.

\VS{ⅩⅨ}Omomura oyio tatebana gokora ring’ana riria, ekiagera omoiseke oria o Yakobo konya omogweneire. Bono Sekemu nigo asikire kobua abande bonsi ase eamate yabo.


\par }{\PP \VS{ⅩⅩ}Ase igo, Hamori na Sekemu, omomura oye, bakagenda ase egeita ki’omochie obo, bagakwana nabaanto babo, bakabateebia,

\VS{ⅩⅪ}“Abanto aba babeire abasani baito, tiga bamenye ase ense yaito, babe abaonchoreria, ekiagera ense eye nenene, netoisane twensi, intwe amo na barabwo. Intwe ntonyuomerane na barabwo.

\VS{ⅩⅫ}Barabwo banchire komenya seito babe obomo naintwe, korende mbaganetie tokore ring’ana erimo, nario eri, ng’a kera omosacha ore ase tore aarokigwe buna barabwo baarogete.

\VS{ⅩⅩⅢ}Amaicho abo, na enibo yabo, na etugo yabo yonsi, inee, tibikoba ebiaito? Tiga twancherane nabarabwo rioka, bamenye aa seito.”

\VS{ⅩⅩⅣ}Abanto bonsi abamenyete ase omochie oria, bakaigwera Hamori na omomura oye Sekemu, na kera omosacha oyomenyeteo akaarokigwa.


\par }{\SH Abamura ba Yakobo bagoakana abanto ba Sekemu egesiomba
\par }
{\PP \VS{ⅩⅩⅤ}Ase rituko ria gatato ekero abwo baarogete baarenge koromwa mono, abamura babere ba Yakobo, Simioni na Lawi, bamura ba ng’ina omo na Dina, bakaimoka nemeyio ya birende, bagasoa ase omochie ime mobosokano, bagaita abasacha bonsi abaarengeo.

\VS{ⅩⅩⅥ}Bagaita Hamori amo na Sekemu momura oye nemeyio ya birende, bakarusia Dina omwabo mwa Sekemu, bakagenda nere.

\VS{ⅩⅩⅦ}Erio abamura bande ba Yakobo bagachiera abwo baitetwe na bagasakora omochie, ekiagera konya basaririe omoiseke omwabo;

\VS{ⅩⅩⅧ}bakaira ching’ondi, ne chiombe, ne chitigere, na bionsi ebiareenge ase omochie ime, na bionsi ebiareenge ase emegondo boigo.

\VS{ⅩⅩⅨ}Bagasakora enibo yabo yonsi, na abana babo, na abakungu babo, na bionsi ebiareenge ase chinyomba bakabiira.

\VS{ⅩⅩⅩ}Erio Yakobo agateebia Simioni na Lawi: “Inwe mwambekire ase emechando, mwankorire ogotioka okobe egati-gati y’abanto b’ebisaku bi’ense eye, Abakaanani na Abaperisi. Inche na abanto baane nabake tore; barabwo baise gosangererekana na kong’umokera nigo barang’ite na gonsiria amo nabaanto baane.”


\par }{\PP \VS{ⅩⅩⅪ}Korende barabwo bakamoiraneria: “Inee! Nabo barabwo bagwenerete bakorere omoiseke ominto buna omokungu omotayayi?”




\par }\Chap{ⅩⅩⅩⅤ}{\SH Yakobo okogenda Beteli
\par }
{\PP \VerseOne{Ⅰ}\XREF{}{{\XO ⅩⅩⅩⅤ:Ⅰ }{\XO{35:1:
}}{\XT{Omoch 28:11-17}}}Rituko erimo Nyasae agateebia Yakobo: “Imoka, otiire ogende omenye Beteli, oagachere Nyasae egesasiimero aroro, Nyasae, oyo okoorokerete ekero kware gotama korwa ase Esau momura omino.”


\par }{\PP \VS{Ⅱ}Erio Yakobo agateebia abanto baye amo naabwo bonsi baarenge komo: “Rusia emegwekano y’ebinyasae ebigeni b’ebisaku, ebi mobwate ase egati yaino, mwesibie inwe abanyene, moonchorerie chianga chiaino.

\VS{Ⅲ}Toimoke totiire gochia Beteli, erinde ing’agachere Nyasae egesasiimero aroro, Nyasae oyonyigwete ekero keria nareenge nobokong’u, akaba amo nainche ase orogendo rwane rwonsi.”

\VS{Ⅳ}Barabwo bakaa Yakobo emegwekano y’ebinyasae ebigeni bionsi ebio babwate, na ebigera babeegete ase amato abo, na Yakobo akabitindeka inse y’omote okorokwa omwaloni,\FTNT{*}{{\FR ⅩⅩⅩⅤ:Ⅳ }{\FR{35:4
}}{\FK{Omwaloni:
}}{\FT{oyo nomote (omwaloni — Kiswahili) gose onga buna onde okorokwa Omoaluni (ase ekegusii).}}} oyorenge ang’e na Sekemu.


\par }{\PP \VS{Ⅴ}Ekero baimogete kogenda orogendo rwabo, okoondokia gokarua ase Nyasae, gokabwata abanto b’emechie eria yabaetanaine; Ase igo tibanyara komonyookia basinto ba Yakobo.

\VS{Ⅵ}Yakobo amo nabwo bonsi baarenge nere bagaika omochie o Lusu, Omochie oyio naende noro okorokwa Beteli, oyio ore ime y’ense ya Kaanani

\VS{Ⅶ}Agwo akaagacha egesasiimero, Akaaroka aase aria Eli‐Beteli\FTNT{†}{{\FR ⅩⅩⅩⅤ:Ⅶ }{\FR{35:7
}}{\FK{Eli‐Beteli:
}}{\FT{engencho yaye: Nyasae o Beteli (1 Amg 2:1-2) (1 Amg 1:34-37)}}}, ekiagera agwo nao Nyasae aorokerete Yakobo, ekero areenge gotama korwa ase oyomwabo.

\VS{Ⅷ}Agwo Debora, omoreri o Rebeka, agakwa, agatindekwa inse y’omote okorokwa omwaloni. Aase agwo akarokwa Aloni‐Bakuti.


\par }{\PP \VS{Ⅸ}Erio naende Nyasae akaorokera Yakobo, ekero Yakobo areenge korwa Padan‐Aramu, Nyasae akamosesenia.

\VS{Ⅹ}\XREF{}{{\XO ⅩⅩⅩⅤ:Ⅹ }{\XO{35:10:
}}{\XT{Omoch 32:28}}}Agwo Nyasae akamoteebia,

\par }{\Q “Erieta riao n’Yakobo,

\par }{\Q bono tokorokwa Yakobo naende,

\par }{\Q korende nigo orarokwe Israeli.”

\par }{\MM Ase igo, akamoroka Israeli.

\VS{Ⅺ}\XREF{}{{\XO ⅩⅩⅩⅤ:Ⅺ }{\XO{35:11:
}}{\XT{Omoch 17:4-8}}}Naende Nyasae akamoteebia,

\par }{\Q “Inche Nyasae Omobui,

\par }{\Q genderera gosarara, obuche.

\par }{\Q Egesaku na emeganda y’ebisaku nigo erarue asore,

\par }{\Q na abarwoti mbarue asore.


\par }{\Q \VS{Ⅻ}Na ense eye naete Aburaamu na Isaka,

\par }{\Q ninkoyee aye na ororeeria rwao rorache korwa magega yao.”


\par }{\MM \VS{ⅩⅢ}Erio Nyasae akaimoka akagenda igoro, akarwa asare, agwo ase areenge gokwana nere.

\VS{ⅩⅣ}\XREF{}{{\XO ⅩⅩⅩⅤ:ⅩⅣ }{\XO{35:14:
}}{\XT{Omoch 28:18,19}}}Yakobo agatenenia rigena buna esiiro aase aria Nyasae akwanerete amo nere, akaumora ekeng’wanso gi’ekenyugwa amo namaguta igoro yaye.

\VS{ⅩⅤ}Igo Yakobo akaaroka aase aria Nyasae akwanerete amo nere Beteli.


\par }{\SH Ogokwa kwa Raeli
\par }
{\PP \VS{ⅩⅥ}Erio bagachaaka orogendo rwabo korwa Beteli, ekero batigairie orogendo oroke baike Efarati, Raeli agachaaka kobina ase okoibora, akaba nobokong’u bw’okoibora.

\VS{ⅩⅦ}Ekero areenge koromwa mono, omoiboria akamoteebia: “Toondoka, ekiagera naende nomwana omoisia oraibore.”

\VS{ⅩⅧ}Agwo akaba okogireka ase ogokwa; na ekero areenge ang’e ase ogokwa, Akamoroka omwana oyio Ben‐Oni\FTNT{‡}{{\FR ⅩⅩⅩⅤ:ⅩⅧ }{\FR{35:18
}}{\FK{Ben‐Oni:
}}{\FT{engencho yaye: omwana omomura bw’emechando yane}}}, korende ise akamoroka Benjamini.\FTNT{§}{{\FR ⅩⅩⅩⅤ:ⅩⅧ }{\FR{35:18
}}{\FK{Benjamini:
}}{\FT{engencho yaye: omwana omomura bw’okoboko kwane gw’okorio (1 Amg 1:38-42) (1 Amg 1:43-54)}}}


\par }{\PP \VS{ⅩⅨ}Erio Raeli agakwa, agatindekwa agwo ase enchera ekogenda Efarati, nao Bethlehemu.

\VS{ⅩⅩ}Na Yakobo agatenenia rigena ri’ekeinyorio ase embeera ya Raeli, nao rire goika reero iga.

\VS{ⅩⅪ}Erio Israeli akaimoka, akagenda, agatenenia eema yaye ng’umbu y’omoorobiri o Ederi.


\par }{\SH Abamura ba Yakobo
\par }
{\PP \VS{ⅩⅫ}\XREF{}{{\XO ⅩⅩⅩⅤ:ⅩⅫ }{\XO{35:22:
}}{\XT{Omoch 49:4}}}Engaki eria Israeli amenyete ase ense eria, Rubeni akagenda akaraara na Bilia, omokungu o ise, oria o sere-sere, na Israeli akaigwa amang’ana ayio.

\par }{\PP Abamura ba Yakobo nigo baarenge ikomi na babere.

\VS{ⅩⅩⅢ}Abana abamura ba Lea nabwo aba: Rubeni, omwana omotangi o Yakobo, na Simioni, na Lawi, na Yuda, na Isakaru, na Sabuloni.

\VS{ⅩⅩⅣ}Abana abamura ba Raeli nabwo Yusufu na Benjamini.

\VS{ⅩⅩⅤ}Abana abamura ba Bilia, omoiseke omosomba o Raeli, nabwo Dani na Nafutali.

\VS{ⅩⅩⅥ}Abana abamura ba Silpa, omoiseke omosomba o Lea, nabwo Gadi na Aseri. Aba nabwo abana abamura Yakobo aiboreretwe agwo Padan‐Aramu.


\par }{\SH Ogokwa kwa Isaka
\par }
{\PP \VS{ⅩⅩⅦ}\XREF{}{{\XO ⅩⅩⅩⅤ:ⅩⅩⅦ }{\XO{35:27:
}}{\XT{Omoch 13:18}}}Yakobo agaika ase omochie o Isaka ise aaria Mamure, ang’e na Kiriati-Ariba, nao Heburoni, agwo ase Aburaamu na Isaka bamenyete buna abamenyi.

\VS{ⅩⅩⅧ}Isaka nigo akoorete emiaka rigana erimo, na emerongo etano na etato (180).

\VS{ⅩⅩⅨ}Erio Isaka ero agakwa, agasangerereka amo nabaanto baye, ore omogotu kegima, omonto bw’emiaka emenge, na abamura baye, Esau na Yakobo, bakamotindeka.




\par }\Chap{ⅩⅩⅩⅥ}{\SH Ororeeria rwa Esau
\par }
{\PP \VerseOne{Ⅰ}Oyo noro omooroberio bw’ororeeria rwa Esau, nere Edomu.

\VS{Ⅱ}\XREF{}{{\XO ⅩⅩⅩⅥ:Ⅱ }{\XO{36:2:
}}{\XT{Omoch 26:34}}}Esau akanyuoma abakungu baye korwa ase Abakaanani: Ada, omoiseke o Eloni, Omohiti, na Oholibama, omoiseke o Ana, mosinto o Sibeoni, Omohivi,

\VS{Ⅲ}\XREF{}{{\XO ⅩⅩⅩⅥ:Ⅲ }{\XO{36:3:
}}{\XT{Omoch 28:9}}}na Basemati, omoiseke o Isumaeli, omoiseke omwabo Nebayoti,

\VS{Ⅳ}Ada akamoiborera Esau omwana okorokwa Elifasi, na Basemati akaibora Reueli,

\VS{Ⅴ}na Oholibama akaibora Yeusi, na Yalamu, na Kora. Aba nabwo abana abamura Esau aiboreretwe ase ense ya Kaanani.


\par }{\PP \VS{Ⅵ}Erio Esau akaimokia abakungu baye, na abana baye abamura na abaiseke, na abanto bonsi ababwate abwo bwoye, ne chiombe chiaye, ne ching’iti chiaye chionsi echi atugete, na enibo yaye yonsi eyaniberete ase ense ya Kaanani; akagenda agaika ase ense yareenge aare korwa ase Yakobo omwabo.

\VS{Ⅶ}Ekiagera babwate enibo enyinge tibare konyara komenya amo; na ense eria tiyare kobaisana bamenye babere bonsi ne chitugo chiabo.

\VS{Ⅷ}Ase igo Esau, oyokorokwa naende Edomu, akaba okomenya ase ense y’ebitunwa bia Edomu.


\par }{\PP \VS{Ⅸ}Oyo noro omooroberio bw’ororeeria rwa Esau ise Edomu, ase ense y’ebitunwa bia Edomu.

\VS{Ⅹ}Aya naro amarieta a basinto b’Esau: Elifasi, omomura o Ada moga Esau, na Reueli, omomura o Basemati moga Esau.

\VS{Ⅺ}Na basinto b’Elifasi nabwo aba: Temani na Omari, na Sefo, na Gatamu, na Kenasi.

\VS{Ⅻ}Timuna nigo areenge omokungu o sere‐sere o Elifasi, mosinto bw’Esau. Ere akaiborera Elifasi Amaleki. Aba nabwo baareenge abachokoro abamura b’Ada moga Esau.

\VS{ⅩⅢ}Aba nabwo basinto ba Reueli: Nahati, na Zera, na Sama, na Miza. Aba nabwo baarenge abachokoro abamura ba Basemati, moga Esau.


\par }{\PP \VS{ⅩⅣ}Na abana aba nabwo abamura ba Oholibama, moga Esau mosubati o Ana, mosinto o Sibeoni: Ere akaiborera Esau Yeusi, na Yalamu, na Kora.


\par }{\PP \VS{ⅩⅤ}Aba nabwo baarenge abagaambi korwa ase ororeeria rw’Esau. Basinto b’Elifasi, omomura omotangi bw’Esau, nabwo aba: Omogambi Temani, na omogambi Omari, na omogambi Sefo, na omogambi Kenasi,

\VS{ⅩⅥ}na omogambi Kora, na omogambi Gatamu, na omogambi Amaleki. Aba nabwo baarenge abagaambi korwa ase ororeeria rw’Elifasi, ase ense y’Edomu. Barabwo nabachokoro abamura b’Ada.


\par }{\PP \VS{ⅩⅦ}Naba nabwo basinto ba Reueli, mosinto bw’Esau: Omogambi Nahati, na omogambi Zera, na omogambi Sama, na omogambi Miza. Aba nabwo baarenge abagaambi korwa ase ororeeria rwa Reueli ase ense y’Edomu. Aba nabwo abachokoro abamura ba Basemati, moga Esau.


\par }{\PP \VS{ⅩⅧ}Naba nabwo abamura b’Oholibama, moga Esau: Omogambi Yeusi, na omogambi Yalamu, na omogambi Kora. Aba nabwo abagaambi baiboretwe na Oholibama, mosubati o Ana moga Esau.

\VS{ⅩⅨ}Aba nabwo basinto b’Esau, nere Edomu; naba nabwo abagaambi babo.


\par }{\SH Ororeeria rwa Edomu
\par }
{\PP \VS{ⅩⅩ}Aba nabwo basinto ba Edomu Omohori, ababiare b’ense eria: Lotani, na Sobali, na Sibeoni, na Ana,

\VS{ⅩⅪ}na Dishoni, na Eseri, na Disani. Aba nabwo baarenge abagaambi b’Abahori, basinto ba Edomu, ase ense y’Edomu.

\VS{ⅩⅫ}Na basinto ba Lotani nabwo Hori na Hemamu, na mosubati omwabo Lotani nigo areenge korokwa Timuna.


\par }{\PP \VS{ⅩⅩⅢ}Naba nabwo basinto ba Sobali: Alivani, na Manahati, na Sefo, na Onamu.


\par }{\PP \VS{ⅩⅩⅣ}Naba nabwo basinto ba Sibeoni: Aya na Ana. Ana oyo nere onyorete chinsoko chi’amaache are morero, ase erooro, ekero areenge korisia chitigere chia Sibeoni ise.

\VS{ⅩⅩⅤ}Na mosinto o Ana nere Dishoni, na omoiseke o Ana nere Oholibama.


\par }{\PP \VS{ⅩⅩⅥ}Naba nabwo basinto ba Dishoni: Hemudani, na Esibani, na Itirani, na Kerani.


\par }{\PP \VS{ⅩⅩⅦ}Naba nabwo basinto b’Eseri: Bilihani, na Sawani, na Akani.


\par }{\PP \VS{ⅩⅩⅧ}Na basinto ba Disani nabwo Usi na Arani.


\par }{\PP \VS{ⅩⅩⅨ}Na abagaambi barwete ase Abahori nabwo aba: Omogambi Lotani, na omogambi Sobali, na omogambi Sibeoni, na omogambi Ana,

\VS{ⅩⅩⅩ}na omogambi Dishoni, na omogambi Eseri, na omogambi Disani. Aba nabwo abagaambi b’Abahori, koreng’ana nebisaku biabo, ase ense ya Edomu.


\par }{\SH Abarwoti b’Edomu
\par }
{\PP \VS{ⅩⅩⅪ}Na abarwoti abagamberete ense y’Edomu ritang’ani konya morwoti onde bwensi ataragaambera Abaisraeli nabwo aba:

\VS{ⅩⅩⅫ}Bela, mosinto o Beori, akaba okogaamba ase ense y’Edomu, na omochie oye nigo ore korokwa Dinihaba.

\VS{ⅩⅩⅩⅢ}Bela agakwa, na Yobabu mosinto o Zera, oyo orwete Bosira, akaba okogaamba ase ribaga riaye.

\VS{ⅩⅩⅩⅣ}Yobabu nere agakwa, na Husamu bw’ense y’Abatemani akaba okogaamba ase ribaga riaye.

\VS{ⅩⅩⅩⅤ}Husamu nere agakwa, na Hadadi, mosinto o Bedadi, akaba okogaamba ase ribaga riaye; oyo nere obuete Abamidiani, ase ense ya Moabu na omochie oye nigo ore korokwa Aviti.

\VS{ⅩⅩⅩⅥ}Hadadi nere agakwa, na Samula, oyo orwete Masereka, akaba okogaamba ase ribaga riaye.

\VS{ⅩⅩⅩⅦ}Samula nere agakwa, na Saulo, oyo orwete Rehoboti, omochie orenge orooche ensemo, akaba okogaamba ase ribaga riaye.

\VS{ⅩⅩⅩⅧ}Saulo nere agakwa, na Baali‐Hanani mosinto o Akibori akaba okogaamba ase ribaga riaye.

\VS{ⅩⅩⅩⅨ}Baali‐Hanani, mosinto o Akibori, nere agakwa, na Hadari akaba okogaamba ase ribaga riaye, na omochie oye nigo ore korokwa Pau, na mokaye nigo areenge korokwa Mehetabeli, mosubati o Matiredi, mosubati o Mesahabu.


\par }{\PP \VS{ⅩⅬ}Aya naro amarieta ’abagaambi barwete ase ororeeria rwa Esau, gotunyana chiamate chiabo, na aase bamenyete nigo are namarieta abo: Omogambi Timuna, na omogambi Aliva, na omogambi Yeteti,

\VS{ⅩⅬⅠ}na omogambi Oholibama, na omogambi Ela, na omogambi Pinoni,

\VS{ⅩⅬⅡ}na omogambi Kenasi, na omogambi Temani, na omogambi Mibusari,

\VS{ⅩⅬⅢ}na omogambi Magadieli, na omogambi Iramu. Aba nabwo abagaambi barwete ase ororeeria rw’Edomu, koreng’ana buna bamenyete chinsemo chiabo ase ense eria bairete ekaba eyabo. (Esau nere sokoro bw’Abaedomu).




\par }\Chap{ⅩⅩⅩⅦ}{\SH Chindoto chia Yusufu
\par }
{\PP \VerseOne{Ⅰ}Yakobo akaba okomenya ase ense y’Abakaanani, eyio ase ise nere areenge omenyete buna omomenyi.

\VS{Ⅱ}Oyo noro omogano bw’ororeeria rwa Yakobo.

\par }{\PP Yusufu, ekero aikire emiaka ikomi, na etano na ebere, nigo areenge korisia amaicho amo na bamura bamwabo. Omosae oyio akaba ore amo nabamura bamwabo, abana ba Bilia na Silpa, abakungu ba ise. Yusufu akaba okorentera ise amang’ana igoro y’ogokora kwabo okobe.


\par }{\PP \VS{Ⅲ}Bono Israeli nigo anchete Yusufu kobua abana baye bande bonsi, ekiagera nigo areenge omwana oye bw’obogotu. Akamoroiseria eanga engiya entambe.

\VS{Ⅳ}Abamwabo ekero barooche ng’a ise nigo amwanchete ere kobua abamwabo bonsi, barabwo bakamogecha, tibare gokwana amang’ana y’omorembe amo nere.


\par }{\PP \VS{Ⅴ}Yusufu akaroota chindoto, na ekero ateebetie abamwabo chindoto echio, barabwo bakamenta mono komogecha.

\VS{Ⅵ}Yusufu akabateebia: “Montegerere, moigwe okoroota oko narootete.

\VS{Ⅶ}Nkarora ng’a intwe nigo twareenge mogondo tokoboa emesaima y’endagera, na omosaima one okaimoka ogatenena boronge, na emesaima yaino ekaba ekoyoetanana, egotugama inse ase omosaima one.”


\par }{\PP \VS{Ⅷ}Abamwabo bakamobooria: “Inee! Aye nigo orengereretie ng’a nigo orabe omogambi oito, otogambere?” Ase igo, barabwo bakamenta komogecha mono ase engencho y’okoroota kwaye, na ase engencho y’amang’ana aye.


\par }{\PP \VS{Ⅸ}Naende akaroota konde, na okwo agateebia abamwabo, akabora: “Moigwe! Inche nigo narootete okoroota konde. Nkarora erioba, na omotienyi, ne ching’enang’eni ikomi nemo bigotugama inse ase obosio bwane.”


\par }{\PP \VS{Ⅹ}Korende ekero ateebetie ise na bamura bamwabo amang’ana ayio, ise akamotogonyera, akamobooria: “nkoroota ki okwo okoroota? Inee! Inche na nyoko, na bamura bamino, amaene, nigo torache togotugamere togosasime aye?”

\VS{Ⅺ}\XREF{}{{\XO ⅩⅩⅩⅦ:Ⅺ }{\XO{37:11:
}}{\XT{Ogok 7:9}}}Abamwabo bakamobwaterwa ribero, korende ise ere akagacha ogokwana okwo ase enkoro yaye ime.


\par }{\SH Yusufu okoonigwa nabamwabo na koirwa Misiri
\par }
{\PP \VS{Ⅻ}Erio abamwabo bakagenda korisia amaicho a ise ang’e na Sekemu.

\VS{ⅩⅢ}Na Israeli akarangeria Yusufu, akamoteebia: “Inee! Abamino tibakari korisia amaicho aaria Sekemu? Inchuo bono ngotome gochia ase bakare.”

\par }{\PP Yusufu agaitaba: “Nao inde aa.”


\par }{\PP \VS{ⅩⅣ}Ise akamoteebia: “Genda bono orore gose abamino mbuya bare amo namaicho, erinde ondetere amang’ana.” Ase igo, akamotoma korwa ase omweya o Heburoni, akageenda agaika Sekemu;

\VS{ⅩⅤ}omonto oyomo akamonyora, ekero areenge kona‐goetanana ase erooro, na omonto oyio akamobooria: “Inki okorigia?”


\par }{\PP \VS{ⅩⅥ}Akamoiraneria: “Nabaminto nkorigia; koranche nteebie aase bakorisia amaicho.”


\par }{\PP \VS{ⅩⅦ}Omonto oria akabateebia: “Barure aa, bachiire, naki nigo nabaigwa bagoteebania: Tiga togende Dotani.” Erio Yusufu akababwatia korwa magega, akabanyora Dotani.


\par }{\PP \VS{ⅩⅧ}Barabwo bakamorora ere okare egeka, ritang’ani konya ataraika ang’e asebare, bakagaamba buna bamoite.

\VS{ⅩⅨ}Barabwo bagateebania: “Omonyandooto oyio ogocha.

\VS{ⅩⅩ}Bono ntore ne ribaga; tiga tomoite, tomorute ase engoro eyemo ye chingoro chire aa, erio toteebe ng’a neng’iti y’orosana yamoriete, na torore chindoto echio chiaye buna chirabe.”


\par }{\PP \VS{ⅩⅪ}Rubeni ekero ayaigwete, akarigia komotooria korwa ase amaboko abo, akabakania: “Yaya! Titomoita akwe.”

\VS{ⅩⅫ}Naende akabateebia: “Timoitera amanyinga aye; morute ase engoro eyemo y’echi chire aa ase erooro, korende timorambora amaboko aino gochia asare ase okomoita.” Ere nigo abateebetie igo, erinde anyare komotooria korwa ase amaboko abo, amoiranie ase ise.

\VS{ⅩⅩⅢ}Ekaba ekero Yusufu achia goika ase abamwabo, barabwo bakamorusia eanga eria engiya entambe abeegete,

\VS{ⅩⅩⅣ}bakamobwata, bakamoruta engoro ime. Engoro eyio nigo yareenge bosa, mache tareengeo.


\par }{\PP \VS{ⅩⅩⅤ}Erio bagaikaransa inse koragera; bagachia koimokia amaiso abo korigereria, bakarora omoganda bw’Abaisumaeli ogocha korwa Gileadi. Barabwo nigo baare ne chingamia chiabo, chibogoretie ubani, na amaguta akogwenia, na manemane, ase orogendo rwabo baare kogenda Misiri.

\VS{ⅩⅩⅥ}Agwo Yuda agateebia abamwabo: “Inki eratogwenere toite oyominto na kobisa ogokwa kwaye?

\VS{ⅩⅩⅦ}Tiga tomoonie ase Abaisumaeli aba, erinde titobaisa komoita namaboko aito, ekiagera noyominto, toiboire komo.” Na abamwabo bagancherana nere.

\VS{ⅩⅩⅧ}\XREF{}{{\XO ⅩⅩⅩⅦ:ⅩⅩⅧ }{\XO{37:28:
}}{\XT{Ogok 7:9}}}Erio Abamidiani bagaeta aroro, baare gokora oboonchoreria; abamwabo bakarusia Yusufu korwa ase engoro eria, na komooneria Abaisumaeli ase chisekeli chi’echifeta emerongo ebere; barabwo bakamoira goika Misiri.


\par }{\PP \VS{ⅩⅩⅨ}Rubeni agachia koirana korigereria ase engoro eria, akanyora Yusufu taiyo ase engoro, ere agatandora chianga chiaye,

\VS{ⅩⅩⅩ}akeonchora gochia ase abamwabo, akabateebia: “Omwana timonyoreti ase engoro. Ng’ai rende nkogenda?”


\par }{\PP \VS{ⅩⅩⅪ}Erio bakaimokia eanga ya Yusufu, na bakanyenya embori, bakaimokia eanga eria, bakayetobeka ase amanyinga;

\VS{ⅩⅩⅫ}bakagenda n’eanga eria entambe bakayeirera ise, bakamobateebia: “Yemanye eanga eye gose ney’omwana oo gose tari ero.”


\par }{\PP \VS{ⅩⅩⅩⅢ}Yakobo akayemanya, akabora: “Neanga y’omwana one, amaene neching’iti chi’orosana chiamoitire; Yusufu orirwe!”

\VS{ⅩⅩⅩⅣ}Erio Yakobo agatandora chianga chiaye, akeboyia chigunia kenema kiaye, akaba okomoreera omwana oye engaki entambe.

\VS{ⅩⅩⅩⅤ}Abana baye, abamura na abaiseke bonsi, bakaimoka gochia komoremia, korende akaanga, taremigwa, agateeba: “Yaya, goika inkwe, ngende inse ase oboina nkona‐komoreera omwana one.” Ise akaba okona‐kweumia.


\par }{\PP \VS{ⅩⅩⅩⅥ}Na Abamidiani baria bakamoonia aaria Misiri ase Potifari, omoteneneri bw’enka ya Farao na omotang’ani bw’abarendi baye bande.




\par }\Chap{ⅩⅩⅩⅧ}{\SH Abana ba Yuda
\par }
{\PP \VerseOne{Ⅰ}Ekaba ase engaki eria Yuda agatigana n’abamwabo, agatirimboka, agaika ase omonto gete Omoadulamu ore korokwa Hira, bakabwatana nere.

\VS{Ⅱ}Aroro Yuda akarora moiseke o Sua, omoiseke bw’Omokaanani gete, akamonyuoma. Bakaba bakorara amo,

\VS{Ⅲ}na moiseke o Sua akaba morito, akaibora omwana omoisia, akamoroka Eri.

\VS{Ⅳ}Naende akaba morito, akaibora omwana omoisia, akamoroka Onani.

\VS{Ⅴ}Akaba morito naende, akaibora omwana omoisia, akamoroka Sela. Yuda nere nao areenge aria Kisibo ekero amoiborerete abana.

\VS{Ⅵ}Na Yuda akanyuomeria Eri, omwana oye omotangi, omokungu ore korokwa Tamari.

\VS{Ⅶ}Nere Eri, omomura omotangi o Yuda, nigo areenge omobe ase obosio bw’Omonene; ase ayio Omonene akamoita.

\VS{Ⅷ}Erio Yuda agateebia Onani: “Motware moka momura omino, erinde omotenenerie egesaku.”

\VS{Ⅸ}Korende Onani akamanya ng’a abana abwo agochia koibora tibari gochia korokwa abaye. Kera engaki, arekoba na moka momura omwabo, ekero embego y’oroiboro ere nchera gocha, asomora aitera inse, ng’a erio tabaisa goteneneria oyomwabo egesaku.

\VS{Ⅹ}Ayio akorete akaba amabe ase obosio bwa Nyasae Omobui, nere Omonene akamoita.

\VS{Ⅺ}Erio Yuda agateebia Tamari, moka momura oye: “Genda omenye buna omoboraka ase omochie o iso goika Sela omwana one akine”; naki nigo oboete ng’a nere nabaise gocha gokwa, buna abamwabo bakwete. Ase igo, Tamari akagenda akamenya o ise.


\par }{\SH Okomocha kwa Yuda
\par }
{\PP \VS{Ⅻ}Magega ya amatuko make, moiseke o Sua, moka Yuda, agakwa; Yuda gakoorire okomoreera, agatiira gochia Timuna ase abanachi amarionya be ching’ondi chiaye, amo nomosani oye Hira Omoadulamu.

\VS{ⅩⅢ}Ekero Tamari ateebetigwe ng’a ise biara ’nkogenda akare Timuna konacha ching’ondi chiaye amarionya,

\VS{ⅩⅣ}akarusia chianga chiaye chi’ogokobania, akeboyia chianga na gwetuba obosio bwaye, agaikaransa geita ki’Enaimu, ang’e nenchera ekogenda Timuna; naki nigo arooche ng’a Sela obeire omonto omonene, na tamoeiri amotware.


\par }{\PP \VS{ⅩⅤ}Ekero Yuda amorooche, agakaga ng’a nomokuungu omotayayi, ekiagera nigo atubete obosio bwaye.

\VS{ⅩⅥ}Yuda akagobera gochia asare enchera ensemo, akamoteebia: “Inyanchere ’mbe naye,” naki tamanyete gose moka momura oye orenge.

\par }{\PP Tamari akamobooria: “Inki orang’e, erinde osoe ase ’nde?”


\par }{\PP \VS{ⅩⅦ}Akamoiraneria: “Ninche ngotomera emaanwa egoree korwa ase riicho riane.”

\par }{\PP Omokungu oria akamobooria: “Inee! Inki orang’e kebe intenenera goika kwayentomeire?”


\par }{\PP \VS{ⅩⅧ}Akamobooria: “Ngento ki origetie nkoe kebe intenenera?”

\par }{\PP Akamoiraneria: “Ebonyi yao ere nekemanyererio, na orokini rwao, na enyimbo yao obwate koboko.” Erio akamobia, akaraara nere, na ere akaba morito.

\VS{ⅩⅨ}Erio akaimoka akagenda, akarusia egietubo, akabeeka chianga chiaye chi’ogokobania.


\par }{\PP \VS{ⅩⅩ}Yuda akaa omosani oye Omoadulamu emaanwa egoree airere omokungu oria, erinde ere airanie ebinto biria amoete bibe intenenera, korende tamonyora.

\VS{ⅩⅪ}Omoadulamu oria akabooria abanto b’aase aria: “Ng’ai are omokungu oria omotayayi, oyorenge aa Enaimu enchera ensemo?”

\par }{\PP Bakamokania: “Omokungu omotayayi tana koba aa.”


\par }{\PP \VS{ⅩⅫ}Ase igo, akairana gochia ase Yuda, akabateebia: “Timonyoreti; naboigo nonya nabaanto b’aase aria nigo bankania ng’a mokuungu motayayi tana kobao.”


\par }{\PP \VS{ⅩⅩⅢ}Yuda akabora: “Tiga atware ebinto ebio namoete bibe intenenera, titobaisa gocha kororekana nobosooku. Rora, namotomerete emaanwa egoree, na aye tikwamonyorete.”


\par }{\PP \VS{ⅩⅩⅣ}Ekaba magega y’emetienyi etato Yuda ateebetigwe ng’a Tamari, moka momura oye, okorire obotomani bw’obotayayi; amo nayio morito are ase obotayayi.

\par }{\PP Erio Yuda akabora: “Mosokie isiko, asambwe nomorero.”


\par }{\PP \VS{ⅩⅩⅤ}Gasokiigwe isiko agatoma abanto ase ise biara, bamoteebie: “Omonto omonyene ebinto ebi, nere ong’ete oborito obo.” Naende akabora: “Manya ebonyi eyio ere nekemanyererio, na orokini oro, na enyimbo eye, gose nebiang’o.”


\par }{\PP \VS{ⅩⅩⅥ}Erio Yuda akabimanya, akabora: “Ere nomooronge kombua, nigo akora ayio, ekiagera ntamoete Sela, omwana one, amotware.” Erio Yuda tarara nere naende.


\par }{\PP \VS{ⅩⅩⅦ}Ekero engaki yaye y’okoibora yachia goika, akarorekana ore ne chibarongo enda yaye ime.

\VS{ⅩⅩⅧ}Ekero areenge koibora, omwana oyomo agatang’ania okoboko isiko, na omoiboria akamosibera okoboko okwo eusi embariri, agateeba: “Oyo nere otanga gosoka isiko.”

\VS{ⅩⅩⅨ}Kairanirie okoboko kwaye, rora, oyomwabo akaromeng’ana, agasoka isiko. Erio omoiboria agateeba: “Naki okoromeng’ana ne chinguru iga?” Ase ayio bakamoroka Peresi\FTNT{*}{{\FR ⅩⅩⅩⅧ:ⅩⅩⅨ }{\FR{38:29
}}{\FK{Peresi:
}}{\FT{engencho yaye: okoromeng’ana}}}.

\VS{ⅩⅩⅩ}Magega yaye oyomwabo agasoka ore neusi embariri koboko kwaye. Nere akarokwa Zera.\FTNT{†}{{\FR ⅩⅩⅩⅧ:ⅩⅩⅩ }{\FR{38:30
}}{\FK{Zera:
}}{\FT{engencho yaye aande, ekieni kemonyinga}}}




\par }\Chap{ⅩⅩⅩⅨ}{\SH Yusufu ogokorera Potifari
\par }
{\PP \VerseOne{Ⅰ}Bono Yusufu agatirimbokigwa gochia Misiri; na Potifari, omoteneneri bw’enka ya Farao na omotang’ani bw’abarendi baye bande, omonto o Misiri, akamogora korwa ase Abaisumaeli, abwo bamotirimbogetie gochia aroro.

\VS{Ⅱ}\XREF{}{{\XO ⅩⅩⅩⅨ:Ⅱ }{\XO{39:2:
}}{\XT{Ogok 7:9}}}Omonene nigo areenge amo na Yusufu, na ere akanyora ogosesenigwa. Yusufu akamenya ase enka y’omonene oye, oria Omomisiri.

\VS{Ⅲ}Ere nigo arooche ng’a Omonene nigo areenge amo na Yusufu, ogerire ebinto bionsi biasesenigwe ase amaboko aye.

\VS{Ⅳ}Ase igo,, Yusufu aganchwa mono ase obosio bw’omonene oye Potifari na akamobeka koba omokoreri oye; na ere akamobeka abe omoteneneri bw’enka yaye yonsi, na omorigereria bw’ebinto bionsi ebi abwate.

\VS{Ⅴ}Korwa engaki eyio amobegete abe omoteneneri igoro y’enka yaye, na bionsi ebi abwate. Omonene agasesenia Omomisiri oria ase engencho ya Yusufu, na ogosesenia kw’Omonene gokaba ase ebinto bionsi abwate ase enyomba na emegondo.

\VS{Ⅵ}Ase igo, agatiga bionsi ebiareenge nabio ase amaboko a Yusufu; gose taba ogwechandera gento kende gionsi otatiga endagera yoka eria areenge koria.

\par }{\SH Yusufu na moka Potifari
\par }
{\PP Yusufu nigo areenge omonto omerete buya, naende omonyakieni.

\VS{Ⅶ}Magega y’engaki gete moka omonene oye akarigereria Yusufu ase okomogania, akamoteebia: “Inchuo oraare nainche!”

\VS{Ⅷ}Korende ere akaanga, agateebia moka omonene oye: “Rora, omonene one techandereti gento kende gionsi ase enka yaye, na bionsi ebi abwate obibekire ase amaboko aane.

\VS{Ⅸ}Onde tari ase enyomba yaye oeire okobua otatiga inche, gose tantangeti gento kende gionsi otatiga aye bweka, ekiagera aye mokaye ore. Naki rende ndanyare gokora ebibe ebinene buna ebi, imomochere Nyasae?”

\VS{Ⅹ}Akaba okonagokwana na Yusufu rituko ase rituko, korende Yusufu tamwanchera baraare komo, gose koba amo.


\par }{\PP \VS{Ⅺ}Ekaba rituko erimo, ekero Yusufu asoete nyomba gokora emeremo yaye, gose monto onde bw’abaanto b’enyomba eria tareengeo,

\VS{Ⅻ}omokungu oria akamobwata eanga yaye eyare kwambara, akabateebia: “Rara nainche.” Korende Yusufu agatigera omokungu oria eanga yaye eyare kwambara, agatama gochia isiko.

\VS{ⅩⅢ}Omokungu oria, ekero arooche ng’a Yusufu omotigeire eanga yaye koboko kwaye, na gotama gochia isiko,

\VS{ⅩⅣ}akarangeria abanto ba nyomba mwaye, akabateebia: “Rigereria, omosacha one otorenteire omonto oyo Omoiberania ase egati yaito atokorere echeche; nigo acha ase ’nde ng’a araare nainche, na inche nakuura neriogi rinene.

\VS{ⅩⅤ}Na ekero aigwa ng’a nakuurire neriogi rinene, ontigera eanga yaye koboko kwane, otama gochia isiko.”


\par }{\PP \VS{ⅩⅥ}Akagacha eanga eria goika omosacha oye agacha inka,

\VS{ⅩⅦ}akamoteebia amang’ana ayio ayio, agateeba: “Omoiberania oyo omosomba kwarenta aa nabo asoa ase ’nde gonkorera echeche.

\VS{ⅩⅧ}Korende ekero nachaka gokuura na goaka eriogi ontigera eanga yaye koboko kwane, otama gochia isiko.”


\par }{\SH Yusufu okobekwa echela
\par }
{\PP \VS{ⅩⅨ}Ekero omonene o Yusufu achia koigwa aya mokaye amoteebirie ng’a: “Aya naro omosomba oo ankorera”, akaba nekeririanda ekenene.

\VS{ⅩⅩ}Omonene oyio akabwata Yusufu, akamobeka echela ime, aase abasomba b’omorwoti basibire, na ere akaba agwo echela ime.

\VS{ⅩⅪ}\XREF{}{{\XO ⅩⅩⅩⅨ:ⅩⅪ }{\XO{39:21:
}}{\XT{Ogok 7:9}}}Korende Omonene akaba ore amo na Yusufu, akamokorera obuya, akamoa ogwancherwa ase omonene bw’echela.

\VS{ⅩⅫ}Omonene oria akabeeka abasibwa bonsi abwo baarenge echela ime ase amaboko a Yusufu; na onsi ayare gokoreka ase echela, ere akaba okoyakora.

\VS{ⅩⅩⅢ}Na omonene oria bw’echela tachia goitaa kende gionsi kiare ase amaboko a Yusufu, ekiagera Omonene nigo areenge amo nere, na ande onsi are gokora, Omonene nigo are koyasesenia.




\par }\Chap{ⅩⅬ}{\SH Chindoto chi’abasibwa babere
\par }
{\PP \VerseOne{Ⅰ}Ase engaki gete, magega y’amang’ana ayio, omoteneneri bw’ebinyugwa bia Farao na omoteneneri oye bw’abaroisia emegati bakamoochera omonene obo, omorwoti o Misiri.

\VS{Ⅱ}Ase igo, Farao akabeigwa n’abateneneri abwo babere, omoteneneri bw’ebinyugwa na omoteneneri bw’abaroisia emegati.

\VS{Ⅲ}Akababeeka barendwe ase enyomba yomotang’ani bw’abarendi, ase echela eyio Yusufu nere asibetwe.

\VS{Ⅳ}Omotang’ani bw’abarendi akamobeka Yusufu abe okobarigereria na kobakorera, na barabwo bakabeera ase egesibo ase engaki enke.


\par }{\PP \VS{Ⅴ}Ase obotuko obomo bonsi babere, omoteneneri oria bw’ebinyugwa na omoteneneri bw’abaroisia emegati b’omorwoti o Misiri, abwo basibetwe echela, bakaba bakoroota chindoto. Kera oyomo akaroota okoroota kwaye okware nengencho eng’ao korwa ase okw’oyonde.

\VS{Ⅵ}Ekero Yusufu agendete mambia kobarigereria akabanyora nigo baichanete.

\VS{Ⅶ}Ase igo, akabooria abateneneri abwo ba Farao, abaarenge amo nere ase egesibo ase enyomba y’omonene oye, akabora: “Naki moichaanete iga reero?”


\par }{\PP \VS{Ⅷ}Barabwo bakamoiraneria: “Nigo twarootete chindoto, na onde tari oranyare kogoteebia engencho ye chindoto chiaito.”

\par }{\PP Yusufu akabateebia: “Nigoro ya Nyasae kobateebia engencho yaye. Komoranche, mochinteebie.”


\par }{\PP \VS{Ⅸ}Omoteneneri bw’ebinyugwa agateebia Yusufu okoroota kwaye, akabora: “Ase okoroota kwane nigo narooche omosabibu ore ase obosio bwane,

\VS{Ⅹ}na omosabibu oyio nigo orenge ne chinsagia isato; bwango ogasomoria, ogasokia ebisicha, na okaama ebisago bi’amasabibu amatobu.

\VS{Ⅺ}Na egekombe kia Farao nigo nakebwate ase okoboko kwane; nkabogoria amasabibu aria, nkayamitera ase egekombe kia Farao, nkaa Farao egekombe eke koboko kwaye.”


\par }{\PP \VS{Ⅻ}Yusufu akamoteebia: “Engencho y’okoroota okwo nero eye: Chinsagia echio isato, ayio namatuko atato.

\VS{ⅩⅢ}Magega y’amatuko atato Farao nakorusie aiga, akoe ogosika, akoiranie ase emeremo yao, na aye nobe gokomoa egekombe koboko kwaye, buna kware komoa agwo ritang’ani, ekero kwareenge omoteneneri bw’ebinyugwa biaye.

\VS{ⅩⅣ}Korende ekero oranyore amaya, ong’inyore nainche, ondorere amaabera. Koranche nagosabire onyatore ase Farao, ondusie ase enyomba eye,

\VS{ⅩⅤ}ekiagera nigo naibetwe korwa ase ense y’Abaiberania, nonya naa tinkoreti ing’ana rinde riibe riagwenerete kombeeka ase echela.”


\par }{\PP \VS{ⅩⅥ}Ekero omoteneneri bw’abaroisia emegati arooche ng’a okoonchora okwo nigo kwabeete okuya, agateebia Yusufu: “Nainche boigo nigo narootete. Nkarora ng’a inyetwegete chinteru isato chire nemegati emerabu ase omotwe one.

\VS{ⅩⅦ}Ase oroteru rwa igoro kegima yarengeo emegati y’ebisaku ao ao yaroiseretigwe Farao, korende chinyoni chigaacha chikayeria korwa ase oroteru igoro, oro netwegete ase omotwe one.”


\par }{\PP \VS{ⅩⅧ}Na Yusufu akamoiraneria: “Engencho y’okoroota okwo nero eye: Chinteru echio isato, ayio namatuko atato.

\VS{ⅩⅨ}Magega y’amatuko atato Farao nakoimokie, agosunge ase omote igoro ne chinyoni nachirie chinyama chi’omobere oo.”


\par }{\PP \VS{ⅩⅩ}Rituko ria gatato, erio riaare ri’okoinyora okoiborwa gwa Farao, ere agakorera abasomba baye bonsi omoyega, akabarusia echela baria babere, omoteneneri bw’ebinyugwa na omoteneneri bw’abaroisia emegati, ase egati y’abasomba baye.

\VS{ⅩⅪ}Akairania omoteneneri bw’ebinyugwa ase emeremo yaye y’obonyoisia, na ere akaba okomoa Farao egekombe ase okoboko kwaye;

\VS{ⅩⅫ}korende omoteneneri bw’abaroisia emegati ere akamosunga ase omote igoro, buna Yusufu abanorete chingencho chie chindoto chiabo.

\VS{ⅩⅩⅢ}Nonya nabo oyio omoteneneri bw’ebinyugwa taba okoinyora Yusufu, korende akamweba.




\par }\Chap{ⅩⅬⅠ}{\SH Chindoto chia Farao
\par }
{\PP \VerseOne{Ⅰ}Magega y’emiaka ebere koyaetire Farao akaroota chindoto ng’a oteneine engegu y’orooche rwa Naeli.

\VS{Ⅱ}Akarora chiombe isano na ibere, chingiya mono chinoru, chikorwa rooche, chikorisia amasangaka.

\VS{Ⅲ}Naende akarora chiombe chinde isano na ibere, chimbe mono chindeu, chikorwa rooche, chigochitunyana korwa magega, chigatenena ase engegu y’orooche ang’e nase chiombe chiria chinde.

\VS{Ⅳ}Agwo chiombe chiria chimbe chindeu chikaria chiria chingiya chinoru. Erio Farao akaboka.

\VS{Ⅴ}Akaraara naende, akaroota eria kabere, akarora ebigara bitano na bibere ebinene ebinoru, bikinete ase oroboba oromo.

\VS{Ⅵ}Magega yabo ebigara binde ebireu, ebiasusanirie nomwaga ore korwa moocha, bikaoroka.

\VS{Ⅶ}Agwo ebigara ebio ebireu bitano na bibere bikaria biria binde ebinene ebinoru. Farao akaboka, akanyora ng’a nigo are koroota.

\VS{Ⅷ}\XREF{}{{\XO ⅩⅬⅠ:Ⅷ }{\XO{41:8:
}}{\XT{Dan 2:2}}}Ekero bwachia gokia mambia, akaba oichaanete, agatoma abanto barangerie abaringoria bonsi ba Misiri na abanto abang’aini bonsi abaarengeo. Farao akabateebia chindoto chiaye, korende onde tatogete ore konyara komoteebia engencho ye chindoto echio.


\par }{\PP \VS{Ⅸ}Erio omoteneneri bw’ebinyugwa agateebia Farao: “Bono nainyoire okomocha kwane.

\VS{Ⅹ}Ekero aye Farao gwatobeete intwe abasomba bao, na gotosiekera, inche na omoteneneri bw’abaroisia emegati, ase echela eyere ase enyomba y’omotang’ani bw’abarendi,

\VS{Ⅺ}intwe ase obotuko obomo tokaroota chindoto twensi, kera oyomo okoroota kwaye kore nengencho yaye eng’ao.

\VS{Ⅻ}Agwo amo naintwe narengeo omomura oyomo Omoiberania, omosomba bw’omotang’ani bw’abarendi. Tokamoteebia chindoto chiaito, na ere agatoteebia engencho ye chindoto chiria, agatobanorera kera oyomo engencho y’okoroota kwaye.

\VS{ⅩⅢ}Na buna ere atoteebetie engencho ye chindoto chiaito, naboigo abeete; inche nkairanigwa ase emeremo yane, na oria onde agasungwa ase omote igoro.”


\par }{\PP \VS{ⅩⅣ}Erio Farao agatoma abanto korangeria Yusufu. Bakamorenta bwango korwa ase echela, na ere akagingirwa, akaonchoreria chianga chiaye, akagenda ase obosio bwa Farao.

\VS{ⅩⅤ}Farao agateebia Yusufu: “Nigo narota okoroota, gose onde tari oranyare gonteebia engencho y’okoroota kwane. Inche naigure amang’ana ao ng’a gokwaigure chindoto, nabo okomanya engencho ye chindoto echio.”


\par }{\PP \VS{ⅩⅥ}Yusufu akairaneria Farao, akabora: “Tari inche, korende Nyasae orakoe aye Farao okoiraneria kw’omorembe.”


\par }{\PP \VS{ⅩⅦ}Erio Farao agateebia Yusufu: “Ase okoroota kwane nigo narooche ng’a nteneine ase engegu y’orooche.

\VS{ⅩⅧ}Nkarora chiombe isano na ibere, chinoru chingiya mono, chikorwa rooche, chikorisia amasangaka;

\VS{ⅩⅨ}naende nkarora chiombe chinde isano na ibere, chimbe mono chindeu, chikorwa rooche, chigochitunyana korwa magega. Ase ense yonsi ya Misiri tinana korora chiombe chimbe buna echio.

\VS{ⅩⅩ}Agwo chiombe chiria chimbe chindeu chikaria chiombe chiria isano na ibere chi’eritang’ani, chiare chingiya chinoru,

\VS{ⅩⅪ}korende ekero chiachirire tichiarorekana ng’a nchiachiria, nkarora nabo chire buna chiare ritang’ani. Erio nkaboka.

\VS{ⅩⅫ}Naende konararire nkarora ase okoroota kwane ebigara ebinene ebinoru bitano na bibere, bikinete ase oroboba oromo;

\VS{ⅩⅩⅢ}na ebigara ebiomo ebireu, ebiasusanirie nomwaga ore korwa moocha, bikaoroka korwa magega yabo,

\VS{ⅩⅩⅣ}na ebigara biria ebireu bikaria biria ebinoru bitano na bibere. Inche ngateebia abaringoria, korende onde tari onyarete gonteebia engencho y’okoroota kwane.”


\par }{\PP \VS{ⅩⅩⅤ}Erio Yusufu agateebia Farao: “Chindoto chiao, aye Farao, nigo chire echimo. Nyasae okworokirie, aye Farao, aya agochia gokora iga bwango.

\VS{ⅩⅩⅥ}Chiombe chiria chingiya isano na ibere, eyio nemiaka etano na ebere, na ebigara biria ebiya bitano na bibere, eyio nemiaka etano na ebere; chindoto echio nechimo.

\VS{ⅩⅩⅦ}Ne chiombe chiria isano na ibere chimbe chindeu, chiachitunyanete chiria chinoru, eyio nemiaka etano na ebere, na ebigara biria bitano na bibere bitaamete, biasusanirie nomwaga ore korwa moocha, eyio nemiaka etano na ebere y’enchara.

\VS{ⅩⅩⅧ}Aya naro buna nagoteebia aye Farao, ng’a Nyasae okworokirie aya agochia gokora iga bwango.

\VS{ⅩⅩⅨ}Rora, ngochi-gocha ere emiaka etano na ebere y’omoigoto ase ense yonsi ya Misiri,

\VS{ⅩⅩⅩ}korende magega y’ayio neche emiaka ende etano na ebere y’enchara; na omoigoto oria bwonsi nigo ogochia kwebwa ase ense ya Misiri, ekiagera enchara eria nigo erarie ense eye.

\VS{ⅩⅩⅪ}Omoigoto oria tokoinyorwa ase ense eye, ase engencho y’enchara eye erache gocha korwa magega yaye, ekiagera nigo erabe endito mono.

\VS{ⅩⅩⅫ}Na bono Farao, okoroota kwao nigo gwachete eria kabere, aya nigo akoorokia ng’a Nyasae ochikiire amang’ana aya, na Nyasae nayaikeranie iga bwango.


\par }{\PP \VS{ⅩⅩⅩⅢ}“Ase ayio Farao, rigia omonto ore omomanyi na omong’aini, omobeke igoro y’ense yonsi ya Misiri.

\VS{ⅩⅩⅩⅣ}Na bono Farao, aya naro ogwenerete okore: Obeke abateneneri igoro y’ense eye bachoge ensemo ya isano y’endagera ase ense ya Misiri ase emiaka eye etano na ebere y’omoigoto.

\VS{ⅩⅩⅩⅤ}Tiga basangererie endagera eye yonsi y’emiaka eye emiya egocha, bayebeke erendwe ase emechie, ase okobua gwa Farao.

\VS{ⅩⅩⅩⅥ}Na endagera eye egachwe eche koegwa abanto emiaka eye etano na ebere y’enchara, erache gocha ase ense ya Misiri, abanto tibaabaisa gocha gosira ase enchara eyio.”


\par }{\SH Yusufu okoimokigwa konyora obonene ase Misiri
\par }
{\PP \VS{ⅩⅩⅩⅦ}Amang’ana ayio akagwenera Farao amo nabasomba baye bonsi.

\VS{ⅩⅩⅩⅧ}Farao akabooria abasomba baye: “Inee! Ng’ai toranyore omonto onga buna oyo ore n’Omoika o Nyasae ime yaye?”

\VS{ⅩⅩⅩⅨ}Erio Farao agateebia Yusufu: “Ekiagera Nyasae okomanyirie amang’ana ayio onsi, onde tari aa omanyete, naende ore na obong’aini buna aye.

\VS{ⅩⅬ}\XREF{}{{\XO ⅩⅬⅠ:ⅩⅬ }{\XO{41:40:
}}{\XT{Ogok 7:10}}}Bono naye orabe omoteneneri bw’enka yane, na abanto baane bonsi nabakoigwere buna orabe gokobachika. Ase ekerogo kiane ki’obogaambi oka, nao ndabe omonene gokobua.”

\VS{ⅩⅬⅠ}Farao agateebia Yusufu: “Rora nakobekire aye igoro y’ense yonsi ya Misiri.”

\VS{ⅩⅬⅡ}\XREF{}{{\XO ⅩⅬⅠ:ⅩⅬⅡ }{\XO{41:42:
}}{\XT{Dan 5:29}}}Erio Farao akarusia ebonyi yaye ere nekemanyererio korwa ase ekiara kiaye, akamoyebeekera Yusufu kiara kiaye, akamobekera na eanga engiya y’egatani, akamobekera ne chisonoi chi’etaabu igoti riaye.

\VS{ⅩⅬⅢ}Akamoriinia ase egari yaye ya kabere y’oborwoti. Abanto bagaaka eriogi, bakobora: “Tung’ama inse!” Naboigo akamobeka abe omogambi bw’ense yonsi ya Misiri.

\VS{ⅩⅬⅣ}Naende Farao agateebia Yusufu: “Ninche Farao. Otancheti aye, onde takoba ase ense yonsi ya Misiri oraimoke gokora gento.”

\VS{ⅩⅬⅤ}Farao Akaroka Yusufu Safenati‐Panea; akamonyuomeria omokungu, nere Asenati, omoiseke o Potifera, Omokuani bw’Oni. Yusufu akagenda aaria na aaria korigereria ense yonsi ya Misiri.


\par }{\PP \VS{ⅩⅬⅥ}Agwo Yusufu, ekero asoete gokorera Farao, omorwoti o Misiri, nigo arenge nemiaka emerongo etato. Na Yusufu akarua ase obosio bwa Farao, agaetanana ase ense yonsi ya Misri.

\VS{ⅩⅬⅦ}Emiaka eria etano na ebere y’omoigoto egaika, ense ekaama endagera enyinge,

\VS{ⅩⅬⅧ}na Yusufu agasangereria endagera yonsi ase emiaka eria etano na ebere, ase ense ya Misiri, akayegacha ase emechie. Ase kera omochie akagacha endagera yonsi y’emegondo eria yayoetanaine.

\VS{ⅩⅬⅨ}Yusufu akagacha endagera ase obonge mono, ekaba enyinge buna omokenye bw’Enyancha, goika agatiga koyerenga, ekiagera tiyare konyara korengeka.


\par }{\SH Enchara egosoa Misiri
\par }
{\PP \VS{Ⅼ}Ritang’ani konya emiaka eria y’enchara etaracha, Asenati, mosubati o Potifera, Omokuani bw’Oni, akaiborera Yusufu abana abaisia babere.

\VS{ⅬⅠ}Yusufu Akaaroka omwana oria omotangi Manase,\FTNT{*}{{\FR ⅩⅬⅠ:ⅬⅠ }{\FR{41:51
}}{\FK{Manase:
}}{\FT{engencho yaye aande: okogera okweba}}} agateeba: “Nyasae ogerire inyebe obokong’u bwonsi na abanto b’enka ya tata”

\VS{ⅬⅡ}Na omwana o kabere akamoroka Efraimu,\FTNT{†}{{\FR ⅩⅬⅠ:ⅬⅡ }{\FR{41:52
}}{\FK{Efraimu:
}}{\FT{engencho yaye: okoibora ara kabere}}} agateeba: “Nyasae ong’eire oroiboro ase ense y’emechando yane.”


\par }{\PP \VS{ⅬⅢ}Emiaka eria etano na ebere y’omoigoto ekaera ase ense ya Misiri,

\VS{ⅬⅣ}\XREF{}{{\XO ⅩⅬⅠ:ⅬⅣ }{\XO{41:54:
}}{\XT{Ogok 7:11}}}na emiaka eria etano na ebere y’enchara egachaka gocha, buna Yusufu abaanete. Enchara egacha ase chinse chionsi, korende ase ense yonsi ya Misiri endagera n’yareengeo.

\VS{ⅬⅤ}\XREF{}{{\XO ⅩⅬⅠ:ⅬⅤ }{\XO{41:55:
}}{\XT{Yoh 2:5}}}Ekero enchara yariete abanto bonsi ba Misiri, barabwo bakamorera Farao abae endagera; na Farao agateebia Abamisiri bonsi: “Genda ase Yusufu, na rinde rionsi arabateebie, goika morikore.”

\VS{ⅬⅥ}Ase igo, ekero enchara yasoete ase ense eria engima, Yusufu akaigora ebiage bionsi, akaooneria Abamisiri endagera, ekiagera enchara nigo yabeete endito ase ense ya Misiri.

\VS{ⅬⅦ}Abanto b’echinse chionsi bagacha Misiri kogora endagera korwa ase Yusufu, ekiagera enchara nigo yareenge endito ase ense engima.




\par }\Chap{ⅩⅬⅡ}{\SH Orogendo rwe ritang’ani rw’abamwabo Yusufu gochia Misiri
\par }
{\PP \VerseOne{Ⅰ}Ekero Yakobo aigwete ng’a endagera nekare ase ense ya Misiri, akabooria abamura baye: “Inaki morigereranetie iga?”

\VS{Ⅱ}\XREF{}{{\XO ⅩⅬⅡ:Ⅱ }{\XO{42:2:
}}{\XT{Ogok 7:12}}}Naende akabateebia: “Naigure ng’a endagera nekare Misiri, tirimboka gochiao, motogorere endagera toche koria, tobe moyo, titokwa.”

\VS{Ⅲ}Ase igo, bamura bamwabo Yusufu ikomi bagatirimboka gochia Misiri kogora endagera.

\VS{Ⅳ}Korende Yakobo tamwancherete Benjamini, omwabo Yusufu, kogende amo nabarabwo, ekiagera nigo aoboete ng’a aande nabaise gochia konyorwa n’amabe.


\par }{\PP \VS{Ⅴ}Nabo basinto ba Israeli bakagenda amo nabaanto bande abachiete kogora endagera, ekiagera enchara yarenge ase ense ya Kaanani.

\VS{Ⅵ}Yusufu nere orenge gabana igoro y’ense yonsi ya Misiri, naende nere orenge kooneria abanto bonsi b’ense eria endagera. Na abamwabo Yusufu, ekero baigete asare, bagatung’ama inse ase obosio bwaye.

\VS{Ⅶ}Yusufu, ekero abarora, akabamanya, korende agekora buna tabamanyeti, agakwana nabarabwo amang’ana amakong’u. Akababooria: “Abanto aba, ng’ai mwarure?”

\par }{\PP Barabwo bakamoiraneria: “Nigo twarure ase ense ya Kaanani, twachire kogora endagera.”


\par }{\PP \VS{Ⅷ}Nonya Yusufu omanyete abamwabo, barabwo tibamomanyete ere.

\VS{Ⅸ}\XREF{}{{\XO ⅩⅬⅡ:Ⅸ }{\XO{42:9:
}}{\XT{Omoch 37:5-10}}}Erio Yusufu akainyora chindoto chiria areenge kobarootera, akabateebia: “Inwe nechirooti more, nigo mwachire koroota ense eye, na korora ase ere bosa etari na getango.”


\par }{\PP \VS{Ⅹ}Bakamokania: “Tari bo, Omonene, intwe abasomba bao nigo twachire kogora endagera.

\VS{Ⅺ}Intwe twensi nabana b’omonto oyomo. Intwe abasomba bao nigo tore abanto abaronge, titori chirooti.”


\par }{\PP \VS{Ⅻ}Akabakania: “Yaya, nigo mwachire koroota ense, na korora ense ase ere bosa etari na getango.”


\par }{\PP \VS{ⅩⅢ}Barabwo bakamoiraneria: “Intwe abasomba bao nigo tore abamura ikomi na babere, abana b’omonto oyomo, ase ense ya Kaanani; na bono omoke ominto tari aa, inka akare ase tata, na oyomo ere takaiyo.”


\par }{\PP \VS{ⅩⅣ}Korende Yusufu akabateebia “Nabo ere buna konya naikire kobateebia, ng’a inwe nechirooti more.

\VS{ⅩⅤ}Ase amang’ana aya nimbateeme: Amaene, buna Farao are moyo, timokorua aa mogende, oria omino omoke ataracha aa.

\VS{ⅩⅥ}Toma oyomo oino agende korenta oyio omino, na inwe abande motigare echela. Nabo morateemwe gose namaene mogoteeba. Onye taibo, amaene buna Farao are moyo, inwe nechirooti more.”

\VS{ⅩⅦ}Erio agasiekera bonsi amo echela ime ase amatuko atato.


\par }{\PP \VS{ⅩⅧ}Rituko ria gatato Yusufu akabateebia: “Mokore iga buna ndabateebie, nario morabe moyo; naki inche nomonto imoirogete Nyasae.

\VS{ⅩⅨ}Onye inwe more abanto abaronge, tiga oyomo oino atigare aa ase echela, na inwe abande moirere abwo mwatigete inka endagera, ase engencho y’enchara;

\VS{ⅩⅩ}erio morente oria omino omoke ase ’nde. Igo amang’ana aino aenekigwe ng’a namaene are, na inwe timobaisa gokwa. Barabwo bagakora bo.”


\par }{\PP \VS{ⅩⅪ}Erio bagateebania barabwo ase barabwo: “Amaene, ntwamocherete oyominto. Nigo twarooche ogochandeka kw’omoyo oye, na ekero atosororete titwamoigwete. Ase ayio nakio kiagerire obokong’u obo bwatonyorire.”


\par }{\PP \VS{ⅩⅫ}\XREF{}{{\XO ⅩⅬⅡ:ⅩⅫ }{\XO{42:22:
}}{\XT{Omoch 37:21,22}}}Rubeni akabairaneria, “Tinabakanetie ng’a timomochera omosae oyo? Korende inwe mokanga, timwanyigwera. Ase igo, bono amanyinga aye aganigwe aakanwe.”

\VS{ⅩⅩⅢ}Barabwo tibamanya ng’a Yusufu nayaigwete, ekiagera omonogi nareengeo ore komoonchorera.

\VS{ⅩⅩⅣ}Erio akarua ase bare, akagenda ensemo, akarera amariga; naende akairana, agakwana nabarabwo. Akarusia Simioni korwa ase bare, akamosiba korwa ase amasio abo.

\VS{ⅩⅩⅤ}Yusufu agachiika abanto baichorie chigunia chiabo endagera, na kera oyomo airanerigwe chitaabu chiaye, chibekwe egunia yaye ime, na aegwe endagera agochia koria inchera. Naboigo baabakorerete.


\par }{\SH Abamwabo Yusufu bakoirana gochia Kaanani
\par }
{\PP \VS{ⅩⅩⅥ}Erio bakaberekia chitigere chiabo endagera, bakagenda.

\VS{ⅩⅩⅦ}Ekero baigete ase bakorara botuko, oyomo obo agasansora egunia yaye arusie endagera ae etigere yaye, akarora chitaabu chiaye igoro y’endagera ase egunia yaye ime,

\VS{ⅩⅩⅧ}agateebia abamwabo: “Ayee! Chibesa chiane nigo chiairanetigwe, rigereria, nao chire aa egunia yane ime!” Chinkoro chiabo chikagoyaana, bakarigererania na koiguswa, bagateeba: “Inki eke Nyasae atokoreire iga?”


\par }{\PP \VS{ⅩⅩⅨ}Ekero baigete ase Yakobo ise, ase ense ya Kaanani, bakabateebia ayio onsi abanyorete, bakaboora,

\VS{ⅩⅩⅩ}“Omonto oria omonene bw’ense eria nigo akwanete naintwe amang’ana amakong’u agatoroka ng’a intwe nechirooti, tokoroota ense.

\VS{ⅩⅩⅪ}Korende tokamoteebia: Intwe nigo tore abanto abaronge, titori chirooti.

\VS{ⅩⅩⅫ}Nigo tore abamura ikomi na babere, tata noyomo. Oyomo oito takaiyo, na omoke kegima nere okare ase tata inka, ase ense ya Kaanani.

\VS{ⅩⅩⅩⅢ}Omonto oyio, omonene bw’ense eria, agatoteebia: Ase amang’ana aya naro ndamanyere gose nabaanto abaronge more: Tiga oyomo oino aiga ase ’nde, inwe abande genda, moire endagera ase engencho y’enchara ekare inka seino.

\VS{ⅩⅩⅩⅣ}Genda mondetere oyio omino omoke, erio nario ndamanye ng’a timori chirooti, korende nabaanto abaronge. Erio nimbairanerie oyomino, na inwe inamonyore ribaga mobe mokoonchoreria ase ense eye.”


\par }{\PP \VS{ⅩⅩⅩⅤ}Ekaba ekero baumorete endagera korwa ase chigunia, bakanyora kera oyomo esaro ye chitaabu chiaye nao ere egunia yaye ime. Na ekero barabwo amo na ise barooche chisaro chi’echitaabu chiabo, bakaondoka.

\VS{ⅩⅩⅩⅥ}Yakobo ise akabateebia: “Mwang’urire abana baane, Yusufu taiyo, na Simioni taiyo, na bono morigetie koira Benjamini nere. Amang’ana aya onsi anyorire inche.”


\par }{\PP \VS{ⅩⅩⅩⅦ}Erio Rubeni agateebia ise “Oite abana baane babere abamura onye tinkomoirania gocha asore. Mobeke ase amaboko aane na inche nimoiranie.”


\par }{\PP \VS{ⅩⅩⅩⅧ}Akamokania: “Omwana one tagotirimboka amo nainwe, ekiagera oyomwabo okuure na oyo nere otigarete bweka. Amabe aise gochia komonyoora agwo inchera, nigo moragere ngende ase oboina ne chimbuche chiane inde nomoichano.”




\par }\Chap{ⅩⅬⅢ}{\SH Orogendo rwa kabere rw’abamwabo Yusufu gochia Misiri
\par }
{\PP \VerseOne{Ⅰ}Enchara ekaba enene ase ense.

\VS{Ⅱ}Na ekero bakoorire endagera eria bagorete korwa Misiri, ise akabateebia: “Irana naende motogorere endagera nke toche koria.”


\par }{\PP \VS{Ⅲ}Korende Yuda akabateebia: Omonto oria nigo atochigete bokong’u, agatoteebia: Timogocha kondora obosio bwane oyio omino atacheti amo nainwe.

\VS{Ⅳ}Koratoe oyominto agende amo naintwe, rirorio inatotirimboke tokogorere endagera.

\VS{Ⅴ}Korende onye togotomoa togende komo, rirorio titokogenda, ekiagera omonto oria nigo atoteebetie, “Timokondora obosio bwane motacheti noyio omino.”


\par }{\PP \VS{Ⅵ}Israeli akababooria: “Ninki mwankorera igo na gonchanda, goika mogateebia omonto oria ng’a mokare noyomino onde inka?”


\par }{\PP \VS{Ⅶ}Barabwo bakamoiraneria: “Omonto oria nigo atounetie mono amanye amang’ana aito na ay’eamate yaito, agatoboria: Iso moyo are? Mokare nonde omino? Na intwe tokamoiraneria buna atoboretie. Inee! Ntwamanyete aya agochia gokwana ng’a: Gachie morente oyomino?”


\par }{\PP \VS{Ⅷ}Yuda agateebia Israeli ise: “Mong’e omosae oyo agende amo nainche, erio toimoke togende aroro, erinde egere tobe moyo, titokwa, intwe, naye, amo nabana baito abake.

\VS{Ⅸ}Nerure imbe intenenera asare: korwa ase okoboko kwane oche komonsaba. Onye tinkomoirania gocha asore, rirorio ontige mbogorie okomocha okwo amatuko onsi ase obosio bwao.

\VS{Ⅹ}Onye totatebanire nanga twairanire chintunda ibere.”


\par }{\PP \VS{Ⅺ}Israeli ise akabateebia: “Onye naboigo are, bono mokore iga: Mobeke ebinto ebiya bi’ense eye yaito ase chigunia chiaino, moirere omonto oyio buna ebiegwa. Momoirere amaguta okogwenia make, na obooke boke, na ubani, na manemane, na amajozi.\FTNT{*}{{\FR ⅩⅬⅢ:Ⅺ }{\FR{43:11
}}{\FK{amajozi:
}}{\FT{chinchugu gete chikwama ase emete igoro}}}

\VS{Ⅻ}Mobogorie chitaabu ara kabere ase amaboko aino, moirane chitaabu chiria chiairanetigwe, echio chiabegetwe igoro y’endagera ase chigunia chiaino ime. Aande nigo chiebetwe chikabekwao.

\VS{ⅩⅢ}Moire na oyomino, mogende komo, mogende ase omonto oria naende.

\VS{ⅩⅣ}Nyasae Omobui abae ogwancherwa ase obosio bw’omonto oyio, erio abasiborere oria omino onde, erinde moirane nere amo na Benjamini. Onye inche ekongwenera nsirerwe nabana baane, tiga abe bo.”


\par }{\PP \VS{ⅩⅤ}Ase igo, abanto abwo bakaimokia ebiegwa, bakaimokia ne chitaabu ara kabere; amo na Benjamini bakagenda, bagatirimboka gochia Misiri, bagachia bagatenena ase obosio bwa Yusufu.

\VS{ⅩⅥ}Ekero Yusufu arooche Benjamini ore amo nabarabwo agateebia omoteneneri bw’enka yaye: “Barente abanto abwo nyomba, na onyenye emori, oyeroisie, ekiagera abanto abwo nigo bagocha koragera amo nainche endagera ya mobaso.”

\VS{ⅩⅦ}Omonto oria agakora buna Yusufu amotebetie, agasoyia abanto abwo nyomba ime.


\par }{\PP \VS{ⅩⅧ}Korende abanto aba bakaondoka, ekiagera bairetwe nyomba mwa Yusufu, bakaboora: “Nigo twarentirwe nyomba ime ase engencho ye chitaabu chiria chiabegetwe ase chigunia chiaito engaki eria entang’ani. Na bono nigo ararigie gotosoera, na atoimokere, atobwate, atokore tobe abasomba baye, aire ne chitigere chiaito.”

\VS{ⅩⅨ}Ase igo, bakamoika ang’e omoteneneri oria bw’enka ya Yusufu, bakaba bagokwana nere gesieri ki’enyomba,

\VS{ⅩⅩ}bakabateebia: “Koranche Omonene, otoigwe! Engaki eria entang’ani twachete aiga kogora endagera,

\VS{ⅩⅪ}ekero twairanete gochia seito, gotwaikire ase twaraarete botuko, togachia gosansora chigunia chiaito, tokanyora kera omonto chitaabu chiaye nao chire igoro y’endagera ase egunia yaye ime, chitaabu chionsi pi. Bono chitaabu echi chionsi ntwachirentana, naa tochibwate amo naintwe.

\VS{ⅩⅫ}Naende ntwarentana chitaabu chinde, echi togocha kogora endagera. Titomanyeti gose ning’o ochibegete ase chigunia chiaito ime.”


\par }{\PP \VS{ⅩⅩⅢ}Akabairaneria “Timoka, motoerere, timoondoka; Nyasae oino, oyore Nyasae o iso, nere obaete enibo eye ase chigunia chiaino; chitaabu chiaino inachinyorete.” Erio akarenta Simioni ase bare.


\par }{\PP \VS{ⅩⅩⅣ}Omonto oria akaira abanto baria nyomba mwa Yusufu, akabaa amaache bagesibia amagoro abo, akaa ne chitigere chiabo endagera.

\VS{ⅩⅩⅤ}Barabwo bakabeeka ebiegwa biabo ang’e, baganye Yusufu kagocha mobaso, ekiagera konya baigure ng’a nao bagocha koragerera endagera ya mobaso.

\VS{ⅩⅩⅥ}Na ekero Yusufu achete nyomba ime bakamoirera ebiegwa biria barentete, bagatung’ama inse ase obosio bwaye.

\VS{ⅩⅩⅦ}Akabakwania, akababooria: “Inee! Iso mbuya are, omogaka oria mwanteebia? Moyo are?”


\par }{\PP \VS{ⅩⅩⅧ}Bakamoiraneria: “Ee, omosomba oo tata mbuya are. Nabo moyo are.” Barabwo bagatureka emetwe yabo inse.


\par }{\PP \VS{ⅩⅩⅨ}Yusufu agachia koimokia amaiso aye, akarora Benjamini omwabo, omwana omwabo baruete enda eyemo nere, akababooria: “Oyo nere oria omoke omino, oria mwanteebia?” Akaonchokera Benjamini, akamoteebia: “Nyasae akoe obuya, omwana one!”

\VS{ⅩⅩⅩ}Erio Yusufu akaimoka, agasoa enyomba ende, ekiagera enkoro yaye nigo yaare namaiga ase omwana omwabo, aroro ase enyomba eyio akarera amariga.

\VS{ⅩⅩⅪ}Erio agesibia obosio, agasoka oremereretie. Naende akabora: “Renta endagera!”

\VS{ⅩⅩⅫ}Bakamobekera endagera bweka ao, na abamwabo boka ao, na Abamisiri baria konya bakoragera komo boka ao, ekiagera Abamisiri nigo bagechete Abaiberania, tibaare koria amo nabarabwo.

\VS{ⅩⅩⅩⅢ}Abamwabo Yusufu bagaikaransigwa ase obosio bwaye, bakaroberigwa gochakera ase oria omonene kogenderera goika ase oria omoke. Bonsi kobaikaransire, bakarigererania, bagakumia.

\VS{ⅩⅩⅩⅣ}Bakaegwa endagera korwa ase emesa ya Yusufu, korende Benjamini ere akarenterwa enyinge kobua abwo bande, ebirengo bitano. Naboigo bakanywa, bakagoka amo nere.




\par }\Chap{ⅩⅬⅣ}{\SH Yusufu ogoteema abamwabo
\par }
{\PP \VerseOne{Ⅰ}Erio Yusufu agachiika omoteneneri bw’enka yaye: “Ichoria chigunia chi’abaanto aba endagera, koreng’ana buna baranyare kobogoria, obeke ne chitaabu chia kera omonto igoro y’endagera ase egunia yaye ime.

\VS{Ⅱ}Obeke na egekombe kiane keria kiaroisetigwe korwa ase chifeta, okebeke ime ase egunia y’omomura oria omoke kegima, amo ne chitaabu chiria achete nachio kogora endagera.” Ere agakora buna Yusufu amotebetie.

\VS{Ⅲ}Bogachia gokia mambia abanto baria bakaegwa ribaga baimokie chitigere chiabo, bagende sobo.

\VS{Ⅳ}Ekero bagendire egeka geke korwa ase omochie, Yusufu agateebia omoteneneri bw’enka yaye. “Imoka, obwatie abanto baria! Ekero orabanyore obaborie: Nase ki mogoakana amabe ase amaya?

\VS{Ⅴ}Inee! Egekombe eke mwaibete, tai kerokio omonene one akonywera? Naende nakio agokorera oboringoria. Mwakorire bobe ase ogokora iga.”


\par }{\PP \VS{Ⅵ}Ekero abaikerete agakwana nabarabwo amang’ana aria aria.

\VS{Ⅶ}Barabwo bakamoiraneria: “Naki aye, Omonene oito, ogokwana amang’ana buna ayio?

\VS{Ⅷ}Tari bo, intwe abasomba bao titware gokora bo. Inee! Chibesa chiria twanyorete igoro y’endagera ase chigunia chiaito ime, titwagochiiraneria naende korwa ase ense ya Kaanani? Naki tware gokora toibe efeta gose etaabu korwa ase enyomba y’omonene oo?

\VS{Ⅸ}Oyoranyorekane ore negekombe ekio ase egati yaito intwe abasomba bao, oyio akwe, naintwe boigo rirorio tobe abasomba bao, Omonene oito.”


\par }{\PP \VS{Ⅹ}Akabora: “Tiga abe buna mwateeba, omonto oranyorekane okebwate nigo arabe omosomba one, korende inwe abande inamobe motari na komocha.”

\VS{Ⅺ}Erio bagakora bwango, bagaikia kera omonto egunia yaye inse, na koyesansora.

\VS{Ⅻ}Na omosomba oria agachaaka koriga‐rigia, agachakera ase omomura omonene, agachia gokoorera ase omoke, na egekombe gekanyorekana ase egunia ya Benjamini.

\VS{ⅩⅢ}Erio bonsi bagatandora chianga chiabo; kera omonto akabeekera etigere yaye egurube, bakairana gochia ase omochie.


\par }{\PP \VS{ⅩⅣ}Yuda na abamwabo, ekero bairanete ase omochie, bakanyora Yusufu nao are nyomba, barabwo bagatung’ama inse bakaumama, ase obosio bwaye.

\VS{ⅩⅤ}Yusufu akababooria: “Ing’ana ki eri mwakorire? Timomanyeti ng’a omonto buna inche nigo ndanyare gokora oboringoria imanye?”


\par }{\PP \VS{ⅩⅥ}Yuda akairaneria: “Ninki togoteeba asore, Omonene oito? Ninki togokwana? Gose inatonyare kweenekia ng’a nabaronge tore? Nyasae ororire ebibe biaito intwe abasomba bao; na bono, omonene oito, intwe amo nere, oyo egekombe kianyorekana ase okoboko kwaye, tiga tobe abasomba bao.”


\par }{\PP \VS{ⅩⅦ}Yusufu akabora: “Yaya, tari bo; tingokora bo. Omonto oyo bweka egekombe kianyorekana koboko kwaye, nere orabe omosomba one, korende inwe abande, genda nomorembe seino ase iso.”


\par }{\SH Yuda ogosabera Benjamini
\par }
{\PP \VS{ⅩⅧ}Erio Yuda akamoika ang’e, akamoteebia: “Koranche, omonene one, ong’e inche, omosomba oo, ribaga ngoteebie ring’ana erimo. Tobaisa kombea inche, omosomba oo, naki aye nigo ore buna Farao.

\VS{ⅩⅨ}Aye omonene one, nigo gwatoboretie intwe abasomba bao: Inee! Mokare na iso gose onde omino?

\VS{ⅩⅩ}Intwe togakoiraneria aye, omonene one: Ee, ntokare na tata, ere ogotire, nakabwate omwana omomura bw’obogotu bwaye, korende momura omwabo nakwete, oyo nere otigarete bweka ase ng’ina, na ise nigo amwanchete mono.

\VS{ⅩⅪ}Erio ogatoteebia intwe, abasomba bao: Gachie momondetere, ache aa imorore.

\VS{ⅩⅫ}Na intwe togakoiraneria aye, omonene one, ng’a omosae oyo takonyara gotiga ise; aise komotiga, ise nigo arakwe.

\VS{ⅩⅩⅢ}Naye ogatoteebia intwe abasomba bao: Momura omino omoke atatirimbogeti amo nainwe, timogocha ase obosio bwane naende.


\par }{\PP \VS{ⅩⅩⅣ}“Ekero twairanete ase tata, omosomba oo, tokamoteebia amang’ana ao, omonene one.

\VS{ⅩⅩⅤ}Na ekero tata atoteebetie ng’a toirane tomogorere endagera inke,

\VS{ⅩⅩⅥ}tokamoiraneria: Titokonyara gotirimboka gochia ase obosio bw’omonto oria, oyominto omoke atari amo naintwe, korende onye oyominto ogotirimboka amo naintwe, rirorio natogende.

\VS{ⅩⅩⅦ}Erio omosomba oo tata agatoteebia: Momanyete ng’a omokungu one nigo anyiborerete abana abamura babere boka.

\VS{ⅩⅩⅧ}Oyomo nigo ansirerete, na inche ngateeba: Tekomocha koba ng’a neching’iti chi’orosana chiamoitete, tinana komoorora goika reero iga.

\VS{ⅩⅩⅨ}Onye mokoirana oyo nere korwa ase ’nde, na amabe achie komonyoora, rirorio nigo moragere inkwe ngende ase oboina ne chimbuche chiane, inde nomoichano.


\par }{\PP \VS{ⅩⅩⅩ}“Na bono kondagende inka ase tata, omosomba oo, ntaireti omosae oyo amo naintwe, oyo tata nigo amwanchete mono, takorora buya.

\VS{ⅩⅩⅪ}Ekero ararore ng’a omosae oyo taiyo, nigo arakwe, na intwe, abasomba bao, nigo toragere agende ase oboina ne chimbuche chiaye, ore nomoichano.

\VS{ⅩⅩⅫ}Naki inche, omosomba oo, nigo nebegete nkaba intenenera ase omosae oyo ase tata, nkamoteebia: Ntamoiraneti asore, nigo ndabe omomochi asore ase obogima bwane bwonsi.

\VS{ⅩⅩⅩⅢ}Na bono, omonene one, nagosoroire, ntige imbe omosomba oo ribaga ri’ omosae oyo; ere omotige agende amo nabamwabo inka.

\VS{ⅩⅩⅩⅣ}Naki ndakore ing’irane ase tata, omosae oyo atari amo nainche? Tinkoremereria korora emechando enga buna eyio ekomonyoora tata.”




\par }\Chap{ⅩⅬⅤ}{\SH Yusufu okwemanyekania ase abamwabo; barabwo bakairana inka sobo
\par }
{\PP \VerseOne{Ⅰ}\XREF{}{{\XO ⅩⅬⅤ:Ⅰ }{\XO{45:1:
}}{\XT{Ogok 7:13}}}Agwo Yusufu agasinywa gotanga okweigwa kwaye, ase obosio bw’abaanto bonsi abateneine ang’e nere, agaaka eriogi, akabora, “Barusie aa bonsi ase obosio bwane!” Ase igo, monto onde tareengeo ase obosio bwa Yusufu ekero emanyekanetie ase abamwabo,

\VS{Ⅱ}korende ekero aagete eriogi ase okorera, Abamisiri amo nabaanto b’enka ya Farao bakamoigwa.

\VS{Ⅲ}Yusufu agateebia bamura bamwabo: “Ninche Yusufu. Tata moyo are?” Korende bamura bamwabo tibanyara komoiraneria, ekiagera basoetwe nobwoba obonene.


\par }{\PP \VS{Ⅳ}Erio Yusufu agateebia bamura bamwabo: “Inchuo ase ’nde ang’e!” Barabwo bakamoika ang’e. Naende akabateebia: “Ninche Yusufu omiino, oyo mwaoonetie gocha aa Misiri.

\VS{Ⅴ}Korende timoichana, gose timwechanda ase emioyo yaino, ekiagera mwang’oonetie gocha aa. Naki Nyasae nere ontomete mbatang’anere gocha aa, erinde ntoorie obogima bw’abaanto.

\VS{Ⅵ}Omwaka oyo noyo o kabere enchara ere ase ense, naende netigarete emiaka etano abanto batareme gose kogesa.

\VS{Ⅶ}Nyasae nigo antomete mbatang’anere inwe, erinde motigare ase ense, na koba moyo ase ogotooreka kw’abange.

\VS{Ⅷ}Ase igo,, tari inwe mwantomete gocha aa, korende Nyasae omonyene. Nere ombegete imbe ise Farao, n’Omonene ase enka yaye yonsi, na omogambi ase ense yonsi ya Misiri.


\par }{\PP \VS{Ⅸ}\XREF{}{{\XO ⅩⅬⅤ:Ⅸ }{\XO{45:9:
}}{\XT{Ogok 7:14}}}“Ayerera bwango, moirane gochia ase tata, momoteebie iga: Aya naro omwana oo Yusufu agoteeba: Nyasae ombekire koba Omonene ase ense yonsi ya Misiri; tirimboka gocha ase ’nde, totebana.

\VS{Ⅹ}Aye nigo oramenye ase ensemo ya Goseni, nigo oramenye ang’e nainche, aye amo nabana bao, na abachokoro bao.

\VS{Ⅺ}Agwo inche ninkoragerie, erinde tobaisa gocha gosoa ase okoremeerwa, aye amo nabaanto bao, na bionsi ebi ore nabio, ekiagera emiaka etano y’enchara netigarete.


\par }{\PP \VS{Ⅻ}“Na bono imorooche namaiso aino, na Benjamini boigo narooche namaiso aye, ng’a ninche omonyene ngokwana nainwe.

\VS{ⅩⅢ}Moteebie tata obonene bwonsi mbwate aiga Misiri, na binde bionsi mwarorire. Mokore bwango, momorente gocha aa.”


\par }{\PP \VS{ⅩⅣ}Erio akaboania Benjamini rigoti, akarera; Benjamini nere akarera kamoboanetie rigoti riaye.

\VS{ⅩⅤ}Yusufu akanyunyunta abamwabo bonsi, akarera ase bare. Na magega y’ayio abamwabo bakagosoria nere.


\par }{\PP \VS{ⅩⅥ}Ekero chinkuma chiaigwekanete ase enka ya Farao ng’a abamwabo Yusufu bachire, amang’ana ayio akagwenera Farao amo nabasomba baye bonsi.

\VS{ⅩⅦ}Farao agateebia Yusufu: “Bateebie abamino iga: Berekia ching’iti chiaino chigurube, moimoke mogende ase ense yaino ya Kaanani,

\VS{ⅩⅧ}Morente iso na abanto b’enka yaye bache ase ’nde. Inche nimbae ebire ebiya bi’ense ya Misiri, na inwe namorie obonoru bw’ense eye.

\VS{ⅩⅨ}Naende goika obateebie iga, Ira chigari korwa aa Misiri, ase okobogoreria abana baino abake, na abakungu baino, mobogorerie na iso, moche nabarabwo.

\VS{ⅩⅩ}Timochandekera ebinto biaino, ebi moratige magega, ekiagera bionsi ebire ebiya mono ase ense ya Misiri nebiaino.”


\par }{\PP \VS{ⅩⅪ}Erio basinto ba Israeli bagakora buna bateebetigwe, na Yusufu akabaa chigari buna Farao achiigete, amo nendagera bagochia koria inchera.

\VS{ⅩⅫ}Akaa kera oyomo eanga agochia koonchoreria, korende Benjamini ere akamoa chisekeli chi’echifeta amagana atato amo ne chianga isano, echi agochia koonchoreria.

\VS{ⅩⅩⅢ}Agatomera na ise chitigere ikomi chiabogoretie ebinto ebiya mono bia Misiri, ne chitigere chiaberi chiabogoretie endagera, na emegati, na endagera ende agochia koria inchera.

\VS{ⅩⅩⅣ}Erio agatigana nabamwabo bagende sobo, akabateebia: “Timobaisa kwomana inchera!”


\par }{\PP \VS{ⅩⅩⅤ}Barabwo bakarua Misiri, bagaika ense ya Kaanani ase Yakobo ise.

\VS{ⅩⅩⅥ}Agwo bakamanyia ise amang’ana ng’a Yusufu moyo are, naende nere omogambi ase ense yonsi ya Misiri. Yakobo agachia koyaigwa, akagoyaana ase omoyo oye, tanyara kwegena amang’ana abo.


\par }{\PP \VS{ⅩⅩⅦ}Korende bakamoteebia amang’ana onsi Yusufu abateebetie. Ere agachia korora chigari chiria Yusufu amotomerete chigocha komoimokia, omoyo oye okaba nobogima oboyia.

\VS{ⅩⅩⅧ}Israeli akabora: “Ayio aisanire. Yusufu, omwana one, moyo are. Nigo ndagende komoorora ritang’ani ntarakwa.”




\par }\Chap{ⅩⅬⅥ}{\SH Israeli na abana baye bakong’anya gochia Misiri
\par }
{\PP \VerseOne{Ⅰ}Ase igo, Israeli akaimoka, akagenda, akaira ebinto bionsi ebi abwate, agaika Beeri‐Seba, akaruera Nyasae o Isaka ise ekeng’wanso.

\VS{Ⅱ}Nyasae akarangeria Israeli ase okorora ekero kia botuko, akabora: “Yakobo! Yakobo!”

\par }{\PP Ere agaitaba: “Nao inde aa.”


\par }{\PP \VS{Ⅲ}Erio akamoteebia: “Inche ninche Nyasae, Nyasae o iso; tobaisa kwoboa gotirimboka gochia Misiri, ekiagera ningokore obe egesaku ekenene aroro.

\VS{Ⅳ}Inche nintirimboke amo naye goika Misiri, naende tinkomocha gokoirania; na Yusufu nabe okoirania amaiso ao kogw akuure.”


\par }{\PP \VS{Ⅴ}Erio Yakobo akaimoka korwa Beeri‐Seba, akagenda. Basinto ba Israeli bakabogoria Yakobo ise, amo nabana babo abake, na abakungu babo ase chigari chiria Farao abatomerete chibabogorie.

\VS{Ⅵ}\XREF{}{{\XO ⅩⅬⅥ:Ⅵ }{\XO{46:6:
}}{\XT{Ogok 7:15}}}Bakaira chitugo chiabo ne chinibo chiabo echi baniberete ase ense ya Kaanani. Nabo bagaika Misiri, Yakobo na oroiboro rwaye rwonsi amo nere,

\VS{Ⅶ}abana baye abamura na abamura babo; na abana baye abaiseke, na abaiseke b’abamura babo. Naboigo akaira oroiboro rwaye rwonsi, akagenda nabarabwo goika Misiri.


\par }{\SH Ororeeria rwa Israeli
\par }
{\PP \VS{Ⅷ}Aya naro amarieta Abaisraeli abwo bagendete Misiri: Yakobo na abana baye, nabwo aba: Rubeni, nere omotangi o Yakobo.

\VS{Ⅸ}Abana abamura ba Rubeni nabwo aba: Hanoki, na Palu, na Hezironi, na Karimi.

\VS{Ⅹ}Na abana abamura ba Simioni nabwo aba: Yemueli, na Yamini, na Ohadi, na Yakini, na Sohari, na Saulo, omwana bw’omokuungu Omokaanani.

\VS{Ⅺ}Na abana abamura ba Lawi nabwo aba: Gerisoni, na Kohati, na Merari.

\VS{Ⅻ}Na abana abamura ba Yuda nabwo aba: Eri, na Onani, na Sela, na Peresu, na Zera; korende Eri na Onani bagakwera ase ense ya Kaanani. Na abana ba Peresu nabwo Hezironi na Hamuli.

\VS{ⅩⅢ}Na abana abamura ba Isakaru nabwo aba: Tola, na Pua, na Yobu, na Simuroni.

\VS{ⅩⅣ}Na abana abamura ba Sabuloni nabwo aba: Seredi na Eloni, na Yaleeli.

\VS{ⅩⅤ}Aba nabwo abana abamura Lea aiborerete Yakobo agwo Padan‐Aramu. Na omoiseke oyomo aiborete, nere Dina. Abana baye bonsi amo nabachokoro, abamura na abaiseke, nigo baareenge emerongo etato na batato.


\par }{\PP \VS{ⅩⅥ}Abana abamura ba Gadi nabwo aba: Sifioni, na Hagi, na Suni, na Esiboni, na Eri, na Arodi, na Areli.

\VS{ⅩⅦ}Na abana abamura b’Aseri nabwo aba: Imuna, na Isiva, na Isivi, na Beria, na omoiseke omwabo nere Sera. Na abamura ba Beria nabwo Heberi na Malikieli.

\VS{ⅩⅧ}Aba nabwo abamura na abachokoro ba Silpa, oyio Labani aete Lea, omwana oye omosubati. Abwo Silpa aiborerete Yakobo, abanto ikomi na batano nomo.


\par }{\PP \VS{ⅩⅨ}Abana abamura ba Raeli, moka Yakobo, nabwo Yusufu na Benjamini.

\VS{ⅩⅩ}\XREF{}{{\XO ⅩⅬⅥ:ⅩⅩ }{\XO{46:20:
}}{\XT{Omoch 41:50-52}}}Yusufu akaiborerwa Manase na Efraimu, ase ense ya Misiri. Asenati, mosubati o Potifera, Omokuani bw’Oni, akamoiborera abana abwo abamura.

\VS{ⅩⅪ}Na abana abamura ba Benjamini nabwo aba: Bela, na Bekeri, na Asibeli, na Gera, na Naamani, na Eki, na Roshi, na Mupimu, na Hupimu, na Aridi.

\VS{ⅩⅫ}Aba nabwo abamura na abachokoro Raeli aiborerete Yakobo, abanto ikomi na baane.


\par }{\PP \VS{ⅩⅩⅢ}Omwana omomura o Dani nere Husimu.

\VS{ⅩⅩⅣ}Na abana abamura ba Nafutali nabwo aba: Yaseeli, na Guni, na Yaseri, na Silemu.

\VS{ⅩⅩⅤ}Aba nabwo abamura na abachokoro abamura Bilia aiborerete Yakobo, abanto batano na babere.


\par }{\PP \VS{ⅩⅩⅥ}Abanto bonsi abagendete amo na Yakobo ase ense ya Misiri, abwo baiboretwe korwa asare, nigo baareenge emerongo etano nomo, na batano nomo. Abakungu b’abana abamura ba Yakobo, barabwo tibaabariri.

\VS{ⅩⅩⅦ}\XREF{}{{\XO ⅩⅬⅥ:ⅩⅩⅦ }{\XO{46:27:
}}{\XT{Ogok 7:14}}}Na abana abamura ba Yusufu, abaiboreretwe agwo Misiri, mbabere baarenge. Abanto bonsi ba Yakobo abasoete Misiri nigo baarenge emerongo etano na ebere.


\par }{\SH Yusufu okorotota Israeli ise
\par }
{\PP \VS{ⅩⅩⅧ}Yakobo agatoma Yuda amotang’anere kogenda ase Yusufu, erinde aoroke ase obosio bwaye agwo Goseni, Naboigo bagaika ase ensemo ya Goseni.

\VS{ⅩⅩⅨ}Erio Yusufu akabeeka egari yaye ang’e, akayeriina, akagenda korotota Israeli aria Goseni. Ekero achia goika asare akamoboania rigoti riaye engaki etari nke.

\VS{ⅩⅩⅩ}Israeli agateebia Yusufu: “Bono tiga inkwe, ekiagera nakororire obosio bwao, naende narorire ng’a moyo ore.”


\par }{\PP \VS{ⅩⅩⅪ}Yusufu agateebia abamwabo na abanto b’enka ya ise: “Nkogenda inde ase Farao imoteebie: Abaminto na abanto b’enka ya tata, aba baarenge ase ense ya Kaanani, bachire ase ’nde.

\VS{ⅩⅩⅫ}Na abanto abwo nabatugi be chitugo, na bono barentire chitugo chiabo, ching’ondi ne chiombe, na binde bionsi bare nabio.

\VS{ⅩⅩⅩⅢ}Bono, Farao karabarangerie na kobaboria meremo ki monarete gokora,

\VS{ⅩⅩⅩⅣ}nigo moramoiranerie: Intwe abasomba bao nigo tore abatugi be chitugo korwa obwana bwaito goika reero; buna tore igo, nabo ne chisokoro chiaito chiareenge. Na igo namonyore ribaga komenya ase ensemo ya Goseni, ekiagera kera omorisia bwe chitugo nigo are okogechia ase Abamisiri.”




\par }\Chap{ⅩⅬⅦ}{\SH Israeli na abana baye bakomenya Goseni
\par }
{\PP \VerseOne{Ⅰ}Erio Yusufu akagenda agateebia Farao: “Tata na bamura baminto bachire korwa ase ense ya Kaanani, amo ne chitugo chiabo, ching’ondi ne chiombe, na binde bionsi bare nabio; barabwo nao bare ase ensemo ya Goseni.”

\VS{Ⅱ}Agachora abamwabo batano, akabaira ase obosio bwa Farao.

\VS{Ⅲ}Farao akababooria: “Emeremo yaino nereri?”

\par }{\PP Bakamoiraneria, “Intwe abasomba bao nigo tore abarisia be chitugo, buna nechisokooro chiaito chiareenge.”

\VS{Ⅳ}Naende bakabateebia: “Nigo twachire tobe abamenyi b’ense eye, ekiagera intwe, abasomba bao, titori nase tokorisia amaicho aito, ekiagera enchara nenene mono ase ense ya Kaanani. Ase igo, koranche otoe intwe, abasomba bao, ribaga tomenye ase ensemo ya Goseni.”

\VS{Ⅴ}Erio Farao agakwana na Yusufu, akabateebia: “Narorire ng’a iso na abamino bagocheire.

\VS{Ⅵ}Bono ense ya Misiri nigo ere ase obosio bwao; bae iso na bamura bamino ribaga bamenye aase are aagiya. Tiga bamenye ase ensemo ya Goseni, naende onye komanyete bande ase egati yabo abamanyete mono emeremo y’obotugi, obabeeke babe abateneneri ase chitugo chiane.”


\par }{\SH Yakobo ase obosio bwa Farao
\par }
{\PP \VS{Ⅶ}Erio Yusufu akarenta Yakobo ise, akamoira ase obosio bwa Farao; na Yakobo agasesenia Farao.

\VS{Ⅷ}Farao akabooria Yakobo: “Inee! Emiaka yao nerenga?”


\par }{\PP \VS{Ⅸ}Yakobo akamoiraneria: “Emiaka yane nakoorire ase ense eye nerigana erimo, na emerongo etato (130). Ase obogima bwane nigo nabeire nobokong’u, naende emiaka yane nemeke, teikereti eye chisokoro chiane chiakorete ase obogima bwabo.”

\VS{Ⅹ}Yakobo agasesenia Farao naende, akarua ase obosio bwaye.

\VS{Ⅺ}Yusufu akaa ise amo na bamura bamwabo aase bakomenya, akabaa Ramesesi, orogongo oruya, ensemo engiya mono y’ense eria, buna Farao achiigete.

\VS{Ⅻ}Nere Yusufu akaba okorenda ise amo nabamwabo bonsi, akabaa endagera buna kera omonto abwate abanto baye bang’ana.


\par }{\SH Enchara ekomentekana, n’Abamisiri koonigwa ase Farao
\par }
{\PP \VS{ⅩⅢ}Bono ase ense yonsi endagera tiyareengeo; na enchara nigo yareenge endito mono, konya yanyarire abanto ba Misiri na Abakaanani.

\VS{ⅩⅣ}Yusufu agasangereria chitaabu chionsi echianyorekanete korwa ase ense ya Misiri na eya Kaanani ase okooneria abanto endagera, agachibeeka ase ekungo ya Farao.

\VS{ⅩⅤ}Ekero chitaabu chionsi chiaerire ase ense ya Misiri na ase ense ya Kaanani, Abamisiri bagachiera Yusufu, bakamosaba, “Toe endagera, titobaisa gokwera ase obosio bwao, ekiagera chitaabu chiaito chiaerire.”


\par }{\PP \VS{ⅩⅥ}Yusufu akabairaneria, “Onye chitaabu chiaino chiaerire, ndetera chitugo chiaino, na inche mbae endagera morie.”

\VS{ⅩⅦ}Erio bakarentera Yusufu chitugo chiabo, na Yusufu akabaa endagera. Bakarentera Yusufu chibarasi chiabo, ne ching’ondi, ne chiombe, ne chitigere. Igo akaba okobarenda na kobaa endagera ase omwaka oyio oyomo, na barabwo bakamoa chitugo chiabo.


\par }{\PP \VS{ⅩⅧ}Omwaka oria oyomo okaera. Naende omwaka o kabere bakamochiera, bakamoteebia: “Titokonyara gokobisa, Omonene oito, ng’a chitaabu chiaito chiaerire, ne chitugo chiaito chiabeire echiao. Titotigareti gento kende togokoa, omonene oito, otatiga emebere yaito na amaremo aito.

\VS{ⅩⅨ}Nase ki torakwere ase obosio bwao, na amaremo aito asareke? Togore intwe, ogore na amaremo aito, na intwe tobe abasomba ba Farao, na amaremo aito abe ayaye. Toe chimbusuro tosimeke, titokwa, na amaremo aito abe bosa.”


\par }{\PP \VS{ⅩⅩ}Erio Yusufu akagorera Farao amaremo onsi areenge Misiri, naki Abamisiri nigo baoonetie kera omonto oboremo bwaye, ekiagera enchara yareenge endito mono. Naboigo ense ekaba eya Farao.

\VS{ⅩⅪ}Farao akang’anyia abanto abwo bamenye ase emechie, babe abasomba baye, bakore emeremo korwa ensemo eyemo ya Misiri goika eyende.

\VS{ⅩⅫ}Korende Yusufu tagorete amaremo ’abakuani, ekiagera abwo konya bachikeirwe endagera baare konyora korwa ase Farao, nero baare koria. Ase igo, tibagwenerete koonia amaremo abo.


\par }{\PP \VS{ⅩⅩⅢ}Yusufu agateebia abanto: “Igwa! Reero nabagorire inwe amo namaremo aino, mobe enibo ya Farao. Bwata chimbusuro chiaino echi, chiire mochisimeke ase emegondo.

\VS{ⅩⅩⅣ}Engaki ye rigesa moruserie Farao ensemo ya isano. Chinsemo inye chintigari inachibe echiaino ase chimbusuro na endagera yaino inwe abanyene, na ey’abare ase chinka chiaino, na ey’abana baino.”


\par }{\PP \VS{ⅩⅩⅤ}Abanto abwo bakamoiraneria, “Gwatooririe obogima bwaito. Onye twanyorire ogwancherwa ase obosio bwao, Omonene oito, tiga tobe abasomba ba Farao.”

\VS{ⅩⅩⅥ}Yusufu akabeeka ogochika ase ense ya Misiri, ng’a ensemo ya isano ebe eya Farao; na ogochika okwo ngokora kore emeremo nonya ngoika bono. Korende amaremo ’abakuani oka naro atabeete aya Farao.


\par }{\SH Okogania kw’omoerio kwa Yakobo
\par }
{\PP \VS{ⅩⅩⅦ}Israeli na abana baye bakaba bakomenya ase ense ya Misiri, ensemo ya Goseni, bakayeira ekaba eyabo, bakamenteka na kobucha mono.

\VS{ⅩⅩⅧ}Yakobo akamenya ase ense ya Misiri emiaka ikomi, na etano na ebere. Ase igo, agakoora emiaka rigana erimo, na emerongo ene, na etano na ebere (147) ase obogima bwaye.


\par }{\PP \VS{ⅩⅩⅨ}\XREF{}{{\XO ⅩⅬⅦ:ⅩⅩⅨ }{\XO{47:29:
}}{\XT{Omoch 49:29-32; 50:6}}}Ekero engaki y’ogokwa gwa Israeli yabeete ang’e, ere akarangeria Yusufu, omwana oye, akamoteebia, “Onye nkonyora ogwancherwa ase obosio bwao, beeka okoboko kwao inse y’ekebono kiane, na ondiere eira, ng’a nonkorere amaabera na obwanchani. Tontindeka aa ase ense ya Misiri,

\VS{ⅩⅩⅩ}korende ekero ndakwe, tiga ndare ne chisokoro chiane. Ombogorie korwa aa Misiri, ontindeke aase barabwo batindegetwe.”

\par }{\PP Yusufu akamoiraneria, “Ninkore buna gwantebirie.”


\par }{\PP \VS{ⅩⅩⅪ}Korende Israeli akamoteebia “Tiana ng’a nonkorere bo.” Ere agatiana. Erio Israeli agetureka ase ogotoorera omotwe borere bwaye.




\par }\Chap{ⅩⅬⅧ}{\SH Yakobo ogosesenia Efraimu na Manase
\par }
{\PP \VerseOne{Ⅰ}Ekaba engaki magega y’ayio Yusufu ateebetigwe ng’a, “Iso nomorwaire.” Erio akaimokia abana baye babere abamura, Manase na Efraimu, bakagenda komoorora.

\VS{Ⅱ}Yakobo nere ateebetigwe ng’a “Yusufu, omwana oo, ngocha are gokorora.” Erio Israeli agekomereria, akaboka, agaikaransa borere igoro.

\VS{Ⅲ}\XREF{}{{\XO ⅩⅬⅧ:Ⅲ }{\XO{48:3:
}}{\XT{Omoch 28:13,14}}}Yakobo agateebia Yusufu: “Nyasae Omobui nang’orokerete aaria Lusu ase ense ya Kaanani, agansesenia,

\VS{Ⅳ}aganteebia: Inche ninkomente, na oroiboro rwao robuche goika robe emeganda y’ebisaku. Ning’ee ororeeria rwao rorache korwa magega yao ense eye ebe omwando obo kare na kare.


\par }{\PP \VS{Ⅴ}“Bono abana bao abamura babere kwaiborerete ase ense ya Misiri ritang’ani ntaracha aa, barabwo nabaane bararokwe. Efraimu na Manase nigo barabe abaane, buna Rubeni na Simioni bare abaane.

\VS{Ⅵ}Abana bao bande baiboire magega y’aba, barabwo nabao barabe; korende nigo baratorwe ase amarieta ’abamwabo, na komenya ase omwando obo.

\VS{Ⅶ}\XREF{}{{\XO ⅩⅬⅧ:Ⅶ }{\XO{48:7:
}}{\XT{Omoch 35:16-19}}}Ekero nare korwa Padan‐Aramu, Raeli nyoko agankwera inchera gonkogenda Kaanani, ritang’ani ntaraika Efarati. Nkamotindeka agwo enchera ekogenda Efarati, nao Bethlehemu.”


\par }{\PP \VS{Ⅷ}Israeli, ekero arooche abana ba Yusufu, akamobooria: “Aba mbarabi?”


\par }{\PP \VS{Ⅸ}Yusufu akamoiraneria: “Aba nabana baane Nyasae ang’erete aiga.”

\par }{\PP Erio Israeli akamoteebia, “Bandetere aiga ase ’nde, mbasesenie.”

\VS{Ⅹ}Bono amaiso a Israeli konya abeire chinchingori ase engencho y’obogotu, tare korora buya. Igo Yusufu akamorentera abana abwo, na ere akabaagata na kobaboania.

\VS{Ⅺ}Erio Israeli agateebia Yusufu: “Tinasemeretie ng’a kaa ninche korora obosio bwao naende, na bono Nyasae onyancheire narorire abana bao nabarabwo,”

\VS{Ⅻ}Yusufu akarusia abana korwa ase amagoro a ise, agatugama inse.


\par }{\PP \VS{ⅩⅢ}Erio Yusufu akabwata bonsi babere, Efraimu ase okoboko kwaye gw’okorio, akamobeka ensemo y’okobee ya Israeli, na Manase akamobwata ase okoboko kwaye gw’okobee, akamobeka ensemo y’okorio ya Israeli.

\VS{ⅩⅣ}Israeli akarambora okoboko kwaye gw’okorio, agakobeeka igoro ase omotwe o Efraimu, nonya ere orenge omoke; agakorekania amaboko aye na kobeeka okoboko kwaye gw’okobee igoro ase omotwe o Manase, nere orenge omotangi.

\VS{ⅩⅤ}Erio agasesenia Yusufu, akabora,

\par }{\Q “Nyasae o sokoro yane Aburaamu na o Isaka tata,

\par }{\Q oyio baare gotaara ase obosio bwaye;

\par }{\Q Nyasae oyo nere ondisirie

\par }{\Q ase obogima bwane bwonsi goika reero,


\par }{\Q \VS{ⅩⅥ}omomalaika oria ontooretie korwa ase amabe onsi, asesenie abamura aba.

\par }{\Q Abana aba babe bagwatorwa ase erieta riane,

\par }{\Q na ase erieta ria sokoro yane Aburaamu, na eria Isaka tata;

\par }{\Q tiga bakine babe abanto abange ase ense.”


\par }{\PP \VS{ⅩⅦ}Yusufu agachia korora ng’a ise obekire okoboko kwaye gw’okorio igoro ase omotwe o Efraimu, ayio tayancha. Akabwata okoboko gwa ise akorusie korwa ase omotwe o Efraimu, erio akobeke ase oyo o Manase.

\VS{ⅩⅧ}Yusufu agateebia ise: “Taibo, tata, naki oyo nere omotangi; beeka okoboko kwao gw’okorio ase omotwe oye.”


\par }{\PP \VS{ⅩⅨ}Korende ise akaanga, akabora: “Nimanyete, omwana one, nimanyete. Nere boigo nabe egesaku; ere boigo nabe omonene, korende oyomwabo omoke nabe omonene komobua, na oroiboro rwaye narobe egesaku kiabo ao boka.”


\par }{\Q \VS{ⅩⅩ}\XREF{}{{\XO ⅩⅬⅧ:ⅩⅩ }{\XO{48:20:
}}{\XT{Abaibr 11:21}}}Rituko erio akabasesenia, akabora,

\par }{\Q “Ekero ogosesenigwa kogokwanwa ase Abaisraeli,

\par }{\Q abanto baatore amarieta aino na goteeba:

\par }{\Q Nyasae abakore mobe buna Efraimu na Manase.”

\par }{\MM Agwo agwo agatang’ania Efraimu ase obosio bwa Manase.


\par }{\PP \VS{ⅩⅪ}Erio Israeli agateebia Yusufu: “Rora ng’ang’e inde gokwa. Nyasae nigo arabe amo nainwe, nabairanie gochia ase ense ye chisokoro chiaino.

\VS{ⅩⅫ}Inche nakomentire ensemo y’ekenyoro ekeao kobua abamino. Eyio naurete Abaamori n’omoro one, na obota bwane.”




\par }\Chap{ⅩⅬⅨ}{\SH Yakobo ogosesenia abana baye
\par }
{\PP \VerseOne{Ⅰ}Erio Yakobo akarangeria abamura baye, akabateebia: “Sangererekana aa ase ’nde, mbateebie amang’ana arabanyore ase amatuko agochi‐gocha.


\par }{\PP \VS{Ⅱ}“Inchuo montegerere, inwe abana ba Yakobo; montegerere inche Israeli iso.


\par }{\Q \VS{Ⅲ}“Rubeni, aye nomwana one omotangi,

\par }{\Q aye nokobua kwane, na ogotongora gwe chinguru chiane.

\par }{\Q Noetanetie abamino ase okobua,

\par }{\Q nobaetanetie ase chinguru.


\par }{\Q \VS{Ⅳ}Aye nkwaberete buna amaache;

\par }{\Q korende togoetania abande,

\par }{\Q ekiagera nkwarinete borere bwa iso, okabosaria, ase igo okarenta obosooku.


\par }{\BB \par }
{\Q \VS{Ⅴ}“Simioni na Lawi naba ng’ina omo,

\par }{\Q ebirwanero biabo nebi’obotindi.


\par }{\Q \VS{Ⅵ}Omoyo one tosoa ase obobisi bwabo,

\par }{\Q gose enkoro yane tesanga ase omosangererekano obo;

\par }{\Q naki ase endamwamu yabo mbaitete abanto,

\par }{\Q na ase obomwenu bwabo bakanacha chinteng’e chie chintang’ana.


\par }{\Q \VS{Ⅶ}Endamwamu yabo eragererigwe, ekiagera nigo yareenge entindi,

\par }{\Q na ekeririanda kiabo, ekiagera tikiareenge namaabera.

\par }{\Q Nimbaatanane ase abana ba Yakobo,

\par }{\Q nimbasiarere ase abana ba Israeli.


\par }{\BB \par }
{\Q \VS{Ⅷ}“Aye Yuda, abamino inabagotogie;

\par }{\Q okoboko kwao inakobwate ebigoti biababisa bao;

\par }{\Q abamura ba iso ng’a batugame bosio bwao na amasikani.


\par }{\Q \VS{Ⅸ}\XREF{}{{\XO ⅩⅬⅨ:Ⅸ }{\XO{49:9:
}}{\XT{Omob 24:9; Okom 5:5}}}Yuda, aye nendo ensae.

\par }{\Q Omwana one, gokorwa gotwara, nigo oratiire,

\par }{\Q na korara, na gotimoka buna endo,

\par }{\Q buna endo eaberi, ning’o orabe noboremu kogotura?


\par }{\Q \VS{Ⅹ}Enyimbo y’obogaambi tekorua o Yuda,

\par }{\Q gose omobeeki amachiiko ase ororeeria rwaye,

\par }{\Q goika achiche oyo orabogorie obogaambi,

\par }{\Q oyo abanto b’ebisaku bionsi baraigwere.


\par }{\Q \VS{Ⅺ}Nigo arasibe etigere yaye ase omote bw’omosabibu,

\par }{\Q na emori y’etigere yaye ase chinsagia chi’omosabibu omuya.

\par }{\Q Nigo arasibie egetambaa kiaye akwambara nedivai,

\par }{\Q ne chianga chiaye n’amaache amonyinga y’amasabibu


\par }{\Q \VS{Ⅻ}Amaiso aye nigo arabe amabariri ase okonywa edivai,

\par }{\Q na amaino aye abe amarabu ase okonywa amabeere.\FTNT{*}{{\FR ⅩⅬⅨ:Ⅻ }{\FR{49:12
}}{\FK{okonywa amabeere:
}}{\FT{engencho yaye, nigo babwate obotenenku bw’endagera}}}


\par }{\BB \par }
{\Q \VS{ⅩⅢ}“Sabuloni nigo aramenye ase enyancha mbarabare,

\par }{\Q agwo ase chimeeri chigotenenigwa,

\par }{\Q orobebe rwaye rosinyane norw’Abasidoni.


\par }{\BB \par }
{\Q \VS{ⅩⅣ}“Isakaru netigere ere ne chinguru, ekorara obweri bwe chitugo.


\par }{\Q \VS{ⅩⅤ}Akarora ng’a aase agotimokera naagiya,

\par }{\Q na ense eria nero ekomogwenera.

\par }{\Q Ase igo, agekumba abogorie egurube,

\par }{\Q akerua kogenderera nemeremo emekong’u.


\par }{\BB \par }
{\Q \VS{ⅩⅥ}“Dani nagambere abanto baye,

\par }{\Q buna egesaku ekemo ki’Abaisraeli.


\par }{\Q \VS{ⅩⅦ}Dani nabe eng’iti ekweriba inchera,

\par }{\Q ring’ere ase oboeto,

\par }{\Q rikoroma egetingiro ki’ebarasi,

\par }{\Q goika oyoyeriinete agwe masogota.


\par }{\Q \VS{ⅩⅧ}Aye Omonene, ninganyete ogotooreka kwao nogosemeria!


\par }{\BB \par }
{\Q \VS{ⅩⅨ}“Gadi namigwe nemeganda y’abauri,

\par }{\Q korende nere nabamige korwa magega.


\par }{\BB \par }
{\Q \VS{ⅩⅩ}“Aseri natware endagera y’obonoru,

\par }{\Q narue endagera engiya eragwenere abarwoti.


\par }{\BB \par }
{\Q \VS{ⅩⅪ}“Nafutali nengabi esiboire ekominyoka mono,

\par }{\Q nigo ekobiara chimanwa chingiya.


\par }{\BB \par }
{\Q \VS{ⅩⅫ}“Yusufu nomote omorere okwama ang’e nensoko;

\par }{\Q chinsagia chiaye nigo chikoranda enyasi igoro.


\par }{\Q \VS{ⅩⅩⅢ}Abaruti emegwe bakomoimokera ase okomogwera n’bororo,

\par }{\Q bakomoruta emegwe na komoorosia,


\par }{\Q \VS{ⅩⅩⅣ}korende obota bwaye tibogosukigwa.

\par }{\Q Amaboko aye nigo are ne chinguru, naende namaango,

\par }{\Q goetera ase amaboko ’Omonyene Chinguru o Yakobo,

\par }{\Q oyore Omorisia na Egetare gia Israeli.


\par }{\Q \VS{ⅩⅩⅤ}Nyasae o iso, nere oragokonye,

\par }{\Q Nyasae Omobui, nere oragosesenie

\par }{\Q nogosesenigwa gokorwa igoro,

\par }{\Q na ogosesenigwa gokorwa chindiba inse,

\par }{\Q na ogosesenigwa gokorwa inda na ase chimbeere.


\par }{\Q \VS{ⅩⅩⅥ}Ogosesenigwa gwa iso nkore ne chinguru

\par }{\Q ngoetanetie okw’ebitunwa bia kare,

\par }{\Q na obonene bw’ebigoro bia kare na kare.

\par }{\Q Ogosesenigwa okwo kobe egutwa ase omotwe o Yusufu,

\par }{\Q igoro y’egiototeri ki’oyore omogambi ase egati y’abamwabo.


\par }{\BB \par }
{\Q \VS{ⅩⅩⅦ}“Benjamini n’eseese y’orosana ekoria mono,

\par }{\Q engaki ya mambia yaria ebi’obotwari bwaye,

\par }{\Q na engaki ya mogoroba bwatanana ebiasakoire.”


\par }{\MM \VS{ⅩⅩⅧ}Ebi nabio ebisaku bia Israeli ikomi na bibere; naya naro ise abateebetie ekero are kobasesenia na koa kera oyomo ogosesenigwa kwaye.


\par }{\SH Ogokwa kwa Yakobo
\par }
{\PP \VS{ⅩⅩⅨ}Erio Israeli akabachiika, akabora: “Inche nkoirwa inde gosangererekana amo nabaanto baane. Montindeke ase chisokoro chiane chiatindegetwe ase rikuruma ri’oboremo bware bw’Efuroni Omohiti,

\VS{ⅩⅩⅩ}\XREF{}{{\XO ⅩⅬⅨ:ⅩⅩⅩ }{\XO{49:30:
}}{\XT{Omoch 23:3-20}}}rikuruma eri rire ase oboremo agwo Makipela, moocha ya Mamure, ase ense ya Kaanani. Oboremo boria Aburaamu agorete korwa ase Efuroni Omohiti bobe aase ogotindeka.

\VS{ⅩⅩⅪ}\XREF{}{{\XO ⅩⅬⅨ:ⅩⅩⅪ }{\XO{49:31: a
}}{\XT{Omoch 25:9,10;
}}{\XO{b
}}{\XT{Omoch 35:29}}}Agwo nao Aburaamu atindegetwe ase Sara mokaye ensemo; agwo nao Isaka na Rebeka mokaye batindegetwe, na agwo inche omonyene natindegete Lea.

\VS{ⅩⅩⅫ}Oboremo obwo amo ne rikuruma riria nigo biagoretwe korwa ase Abahiti.”

\VS{ⅩⅩⅩⅢ}\XREF{}{{\XO ⅩⅬⅨ:ⅩⅩⅩⅢ }{\XO{49:33:
}}{\XT{Ogok 7:15}}}Ekero Yakobo akoorete gochiika abamura baye amang’ana aya, akaimokia amagoro aye, akayabeeka borere igoro; erio agakwa, erio agasangererekana amo nabaanto baye.
 



\par }\Chap{Ⅼ}{\SH Ogotindekwa kwa Yakobo
\par }
{\PP \VerseOne{Ⅰ}Erio Yusufu akagwera ise ase obosio bwaye, akarera na komonyunyunta.

\VS{Ⅱ}Agachiika abarwaria abaare komokorera, ng’a baake Israeli ise amafuta, tabaisa kogunda; naboigo abarwaria bamokorerete,

\VS{Ⅲ}goika amatuko emerongo ene agaikerana. Ase amatuko ang’ana buna ayio naro egetondo kiare goakwa amariogo. Abamisiri bakamoreera Israeli amatuko emerongo etano na ebere.


\par }{\PP \VS{Ⅳ}Ekero amatuko okomoreera Israeli aerete, Yusufu agakwana nabaanto b’enka ya Farao, akabora: “Onye nkonyora ogwancherwa ase amaiso aino, komoranche monteeberie Farao

\VS{Ⅴ}\XREF{}{{\XO Ⅼ:Ⅴ }{\XO{50:5:
}}{\XT{Omoch 47:29-31}}}ng’a tata nandierete omwando ogoteeba: Ng’ang’e inde gokwa, ong’ire ontindeke ase oboina boria naremete ase ense ya Kaanani. Momonsabere ribaga ngende gotindeka tata, erio ning’irane.”


\par }{\PP \VS{Ⅵ}Farao akairaneria: “Tiira ochie gotindeka iso, buna akorierete omwando.”


\par }{\PP \VS{Ⅶ}Erio Yusufu agatiira gochia gotindeka ise. Abasomba bonsi ba Farao bakagenda amo nere, na abagaaka bonsi b’enka yaye, na abagaaka bonsi ba Misiri,

\VS{Ⅷ}na bonsi ab’enka ya Yusufu, amo nabamwabo, na ab’enka ya ise. Abana babo boka bagatigara Goseni amo ne ching’ondi ne chiombe chiabo.

\VS{Ⅸ}Naende Yusufu akaira amo nere chigari na abariini chibarasi; bakaba omoganda omonene mono.


\par }{\PP \VS{Ⅹ}Ekero baigete ase ekeooreri gi’Atadi ng’umbu y’orooche rwa Yorodani, bakaba bakorera ebirero ebinene mono. Agwo Yusufu akagenderera komoreera ise ase engaki y’amatuko atano na abere.

\VS{Ⅺ}Na Abakaanani abamenyete ase ense eria, ekero bachia korora ebirero agwo Atadi ase ekeooreri, bakaboora: “Ebirero ebi bi’Abamisiri nebinene mono.” Ase ayio, aase aria ng’umbu ya Yorodani akarokwa Abeli‐Misiri.\FTNT{*}{{\FR Ⅼ:Ⅺ }{\FR{50:11
}}{\FK{Abeli‐Misiri:
}}{\FT{engencho yaye: Ekerero ki’Abamisiri}}}


\par }{\PP \VS{Ⅻ}Naboigo basinto ba Yakobo bakorete buna ise abachiigete.

\VS{ⅩⅢ}\XREF{}{{\XO Ⅼ:ⅩⅢ }{\XO{50:13:
}}{\XT{Ogok 7:16}}}Bakamoimokia, bakamoira goika ase ense ya Kaanani. Erio bakamotindeka ase rikuruma riria riare, ase oboremo agwo Makipela, moocha ya Mamure, oboremo boria Aburaamu agorete korwa ase Efuroni Omohiti abe aase aye agotindeka abakuure.

\VS{ⅩⅣ}Yusufu, ekero akoorire gotindeka ise, akairana Misiri amo nabamwabo na bonsi abatiirete amo nere.


\par }{\SH Yusufu okoremia abamwabo
\par }
{\PP \VS{ⅩⅤ}Ekero abamwabo Yusufu barooche ng’a ise okuure bagateebania. “Aande Yusufu nigo aratorege, arusie egesiomba ase amabe aria twamokorerete.”

\VS{ⅩⅥ}Ase ayio bagatoma abanto ase Yusufu komoteebia ng’a: “Iso nigo ateebete iga ritang’ani atarakwa.

\VS{ⅩⅦ}Moteebie Yusufu iga: Nagosabire obaabere abamino amamocho abo na ebibe biabo bagokorerete. Nimanyete ng’a mbagokorerete bobe. Ase igo, bono twagosabire, otwabere ebibe biaito, naki intwe nabasomba ba Nyasae o iso.” Yusufu akarera ekero abamwabo bamoboretie amang’ana ayio.


\par }{\PP \VS{ⅩⅧ}Erio abamwabo bagacha, bagatung’ama inse ase obosio bwaye, bakaboora: “Intwe iga nabasomba bao tore.”


\par }{\PP \VS{ⅩⅨ}Korende Yusufu akabateebia: “Timoiroka! Inee! Inche inde ribaga ria Nyasae?

\VS{ⅩⅩ}Ekeene, inwe nabo mwarengereretie gonkorera amabe, korende Nyasae akayaonchora akaba amaya, na buna mwarorire reero iga, otooririe obogima bw’abaanto abange.

\VS{ⅩⅪ}Gaki, bono timoiroka! Nimbaragerie inwe amo nabana baino.” Naboigo akaba okobaremia, agakwana nabarabwo amang’ana amaya.


\par }{\SH Ogokwa kwa Yusufu
\par }
{\PP \VS{ⅩⅫ}Yusufu akamenya Misiri, ere amo nabaanto bamwabo, agakoora emiaka rigana erimo, na ikomi (110).

\VS{ⅩⅩⅢ}Agwo akarora abana b’Efraimu na abachokoro baye goika ekiaare kia gatato, akarora na abana ba Makiri, omwana o Manase, baiboreretwe ase Yusufu.

\VS{ⅩⅩⅣ}Yusufu agateebia abamwabo: “Ng’ang’e inde gokwa, korende amaene Nyasae nabanyorere enchera y’okobarusia ase ense eye, abatiirie mogende ase ense eria abarierete eira na gotiana, ng’a nae Aburaamu, na Isaka, na Yakobo.”


\par }{\PP \VS{ⅩⅩⅤ}\XREF{}{{\XO Ⅼ:ⅩⅩⅤ }{\XO{50:25:
}}{\XT{Okong’ 13:19; Yosh 24:32; Abaibr 11:22}}}Yusufu agatiania abana ba Israeli agwo, akabora: “Bono, ekero Nyasae arabachere abakoonye, goika moire amauga aane; mogende naro.”

\VS{ⅩⅩⅥ}Erio Yusufu erio agakwa ore n’emiaka rigana erimo na ikomi (110). Bakamoaka amafuta, tabaisa kogunda, bakamobeeka ase esanduki ime aaria Misiri.

\par }