\NormalFont\ShortTitle{AMOSI}

{\MTB EGETABU KIA

\par }{\MT AMOSI

\par }{\IMT Ogochaakera

\par }{\IP Amos nigo amenyete konya Ababani bande bonsi abwo twatigeretwe ebitabu biabo bataramenya.

\par }{\IP Ere nigo aiboretwe ase oborwoti bwa Irianyi ya Yuda korende akarangerigwa gokora emeremo ase oborwoti bwa Sugusu ase omwaka 750 nyuma Yeso ataraiborwa.

\par }{\IP Chingaki echio nigo chiarenge echi’ogosesenigwa n’okogenderera gw’ense eyio ase obonchoreria boigo n’oborendi obuya. Korende Amos akarora nga okogenderera okwo nigo kwabwenerete abanda boigo n’okonyora okuya nigo gwachete ase engencho y’okounereria abataka. Okogendereria amang’ana y’edini nigo kwarenge ogw’enchera embe, n’oborendi bw’amang’ana y’ense tikwarenge kuya. Nigo kwaburukaine na kera engencho embe ase eamate.

\par }{\IP Amos agatogonyera ebikorwa ebio, agakurera abanto igoro y’ogotakorera ekeene ase eamate. Amos agateebia abanto ng’a Nyasae nabae egesusuro. Okorangeria kwaye ase abarai gokorera ekeene tigwancheranetwe buya. Agakanigwa gokora emeremo yaye y’obobani aria Betheli.

\par }{\IOT Okobagwa kw’egetabu eke

\par }{\IO Abanto baetanaine Abaisraeli bakonacherwa ekiina
{\IOR{1:1—2:5}}

\par }{\IO Abaisraeli bakonacherwa ekiina
{\IOR{2:6—6:14}}

\par }{\IO Amaroro atano
{\IOR{7:1—9:15}}



\par }\ChapOne{Ⅰ}{\PP \VerseOne{Ⅰ}\XREF{}{{\XO Ⅰ:Ⅰ }{\XO{1:1: a
}}{\XT{2 Abar 15:1-7; 2 Amg 26:1-23;
}}{\XO{b
}}{\XT{2 Abar 14:23-29}}}Aya naro amang’ana Amos, oyomo bw’abarisia ba Tekoa, arooche. Nyasae nigo amoorokeretie Amos amang’ana aya onsi igoro ya Israeli emiaka ebere ekero omotengecho bw’ense konya otaracha. Ekero ekio Usia nere orenge omorwoti bw’Abayuda, na Yeroboamu, mosinto o Yehoasi, nere orenge omorwoti bw’Abaisraeli.


\par }{\Q \VS{Ⅱ}\XREF{}{{\XO Ⅰ:Ⅱ }{\XO{1:2:
}}{\XT{Yoel 3:16}}}Amos agateeba,

\par }{\Q “Omonene natogonye korwa Sayoni,

\par }{\Q aake eriogi riaye korwa Yerusalemu.

\par }{\Q Amarisio ’abarisia naichane,

\par }{\Q obonyansi bw’egetunwa gia Karimeli igoro mbwome.”


\par }{\SH Ekiina kia Nyasae ase abanto basinyaine n’Abaisraeli
\par }
{\QA Siria.

\par }{\PP \VS{Ⅲ}\XREF{}{{\XO Ⅰ:Ⅲ }{\XO{1:3:
}}{\XT{Isaya 17:1-3; Yer 49:23-27; Zak 9:1}}}Aya naro Omonene ateebire: “Ase engencho y’ogosaria kw’ abanto ba Damesiki ara gatato, ee, ara kane, tingotanga egesusuro tikebanyora, ekiagera barabwo baoorire Abagileadi nebioorero bi’ebioma.

\VS{Ⅳ}Ase ayio nintome omorero ase enyomba ya Hasaeli; oro nosambe osirie kegima chinyomba chinkong’u chia Beni‐Hadadi.

\VS{Ⅴ}Nimbune emekorogoto y’ebiita bia Damesiki; ninsirie abanto bamenyete ase ense omweya y’Aveni,\FTNT{*}{{\FR Ⅰ:Ⅴ }{\FR{1:5
}}{\FK{Aveni:
}}{\FT{engencho yaye: obobe}}} na oyio obwate enyimbo y’omogaambi agwo Beti‐Edeni. Abanto ba Siiria mbairwe ase obosomba gochia ase ense ya Kiri.” Nabo Omonene ateebire.


\par }{\QA Filisiti.

\par }{\PP \VS{Ⅵ}\XREF{}{{\XO Ⅰ:Ⅵ }{\XO{1:6:
}}{\XT{Isaya 14:29-31; Yer 47:1-7; Ezek 25:15-17; Yoel 3:4-8; Sef 2:4-7; Zak 9:5-7}}}Aya naro Omonene ateebire: “Ase engencho y’ogosaria kw’ abanto ba Gasa ara gatato, ee, ara kane, tingotanga egesusuro tikebanyora. Barabwo nigo bairete abanto egesaku ekegima gochia ase ense ya Edomu, bakabakora abasomba.

\VS{Ⅶ}Ase ayio nintome omorero ase chindwaki chia Gasa; oro nosambe insirie chinyomba chinkong’u chi’aroro.

\VS{Ⅷ}Ninsirie abanto bamenyete Asidodi, na oyo obwate enyimbo y’obogambi agwo Asikeloni. Ning’onchore okoboko kwane kobe mamincha ya Ekironi, na abatigari b’Abafilisti mbasirigwe.”


\par }{\QA Turo.

\par }{\PP \VS{Ⅸ}\XREF{}{{\XO Ⅰ:Ⅸ }{\XO{1:9:
}}{\XT{Isaya 23:1-18; Ezek 26:1—28:19; Yoel 3:4-8; Zak 9:1-4; Mat 11:21,22; Luk 10:13,14}}}Aya naro Omonene ateebire: “Ase engencho y’ogosaria kw’ abanto ba Turo ara gatato, ee, ara kane, tingotanga egesusuro tikebanyora. Barabwo nigo bairete abanto egesaku ekegima ase ense ya Edomu, tibainyorete okobwatana kw’ogotianania kw’obomwabo.

\VS{Ⅹ}Ase ayio nintome omorero ase chindwaki chia Turo; oro nosambe osirie chinyomba chinkong’u chi’aroro.”


\par }{\QA Edomu.

\par }{\PP \VS{Ⅺ}\XREF{}{{\XO Ⅰ:Ⅺ }{\XO{1:11:
}}{\XT{Isaya 34:5-17; 63:1-6; Yer 49:7-22; Ezek 25:12-14; 35:1-15; Obad 1:1-14; Malk 1:2-5}}}Aya naro Omonene ateebire: “Ase engencho y’ogosaria kw’ abanto ba Edomu ara gatato, ee, ara kane, tingotanga egesusuro tikebanyora. Barabwo nigo babwatetie abamwabo bare nemioro, tibabete namaabera nonya ng’ake; nigo bagendererete koba nendamwamu na ekeririanda botambe.

\VS{Ⅻ}Ase ayio nintome omorero ase omochie o Temani; oro nosambe osirie chinyomba chinkong’u chia Bosira.”


\par }{\QA Amoni.

\par }{\PP \VS{ⅩⅢ}\XREF{}{{\XO Ⅰ:ⅩⅢ }{\XO{1:13:
}}{\XT{Yer 49:1-6; Ezek 21:28-32; 25:1-7; Sef 2:8-11}}}Aya naro Omonene ateebire: “Ase engencho y’ogosaria kw’Abaamoni ara gatato, ee, ara kane, tingotanga egesusuro tikebanyora. Barabwo nigo boorete abakungu ba Gileadi barenge barito, ekero barenge kogareyia orogongo rwabo.

\VS{ⅩⅣ}Ase ayio nintongie omorero ase chindwaki chia Raba; nisambe insirie chinyomba chinkong’u chi’aroro. Ase rituko erio ebikuuro bi’eseegi mbiigugwe, boigo ndibe rituko ri’omwaga na ekembugu‐mbugu.

\VS{ⅩⅤ}Omorwoti amo nabagaambi b’oborwoti bwaye mbooswe bairwe ase obosomba.” Nabo Omonene ateebire.




\par }\PoetryChap{Ⅱ}{\QA Moabu.

\par }{\PP \VerseOne{Ⅰ}\XREF{}{{\XO Ⅱ:Ⅰ }{\XO{2:1:
}}{\XT{Isaya 15:1—16:14; 25:10-12; Yer 48:1-47; Ezek 25:8-11; Sef 2:8-11}}}Aya naro Omonene ateebire: “Ase engencho y’ogosaria kw’ abanto ba Moabu ara gatato, ee, ara kane, tingotanga egesusuro tikebanyora. Barabwo nigo basambete amauga ’omorwoti o Edomu akaba ribu.

\VS{Ⅱ}Ase ayio nintome omorero ase ense ya Moabu; oro nosambe osirie chinyomba chinkong’u chia Kerioti. Abamoabu mbakwe ase ebikuuro bi’eseegi, na ase eriogi ri’ebitureri bi’eseegi na ebi’abarwani esegi.

\VS{Ⅲ}Ninsirie omogambi ebiina o Moabu nabagaambi b’aroro.” Nabo Omonene ateebire.


\par }{\QA Yuda.

\par }{\PP \VS{Ⅳ}Aya naro Omonene ateebire: “Ase engencho y’ogosaria kw’Abayuda ara gatato, ee, ara kane, tingotanga egesusuro tikebanyora. Barabwo nigo bachaayete amachiiko ’Omonene, gose tibabwatete emeroberio yaye echiikire, korende amang’ana ’obong’ainereria bwabo, ayio chisokoro chiabo chiarenge kobwatia abasiririe.

\VS{Ⅴ}Ase ayio nintome omorero ase ense y’Abayuda; nisambe insirie chinyomba chinkong’u chia Yerusalemu.”


\par }{\SH Nyasae okonachera Abaisraeli ekiina
\par }
{\PP \VS{Ⅵ}Aya naro Omonene ateebire: “Ase engencho y’ogosaria kw’Abaisraeli ara gatato, ee, ara kane, tingotanga egesusuro tikebanyora. Barabwo nigo baoonetie abanyene oboronge ase rigori ri’efeta ase engencho batare konyara goakana singo, na abataka bakabaonia ase engencho batare konyara goakana rigori ri’ebikoroto bibere.

\VS{Ⅶ}Abanto abwo nigo bagotiringera emetwe y’abataka nabwo batari n’echinguru ase orotu rw’ense, naende nigo bagokorekania amang’ana ’omonto omoitongo. Omomura na ise nigo bagokora obonyaka n’omosomba omoiseke oyomo, na igo bakora erieta riane riaba eritachenegeti.

\VS{Ⅷ}Mbarabare ase kera egesasiimero barabwo nigo bakorara inse igoro ye chianga chikobekwa kebwaterero. Ase enyomba y’enyasae yabo banywa edivai y’abwo bagambetigwe bakarusigwa chitaabu.


\par }{\PP \VS{Ⅸ}\XREF{}{{\XO Ⅱ:Ⅸ }{\XO{2:9:
}}{\XT{Okoir 3:8-11}}}“Korende ase engencho y’Abaisraeli, inche Omonene ngasiria Abaamori abwo barenge abatambe buna emecharake, naende abakong’u buna Omoaluni.

\VS{Ⅹ}Ninche nabarusetie inwe korwa ase ense ya Misiri, erio nkabaraa ase erooro ase engaki y’emiaka emerongo ene, na inwe mokaira ense y’Abaamori ekaba eyaino.

\VS{Ⅺ}\XREF{}{{\XO Ⅱ:Ⅺ }{\XO{2:11:
}}{\XT{Omob 6:1-8}}}Erio ngachora abana baino bande bakaba ababani, na abamura bande nkabaatanana bakaba Aberwa bane. Inwe Abaisraeli, Inee, amang’ana ayio tari bo are?” Nabo Omonene ateebire.

\VS{Ⅻ}“Korende inwe mokaa Aberwa abwo beritete edivai bakanywa, mogakania ababani tibaabana.

\VS{ⅩⅢ}Rora nimbaramatere gochia inse mokeme buna egari eichire chibando.

\VS{ⅩⅣ}Ekero ekio abanto bamanyete kominyoka chimbero, mbasinywe gotama, na abwo bare ne chinguru, mbaborwe chinguru, na abarwani esegi bare chituoni, tibagotooria obogima bwabo.

\VS{ⅩⅤ}Omonto omanyete koruta chinsara, tagotenena arwane, gose oyomanyete kominyoka chimbero, tagwetooria, na omoriini ebarasi tagwetooria.

\VS{ⅩⅥ}Ase rituko erio omonto ore omoremu mono ase egati y’abarwani chituoni, natugute ebirwanero biaye atame ore getirianda.” Nabo Omonene ateebire.




\par }\Chap{Ⅲ}{\PP \VerseOne{Ⅰ}Inwe Abaisraeli, tegerera moigwe amang’ana ay’Omonene akwanire igoro yaino, ee, igoro y’egesaku eke gionsi arusetie korwa ase ense ya Misiri:

\VS{Ⅱ}“Ninwe mweka namanyete na korenda ase chiamate chionsi chi’ense. Ase ayio nimbae egesusuro ase engencho y’ebibe biaino bionsi.”


\par }{\SH Emeremo y’omobani
\par }
{\Q \VS{Ⅲ}Inee! Abanto babere mbataarere amo onye tibabwataini?


\par }{\Q \VS{Ⅳ}Inee! Endo nerume ase rinani, onye teraita eke yare gotwara?

\par }{\MM Gose endo ensae nkoruma ere, onye terabwata kende ekoria?


\par }{\Q \VS{Ⅴ}Inee! Enyoni nebwatwe ase egesugunia onye tebekeiri egekoyengusa?

\par }{\MM Gose omoeto notegoke bosa onye tonyegeiri na gento?


\par }{\Q \VS{Ⅵ}Inee! Egetureri gi’eseegi nkebugigwe ase omochie, na abanto

\par }{\MM tibaaba nobwoba?

\par }{\Q Amang’ana amabe nabe ase omochie, Omonene atayatometi?


\par }{\Q \VS{Ⅶ}Ekeene, Omonene tagokora ring’ana rinde rionsi

\par }{\MM ritang’ani ataramaanora obobisi bwaye ase abasomba baye ababani.


\par }{\Q \VS{Ⅷ}Endo koyarumire, monto ki otari kwoboa?

\par }{\Q Omonene gakwanire, ning’o otari koraria obobani obwo?


\par }{\SH Okogambigwa gwa Samaria
\par }
{\PP \VS{Ⅸ}Raria amang’ana ayio ase chinyomba chinkong’u chi’Asidodi, na echi’ense ya Misiri, moteebie abanto bare aroro: “Inchuo, mosangererekane amo igoro ase ebitunwa bia Samaria, morore eburu‐buru ere aroro, na buna obobe bogendererete gokorwa aroro.”


\par }{\PP \VS{Ⅹ}Omonene nigo agoteeba iga: “Abanto abwo tibamanyeti gokora ayare amaya. Nigo bagachete ebinto bi’obouri na ebi’oboibi ase chinyomba chiabo chinkong’u.”

\VS{Ⅺ}Ababisa mbanaarie ense eye, baiyerie chindwaki chiaino inse, ne chinyomba chiaino chinkong’u chisakorwe.


\par }{\PP \VS{Ⅻ}Aya naro Omonene agoteeba: “Buna koreng’ana omorisia agotoria korwa ase omonwa bw’endo amagoro abere, gose egetabo ki’ogoto kw’eng’ondi eyio konya endo yarire, naboigo bake barataborigwe, abwo bamenyete Samaria baikaransete ase ebirogo ebiororo na ase emeito etubire nebitambaa bi’ariri.”

\VS{ⅩⅢ}Omonene, oyore Nyasae bw’Emeganda, nigo agoteeba iga: “Tegerera moigwe amang’ana aya, erio moyararie ase ororeria rwa Yakobo.

\VS{ⅩⅣ}\XREF{}{{\XO Ⅲ:ⅩⅣ }{\XO{3:14:
}}{\XT{2 Abar 23:15}}}Ase rituko erio ndarue egesusuro ase Abaisraeli ase engencho y’ebibe biabo, ninsarie na gotagora ebisasimero bia Beteli; nintagore na koiyeria inse chinsinyo chionsi chi’ebisasibero bionsi.

\VS{ⅩⅤ}Nintagore chinyomba ase mokobeera ekero ki’etoigo amo nechio mokobeera ekero ki’egurugura; boigo ninsarie chinyomba chichabeire amaino e chinchogu, ne chinyomba chinene nchisirigwe kegima.” Nabo Omonene ateebire.




\par }\Chap{Ⅳ}{\PP \VerseOne{Ⅰ}Igwa ring’ana eri inwe chiombe chia Basani, inwe abamomenyete ase Egetunwa gia Samaria, inwe abamochandete abataka na gokorera abaremeire bobe, inwe abamogotebia abasacha baino: “Torentere egento tonywe!”

\VS{Ⅱ}Ase ayio Omonene otianire ase obochenu bwaye, ogoteeba: “Rora, amatuko ngocha are, ababisa baino barabang’use nebigobanio baabarusie aiga, na abatigari baino bang’uswe ne chindobio.

\VS{Ⅲ}Nigo moraeterigwe ase chinyasi chibochogete, kera omokungu oyomo ase oyomo, morutwe ase Harimoni.” Nab’Omonene ateebire.


\par }{\SH Abaisraeli bagosinywa kwegera
\par }
{\PP \VS{Ⅳ}“Inchuo Beteli, mokorere ebibe aroro; boigo inchwo Giligali, momente gokora ebibe aroro. Kera emambia mobe mokorenta ebing’wanso biaino; na ase kera rituko ria gatato morente ensemo yaino ya ikomi.

\VS{Ⅴ}Mosambe emegati ebekire ememera ebe okoruegwa gw’okoiraneria ng’a mbuya mono, mochike na koraria igoro y’okoruegwa kwaino kw’ogwancha, ekiagera ayio naro inwe Abaisraeli mwanchete gokora.” Nabo Omonene ateebire.


\par }{\PP \VS{Ⅵ}“Inche tinabaete gento kende mogotakuna ase emechie yaino yonsi, na endagera ekabora aase aino onsi. Korende nonya naboigo timwairanete gocha asende.” Nab’Omonene ateebire.


\par }{\PP \VS{Ⅶ}“Ekero emetienyi etato konya yatigaire endagera yame ngatanga embura tiyatwa. Nigo narenge gotoma embura yatwa ase omochie oyomo, korende nayetanga tegotwa ase emechie ende; nigo narenge koyerenta yatwa ase omogondo oyomo, korende nayetanga ase emegondo ende, ero yaba ekwoma.

\VS{Ⅷ}Ekero ekio abanto b’emechie ebere, gose etato, bakaba bakona‐goetanana gochia ase omochie oyomo korigia amaache banywe, korende tibanyora ayakobaisana. Nonya naboigo timwairanete gocha asende.” Nabo Omonene ateebire.


\par }{\PP \VS{Ⅸ}“Nkabarentera oborwaire bw’enyagetabo\FTNT{*}{{\FR Ⅳ:Ⅸ }{\FR{4:9
}}{\FK{enyagetabo:
}}{\FT{oborwaire bokwoomia ensemo eyemo}}}, na obw’okorigisia chindagera chiaino; emegondo yaino emenge, amo ney’emesabibu, na emeko yaino, na emezeituni yaino ekariegwa ne chingige. Korende nonya naboigo, timwairanete gocha asende.” Nabo Omonene ateebire.


\par }{\PP \VS{Ⅹ}“Nigo nabarenterete amaakwa anga buna aria narentete Misiri; naende ngaita abamura baino nemioro; nkabaura chibarasi chiaino, nkabatiokeria oboguundo bw’ abanto baino baitetwe, agwo ase ebitwori biaino. Korende nonya naboigo timwairanete gocha asende.” Nabo Omonene ateebire.


\par }{\PP \VS{Ⅺ}\XREF{}{{\XO Ⅳ:Ⅺ }{\XO{4:11:
}}{\XT{Omoch 19:24}}}“Ngasiria abanto bande baino, buna inche Nyasae nasiretie Sodomu na Gomora, na inwe nigo mwarenge buna ekegenga giataboretigwe korwa riko. Korende nonya nabo, timwairanete gocha asende.” Nab’Omonene ateebire.

\VS{Ⅻ}“Inwe Abaisraeli, amang’ana ayio naro ndabakorere. Ase ayio, ekiagera ngocha kobakorera ayio, ebeke ang’e, moumerane nainche Nyasae oino.”

\VS{ⅩⅢ}Rora, oria otongete ebitunwa na embeo, oria okoorokeria Mwanyabaanto ebirengererio biabo bamanya buna bire, oria okoonchora emambia yaba omosunte, oria ogoeta otacha ebitunwa bi’ense, Omonene Nyasae bw’Emeganda, nario erieta riaye.




\par }\Chap{Ⅴ}{\SH Okorangerigwa gw’okoonchoka
\par }
{\PP \VerseOne{Ⅰ}Inwe Abaisraeli, igwa amang’ana ’okorera kwane gw’okobokia amagombo ase engencho yaino:


\par }{\Q \VS{Ⅱ}“Abaisraeli banga buna omoiseke omwekungi bagure,

\par }{\Q tibakonyara koboka naende;

\par }{\Q batigirwe bagwete ase ense yabo,

\par }{\Q monto onde tari orabagororokie batenene.”


\par }{\PP \VS{Ⅲ}Aya naro Omonene agoteeba: “Omochie bw’Abaisraeli otomete abarwani esegi elifu eyemo, bono nigo otigarete ne rigana erimo, na oyotomete rigana erimo, bono nigo otigarete na ikomi.”


\par }{\PP \VS{Ⅳ}Aya nar’Omonene agotebia Abaisraeli: “Ndigie inche, erio nario morabe moyo.

\VS{Ⅴ}Korende timogenda Beteli, gose timosoa Giligali, gose timogenda goika Beeri‐Seba, ekiagera abanto ba Giligali mbairwe ase obosomba, na Beteli nosirigwe kegima.”


\par }{\PP \VS{Ⅵ}Morigie Omonene, nario morabe moyo; motakoreti bo, Omonene nigo arachere ororeria rwa Yusufu arosirie buna omorero ogosiria, na onde tari orayorimie atoorie Beteli.

\VS{Ⅶ}Inwe nigo mokoonchorana ayare amaronge aba ay’obororo, na mwatuguta oboronge inse ase riroba.


\par }{\Q \VS{Ⅷ}\XREF{}{{\XO Ⅴ:Ⅷ }{\XO{5:8:
}}{\XT{Ayubu 9:9; 38:31}}}Oria otongete egetuse gie ching’enang’eni chiria isano na ibere,

\par }{\Q na ekio gekorokwa Orioni,

\par }{\Q oria okoonchora omosunte ekerima oba emambia,

\par }{\Q naende oonchora omobaso oba obotuko,

\par }{\Q oria okorangeria amaache ’enyancha oyaumora igoro ase ense,

\par }{\Q Omonene, nario erieta riaye.


\par }{\Q \VS{Ⅸ}Ere nigo akorenta ogosiria kwa mobosokano ase abwo bare ne chinguru,

\par }{\Q boigo nagere ogosareka gochere

\par }{\MM chiburi chinkong’u.


\par }{\PP \VS{Ⅹ}Abanto nigo bageechete oria okorwanerera ekeene agwo ase ekegambero kere geita, na bagechigwa noyo ogokwana ay’ekeene.

\VS{Ⅺ}Ase ayio, buna koreng’ana mwatindacheire abataka inse na kobaura engano yabo ebe ebango, nebe ekero moraagache chinyomba chi’amagena abaachire, timogochimenya, na ekero morasimeke emesabibu ase emegondo emiya, timokonywa edivai yaye.

\VS{Ⅻ}Inche nimanyete ogosaria kwaino ng’a nokonene na ebibe biaino ng’a nebinene mono. Nigo mogochanda omonyaboronge, boigo mokoegwa riaaki, erio mwaseria abataka korwa ase ekegambero kere geita tibakonyora oboronge bwabo.

\VS{ⅩⅢ}Ase engencho eyio, omonto ore omong’aini nakire‐kiri ase engaki buna eyio, ekiagera eyio nengaki embe.


\par }{\PP \VS{ⅩⅣ}Rigia ayare amaya, na tari ayare amabe, erio nario morabe moyo. Komorakore bo, Omonene, Nyasae bw’Emeganda, nabe amo nainwe, buna inwe mwatebiire.

\VS{ⅩⅤ}Gecha ayare amabe, na mwanche ayare amaya. Motenenere oboronge agwo ase ekegambero kere geita. Komorakore bo, ande nabo Omonene, Nyasae bw’Emeganda, ararorere abatigari ba Yusufu amaabera.


\par }{\PP \VS{ⅩⅥ}Ase ayio, aya naro Omonene, Nyasae bw’Emeganda, oyore Omonene, atebiire: “Ebirero mbibe ase chiraaro chionsi chi’omochie, na ase chinchera chiaye chionsi abanto barere bakobuga: Obee! Obee! Mbarangerie abaremi bache korera, na abamanyete kobokia amagombo bache kweng’ereria.

\VS{ⅩⅦ}Ebirero mbibe ase emegondo yonsi y’emesabibu. Ayio onsi nigo arabe, ekiagera inche Omonene ning’ete ase egati yaino mbaite.” Nabo Omonene atebiire.


\par }{\PP \VS{ⅩⅧ}Obobe nobwaino inwe abamoganetie rituko ri’Omonene riike! Nase ki moganetie rituko riria ri’Omonene? Rituko erio nigo rirabe eri’omosunte, gose tirikoba eri’omobaso.

\VS{ⅩⅨ}Nigo erabe buna ekero omonto agotama korwa ase endo, aumerane nedubu, gose ekero agosoa mwaye atoorera okoboko kwaye ase enyasi, na eng’iti emorome.

\VS{ⅩⅩ}Rituko riria ri’Omonene nigo rirabe eri’omosunte, tirikoba eri’oborabu, ee, neri’omosunte ekerima, na omobaso tokobara nonya ng’ake.


\par }{\PP \VS{ⅩⅪ}\XREF{}{{\XO Ⅴ:ⅩⅪ }{\XO{5:21:
}}{\XT{Isaya 1:11-14}}}“Inche nigo ngechete na gochaaya Amatuko aino Amanene. Tingokiri nemesangererekano yaino y’ogosasiima.

\VS{ⅩⅫ}Namoisa kondetera ebing’wanso biaino bi’ogosambwa, na okoruegwa kw’endagera, tinkobianchera; na tingwancha nonya nokorigereria ndigererie ching’iti chiaino chinoru chikoruegwa chibe ebing’wanso bi’omorembe.

\VS{ⅩⅩⅢ}Rusia korwa asende okwoga kwaino kw’amatera, tingwancha ntegerere amariogi ’amakano aino.

\VS{ⅩⅩⅣ}Korende tiga ekeene kegenderere buna amaache amaange, na oboronge bobe buna orooche amaache aye atari koera nonya ng’ake.


\par }{\PP \VS{ⅩⅩⅤ}\XREF{}{{\XO Ⅴ:ⅩⅩⅤ }{\XO{5:25:
}}{\XT{Ogok 7:42,43}}}“Inwe Abaisraeli, Inee, ase engaki y’emiaka emerongo ene mwarenge ase erooro, mwandeterete ebing’wanso amo nokoruegwa konde?

\VS{ⅩⅩⅥ}Inwe mobogorie Sikuti, omogwekano oyio mogosasiima buna omorwoti oino, na Kiyuni, enyasae yaino ye ching’enang’eni mweroiseretie.

\VS{ⅩⅩⅦ}Ase engencho eyio inche nimbaire ase obosomba ase ense ere ng’umbu ya Damesiki.” Nabo Omonene ateebire. Nyasae bw’Emeganda, nario erieta riaye.




\par }\Chap{Ⅵ}{\SH Ogosirigwa kw’Abaisraeli
\par }
{\PP \VerseOne{Ⅰ}Obobe nobwabo abwo bamenyete buya agwo Sayoni, na abwo batoererete ase ebitunwa bia Samaria, abwo bare abasike b’egesaku egetang’ani, eki Abaisraeli bagochiera.

\VS{Ⅱ}Genda goika Kaline, moyorore, naende mogende goika Hamati, oyio ore omochie omonene, naende motirimboke gochia Gati bw’Abafilisti. Inee! Barabwo nigo bare buya kobua abanto b’amarwoti aya are aiga? Gose chingongo chiabo nechinene kobua orogongo rwaino?

\VS{Ⅲ}Obobe nobwaino, inwe abamogoteeba ng’a rituko ri’obobe ng’are rire, na mwanchera ogokora okobe kw’obotindi kobeera ase egati yaino.

\VS{Ⅳ}Obobe nobwaino inwe aba mokoraarera amarere achabeire amaino e chinchogu, naende mwaba mokwerambora ase ebirogo biaino bigwotota. Nigo mokoba mokoria chimanwa chi’eching’ondi chichorire, ne chimori chinoru korwa ase ameeri.

\VS{Ⅴ}Inwe nigo mogotera amatera ay’okwoga, na mweroiseria amakano ao ao, aya mokobugia, buna Daudi akorete.

\VS{Ⅵ}Nigo mokonywa edivai korwa ase ebitaabo ebinene, naende mweaka amaguta e rigori rinene, korende timoichanereti ogosirigwa kw’ororeria rwa Yusufu.

\VS{Ⅶ}Ase ayio, inwe mobe ab’eritang’ani koirwa ase obosomba, na emegoko y’emeyega yaino neere.


\par }{\PP \VS{Ⅷ}Omonene, Nyasae bw’Emeganda, nigo agoteeba iga: “Inche Omonene netianirie ngoteeba: Nigo ngechirie noboenenu bw’ abanto ba Yakobo, na nigo ngechete chinyomba chiabo chinkong’u. Ase ayio nintige omochie osirigwe amo n’ebinto bionsi bireo.”


\par }{\PP \VS{Ⅸ}Nebe ng’a onye abasacha ikomi batigaire ase enyomba eyemo, nabarabwo goika bakwe.

\VS{Ⅹ}Omoamate bw’omonto oyio okuure nache kobogoria amauga amo noyo ogochia koyasamba. Omoamate oria narangerie onde bwensi otigarete ase enyomba eria ime, amoborie, “Onde nare aa motigarete komo?”

\par }{\Q Omonto oria nairanerie, akane, “Yaya.”

\par }{\PP Erio omoamate oria namoteebie “Kira‐kiri! Twerende titobaisa gwatora erieta ri’Omonene.”


\par }{\PP \VS{Ⅺ}Ase ayio rora, Omonene narue ogochika ng’a chinyomba chire chinene na echire chinke chiiyerigwe inse chisamunyokane.

\VS{Ⅻ}Inee! Chibarasi nchinyare kominyoka igoro ase egetare? Gose omonto nanyare korema egetare ne chiombe? Korende inwe mwaonchoire ayare ay’oboronge abeire obosongo, na okwama kw’oboronge kwabeire obororo buna chinkama.


\par }{\PP \VS{ⅩⅢ}Inwe nigo mokogokera egento kere bosa, mogoteeba, “Inee! Titwenyorerete ching’unchara goetera ase chinguru chiaito abanyene?”


\par }{\PP \VS{ⅩⅣ}Aya naro Omonene, Nyasae bw’Emeganda, agoteeba: “Inwe Abaisraeli rora, nimbarentere abanto b’egesaku gete; barabwo mbaabachande gochakera ase egesoero kia Hamati goikera ase akarooche g’Ekerubo Ekiomo.”




\par }\Chap{Ⅶ}{\SH Amaroro igoro ye chingige
\par }
{\PP \VerseOne{Ⅰ}Aya naro Omonene anyorogetie ase amaroro: Nkamorora ogotonga chingige ekero obonyansi bwachagete goseboka; okwo nogoseboka gwa kabere ekero obonyansi bw’omorwoti konya bwagekirwe.

\VS{Ⅱ}Ekero chingige chiria chiakoorire koria ebimeri bionsi bi’ense, inche ngasaba, ngateba, “Aye Omonene, nagosoroire bwabere! Naki abanto b’ororeria rwa Yakobo baranyare koba moyo, ekero bare abake iga?”


\par }{\PP \VS{Ⅲ}Ase ayio, Omonene akaonchora ebirengererio biaye, agateeba, “Ayio bono takoba bo.”


\par }{\SH Amaroro igoro y’omorero
\par }
{\PP \VS{Ⅳ}Aya nar’Omonene anyorogetie ase amaroro: Nkarora Omonene ogocha korua egesusuro goetera ase omorero; omorero oyio ogasamba chindiba chinene, naende ogaachaka gosamba nense ekoremwa.

\VS{Ⅴ}Erio nkamotebia, “Aye Omonene, nagosoroire, tiga tobaisa gokora ayio. Naki abanto b’ororeria rwa Yakobo baranyare koba moyo ekero bare abake iga?”


\par }{\PP \VS{Ⅵ}Erio Omonene akaonchora ebirengererio biaye, agateeba, “Naya boigo takoba bo.”


\par }{\SH Amaroro igoro y’ekebiro gi’okorengera
\par }
{\PP \VS{Ⅶ}Aya naro Omonene anyorogetie ase amaroro: Nkamorora oteneine igoro y’orwaki rwaagachetwe ase okorengwa nekebiro, na ase okoboko kwaye nabwate ekebiro.

\VS{Ⅷ}Omonene akamboria, “Amos, ngento ki eke orooche?”

\par }{\PP Nkamoiraneria, nkamotebia, “Eke nekebiro.”

\par }{\PP Erio Omonene agantebia, “Rora, nindenge abanto bane Abaisraeli nekebiro eke. Tinkobaetania nonya ng’ake.

\VS{Ⅸ}Aase aimokererete igoro, ase abanto b’ororeria rwa Isaka bagosasiimera bosa, na aase ande onsi Abaisraeli bagosasiimera natagorwe abe bosa. Ning’ite abanto b’enyomba ya Yeroboamu nemioro.”


\par }{\SH Amos na Amasia
\par }
{\PP \VS{Ⅹ}Erio Amasia, Omokuani o Beteli, agatoma amang’ana ase Yeroboamu, omorwoti bw’Abaisraeli, komoteebia, “Amos oseegetire Abaisraeli bonsi babe mamincha yao; na ense eye tekonyara koremereria amang’ana aye onsi.

\VS{Ⅺ}Amang’ana aya naro akwanire: Yeroboamu naitwe nemioro, na Abaisraeli mbarusigwe ase ense yabo bairwe ase obosomba.”


\par }{\PP \VS{Ⅻ}Naende Amasia agateebia Amos, “Aye omoorori, tama ogende ase ense y’Abayuda; aroro agwo nonyore endagera okoria, na obe gokobaanera aroro.

\VS{ⅩⅢ}Korende tobaisa kobaanera aiga Beteli naende nonya ng’ake, ekiagera aiga nase aachenu a omorwoti, naende aa nao Hekalu y’obogambi bwonsi.”


\par }{\PP \VS{ⅩⅣ}Erio Amos akairaneria Amasia, akamoteebia, “Inche tindi omobani, gose omwana bw’omobani bworokereretigwe obobani, nigo narenge omorisia, naende omorendi bw’emeko.

\VS{ⅩⅤ}Korende Omonene akandusia korwa ase narenge korisia ching’ondi, agantebia: Genda obanere abanto bane Abaisraeli.

\VS{ⅩⅥ}Ase ayio, igwa ring’ana ri’Omonene. Aye nigo ogonkania ng’a timbaisa kobana mamincha y’Abaisraeli na tindandia mamincha y’ororeria rwa Isaka.

\VS{ⅩⅦ}Ase ayio, aya naro amang’an’Omonene agoteeba: Mokao nabe omotayayi, abe ogokora obonyaka ase omochie omonene, na abana bao, abamura na abaiseke, ’mbakenywe nemioro. Oboremo bwao mbwatananwe ase okorengwa nengori; aye omonyene nokwere ase ense etachenegeti. Abaisraeli goika barusigwe ase ense yabo, bairwe ase obosomba.”




\par }\Chap{Ⅷ}{\SH Amaroro igoro y’egetonga kere namatunda
\par }
{\PP \VerseOne{Ⅰ}Aya nar’Omonene anyorogetie ase amaroro: Nkarora egetonga kere namatunda amatobu.

\VS{Ⅱ}Omonene akamboria, “Amos, ngento ki eke orooche?”

\par }{\PP Nkamoiraneria, nkamotebia, “Negetonga kere namatunda amatobu.”

\par }{\PP Erio Omonene agantebia, “Omoerio ocheire abanto bane Abaisraeli. Tinkobaetania nonya ng’ake.”

\VS{Ⅲ}Omonene nigo agoteeba iga: “Ase rituko erio amatera agoterwa ase chie Hekalu naonchoke abe okorera gw’okweumia. Emebere y’ abanto bakwete nigo erabe emenge aande onsi; abanto nigo barabe bakoyetuguta bakirete‐kiri.”


\par }{\SH Okogambigwa kw’Abaisraeli
\par }
{\PP \VS{Ⅳ}Inwe aba mokourereria abaremeire na gosiria abataka bare ase ense, igwa amang’ana aya.

\VS{Ⅴ}Inwe nigo mogoteeba, “Ndiriri omoyega bw’Omotienyi Omoyia oraere, erinde toonie chimbusuro chiaito? Naende ndiriri Esabato eraere, erinde toonie engano? Erio toyerenge nekemunu egeke, na tokinie rigori ri’esekeli, naende tobe tokong’ainereria nebirengero bi’obourereria.

\VS{Ⅵ}Boigo togore abataka ase rigori rie chifeta, na abaremerwa ase rigori ri’ebikoroto bibere, na toonie engano embe ere namakoyo buna eyere engiya.”


\par }{\PP \VS{Ⅶ}Omonene otianire ase Oyore Obonene bw’ abanto ba Yakobo, ogoteeba, “Ekeene, tinkweba ogokora kwabo nonya ng’ake.

\VS{Ⅷ}Inee! Ense tegotengechigwa ase engencho eyio, na kera omonto omenyete imeo arere na kobokia amagombo. Ee, ense engima nenyegerigwe na koimokererigwa igoro buna orooche rwa Naeli roichire, nigo egotwoma‐twomana, naende yairana inse, buna orooche roria rwa Misiri”

\VS{Ⅸ}Omonene nigo agoteeba iga: “Ase rituko erio nintige erioba rigwe mobaso gati, na nindete omosunte ase ense ekero omobaso obarete.

\VS{Ⅹ}Ning’onchore emeyega yaino ebe ebirero, na amatera aino abe okorera gw’okobokia amagombo. Nindete omoichano ase abanto bonsi, erio beboyie chigunia, na kera omonto akigite etukia y’omotwe oye. Mbatige mobe buna omonto okoreera omwana oye omomoima, na omoerio oye nobe rituko ri’obororo.”


\par }{\PP \VS{Ⅺ}Omonene nigo agoteeba iga: “Rora, amatuko ngocha are, ndarente enchara ase ense, tari enchara y’endagera, gose tari erang’o y’amaache, korende nenchara ye ring’ana ri’Omonene.

\VS{Ⅻ}Abanto mbatayaye korwa ase enyancha goika ase enyancha ende, na korwa sugusu goika moocha; mbaminyoke gochia aaria na aaria, babe bakorigia ring’ana ri’Omonene, korende tibakorinyora.

\VS{ⅩⅢ}Ase rituko erio abaiseke abekungi abanyabieni na abamura mbagoy’ane ase okoba nerang’o.

\VS{ⅩⅣ}Abanto abwo bagotiana ase ebibe bi’Abasamaria, bagoteeba: Aye Dani, ekeene, buna enyasae yao ere moyo, naende bateba: Ekeene, buna enchera egochia Beeri‐Seba egendererete kobao, abanto abwo goika bagwe, tibaboka rinde.”




\par }\Chap{Ⅸ}{\SH Ekiina ki’Omonene
\par }
{\PP \VerseOne{Ⅰ}Nkarora Omonene oteneine ang’e negesasiimero, ere agateeba, “Aka ebisure bie chisiiro goika emeriibo y’emetobwa y’egesieri inse etengeche; ebisure bibunanekane bigwere emetwe y’ abanto bonsi. Abaratigare nimbaite nemioro. Onde tari oratame, gose oratooreke, nonya noyomo.

\VS{Ⅱ}Nabaisa korema basoe inse agwo aase abakuure, okoboko kwane nigo korabarusieo; nabaisa koriina baike igoro nimbatabokanie gochia inse aa.

\VS{Ⅲ}Nabaisa kwebisa ase egechuria ki’egetunwa gia Karimeli, nimbarigie mbarusieo; nabaisa gosoa ase enkori y’enyancha inse bebise ng’a timbarora, aroro agwo ninchike eng’iti engenda inse ebarome.

\VS{Ⅳ}Nabaisa koirwa ase obosomba nababisa babo, aroro agwo ninchike emioro ebaite. Nimbaonchorere amaiso ane mbakorere ayare amabe na tari ayare amaya.”


\par }{\Q \VS{Ⅴ}Omonene, Nyasae bw’Emeganda, karakune ense,

\par }{\Q ero nigo ekonyititoka,

\par }{\Q na ebitongwa bionsi bireo bibe bikorera. Ense engima neimokererigwe igoro, naende eiranigwe inse,

\par }{\Q buna orooche rwa Naeli rore agwo Misiri.


\par }{\Q \VS{Ⅵ}Oria okoagacha chiero chiaye aaria igoro,

\par }{\Q na obeka obokumbe bwaye igoro y’ense na kobokong’ia,

\par }{\Q oria okorangeria amaache ’enyancha,

\par }{\Q oyaumora igoro ase ense,

\par }{\Q Omonene nario erieta riaye.


\par }{\PP \VS{Ⅶ}“Inwe Abaisraeli, Inee, timonga buna Abaetiopia asende? Inee! Tinabarusetie inwe Abaisraeli korwa ase ense ya Misiri, na Abafirisiti korwa ase ense ya Kafitori, na Abaasuri korwa Kiri?” Nab’Omonene ateebire.

\VS{Ⅷ}“Rora inche Omonene nigo ndarigererie namaiso ane obogambi obwo bogokora ebibe. Nimbosirie borue ase obosio bw’ense, korende tingosiria kegima abanto b’ororeria rwa Yakobo.” Nabo Omonene ateebire.


\par }{\PP \VS{Ⅸ}“Naama! Ninchike ng’a Abaisraeli basongwe ase egati y’ abanto b’ebisaku bionsi, buna obori bogosongwa. Korende nonya nenyeke ensinini tekogwa inse.

\VS{Ⅹ}Abanyabibe bonsi b’ abanto bane, abwo bagoteeba ng’a amabe takobanyora gose kobakorera kende, ’mbakenywe nemioro.


\par }{\SH Abaisraeli mbairanerigwe amaya abo ase amatuko agochi‐gocha
\par }
{\PP \VS{Ⅺ}\XREF{}{{\XO Ⅸ:Ⅺ }{\XO{9:11:
}}{\XT{Ogok 15:16-18}}}“Rituko ngochicha rire ekero ndatenenie esaiga eria ya Daudi yagwete, ning’agache naende aase agwo atagogete, ngororokie amatombe aye; ninyeagache naende, ebe buna yarenge agwo kare.

\VS{Ⅻ}Abaisraeli mbaire ensemo entigari ya Edomu, boigo mbaire chinse chi’ebisaku ebio bikorokwa ase erieta riane.” Nabo Omonene, oyio orakore ayio, agoteeba.


\par }{\PP \VS{ⅩⅢ}Omonene nigo agoteeba iga:

\par }{\Q “Rora amatuko ngocha are, ekero omoremi araikeere omogesi,

\par }{\Q na omomiti amasabibu araikeere omobusuri chimbusuro.

\par }{\Q Ebitunwa mbitonyie edivai enyansu,

\par }{\Q na ebigoro mbiichore edivai.


\par }{\Q \VS{ⅩⅣ}Ning’iranie abanto bane Abaisraeli korwa ase obosomba.

\par }{\Q Barabwo mbaagache naende emechie eyio yasiretigwe bamenyeo,

\par }{\Q mbasimeke emesabibu na konywa edivai yaye;

\par }{\Q boigo mbareme emegondo,

\par }{\Q basimeke chindagera na koria okwama kw’emegondo eyio.


\par }{\Q \VS{ⅩⅤ}Nimbairanie mbabeeke bamenye ase ense yabo,

\par }{\Q tibagotegorwa korwa ase ense eyio nabaete.”

\par }{\Q Nabo Omonene, Nyasae oino, ateebire.

\par }