\NormalFont\ShortTitle{TITO}

{\MTB RIRUUBE RIA PAULO OMOTOMWA ASE

\par }{\MT TITO

\par }{\IMT Ogochaakera

\par }{\IP Tito nigo arenge omonto bw’ebisaku oonchogete gochia ase Obokristo na koba omokoreri ase okomobwatesia Paulo ase emeremo y’okoraria enchiri ase chinse chia isiko. Riruube eri ria Paulo ase Tito nigo ririikeire ase omokoonyi omosae ase ense ya Kirete oyio otigetwe aroro atenenere emeremo y’ekanisa.

\par }{\IP Riruube eri nigo rigokwanera amaganio atato amanene.

\par }{\IP Ritang’ani, Tito nigo akoinyorigwa chingeencho chingiya echio chimogwenerete omotang’ani bw’Ekanisa, ase okogwekania chinchera chimbe echio abamenyi abange ba Kirete babwate. Eriakabere, Tito nigo agoteebererigwa chinchera agwenerete kworokereria omwatananeko bwa abanto bare ime y’Ekanisa; abagaaka abagotu, abaang’ina abagotu (abwo boigo bagwenerete kworokereria abaang’ina abasae), abasae amo n’abasomba. Omoerio, omoriki nigo akworokereria Tito chinchera agwenerete kwebogoria buna Omobwatani o Kristo; abe omonto bw’omorembe naende omosaani bwa abanto, etange korwa ase obogeechi, okoiranerania na ogwatananeka ase Ekanisa.

\par }{\IOT Okobagwa kw’egetabu eke

\par }{\IO Ogochaakera
{\IOR{1:1-4}}

\par }{\IO Abaraai b’ekanisa
{\IOR{1:5-16}}

\par }{\IO Emeremo y’ebiombe ao ao bi’ekanisa
{\IOR{2:1-15}}

\par }{\IO Ogosorora na ogokuurerwa
{\IOR{3:1-11}}

\par }{\IO Ogokoorera
{\IOR{3:12-15}}



\par }\ChapOne{Ⅰ}{\PP \VerseOne{Ⅰ}Inche Paulo nomosomba o Nyasae, na omotomwa o Yeso Kristo. Inche nigo narangeretigwe naboigo gotomwa ogokonya okwegena kw’abachoore ba Nyasae, erinde baike ase ayare ay’ekeene, ayio akworokererigwa ase okwegena gwaito,

\VS{Ⅱ}ekio keigekire ase ogosemeria kw’obogima bwa kare na kare. Obogima obo Nyasae ariete eira korwa kare na kare.

\VS{Ⅲ}Na ekero engaki yaye yaigete akabomaanora ase ring’ana riaye, eri inche negenirwe korandia ase ogochika kwa Nyasae, Omotooria oito.


\par }{\PP \VS{Ⅳ}\XREF{}{{\XO Ⅰ:Ⅳ }{\XO{1:4:
}}{\XT{2 Abakr 8:23; Abagl 2:3; 2 Tim 4:10}}}Ngokoriikera nde aye Tito, omwana one bori ase okwegena tosangete naye:

\par }{\PP Obuya na omorembe bikorwa ase Nyasae Tata, na ase Kristo Yeso, Omotooria oito.


\par }{\SH Emeremo ya Tito aria Kirete
\par }
{\PP \VS{Ⅴ}Nkagotiga Kirete, erinde oroisie aria aganetie gokorwa erio ochore abagaaka ime ase kera omochie. Inyora buna nagochigeete.

\VS{Ⅵ}\XREF{}{{\XO Ⅰ:Ⅵ }{\XO{1:6:
}}{\XT{1 Tim 3:2-7}}}Omogaka goika abe omoikeranu; abe ore n’omokuungu oyomo, na ore nabana begenete, batari gosoerwa ng’a nabanyaka bare, gose abatari koigwera.

\VS{Ⅶ}Ase engencho omotang’ani bw’ekanisa agotenera ebire ebia Nyasae, ere abe omoikeranu. Ere taaba omonto omoenenu, gose omwango bw’okobea, gose oy’ogotinda, gose omonto bwanchete goaka abanto, gose rinyandambe ase okonyora chitaabu.

\VS{Ⅷ}Korende abe omooroisia abageni, oyobwanchete amaya, oyobwerendete ase onsi, omooronge, omochenu, na oy’omanyete kweriita ase onsi.

\VS{Ⅸ}Ere nigo emogwenerete abwate ring’ana ri’ekeene buna riorokereretigwe, erinde anyare koremia abanto ase okworokereria gw’ekeene, na korongeyia abakoengererania nario.

\VS{Ⅹ}Inaki mbare abange, mono korwa ase Abayahudi baria baonchokire batari koigwera, abagokwana amang’ana atari nengeencho, abakong’aina abande ase ayio.

\VS{Ⅺ}Abwo mbagwenerete bakirigwe, ekiagera nkoonchorana bare abanto b’echinyomba chingima ase okworokereria aya’atagwenereti, naende ase obosooku, barabwo nigo bakorigia kwenyorera chitaabu.

\VS{Ⅻ}Omonto oyomo obo Omokirete, omobani obo abanyene, oteebire, “Abanto ba Kirete nabanyaborimo botambe, ne ching’iti chintindi chi’orosana, abaribobe aboro.”

\VS{ⅩⅢ}Ase igo nekogwenerete kobatogonyera bokong’u erio batware okwegena kore buya.

\VS{ⅩⅣ}Naende totwara ribaga ri’ogotegerera emegano y’Abayahudi, gose amachiiko y’abanto abwo bakwanga ekeene.

\VS{ⅩⅤ}Ebinto bionsi nebichenu ase abwo bare abachenu, korende tikeri ekere egechenu ase abwo batachenegeti na abategeneti, ekiagera ebirengererio biabo na okomanya gwe chinkoro chiabo ime biabeire ebitachenegeti.

\VS{ⅩⅥ}Barabwo nigo bagoteeba ng’a mbamomanyete Nyasae, korende ase ogokora kwabo bagekaana. Nigo bare abokogeechia, abatari koigwera, na ase ayio tibakonyaara gokora ogokora konde gwonsi okuya.




\par }\Chap{Ⅱ}{\SH Okworokereria kwa amang’ana y’okwegena
\par }
{\PP \VerseOne{Ⅰ}Korende aye, nekobetereretie gokwana amang’ana agwenerete okworokereria gw’okwegena.

\VS{Ⅱ}Oorokererie abagaaka babe aberiiti, abare n’ogosika, aberendete ase onsi, babe abagima ase okwegena, ase obwanchani, na ase oboremereria.

\VS{Ⅲ}Naboigo oorokererie abakungu abagotu babe norogendo rw’obochenu, tibaaba abang’aachi, gose abasomba gochia ase edivai. Yababetereirie barabwo babe aborokia b’ayare amaya,

\VS{Ⅳ}erinde borokererie abakungu abake banche abasacha babo, na abana babo.

\VS{Ⅴ}Naende babe aberendete ase onsi, abachenu, abagokora emeremo ase chinka chiabo, abaya, abaigwerete abasacha babo abanyene, erinde ring’ana ria Nyasae tiriramwa nonde bwensi.

\VS{Ⅵ}Naboigo, obasorore abamura babe aberiti ase onsi.

\VS{Ⅶ}Ase amang’ana onsi, aye omonyene bweorokie koba ekiorokererio ki’ogokora okuya. Okwane ayare ekeene na kworokereria nokwerwa gwonsi.

\VS{Ⅷ}Ogokwana kwao kobe ogoikeranu, okwo gotanyaare gosoerwa, erinde omoengereria onde bwensi asooke, taaba ne ring’ana riibe agokwana igoro yaito.

\VS{Ⅸ}Abasomba mbagwenerete baigwere naboigo kobagokia abanene babo ase amang’ana onsi, na tibaaba abakobairaneria bobe,

\VS{Ⅹ}tibaaba abakobaibera. Korende babaorokie obwegenwa obuya ase onsi, erinde ase amang’ana onsi yogokora kwabo abe ekiorokererio ekiya gi’okworokereria kwa Nyasae, Omotooria oito.


\par }{\PP \VS{Ⅺ}Inaki Nyasae oorokriie obuya bwaye ase ogotooreka ase Mwanyabaanto bonsi.

\VS{Ⅻ}Obo nigo bogotworokereria okwanga amang’ana atari y’obonyasae ase obomenyo bwaito, na okogania okobe gw’ense eye, erinde tonyaare kwerenda ase onsi, na koba noboronge amo ne chingeencho chi’obonyasae ime ase ense eye,

\VS{ⅩⅢ}gatoganyete ogoikeranigwa ogosemeria kwe Rituko Risesenirie, na okooroka kw’obonene bwa Nyasae omonene, na Omotooria oito Kristo Yeso,

\VS{ⅩⅣ}\XREF{}{{\XO Ⅱ:ⅩⅣ }{\XO{2:14: a
}}{\XT{Zab 130:8;
}}{\XO{b
}}{\XT{Okong’ 19:5; Okoir 4:20; 7:6; 14:2; 1 Petr 2:9}}}Ere omonyene oyobweruete ase engencho yaito, erinde atoboorie korwa ase ogosaria gwonsi, naboigo gotosibia ere omonyene abanto babe abaye, bare nomokia ase ogokora okuya.


\par }{\PP \VS{ⅩⅤ}Kwana amang’ana aya, ase okobua gwonsi ore nakwo, kuurera, na gotogonyera abategereri bao. Tibwanchera omonto onde bwensi agochaaye.




\par }\Chap{Ⅲ}{\SH Chimbwa chi’Obokristo
\par }
{\PP \VerseOne{Ⅰ}Oinyorie abanto bao bekeyie ase abagaambi, na ase abare nokobua, naende babe abaigweri, ase kera enchera bebeke ang’e gokora ogokora okuya.

\VS{Ⅱ}Obateebie tibakwana bobe igoro ya monto onde bwensi, korende barabwo babe abanto b’omorembe n’obosaani, babe abaremereria naende abakoorokia obwororo ase abanto bonsi.

\VS{Ⅲ}Inaki agwo ritang’ani naintwe nigo twarenge abariri, abaenenu, na abang’ainegete. Nigo twarenge abosomba b’okogania okobe gwe chingeencho ao ao ase okwegokia. Tokamenya ase obobe n’emoko, tokogeechigwa na kogeechana.

\VS{Ⅳ}Korende ekero oboitongo na obwanchani bwa Nyasae, Omotooria oito bwaorogetigwe,

\VS{Ⅴ}ere agatotooria, tari ase ogokora kw’oboronge twakorete intwe, korende ase amaabera aye ere omonyene ogosibigwa goetera ase Omoika Omochenu oyio ogotoa okoiborwa okoyia, na obogima oboyia.

\VS{Ⅵ}Oyo atoitererete Omoika Omochenu ase obonge goetera ase Yeso Kristo, Omotooria oito,

\VS{Ⅶ}erinde obuya bwaye, tonyore oboronge ase ere Nyasae Omobui erio, tonyaare koba abanyamwando b’obogima bwa kare na kare, obwo tosemeretie.

\VS{Ⅷ}Ring’ana eri neri’ekeene.

\par }{\PP Igoro y’amang’ana ayio nindigetie oyakwane ne chinguru, erinde abwo bamwegenete Nyasae banyaare kwerua ase ogokora okuya. Amang’ana aya namaya, naende nanyare gokoonya abanto bonsi.

\VS{Ⅸ}Korende aye, bweatanane korwa ase amaborio y’oboriri, n’omoroberio omotambe bwe chinderia chi’echisokoro, na eriomana, na okoamererania igoro y’amachiiko, ekiagera tibigokoonya kende, naende tibiri nengeencho.

\VS{Ⅹ}Omoe omonto oraarente okweatanana ogokuurera goika kabere, korwa agwo, aye tobaisa koba n’ering’ana rinde asare ere.

\VS{Ⅺ}Nomanyete buna omonto onga buna oyio nomosareku, naende ebibe biaye biamwatananire, nere omonyene bwegaambirie.


\par }{\SH Ogotebereria ase y’ogokoorera
\par }
{\PP \VS{Ⅻ}\XREF{}{{\XO Ⅲ:Ⅻ }{\XO{3:12:
}}{\XT{Ogok 20:4; Abaef 6:21,22; Abakol 4:7,8; 2 Tim 4:12}}}Kondatome Artemas gose Tukiko gocha ase ore, teema buna oranyaare gocha ase ’nde aria Nikopoli bwango, inaki nindengereretie komenya aroro ekero gi’etoigo.

\VS{ⅩⅢ}\XREF{}{{\XO Ⅲ:ⅩⅢ }{\XO{3:13:
}}{\XT{Ogok 18:24; 1 Abakr 16:12}}}Kora omokia gokoonya Zena, omonogeri bw’amachiiko, na Apolo, ekero okobatoma ase orogeendo rw’abo, na origererie buya ng’a ’mbabwate kera ekemo keria baganetie.

\VS{ⅩⅣ}Na abanto baito tiga beorokererie kwerua ase ogokora okuya, na gokoonya aase oboremerwa bore ase ekeene, erinde tibaaba abataisaini kende gionsi.


\par }{\PP \VS{ⅩⅤ}Aba bonsi bare amo nainche bagokwanirie. Tokwanerie baria abasani baito ase okwegena. Obuya bwa Nyasae Omobui bobe ase more mwensi.

\par }{\PP Obuya bobe amo nainwe mwensi.

\par }