\NormalFont\ShortTitle{2 PETERO}

{\MTB RIRUUBE RIA KABERE RIA

\par }{\MT PETERO

\par }{\IMT Ogochaakera

\par }{\IP Riruube riakabere ria Petero nigo riarikeire ekeombe ekenene kia’baKristo b’ekanisa yeritang’ani. Ekerenga ekenene nogotanga okogenderera kwa’morokererio yoborimo ayio are kwegerigwa n’abanto b’ebisaku abwo konya babeire abakristo korende konya bataratiga chingencho chiabo chi’ebibe (2:20-21). Omoriki nigo agotogonyera ebibe buna obotomani obwo bwagendererete gokoreka ase abakristo.

\par }{\IP Omoriki nigo agotebia abasomi baye buna eriogo rioka riomochando obo nokobwata chisemi chi’ekeene kia Nyasae na Kristo, chisemi echio chiaretetwe nabwo barenge na Yeso ekero arenge ase ense, abwo bamoigwete gakoegeria, boigo bagataara nere na komenya nere. Boigo omoriki nigo agokwanera amang’ana igoro yokoirana eriakabere kwa Yeso. Abanto mbare bare kwegeria buna Kristo tari koirana boigo na kogambigwa tikori gocha kobao. Nigo akobamanyia buna ogoteebana gwokoirana gwa Kristo nase engencho Nyasae are omonge bw’amabera atarigeti monto onde bwensi asire korende bonsi baikere ogotoreka gwa kare na kare (3:9).

\par }{\IOT Okobagwa kw’egetabu eke

\par }{\IO Ogochaakera
{\IOR{1:1-2}}

\par }{\IO Okorangerigwa kw’Omokristo
{\IOR{1:3-21}}

\par }{\IO Aborokia b’oborimo
{\IOR{2:1-22}}

\par }{\IO Ogocha gwa Kristo kw’omoerio
{\IOR{3:1-18}}



\par }\ChapOne{Ⅰ}{\PP \VerseOne{Ⅰ}Korwa ase Simioni Petero, omosomba na omotomwa o Yeso Kristo, gocha ase baria abamwanyorire okwegena okomo naintwe, okore kwe rigori rinene, goetera ase oboronge bwa Nyasae na Omotooria oito Yeso Kristo.


\par }{\PP \VS{Ⅱ}Obuya na omorembe bimenteke ase more ase okomomanya Nyasae na Yeso, Omonene oito.


\par }{\SH Okorangeria na ogochora kwa Nyasae
\par }
{\PP \VS{Ⅲ}Okobua kw’obonyasae bwaye gwatoeire ebinto bionsi ebire nobogima na ebie chingencho chi’obonyasae ase okomomanya ere oyotorangeretie ase obonene bwaye obonyene, na okobua kwaye.

\VS{Ⅳ}Ase ebinto ebio otoeire chiira chinene mono, echie rigori rinene, erinde ase echio monyare koba ababwatani be chingencho chia Nyasae, na gotama ogosaria gw’okogania okobe kore ase ense eye.

\VS{Ⅴ}Naki ase engencho eyio eyio kora omokia mono, erinde ase okwegena kwaino momente obuya, na ase obuya chisemi,

\VS{Ⅵ}na ase chisemi obweriti, na ase obweriti oboremereria, na ase oboremereria chingencho chi’obonyasae,

\VS{Ⅶ}na ase chingencho chi’obonyasae obwanchani bw’obomino, na ase obwanchani bw’obomino mwanche bonsi.

\VS{Ⅷ}Naki amang’ana aya karabe ime yaino na komenteka, nabakore timoba aboro gose abanto motari nokwama, ase okomomanya Omonene oito Yeso Kristo.

\VS{Ⅸ}Naki ere oyotari namang’ana ayio nomouko, takonyara korora amang’ana are bosio, na bwebire ogosibigwa kw’ebibe biaye bia kare.

\VS{Ⅹ}Ase ayio, abaminto, kora omokia kobua gokora okorangerigwa kwaino na ogochorwa kwaino kobe goteneine bokong’u, naki komorakore ayio, timokogwa nonya ng’ake.

\VS{Ⅺ}Naki nigo moraegwe ribaga rinene mono ri’ogosoa ase oborwoti bwa kare na kare Omonene na Omotooria oito Yeso Kristo.


\par }{\PP \VS{Ⅻ}Ase ayio, tinkomocha kobainyoria amang’ana ayio botambe, nonya moyamanyete na mwabekirwe chinguru ase ekeene ekio mwanyorire.

\VS{ⅩⅢ}Inche narorire ng’a mboronge kobatura ase okobainyoria ayio ekero imenyete ase obomenyo obo bw’omobere.

\VS{ⅩⅣ}Nimanyete ng’a amatuko ng’ang’e are ndarue ase obomenyo obo. Aya naro Omonene oito Yeso Kristo anyorogetie.

\VS{ⅩⅤ}Na inche ninkore omokia ng’a botambe magega y’ogokwa kwane monyare koinyora amang’ana aya.


\par }{\SH Kirori ba maiso barore ase obonene bwa Kristo
\par }
{\PP \VS{ⅩⅥ}Naki titokobwatia emegano yarengereretigwe ne chisemi chi’obong’ainereria, ekero twabamanyetie okobua kw’Omonene oito Yeso Kristo na ogocha kwaye, korende intwe abanyene nigo twarenge abarori b’obonene bwaye.

\VS{ⅩⅦ}\XREF{}{{\XO Ⅰ:ⅩⅦ }{\XO{1:17:
}}{\XT{Mat 17:1-5; Mar 9:2-7; Luk 9:28-35}}}Naki ere nigo anyorete ogosikwa na obonene korwa ase Nyasae Tata, na eriogi riachete asare korwa ase obonene bw’Obonene, rigoteeba, “Oyo nere Omwana one omwanchwa, ngokirie nere.”

\VS{ⅩⅧ}Na eriogi eri nario twaigwete rikorwa igoro, ekero twarenge amo nere ase egetunwa egechenu.

\VS{ⅩⅨ}Intwe ntore ne ring’ana riria ri’obobani riteneine bokong’u kobua, na inwe inamokore buya komorategerere na koribwata buna etaya ekomoreka aase omosunte ore, goika ekero bogokia, na eng’enang’eni ya mambia eoroke ase chinkoro chiaino ime.

\VS{ⅩⅩ}Ritang’ani momanye ring’ana eri, ng’a obobani bonde tibori ime ase amariiko bwaorogetigwe koreng’ana buna omonto anchete omonyene,

\VS{ⅩⅪ}ekiagera obobani tibwarentetwe engaki ende yonsi ase ogwancha kwa Mwanyabaanto, korende abanto abachenu ba Nyasae nigo baare gokwana batang’anire n’Omoika Omochenu.




\par }\Chap{Ⅱ}{\SH Aborokia b’oborimo
\par }
{\PP \VerseOne{Ⅰ}Korende ababani b’oborimo mbaorogete ase egati y’abanto, buna aborokia b’oborimo barache kooroka ase egati yaino. Abwo barache gosoyia amorokererio ogosareka bobisi, na bagokana Omonene oyo obagorete, bakwerentera ogosareka gotari goteebana.

\VS{Ⅱ}Abange nabatunyane ogokora kwabo kw’obonyaka, na ase engencho y’abwo enchera y’ekeene neramwe.

\VS{Ⅲ}Ase obwegimeria na amang’ana ’obong’ainereria nabenyorere abanyene ebitoki korwa ase more. Korende ekiina kiabo, egiachikiire korwa kare, tikegoteebana, gose ogosira kwabo tigokorara.


\par }{\PP \VS{Ⅳ}Naki Nyasae tabarorerete amaabera abamalaika baria bakorete ebibe, korende akabaruta ase omorero o kare na kare aase barendire goika ekiina geche.

\VS{Ⅴ}\XREF{}{{\XO Ⅱ:Ⅴ }{\XO{2:5:
}}{\XT{Omoch 6:1—7:24}}}Tabarorerete amaabera abanto ab’ense eria ya kare, korende akarenda Nuhu, oyorenge omoraria bw’oboronge, amo nabaanto bande batano na babere, ekero arentete etoigo igoro ase ense y’abanto abatamoirogete Nyasae.

\VS{Ⅵ}\XREF{}{{\XO Ⅱ:Ⅵ }{\XO{2:6:
}}{\XT{Omoch 19:24}}}Ase ogosamba emechie eria yare korokwa Sodomu na Gomora ekaba ribu, akayegambia esarigwe, akayekora ekaba ekiorokererio ki’ogokuurera abanto abatarengereretie komoiroka Nyasae.

\VS{Ⅶ}\XREF{}{{\XO Ⅱ:Ⅶ }{\XO{2:7:
}}{\XT{Omoch 19:1-16}}}Korende agatooria Loti, omonyene oboronge, oyorenge goichanigwa ase orogendo rw’obonyaka rwa baria abasaria amachiiko.

\VS{Ⅷ}Omonto oyo omonyene oboronge, oyomenyete ase egati yabo, nigo arenge gwechanda ase omoyo oye omooronge rituko ase rituko ase aya onsi arenge korora na koigwa ase ogokora kwabo kw’ogosaria amachiiko.

\VS{Ⅸ}Omonene nanyare kobatooria abwo bamoirogete korwa ase ogoteemwa, na kogaacha abatari noboronge inse y’egesusuro goika rituko ri’ekiina,

\VS{Ⅹ}na kobua mono baria bakobwatia okogania okobe kw’omobere na gochaaya okobua.

\par }{\PP Barabwo nigo bare abeanchi, bare noboremu, na tibari koiguswa ase okorama abwo b’obonene.

\VS{Ⅺ}Abamalaika, nonya bare abanene kobua ase chinguru na okobua, tibakorenta ekiina gi’okorama barabwo ase obosio bw’Omonene.

\VS{Ⅻ}Korende abanto abwo nigo banga buna ching’iti chiatongetwe chitari nobong’aini, chiaiboretwe ase okobwatwa na gosirigwa. Barabwo nigo bakorama ase amang’ana batamanyeti. Ase ayio inabasirigwe ase ogosirigwa kwabo abanyene.

\VS{ⅩⅢ}Bakonyorwa nobobe buna eng’eria y’ogokora okobe. Barabwo nigo bagokaga ng’a ogotinda na okwegokia ekero kia mobaso nobwansu. Babeire ebimoa bi’obosooku na amamocho, bakwegokia ase obong’ainereria bwabo kobagokora emeyega amo nainwe.

\VS{ⅩⅣ}Amaiso abo nigo aichire nobotomani, na tibagotiga gokora ebibe. Nigo bakogenka abare nemioyo etari ne chinguru, na bare ne chinkoro chianarigwe ase obwegimeria. Barabwo nigo bare abanto baragereretigwe.

\VS{ⅩⅤ}\XREF{}{{\XO Ⅱ:ⅩⅤ }{\XO{2:15:
}}{\XT{Omob 22:4-35}}}Basirire ekiagera batigire enchera erambogete na kobwatia enchera ya Baalamu, mosinto o Beori, oyobwanchete eng’eria y’ogokora okobe.

\VS{ⅩⅥ}Ere nigo atogonyeretwe ase ogosaria kwaye omonyene, ekero etigere etari gokwana egakwana ase eriogi ria Mwanyabaanto, egatanga obobarimo bw’omobani oria.


\par }{\PP \VS{ⅩⅦ}Abanto aba nechinsoko chitari namaache na amare akoirwa nomwaga, bagacheirwe obomwamu bw’omosunte.

\VS{ⅩⅧ}Nigo bagokwana amang’ana oboenenu atari nengencho, na ase okogania okobe kw’omobere na obonyaka bakogenka abwo bachakire gotama baria bagendererete gochia gosira.

\VS{ⅩⅨ}Bakobariera eira y’obosibore, korende barabwo abanyene nigo bare abasomba b’ogosareka. Naki omonto kabuirwe nomonto onde nigo akoba omosomba bw’omonto oria.

\VS{ⅩⅩ}Naki baria baikire gotama ogotacheneka gw’ense ase okomomanya Omonene na Omotooria oito Yeso Kristo, korende kobakobwatwa naende na kobugwa nero, okoba kwabo kw’omoerio nkobe okobe kobua koria kw’eritang’ani.

\VS{ⅩⅪ}Naki anga nigo yabeete buya onye tibamanyete enchera y’oboronge, kobua koyemanya naende koirana magega korwa ase ogochika ogochenu okwo baetwe.

\VS{ⅩⅫ}\XREF{}{{\XO Ⅱ:ⅩⅫ }{\XO{2:22:
}}{\XT{Emeb 26:11}}}Barabwo omoreng’anio oria bw’ekeene obaikeire, oria ogoteeba, “Esese yairaneire amaroki aye enyene,” na “Embeche eyasibigwe ekwegara‐garia ase etintira ime.”




\par }\Chap{Ⅲ}{\SH Eira y’ogocha kw’Omonene
\par }
{\PP \VerseOne{Ⅰ}Abanchani, riruube eri neria kabere nabarikeire inwe. Ase onsi abere nabokirie ebirengererio biaino ebiya ase okobainyoria,

\VS{Ⅱ}monyare koinyora amang’ana aria akwanetwe kare nababani abachenu, na ogochika kw’Omonene na Omotooria abarenterete goetera ase abatomwa baino.

\VS{Ⅲ}\XREF{}{{\XO Ⅲ:Ⅲ }{\XO{3:3:
}}{\XT{Yuda 1:18}}}Ritang’ani momanye ring’ana eri, ng’a ase amatuko omoerio abanto abanyacheche b’ogosekereria inabache, baria bagotunyana okogania kwabo abanyene,

\VS{Ⅳ}bagoteeba, “Ng’ai bore oboikeranu bw’eira eria y’ogocha kwaye? Naki korwa agwo chisokoro chiaito chiaraarete ebinto bionsi nabo bigendererete engencho eyio eyio, buna biarenge korwa omochakano bw’ogotongwa.”

\VS{Ⅴ}\XREF{}{{\XO Ⅲ:Ⅴ }{\XO{3:5:
}}{\XT{Omoch 1:6-9}}}Naki nigo bamiametie amaiso abo tibarora ng’a igoro nao yarenge korwa kare, na ense egatongwa korwa ase amaache, na goetera ase amaache, ase chinguru chi’ering’ana ria Nyasae.

\VS{Ⅵ}\XREF{}{{\XO Ⅲ:Ⅵ }{\XO{3:6:
}}{\XT{Omoch 7:11}}}Ase ayio, ense eria y’ekero keria egasira ase etoigo ime.

\VS{Ⅶ}Korende igoro ya bono amo na ense eye biagacheirwe omorero ase ring’ana erio erio, birendwe goika rituko ri’ogosirigwa kw’abaanto abatamoirogeti Nyasae.


\par }{\PP \VS{Ⅷ}\XREF{}{{\XO Ⅲ:Ⅷ }{\XO{3:8:
}}{\XT{Zab 90:4}}}Korende abanchani, timweba ring’ana eri, ng’a ase Omonene rituko erimo nigo rire buna emiaka elifu, na emiaka elifu buna rituko erimo.

\VS{Ⅸ}Omonene tagoteebana goikerania, eira yaye, buna abande bakagete ng’a otebanire, korende nigo aremereretie ase engencho yaino, tancheti monto onde bwensi asire, korende bonsi baikere okoonchoka.

\VS{Ⅹ}\XREF{}{{\XO Ⅲ:Ⅹ }{\XO{3:10:
}}{\XT{Mat 24:43; Luk 12:39; 1 Abats 5:2; Okom 16:15}}}Korende rituko ri’Omonene nigo rirache buna omoibi agoocha. Ase rituko erio igoro neruo negeturi ekenene, na ebitongwa bia igoro inabisire nomorero ogotetenya, na ense na ebinto ebire aroro inabiyie.


\par }{\PP \VS{Ⅺ}Naboigo, ekiagera ebinto ebi bionsi nabisire, nebagwenerete inwe mobe abanto b’orogendo oroochenu na abe chingencho chi’obonyasae.

\VS{Ⅻ}Nebagwenerete gotengera na koayereria rituko ria Nyasae riiche bwango. Ase rituko riria igoro nesirigwe na koyia, na ebitongwa bia igoro inabinyititoke nomorero omonene.

\VS{ⅩⅢ}\XREF{}{{\XO Ⅲ:ⅩⅢ }{\XO{3:13:
}}{\XT{Isaya 65:17; 66:22; Okom 21:1}}}Korende buna atorierete eira ntotengerete igoro enyia na ense enyia, ase ebio oboronge mboreo ime yabo.


\par }{\PP \VS{ⅩⅣ}Ase ayio abanchani, ekiagera motengerete ebio, kora omokia, erio moche kororekana asare more nomorembe, motari na kemoa gose na komocha.

\VS{ⅩⅤ}Na bara okoremereria kw’Omonene oito ng’a nogotooreka. Naboigo noyominto omwanchwa, Paulo, abarikerete koreng’ana nobong’aini aetwe.

\VS{ⅩⅥ}Igoro y’amang’ana ayio ariikire ase amarube aye onsi. Imeo nare amang’ana ande ayare amakong’u koyamanya, ayio abanto batorokereretigwe buya na batateneini bokong’u bakoonchorana, buna bakoonchorana amariiko ande, na igo bakwerentera ogosira.

\VS{ⅩⅦ}Gaki, abanchani, komwatang’anire komanya aya, erende timobaisa gotantanigwa nogosira kw’abwo bagosaria amachiiko, na igo mobaise kogwa korwa ase ogwetenenera kwaino.

\VS{ⅩⅧ}Korende mokine ase obuya na ase okomomanya Omonene na Omotooria oito Yeso Kristo.

\par }{\PP Obonene nobwaye bono na goika kare na kare. Amina.

\par }