\NormalFont\ShortTitle{MIKA}

{\MTB EGETABU KIA

\par }{\MT MIKA

\par }{\IMT Ogochaakera

\par }{\IP Mika nigo arandetie chingaki chiria Omobani Isaya are korandia ange emiaka 750-700 nyuma Yeso ataraiborwa, na amarandio aye nigo arenge ase abanto ba Irianyi (Yuda). Kero kendo nigo arenge omworokigwa o Isaya. Nigo amenyete Moreshethi, omochie orenge ensemo ya Irianyi y’omochie o Yerusalemu. Engencho omobani oyo amenyete nigo akoorokigwa ase ebisieri ebitang’ani bitano bi’egetabu eke. Nigo arandetie ng’a Samaria oyio orenge omochie omonene bw’obogambi bwa Sugusu (Israeli), ngoncha koboerwa ore na koirwa. Boigo nigo egenete ng’a oborwoti bwa Yuda naborobwo mbonyorwe n’emechando eyio eyio. Boigo akararia igoro y’ogosarigwa gw’Hekalu, ring’ana erio ase chingaki echio riarorekanete ng’a tirikonyarekana. Ase oborandia bwaye, Mika nigo atogonyerete abateneneri b’abaanto: abanda, abare n’okobua, abagaambi, abakuani, boigo n’ababani abwo bamocherete abanto.

\par }{\IOT Okobagwa kw’egetabu eke

\par }{\IO Abaisraeli na Abayuda bakonacherwa ekiina
{\IOR{1:1—3:12}}

\par }{\IO Okoiranerigwa kw’amaya na omorembe
{\IOR{4:1—5:15}}

\par }{\IO Amang’ana ’ogokuurerwa na ay’ogosemeria
{\IOR{6:1—7:20}}



\par }\ChapOne{Ⅰ}{\PP \VerseOne{Ⅰ}\XREF{}{{\XO Ⅰ:Ⅰ }{\XO{1:1: a
}}{\XT{2 Abar 15:32-38; 2 Amg 27:1-7;
}}{\XO{b
}}{\XT{2 Abar 16:1-20; 2 Amg 28:1-27;
}}{\XO{c
}}{\XT{2 Abar 18:1—20:21; 2 Amg 29:1—32:33}}}Eri nario ring’ana ri’Omonene riachete ase Mika, oyo omenyete agwo Moreseti, ekero Yotamu, na Ahasi, na Hezekia, barenge abarwoti b’Abayuda. Omonene akamomaanorera Mika ayare gochia koba igoro ya Samaria na Yerusalemu.


\par }{\SH Okweumia igoro ya Samaria na Yerusalemu
\par }
{\Q \VS{Ⅱ}Igwa amang’ana aya! Inwe abanto b’ebisaku bionsi, tegerera moigwe

\par }{\Q Inwe mwensi abwo momenyete ase ense, Omonene nabe kirori mamincha yaino. Tegerera moigwe amang’ana aya!

\par }{\Q Nigo agokwana korwa ase Hekalu yaye ya igoro.


\par }{\Q \VS{Ⅲ}Rora, Omonene ngosoka are korwa aase aye achenu;

\par }{\Q ere ngoika are gocha aa, atare ebitunwa bi’ense.


\par }{\Q \VS{Ⅳ}Ebitunwa ebio mbinyititoke inse yaye,

\par }{\Q binyititoke buna obochoe bokonyititoka ase omorero,

\par }{\Q na bibe buna amaache akoba ekero aumoirwe ase egetirimboko.


\par }{\PP \VS{Ⅴ}Ayio nigo arabe ase engencho abanto ba Israeli bakorete ebibe bakaba mamincha ya Nyasae. Inee! Niing’o orabogorie ogosaria okwo kore ase abanto ba Israeli? ’Samaria omochie omonene omonyene! Na ase ogosaria okwo kw’ogosasiima emegwekano ase Abayuda? ’Yerusalemu enyene!

\VS{Ⅵ}Ase ayio Omonene otebire “nintagore Samaria obe obonge bw’amagena, obe omogondo ase emesabibu erasimekwe. Ninturunkanie amagena ’omochie oyio gochia ase rigoko, nintubore amaroso aye atigwe maiso marore.

\VS{Ⅶ}Emegwekano yaye yonsi yerigori rinene egosasimwa nesamunyoranwe ebe ebisamunye, kera egento keria gekoegwa abatayayi be Hekalu ng’esarigwen’omorero, na emegwekano yaye yonsi nebe amatombe atigire. Samaria nigo yanyorete ebinto ebio bionsi ase emeyega y’okomenta oroiboro, bono ababisa baye mbababogorie korwa aroro gochia ase abatayayi b’echikalu b’echinsemo chinde.”


\par }{\PP \VS{Ⅷ}Erio Mika agateeba, “ase engencho y’amang’ana aya nigo ndarere na kweumia. Ase o koorokia amagombo ane nigo ndatare ’ntabegeti bikoroto naende ’inde getirianda. Nigo ndaorie buna ekebwe naende ’mbuge buna esagero.

\VS{Ⅸ}Amaote a Samaria takonyara kobwenigwa nabo igo Yuda yabereiri ange gochandeka enchera eyio eyio; ogotagorwa gwaikire ase ebiita bia Yerusalemu enyene agwo ase abanto bane bamenyete.”


\par }{\SH Ababisa bagocha Yerusalemu
\par }
{\PP \VS{Ⅹ}Tiga goteebia ababisa baito ime ya Gati igoro y’okobugwa gwaito; timobaisa gotiga barore mokorera. Abanto ba Beti‐Le‐Afura orokia okorusia moyo kwaiko ase okwegaragaria igoro ase ebuse!

\VS{Ⅺ}Inwe abanto ba Safiri genda ase obooswa, getirianda more n’obosoku. Baria momenyete Saanani timweba mosoke korwa ase omochie obo omonene. Ekero moraigwe abanto ba Beti‐Hasaeli bakorera, agwo momanye ng’a botamero tibori aroro agwo.

\VS{Ⅻ}Abanto ba Maroti ganyerera obokonyi n’obwoba ase engencho Omonene oretire amaakwa ange na Yerusalemu.

\VS{ⅩⅢ}Inwe baria momenyete ime ya Lakisi agia chibarasi chiaino chi’esegi ebisibero. Inwe nigo mweegetie ebibe bi’Abaisraeli mokagera Yerusalemu egakora ebibe.

\VS{ⅩⅣ}Na bono, abanto ba Yuda batebie batigare buya omochie o Mosereti‐Gati. Abarwoti b’Abaisraeli tibakonyora gokonywa konde korwa ase omochie o Akisibuse.


\par }{\PP \VS{ⅩⅤ}Abanto ba Maresa Omonene nabaererie omobisa, oyio orachie koira omochie oino. Abarai b’Abaisraeli mbagende bebise ime ase rikuruma rire Adulamu.

\VS{ⅩⅥ}Abanto ba Yuda kigita chitukia chiaino moreree abana baria mwanchete. Kora emetwe yaino erabe se buna ey’echinsoti ekiagera abana baino mbairwe obooswa are korwa ase more.




\par }\Chap{Ⅱ}{\SH Aya arabanyore abagokorera abataka bobe
\par }
{\PP \VerseOne{Ⅰ}Naki erabe akong’u ase baria bakogeesa ase okoroberia amabe! Ekero bogokiamoka buna bakonyora ribaga rike baikerania obebe boria baroberetie.

\VS{Ⅱ}Ekero barabwo batagete emegondo baurereria; ekero batagete chinyomba bachiira rioka. Eamate teiyo gose enibo bire n’oborendi.

\VS{Ⅲ}Ase igo Omonene nigo agoteeba, nigo ndoberetie koreta amaakwa ase more, nainwe timokonyaara koyatamboka. Ngochia more kwenyora ase obokong’u, naende timogochia konyara gotara n’obwerori naende.

\VS{Ⅳ}Ekero chingaki chirache, abanto mbabogorie omogano oino koba ekiorokererio k’iobobe, na nigo baratere ogoteera gw’okwerusia moyo igoro ase ayio mwaeteire:

\par }{\Q “Twatagokire kegima!

\par }{\Q Omonene otourire ense yaito naende oyeire abanto baria batoosete.”


\par }{\PP \VS{Ⅴ}Na bono ekero engaki eraike ense ekoiranigwa gochia ase abanto b’Omonene, onde oino taiyo oranyore egatari aroro.


\par }{\PP \VS{Ⅵ}Abanto nigo bakondanderia bateeba, Tobaisa gotorandia. Tobaisa korandia ayio onsi Omonene tari gochia gotoa obosoku.

\VS{Ⅶ}Nigo okorengereria buna Abaisraeli nigo bare inse y’okoragererigwa? Nigo Omoika bw’Omonene asirie okoremereria kwaye? Ekeene ere nakore ebinto ebio? Tari gokwana ase obwororo ase baria bagokora ay’ekeene?


\par }{\PP \VS{Ⅷ}Omonene airaneria, “Nigo mokoboera abanto bane buna ababisa. Abasacha nigo bakoirana korwa ase esegi, bakagerete ng’a mbare n’oborendi ase enka, korende nao more agwo moganyererete kobaboria chigoti chiabo korwa mareko.

\VS{Ⅸ}Mwaseria abakungu b’abanto bane korwa ase chinka chiabo banchete, naende mwaunereirie abana babo ogosesenigwa kwane.

\VS{Ⅹ}Imoka mogende; borendi tiboiyo aiga naende. Ebibe biano biaragereirie aase aa gochia ase obosareku.


\par }{\PP \VS{Ⅺ}“Abanto aba nigo batagete omobani ogoetanana n’oborimo amo n’obong’ainereria boigo ogoteeba, ’nababaneire buna Edivai n’amarwa naumoke ase more.


\par }{\PP \VS{Ⅻ}“Korende nimbasangererie mbabeke amo inwe abanto bonsi ba Israeli abwo batigarete. Nimbarete amo buna ching’ondi chikoirana gocha ase riicho. Buna oboriisia boichire ching’ondi, ense yaino neichorwe naende n’abanto abange.”


\par }{\PP \VS{ⅩⅢ}Omonene naigore chinchera ase bare naende abarae korwa ase obooswa. Mbasoke korwa ase ebiita bi’omochie omonene bagende bare n’obosibore. Omorwoti obo, Omonene obo bweka nere orabarae gochia isiko.




\par }\Chap{Ⅲ}{\SH Mika ogotogonyera abatang’ani b’Abaisraeli
\par }
{\PP \VerseOne{Ⅰ}Tegerera inwe abarai b’Abaisraeli! Eganga yaino nigo egwenerete koba okorigereria oboronge,

\VS{Ⅱ}Korende nwe nigo mwangete aria are amaya naende nigo mwanhete ayare amabe. Nigo bogosabora abanto risankwa bare moyo naende mwarusia chinyama korwa amauga abo.

\VS{Ⅲ}Inwe nigo mokoria abanto baane. Mwabachobora risankwa, mwabuna amauga abo, mwababutorana buna chinyama chikobekwa enyongo.

\VS{Ⅳ}Engaki neike ekero morarere gochia ase Omonene korende takobairaneria inwe. Ere tagotegerera amasabo aino, ekiagera mwakorire amabe.


\par }{\PP \VS{Ⅴ}Abanto bane nigo bakong’ainwa n’ababani abwo bakobariera chiira chi’omorembe baria bakobaakana, korende bagosereria baria batari kobaakana egesi. Ase ababani abwo Omonene nigo agoteeba,

\VS{Ⅵ}“Inwe ababani, amatuko aino igo are ange koera; risase riabarimereire gochia inse. Ase engencho inwe mogosiria abanto bane, inwe timokonyora naende amaroro y’obobani, naende timokonyara kobana kende gionsi.”

\VS{Ⅶ}Baria bakobana aria agochia gocha mbasokigwe ase ogotaikerana kw’ayio. Abwo bonsi mbasookigwe ekiagera Nyasae takobairaneria barabwo kende.


\par }{\PP \VS{Ⅷ}Korende ase inde inche, Omonene nigo akongichoria n’Omoika oye n’echinguru, naende ong’a inche eki’orokererio ki’oboronge nabo igo oboremu bw’ogotebia abanto ba Israeli keria kere ebibe biabo.

\VS{Ⅸ}Integerera inwe abarai b’Abaisraeli, inwe baria mwangete oboronge naende mogonchorana ekeene koba egetari boronge.

\VS{Ⅹ}Nigo mogendererete koagacha Yerusalemu omochie omonene o Nyasae, ase oboroso bw’ogoita n’borimo.

\VS{Ⅺ}Abarai b’omochie omonene nigo bakogamba goetera ase amaaki, abakuani b’abana richiiko ase ogoakanwa, ababani barwa amaroro abo ase chitaabu boigo abwo bonsi bataamera buna Omonene nigo are amo na barabwo. Nigo bagoteeba, “bobe bonde tiboiyo boratochere.” Nainde bateeba “Omonene nigo are amo naitwe.”


\par }{\PP \VS{Ⅻ}\XREF{}{{\XO Ⅲ:Ⅻ }{\XO{3:12:
}}{\XT{Yer 26:18}}}Ase ayio, ase engencho yaino Sayoni noremwe buna omogondo, Yerusalemu nobe amaturi, na egetunwa gie Hekalu ’nkebe rinani.




\par }\Chap{Ⅳ}{\SH Omonene nomogambi bw’omorembe ase ense yonsi
\par }
{\Q \VerseOne{Ⅰ}Nebe ase amatuko ’omoerio ng’a

\par }{\Q egetunwa ki’enyomba y’Omonene ngekong’igwe,

\par }{\Q kebe ekenene goetania ebitunwa binde,

\par }{\Q nkeimokererigwe igoro goetania ebigoro binde;

\par }{\Q abanto abange mbaendoke gochiao.


\par }{\Q \VS{Ⅱ}Abanto b’ebisaku ebinge mbabe bakogendao bagoteeba:

\par }{\Q “Inchuo totiire gochia ase egetunwa ki’Omonene,

\par }{\Q gochia ase enyomba ya Nyasae o Yakobo,

\par }{\Q erinde atworokererie chinchera chiaye,

\par }{\Q na intwe tochibwatie.”

\par }{\Q Amachiiko narue Sayoni,

\par }{\Q ne ring’ana ri’Omonene ndiiche korwa Yerusalemu.


\par }{\Q \VS{Ⅲ}\XREF{}{{\XO Ⅳ:Ⅲ }{\XO{4:3:
}}{\XT{Isaya 2:4; Yoel 3:10}}}Erio Omonene nanache ekiina ase egati y’abanto abange,

\par }{\Q nagambie boronge ebisaku bire ne chinguru bimenyete aare.

\par }{\Q Abanto mbature emioro yabo y’esegi ebe amakombe,

\par }{\Q na amatimo abo abe emeyio chinkuro.

\par }{\Q Egesaku ekemo tigekoimoka korwania ekende,

\par }{\Q gose abanto tibakweorokereria korwana esegi nonya ng’ake.


\par }{\Q \VS{Ⅳ}\XREF{}{{\XO Ⅳ:Ⅳ }{\XO{4:4:
}}{\XT{Zak 3:10}}}Kera omonto nigo araikaranse inse y’emesabibu yaye na ase emeko yaye,

\par }{\Q na onde takoboboyia,

\par }{\Q ekiagera Omonene bw’Emeganda nere okwanire ayio.


\par }{\Q \VS{Ⅴ}Kera egesaku nigo kerabwatie erieta ri’enyasae yaye,

\par }{\Q korende intwe nigo torabwatie erieta ri’Omonene Nyasae oito goika kare na kare.


\par }{\SH Abaisraeli mbairane korwa ase obosomba
\par }
{\PP \VS{Ⅵ}Omonene nigo agoteeba iga: “Ase rituko erio ninsangererie ebirema, naende ninsangererie abwo naseretie, na bonsi abwo naete amaakwa.

\VS{Ⅶ}Nintige abare ebirema babe abatigari, na abwo baseretigwe babe egesaku kere ne chinguru. Omonene nabagambere agwo ase Egetunwa gia Sayoni, korwa bono na goika kare na kare.


\par }{\PP \VS{Ⅷ}“Naye Omorobiri bw’oborendi, aye ekegoro ki’omochie o Sayoni, obogambi bwao obokoro mbokoiranere, ee, obogambi bw’omochie o Yerusalemu.”

\VS{Ⅸ}Bono, ninki okorera neriogi rinene? Inee! Omorwoti tari ime yao? Abasemia bao mbasirigwe goika kwabeire nobororo buna obw’omokuungu okobina aibore?

\VS{Ⅹ}Inwe abanto ba Sayoni, bina moigwe obororo buna obw’omokuungu okobina aibore; korwa bono karue ase omochie, momenye ase chinsana. Mogende Babiloni, na aroro motoorigwe. Aroro agwo Omonene nabatoorie korwa ase amaboko ’ababisa baino.

\VS{Ⅺ}Bono abanto b’ebisaku ebinge basangererekanire amo baabarwanie esegi, bagoteeba: “Tiga omochie oyio okorwe obe oyotachenegeti, naintwe tobe torigereretie Sayoni.”

\VS{Ⅻ}Korende abanto abwo tibamanyeti ebirengererio bi’Omonene, gose tibamanyeti omooroberio oye ng’a obasangereirie amo buna emesaima ere ase ekeooreri gi’okoorera.


\par }{\PP \VS{ⅩⅢ}“Inwe abanto ba Sayoni, imoka moore, ekiagera ninkore ching’unchara chiaino chibe echi’ebioma, na ebitaago biaino bibe ebi’etai, erinde moake abanto abange, mobasamunyore.”

\par }{\PP Ebinto biabo morasakore mobiatanane bibe ebichenu ase Omonene, ne chinibo chiabo chibe echi’Omonene bw’ense engima.




\par }\Chap{Ⅴ}{\PP \VerseOne{Ⅰ}Aye Omochie bw’emeganda, sangereria emeganda yao y’esegi. Ababisa banaaririe omochie oito bayorwanie esegi. Barabwo mbaake omogambi bw’Abaisraeli orosea rwaye nenyimbo.


\par }{\SH Eira ya Nyasae igoro y’Omogambi orarwe Bethlehemu
\par }
{\PP \VS{Ⅱ}\XREF{}{{\XO Ⅴ:Ⅱ }{\XO{5:2:
}}{\XT{Mat 2:6; Yoh 7:42}}}“Korende aye Bethlehemu Efarata, aye ore omoke ase egati ye chiamate chi’egesaku ki’Abayuda, korwa asore nang’orokere oyomo orabe omogambi bw’Abaisraeli. Oyio nao arenge korwa agwo kare, ee, korwa kare na kare.”


\par }{\PP \VS{Ⅲ}Ase ayio Omonene natige abanto baye goika engaki eike, ekero oyio okobina araibore; erio nario abanto bamwabo abatigari barairane gocha ase Abaisraeli.

\VS{Ⅳ}Ekero oyio oraiborwe arache, narisie riicho riaye ore ne chinguru chi’Omonene, ee, narisie nobonene bw’erieta ri’Omonene, Nyasae oye. Riicho riaye ndibe rirendire buya, ekiagera bono ere nabe omonene goika chinsinyo chionsi chi’ense.

\VS{Ⅴ}Omorisia oyio nabe omorembe oito.

\par }{\SH Ogotooreka na egesusuro
\par }
{\PP Ekero Abaasuri barache ase ense yaito gotorwania na basoe ase chinyomba chiaito chi’obonene, intwe ntosokie abarisia batano na babere, na abagaambi batano na batato, baabatange.

\VS{Ⅵ}\XREF{}{{\XO Ⅴ:Ⅵ }{\XO{5:6:
}}{\XT{Omoch 10:8-11}}}Barabwo mbasirie ense y’Abaasuri nemioro, na ense ya Nimurodi bayesirie nemeyio ya birende. Boigo mbatotoorie korwa ase Abaasuri ekero barasoe ase ense yaito goetera ase chimbebe chiaito.


\par }{\PP \VS{Ⅶ}Erio abatigari ba Yakobo mbabe ase egati y’abanto b’ebisaku ebinge, buna riime rigotonya korwa ase Omonene, na buna embura engiya egotwera obonyansi, embura eria tegoteebana koganya monto gete, gose Mwanyabaanto onde bwensi.

\VS{Ⅷ}Ee, abatigari abwo ba Yakobo mbabe ase egati y’abanto b’ebisaku ebinge, babe buna endo ere ase egati ye ching’iti chire ase rinani, na buna endo ensae ere ase egati ye riicho rie ching’ondi, eyio ekero yasoire ase riicho nigo egotachera inse na gotandorana eyaitire, na onde tari oranyare koyetooria.

\VS{Ⅸ}Ase enchera eyio amaboko aino naimokererigwe igoro y’abachandi baino, na inwe mosirie kegima ababisa baino bonsi.


\par }{\PP \VS{Ⅹ}Omonene nigo agoteeba iga: “Ase rituko erio ninsirie chibarasi chiaino, ne chigari chiaino chirue ase more kegima.

\VS{Ⅺ}Ninsarie emechie yonsi ere ase ense yaino, naende nintagore chindwaki chiaino echio mogwekengera.

\VS{Ⅻ}Ninsirie oborogi korwa ase amaboko aino, na abaringoria tibakonyorekana ase more nonya ng’ake.

\VS{ⅩⅢ}Ninsirie emegwekano yaino yonsi amo, ne chisiiro chiaino, ebinto ebio mogosasiima, na inwe timokogenderera gosasiima emeremo y’amaboko aino.

\VS{ⅩⅣ}Ninsimore emete y’Asera eyio mogosasiima, ninyerusie korwa ase more, ninkore emechie yaino ebe bosa.

\VS{ⅩⅤ}Ninyeruserie egesiomba ase abanto b’ebisaku, abwo batari koigwera, inde nendamwamu na ekeririanda.”




\par }\Chap{Ⅵ}{\SH Omonene nare namang’ana agokwana n’Abaisraeli
\par }
{\PP \VerseOne{Ⅰ}Bono inwe tegerera moigwe ay’Omonene agoteeba: Imoka, mwekwanere agwo bosio bw’ebitunwa, na motige ebigoro biigwe amariogi aino.


\par }{\PP \VS{Ⅱ}“Inwe ebitunwa, nainwe ebitare, ninwe more oboroso bw’ense, tegerera moigwe ogosoera kw’Omonene! Ere nabwate amang’ana nabaanto baye, nare nekina n’Abaisraeli.


\par }{\PP \VS{Ⅲ}“Inwe abanto baane, ngento ki nabakoreire? Nase amang’ana ki nabarosirie? Ng’iranerie!

\VS{Ⅳ}\XREF{}{{\XO Ⅵ:Ⅳ }{\XO{6:4: a
}}{\XT{Okong’ 12:50,51;
}}{\XO{b
}}{\XT{Okong’ 4:10-16;
}}{\XO{c
}}{\XT{Okong’ 15:20}}}Nigo nabarusetie korwa ase ense ya Misiri; nkababooria korwa ase ense y’obosomba, inche ngatoma Musa, na Aroni, na Miriamu, bakaba bakobaraa.

\VS{Ⅴ}\XREF{}{{\XO Ⅵ:Ⅴ }{\XO{6:5: a
}}{\XT{Omob 22:2—24:25;
}}{\XO{b
}}{\XT{Yosh 3:1—4:19}}}Inwe abanto baane, inyora egento Balaki, omorwoti o Moabu, aroberetie gokora, na buna Baalamu, mosinto o Beori, amoiraneretie. Boigo inyora amang’ana akoregete ekero mwarenge ase orogendo korwa Sitimu gochia Giligali, erinde monyare komanya ogokora kw’oboronge kwane inche Omonene.”


\par }{\SH Ay’Omonene aganetie
\par }
{\PP \VS{Ⅵ}“Ngento ki ndarentere Omonene, na ntung’ame ase obosio bwa Nyasae ore igoro? Inee! Nigo ndache ase obosio bwaye, ndetane ebing’wanso bi’ogosambwa, gose chimori chiakoorire omwaka oyomo?

\VS{Ⅶ}Inee! Omonene nagokigwe ne chimingichi chilifu, gose ne chindooche chi’amaguta chilifu ikomi? Inee! Nindue omwana one omotangi ase engencho y’ogosaria kwane, omwana oyio ore okwama kw’obogima bwane, abe ekeng’wanso ki’ebibe ase engencho y’omoyo one?”

\VS{Ⅷ}Aye Mwanyabaanto, Omonene okworokirie ayare amaya. Ninki Omonene aganetie korwa asore otatiga okore ayare ay’oboronge, na bwanche gokora ayare ay’obwanchani, naende otaare ase oboitongo ase obosio bwa Nyasae oo.


\par }{\PP \VS{Ⅸ}Omonene nigo akorangeria abare ase omochie, na omonto oirogete erieta riaye nere omong’aini. Eriogi riaye nigo rigoteeba: “Igwa igoro y’egesusuro na ning’o ogechikiire.

\VS{Ⅹ}Inee! Chinibo chi’obourereria nchigenderere kobeera ase chinyomba chi’abakori amabe? Na ebirengero bitaikeraneti biragereirie mbibeereo?

\VS{Ⅺ}Ninyare gwanchera ebirengero bi’obourereria, gose amagena ’obong’ainereria ay’okorengera abeere ase chisaro ime?

\VS{Ⅻ}Abanto abanda bare ase egati yaino baichire nobourereria, na abwo bamenyete agwo nigo bagokwana oborimo, ne chimeme chiabo nigo chire echi’obong’ainereria.

\VS{ⅩⅢ}Ase engencho y’ebibe biaino nimbaake timogwena rinde, mbasirie kegima.

\VS{ⅩⅣ}Ekero morabe mokoragera, timokoigota; nigo moragenderere koba nenchara. Mosangererie na kwegachera ebinto, korende ebio mwegacheire nimbirue bisirigwe nemioro.

\VS{ⅩⅤ}Imosimeke chindagera, korende timogochigesa. Imomite amazeituni, korende timokweaka amaguta korwao; imomite amasabibu, korende timokonywa edivai ekorwao.

\VS{ⅩⅥ}\XREF{}{{\XO Ⅵ:ⅩⅥ }{\XO{6:16: a
}}{\XT{1 Abar 16:23-28;
}}{\XO{b
}}{\XT{1 Abar 16:29-34; 21:25,26}}}Inwe nigo mwabeire mokobwatia amachiiko ’Omuri, na ogokora gwonsi kw’enyomba y’Ahabu, naende mwabeire mokoigwera ogosemia kwabo. Ase ayio nimbasirie kegima, na abamenyete ime yao babe bagochaywa, na igo mobogorie okoramwa okwo abanto baane barametwe.”




\par }\Chap{Ⅶ}{\SH Obosareku bw’Abaisraeli
\par }
{\PP \VerseOne{Ⅰ}Obobe nobwane, ekiagera nabeire nkororekana buna ekero amatunda ’omorakera agosangererigwa, na ayatigaire ase emesabibu achorirwe. Ebisago bi’amasabibu bikoriegwa tibiyo, na amako amatang’ani, aya nganetie, taiyo.

\VS{Ⅱ}Abanto bamoirogete Nyasae basirire korwa ase ense, na oyore nenkoro endonge tari ase egati y’abanto. Bonsi nigo bakoboera abanto baitere amanyinga abo. Kera omonto nigo akobwata, oyomwabo noboreba.

\VS{Ⅲ}Abanto aba nigo bare nomokia gokora ayare amabe namaboko abo. Omogambi nigo anchete aegwe riaaki, na omogambi ebiina boigo; omonto ore nokobua nigo agosaba aegwe ebi aganetie ase okogania kwaye okobe, na nigo babwateranete amo.

\VS{Ⅳ}Oyore omuya goetania abande ase egati yabo nigo anga buna egetutu kere namagwa, na oyore nenkoro endonge nigo are nobobe kobua orobago rogiteire amagwa.

\par }{\PP Ekero rituko ri’abarendi bao, riria ri’egesusuro kiao riraike, abanto mbabe nomoichano.

\VS{Ⅴ}Tobaisa kwegena omogisangio oo, gose gosemeria omosani oo. Orende amang’ana akorwa ase omonwa oo, nonya mokao tayamanya.

\VS{Ⅵ}\XREF{}{{\XO Ⅶ:Ⅵ }{\XO{7:6:
}}{\XT{Mat 10:35,36; Luk 12:53}}}Omwana omomura nigo agochaaya ise, na omwana omoiseke nigo akoamererania na ng’ina, na moka momura oamererania na ng’ina biara. Ababisa b’omonto nabaanto b’enyomba yaye omonyene.


\par }{\PP \VS{Ⅶ}Korende inche omonyene nindigererie Omonene; ninganye inde nogosemeria ase Nyasae ore ogotooreka kwane; Nyasae one nanyigwe.


\par }{\SH Omonene okorenta ogotooreka
\par }
{\PP \VS{Ⅷ}Aye omobisa one, togokera okogwa kwane; ekero ndagwe, nintenene naende; ekero ndabe inde ase omosunte, Omonene nabe etaya yane.

\VS{Ⅸ}Ekiagera nakorire ebibe ase Omonene, nindemererie endamwamu yaye, goika ere agambe amang’ana aane na ang’e oboronge bwane. Ere nandete ase omobaso, na inche ningokere oboronge bwaye.

\VS{Ⅹ}Erio oria ore omobisa one arore ayio, na obosooku mbomotube oria omboretie, “Ng’ai Omonene, Nyasae oo, are?” Nimorigererie ngoke; ere natiringerwe inse buna esike ere inchera.


\par }{\PP \VS{Ⅺ}Rituko ndiche ekero chindwaki chiao chiraagachwe. Ase rituko erio chimbebe chiao nchigareeigwe.

\VS{Ⅻ}Ase rituko erio abanto mbagochere korwa Asuri na korwa ase emechie ya Misiri, ee, korwa Misiri goika orooche rwa Eufarati, na korwa ase enyancha eyemo goika ase eyende, na korwa ase egetunwa ekemo goika ase ekende.

\VS{ⅩⅢ}Korende ense netigwe ebe bosa ase engencho y’abanto bamenyeteo; okwo korabe okwama kw’ogokora kwabo okobe.


\par }{\SH Omonene okororera Abaisraeli amaabera
\par }
{\PP \VS{ⅩⅣ}Risia abanto bao nenyimbo yao abanto abwo bare riicho ri’omwando oo, rimenyete ao rioka ase rinani ime agwo Karimeli. Oritige rikorisia agwo Basani na Gileadi, buna yarenge ase amatuko a kare.


\par }{\PP \VS{ⅩⅤ}“Nimborokie amakumia buna nakorete ekero mwaruete ase ense ya Misiri.”

\VS{ⅩⅥ}Ekero abanto b’ebisaku bararore ayio mbasooke, ekiagera chinguru chiabo chiabuirwe. Mbatube emenwa yabo namaboko abo, na amato abo natine.

\VS{ⅩⅦ}Barabwo mbamene orotu rwe riroba buna ching’iti ching’enda inse. Mbarue ase chinyomba chiabo chinkong’u bakoiguswa bekurure inse buna amakonde; mbakoonchokere aye Omonene, Nyasae oito, bare nobwoba obonene, ee, mbakoiroke aye.


\par }{\PP \VS{ⅩⅧ}Inee! Nyasae onde nare onga buna aye? Aye nigo okwabera abatigari abare omwando oo ebibe biabo, na kweba obobe bwabo. Aye tori kogenderera koba nendamwamu yao goika kare na kare, ekiagera bwanchete koorokia obwanchani bwao botari koera.

\VS{ⅩⅨ}Aye notoiranere, otororere amaabera naende; notiringere ebibe biaito inse y’amagoro ao, nobitugute bionsi ime ase chindiba chi’enyancha.

\VS{ⅩⅩ}Aye noorokerie ororeria rwa Yakobo obwegenwa bwao, na orwa Aburaamu obwanchani bwao botari koera, buna kwarierete chisokoro chiaito eira korwa ase amatuko a kare, ogatiana.

\par }