\NormalFont\ShortTitle{RUTU}

{\MTB EGETABU KIA

\par }{\MT RUTU

\par }{\IMT Ogochaakera

\par }{\IP Egetabu eke gia Rutu nigo kere egetabu ekieng’e ekio keeire erieta riomonto oyomo bw’engencho mono okorokwa Rutu. Okomanyekana kwa Rutu nigo gokorigererigwa ase chinsemo ibere. Ritang’ani kabisa Rutu nomokuungu (ebitabu binde ase ebiblia bimanyekanete ase erieta riomokuungu ne’getaabu kia Esiteri na keria kia Yuditi). Eriakabere Esiteri nigo arenge Omoisraeli korende Rutu ere tarenge Moisraeli, nakio gekogera ekwana yaye gochia ase ng’ina biara ase Rutu 1:16 ere eyengencho enene, “Nyasae oo nabe Nyasae one”. Eke nakio gekogera Rutu akoorokigwa koba omonto bw’engencho mono na kobarwa koba oyomo bwe’mate ya Daudi.

\par }{\IM Egetabu eke gia Rutu nigo gekobwatia egetabu kia’Bagambi kobwatekana nomoroberio bwebitabu ase Esuputuajinta, kero kende nase engencho yomogano oyio okwanetwe agwo ritang’ani oyio ogokwana chingaki chiria abagaambi bare kogamba Israeli. Korende ase egetabu ya Baiberania egetabu kia Rutu nigo kere gati ya egetabu kia Emebayeno na keria kia ogoteera gwa Sulemani

\par }{\IM Eganga enene yegetabu kia Rutu nokoorokia Omuya bw’omonene Nyasae gochia ase abanto baye ense engima. Nigo kegotoorokia buna omonene Nyasae aerogetie koba Nyasae bw’abaanto bonsi goetera ase Rutu omomoabu oyio otigete Chinyasae chia sobo na gochora kobwatia Nyasae bw’Abaisraeli.

\par }{\IOT Okobagwa kw’egetabu eke:

\par }{\IO Naomi okoirana gochia Bethlehemu na Rutu
{\IOR{1:1-22}}

\par }{\IO Rutu okoumerana na Boazi
{\IOR{2:1—3:18}}

\par }{\IO Boazi ogotwara Rutu
{\IOR{4:1-22}}



\par }\ChapOne{Ⅰ}{\SH Elimeleki na abanto baye bakong’anya gochia Moabu
\par }
{\PP \VerseOne{Ⅰ}Ase amatuko aria, ekero abagaambi ebiina barenge kogambera Abaisraeli, enchara enene ekaba ase ense yabo. Ase ayio, omonto oyomo o Bethlehemu, y’Aboyahudi, akaimoka amo na mokaye na abamura baye babere, akagenda komenya ase ense y’Abamoabu.

\VS{Ⅱ}Omonto oria nigo arenge korokwa Elimeleki, na mokaye Naomi, na abamura baye babere Mahaloni na Kilioni. Barabwo nigo barenge Abaefarati ba Beteremu ya Boyahudi. Barabwo bakang’anya gochia ense ya Moabu bakamenya aroro.

\VS{Ⅲ}Elimeleki omosacha o Naomi agakwa, agatiga Naomi ore omotakaanwa, ore nabamura baye babere.

\VS{Ⅳ}Barabwo bakanyuoma abaiseke b’Abamoabu; oyomo nigo are korokwa Oripa na oyonde Rutu. Magega kabamenyire aroro koreng’ana emiaka ikomi,

\VS{Ⅴ}Mahaloni na Kilioni nabarabwo bagakwa. Igo Naomi agakwerwa omosacha oye na abamura baye babere.


\par }{\SH Naomi na Rutu bakoirana gochia Bethlehemu
\par }
{\PP \VS{Ⅵ}Naomi kare agwo ase ense y’Abamoabu akaigwa ng’a Omonene ororeire abanto baye amaabera, obaeire endagera naende; ase ayio akamanora korua ense eria amo na baka bamura baye babere.

\VS{Ⅶ}Barabwo bagatiga aase aaria bamenyete, bagachaaka orogendo koirana gochia ase ense y’Abayuda,

\VS{Ⅷ}Naomi agateebia baka bamura baye babere ng’a bairane, na kera oyomo agende komenya mwa ng’ina. Naende akabora, “Tiga Omonene abakorere amaya, buna inwe mwakoreire baria bakuure, boigo nainche mwankoreire.”

\VS{Ⅸ}Omonene abanchere kera oyomo oino anyuomwe naende, na anyore mwaye.

\par }{\PP Erio Naomi akabanyunyunta ase okobatiga. Korende barabwo bagachaaka korera mono,

\VS{Ⅹ}bakamoteebia, “Yaya, titokogotiga! Nigo torigetie kogenda amo naye ase abanto baino.”


\par }{\PP \VS{Ⅺ}Korende Naomi akabairaneria, akabateebia, “Abana baane, irana mogende seino! Nase ki moganetie kogenda amo nainche? Inee! Ninyare naende korwa ase enda yane koibora abana bagochia kobanyuoma?

\VS{Ⅻ}Abana baane, irana mogende seino, ekiagera inche nagotire mono, tinkonyuomwa naende. Nonya nare korengereria ng’a ninde nogosemeria, na onye nare konyora omosacha reero, nyibore abana abamura.

\VS{ⅩⅢ}Inee, nkoganya mware goika bakine? Gose ngwetanga mware timonyuomwa nabasaacha bande? Taibo, abana baane! Amang’ana ane namakong’u mono ase more ase engencho Omonene ong’onchokeire.”


\par }{\PP \VS{ⅩⅣ}Naende bagachaaka korera mono goetania. Erio Oripa akanyunyunta ng’ina biara, akamotiga, korende Rutu akaanga komotiga.

\VS{ⅩⅤ}Ase igo Naomi agateebia Rutu, “Naama! Oripa, moka momura omwabo omosacha oo, oiranire ase abanto baye, na ase enyasae yaye. Naye irana, mogende komo!”


\par }{\PP \VS{ⅩⅥ}Korende Rutu akamoiraneria, “Tagonsorora ng’a ngotige. Tiga ngende amo naye. Aande onsi ase aye ogochia, nainche nao ndachie; na aande onsi ase aye oramenye, nainche nao ndamenye. Abanto bao mbabe abanto baane, na Nyasae oo nabe Nyasae one.

\VS{ⅩⅦ}Aase aye orakwere, nainche nao ndakwere, na ntindekwe aroro. Tiga Omonene ang’e egesusuro ekenene kegima bono na kogenderera onye gento kende kegochia konyatanana korwa asore, otatiga amakweri oka.”

\VS{ⅩⅧ}Ekero Naomi arooche ng’a Rutu bwerure kogeenda amo nere, takwana gento kende.


\par }{\PP \VS{ⅩⅨ}Ase igo barabwo babere bakagenderera orogendo rwabo, goika bagaika Bethlehemu. Ekero baigete aroro, abanto bonsi b’omochie bakaeegaeega ase engencho yabo, na abakungu bakaboorania, bagoteeba, “Inee! Oyo Naomi?”


\par }{\PP \VS{ⅩⅩ}Naomi akabateebia, “Timondoka Naomi, ndoke Mara,\FTNT{*}{{\FR Ⅰ:ⅩⅩ }{\FR{1:20
}}{\FK{Mara:
}}{\FT{engencho yaye: obororo}}} ekiagera Nyasae Omobui ondeteire obororo obonge.”

\VS{ⅩⅪ}Ekero nagendete nigo narenge omonda, korende Omonene ong’iranirie inde namaboko amasa. Nase ki rende mokondoka Naomi bono, ekero Omonene Omobui ang’onchokeire na ondeteire amaakwa?


\par }{\PP \VS{ⅩⅫ}Naboigo Naomi airanete korwa ase ense y’Abamoabu amo na Rutu, oria Omomoabu, moka momura oye. Barabwo bagaika Bethlehemu ekero abanto konya bachakire kogesa esairi.




\par }\Chap{Ⅱ}{\SH Rutu ogokora emeremo ase omogondo o Boazi
\par }
{\PP \VerseOne{Ⅰ}Naomi nabwate omoamate oyomo ore korokwa Boazi, omonto omonda na bwesiko bw’eamate y’Elimeleki, omosacha oye. Ere nigo arenge omonto bwomong’uso, naende omonda.

\VS{Ⅱ}\XREF{}{{\XO Ⅱ:Ⅱ }{\XO{2:2:
}}{\XT{Abal 19:9,10; Okoir 24:19}}}Rutu, oria Omomoabu, agateebia Naomi, “Ntige ngende gochora ebigara ebitigari ase omogondo bw’omonto orang’e ribaga nkore bo.”

\par }{\PP Naomi akamoiraneria, “Genda, mwana one!”


\par }{\PP \VS{Ⅲ}Ase igo Rutu akagenda ase omogondo gete, akaba ogochora ebigara ebitigari korwa magega y’abagesi.
Na bono egatoka ng’a omogondo oyio nigo orenge oyo o Boazi, omonto oria bw’eamate y’Elimeleki. 

\par }{\PP \VS{Ⅳ}Erio agwo Boazi agacha aroro korwa Bethlehemu, agakwania abagesi, ogoteeba, “Omonene abe amo nainwe!”

\par }{\PP Nabarabwo bakairaneria, “Omonene agosesenie!”


\par }{\PP \VS{Ⅴ}Boazi akaboria omoteneneri bw’abagesi baye, “Inee! Omosubati oyo, noyo ng’o?”


\par }{\PP \VS{Ⅵ}Omoteneneri oria bw’abakori emeremo akamoiraneria, “Oyo nomosubati bw’Abamoabu, oria ochicha na Naomi korwa ase ense yabo.

\VS{Ⅶ}Nigo aboria ribaga ri’ogochora ebigara ebitigari korwa magega y’abagesi, na korwa mambia goika bono nigo agendererete gochora ebigara, taratimoka rinde otatiga bono ase engaki ensinini akendererete ase ekegutu keria.”


\par }{\PP \VS{Ⅷ}Erio Boazi agakwana na Rutu, akamoteebia, “Mwana one, ntegerera! Tobaisa kogenda gochora ebigara ebitigari ase omogondo omoao; obeere aa oka, obe kogokora emeremo na abaiseke aba.

\VS{Ⅸ}Origererie orore ase bakogesa obabwatie korwa magega! Nakanirie abanto baane tibakogochanda. Gokorang’a, ogende ase chinsiongo echio baichoirie amaache, otaae onywe!”


\par }{\PP \VS{Ⅹ}Rutu agatung’ama inse akaumama, akaboria Boazi, “Naki gwakora kwanyechandera na gonkorera buya iga, na inche nomomenyi inde aa?”


\par }{\PP \VS{Ⅺ}Boazi akamoiraneria, “Nateebigwe amang’ana onsi gwakoreire nyoko biara korwa ekero omosacha oo akwete. Namanyire buna gwatigire iso na nyoko, na ense yao kwaiboreretwe, ogaacha komenya nabaanto otamanyete agwo ritang’ani.

\VS{Ⅻ}Omonene agoakane ase aya gwakorire; ee, Omonene, Nyasae bw’Abaisraeli, oyo gwatameire, erinde orendwe inse ye chimbaaba chiaye.”


\par }{\PP \VS{ⅩⅢ}Rutu akamoiraneria, “Omonene one, kwabeire omuya mono ase ’nde, kwandemirie ase ogokwana nobwororo nainche, omosomba oo, nonya tindenga’aini oyomo bw’abasomba bao abaiseke.”


\par }{\PP \VS{ⅩⅣ}Ekero abanto bachete koragera, Boazi agateebia Rutu, “Inchuo aa, orie omogati otongerie ase omosori ore nedivai.” Naboigo Rutu agaikaransa amo nabagesi baria, na Boazi akamoa ebigara bisambire. Rutu akaria, akaigota, naende eyende egatigara.

\VS{ⅩⅤ}Na ekero Rutu agendete gochora ebigara naende, Boazi agachiika abasomba baye, akabateebia, “Momotige achore ebigara nonya nase egati y’emesaima, timomokania.

\VS{ⅩⅥ}Naende momoruserie ebigara korwa ase emesaima, momotigere abichore, timobaisa komotanga.”

\VS{ⅩⅦ}Igo Rutu akagenderera gochora ebigara ase omogondo oria goika mogoroba, na ekero abibungete akanyora ng’a biaisanire ebitonga bibere.


\par }{\PP \VS{ⅩⅧ}Erio agetweka ebitonga biria, akairana gochia omochie, akaorokia ng’ina biara ebio achorete. Naende akamoa endagera eria yatigarete ekero ariete akaigota.

\VS{ⅩⅨ}Naomi akamobooria, “Ng’ai kware gochora ebigara reero? Nase omogondo o ng’o kware gokora emeremo? Asesenigwe omonto oyio ogwechandera kogokonya!”

\par }{\PP Rutu agateebia Naomi ng’a nigo arenge gokora emeremo ase omogondo bw’omonto ore korokwa Boazi.


\par }{\PP \VS{ⅩⅩ}\XREF{}{{\XO Ⅱ:ⅩⅩ }{\XO{2:20:
}}{\XT{Abal 25:25}}}Naomi agateebia Rutu, moka momura oye, “Boazi oyio tiga asesenigwe n’Omonene, oyio ogoikerania chiira chiaye chi’obwanchani ase abwo bare moyo, na ase abwo bakuure.” Naende agateeba, “Omonto oyio nomonyamwando ominto, oyomo bw’abaamate baito.”


\par }{\PP \VS{ⅩⅪ}Naende Rutu, Omomoabu oria, akamoteebia, “Amo nayio ere nigo anteebia ng’a mbeere amo nabasomba baye goika bakoore rigesa riaye rionsi.”


\par }{\PP \VS{ⅩⅫ}Erio Naomi ageteebia Rutu, “Ee, omwana one, mbuya mono kobua asore okore emeremo nabaiseke abwo bakomokorera Boazi. Oise kogenda ase omogondo bw’omonto omoao, abanto bare aroro mbaabaise kogokorera bobe.”


\par }{\PP \VS{ⅩⅩⅢ}Ase ayio Rutu agakora emeremo amo nabaiseke baria, akaba ogochora ebigara goika bagakoora rigesa ri’esairi\FTNT{*}{{\FR Ⅱ:ⅩⅩⅢ }{\FR{2:23
}}{\FK{Esairi:
}}{\FT{nendagera enga buna engano}}} na eri’engano. Korende akagenderera komenya amo na ng’ina biara.




\par }\Chap{Ⅲ}{\SH Rutu okonyora omosacha
\par }
{\PP \VerseOne{Ⅰ}Rituko erimo Naomi agateebia Rutu, moka momura oye, “Narorire ng’a mbuya nkonyorere omosacha, erinde onyore enka yao.

\VS{Ⅱ}Nomanyete ng’a Boazi, oria ase konya ogokora emeremo nabasomba baye, nigo are omonyamwando ominto? Naama! Ase omogoroba o reero nache abe okoora esairi ase ekeooreri kiaye.

\VS{Ⅲ}Ase ayio esibie, bweake amaguta agotioka buya, obeke chianga chiao chingiya. Erio otirimboke gochia ase ekeooreri, korende tobaisa kweorokia ase omonto oria goika ekero akoorire koragera na konywa.

\VS{Ⅳ}Ekero ararire, origererie omanye aase aria. Erio ogende aroro, otubore ekiebisio kiaye korwa ase amagoro aye maate, oraareo nere nagoteebie aya ogwenerete gokora.”


\par }{\PP \VS{Ⅴ}Rutu akairaneria, “Aya onsi gwanteebia ninyakore.”

\VS{Ⅵ}Ase igo Rutu agatirimboka gochia ase ekeooreri, agakora buna ng’ina biara konya amotebirie.

\VS{Ⅶ}Boazi kariire na konywa akaigwa buya ase omoyo oye erio, akagenda ang’e netui y’esairi, akarara aroro. Erio Rutu agachoba ng’ora‐ng’ora, agatubora ekiebisio korwa ase amagoro a Boazi, akarara aroro.

\VS{Ⅷ}Na kobwabeire botuko gati, Boazi agataboboka. Ani! Omokungu naraire magoro aye maate.

\VS{Ⅸ}Boazi akamobooria, “Naye ng’o?” Ere akamoiraneria, “Ninche Rutu omosomba oo, ekiagera aye nigo ore omonyamwando o tata biara. Ase igo koranche nywome.”

\VS{Ⅹ}Erio Boazi akamoteebia, “Mwana one, Omonene agosesenie. Aye bono kworokirie amasikani kobua buna kworogetie ritang’ani. Aye torarigia abasacha bande, abataka gose abanda.

\VS{Ⅺ}Ase ayio, mwana one, toiroka, ekiagera abanto bonsi ase omochie oyo nigo bamanyete ng’a aye nomokuungu omweriti. Ningokorere ande onsi oraganie.

\VS{Ⅻ}\XREF{}{{\XO Ⅲ:Ⅻ }{\XO{3:12:
}}{\XT{Rutu 2:20}}}Nabo nekeene ng’a inche nomonyamwando\FTNT{*}{{\FR Ⅲ:Ⅻ }{\FR{3:12}}{\FK{omonyamwando:
}}{\FT{omonto oeire ribaga koba omoteneneri bw’ebinto bw’omonto okuure}}} o iso biara inde, korende nare omonyamwando onde omoao ore ang’e kombua.

\VS{ⅩⅢ}Bono beera aa ase obotuko obo goika mambia, torore gose omonyamwando\FTNT{†}{{\FR Ⅲ:ⅩⅢ }{\FR{3:13
}}{\FK{omonyamwando:
}}{\FT{omonto oeire ribaga koba omoteneneri bw’ebinto bw’omonto okuure}}} oria onde ore ang’e kombua nanche gokorenda. Karakore igo mbuya. Onye tagwancha, rirorio ekeene, buna Omonene are moyo, inche ninkorende. Bono rara aiga goika mambia.”


\par }{\PP \VS{ⅩⅣ}Ase igo omokungu oria akarara ase amagoro aye maate goika mambia, korende mambia chuni botarakiamoka akaimoka kogenda, erinde monto onde tamorora, ekiagera Boazi tatagete monto onde amanye ng’a omokungu oria nachete ase ekeooreri kiaye.

\VS{ⅩⅤ}Naende Boazi akamoteebia, “Renta egetambaa ekio bwambarete, okiaare.” Na Rutu agakiaara. Erio Boazi akamorengera esairi\FTNT{‡}{{\FR Ⅲ:ⅩⅤ }{\FR{3:15
}}{\FK{Esairi:
}}{\FT{Endagera enga buna engano}}} eisaine ebitita\FTNT{§}{{\FR Ⅲ:ⅩⅤ }{\FR{3:15
}}{\FK{Ebitita:
}}{\FT{ebitonga ebisinini}}} bitano na ekemo, akamoyetweka. Erio omokungu oria akairana gochia ase omochie.


\par }{\PP \VS{ⅩⅥ}Ekero Rutu aigete ase ng’ina biara, ere akamobooria, “Mang’ana ki, omwana one?” Rutu akamoteebia amang’ana onsi Boazi amokorerete.

\VS{ⅩⅦ}Naende agateeba, “Boazi nigo anteebia ng’a tinkonyara koirana gocha asore namaboko amasa. Ase igo ong’a esairi eye ebitita bitano na ekemo.”


\par }{\PP \VS{ⅩⅧ}Naomi akamoteebia, “Bono omwana one, remereria oganye goika orore aya arabe asore. Boazi tagokira reero goika arore ng’a oroisirie amang’ana ao.”




\par }\Chap{Ⅳ}{\SH Boazi ogotwara Rutu
\par }
{\PP \VerseOne{Ⅰ}Boazi akagenda agaikaransa ase etureti\FTNT{*}{{\FR Ⅳ:Ⅰ }{\FR{4:1
}}{\FK{Etureti:
}}{\FT{Ase emesangererekano egokorerwa}}} agwo ase egeita ki’omochie. Ekaba ng’a omonto oria omonyamwando bw’Elimeleki ore ang’e kobua Boazi, oria Boazi akwanete igoro yaye, ngoeta arenge. Boazi akamorangeria, akamoteebia, “Oyominto, gobera gocha aa, oikaranse!” Omonto oria akagobera, agaikaransa.

\VS{Ⅱ}Naende Boazi akarangeria abagaaka ikomi b’omochie baikaranse aroro, ase igo bagaikaransa.

\VS{Ⅲ}Erio Boazi agateebia omonyamwando oria, “Naomi, oria oirana korwa ense y’Abamoabu, nkoonia are oboremo boria bwarenge omwando bw’Elimeleki ominto.

\VS{Ⅳ}Inche nigo narengereretie gokomanyia amang’ana aya. Bono nonyare kobogora aiga ase amasio abagaaka b’abanto baane aba, na ase aba bonsi baikaransete igaa. Onye kogwancha kobogora, bogore, korende onye taibo, ntebie imanye, ekiagera naye ore omonyamwando ore ang’e, na magega yao ninche.”

\par }{\PP Omonto oria akairaneria, “Ee, nimbogore.”


\par }{\PP \VS{Ⅴ}Erio Boazi akamoteebia, “Korende onye gokogora oboremo korwa ase Naomi, rirorio oire Rutu, Omomoabu oria, moka oria okwete, abe mokao, naye omotenenerie oria okwete egesaku kerarie omwando oye.”


\par }{\PP \VS{Ⅵ}Omonyamwando oria akairaneria, akabora, “Onye naboigo, rirorio tinkobogora, mbaise gosiria omwando one. Ribaga riane ri’okobogora, aye riire; tinkonyara kobogora.”


\par }{\PP \VS{Ⅶ}\XREF{}{{\XO Ⅳ:Ⅶ }{\XO{4:7:
}}{\XT{Okoir 25:9}}}Ase amatuko a kare ase Abaisraeli, ekero enibo yare koboorigwa\FTNT{†}{{\FR Ⅳ:Ⅶ }{\FR{4:7}}{\FK{Koboorigwa:
}}{\FT{engencho yaye nokogora}}}, gose koonchorerigwa, engencho yabo nigo yarenge ng’a oyomo bw’abwo nigo arenge gosomora egekoroto kiaye ekemo omoa oria onde. Ayio nigo are kogera aria agambwa takoonchoranwa, na ogokora okwo kwaba kirori.


\par }{\PP \VS{Ⅷ}Ase igo omonyamwando oria agateebia Boazi, “Aye bogore”, na akamosomorera egekoroto kiaye.


\par }{\PP \VS{Ⅸ}Erio Boazi agateebia abagaaka baria na abanto bonsi abarengeo, “Inwe mbirori more reero ng’a nagorire korwa ase amaboko a Naomi bionsi ebiarenge ebi’Elimeleki, na ebia Kilioni amo nebia Mahaloni.

\VS{Ⅹ}\XREF{}{{\XO Ⅳ:Ⅹ }{\XO{4:10:
}}{\XT{Okoir 25:5,6}}}Amo nayio Rutu, Omomoabu oria, oyorenge moka Mahaloni, namoirire abe mokane, erinde inyare goteneneria oria okwete egesaku kerarie omwando oye, nario ororeria rwaye rotasire ase abamwabo, gose ase abanto b’omochie oye. Ase amang’ana aya mbirori more reero.”


\par }{\PP \VS{Ⅺ}\XREF{}{{\XO Ⅳ:Ⅺ }{\XO{4:11:
}}{\XT{Omoch 29:31}}}Abagaaka baria na abanto bande bonsi abarenge ase etureti agwo ase egeita ki’omochie bakairaneria, “Ee, mbirori tore. Tiga Omonene asesenie omokungu oyio orache ase enka yao abe buna Raeli na Lea, abwo baiborerete Israeli abana abange bakaba egesaku. Aye osesenigwe ase egati y’Abaefarati na omanyekane ase Bethlehemu.

\VS{Ⅻ}\XREF{}{{\XO Ⅳ:Ⅻ }{\XO{4:12:
}}{\XT{Omoch 38:27-30}}}Naende enka yao ebe buna eya Peresi, oria Tamari aiborerete Yuda, goetera ase oroiboro rori’Omonene arakoe korwa ase omokungu oyio.”


\par }{\PP \VS{ⅩⅢ}Ase igo Boazi akaira Rutu, na ere akaba mokaye. Erio bakamenyana, n’Omonene aganchera Rutu koba morito, na ere akaibora omwana omoisia.

\VS{ⅩⅣ}Erio abakungu b’omochie oyio bagateebia Naomi, “Omonene atogigwe! Ere tagotigeti; reero okoeire omonyamwando, oyio erieta riaye riramanyekane ase egati y’Abaisraeli!

\VS{ⅩⅤ}Nere oragotimokie, abe chinguru chiao abe ogokorageria ase obogotu bwao. Moka momura oo nigo agwanchete; ere ogokoreire amaya kobua abamura batano na babere, na bono oiboire omwana oyio.”

\VS{ⅩⅥ}Naomi akaimokia omwana oria, akamoagata, akaba okomorera.


\par }{\PP \VS{ⅩⅦ}Abakungu abarenge abagisangio baye bakaboora, “Naomi oiboreirwe omwana omochokoro omomura”, bakamoroka Obedi.

\par }{\PP Obedi oyio nere orenge ise Yese, na Yese akaba ise Daudi.


\par }{\SH Chisokoro chia Daudi
\par }
{\PP \VS{ⅩⅧ}Abanto aba nabwo ororeria rwa Peresi: Peresi akaibora Hezironi;

\VS{ⅩⅨ}Hezironi akaibora Ramu, na Ramu akaibora Aminadabu;

\VS{ⅩⅩ}Aminadabu akaibora Nahesoni, na Nahesoni akaibora Salimoni;

\VS{ⅩⅪ}Salimoni akaibora Boazi, na Boazi akaibora Obedi;

\VS{ⅩⅫ}Obedi akaibora Yese, na Yese akaibora Daudi.

\par }