\NormalFont\ShortTitle{BARUKU}

{\MTB EGETABU GIA

\par }{\MT BARUKU

\par }{\IMT Ogochaakera

\par }{\IP Egetabu kia Baruku n’ogosangereria kwa amegerio ane amake amake ayio mono abekire ase Baruku, omoriki bw’omobani Yeremia (Yeremia 32:12; 36:4). Amegerio aya ayio arigetwe ase chingaki ao ao, ase omonwa bw’Ekeiberania nigo magega yaye abegetwe amo akaba okwegeria okomo.

\par }{\IOT Okobagwa kw’egetabu eke

\par }{\IO Omogano bw’ogochaakera 1:1-14

\par }{\IO Ogosaba kw’ogweitia n’ogotorigwa 1:15—3:8

\par }{\IO Ogotogia ase ogosasiima 3:9—4:4

\par }{\IO Okoremia na gokonya Yerusalemu 4:5—5:9



\par }\ChapOne{Ⅰ}{\SH OGOCHAAKERA
\par }
{\MS Baruku amo n’Abayahudi ime ya Babeli

\par }{\PP \VerseOne{Ⅰ}Egetabu eke nigo kiarigetwe na Baruku mosito o Neria, mochokoro o Maseria, bw’ororeria rwa Zedekia, Hasadia, na Hilikia. Nigo kiariikeretwe aria Babiloni;

\VS{Ⅱ}ase rituko riagatano na kabere omwaka o gatano korwa Ababeli baboerete Yerusalemu na koyosaria ase okoyosamba.

\VS{Ⅲ-Ⅳ}Baruku agasoma amang’ana aya ayio ariigete ase obosio bw’omorwoti Yehoakini mosito o Yehoakimu omorwoti o Yuda, na gochia ase abanto bonsi abwo bamenyete aria Babiloni mbarabare ase oroche rwa Sudi. Kera oyomo agacha koigwa amang’ana aya kagosomwa-abanene, abana b’oborwoti, abagaaka, na abanto bonsi bo bokwenyara ao ao.


\par }{\PP \VS{Ⅴ}Ekero baigwete amang’ana aya bonsi bakarera, bakeng’ata na gosaba Omonene.

\VS{Ⅵ}Erio bonsi bakarwa chitaabu chinyinge buna bare konyara,

\VS{Ⅶ}erio chigatomwa gochia Yerusalemu gochia ase Yehoakimu Omokuani omonene mosinto o Hilkia mochokoro o Shallum, na gochia ase abakuani bande na gochia ase abanto bonsi abwo barenge nere aria Yerusalemu.


\par }{\PP \VS{Ⅷ}Ase rituko ria ikomi ase omotienyi o Siwani, Baruku akaira ebibekeroro ebichenu ebio biairetwe korwa ase Hekalu erio akaberania gochia Yuda. Ebibekerero ebio bie echifeta nigo biarosetigwe na n’omorwoti Sedekia mosinto o Yosia omorwoti o Yuda.

\VS{Ⅸ}Nyuma y’omoruoti Nebukadinesaro koira omorwoti Yekonia o Yerusalemu ase obosomba aria Babiloni, amo na abarai bande abanene, abanto bande abwo babwate obomanyi ase emeremo y’oborosia, boigo n’abanto bande.


\par }{\PP \VS{Ⅹ}Abanto bakariika riruube ribwate amang’ana aya: Chibesa echi twabatomeire mogore etugo y’okoruegwa Ekeng’wanso kw’ogosambwa na keria giokorusia ebibe boigo na ubani, boigo mwegorere endagera y’okorugwa ekeng’wanso. Mobirwe ase egesasiimero ki’Omonene Nyasae,

\VS{Ⅺ}mosabere omorwoti Nebukadinesaro o Babiloni n’omwana oye Belshaza bamenye obogima obotambe buna koreng’ana igoro ere.

\VS{Ⅻ}Erio Omonene natoremie na gotoraa. Nebukadinesaro na momura oye Belshaza batorende, naintwe tobe abaigweri ase bare buna koreng’ana toramenye, erio barabwo bagokigwe naintwe.

\VS{ⅩⅢ}Nigo tokobaboria motosabere Omonene Nyasae, ekiagera twakorire ebibe ase obosio bwaye, nere ogechiigwe ase tore.

\VS{ⅩⅣ}Gaki soma egetabu eke twabatomeire naende mweitie ebibe biaino inwe abanyene ase Hekalu ase rituko ri’eritang’ani ri’omoyega bw’ebigutu boigo namatuko ande amachenu y’omosangererekano.


\par }{\MS I. OGOSABA KW’ABAOSWA

\par }{\SH Gweitia ebibe
\par }
{\PI \VS{ⅩⅤ}Aya naro moratebe ekero mogweitia ebibe: Omonene Nyasae oito nomonyaboronge, korende intwe goika bono nigo totubire n’obosoku. Intwe twensi abanto ba Yuda boigo naba Yerusalemu,

\VS{ⅩⅥ}Abarwoti baito, abanene baito, abakuani baito, ababani baito, n’echisokoro chiaito bonsi babekirwe ase obosoku,

\VS{ⅩⅦ}ekiagera intwe twakorire ebibe ase obosio bw’Omonene Nyasae oito,

\VS{ⅩⅧ}na togatiga komoigwera intwe titwamoigwerete gose komenya koreng’ana n’amachiiko aye.

\VS{ⅩⅨ}Korwa chingaki chiria Omonene arusetie chisokoro chiaito aria Misiri goika rero iga, intwe twagendereire gotaba abegenwa ase are, na twabeire aboro komoigwera.

\VS{ⅩⅩ}Korwa agwo kare ekero Omonene araete chisokoro chiaito korwa aria Misiri, erio atoe ense entenenku na entobu, ere agatoragereria goetera ase omosomba oye Musa. Na goika rero iga intwe nigo togendererete gochandeka ase okoragererigwa okwo.

\VS{ⅩⅪ}Intwe tokanga koigwera ring’ana ri’Omonene Nyasae oito erio akwanete gocha ase tore goetera ase ababani. Korende intwe ntwensi togakora buna yatogwenerete na tokagenda chinchera chiaito chi’obobe. Togaonchokera chinyasae chinde na gokora ebinto Omonene agechete.




\par }\Chap{Ⅱ}{\PP \VerseOne{Ⅰ}Ase igo bono Omonene okorire ring’ana riria akwanete igoro ase tore, na igoro ase abagambi baito, abarwoti baito, abanene baito, boigo n’abanto na ba Israeli na Yuda.

\VS{Ⅱ}Ande taiyo ense eng’ima ring’ana riana koba buna eri riabeire Yerusalemu, Omonene nigo akorete aria arigetwe ase amachiiko a Musa.

\VS{Ⅲ}Amang’ana nigo abete amakong’u mono goikera omonto are koria abana baye.

\VS{Ⅳ}Omonene agatoserebania, agatobeka ase amaboko y’echinse chinde echio chiatoetanaine, barabwo bagatorigereria na gotochaya mono.

\VS{Ⅴ}Nigo twakorete ebibe mamincha y’Omonene Nyasae oito na tokanga komoigwera. Ase igo ense yaito ekabugwa ribaga yarenge ense yobobui.


\par }{\PI \VS{Ⅵ}Omonene Nyasae oito botambe nigo are omonyaboronge, korende intwe amo n’echisokoro chiaito nigo toichire n’obosaria bw’ebirengererio bwaito

\VS{Ⅶ}Nonya Omonene otoete egesusuro buna ateebete;

\VS{Ⅷ}intwe titwairanete gochia asare na gosaba buna totige ebirengererio biaito ebibe.

\VS{Ⅸ-Ⅹ}Titwamoigwerete gose komenya koreng’ana n’amachiiko aye amachenu, goikera Omonene agatorentera egesusuro ekio atogacherete.


\par }{\SH Ogosaba gw’okoborigwa
\par }
{\PI \VS{Ⅺ}Bono aye Omonene Nyasae o Israeli aye kwarusetie abanto bao ase ense ya Misiri goetera ase okoboko kwao gw’echinguru, goetera ase ebikone, na ase chinguru chinene. Okaorokia chinguru chiao na koeagachera erieta goika rero iga.

\VS{Ⅻ}Aye Omonene Nyasae oito intwe twakorire ebibe; twabeire aba totari abegenwa; twabeire totari koigwera amachiiko ao onsi.

\VS{ⅩⅢ}Korende nigo tokogosaba togenderera kogechigwa naitwe. Aa gati yebisaku ase gwatoserebanetie, intwe twatigirwe ababoraka.

\VS{ⅩⅣ}Igwa aye Omonene ogosaba gwaito kw’ogosorora; totorie ase engencho y’amasikani ao aye omonyene. Tiga baria batoirete ase omosomba batwanche.

\VS{ⅩⅤ}Erio ense yonsi emanye buna aye Omonene naye Nyasae oito na buna aye gwachorire ense ya Israeli koba abanto bao.


\par }{\PI \VS{ⅩⅥ}Aye Omonene, Torigererie aa inse korwa agwo igoro orore ogwechanda gwaito. Igwa ogosaba gwaito.

\VS{ⅩⅦ}Igora amaiso ao otorigererie. Abakuure batabwati obomoyo naende ase emebere yabo tibakogotogia gose gokwana igoro y’obuya bwao.

\VS{ⅩⅧ}Korende abare moyo nabwo boka baragotogie na goitaberana n’ekeene kiao, nonya bachandegete mono, aboro, abare nenchara na emeuko.


\par }{\PI \VS{ⅩⅨ}Aye Omonene Nyasae, nigo togosaba otororere amabera, tari ase engencho ya gento kende kiya giakoretwe n’echisokoro chiaito.

\VS{ⅩⅩ}Nigo gwaonchorete endamwamu yao n’obororo bwao gocha ase tore, buna koreng’ana gwatebete ekero abasomba bao ababani bakwanete ring’ana riao ase tore bagateeba,

\VS{ⅩⅪ}kumba emegongo yaino mokorere omorwoti o Babiloni, nainwe momenye ase ense eria naete chisokoro chiaino.

\VS{ⅩⅫ}Korende komorange koigwera ogochika kwane gwokomokorera,

\VS{ⅩⅩⅢ}nindete omoerio amariogi onsi y’omogoko nemeyega ase emechie ya Yuda na Yerusalemu. Nonya namariogi y’emeyega y’echinyangi takoigwekana naende. Ense yonsi netigwe bosa etamenyiri;


\par }{\PI \VS{ⅩⅩⅣ}Korende intwe titwaigwerete ogochika kwao gwokomokorera omorwoti o Babiloni, erio aye ogaikerania emeroberio yao eyio gwakorete ekero gwakwanete goetera ase abasomba bao ababani, ekero gwatebete buna amauga y’abarwoti baito n’echisokoro chiaito nairwe korwa ase chimbera chiabo na gosiarerwa.

\VS{ⅩⅩⅤ}Na ase ekeene bono amauga ayio atugutirwe ase riberera riamobaso na ase obokendu bwa botuko. Barabwo nigo bakwete ase emechando y’enchara, esegi, n’amarwaire.

\VS{ⅩⅩⅥ}Ase engencho y’ebibe bi’abanto ba Israeli na Yuda, gwatigire Hekalu yao yabeire ritombe goika buna ere rero iga.


\par }{\PI \VS{ⅩⅩⅦ}Korende aye Omonene kwabeire omoremereria ase tore na gwatworokirie amabera amange,

\VS{ⅩⅩⅧ}Buna kwariete eira goetera ase omosomba oo Musa ekero kwamochiigete ariike amachiiko ao ase obosio bw’Abaisraeli.

\VS{ⅩⅩⅨ}Onye timokonyigwera’ aye ogateeba goika motigare abake mono ase abanto b’ebisaku agwo ase ndabaserebanie gochia.

\VS{ⅩⅩⅩ}Nimanyete buna timokonyigwera, ekiagera inwe nabanyabigoti bikong’u. Korende ekero morairwe ase obosomba ase ense ende, imoiranere ibirengererio biaino.

\VS{ⅩⅩⅪ}Erio momanye ng’a inche ninche Omonene Nyasae, erio nimbae enkoro yokogania komanya n’ebirengererio bi’okomanya.

\VS{ⅩⅩⅫ}Aria ase ense y’obosomba montogie na kong’inyora.

\VS{ⅩⅩⅩⅢ}Motige koba abanyabigoti bikong’u n’abanyabibe, ekiagera moinyore eki kiaberete chisokoro chiano ekero bangete koigwera Omonene.

\VS{ⅩⅩⅩⅣ}Erio nimbairanie gochia ase ense eria nariete eira koa chisokoro chiaino, Aburaamu, Isaka, Yakobo, erio ebe eyaino naende. Nimbakore mobe abange timogokea naende.

\VS{ⅩⅩⅩⅤ}Ninkore okobwatana gwa kare na kare nainwe; Nimbe Nyasae oino nainwe mobe abanto bane. Tinkobarusia naende inwe abanto ba Israeli korwa ase ense eyio nabaete.




\par }\Chap{Ⅲ}{\PP \VerseOne{Ⅰ}“Aye Omonene Omobui, Nyasae o Israeli, nigo togokorera intwe korwa ase omoyo ochandegete.

\VS{Ⅱ}Toigwe aye Omonene, otororere amabera, ekiagera intwe twakorire ebibe ase ore.

\VS{Ⅲ}Aye noo ore kare na kare korende intwe nigo togosira kare na kare.

\VS{Ⅳ}Aye Omonene Omonguru, Nyasae bw’Abaisraeli, igwa ogosaba gwaito. Intwe titori abaya kobua abakuure. Chisokoro chiaito chigakora ebibe ase ore aye Omonene Nyasae obo. Bakanga gokoigwera ase igo intwe nigo tochandegete ase engencho y’ebibe biabo.

\VS{Ⅴ}Toinyora amabe ayio chisokoro chiaito chiakorete agwo kare; ase chingaki chinga buna echi rengereria igoro y’obobui bwao n’erieta riao,

\VS{Ⅵ}ekiagera aye naye Omonene Nyasae oito, naye intwe toratogie.

\VS{Ⅶ}Gwatokorire twakoirokire, erio intwe togosabe aye. Aiga ase obosomba ntogotogie ekiagera intwe twatigire ebibe bi’echisokoro chiaito.

\VS{Ⅷ}Gwatosiareire intwe ase chinse chinde, kwabakorire batochayire na gotoragereria. Nigo ogotoa egesusuro ase engencho y’ebibe bi’echisokoro chiaito ekero bakorete ebibe mamincha yao aye Omonene Nyasae.”


\par }{\MS II. OGOTOGIA OBONG’AINI

\par }{\Q \VS{Ⅸ}Tegerera ogochika kw’obogima, aye Israeli!

\par }{\Q Tega ogoto oigwe obong’aini.


\par }{\Q \VS{Ⅹ}Inaki yabete aye Israeli okenyora ase ense y’obosomba?

\par }{\Q Na kobekwa ogotacheneka buna oria okwete?


\par }{\Q \VS{Ⅺ}Inaki yabete aye okabarwa koba oyomo bwa baria bakuure?


\par }{\Q \VS{Ⅻ}Nase engencho aye gwatigire ensoko y’omogima!


\par }{\Q \VS{ⅩⅢ}Onye nkwagendete ase chinchera chia Nyasae,

\par }{\Q ang’a nigo kwamenyete n’omorembe goika kare na kare.


\par }{\Q \VS{ⅩⅣ}Eegerie korwa ase chisemi, obomanyi n’echinguru bikonyorekana.

\par }{\Q Erio aye omanye ase oranyore obogima obuya obotambe,

\par }{\Q oborabu bokorae boigo n’omorembe.


\par }{\Q \VS{ⅩⅤ}Onde taiyo ona konyora ase obong’aini bomenyete gose onde taiyo ona gosoa ase ekiage kiaye,


\par }{\Q \VS{ⅩⅥ-ⅩⅦ}Ngai bare abanene b’echinse,

\par }{\Q baria bakoraa ching’iti ase chinguru?

\par }{\Q Ngai bare baria bakogosoria n’echinyoni chia igoro baria bakwegachera

\par }{\Q chifeta n’echitaabu echio abanto baganetie naende tibari goisaneka gochirigia?


\par }{\Q \VS{ⅩⅧ}Ng’ai bare baria baroberetie na gwechanda korigia enibo abwo emeremo yabo etatigete kemanyererio kende?


\par }{\Q \VS{ⅩⅨ}Bonsi abwo basirire basoire ase ense y’abakuure.

\par }{\Q Abande bachire bairire ribaga riabo.


\par }{\Q \VS{ⅩⅩ}Ekegori ekeyia kiaiboirwe na komenya ase ense,

\par }{\Q korende nonya nkerokio tikiamanyete enchera y’echisemi.

\par }{\Q Tikiamanyete enchera y’obong’aini gose koboikera.


\par }{\Q \VS{ⅩⅪ}Nonya n’abana babo nigo basireretigwe n’obong’aini.


\par }{\Q \VS{ⅩⅫ}Bong’aini tibwanyorekanete gati y’abakanani,

\par }{\Q boigo nonya na ba Edomu tibaboroche.


\par }{\Q \VS{ⅩⅩⅢ}Nonya bakorigia chisemi, enchera yobong’aini teranyorekana ase egati y’abaonchoreria

\par }{\Q ba Merani na Tamani gose ase baria bagokwana igoro y’emegano,

\par }{\Q tibaregera kende gionsi igoro y’obong’aini,

\par }{\Q tibamanyeti kende gionsi igoro y’echinchera chi’obong’aini.


\par }{\Q \VS{ⅩⅩⅣ}Aye Israeli ngaki ore omonene enyomba ya Nyasae!

\par }{\Q Inaki ore omonene aye ense y’Omonene!


\par }{\Q \VS{ⅩⅩⅤ}Nigo ere enene mono tebwati moerio;

\par }{\Q nigo ere engare etanyare korengeka.


\par }{\Q \VS{ⅩⅩⅥ}Amamonto a kare noo aiboretwe aa;

\par }{\Q abanto abanyanguru na abamanyi ase esegi.


\par }{\Q \VS{ⅩⅩⅦ}Korende Nyasae tabachorete babe abanto baye gose tabaorogeti chinchera chi’echisemi.


\par }{\Q \VS{ⅩⅩⅧ}Ase igo bagasira ase engencho batarenge n’obong’aini;

\par }{\Q bagasira ase engencho y’oboriri bwabo abanyene.


\par }{\PP \VS{ⅩⅩⅨ}Ning’o orinete gochia igoro erio korigia obong’aini,

\par }{\Q akaboreta korwa igoro ase amare?


\par }{\Q \VS{ⅩⅩⅩ}Ning’o onya gotara ase amache ime erio korigia obong’aini,

\par }{\Q gose kobogora ase rigori ri’echitaabu.


\par }{\Q \VS{ⅩⅩⅪ}Monto onde taiyo omanyete enchera y’okogenda ase bore, gose omanyete enchera ekogenda ase bore.


\par }{\PP \VS{ⅩⅩⅫ}Oyo bweka omanyete obong’aini Nyasae,

\par }{\Q na ere nigo amanyete ebinto bionsi. Goetera ase okomanya kwaye ere akabonyora.

\par }{\Q Agakora ense korwa kare erio akayeichoria ebintongwa bionsi.


\par }{\Q \VS{ⅩⅩⅩⅢ}Ere nigo agotoma oborabu na borobwo bwamoigwera; akaborangeria naborobwo bokamoigwera.


\par }{\Q \VS{ⅩⅩⅩⅣ}Ching’enang’eni nigo chikobara ase abo ase omogoko, ere nigo agochirangeria na chirochio chiaitaba,

\par }{\Q “Noo tore aa”. Nigo chikobara ase omogoko gochia ase oria ochitongete.


\par }{\Q \VS{ⅩⅩⅩⅤ}Oyo nere Nyasae oito, onde taiyo orareng’anigwe nere.


\par }{\Q \VS{ⅩⅩⅩⅥ}Nyasae nere omanyete enchera ekogenda ase okomanya

\par }{\Q na akaa abasomba baye Abaisraeli abwo anchete obong’aini


\par }{\Q \VS{ⅩⅩⅩⅦ}Korwa chingaki echio kogenderera,

\par }{\Q obong’aini bokarorekana ase ense na bokamenya na mwanyabaanto.




\par }\PoetryChap{Ⅳ}{\Q \VerseOne{Ⅰ}Obong’aini n’egetabu ki’amachiiko a Nyasae,

\par }{\Q borobwo n’erichiiko riria riramenye kare na kare.

\par }{\Q Baria bonsi bakobwaterera obong’aini mbamenye,

\par }{\Q korende baria barabotige mbakue.


\par }{\Q \VS{Ⅱ}Onchokera obong’aini inwe abanto ba Israeli na mobobwate.

\par }{\Q Tara gochia ase chinchera chi’okobara kwaye.


\par }{\Q \VS{Ⅲ}Tobaisa koa monto onde bwensi obomanyi.


\par }{\Q \VS{Ⅳ}Mogoko ki ase intwe Abaisraeli;

\par }{\Q ekiagera twaikire komanyigwa aria akomogokia Nyasae okoremia kw’Abaisraeli.


\par }{\MS III. OKOREMIA ASE YERUSALEMU

\par }{\Q \VS{Ⅴ}Ee omoyo inwe abanto bane; abwo mokorenda erieta ria Israeli.


\par }{\Q \VS{Ⅵ}Inwe timwaonetigwe ase abanto b’ebisaku erio mosire,

\par }{\Q korende nigo mwabegetwe ase amaboko ababisa baino ase engencho mwamogechetie Nyasae.


\par }{\Q \VS{Ⅶ}Ekero mwaruete ebingwanso ase ebirecha ribaga ria Nyasae nigo mwabeetie oria obatongete.


\par }{\Q \VS{Ⅷ}Mokeeba Nyasae o kare na kare oyio obarerete,

\par }{\Q mokareta amagombo ase omochie o Yerusalemu oyio obarendete.


\par }{\Q \VS{Ⅸ}Omochie o Yerusalemu okarora endamwamu eyio yabacherete korwa ase Nyasae:

\par }{\Q Ogateeba gochia ase emechie eria yayoetananete Rora obororo obwo Nyasae andeteire.


\par }{\Q \VS{Ⅹ}Narorire abana bane bakoirwa obosomba,

\par }{\Q eyio Nyasae okare na kare abarenteire.


\par }{\Q \VS{Ⅺ}Inche nigo nabarerete ase omogoko,

\par }{\Q korende bono nabatigire bagendire n’amariga y’obororo.


\par }{\Q \VS{Ⅻ}Monto onde tagokera ogochandeka kwane bono ase engencho inde omoboraka,

\par }{\Q na abana bane abange bakure.

\par }{\Q Nigo natigetwe buna omochie otamenyiri ase engencho bangete koigwera amachiiko a Nyasae.


\par }{\Q \VS{ⅩⅢ}Tibabwate masikani ase ebirage bia Nyasae nakomenya koreng’ana nokogania kwa Nyasae.

\par }{\Q Bakanga koraagwa n’oboronge bwa Nyasae.


\par }{\PP \VS{ⅩⅣ}Inwe abaamate ba Siyoni inchuo morore buna Nyasae

\par }{\Q o kare na kare atomire abana bane gochia obosomba.


\par }{\Q \VS{ⅩⅤ}Akabarentera ense korwa are,

\par }{\Q ense etabwati masikani eyio egokwana ase omonwa omogeni

\par }{\Q na etabwati masikani ase abagaka gose amabera ase abana.


\par }{\Q \VS{ⅩⅥ}Abanto abwo bakaira abana abamura na abaiseke abanchwa bane erio inche ngatigara omoboraka,

\par }{\QB nigo inde inche bweka.


\par }{\Q \VS{ⅩⅦ}Abana bane abwo bare ase obosomba, kende tikeiyo ndakore erio mbakonye.


\par }{\Q \VS{ⅩⅧ}Oria bweka obarenterete egesusuro eke nere orabatorie korwa ase ababisa baino.


\par }{\Q \VS{ⅩⅨ}Genda inwe abana bane; menya obogima bwaino!

\par }{\Q Bono natigaire inche bweka.


\par }{\Q \VS{ⅩⅩ}Naaboirie omwambaro oria nkobeka ase engaki y’omorembe,

\par }{\Q neboirie buna omonto okorera.

\par }{\Q Nindere gochia ase Nyasae o kare na kare chingaki chiane chionsi erio ange obokonyi.


\par }{\Q \VS{ⅩⅪ}Eremie inwe abana bane,

\par }{\Q na rera gochia ase Nyasae erio abae obokonyi.

\par }{\Q Ere nabakonye korwa ase ogochandwa, na korwa ase chinguru chi’ababisa baino.


\par }{\Q \VS{ⅩⅫ}Ninde n’ogosemeria buna Nyasae o kare na kare nabasibore bwango iga.

\par }{\Q Omochenu, omotoria oino o kare na kare nandetere omogoko ekero arabarorere amabera.


\par }{\Q \VS{ⅩⅩⅢ}Nigo narerete na kweumia ekero mwairetwe,

\par }{\Q korende Nyasae nabairanie gocha naende erio andetere omogoko.


\par }{\Q \VS{ⅩⅩⅣ}Buna korengana chinse echio chibaetanaine chiabaroche buna mokoirwa obosomba,

\par }{\Q chirochio naende nchirore Nyasae o kare na kare ogocha ase obonene bwaye kobatoria.


\par }{\Q \VS{ⅩⅩⅤ}Abana bane remereria egesusuro kia Nyasae. Ababisa baino babachandire,

\par }{\Q korende bwango iga nkobarora more bagosirigwa ase engencho mwaroreirwe amabera.


\par }{\Q \VS{ⅩⅩⅥ}Abana baane nigo nababegete ase obwanchani,

\par }{\Q korende mogachora kogenda ase chinchera chimbe erio mokaimokigwa buna ching’ondi

\par }{\Q chiabwatirwe na koirwa n’ababisa.


\par }{\Q \VS{ⅩⅩⅦ}“Remereria abana bane, na morere ase Nyasae monyore obokonyi.

\par }{\Q Ere nigo abaete egesusuro korende tarabeba.


\par }{\Q \VS{ⅩⅩⅧ}Buna koreng’ana mweruete kogenda mamincha ya Nyasae,

\par }{\Q bono inwe irana gochia ase are momokorere ara ikomi.


\par }{\Q \VS{ⅩⅩⅨ}Ere oria obareterete emechando eye nabatorie nakobaretera omochengo o kare na kare.”


\par }{\Q \VS{ⅩⅩⅩ}Eremie aye Yerusalemu.

\par }{\Q Nyasae oria okoete erieta riao, nakoretere oboremu.


\par }{\Q \VS{ⅩⅩⅪ}Obobe n’obwabo baria bakorenterete emechando erio bakagosekerera ekero kwaguete.


\par }{\Q \VS{ⅩⅩⅫ}Emechando nechere emechie eria yairete abana bao buna abasomba.

\par }{\Q Emechando nechere Babiloni omochie oria omerete abana bao.


\par }{\Q \VS{ⅩⅩⅩⅢ}Buna koreng’ana omochie oria ogogete na gochengera okogwa kwao,

\par }{\Q nabo igo bono norere ekero oro omonyene oratigwe.


\par }{\Q \VS{ⅩⅩⅩⅣ}Ning’onchore ogwetogia kwaye kobe okorera na nindusie obonge bw’abanto baye abwo agwetogeria.


\par }{\Q \VS{ⅩⅩⅩⅤ}Inche Nyasae o kare na kare nintome omorero igoro ase are,

\par }{\Q oyio orasambe ase amatuko amange.

\par }{\Q Amatombe aye nabe obomenyo bw’ebirecha ase amatuko amange.


\par }{\Q \VS{ⅩⅩⅩⅥ}Rigeria gochia ensemo ya moocha morore omogoko Nyasae abarenteire.


\par }{\Q \VS{ⅩⅩⅩⅦ}Rora abana baino bairanire gocha inka, abana abwo bairetwe korwa ase more.

\par }{\Q Basangererigwe bonsi amo korwa moocha na bosongo ase ogochika kwa Nyasae Omochenu.

\par }{\Q Na bono nkoirana bare gocha inka bare n’omogoko ase obonene bwa Nyasae.




\par }\PoetryChap{Ⅴ}{\Q \VerseOne{Ⅰ}Aye Yerusalemu eaborie chianga chiria kwabegete ase engaki y’emechando n’okweumia,

\par }{\Q eboyie botambe obuya n’obonene bwa Nyasae.


\par }{\Q \VS{Ⅱ}Eboyie oboronge bwa Nyasae. Beka egutwa y’oboronge bwa Nyasae o kare na kare ase omotwe oo.


\par }{\Q \VS{Ⅲ}Nyasae naorokie obonene bwao gochia ase chinse chionsi.


\par }{\Q \VS{Ⅳ}Ere nakoe erieta eri kare na kare “Omorembe oo nigo okorwa korwa ase obochenu bwao,

\par }{\Q na obonene bwao nigo bogocha goetera ase okwerwa ase Nyasae.”


\par }{\Q \VS{Ⅴ}Imoka aye Yerusalemu, tenena ase ebitunwa igoro;

\par }{\Q rigereria ase Nyasae Omochenu agosangereria abana baino korwa moocha na bosongo.

\par }{\Q Nigo bagogete buna Nyasae obainyoire.


\par }{\Q \VS{Ⅵ}Yerusalemu, abana bao nigo bairetwe korwa ase ore n’ababisa babo;

\par }{\QB bakagotiga bakagenda n’amagoro,

\par }{\Q korende Nyasae nkobairania are gocha ase ore n’obonene.


\par }{\Q \VS{Ⅶ}Nyasae orure ogochika ng’a kera egetunwa ekenene na biria bia kare na kare bikeigwe;

\par }{\Q ochikire buna amabwago atichwe n’ense earanigwe,

\par }{\Q erio abanto ba Israeli bairane gocha inka ase obonene bwa Nyasae.


\par }{\Q \VS{Ⅷ}Ase ogochika kwa Nyasae chinsana n’emete eyio okorwa ogotioka okuya nee abanto ba Israeli ekiriri.


\par }{\Q \VS{Ⅸ}Nyasae narae Abaisraeli ase omogoko gocha inka;

\par }{\Q bakoragwa n’amabera aye boigo n’obonene bwaye baetananire n’oborabu bw’obonene bwaye.




\par }{\MS VI. RIRUUBE RIA YEREMIA

\par }\Chap{Ⅵ}{\MM {\IT{Eri nario riruube erio Yeremia atomerete Abaisraeli nyuma batarairwa obosomba aria Babiloni n’omorwoti o Babiloni. Riruube eri nigo ribwate amang’ana ayio Nyasae achigete Yeremia abararerie.}}

\par }{\PP \VerseOne{Ⅰ}Ase engencho y’ebibe mwakorire ase Nyasae, bono omorwoti Nebukadinesaro nkobaira are obosomba aria Babiloni.

\VS{Ⅱ}Nyuma komwaikire oo, mobere oo ase emiaka emenge, mobee oo ase ebigori bitano na bibere. Korende nyuma yayio Nyasae nabairanie gocha inka seino ase omorembe.


\par }{\PP \VS{Ⅲ}Agwo Babiloni ase omosomba inwe ina mwerorere chinyasae chirosirie korwa ase emete, chifeta boigo n’echitaabu-chinyasae echio abanto bakoimokia ase amareko abo erio kwoboyia abanto abwo batamomanyeti Nyasae.

\VS{Ⅳ}Mwerende inwe timobaisa kwegia abanto abwo b’ebisaku. Chinyasae echio tichiboboyia ekero morarore abanto bagochisasiima ase okorobekana kwabo.

\VS{Ⅴ}Korende inwe eteebie ase emioyo yaino: “Naye bweka Omonene, naye intwe toganeirie gosasiima!”

\VS{Ⅵ}Omomalaika o Nyasae nabe nainwe; ere nabarende.


\par }{\PP \VS{Ⅶ}Chinyasae echio nigo chibwate emenwa, korende nigo chibachire n’abaroisia, ekeene nigo chichabeire chitaabu, korende tichiri chinyasae chi’ekeene ekiagera tichigokwana.

\VS{Ⅷ}Abanto abwo nigo bakoroisia chigutwa chi’echitaabu erio babekera chinyasae echio ase emetwe yabo, buna korengana bakobekera omoiseke bwanchete gwechabera.

\VS{Ⅸ}Chingaki chinde abakuani nigo bakoiba chitaabu korwa ase chinyasae echio, bakorera emeremo yabo abanyene;

\VS{Ⅹ}naende baa chitaabu n’echifeta chinde abatayayi b’ekalu. Abanto nigo bakoira chinyasae echi chi’emete, chifeta, boigo n’echitaabu bachibekera chianga orakagere buna n’abanto.

\VS{Ⅺ}Korende nonya chinyasae echio chiboirie chianga buna abarwoti, korende chirochio tichikonyara gwetanga koriegwa n’amage.

\VS{Ⅻ}Ekero ebuse ekorwa ase hekalu egochigwera ase obosio bwabo, omonto goika achitinyie.

\VS{ⅩⅢ}Chinyasae echio nigo chibwate chinyimbo chi’oborwoti ase amaboko abo, korende tichibwati nguru chinde chiokoa onde bwensi orachikorere bobe egesusuro.

\VS{ⅩⅣ}Chingaki chinde nigo chikoimokia omoyio obirende n’egesire koboko kwabo, korende chirochio tichikonyara gwetanga korwa gosarigwa ase esegi gose korwa koirwa n’abaibi.

\VS{ⅩⅤ}Ebio bionsi nigo bigotoorokia buna chirochio tichiri chinyasae ase igo timochisasiima.


\par }{\PP \VS{ⅩⅥ}Chinyasae echio chikaransete ase chikaru chiabo nigo chire bosa buna enyongo yategete. Amaiso abo nigo aichire ebuse eyio abanto bagwetinyia amagoro ekero bagosoa hekalu ime.

\VS{ⅩⅦ}Abakuani nigo bagosieka ebiita boigo n’echinyasi n’echichuma erio gotanga abaibi. Chinyasae echio nigo chisiekeire buna omosibwa ore ange gochia goitwa ase okomochera omorwoti.

\VS{ⅩⅧ}Chinyasae echio nigo chigotongerigwa chitaaya chinyinge goetania nonya buna abakuani abwo baganetie korende chirochio tichikorora kende.

\VS{ⅩⅨ}Chinyasae echio nigo chikoriegwa korwa ime n’amage, buna emetobwa y’emete y’ekalu, n’echianga chiabo nigo chigosarigwa korende chirochio tichikomanya.

\VS{ⅩⅩ}Amasio abo abaire amamwamu kobwatekana n’erioki rikorwa ase hekalu.

\VS{ⅩⅪ}Ebitabaramato, n’ebiongo boigo n’echinyoni chinde nigo chikoiruruka igoro y’echinyasae echio, nonya n’ebimoni nigo bigochinkaransera.

\VS{ⅩⅫ}Ayio onsi nigo agotworokia buna chirochio tichiri chinyasae timochisasiima.


\par }{\PP \VS{ⅩⅩⅢ}Chinyasae echio nigo chichabeire chitaabu erio gochikora chirorekane buya, korende tichikororekana buya otatiga omonto eyeigosire ekero chiare kobachwa chirochio tichiaigwete kende.

\VS{ⅩⅩⅣ}Tari mang’ana igori ring’ana ng’aki chirabekerwe; chirochio tichiri koeyana.

\VS{ⅩⅩⅤ}Nigo chikobogorigwa n’abanto ase amareko ase engencho tichikonyara gotara ase amagoro abo ayio nigo akworokia abanto maiso marore buna chirochio tichibwati kobua konde.

\VS{ⅩⅩⅥ}Nonya nabwo bagochikorera nigo bagochirorera obosoku ekero chikogwa inse, ekiagera nigo akobetererigwa gochimokia naende.

\VS{ⅩⅩⅦ}Abakuani nigo bakoonia biria bikorugwa ebingwanso ase chinyasae echio baira chitaabu. N’abakungu b’abakuani nigo bakogacha biria bikorugwa ebingwanso ase okobibeka omonyo tibisareka ribaga bagosanga n’abataka na baria batari kwenyara.

\VS{ⅩⅩⅧ}Nonya n’abakungu baria bare ase chingaki chiabo na baria bagonkirie nigo bagwancherwa gokuna ebingwanso. Ayio onsi nigo agotworokia buna chinyasae echio tichiri echi’ekeene-timochisasiima.


\par }{\PP \VS{ⅩⅩⅨ}Inaki chirarokwe chinyasae, ekero abakungu bagwancherwa korwa ebingwanso ase ebinto ebio biroisirie korwa ase emete, chifeta n’echitaabu?

\VS{ⅩⅩⅩ}Nonya n’abakuani nigo bagoinsaransa ase chikalu chingaki chi’okorera beboyetie chianga chitandogete n’emetwe egingeire etatubiri.

\VS{ⅩⅩⅪ}Abakuani abwo nigo bakorera ase chinyasae chiabo orakage buna na chirochio nao chiare ase ebirero.

\VS{ⅩⅩⅫ}Nigo bakorusia chianga chi’echinyasae chiabo baa abakungu babo boigo n’abana babo.

\VS{ⅩⅩⅩⅢ}Gokorera chinyasae echio amabe gose amaya tari mang’ana; ekiagera ero enyene tekonyara goakana egesiomba. Tichikonyara kobeka omorwoti gose komorusia,

\VS{ⅩⅩⅩⅣ}tichigokora omonto omonda gose chimoe chitaabu. Onye omonto orire eira ase chire korende tayeikerania, tichikomokora aakane.

\VS{ⅩⅩⅩⅤ}Tichigotoria omonto korwa amakweri gose gokonya omonto otari na nguru korwa ase oria ore n’echinguru.

\VS{ⅩⅩⅩⅥ}Tichikonyara gokora omouko arore naende, gose chitorie omonto korwa ase emechando.

\VS{ⅩⅩⅩⅦ}Tichikororera ababoraka gose chintakana amabera.

\VS{ⅩⅩⅩⅧ}Ebinto ebi bibachire korwa ase emete na gochaberwa chifeta n’echitaabu tibiri na nguru chinde, nigo binga buna rigena riarusigwe korwa ase egetunwa; na baria bakobisasiima mbabekwe ase obosoku.

\VS{ⅩⅩⅩⅨ}Inaki eranyarekane omonto akagere buna birobwo n’echinyasae gose abiroke chinyasae?


\par }{\PP \VS{ⅩⅬ}Ekero omonto are rimama nigo bakomoimokia bamoira ase hekalu baboria Bel amoe chinguru chi’ogokwana, orakage buna Bel naigwete kende.

\VS{ⅩⅬⅠ}Nonya nekero abanto bamanyete buna chinyasae chiabo tichikobakonya, barabwo nigo bagendererete koba abariri ase ogochisasiima.

\VS{ⅩⅬⅡ}Tari ayio oka, abakungu nigo bagwesiba chinkini na goisaransa ase chinchera bagosamba ubani na gokora obotayayi bwabo. Oyomo obo ekero airirwe n’omosacha na korara nere, nigo akoirana na gosekerera oria onde otigara buna ere tari kieni nakio gekogera atairwa.

\VS{ⅩⅬⅢ}Kera egento igoro y’echinyasae echio n’oborimo; ngaki rende eranyarekane korengereria gose gochiroka chinyasae?


\par }{\PP \VS{ⅩⅬⅣ}Chinyasae echio nigo chiroisirie n’ababachi be chibao na baria b’echichuma, ase igo chirochio tichikoba kende gionsi otatiga keria ababachi batagete kebe.

\VS{ⅩⅬⅤ}Nonya nabaroisia babo tibari komenya ngaki ’ntambe! Inaki rende eranyarekane barabwo korosia chinyasae?

\VS{ⅩⅬⅥ}Abanto abwo nigo bagotiga oborimo n’obosoku ase oroiboro rwabo.

\VS{ⅩⅬⅦ}Ekero chiseegi gose emechando yachire, abakuani nigo bakoroberia ase bakwebisa n’echinyasae chiabo.

\VS{ⅩⅬⅧ}Chinyasae echio tichibwati nguru ase esegi gose emechando. Inki gekogera abanto batari komanya buna emegwekano eye teri chinyasae?


\par }{\PP \VS{ⅩⅬⅨ}Emegwekano eye teri kende, eye n’emete ebachire egachaberwa chifeta n’echitaabu; rituko erimo nemanyekane buna ekeene echi tichiri chinyasae.

\VS{Ⅼ}Chinse chionsi n’abarwoti mbache komanya buna emegwekano tari kende otatiga emeremo ya mwanyabaanto. Ero tebwati chinguru chi’echinyasae;

\VS{ⅬⅠ}n’onde bwensi naganeirie komanya buna emegwekano eye teri nyasae.


\par }{\PP \VS{ⅬⅡ}Chinyasae echi tichigokora onde bwensi koba omorwoti gose tichikoreta mbura.

\VS{ⅬⅢ}Tichikonyara konacha kina igoro y’amang’ana abo gose gokonya omonto oyio okoriananigwa; chirochio tichigokora kende; nigo chinga ebigonkoru bikoiruruka ase embeo.

\VS{ⅬⅣ}Ekero hekalu yabwatirwe omorero, abakuani nigo bagotama erio gwetoria, batiga chinyasae echio chichongire korwa ase emete na gochaberwa chifeta n’echitaabu chikoyia buna obonyansi.

\VS{ⅬⅤ}Tichikorwania barwoti gose kogenda esegi ase ababisa. Inaki omonto aregene buna echio n’echinyasae?


\par }{\PP \VS{ⅬⅥ}Chinyasae echi chi’emete echabeire chifeta n’echitaabu, tichikonyara gwetanga korwa ase abaibi gose abauri,

\VS{ⅬⅦ}abwo bakoira chifeta n’echitaabu boigo n’echianga chi’echinyasae erio bagenda nabirobio bionsi. Chinyasae tichigokora kende erio gokania abaibi nabauri.

\VS{ⅬⅧ}Chinyasae echio nigo chire bosa tichikoreng’anigwa omorwoti ore n’echinguru gose ekengese ki’enyongo ekio kebwenerete omonyene. Chinyasae echio chi’oborimo tichikorenganigwa nonya n’omorangwa bw’enyomba oyio ogosikwa orenda ebinto nyoma. Nonya n’esiro eyemo ase enyomba y’omorwoti nigo ere buya goetania chinyasae echio chi’oborimo.


\par }{\PP \VS{ⅬⅨ}Nyasae akarwa omobaso, omotienyi boigo n’eching’enang’eni birwe oborabu nabirobio bikamoigwera.

\VS{ⅬⅩ}Boigo chinkoba nembeo. Enkoba nabo ekororekana are na agare, n’embeo nabo ekogusa ande onsi.

\VS{ⅬⅪ}Ekero Nyasae agochika amare arande igoro ase ense yonsi aro nigo akomoigwera.

\VS{ⅬⅫ}Ekero Nyasae agotoma omorero korwa igoro osambe ebitunwa n’echinsana, oro nigo ogokora keria otebigwa. Emegwekano tegokora binto ebi ero tegokora nonya eki kegocherera.

\VS{ⅬⅩⅢ}Inaki rende ero erarokwe chinyasae onye tekonyara gotokonya gose gotomochera ase nchera ende yonsi?

\VS{ⅬⅩⅣ}Imomanyete buna ero teri nyasae timoyesasiima.


\par }{\PP \VS{ⅬⅩⅤ}Chinyasae echi tichibwati nguru igoro ase abarwoti; tichikonyara koragereria gose gosesenia.

\VS{ⅬⅩⅥ}Tichikonyara gokorera chinse kemanyererio kende gionsi igoro ase amare; tichikonyara kobara buna risase gose omotienyi.

\VS{ⅬⅩⅦ}Nonya n’eching’iti chi’orosana nigo chire buya goetania emegwekano eye; chirochio nabo chigotama korwa ase amakueri erio gwetoria.

\VS{ⅬⅩⅧ}Ase igo nabo emanyekanete buna chirochio tichiri chinyasae timochisasiima.


\par }{\PP \VS{ⅬⅩⅨ}Chinyasae echio chiabo chiroisirie korwa ase emete na gochaberwa chifeta n’echitaabu, nigo chinga omoeto biogosereria chinyoni ase omogondo tichikonyara korenda monto onde bwensi.

\VS{ⅬⅩⅩ}Chinyasae echio nigo chinga buna orosana rwa magwa ase omogondo, ribaga rogotanga chinyoni tichicha ase omogondo, rororwo nigo rokoa chinyoni ase chigoikaransa. Chinyasae echio nigo chinga omobere otugutire ase omosunte.

\VS{ⅬⅩⅪ}Chianga chiaye chia monyinga echio chibekeire nigo chikogota, ase igo twamanyire buna chirochio tichiri chinyasae. Omoerio nigo chikoriegwa n’amage na onde taiyo oratware kende agochikorera.


\par }{\PP \VS{ⅬⅩⅫ}Omonto omochenu otabwati emegwekano nigo are buya goetania abande; ere tamanyeti nyasae ende, na onde taiyo oramochaye.

\par }